Lübecker Ratsurteile
herausgegeben von Wilhelm Ebel
Band 1 1421-1500

1421/22
i. Testierfähigkeit des Sterbenden. Geistige Gesundheit.
(aus Reval. Auszug)
(Klage   der   rechten   Erben   gegen  die  Testamentsvollstrecker  des
Hans van den Eycken. Die Kläger hoffen:)
dath et een unmechtich testament sy. Wante dat testament gemakt wart, do selige Hans van den Eycken in syme dodbedde lach und was geoeliet und berichtet und lach in unmacht synes lives und was nycht mechtich nae lubescheme rechte1) een testament to makende. (Hierauf hatte der Rat von Reval geurteilt:)
Na dem male dat selige Hans van den Eycken tho synen jaren geko-men was (he was wol 24 jar olt) und een redelik testament gemaket hevet, witlik und vulmechtich syner synne redelicheyt und vornunft, und syn reyde varende gud dar ynne vorgeven hevet, dat twe unser ratmanne tor tuchnisse besegelt hebben, so deile wy dat testamente mechtich.
(Antwort des Lübecker Rats:) Alse gi dar up gedelet hebbe, dat holde wy vor recht.
Berufungsschreiben und Antwort in Archiv Lübeck, Sen. Akt., Appell, Konv. 16.
1423, Okt. 9
2. Kauf. Ausfuhrverbot.
(aus Reval. Bestätigtes Berufungsschreiben)
Erwerdigen grot mit aller beheglicheit vorgescr. mit all deme dat wy gudes vormögen. Erwerdige leve lovezame heren und besunderge gude vrunde. Vor uns is gekomen Hans Brakele van der Narwe und sprak Godken Baezeler tho mit ordel und mit rechte van lüde hyr na gescreven: Her borgermester und gy Erbaren Heren, alze zück dat jegende vor der ghemeynen stede bode over twen jaren, dat ik coffte van Godken Baezeler redhtlike und redeliken vj leste honigs de he my leverde ut deme kehr over den rensten, dat honych leyt ik up den waghen slan und schepede dat und dat lach in deme schepe up myn eventur und do dat honych welke wyle uppe der bodeme gelegen hadde, do quemen hyr breve van her Kersten tho Wyborch an den Rad und he dede wamynge, wert dat de uwe ymant sochte, wirde dar we
1) Vgl. Hach, Das alte lübische Recht (1839) II Art. 44 Var. (Be. 347), II103, III147.

over beschediget, he wolde zyk dar ane vorwart weten. Do ghenk ik tho Ghodken Baezeler und bad ene dat he my des kopes vordroge; des en wolde he nycht don, ik bad ene thom andern male des gheliken und noch tho deme derden male, dar mede over und ane weren de Erzame man her Cort van Vürstal und andere vrome erbar lüde ut der men-heit, bad ik ene dat he my des kopes vordroge und ik bod eme, ik wolde eme dat honych wedder uplaten voren in den keller dar ik dat ut entfangen hadde. Dar he nycht tho wolde und segede vor den berven luden de kop de solde stede und vast blyven, ik were eme wys genoch; do sande ik myne boden tho Wyborch und wolde dat schipp mit deme gude vryen dor de zee und de schipper ghenk tho twen tyden vor den Rad und beclagede zyk dat he my ghelegen hedde wol achte weken mit dem gude, und ik moste deme schippere wol xij mark rygisch tho vorbetherynge geven, under des quam Godke Baezeler und nam dat honych wedder ut deme schepe dat gode und my tho horde, sunder myne weten und vulbord, dat ghelegen hadde uppe der bodeme lenck dan achte weken vor der ghemeyne stede böde up myn eventhur up wyn und up vorlus. Dusse stucke und dusse zake thogh wy ok dor körte willen des rechtes in Godken synes sulven munt, und de borger-mester und de zittenden stol des Rades vor en recht affsegeden: Wes ik thogen an synes sulven munt, dat solde he my ja effte neen vor seggen, des he do nycht don en wolde und beschult dat vor den Erzamen Rad tho Lubeke, de do hyr wedder over schreven: De dat ordel beschulden hedde de hedde dat recht vorlorn. Hyr up so vrage ik noch ordel und rechtes tho vorzokende na eme lubeschen rechte, Nae dem male dat my Godke Baeseler dat honych rechtliken und redeliken vorkofft hevet vor der gemeynen stede bode und ik dat honych thor noechte entfangen und geschepet hedde und vor der Stede böde leitck dan achte weken uppe der bodeme uppe myn eventhur up wyn und vorlust gelegen hedde, off he dat mit jenigen dynghen schütten schole, he en sole my de vj leste honygs wedder leveren uppe de bodeme edder wes dar en lubesch recht ume sy. Dyt gaff my ordel und recht. Hyr up so antworde Ghodke Baeseler alsus: Brakele, des kopes sta ik iw tho alze ik en gedan hebbe. Dar ik doch gheyne betalinge up entfangen hebbe, alß do der Stede böd van Lubeke her quam de wyle dat dat gud dat ik iw vorkofft hadde hyr do noch lach bynnen deine bolwerke in der havene, recht offtet in der stad lege in eme lubeschen rechte, und de Stede do vorboden by lyve und by gude und by der ere dat wy gheyn gud van uns laten scholden dat me uppe de russen voren wolde, Also hebbe ik ume der stede bodes willen dat sulve gud wedder angetastet mit vulbord des rechtes up wyn und vorlues ume horzam willen und bode der stede, beholden myner ere, lyves und gudes und ik hope na eme lubeschen rechte dat ik iw vorder hyr upp  [nicht?]

antworden dorve und gheyn cop plichtich sy tho leverende und van
juwer ansprake ledich und los wesen s<hole na eendracht der stede
edder wes dar een lubesch recht ume sy.
Des deilde wy en vor recht: Na dem male dat Hans Brakele dat honych
van  Ghodken  Baeseler rechtlik und  redeliken  gecofft hedde,  achte
weken vor der Stede bode, und dat honych thor noechte entfangen und
gheschepet hedde und so lange up syn eventhur uppe der boedeme
gelegen hedde, so scholde eme Godke dat honych wedder leveren, dat
gha dar vort ume alzet een lubesch recht sy.
Erzamen leven heren, Dit hevet Ghodeke Baeseler gheschulden an
juwen Erwerdigen Rad und wy bidden Juwe vorsichtige wiisheit dusse
zake tho entschedene na juwen edelen lubeschen rechte und uns mit
den ersten de entschedinge wedder tho scryvende under juwem Secret
besloten. Dat wy ume juwe Erwerdicheit alle ziit gerne vorschulden
willen wor wy mögen. De wy deme leven gode bevelen in zuntheit
und wolmachen to lange salige tiiden.
Gescr. under unsern Secret an sunte Dyonisiae dage de anno xxiij.
Borgermester unde Radman to Revale.
(Vermerk des lübeckischen Schreibers auf der Rückseite: confirmatum)
Archiv Lübeck, Senatsakten, Appellationen, Konv. 16 f. 3.
1430 Juni 24 3. Kriegsrecht. Prise. Urteilserfüllung.
Witlick sy dat Hinrik Holste unde Hinrik Honekeßbuttele, Lodewig van Home en vulmechtich procurator scipper Peter Pawelß seliger deeht-niße vor deme Rade to Lubeke tospreken umme enen kreyer, den Peter Pawelß in den grünt gehawen hadde, in welkeme kreyere de vor-screvene Hinrik unde Hinrik hadden de dre part, unde se hopeden, na-deme Lodewich erbenomet en mechtich procurator were, he scholde etn eren schaden wedderleggen; hir to antwordede Lodewich unde sprak, wo dat de benomede kreyer Peter Pawelß an bort queme segelende in vyentliker wyß bemannet mit wapendem volke de der Stede vyende weren etc., dar up wart van deme Rade geordelet: Na dem male dat de kreyer in vyentliker wyß Peter Pawelß an bort is gewesen mit gewalt unde mit der Stede vyenden, wes denne Peter Pawelß in deme kreyere gedan hadde, dar en dorffte Lodewich noch nymant anders van wegen Peter Pawelß vore antworden; vort mer ward gesecht van deme Rade:
Na dem male dat de scipper des benomeden kreyers mit deme vor-screvenen Peter Pawelß in Pratzen dar umme hadde to rechte wesen,

were dat dar van in Peter Pawelß jenich gut gebleven were, alse van des helen kreyers wegen, so in Prutzen dat recht gesproken wart, dar mach Lodewich vor dem Rade en vorlade leggen unde beholden dat mit synem rechte, dat he dem rechte genoch gedan hebbe, dat Peter Pawelß in Prutzen affgesproken is. Jussu consulatus annotato anno 30 nativitatis sancti Johannis baptiste.
NStB 1430 Petri et Pauli apostolorum.
1434 um Dez. 21 4. Leibrente. Zahlungstermine. Degedinge.
Broder Hinricus Krön prediker ordens tor Borch vor deme Rade hefft tosprake dan Arnde van Hildensem umme viff mark jarliker liiffliker renthe, de Borchart van Hildensem, des vorscreven Arndes vater, broder Hinrike Krone in syneme lesten tosecht und geven hebbe, umme dat broder Hinrik alle vridaghe in siner missen ene passion scholde lesen to tröste unde salicheit Borchardes seien, unde in deme nu vor jaren verleden hijr umme ok de heren de Rat to Lubeke gevoget hebben de ersamen heren Johanne Clingenberghe borgermestere unde heren Johanne Segeberge radman to Lubeke to degedingende unde umme de viff mark renthe de to der tyd twischen broder Hinrike Krone unde Arnde van Hildensem degedinget unde vorhandelet hebben, also dat Arnd erbenomet broder Hinrike de viff mark lijffrenthe vort an jarlikes geven unde vornogen scholde, dat Arnd do annamede, he denne gerne also to donde, wor up nu aver de heren de Rat to Lubeke na clage unde ant-worde gedelet hebben:
In deme dat Arnd vor den erscrevenen heren des Rades angenamet hadde de erbenomede lijffrenthe broder Hinrike Krone to gevende alse he se ok sedder broder Hinrike gegeven hebbe na gisste unde lesten willen sines vaders seliger dechtnisse. so schole Arnd van Hildensem brodere Hinrike Krone de vorscrevene viff mark lyffliker renthe vorbat to der tyd sines levendes gutliken hantreken unde vornogen alle jare uppe dat fest sunte Michaelis des hilgen ertzengels.
NStB 1434 Thome apostoli.
1436 um Aug. 24
5. Nicht hinterlegtes Testament. Vollziehungsvertrag. Treuhand.
Anneke wedewe Hans Vresen seliger dechtnisse mit vulbort Hin-rikes Godesmans, Hanses Vresen, Hinrik Kronerdes, Ludekens Westeden

unde Olrik Brandes, testamentarien des vorscrevenen Hans Vresen seligen unde de negesten erven der erbenomeden Anneken vor deme Rade hebben bekant, wo wol dat Hanses Vresen seligen testament umrae kortte willen sines dodes nicht upgeantwerdet wart, doch so willen der sulven Anneken de vorscrevene testamentarien unde de negesten erven Anneken dat testament Hanses Vresen gerne entrichten unde holden alle dond dar mede alse dat testament inneholdende is; wor upp ene de heren de Rad deleden unde seden: se scholden dat testament lecgen by twe besetene borgere, deme se des beloveden, also dat dat testament truweliken verwaret geholden unde utgerichtet worde, welk testament alle vor deme boke hebben bekant, dat se de testamente also gelecht hebben by Hinrike Godes-manne unde Hinrike Kronerde erbenomet to truwer hant in verwaringe unde entrichting dessulven testamentes. Jussu consulatus.
NStB 1436 Bartolomei.
1437 um Okt. 14 6. Verlängerung der Vormundschaft wegen Verschwendung.
Witlik sy dat in den jaren der bort Cristi veerteinhundert unde sevenundedruttidi jar am hilghen Pinxstavende de ersame her Thomas Kerckring, her Johan Colman, ratmanne, unde Hinrik Gropeshorn, vormundere Hermen Hagelstenes vor deme Rade densulven Hermen wedder unmundich makeden, umme dat Hermen in deme jare vele sines gudes verteret, verdobelet unde unnutliken togebracht hadde, dar umme de heren de Rat de vormundeschop to hefft gelaten unde den erbenomeden vormunderen bevolen, dat se des vorscrevenen Hermen Hagelstenes vormundere vort to blivende ene unde sine gu-dere to vorstände bet tor tyt dat Hermen in redeliker wise sine gudere sulven vorwaren kone. Jussu consulatus.
NStB 1437 Calixli.
1438 um Febr. 2 7. Sendegui. Darlehn. Verjährung. Beweis.
Laurencius  Goß  vormiddelst  eneme  machtbreve  des  Rades  vom Stokholme vor dem Rade tosprak Hanse Wulveshagen umme ene last

yserns, twey scippunt blyes, ene tunnnen bottern, 16 bosse, de Hans Osorgh selige vor jaren verleden Hanse Wulveshagene bevol uppe loven tor Ryge wart Hans Osorghen beste mede to donde, unde twe vate osemundes, de Osorge Hanse Wulveshagen lenede; hir to Hans Wulveshagen antworde, dat he Hanse Osorghen dar van nicht sculdich were unde sede, he hadde tein jar hir gewonet to Lubeke unde en hadde nyn manynge dar umme ledden; dar up delede de Rat: Nach deme dat Hans Wulveshagen hir tein [jare] gewonet hadde unde nyne manynge dar umme en hadde geleden, wolde Hans Wulveshagen sin recht dar to don, dat he Hanse Osorgen nichtes van der vorscre-venen tosprake wegen sculdich en were, dar mede mochte he mit rechte van eme scheden.
NStB 1438 Purificationis Marie.
1438 um Mai 22 8. Hausgut. Erbpacht.
Witlik sy dat Hans Knust vor deme Rade tosprake dede to her Brune Warendorpe umme en erve dat eme angeervet were alse een kotstede mit sinen tobehoringen belegen to Israhelstorppe, dat her Brun eme des bruken lete alse pacht gud, des sine vorvaren erfflik also hadden gebruket, wor to her Brun antwerde, yd were sin huze gud, unde Hans Knust sede, yd were sin erfflike pacht gud unde nyn huze gud; hir up de heren de Rad deleden:
Na deme dat Hans Knustes vorvaren vore unde Hans Knust na de besittingen hebben hat des erves unde noch hebben, so scholde Hans Knust unde sine erven des erves unde gudes bruken gelik alse ere vorvaren des erffliken gebruket hadden, unde dat se her Brune unde sinen erven dar van deden alse ere vorvaren dar van hadden gedan.
NStB 1438 Ascensionis domini.
1438 um Juli 13 9. Vormundsdia st. Entziehung des Kapitals.
Godeke Heyse, Lambert van Hurlen, Clawes Bernsteen, Albert Kynd unde Helmigh Kapestock, vormundere Hermen Bernstens beclageden sick vor dem Rade, wo dat de sulve Hermen Bernsteen sik nicht erliken en regerede unde en hedde na rade siner vormundere, dar umme sines vaders testament vor deme Rade wart gelesen, wor up de Rad deleden:

Dat men de vierhundert mark lub. de Hermense in sines vaders testa-mente totekenet sin, de scholen de erbenomeden vormunder leggen to des testamentes behoff, unde ys yd dat sik Hermen erliken unde wol regeret, so schal Hermen der renthe bruckafftich wesen, unde en dede he des nicht, so schal he der renthe enberen. Jussu consulatus.
NStB 1438 Margarete.
1441 um Aug. 15 10. Nachbarredii.  Badstube. Umbau.
Wytlik sy dat Hinrik Kule unde Bertolt van der Molen vor dem Rade tosprake deden unde besculdigeden Herman Meyer umme dat he van deme huse der batstaven belegen beneddene by der Traven unde by der Brunstraten selleboden unde cophuser wolde maken, he de dore unde vinstern wolde upbreken, de Gherde Bringkmanne in vortyden worden vam Rade togedelet wedder to to murende, unde dat hus een batstaven hus laten to blivende; hir up de heren de Rade nu Hennen Meyer aver affgedelet hebben gelyk alse vore:
Also dat Herman Meyer nicht en schole dore effte vinsteren dar ane breken noch selleboden effte cophus dar ut to makende, men een bat-stavenhus were yd gewesen unde een batstavenhus moste yd ok vorbat bliven. Jussu consulatus.
NStB 1441 Assumptionis Marie. Gedr. LUB 8 Nr. 34.
1442 Juli 28 11. Ersiizung. Gebrauet von Jahr und Tag.
Witlik sy dat int jar 1442 des sonnavendes na sunte Jacobs dage weren vor deme Rade to Lubeke Hinrik Grypeshorn unde Kersten Hake in de eyne unde de vormundere seligen Syverdes Vickinghusen an de ander syde myt namen her Hinrik Lipperode, Merten Kastorp, Hildebrand Hoyeman unde Hildebrand Vickinghusen; dar sulvest an-clageden Hinrik unde Kersten vorscreven de vorbenomeden vormundere alze van enes rumes wegen to Oldeslo gelegen up der sulten etc., dar de erbenomeden vormundere mit gudem beschede to antwordeden unde seden: na deme Sivert Vickinghusen vore unde de vormundere na hebben beseten unde gebruket des sulven rumes over jar unde dach sunder ansprake, so hopeden se, se en dorfften dar nicht vorder mer to antworden; hir up de Rad ene deleden unde seden:

Na deme Syvert Vickinghusen vore unde de vormundere na dat erbe-nomede rum over jar unde dach sunder ansprake beseten unde des ge-bruket  hadden,   so   en   dorfften   de   vormundere  dar  to   nicht  mer antworden. Jussu consulatus.
NStB 1442 Petri ad vincula.
1443 Apr. 6
12. Nachlaßsehulden. Rangfolge. Ansprüche der Tesiamentarien.
Witlik zy dat des sonnavendes vor Judica de heren de Rad to Lubeke deleden vor recht Syverd Vickinghusen seligen vormunderen, alze se ok tovoren hadden gedelet, alzo: Dat de vormundere nicht vurder en dorfften antwarden dan to deme dat se van seligen Syverdes wegen entfangen hadden; unde seden vurder:
Dat dar äff ghan schole schult unde de ghave Godes; wes dar denne blyfft, schal men delen uppe alle gave na penningtale; hebben de vormundere dar enboven wes vorgeven, dat is up eren schaden, unde umme den anval, dar gha yd vurder umme alze recht is.
NStB 1443 Judica.
1443 April 26 13. Schiffskauf für fremde Rechnung. Eigentum.
Bertoldus van der Molen borger to Lubeke vor deme Rade to Lubeke besculdigede Yßfurde Hansscheman unde Jacob Rovere alze umme een schip dat Borchard by der Muren koffte van Hanse Wulves-hagen to Hanses Paryß behoff, dat schip Bertolt van der Molen mit Hanses Paryß gelde vor 70 mark myn derdehalve mark lub. betalede Hanse Wulveshagen erbenomet, unde na velen voruckginge, anclagen unde antwarden der erbenomeden beyden parte vor deme Rade to Lubeke, so brochte Bertolt van der Molen vor den Rad Ludeken van Emssen, Diderike van der Kulen borgere erffbeseten in der stat Lubeke, tuges unde loven werdich, de vormiddelst eren utgestreckeden armen unde upgerichten vingeren staveder eede lyffliken to den hilligen zworen, tugeden unde warmakeden, dat Borchard by der Muren vor ene bekande, dat he dat schip van Hans Wulveshagen koffte to Hans Paryß behoff unde Bertolt van der Molen mit Hans Paryß gelde
8

Hanse Wulveshagen dat schip betalede unde dat Yßfurt Hansscheman unde Jacob Rover nyn gelt vor dat schip betalet en hadden; vurdermer Hans Reppe unde Godeke Koningk. ok borgere erffbeseten in der stat Lubeke unde loven werdich, vormiddelst eren lyffliken eeden der geliken besworen, tugeden unde warmakeden vor deme Rade, dat Hans Wulveshagen unde Borchart by der Muren coper unde verkopere vor ene bekanden, dat dat vorscreven schip to Hanses Pariß behoff were kofft unde Bertelt van der Molen dat schip mit Hans Pariß gelde Hanse Wulveshagen to siner genoge wol hadde betalet, unde Yßfort Hansscheman unde Jacob Rover nyn gelt an dem vorbenomeden schepe betalet en hadden etc., hir up deleden de heren de Rat to Lubeke vor recht:
Bertolt van der Molen unde Hans Paryß mochten by deme schepe mit sinen tobehoringen bliven. Anno etc. 43 feria quinta post Pasce.
NStB 1443 Pasce.
1444 um Juni 24 14. Baurecht.
Albert Zwertveger vor deme Rade besculdigede Hinrik Colner thomslegere sinen naber, umme dat Hinrik twee balken hadde gelecht over den ghank anders denne so se vore hadden gelegen; so hebben Ludeke van Emssen unde Clawes Gryp, ok tomsleger besworen synde vor deme Rade wargemaket, dat de twee balken lyggen nicht anders dan alse se vor gelegen hadden; hir up deleden de heren de Rad to Lubek van der vorscreven balken wegen Hinrike Colner van Albertes tosprake van der wegen to wesende quiit, leddich unde loß. Jussu consulatus.
NStB 1444 Nativitatis Johannis.
1444 um Aug. 24 15. Privete. Mitgebrauch durch Nachbarn. Ersitzung.
Jacob Pape kremer tosprake vor deme Rade dede to Helmich Kape-stocke van wegen enes privaten tornes in Jacob Papen kelre stände belegen up der Olden Kramboden Orde, de doch to Helmich Kapestodks huse mennich jar mede gedenet hefft, also dat Helmich noch sine na-komelinge besyttere des huses des upganges des privaten tornes nicht medebruken en scholden, wor to Helmich Kapestock antwerde, he

hadde   des   privaten   tomes   mit   den   sinen   to   sines   huses   behoff
achtenndetwintich jar gebruket sunder ansprake enes gewelken; hir up
deleden de heren de Rad to Lubeke:
Helmich mochte den privaten des vorscreven tornes beholden to sinem
huse unde des gebruken alse he aldus lange gedan hadde.
Jussu consulatus.
NStB 1444 Bartholomei.
1444 um Nov. 11 16. Testament des Verschollenen. Ausrichtung. Sicherheit.
Hans Ghumpert vor deme Rade hefft angelanget Everd Witten, Herder Smede unde Corde Kystenbuke umme anval sines wives Clarcken broder, genomet Hennen Hopper, alse van hundert marken, de Bernd Hopper, der vorbenomeden Clarcken unde Hermens vader, deme sulven Hennen in sinem testamente heft gegeven, unde alse denne de vorbenomede Hermen Hopper lange buten landes is gewesen, so dat men ene nicht im levende noch im dode en wüste, so heb-ben de heren de Rad to Lubeke gedelet:
Dat de vorbenomeden Everd Witte, Herder Smyd unde Kort Kysten-buk dem ergenanten Hanse Ghumperde den vorscreven siner hus-frouwen broders Hermen Hoppers anval alse de hundert mark scholden laten volgen mit sodanem beschede, dat de sulven Everd Wytte, Herder Smid, Kort Kystenbuk unde ere erven de vorscreven hundert mark van den vormundern Bernt Hoppers testamentes unde eren erven wedder mochten manen wan se komen, unde Hans Ghumpert scholde Everde Witten, Herder Smede unde Kort Kystenbuk borgen setten vor namaninge enes yewelken van wegen der vorscrevenen hundert marken.
NStB 1444 Martini.
1444 um Dez. 4 17. Gesellschaft. Auseinandersetzung. Beweisrecht.
Wytlyk sy dat Bade Baken vor dem Rade Hinrik Bremere hefft to-sprake gedan umme 220 mark lubesch, de Hinrik Bremer unde Hildebrand Swarte eme scholden wesen schuldich van seitschupp, de Hinrik unde Hildebrand selige to samende hadden gehad, dar doch Hinrik to antwerde, dat se eme van der wegen nichtes weren plichtich edder
10

schuldidi; vurder desulve Bode mechtich van Hildebrand Swarten nalatenen wedewen vor dem Rade Hinrik Bremer aver ansprak umme 300 mk. lub. de Hinrik were schuldich van der vorscrevenen seltschopp, wor to Hinrik antwerde, dat he der sulven seltsdiopp were tachter unde nicht tovoren, mochte he aver boven sin vorgelechte gelt noch wes inmanen, dat wolde he gerne geven dem yennen, de dat van rechte scholde hebben; worup de heren de Rad hebben gedelet: Wolde Hinrik Bremer vorbenomet mit sinem ede beholden, dat he unde Hildebrant selige Bode Baken de vorscrevenen 220 mk. van der vorscrevenen seltschopp wegen nicht weren schuldidi unde dat Hinrik der sulven seltschopp were tachter, dar mede mochte he van Bode Baken beyden anspraken scheden mit rechte.
NStB 1444 Barbare.
1446 um Jan. 6 18. Verkauf von Schiff und Ladung im Nothafen. Haftung.
Hinrick Sudertho vor deme Rade to Lubeke tosprak Clawese van der Osten umme en sdiip dat mit garsten unde mit weten was geladen unde wesen sdiolde to Wißbuw in de havene, dat dodi van notsake wegen in de havene dar nidit komen en konde, welk scipp mit deme körne quam in de havene twey dage vor Sunte Martens dage to Sand-wiick unde ladi dare wente to Sunte Nicolaus daghe unde Clawese van der Osten erlovet was he dat körne to vorkopende in allen havenen utgenomen in der havene to Wißbuw; hiir up de heren de Rad to Lubeke deleden:
Wolde Clawes van der Osten to den hilgen svveren, dat he mit deine vorscreven schepe unde körne van nodsaken wegen in de havene to Wißbuw nidit komen en konde unde he to Sandewiick legen haddc van Sunte Martens dage bette to Sunte Nicolaus dage, dar he dat gud samentliken hadde vorkofft unde he neen vordel dar ane sunder-gen en sochte, so solde Clawes van der Osten van Hinrike Sudertho der ansprake und des vorscrevenen schepes unde kornes wegen wesen quiid unde loß.
NStB 1446 Epyphanie domini.
1446 um Febr. 2 19. Treue Hand. Handelsgeschäfte. Abrechnung. Beweis.
Hans Ryke hodvilter vor deme Rade tosprak unde manede mit des Rades  to Wiiborch breve  Marquarde  Mattes  umme  vefftidi  mardc
11

lubesscher penninge, de Godeke Overbeke selige, borger to Wiiborch, Marquarde gesant scholde hebben to truwer hand, de na dode Godeken Overbeken suster to antwordende etc., hiir to antwordede Marquart Mattes unde sede, he en hadde der vefftich marck lubesch nicht entfangen to Godeken suster behoff, men he leet lesen ene scriffte und rekenscopp, dar inne weren kopenscop gudere alse allerlei kramerie de Godeke van Marquarde hadde entfangen, de dropen sick uppe 51 marck lub. 6 Schill. 4 den. dar entigen hadde Godeke Marquart wedder gesand an golde unde sulver gelde de summe dar van 50 marck lub. 16 Schill, myn 2 penn. lub., dar mede wart de rekensskop twisschen ene beiden slicht unde geendet alse dat een dem anderen nicht sculdich en bleff, dar Marquart sin recht to don wolde; do vrageden de heren de Rad to Lubeke Hanse Ryken erbenomet, esst he dat van Godeken unde siner erven wegen wolde bij den Rad setten, wes eme unde Marquarde vor recht affgesecht worde; dar seden de beiden dele ja to; hiir up delede de Rad:
Wolde Marquart mit sinem ede beholden, dat he Godeken nichtes sculdich were unde nyn geld entfangen hadde to Godeken suster noch to erer erve behoff, men wes he hadde entfangen dat were vor sine kramerie gudere so vore beroret is, welken eed Hans Rike van Marquarde Mattes nam, darmede schedede Marquart Mattes van der vor-screven maninge unde tosprake mit allem rechte van Hanse Riken, Godeken Overbeken unde sinen erven to wesende quiit, leddich unde loß. Jussu consulatus.
NStB 1446 Purificationis Marie.
1446 Febr. 9 20. Stadtbuchschuld und Schuldbrief. Priorität. Tilgung.
Witlick sy dat int jar der bord Cristi 1400 in den 46 jaren am midde-weken na Sunte Dorotheen dage Hans van Rekele, Bertoldes van der Heiden kok, van Hanse Storinge mechtich gemaket, vor deine Ersamen her Johan Clingenberge borgermestere to Lubeke dorch sinen vor-spraken anclagede scipper Cornelius vam Damme umme 15 punt grote vlamessches pagimentes vormiddelst ener scriffte do men screff 1400 unde im 44 jare up den sondach Cantate in der Stad Lubeke boke gescreven de anhevet: Scipper Cornelius vamme Damme etc., unde mit eneme besegelden breve, in welker scriffte unde breve scipper Cornelius Hanse Storinge sculdich scholde wesen 15 pund grote vlamessches pagimentes; hiir to scipper Cornelius dorch sinen vorspraken
12

antwordede, he en were Hanse Storinge der 15 punt grote nicht sculdich, men viff pund grote, de hadde scipper Cornelius betalet to Re-vele Everde Pepersacke to Hans Storinges behoff, unde scipper Cornelius en were Hanse Storinge der tein punt grote ok nicht sculdich, darumme scipper Cornelius was begerende, dat men de scriffte in der Stadt boke lete deigen, wente de besegelde breff sundergen inneheelde dessen artikel, item sal de vorscrevene Hans Storing dem vorseiden scipper Cornelius van der Stadt Lubeke ene quitancien schaffen, alse dat ersten sehen mach, dat alle dingk, de in gerichte unde Rades boken to Lubeke van erer wegen gescreven stan, gantz unde all sint gedodet etc.; hir up de heren de Rad to Lubeke deleden:
Na deme dat datum der scriffte in der Stad Lubeke boke gescreven eider were wan dat datum des besegelden breven, so mochte men de scrifft in der Stad Lubeke boke deigen, unde gha denne vorder umme de tein pund grote na utwisinge des besegelden breves alse en recht is. Jussu consulatus.
NStB 1446 Cathedra Petri.
1446 um Mai 8 21. Faktor and Knecht. Vollinachtklausel im Schuldbrief.
Gherd Butsauwe vor deme Rade tosprak unde besculdegede Wilhelme upper Borch umme 22 punt grote vlamesches pagimentes, de Gerwen uppem Orde Hinrike Sculenberge schuldich was, dar Gherd Butsauwe eren besegelden breff upp hadde, dat he der sculde en bemaner were, wor to Wilhelm antwordede, dat he Gerwens gelt nichtes en hadde unde he Gerwene nicht sculdich en were unde ok sin factor nicht gewesen en were, men he hadde sin junge unde knecht gewesen; hiirup deleden de heren de Rad:
Wolde Willem sinen eed dar to don dat also were, dar mede schedede he van Gherdes ansprake.
NStB 1446 Jubilate.
1447 um Febr. 2 22. Währschaft des Verkäufers.
Michel van Lene borger to Lubeke vor deme Rade besculdegede unde tosprak Hanse Teppe ok borger to Lubeke umme en seip dat Hans Top eme hadde verkofft, des he eme warende wolde wesen vor
13

alle ansprake, welk scip doch Midiele van Lene to Calmem wart aff-
gewunnen vor roffgut, alse Michel van Lene dat dir vor deme Rade to
Lubeke myt des Rades to Calmern breven bewisede unde warmakede;
hirup delede de Rat to Lubeke:
Dat Hans Top Michele erbenomet syn gelt, dat he vor dat erbenomede
scip hadde entfangen, wedder moste gheven.
Jussu consulatus.
NStB 1447 Purificationis Marie.
1447 um Okt. 14 23. Erbrecht der Mutter und des Vaterhalbbruders.
Pelegryme van der Hoven, Ladewiges van der Hoven seligen vader halff broder vor deme Rade to Lubeke was manende Lodewiges van der Hoven erve gudere, dar he de negeste erve to were, so he seede, wor to Hinrik van Stiten radman to Lubeke antwordede, des erbeno-meden Ladewiges seligen moder were noch levendich hir to Lubeke, he hopede, dat de moder to Ladewiges eres sones nalatenen guderen de negeste erve sy unde nymant negher; worup de Rad to Lubeke deleden unde seeden vor recht:
Dat de moder to Ladewiges eres sones nalatenen guderen na lubes-schem rechte were unde is de negeste erve unde nymant neger noch mit ere allike na, unde bevolen desset to scrivende in erer Stad bok.
NStB 1447 Calixti pape.
1448 um März 3 24. Der Summe nach mangelhafter Zeugenbeweis.
Hinrik Swynge vor dem Rade tosprak unde beschuldigede Mathias Berndes, borger to Wismare, umme lxvj mr. Rigesch van wegen Andreas Oschaues, des he mechtich were, dat sodan gelt Hinrik Swingen tobehorede, des he sik tuges bereep, de doch so deepe nicht en tuge-den, alse Hinrik Swynge sik des hadde beropen. Hirup delede de Rad to Lubeke:
Nademe Hinrik Swynge tuge so depe nicht tugeden, alse Hinrik sik des beropen hadde, so solde de erbenomede Mathias van Hinrik Swynge tosprake van der wegen wesen qwit unde los.
NStB 1448 Letare. 14

1448 um Mai 19 25. Unberechtigtes öffnen eines Briefes.
Hans   Wubberdes   vor  deme  Rade  beschuldigede   Gerde   Bunnen umme enen breff de uppebroken were, dar Gert to antwordede, an sin hus were een breff gekomen de was rede upgebroken, des he nicht gedan en hadde; dar upp delede de Rad to Lubeke: Wolde Gerd sin recht dar to doen dat he den breff nicht upp gebroken hadde, dar mede schedede he van Hans Wubberdes tosprake. Jussu consulatus.
NStB 1448 Trinitatis.
1450 Juni 14
26.	Fracht. Beschädigung des Gutes. Verschulden. Haftung.
Witlyk sy dat schipper Hermen Reneman unde Gilges Koster sint twistich unde schelafftich gewesen van weghen 20 leste asschen, der doch en del weren naeth gheworden, welke de erbenomede Hermen eme scholde uprichten unde betalen; dar over doch de erlyke Rad to Lubeke se rechteswys hefft vorscheden zo:
Wolde de erbenomede Hermen mit syme rechte dat beholden, dat sodane schade nicht were gesehen mit todonde edder vormiddelst vor-sumenisse des vorschreven schipper Hermen, des mochte he geneten unde dorffte to dem schaden nicht antwerden.
NStB 1450 Dominica post oetavas Corporis Christi.
1451 um Jan. 25
27.	Kindergeld. Beweis. Zeugnisunfähigkeit Unbesessener.
Witlidk sy dat Hinrik Hane, Volleken Zamekouw unde Kersten Holste alse vormundere zelighen Telseken Drevenstedes naghelaten kindere unde Hinrikes vorscreven steffkindere, der twe sint, deden claghe unde tosprake Hinrike Drevensteden alse van uthgesechtem gelde by namen vefftich marck lubesch, de den erbenomeden kinderen scholden wesen uthgesecht, unde de erbenomede Hinrick nicht mer tostunt wenn 40 mr. lub., so dat de erliken heren de Rad beyden vorscreven parten vor recht seden:
Na deme de erbenomeden vormundere kleghere weren, künden se denne betughen alse recht were, dat den erbenomeden kinderen de vorscrevenen vefftich mr. weren uthgesecht, sodanes tughes mochten se gheneten;
15

des vorden se in twe tughe by namen Hans Hovet unde Hans Neve-
kenman, welke de vorscrevene Hinrik sdiuttede, dat se nicht weren
beseten; des de erbenomeden heren vor recht seden:
Nach dem se nicht weren beseten, zo konden se in den zaken nicht
tughen;
aldus   worden  de   vorscrevenen   vormundere   van   der   erbenomeden
kindere weghen borstich unde brakich in den zaken vorscreven.
Scriptum jussu consulatus.
NStB 1451 Conversionis sancti Pauli.
1451 Nov. 6 28. Prozeßbürgschaft des Unbesessenen. Höhe und Inhalt.
Witlik zij dat int jaer unses heren dusent veerhundert eenundeveff-tich, des sonnavendes vor sunte Märten in der sake twisschen Otte Meyer vulmechtighen procuratorn Hinrik Klockmans borghers to Lube-ke unde Jacob Wyman anders gheheten Rock van dryer mesen koppers wegen is vor recht affgesecht:
Kan edder mach Otte Meyer tughen alse recht is, dat sodanne kopper vorscreven mit Klockmans ghelde van Jacob vorgenant ghekofft unde betalet sij, des mach unde schal he geneten, unde dar up schal em Jacob de weerde van dem kopper vorborgen bette to dem uthghaende des rechten;
hijr up hefft Otte Meyer vorscreven ghenomet desse nascrevene tughe, dar he dat vorscrevene menet mede to tughende, alse Hans Pantzer-maker, Hermen Lentorpp, Laurencius Moer, Magnus Olaves, Godel Moer, Nicolaus Moer, Lorens Hessen, Hans Burmester, Detert Krake, Winert van der Heyde. Vortmer is in der sulven sake vor recht affghesecht:
Is dat Otte Meyer nicht beseten en is, so schal he Jacob vorscreven vorborgen hinder und schaden. Isset ok dat he beseten is, so en dorff he des nicht doen.
De vorscreven Jacob hefft sik ok beholden sine tuchschuttinge. Achim 6. Novembris.
NStB 1451 Omnium Sanctorum.
1452 Apr. 22 29. Beschlagnahme eines Briefes.
Witlik zij dat in den jaren unses heren dusent veerhundert tweunde-vefftich ame sonnavende vor deme sondage Misericordias Domini vor
16

deme Rade to Lubeke Hinrik Sasse borger darsulves tosprake dede tegen Herborde Tassdien van Dorpmunde, alse van enes besegelden riditer breves wegen, de to truwer hand dessulven Hinrik Sassen licht bij Steffen Kollarte borgere to Dorpmunde, welke breff bij demsulven Steffen is bekümmert van Ratdier Wickede unde Clays Swarten; hijr upp na des Rades to Lubeke delinge de vorscreven Herbord Tassdie vormiddelst sinen utgestreckeden armen unde upgeriditeden vingeren stavedes edes liffliken to den hilgen swor unde warmakede, dat sodane vorscrevene breff dordi de vorbenomeden Rotcher Widkede unde Clays Swarten edder anders wemen van siner wegen mit sineme hetende, willen edder bevele offte vulborde nidit en zij bekümmert, men scholde vrij unde unbekümmert wesen van siner unde der sinen wegen sunder alle argelist. Jussu consulum.
NStB 1452 Misericordias Domini.
1452 Sept. 13 30. Rechtsverlust durch unterlassene Briefvorlage.
Witlik zij dat na der bord Cristi veerteinhundert tweundvefftidi jar uppe des hilgen cruces avende exaltacionis in der zake twissdien Hinrik Sassen borgers to Lubeke unde Herborde Tassdien van Dorpmunde, van wegen enes vorsegelden riditerbreves, sprekende uppe seshundert rinsdie gülden vor den Ersamen heren Rade to Lubeke wart bewegen unde van dcnsulven heren deme Rade is vor redit irkand:
Nadi deme Hinrik Sasse den vorscrevenen vorsegelden riditersbreff vor sunte Johannis dage to midden sommer, de negest vorgangen, de eme dar to utgetekent was, nicht vorbracht hadde unde Herbord Tassdie ede unde recht dar vor gedan hadde, dat sodane breff van siner wegen nicht bekümmert were, so sdiolde Hinrik Sasse van wegen der vorbringinge zulkes vorsegelden richterbreves vellich zin, beholden des, dat de vorbenomede Hinrik Sasse zijk mochte holden an zine pande.
Jussu consulum. Presens scriptura respicit unam aliam de presenti 52° anno.
NStB 1452 Nativitatis Marie.
17

1453 um Juni 15
31. Rechtshängigkeit durch Einbringung von Zeugen.
(aus Stralsund)
Witlik zij dat in desseme 53ten jare twisschen Pinxten unde Paschen in der zake de wesen is twisschen Tideken Vlegen uppe de enen unde Merten Krakouwen, beyde borgere tom Sunde, upp de anderen zij den de Rad to Lubeke delede vor recht:
Konde Merten Krakouwen dat tugen, dat Tideke Vlege zin pand wedder esschet hefft van den kemeren tom Sunde unde zine tuge brachte in dat lubesche recht, so schal yd im lubeschen rechte bliven.
NStB 1453 Viti martiris.
1454 April 3 32. Heimliche Acht. Zeugnisunfähigkeit.
Witlik zij dat in dessem 54ten jare des mydwekens na deme sondage Letare in der zake twisschen Tideke Vlegen uppe de enen unde Merten Krakouwen uppe de anderen zijden, beyde borgere tom Sunde, de heren de Rad to Lubeke na beyder vorscreven dele vorbringende heb-ben to rechte irkand:
Möge Tideke Vlege tugen alse recht is dat sodane veer tuge namliken her Johan Ruwingk, Lubbert Bere, Tobias Steenwech unde Peter Ever-des van Merten Krakouwe tom Sunde in der erscrevenen zake inge-voret mit demsulven Merten Krakouwen in der zake medeklegere unde in hemeliker acht gewest zin, so mögen ze in der zake nyne tuge wesen. Jussu consulum.
NStB 1454 Judica.
1454 Mai 25
33. Versdmeigung. Haftung des Mannes für die von der Frau gekauften Sachen.
Witlik zij dat na der bord Cristi unses heren 1400 jar dar na in deme 54ten des sonnavendes vor deme sondage Vocem Jocunditatis in der zake de vor deme Rade to Lubeke wart bewegen twisschen Hanse Glasewolde alse enem klegere uppe de enen unde Hermen Boytzen-borge deme kremere alse eneme antwordesmanne uppe de anderen
18

zijden, van wegen enes terlinges leydescher lakene, den dessulven Hermens elike husfrouwe van deme erbenomeden Hans Glasewolde gekofft scholde hebben; na beyder vorscreven partie klage und ant-worde wart deme erscrevenen Hanse Glasewolde gevraget, offt he zin recht setten wolde bij den Rad to Lubeke offte nicht; dar upp he ant-worde unde zede, he were darumme dar, dat he allent dat de vor-benante Rad eme afsechte vor recht in desser vorgerorden zake, dat he dat stede unde vast holden wolde; so dar ok is upgemaket een openbar instrument; des so hefft de vorbenomede Rad na erer besprake unde ripem rade in desser vorgerorden zake afgesecht vor recht: Na dem de erbenomede Hermen mit dem genanten Hanse to wegen unde to Stegen gegan hefft unde doch Hans demsulven Hermen van des terling lakens wegen nicht gesecht offte ene darumme gemanet hefft, wolde denne Hermen Boytzenborgh zin strenge recht dar to don dat de vorscrevene terlingk laken in zine were, in zine nut offte behufs mit zinem weten nicht gekomen unde ok manck zineme krame nicht vorkofft were, dar mede mochte he van Hanse scheden. Jussu consulum.
NStB 1454 Vocem Jocunditatis.
1454 Juni 8 34. Beständigkeit  unwidersprochenen  Zeugnisses.
Witlik zij dat na der bord Cristi unses heren in dessem 54. jare am hilgen pinxsten avende de Rad desser stad Lubeke in der zake wesende twisschen mester Arnde van Bremen doctore unde sindico unde Mathias Steffens alse van etliker tichte wegen, de Mathias vorscreven dem obgenanten doctoro Arnde tolede, zine eede, ere unde gelimp anrorende, irkande vor recht na beyder dele rede, wedderrede unde allem ereme vorbringende:
Nach deme de erwerdige mester Johan Nyenborgh in der zake gehöret were und Mathias Steffens des obgenanten doctoris tuge hadde hören tugen unde spreken uppe ere eede unde uppe de tijd dar wedder nicht gesproken, so were sulke tuchnisse des toctoris vulmechtich, unde de Rad lovede deme doctori beth wen Mathias Steffens, unde alse Mathias Steffens zijk tuge in der zake in den heren abbet van Walkenrede, dat stucke unde wes vurder in der zake to donde were scholde stan beth na den hilgen dagen to pinxsten. Jussu consulum.
NStB 1454 Visitationis Marie.
2*	19

1455 um Jan. 20 35. Inhalt der Vollmadit.
Witlik zij dat in der zake twisschen den vormunderen des testamen-tes zeligen Gerarde de Boeris unde Petrus Monnik vulmechtigen pro-curator Coßme de Medici, ziner gesellen unde zelschopp unde der erven zeligen Gerardi vorbenomed de Rad to Lubeke delede vor recht: Na dem Petrus Monnick hiir to Lübeck vvere unde manet hadde alse een vulmechtig procurator so vorscreven steit, so scholde he ok de er-screvenen vormundere deger unde al quiteren van wegen der vorscreven Coßme de Medici, alle ziner gesellen unde zelschopp unde zeligen Gerardi erven van aller vurder namaninge unde ansprake to eneme gantzen ende quijt, leddich und loß.
NStB 1455 Fabiani.
1455 um Sept. 9 36. Entziehung der Schiffsfühmng. Beweis.
Witlick zij dat Gerd Bussouw vor deme Ersamen Rade to Lubeke tosprake ghedan hefft to Hanse van Peyne borger to Hamborgh alse van enes halven schepes wegen, eme tobehorende, dat Hans deme vorscrevenen Gerde scholde van handen gebracht unde sinen broder dar upp gesät hebben; des so hefft de vorscreven Hanß van Peyne vonniddelst sinen utgestreckeden armen unde upgerichteden vingheren stavedes eedes liffliken in den hilgen swerende vorrichtet, dat he vor der vorpandinghe zodanes vorscrevenen schepes noch na der vorpan-dinghe nymande up dat schip gesät hebbe; des so hefft de vorscrevene Rad geordineret unde gedelet vor recht:
Dat hijr mede de vorgerorde Hanß van Peyne schal mit alleme rechte van  desser   zake   wegene   van   deme   vorgerorden   Gerde   van   aller tosprake geschichtet unde gescheden wesen to enen ganzen ende. Jussu consulum.
NStB 1455 Michaelis.
1455 Nov. 22 37. Nachbarrecht. Eigentums-, Nutzungs und Lastenverteilung.
Witlick zij dat twistinge unde schelinge gewest is twisschen Hinrike Boßman uppe de enen unde mester Hinrike Berck den bartscherer uppe de anderen zijden van wegen enes ganges, de dar geit uth der
20

breden strate dorch des vorscreven mester Hinrikes hueß; dar up de Ersame Rad to Lubeke na besprake unde na rijpen rade gedelet hefft vor recht:
Int erste dat ze zodane schrifft, alse hijr van in der stad overste boeck anno 48 umme trent des Hilgen Lichames daghe unde 39 in den Pinxsten steit gescreven, bij macht unde werde hebben willen, unde dat zodane vorgerorde ganck mit der dor dorch mester Hinrikes huse in der breden strate allene sal tobehoren to Hinrick Boßmans huse; mer den inganck in mester Hinrikes des bartscherers hove, de dar geit uppe dat profaet, den schal unde mach de vorscreven mester Hinrik unde zine nakomelinge bruken, na deme dat he den vifsten penninck, wanner dat men dat profaet uth brenget, betalen moet, alse he van oldinges gedan hefft sunder ienigerleye hindernisse. Screven van bevele des Rades des sonnavendes vor sunte Katherine daghe anno etc. 55.
NStB 1455 Katherine virginis.
1455 Nov. 29 38. Haftung des Wirtes für Naclilaßschulden des Gastes.
Witlick zij dat des sonnavendes vor Andree in deme jare na der bord Criste unses heren MCCCC°LV° Hans Wrede, Clawes Zwarte, Laurencius Kopeken, Clawes Ozenbrugge unde Ludike Remensteen samentliken unde bisunderen vor deme Ersamen Rade to Lubeke to-sprake gedaen hebben to Hinrike Swinden, borger to Lubeke, dar umme dat he zijk zeligen Bade Bake wandages zines gastes slotele unde gudere underwunden scholde hebben; darup de vorscrevene Rad na rypen rade unde besprake delede unde äff zegede vor recht: Na deme male dat de vorscrevene Hinrick Swinde zijk der vorscreve-nen slotele unde gudere des vorgerorden Bade Bake sunder vulbort des richtes, der richtevogede unde der schuldener na inbringinge der vorgerorden richtevogede underwunden hedde, so scholde he to den schulden des vorscrevenen Bade Bake antweren. Jussu consulum.
NStB 1455 Concepüonis Marie.
1455 Dez. 20 39. Anrechnung vorerhaltenen Geldes auf Nachlaßforderungen.
Witlick zij dat des sonnavendes vor Thome apostoli anno etc. 55 Hans  Wrede,  Claweß  Zwarte,  Laurencius  Kopeken,  Claweß  Ozen-
21

bruggen unde Ludike Remensten vor deme Ersamen Rade to Lubeke van tosprake wegene de ze hijr bevorn to Hinrike Swinden gedaen hebben, begerende weren den vorscrevenen Hinrike Swinden dar to to hebbende to vormogende, dat ze na deme utsproke, den de erscrevene Rad gedaen hedde, dar van hijr kort bevorn ene scrifft steit gescreven, an-hevende: Witlickzij etc., betalet unde vornoget mochten werden; des de erscrevene Hinrik Swinde begerede zodane gelt, alse de vorscrevenen schuldener van eme van wegen des vorgerorden Bade Baken in vor-tijden entfangen hadden, wedder bij eme in de weer to leggende unde to bringende, na deme male dat he to den schulden des vorbenomeden Bade Baken na delinge des Rades scholde antweren; dar up de erscrevene Rad na besprake unde na rijpen rade delede unde affzegede vor recht in nabescrevener wijse:
Dat de vorscreven schuldener zodane gelt, so ze van wegen des vake-benomeden Bade Baken van Hinrike Swinden entfangen hebben, nicht van zijk geven dorven noch bij Hinrike Swinden in de were leggen sunder bij zijk in vorminneringe unde affkortinge zodaner schult alse Bade Bake en schuldich is beholden mögen, unde vurdermer schal de erscrevene Hinrik Swinde en de nastande schulde vornogen unde betalen. Jussu consulum.
NStB 1455 Conceptionis Marie.
1456 um Febr. 21 40. Frisimäßige Mahnung.
Heyne vamme Rodde van Emeke vor deme Ersamen Rade to Lubeke hefft tosprake gedaen to den vormunderen Anneken van Norten nalatenen kinderen alse van wegene negenundetwintich rinsche gülden; dar up de erscrevene Rade delede unde affsegede vor recht: Konde de erscrevene Heyne dat bewisen dat he Anneken vorscreven in jare und dage van zodanes geldes wegen gemanet hedde, des mochte he geneten.
NStB 1456 Reminiscere.
1456 um März 14 41. Versilberung und Sicherstellung des Nachlasses.
Witlick zij dat Hartich Bruens borger to Lubeke, Ludike Schunemam to Kroensforde wonafftich vor deme Rade to Lubike vormiddelst erem utgestreckeden armen unde upgerichteden vingheren staveder eede iru
22

de hilgen swerende hebbet getuget unde vorrichtet, dat Hennike Lu-dike to dem Groten Schenkenberghe wonafftich dat de negeste erve zij noch nymant mit eme allike na edder neger to den nalatenen guderen Hilken Pestelynes anders genomet Hilke Koninges also verne alse eres broders zone [Lücke] Pestelin nicht in deme levende is; hijrumme zo hefft de Ersame Rad to Lubeke gedelet unde äff gesecht vor recht;
Dat men zodane vorscrevenen gudere schal to gelde maken unde sodane gelt bij de kemerer leggen unde schal dar liggen jar unde dach van der tijt an, dat de vorscrevene Hilke gestorven is, unde dan vurder dar umme gaen alse recht is.
NStB 1456 Judica.
1456 um Mai 2
42. Haftung des Hauseigentümers für Vermächtnis aus dem Hause.
Witlick zij dat twistinge unde schelinge gewest is twisschen Luder Snaken unde Katherine, ziner husfrouwen, wandages nalatenen wede-wen seligen Michel Stoltericken uppe de enen, Clawes Vonnan, Peter Libbrades, Hans Vogede und Hinrick Kossen, vormunderen des testa-mentes des sulfften Michels und Jacobe zines broders uppe de anderen zijden, van wegen sodaner hundert mr. lubescher penninge, de de erbenomede Michel deme vorscrevenen zinem brodere Jacobe in zineme testamente in deme kroge tor Herenborch togetekent unde gegeven hefft, dar up de vorgerorde Luder Snake tosprake gedan hefft etc., des de Ersame Rad to Lubike na horinge sodanes testamentes unde itliker scriffte in der stad boek gescreven sodane testament unde scriffte na besprake unde rijpen rade delede bij macht unde bij werde unde vurder äff zegede vor recht:
We dat sodanen kroch besith edder besittende wert in tokomenden tijden, de schal deme erscrevenen Jacobe Stoltericken unde zinen erven na  inneholde  des  erscrevenen  testamentes   hundert  mark  lubescher penninge gutliken vornogen unde betalen. Jussu consulum.
NStB 1456 Vocem Jocunditatis.
23

1456 Sept. 11 43. Vermächtnis. Widerstand bei der Erhebung.
Witlick zij dat des sonnavendes vor des hilgen cruces dage Exalta-cionis anno etc. 56 de vormundere seligen Michel Stoltericken nam-liken Clawes Verman unde Hans Voged etc. vor deme Ersamen Rade to Lubeke zick beclageden over Luder Snaken unde Katherinen zine eliken husfrouwen, alse dat en unde Jacobe Stoltericken, elike broder des erscreven Michels, boven des erscreven Rades delinge, so dar van ene schrifte hijr bevorn in dessem vorbenomeden jare Vocem Jocundi-tatis steit geschreven, wedderstalt unde hindernisse besehen zij, nam-liken van zodanen hundert marken lubescher penninge, de de erbenomede Michel zin broder eme na inneholde zines testaments togetekent unde gegeven hefft, dar up de vorscrevene Luder Snake antworde, dat he noch zin vrouwe den erscrevenen vormunderen noch Jacobe Stoltericken van den vorbenomeden hundert marken noch van des erscrevenen kroges wegene nyn wedderstalt offte hindernisse don edder gedan hebben, des de erscrevene Rad na besprake delede unde beiden partyen äff segede vor recht:
Na deme male dat dat testament des erscrevenen Michels unde itlike besegelde breve uppe den erscrevenen kroch sprekende unde der stad boek bij macht gedelet sint unde bij werde, so de sulffte schrifft dat clarliken innehefft, so en solde Luder Snaken zin husfrouwe vorbenant noch nemant van erer wegene der erscreven hundert mr. wedderstalt offte hindernisse don edder don laten, unde weret zake dat ze offte jemant van erent wegene den vorscrevenen vormunderen offte Jacobe Stoltericken in desseme erbenanten kroge unde hundert marken wedderstalt edder hindernisse deden edder don leten, dar wolden de heren de Rad mede vort varen so recht were. Jussu consulum.
NStB 1456 Exaltacionis sanete crucis.
1457 Febr. 5 44. Anerkenntnis des Absinnigen. Ungültigkeit.
Witlick zij dat van zodaner tosprake wegen alse Hans Kabel to den vormunderen Gerd Groten seliger dechtnisse gedan hefft, alse umme eyn jar koste, de eme de erscrevene Gerd Grote, unde umme vertich mark lubisch, de he Bertolde Bekemanne schuldich wesen scholde etc., des de erscrevene Gerd Grote in zineme levende unde bij ziner wolmacht vor besetenen borgeren deme erscrevenen Hanse Kabel schal be-
24

kand unde togestan hebben, so Hans segede, dat he sodane koste unde vertich mark so vorgerort is sdiuldich were, van welker zake unde tosprake wegene eyn geschulden ordel van wegene der erscrevenen vormundere Gerd Groten besehen zij, noch vor deme Ersamen Rade to Lubeke hangende, des de erbenomede Rad na tosprake unde antworde gedelet unde affgesecht hefft vor recht:
Konden de erbenomeden vormundere bewisen unde nabringen, dat de vorgerorde Gerd Grote nicht wittich unde vulmechtich ziner zinne unde redelicheit gewest zij do tor tijd, do he desse vorscrevene be-kantnisse schal gedan hebben, so de vorbenomeden vormundere zegeden, dat he nicht gewest zij, so scholde sodane bekantnisse macht-loß unde nicht van werde wesen;
des de vorgerorden vormundere hebben beghert desse zake wente int vorjar to stundende, umme dat vorscrevene to bewisende unde natobringende, uppe dat des erscrevenen Gerd Groten broder under des bij de hand komen mochte, so ze zijk vormodende weren to donde; deme de Rad also gedan hefft, deme erscrevenen Hanse Kabele nicht to vorfange to wesende. Jussu consulum.
NStB 1457 Agathe virginis.
1457 Mai 25 45. Handelsverbot. Nachrede.  Ehrenerklärung.
Witlick zij dat in den jaren unses heren 1457 an unses heren hemel-vardes avende de ersame her Hinrik Castorp, radman to Lubeke, unde Hans Castorp borger dar sulvest vor den Ersamen Rad to Lubeke etlike tosprake gsdan hebben to Corde Durkope dar umme dat desulffte Cord de genanten heren Hinrike unde Hanse Castorpe, Hinrike Prumen unde ere gesellen achter ereme rugge in openbaren platzen alse in der kereken, in beer bencken unde in anderen steden besecht hadde, so he wol wiste, wo dat se mit vorbodenen vlameschen lakenen guderen kopenschop unde hanteringe gehad hedden, dat eme van den, de id van eme gehört hadden, dar se to samende in fruntliker degedinge gewest weren under zin angesechte gesecht was, unde weren begheren, dat de vorscrevene Cord Durkop dar äff bij ziner zelen salicheit vor deme Rade darsulvest de warheit seggen wolde unde dar nicht an sparen; wes eme dar äff witlik were, solde he dar eit unde recht to doen; dat setten se bij den erliken Rad; vurdermer vrageden de erscrevene her Hinrick unde Hans Castorp deme erbenomeden Corde Durkop, offte he mit jemande van alle den, de mit en in eren
25

fruntliken degedinge gewest weren, van desser zake wegene Unwillen hadden offte dachten to hebbende in tokomenden tijden, dat he dat vorluden lete; dar up de ob genante Cord Durkope antworde unde sede, he en hedde de vorscrevenen her Hinrike unde Hans Castorpe, Hinrike Prumen noch ere gesellen nicht besecht unde eme en were ok nicht witlick dat se mit vorbodenen vlameschen guderen kopenschop edder hanteringhe gehad hadden, unde wiste van en anders nicht dan van erliken vromen luden etc., unde he en hadde ok uppe nymande, de mit en in eren degedingen gewest weren, van desser zake wegene Unwillen noch in tokomenden tijden Unwillen dar äff hebben wolde; dar up de erlike Rad na besprake delede vor recht:
Dat Cord Durkop dat solde in den hilgen beholden, dat he de vor-screvene her Hinrike unde Hans Castorppe, Hinrike Prumen noch ere gesellen nicht besecht en hadde so vorscreven is, ock dat eme nicht witlick en were dat se mit vorbodenen vlameschen guderen kopensdiop offte handelinghe gehad hadden; de eit wort eme dar gestevet unde swor in de hilgen so vorscreven is.
Dar na so erboden zijk de erscrevene her Hinrick unde Hans Castorp vor zijk unde de ere, wolde he ze jergen umme wedder schuldigen, de Rad solde erer mechtich wesen to rechte; dar up de vorbenomede Cord Durkop sede, he en wiste ze noch de ere nergen mede to beschuldigende; vurdermer so bekande de ob genante Cord Durkop dar sulvest vor deme Rade, dat he sulven aisulke vlameschen lakene, dar uth desse unwille entstan were, gekofft unde vorkofft hadde, welk he deme Rade to Lubeke vorborgede bij Tydemann Remerdinge unde Hans Redijke bewijß dar äff to brengende; vurdermer so quam do sulvest vor den Rad Hans Byginck unde openbaren bekande, gelijk he dar bevorn to Rige vor deme Rade unde to Bergen uppe deme Some vor des kopmans Rade to den hilgen beholden hadde, dat an sulken vlameschen lakenen, so he van Corde Durkope gekofft hadde, dat de erscrevene her Hinrick unde Hans Castorp, Hinrick Prume noch alle ere gesellen part offte deel, rad offte daet, willen offte weten mede gehat hadden sunder argelist. Hijr weren an unde over to tughe van wegen hern Hinrikes unde Hans Castorpes de ersamen unde beschedenen manne her Hinrick Lipperode, her Werner Grambecke unde her Hinrick Ebelingk radmanne to Lubeke, Olrijk Cornelies, Hans Honrejeger, Hinrick Gremmolt, Godeman van Buren, Herman Soberhusen, Frede-rijk Penningkbuttel, Albert Bisschop, Bernd Dartzouwe, Hennen Dart-zouwe, Hans Pleßkouw, Albert Bemmer, Evert Kabel, Hans Lidingk, Hans Ebelingk unde Godert van Hovele, unde van wegene Cord Dur-kopes Heyne Boltze, Tydeman Remerdingk, Donyes Travenvoget unde Hans Redijk, besettene borgere to Lubeke.
26

Vortmer in deme sulfften jare am avende unses heren lichames de ersame her Hinrick Castorp, radman to Lubeke, begherde in jegenwar-dicheit Cord Durkopes to lesende enen breff van deme Rade to Righe utgesant, sprekende an den Ersamen Rad to Lubeke, inholdende under anderen lengheren worden, wo dat de erbenomede her Hinrick Castorp hern Johann Volbrecht, radmann to Righe, teghen de olderlude unde des kopmans rad to Utrecht residerende solde belut unde bescreven hebben, alse dat he van Hanse Byginge etlike vlamesche vorbodene lakene entfangen unde bij naditslapender tijd hemeliken upgeschepet unde also tegen der gantzen gemenen stede van der dudeschen henze ordinancien unde recess in zin beholt gevort unde gebracht solde hebben etc., des zijk doch de erscrevene her Hinrik Castorp vor deme Ersamen Rade to Lubeke vorantworde, dat he deme also nicht gedan hedde, vragede deme erscrevenen Corde Durkope, offte he ene also jegen hern Johann Vollbrecht belut unde bescreven hedde; dar to he antworde, dat sin broder Hans Durkop eme dat also vorgerort is gescreven hedde; also hedde he dat vort an heren Johann Vollbrecht gescreven, unde na desser bekanntnisse begherde her Hinrick Castorp vorbenomet van deme ergesechten Corde Durkope, dat he dat so vor-screven steit van den olderluden unde des kopmans Rade to Utrecht residerende solde nabrengen alse recht were; dar up de Ersame Rad na besprake delede unde affzede vor recht:
Dat de erscrevene Cord Durkop na siner eghenen bekantnisse vorgerort dat solde nabringen van den olderluden unde kopmans Rade to Utrecht, so recht were, dat de vakebenomede her Hinrick den ergesechten heren Johann Vollbrecht alse vorgerort is na inneholde des erscrevenen breves des Rades van der Righe belut unde bescreven hedde, unde des borgen setten deme also to donde, id ginghe dar vurder umme alse recht were. Jussu consulum.
NStB 1457 Ascensionis domini.
1457 um Sept. 29
46. Teich- und Fischrecht.
Witlick zij dat itlike twistinge unde schelinge gewest sint twisschen deme ersamen heren Johanne Holtwerder, vicario bynnen unser vrou-wen kerken to Lubeke, uppe de ene unde Marquard Wijtike, mester des godes huses to deme hilgen geiste dar sulvest bynnen Lubeke, uppe de anderen zijden, alse van itliker dachte enes dijkes so de erscrevene her Johan to den nyen buren to Dissouwe gedan hefft, des
27

de Ersame Rad to Lubeke na besprake unde antworde den erscrevenen beiden parthien affzede vor recht:
Weret sake dat de ergenanten bure van Dissouwe dat bewisen konden dat se dat bebispraket hadden, alse recht vvere, dat en de dijk mede to queme, dar se uppe gevisschet hadden, dat her Johan vorgenant aver claget, dat se mit unrechte gedan hadden, dat men denne to schede ghan scholde. Jussu consulum.
NStB 1457 Midiaelis.
1457 Dez. 16 47. Nachlaßansprüche. Beweis des Besitzes und Empfanges.
Witlick zij dat Bernd Moller wonafftich to Wernemunde, vulmechtich procurator ziner husfrouwen Wunneken, elike dochter seligen Greten Hanen, na inneholde enes procuratorii mit eneme tovorsichte van deme Ersamen Rade to Rostock vorsegelt vor deme Rade to Lubeke getoget unde vorbracht in deme 57 ten jare in deme manen Mayi besdhuldigede vor deme Rade to Lubeke Clavves Gripp borger darsulvest umme veff-tich mark lub. unde twe bretzen van sulver, de ene van seven marken, de andere van negen marken werdich, welke vefftich mark unde twe bretzen Clawes Gripp bij zijk van wegene der erscrevenen seligen Greten Hanen hebben scholden unde dat in Clawes Grijpes huse ene kiste stunde mit etliken innehebbenden guderen dersulven seligen Greten Hanen tobehorende, welke kiste Clawes Gripp mit ethliker wald upgedan unde dar uth wes eme ghelevede genamen scholde hebben, alse Bernd Moller vorgenant densulven Clawes Gripp darumme vor deme Rade to Lubeke beschuldigede unde lede eme desse erscrevene dre stucke to edes hand; dar upp Clawes Gripp antworde unde vragede deme genanten Bernde Moller, offt he ok meer to eme to seggende hedde, do sede Bernd: neen; dar na sede Clawes Gripp, na deme dat Bernd en uthhemisch man were, so vorhapede he zijk, he scholde eme borgen setten dar vor, dat he Clawese vor deme Rade to Lubeke ok antworden unde zin recht dar gentzliken uthstaen wolde vor dat genne, dat Clawes van desser erscrevenen zake halven to Bernde wedderumme to seggende hedde unde uppe ene mit rechte bringen mochte; dar upp antworde Bernd Moller zijk beclagende, dat he were een elende man unde konde dat nicht vorborgen, so vorscreven steit, sunder vorwillekorde zijk bij zineme hogesten, zin recht vor deme Rade to Lubeke wedder to stände in aller mate so vorscreven is, vurdermer na desser erscreven dryer zake tosprake unde antworde de
28

genante Bernd Moller vor dem Rade to Lubeke uptodi unde vorbradite ene cedelen upp pappir gescreven, inneholdende van mennigerhande parcelen ingedometes unde varender have, der erscrevenen seligen Gretken Hanen ok tobehorende, de in Clawes Gripes nut unde behoff ok gekomen scholen zin, aldus na mennigerhande insprake unde wedderrede de genante Clawes Gripp antworde unde sede, vor de erscrevenen dre zake wolde he redit unde ede don, unde uppe dat inneholdent der cedelen bat he zin berad beth des negesten dages, unde na desser erscreven zake klaghe unde antworde flitiger vorhoringe de erscrevenen heren de Rad to Lubeke na erer besprake delede vor recht:
Na deme Bernd Moller de erscrevenen dre zake deme erscrevenen Clawes Gripe to edes hand lede, wolde denne Clawes Gripp dar ede unde recht to don, dat he van den erscrevenen vefftich marken unde den twen bretzen nichtes schuldich were, und he ok de erscrevene leisten nicht geopet edder geopent hadde laten unde dar uth ok nichtes entferdiget hedde, dar mochte he van Bernde scheden, unde uppe sodane klage de Bernd na inneholde der cedelen teghen Clawes Gripe oppet hadde, mochte Clawes zin berad hebben beth des negesten daghes. Jussu consulum actum 16 mensis Decembris anno etc. 57.
NStB 1457 Lucie virginis.
1457—58 48. Erbrecht. Gisste und Gaben. Vererblidikeit.
Witlick zij dat twistinge unde schelinge ghewest zint twischen deme ersamen heren Hinricke van Stiten radmanne to Lubeke unde Hermanne Hitvelde borgere darsulvest uppe de ene unde Joste Wachen-dorppe van Collen uppe de anderen zijden, alze van wegene itliker jarliker rente, gijffte unde gave, so Johan Grote zeliger dechtnisse böiger to Lubeke in sineme testamente vorgheven hefft, so dat testa-ment vor deme Ersamen Rade to Lubeke ghelesen clarliken innehold, des de erbenomede Raed na beyder deele vorghevent unde antworde unde na vlitiger vorhoringe des erscrevenen testamentes, na besprake unde ripeme rade delede unde affsede vor recht in nabescrevener wijße:
Na deme male dat Johan Grote een testament ghemaket hefft, dat vulmechtich in den Raed gheantwordet is unde ene gave ziner dochter kinderen ghegeven hefft, unde Katherina Wachendorpes des erscrevenen Johan Groten dochter kind ghewesen is unde de zulffte Katherina
29

Johan Groten eres grote vaders doet hefft belevet, so sede de Raed vor recht, dat Katherina Wachendorpes kindere in erer moder stede treden mögen unde zodaner erer moder gisste entfangen. Jussu Consulum.
Cod. ord. Lub. Nr. 7, undatiert; (zwischen den datierten Urteilen Nr. 6 (1457 Juni 4) und Nr. 9 (1458 Juli 19).
1458 um Sept. 14 49. Beweis über See und Sand.
In der twistigen zake twisschen Jurgen Pawels, bordech van deme Hagen bij der Elve uppe de ene unde Alffue Westteden vulmechtigen procurators Hans Jessen uppe de anderen zijden, van wegen etlikes geldes bij Aleve wesende, welk gelt Hans van den Velde, Casper Milens steffvader, deme erscrevenen Hanse Jessen entfort unde aff-hendich gemaket schal hebben, des hefft de Ersame Rad to Lübeck na dachte unde antworde beyden delen affgesecht vor recht: Na deme dat Alff Westede vorbenomed zecht, dat sodane gud van deme vordufften gude zij, kan Alff dat bewisen bynnen jare unde daghe, na deme id over zee unde zant is, des mochte he geneten, id ga dar vurder umme alse recht is. Jussu consulum.
NStB 1458 Exaltacionis sancte crucis.
1458 Sept. 20
?0. Beweis der Vormundschaft.  Tote Hand.
(aus Reval)
Consulibus in Revell.
Post saluticiones. Ersamen heren besunderen guden frunde. Alse gij uns van enes schulden ordels wegene, welk juwe leve in der twistigen zake tusschen den ersamen hern Albert Rumor juwen borgermestere uppe de ene unde Hanß Lippen uppe de anderen zijden etc. wesende hefft utgesproken, gescreven hebben, biddende, dat wij de vorscrevene sake na lubeschen rechte entscheden unde juw unse delinge under unsern secrete vorsegelt wedder benalen willen etc., des hebbe wij uns, guden frunde, mit sodaner sake bekümmert unde ok juwe delinghe darupp gedan flitichliken angeseen, ludende van worden to worden aldus: Na deme Hans Lippe hem Alberte Rumor tosprecht umme vormunder-schopp, unde her Albert eme des nicht tosteit, so schal Hans Lippe dat
30

bewisen na lubeschen rechte unde na doder hand, dat he zin vormunder zij gewesen, id gha dar vort an umrae alse eyn recht is; welk erscreven juwe ordel wij na ripeme rade unde besprake approberet, bevestiget unde bestediget hebben; hefft de erscrevene Hans Lippe to deme ergesechten hern Alberte Rumore van wegene des nastanden geldes der summen XXIIP mark unde vjj ß Rigesch esst anders wor van wes to seggende, id gha dar vurder umme alß eyn recht is. In tuchnisse etc.
Consules Lubicenses.
Cod. ord. hub. Nr. 8; undatiert (zwischen den datierten Urteilen Nr. 6 (1457 Juni 4) und Nr. 9 (1458 Juli 19); dasselbe Urteil (kürzer) audi in Cod. ord. Rev. Nr. 1, mit dem Datum: Ghegeven in Lubeke ahm avende Mathei apostoli anno etc. MCCCCLVIH0.
1458 um Nov. 11 51. Prisenrecht.   Auslösung.   Ersatz auftragloser Zahlung.
Witlick zij alßweme, so alßdenne de borgere, inwonere unde de va-rende kopman van der dutschen hense hijr to Lubeke tor stede lig-gende in eneme merkliken tale vor deme Rade dar sulves mechtich hadden gemaket Corde Franken unde Hanse van Loven, en samptliken unde besunderen gevende gantze unde vulle macht to entfangende unde antonamende to behoff der erscrevenen borgere, inwonere unde des ghemenen kopmans sodane twe schepe mit den guderen, dar van de schipperen weren Hermen Meyer unde Hanneke Borstel van der Rijge gesegelt, de der van Dantzik uthliggere, namliken Hartwich Cordes unde Hildebrand van dorne Wolde, borgere dar sulves, mit eren mede-helperen in der zee hadden genomen unde to Dantzijk gebracht, unde wes desulven Cord unde Hans entfangende worden, dar van to quite-rende, alse dat de machtbreff van deme Rade to Lubeke dar upp ge-geven unde vorseglet vurder innehelt, unde wente denne van wegen sulker erscrevenen schepe unde gudere bynnen Dantzijk de Rad dar sulves unde de ersamen heren Johann Luneborgh borgermester unde her Johan Westval radman, radessendeboden der stad Lubeke, enen utsproke hebben gedan, under andern inneholdende, dat de gudere, de den van Lubeke unde frunden tobehorenden, de scholden vrijg wesen und nyne beswernisse hebben, wente Hildebrand van dem Wolde unde Hartich Cordes ny uppe der van Lubekke edder frunde gudere tosprake deden edder don wolden, unde wisten mit en ok nicht
31

dan leve unde fruntsdiupp, so ze seden, men sulke gudere de to der Rijge offte under dat crutze behoreden, dat de utliggere van Dantzijk vor vyende gudere helden, dar vor scholde men gheven tweundedertich-hundert postelaten gülden, dar van de ersame her Hinrik Mey rades-sendebode van der Rijge twedusent unde de erscrevene Cord unde Hans twelffhundert, uppe dat de gudere bij eynander bliven mochten, to des kopmans besten uthgegeven hebben, wowol Cordes unde Han-ses machtbreff dat nicht inneheelt, unde van wegen sulker twelffhundert postelaten gülden desulven Cord unde Hans uppe de ene unde de gemene kopman uppe de anderen zijden vor deme Rade to Lubeke sint gewesen, und de Rad darsulves hefft en vor recht affgesecht: Dat se zulken utsproke unde degedinge, de to Dantzijk so vorscreven steint besehen zin, van werde unde vuller macht geholden willen hebben, so dat der van Lubeke unde frunde gud, dat to der Rijge unde under dat crutze nicht behoret, id zij in zelschoppen offte buten zel-schoppen, dat schal vrijg wesen, men dat gud dat to der Rijge und under dat crutze behort, schal sulke erscrevenen twelffhundert postelaten gülden gheven unde betalen, unde wes Cord Franke unde Hans van Loven in desser bovenscrevenen zake to des kopmans besten gedan hebben, dat wil de Rad to Lubeke van werde geholden hebben. Jussu consulum.
NStB 1458 Martini episcopi.
1459 um Jan. 6 52. Bergelohn.   Auslieferung geborgener Güter.
Witlich zij dat twistinge gewest sind twisschen deme ghemenen kop-manne to Lubeke vorkerende uppa de ene, Hermen Schrin, Hanse van Collen, Hinrik Gremmolde unde Everde van der Linden uppe de anderen sijden alse van wegen etliker gudere, de de gestrenge her Oleff Axelson ritter den erbenomeden personen van deme verden penninck, alse her Oleff vor berge gud van den guderen, de se in Cleyß Wolters unde Kersten Schoff geschepet hadden unde uppe Gotlande gebleven weren, entfangen hadde, des de Ersame Rad to Lubeke en affgesecht hefft vor recht:
Dat de kopman vorscreven den erbenomeden personen sodane gudere, alse her Oleff en wedder ghegeven edder wedder gesant hefft, gut-liken scholde volgen laten umbehindert. Jussu consulum.
NStB 1459 Trium regum. 32

1459 um Juli 13 53. Nachbarrecht.  Ersatz künftigen Schadens.
Witlich zij dat schelinghe gewest sint twisschen Bordbard Schorsteyn uppe ene, Tideken Ghisen, Hinrik Peters unde Pawes Vogelken uppe de anderen zij den alse van ener avetucht in Borchardes huse unde ener water vorlust wegen in dessulfften Borchardes hove belegen, des denne de beschedenen manne Clawes Holste unde Everd Krepeshagen olderlude der tymerlude, Hans Witte unde Hans Swarte olderlude der murlude vor deme Ersamen Rade to Lubeke vormiddelst eren uth-gestreckeden armen unde upgerichteden vingheren staveder ede lijff-liken hebben to den hilgen gesworen unde wargemaket, dat se bij der avetucht unde ok bij der watervorlust gewest unde de beseen hadden unde dat ze noch tor tijd nicht zeen edder erkennen konden, dat schade äff gekomen were edder dat schaden don edder schaden inbringen mochte; dar upp de Rad to Lubeke na besprake beiden vorgescrevenen parten äff zede vor recht:
Weret zake dat in tokomenden tijden van sodaner erbenanter avetucht unde watervorlust wegen enich schade queme de kentlick unde bewijs-lick were, dar dorch dachte bescheghe, des schal Borchard Schorsteyn unde zine erven edder de jenne den dat hus tokomet, en sodanes schaden uprichten unde gentzliken benemen. Jussu consulum.
NStB 1459 Margarete virginis.
1459 Sept. 28
54. Erbrecht Halbbruders Sohn und Mutters Schwestertochter.
(aus Elbing)
Consulibus in Eibingen.
Ersamen leven heren unde guden frunde. Juwen breff an uns gesand mit ener ingelachten beslotenen aveschrifft unses ordels twischen her Jurgen Roffer juwes radeskompans unde Hans syneme broder van eneme unde vrouw Barbara her Clawes Mederickes seligen juwes bor-gennesters nagelatenen husfrouwen van deme anderen dele, van etliker nagelatenen guder wegen Hermen Roffers itwane juwes borgers de vorstorven is seliger dechtnisse van uns uthgesproken, hebbe wij gut-liken entfangen unde wol vornomen unde begheren wij juw des gut-liken weten, dat wij sodane unse ordel myt flijte angeseen unde dupli-ken overwagen hebben unde wisten effte weten noch nicht rechters dan alse wij dat in deme jare na der bord Cristi unses hern dusent verhun-
3	33

dert vijffundevefftich des negesten dages na Galli confessoris in desser nabescrevenen wijse vor lubesch recht affgesecht unde utgesproken hebben1), namliken:
Dat to den nalatenen guderen seligen Hermen Roffers her Jurgen Roffers unde Hans zin broder vorbenomed neger erffname zin wen vrouwe Barbara her Clawes Mederickes nagelatene husfrouwe, wente halff broder sones neger syn wen moder zuster dochter; welk erscreven unse ordel unde utsproke wij noch approberen, bevestigen unde be-stedigen jegenwardich in krafft desses breves. Gheven unde screven under unser stad secrete ame avende Michaelis anno etc. 59. Consules Lubicenses.
Cod. ord. Lub. Nr. 2.
1460 um Sept. 29
55. Sültrecht.   Wasserstauung.   Haftung des Vogts für Rechtsmaßnahmen.
Witlick sij dat Hermen Sanders borger to Lubeke vor deme Rade dar sulvest to Lubeke tosprake gedan hefft to Detleve Gronewolde vogede to Segeberge, also dat Detlefs Gronewold deme erscrevenen Hermen Sanders to Reynevelde scholde vorbodet hebben unde dar dinghe und recht over eme geholden, unde van wegen sesteyn last soltes unde achte sijde speckes, dar eme Detlefs vor scholde gelovct hebben unde ok van vlode wegen des waters to Odeslo uppe der sul-ten, dat eme Detlefs scholde gestouwet hebben, des he schaden gheno-men hcdde, dat he uppe der sulten nicht seden konde, so Hermen sede dar to de genante Detlefs Gronewold antworde unde sede dar to: neyn, dat he deme also nicht gedan hedde unde Hermen nicht gelovi-i beeide; dar uppe sede de erscrevene Raed to Lubeke vor recht: Wokle de gesechte Detlefs dat mit zineme ede beholden, dat he deine so vorscreven steit nicht gedan hedde unde Hermen Sanders nicht gv-lovet hedde, so scholde he sulker tosprake notloß zin; des Detlefs Gronewolt dar sulves vor deme Rade overbodich was to sodanen bovenschrevenen artikelen zinen eyd to donde, dat he der un-schulclich were, dar upp Hermen vorscreven gevraget, offt he den eyd van Detleve upnemen wolde, dar to Hennen antworde: neyn, des denne de Rad to Lubeke den vorgedachten Detleve van aller boven-screvenen tosprake halven delede quijd, leddich unde loß. Noch dede desulffte Hermen Sanders to den erbenomeden Detleve Gronewolde tosprake, also dat eme Detlefs scholde hebben entweldiget
'') = Cod. ord. Lub. Nr. 1 (Midielsen Nr. 3). 34

de sulte to Odeslo, zin gud angetastet unde zin solt en wech genomen hedde, unde togede dar sulves vor deme Rade to Lubeke enen vor-segelden breff van deme hochgebomen forsten unde hern Alve wanda-ges hertogen to Sleßwijgk etc. milder gedechtnisse vorsegelt, de sulte andrepende, de dar gelesen wert, dar to Detlefs Gronewolt antworde, dat he dar dingh unde recht gelecht hedde unde esschede dar Hermen Sanders na lantrechte unde wontliker wijse so recht were, unde hedde dat gud gewonnen mit rechte, unde den breff den he dar lesen lete, de queme eme nichtes to, unde hopede, he en droffte dar nicht to ant-worden; hijr upp sede de Rad vor recht:
Wes Detlefs des ghedan hedde alse van des rechtes wegene to holdende unde to deme breve to antworden, dat hedde he gedan alse eyn knecht des heren unde droffte to den puncten nicht antworden, wente dat deme heren to queme, unde delede Detleve van allen bovenscre-venen stucken gentzliken degher unde all quijt, leddich unde loß. Jussu consulum.
XStB 1460 Michaelis archangeli.
1460 um Nov. 1 56. Warenlieferung. Empfang für Rechnung des Gastes.
Widick sij dat Godike Wagge van Campen vor deme Ersamen Rade to Lubeke tosprake gedan hefft to Hermen Bodiker borger darsulvest U) Lubeke alse umme ene halve hamborger tunne mit louwande, cle-deren unde anderer wäre, so gud alse eynundetwintich rinsche gülden, SD Godike sede. de Hermen Bodiker bij zijk hebben sdiolde, dem er-screvenen Godiken Waggen tobehorende, dar upp Hermen antworde. dat he van deine erscrevenen Godiken nodi van ziner wegen gyne halve tunne entsangen hedde, sunder he hedde entfangen twe halve tunnen van wegen Lamberdcs van der Have zines gastes unde hedde de ok in namen dessulfften zines gastes in Hans Krogers pramen na Rijge werds geschepet; dar upp de Rad to Lubeke sede: Wolde Hermen Bodiker dat mit zineme eede bcholden, dat he van dorne erscrevenen Godiken Waggen noch in sinem namen sodane vorgemelte halve tunne nicht entfangen hedde, unde dat he sulke vor-gerorde twe halve tunne so vorscreven steit na Rige werds geschepet hedde, so en droffte he to sodaner tosprake nicht antweren. Jussu consulum.
NStB 1460 Omnium Sanctorum.
35

1460 Nov. 7
57. Treue Hand der Vormünder. Auszahlung. Nachmahnungsbürgschaft.
Cons. Reval
P. s. Ersamen leven heren besunderen guden fr unde, alse gy uns van enes schulden ordels wegen, welk juwe ersamen leven in der twistigen zake tusschen den beschedenen mannen Andreas Lechtes, zeligen Lippolt Lechtes zone, zeligen dechtnisse unde Märten Colbergh juwe medeborger uppe de ene, unde Hanse Bremen ok medeborger uppe de andere syden wesende, hefft utgesproken, gescreven hebben, bidden dat wy de vorscreven zake na lubeschem rechte entschieden und juw unse delinge under unsern Secrete vorsegelt wedder benalen willen etc. Des begehren wy guden frunde juw gutliken weten, dat wy uns mit sodane zake bekümmert, unde ok juwe delinge dar upp gedan flitichliken angeseen hebben, ludende van worden aldus: Na deme Lechtes kinderen zodanes gelt van ereme vader, de wile he noch levede, gegeven was unde en zodane gelt tohorde, unde Hans Bremen und Albert Loer sodanes gelt van erem vader to truwer hand to der kinder behoff gedan was, so en sin de kinder nicht plichtich, borgen to settende, vor er egen gelt. Dar upp wy na ripem rade besprake unde na unsern lubeschen rechte ordelen unde vor recht affseggen in nabe-screvene wyse: Wu wol dat Lechtes kinderen van ereme vader by zinem levende, zodanes gelt gegeven is, dat doch andere personen bispraket und dar en jeghen gesecht scholen hebben, so scholen de erbenomete Hans Bremen unde Albert Loer den obgemelden kinderen vornogen unde betalen wes ze en schuldig sind, unde wenner dat denne also besehen is, so scholen de erbenometen kinder de vorge-sechten Hanse Bremen unde Alberte Loer ere vormundere vorlaten qwytschelden unde borge setten vor namaninge. In tuchnisse der war-heid, unde to merer seckerheit hebbe wy unser Stad Secret witliken hyr upp drucken laten, in deme jare na Christi gebort, verteynhundert ame sostigesten jare, des frydages vor Martini Episcopi. Consules Lubicenses.
Cod. Ord. hub. Nr. 14 (Midieisen Nr. 13, dort jedoch mit Auslassung zweier Textzeilen).
1461 um März 29
58. Kieler Gewerbeverfassung. Verlehnung der Knochenhauerladen.
Witlick sij dat schelinge unde twidracht is gewesen twisschen deme Ersamen Rade tom Kyle unde deme ampte der knokenhouwer dar
36

zulves alse van vvegene der knokenhouwer lede binnen dem Kyle, wente de Rad tom Kyle in meninge was, dat ze de lede mochten vor-lenen unde de knokenhouwere menden, de Rad mochte der nicht vor-lenen, darumme ze an beiden sijden ere vulmechtige procuratores, be-schedeliken de Rad de ersame manne Goslick Middelborgh borger-mester unde Marquard Schele radman, unde de ghemenen knokenhouwere de beschedene Tymmen Wogen, Laurentz Visch, Hans Mekeln-borgh unde Reymer Ghiseken mit eren machtbreven van deme Rade tom Kyle vorsegelt vor den Ersamen Rad der stad Lubeke alse wille-korde schedeschen hebben gesant, de denne an beiden sijden ere pro-curatoria unde machtbreve deme Rade to Lubeke overgeantwordet hebben, de de Rad hefft lesen laten, unde na erer flitigen vorhoringe bij macht unde werde gedelet, dar na se vort an beiden sijden sijk vor dem Rade to Lubeke in jegenwardicheit enes openbaren notarii unde tughe vorwillekorden, also allent wes en de Rad to Lubeke in der bovenscrevenen twistigen zake vor recht utsprekende unde affseg-gende worde, dat ze dat stede, vast unde unvorbroken holden, nergen scheiden effte anderswo vorvolgen wolden unde de procuratores der ghemenen knokenhouwere vorscreven togeden enen openen parmyntes breff van deme Rade tom Kyle oldinges vorsegelt, inneholdende, dat de Rad tom Kyle erer stad knokenhouweren alle recht, des de lube-schen knokenhouwere brukende sint, vrij ghegeven hebben to ewigen tijden vredesam to brukende; aldus de Rad to Lubeke na flitiger horinge dessulven openen breves, na ansprake unde antworde beider parthie unde na ripem rade unde guder overtrachtinge hebben en affgesecht unde uthgesproken vor recht:
Na deme der knokenhouwer breff inneholdet, dat de Rad tom Kyle erer stad knokenhouweren alle recht, des de lubeschen knokenhouwer brukende sint, vrig ghegeven hebben, unde nicht inneholdet, dat de lede ere erven wesen scholden, unde wente denne de Rad to Lubeke de knokenhouwer lede binnen erer stad hefft to vorlenende, so schal unde mach de Rad tom Kyle de knokenhouwer lede binnen erer stad vor-lenen dergeliken, bij also dat de genne, de dar mede vorlenet werden, scholen des amptes rechticheide don, alse dat van oldinges wontlik is gewesen; welken rechtes utsproke se zo an beiden sijden hebben belevet to holden unde deme Rade to Lubeke des gudliken bedanke-den, unde na beghere beider partye unde van bevele des Rades to Lubeke is desset hijr in gescreven.
NStB 1461 Palmarum.
87

1461 um Juli 2 59. Krugrecht.  Beweiskraft des Stadtbuches.
Witlick zij dat de beschedene manne Hans Honerjeger, Marquard Scherff, Hinrik Medinck, Hans Sirikes unde Hinrik Peppe, erffbesetene borgere der stadt Lubeke, zin vor deme Ersame Rade darsulves to Lubeke gewesen unde hebben to kennen gheven, wo dat in tijden vorleden de beschedene manne Hans Veit unde Laurenß Stael zin schelafftich gewesen van wegen enes huses, da de erscrevene Laurenß Stael inne plach to wonende, und des vor enen kroch vormende to brukende, des eme de erscrevene Hans Veit doch nicht hebbe sta-den willen, darumme ze denne beide vor den erscrevenen Rad to Lubeke zin ersehenen umme zijk sulves van der wegene in fruntschop effte im rechten laten to vorscheden, deßhalven de erscrevene Hans Veit begerde to lesende der stad bock, umme to wetende, wer sodane erscrevene hus in deme sulfften boke vor einen kroech gescreven stunde edder nicht, des denne sodane boek dar sulves vor deme Rade zij gelesen worden, in welkeme dat erscrevene hus nicht vor enen kroch gescreven sta; darupp denne de erscrevene Rad to Lubeke den erscrevenen beiden parten na vlietiger vorhoringe sodanes bokes hebbe aff-gesecht vor recht in nabescrevener vvijse:
Na deme sodane hus in erer Stadt boek nicht vor enen kroech gescreven stunde, so en scholde Laurenß Stael dar ok nynen kroech holden, unde de erscrevene Hans Veit scholde sodanen swigbogen, den he dorch vulbort unde willen Laurenß vorscreven in siner muren beghund hadde to brekende unde to buwende, wedder to muren, deme Hans Veit so ghedan hebbe . . . Jussu consulum.
NStB 1461 Visitationis Marie.
1461  Aug.  3 60. Sicherstellung der Degedinge.
Witlick zij dat int jar unses heren etc. 61 am mandage negest na Vincula Petri Cord Heynier anlanghede unde tosprake dede to Hinrike Droßdouwen borgere to Lubeke van etliken korns wegene, namliken veffteyn last roggen unde veffteyn last gersten, de eme de erscrevene Hinrik int jar etc. 57 affgekofft scholde hebben, dar eme desulffte Hinrik so he sede vijffhundert mark lub. uppe overgeantwordet hedde, welke kopenschop doch an beiden  zijden  nicht geholden were,  dar
38

dorch denne etlik sdbelinghe unde twedradit under en beiden gekomen were, deshalven denne de gesechte Hinrik Drosedouwe den genanten Corde Heymer unde zine husfrouwen vor deme Ersamen Rade mit rechte angelanget hedde, umme eme sodane erscrevenen vijffhundert mark lub. weddertoghevende, dar de erscrevene Hinrik Drosedouwe to antworde, dat de erscrevene Rad to Lubeke umme sodane sche-linghe tovorlikende dar to ghevoget hedde de ersamen heren Werner Grambeken, wandages, unde hern Corde Moire, nu tor tijd radman to Lubeke, de ze dar over fruntliken hadden vorliket to eneme gantzen ende in nabescrevener wijse: also dat de erscrevene Cord Heymer deme genanten Hinrike Drosedouwen wedder gheven sdiolde verhun-dert unde seventich mark lub. uppe termyn unde stunde van den erscrevenen heren gedegedinget to betalende, dar vor eme Hinrik Petershagen unde Hans Lange vor sdiolden gelovet hebben, unde dar mede sdiolden ze van sodaner sdielinge wegen gescheden wesen to eneme gantzen ende quijt, leddich unde loß; dar to antworde de erscrevene Cord Heymer, dat Hinrik Drosedouwe eme unde ziner husfrouwen boven sodane schedinge unde uthsproke in zineme huse ge-walt und ansprake ghedan hedde, er eme sodane gelt unde termyn bedaget weren; hijr to antworde Hinrik Drosedouwe, he hedde den erscrevenen Corde angelanget umme eme sodane vorgemelte gelt wedder to ghevende, wante he ene na der degedinghe nicht so wiß geholden hedde alse vor der deghedinge, unde hopede, he en hedde dar ane nicht misbroken; dar upp de erscrevene Rad to Lubeke na be-sprake unde ripem rade affzede vor recht:
Wolde Hinrik Drosedouwe mit zinem ede beholden dat he Corde vor-screven na der deghedinghe nicht so wiß gheholden hedde alse vor der deghedinghe, so sdiolde de vorscrevene deghedinghe alset de erbenanten heren gedegedinget hedden bij krafft unde macht zijn . . . Jussu consulum.
NStB 1461 Jacobi.
1461 um Aug. 24 61. Testamentsausrichtung.  Fristgemäße Ansprache um Rente.
Witlick zij dat Hinrik Stokebrand vor deme Ersamen Rade to Lubeke hefft angelanget de vormundere zeligen Peter Houwenschildes alze umme teyn mark erffliker renthe, de eme desulffte Peter mit ziner husfrouwen Elzeben mede scholde gelovet hebben na zineme dode to ghevende; dar upp de erscrevene Rad to Lubeke delede unde affzede vor recht:
39

Dat dat testament des erscrevenen Peter Houweschildes scholde stan jar unde dach, er men dat entrichten scholde; unde de erscrevene Rad sede vurder, dat he des wol indechtich wesen wolden dat Hinrik Sto-kelbrand bynnen jare und dage umme zodane teyn mark renthe ge-sproken hedde. Jussu consulum.
NStB 1461 Bartholomei apostoli.
1461 um Okt. 9 62. Haftung des Nachlaßbesitzers.
Witlick zij dat Arnd Wilde vor deme Ersamen Rade to Lubeke to-sprake gedan hefft to Tymann Remerdinghe alse umme venindedertich mark van wegene enes ghenomet Hinrik Strateman, under Bornholm vordrunken, dar umme dat desulffte Tyman zijk des erscrevenen Hinrik Stratemans gudere underwunden hadde; dar upp de erbenomede Rad to Lubeke na besprake unde ripem rade afftesecht hefft vor recht: Na deme de erscrevene Tyman Remerdingh zijk des genanten Hinrik Stratemans gudere underwunden hadde, so scholde he to den schulden antworen. Jussu consulum.
NStB 1462 Dionisii.
1461 um Nov. 11 63. Städtischer Bierverkauf.   Abrechnung.  Passivlegitimation.
Witlik zij dat Ludeke vamme Rode borger to Hamborgh vor deme Ersamen Rade hijr to Lubeke beschuldigede de ersamen her Andreß Geverdes unde her Hinrike Castorpp radman hijr sulves to Lubeke, dat he van deme, alse he der stad Lubeke beerkoper was, noch tachter were dertich last unde vijff leddige tunne etc., dar to de erscrevene her Andreß unde her Hinrik antworden, dat Hinrik Nigestad borger hijr to Lubeke des eyn hovetman were, wente he de tunnen hijr to Lubeke van en entfangen hedde, umme de Ludeken vorscreven to Hamborgh to leverende, des Hinrik Nigestad vor deme erscrevenen Rade bekande dat he de vull entfangen hedde, unde hedde deßhalven rekenschopp mit Ludeken erbenomet; dar upp de Rad na besprake affzede unde delede vor recht:
Na deme Hinrik Nigestad des tostund, dat he van her Andreß Geverdes unde her Hinrik Castorpp den vullen tal der tunnen, de Ludeke van deme Rode hebben scholde, entfangen hedde, deßhalven reken-
40

schopp hedde, so scholde Hinrik Nigestad dar to antworden, unde Lu-deke  scholde hern Andrese Geverdes unde hern Hinrike Castorppe van der wegen vorlaten. Jussu consulum.
NStB 1461 Martini episcopi.
1461 um Nov. 11 64. Testamentarisches und gesetzliches Erbrecht. Samende Were.
Witiik zij dat schelinge unde twidracht zint gewesen twisschen deme ersamen hern Bernd Darsouwen radman hijr to Lubeke uppe de ene unde Clawese Karbouwen borger hijr sulves uppe de anderen zijden, alse van wegene der nalatenen gudere, de zelige Clawes Karbouwe des erscrevenen Clawes vader in zineme testamente zinen rechten negesten erven togetekent hefft; darumme unde uppe dat ze an beiden zijden van der wegene in rechte vorscheden mochten werden, zint ze vor deme Ersamen Rade hijr to Lubeke rechteswijse ersehenen unde zijk vorwillet hebben, darsulves rechtes desser zake halven to netende unde to geldende; alsus de Ersame Rad na flitiger horinge des testamentes zeligen Clawes Karbouwen, ansprake des erscrevenen her Bemdes Dartzouwe unde antworde Clawes Karbouwen vorbeno-met, na erer besprake, ripeme rade unde wolbedachten mode van be-vele unde hete des Rades vorscreven dorch den ersamen her Bertold Witijk borgermester hebben utgesproken unde affgesecht vor recht so hijr nabescreven steit:
Na deme des genanten zeligen Clawes Karbouwen testament van deme Rade hijr bevorn bij macht unde van werde gedelet is, under anderen inneholdende, dat he ziner dochter Anneken, des genanten her Berndes Dartsouwen eliken husfrouwen, ene ghave hefft ghegeven, unde dar mede ze doch nicht geschichtet unde gescheden hefft van zinen anderen nalatenen guderen, unde zinen anderen kinderen ok etlike gave jewelken bij zijk in deme sulven testamente togetekent unde ghegeven hefft unde dar en boven Clawese Thomase zinen ßone unde Katharinen ziner dochter togetekent hefft alle zine nalatenen gudere bewechlik unde umbewechlik, bij sulkeme underschede: weret dat jemand van den kinderen van zineme andele wes unredeli-ken vorbrachte, dat scholde men eme in zineme andele affkorten, unde weret ok dat jemand van en unmundich offte unberaden storve, van des vorstorven andeel schal men gheven in de ere Godes vijff-hundert mark lub. unde de anderen overblivende gudere des vorstor-venen kindes tovalles scholen erffliken uppe des erscrevenen zeligen Clawes Karbouwen rechten negesten erven, so en holt de Rad to Lu-
41

beke vor nyn samende, unde alse denne Anneke des genanten heren Berndes elike husfrouwe, Clawes Karbomve vorbenomet, unde de anderen vorstorven kindere zeligen Clawes Karbouwen eres vaders vullebrodere unde vullesustere unde dessulven zeligen Clawes Karbouwen rechte negeste erven zint, so is de genante Anneke, heren Berndes Darsouwen husfrouwe, so na to entfangende eren andeel der togetekenden gudere Thomases unde Katherineken, erer vorstorven broder unde zuster alse Clawes Karbouwen ere broder vorbenomet. Jussu consulum.
NStB 1461 Martini episcopi.
1462 Jan. 15—29
65. Vergleichversuch.  Mehrfache Stundung und Säumnis.
(aus Burg auf Fehmarn)
Witlik sy dat in der twistigen sake, de dar is tusschen deme ersamen Peter Dure borgermestere tor Borch uppe Vemeren uppe de enen, Hanse Brunnekowen borghere to Lubeke unde Clawese Moller uppe de anderen siden, sint vor den Raet to Lubeke ghekomen de upgenan-ten beyden parthye int jar 1462 am vrigdage vor sunte Fabiani et Se-bastiani dage, dar de sulve Clawes Moller hefft getoget enen openen perghmenten breff vor deme Ersamen Rade tor Lemekenhaven uppe Vemeren besworen unde van en beseghelt, ynneholdende van 7 orde-len, de de Raed tor Lemekenhavene den erscrevenen beyden parthien affgesproken unde vor recht gedelet schole hebben, welke 7 ordele alle de genante Peter Dure vor den Raed to Lubeke geschulden hefft, alzo dat de erscrevene breff under lengern clarliken ynneholdet unde utwiset, myt welken ordelen de erscrevene beyden parthie vor den Raed to Lubeke uppe de erscrevene tijt sint gekomen unde darsulves erer beyder clage unde anvvorde dorch erer beyder vorspraken hebben laten luden und vorstellen, unde na vlitiger horinge des Raedes unde na erer besprake hebben de heren de Raed to Lubeke se to vruntliken degedingen gewiset unde dar to ere mederadeskumpane gevoget, umme sick dar mede gutliken to bekummerende, dat men see in der fruntschop vorscheden mochte hebben; mochte deme so nicht bescheen, dat se denne weder umme vor deme Rade to Lubeke tom ersten recht-dage do negest volgende rechteswise ersehenen scholden hebben, denne wolde se de Rad in rechte hebben vorscheden; alsus so hefft Peter Dure sulke fruntlike degedinge nicht willen vorsoken, sunder de vor-lecht unde vorsmaet liefst, ok en is he des negesten rechtdages synes rechtes to wardende nicht vor den Raed to Lubeke weder umme gekomen, sunder is ute Lubeke synem rechte myt vrevele entweken; dar
42

na de ghanctzen sworen des landes Vemeren unde ratmanne tor Borch in sunte Fabiani unde Sebastiani dage, de de negeste rechtdach was, sanden deme Rade to Lubeke enen breff gescreven dar bevoren in sunte Fabiani unde Sebastiani avende, myt des landes Vemeren ingesegele vorsegelt, ynneholdende under lengeren, dat se begherende weren, dat de Raed to Lubeke de sake tuschen Peter Duren unde Hanse Brunnekowen unde Clawes Moller wesende wolden stunden dre weken offte 14 dage etc., welkeren breff de Raed to Lubeke deme genanten Clawese Moller lesen let, unde ene so vele underwiseden, dat he belevede sulk recht to stundende beth des mydwekens to negest volgende nameliken des negesten mytwekens na sunte Pauli dage siner bekeringe lest geleden, unde de Raed screff do sulvest under anderen den sworen unde deme Rade tor Borch vorbenomet by ereme boden an den Raed to Lubeke gesant, dat se en to willen sulk recht gestundet hadden beth up den vorgemelten mytweken, dar he denne vor den Raed to Lubeke to rechttijt dages to achten in de klocken to vor-myddage synes rechtes to warende queme; weret ok sake he deme so nicht doende worde, nichtestemyn mochten se syner wedderparthye nicht rechtloes, sunder en wat recht is, weddervaren laten. Dar na uppe den mytweken vorscreven is de erscrevene Clawes Moller umme synes rechtes to wardende wederumme vor den Raed to Lubeke gekomen, dar doch Peter Dure nicht is gekomen; aldus do sulves umme alles ghelimpes willen hefft de Raed to Lubeke nicht snel syn gewest to richtende, sunder dat recht vort gestundet beth des frigdages negest dar na volgende; do sulves de vorbenante Clawes Moller to rechttijt dages vor den Raed to Lubeke is gekomen unde rechtes hefft begert, dar Peter Dure over nicht is gekomen unde ok nymant dar vulmech-tich van siner wegen irschenen. Dar up de Raed to Lubeke na erer be-sprake unde myt rypeme Raede hebben utgesproken unde delet vor recht:
Na deme Peter Dure sulke fruntlike degedinge desser sake halven, dar de Raed beyde parthye vorscreven unde ere radeskumpane to gewiset hadde, nicht vorsocht, sunder de vorsmaet hadde unde syneme rechte uet der stad Lubeke entweken was unde de Raed to Lubeke deme erscrevene Peter Duren enen enkeden steke rechtdach by der sworen unde des Rades tor Borch uppe Vemeren egener bodesschop hadde vorscreven umme den Peter Duren vort to vorkundigende, des he ok nicht hefft gewardet, dar en baven eme noch de Raed dat recht hefft gestundet beth des negesten frigdages dar na unde he dosulves ok nicht is gekomen, so hefft ene de Raed neddervellich gedelet. Jussu consulum.
NStB 1462 Conuersionis Pauli.
43

1462 Aug. 3 66. Schoß auf Schonen. Urteil des Rats und der Ratssendeboten.
Witlick zij dat na der bord Christi unses heren dusent veerhundert jar dar na in deme tweeundesostigesten jare des dinxstedages na sunte Petri dage ad vincula vor den Ersamen heren radessendeboden der stede Rostock, Stralesund unde Wismar binnen Lubeke to dage vor-gaddert unde deme Ersamen Rade dar sulves zint gekomen der van Lubeke voged, de uppe Schone jarlikes plecht to wesende, unde etli-ke borgere van Lubeke, de to den Mellebogen jarlikes tor schonreyse plegen to vorkerende uppe de ene unde de vogede der van Sutphen unde Campen, de ok jarlikes uppe Schone plegen to vorkerende derge-liken uppe de anderen sijden, dar der van Lubeke voged unde borgere vorscreven klageden over de van Zutphen unde Campen, de to deme Mellebogen jarlikes vorkeren, dat ze ere schot gelijk anderen kopluden van der Hanse jarlikes nicht geven wolden, dar to de vogede van Zutphen unde Campen antworden unde menden, ere borgere weren des nicht plege gelijk ere Rede deme Rade to Lubeke hadden vorschreven, na inneholde der breve deshalven van eren Reden an den Rad to Lubeke gesand, de dar ok worden gelesen; dar upp de heren radessendeboden vorbenomet unde de Rad to Lubeke na erer besprake unde ripeme rade utgesproken, affgesecht unde gedelet hebben vor recht: Na deme de van Zutphen unde Campen der gemenen hensestede pri-vilegia gelijk anderen borgeren der hensestede to den Mellebogen unde anderen enden uppe Schone dechten to brukende, so scholden de van Zutphen unde Campen ere schot geven unde ere rechticheide don gelijk anderen borgeren der hense; were jemand de dar inne wedder-strevich were unde zijk dar en tegen settede, dat wolden de stede in eneme also richten, dat dar eyn ander an denken scholden. Jussu consulum.
NStB 1462 Decollationis Johannis baptiste.
1462 um Sept. 8 67. Klage aus Kauf. Beweis. Eid.
Mester Peter Heyne richteschriver unde Bernd Basedouw borgere to Lubeke vormundere Cord Hurlemans des jüngeren in jegen-wardicheid dessulfften Cordes vor deme Ersamen Rade to Lubeke hebben tosprake gedan to Corde Hurlemann deme olderen, alse van wegene etliker lasse, stoer unde leddere, dat he uth schipper Kroger und schipper Bekemann entfangen scholde hebben, dar to Cord Hurle-
44

man de eider antworde unde sede, wes he deshalven entfangen hedde, dat he dar van nicht schuldich were; dar upp de Rad na besprake unde ripem rade äff sede unde delede vor recht:
Dat Cord dar to scholde antworden: ya, edder neyn; dar to Cord antworde: ya, dat he de gudere entfangen hedde, doch dar van nich-tes plege were; dar upp de Rad vurder delede:
Wolde Cord dat bij sineme eede beholden, dat he dar van nichtes plege were, dar mede mochte he van eme scheden; des Cord overbo-dich was zinen eed dar to to donde, dat he Corde Hurlemann deme jüngeren dar van nichtes plege were, unde schedde dar mede van eme mit alleme rechte. Jussu consulum.
NStB 1462 Nativitatis Marie.
1462 um Sept. 21 68. Einsetzung von Konkursverwaltern. Schuldenwesen.
De Ersamen her Hinrik Castorpp borgermester, her Hinrik Lipperode, her Vritze Grawert radmanne, Hans Castorpp und Cord Gra-wert borgere to Lubeke vor deme Ersamen Rade darsulves erschinende gheven under ander in nabescrevener wijse to kennende, wo dat ere swager Hillebrand Fidcinghusen to Hamborch in God were vorstorven, de denne dar sulvest to Hamborch unde ok to Lubeke etlike merklike schulde were schuldich gebleven, so men eme ok wedderumme schuldich were dergeliken, unde hedde dar to binnen Lubeke, Hamborch unde in anderen enden etlike gudere eine eyn deel sulves unde anderen sinen frunden tobehorende etc., begherende dat ze etlike dar tho mochten vormogen, de zijk dar mede mochten bekümmeren edder se sulvest, dat sodane sine unde anderer lüde gudere in de stede unde hande komen mochten, dar se van rechtes wegene hen behoren; des de erscrevene Rad na besprake unde ripem rade den vorgemelten heren Hinrike Castorppe, heren Hinrike Lipperode, heren Vritzen Grawerd, Hans Castorppe unde Corde Grawerd uppe ere vorgevent unde be-ghere gaff to antworde in nabescre vener wijse:
Na deme sodane gudere binnen Hamborch vor borger schult nicht geleidet weren unde van dar anders nicht wol bringen mochte, dat se denne personliken edder etlike dar to vormogen mochten, de zijk mit sodanen guderen unde schulden vorbenomet bekümmeren, inmanen, vorderen, upboren, vorkopen unde to gelde maken mögen unde dar van int erste to Hamborch zine schulde, de mit rechte gewunnen unde gefordert  werden,  vornogen  unde betalen,   und  malke  zine  gudere
45

deine ze tobehoren over leveren unde hantreken scholden, unde de anderen overblivende gudere na partale, so vere de langen unde reken mögen, to delende unde to betalende, dergeliken unde vurder dar by to donde unde vort to varende so des best behoff wert unde van noden, unde des scholen unde mögen desse erscrevenen personen bliven unde wesen sunder ansprake unde schaden enes jewelken. Jussu consulum.
NStB 1462 Mathei apostoli.
1462 um Sept. 29
69.	Testamentserridituug durch eine Frau. Ratsgenehmigung.
Geseke zeligen Hans Busmans wandages borgers to Lubeke nalatene wedewe vor deme Ersamen Rade darsulves to Lubeke in jegenwar-dicheid unde mit vulborde des ersamen mannes Bernd Groten rad-mannes to Abo eres broders is ersehenen, begherende dat ze na eremc willen eyn testament maken mochte; des de Rad to Lubeke na be-sprake der erscrevenen Geseken hefft affgesecht unde gegunnt: Dat ze eyn testament maken möge bij sodanem beschede: weret zake de erscrevene Bernd Grote den dot ziner erscrevenen zuster afflevede, so scholde sodane testament alse de gesechte Geseke makende worde bij krafft unde macht wesen; weret ok dat Geseke den dot eres erbenomeden broders Bernd Groten afflevede, so scholde dat testament dot, machtlos unde van nyneme werde wesen. Jussu consulum.
NStB 1462 Michaelia archangeli.
1462 Okt. 9
70.	Rechnungslegung der Testaments Vormünder. Ratskontrolle.
Witlick zij dat int jar'na Christi gebord XIIPLXII am sonnavende vor Michaelis Clawes Munter borger to Lubeke vor deme Ersamen Rade darsulves to Lubeke tosprake dede to den vormunderen zeligen Kopkens van der Lokwisch alse van wegene dessulfften Kopkens testa-mentes etc.; des de Rad to Lubeke na besprake unde ripeme rade den erscrevenen beiden parten delede unde affsede vor recht: Dat de vonnundere des erscrevenen Kopkens van der Lokwisch den ersamen heren Hinrike van Hacheden unde heren Ludiken Beren radmannen van deme Rade dar to gevoget in jegenwardicheid des erbenomeden Clawes Munters rekenschop don scholden van wegene des ergesechten testamentes;
46

des denne de ergesechten her Hinrik van Hadieden unde her Ludike Bere an simte Dionisii dage dar negest volgende deme erbenomeden Rade in jegenwardieheid der vormundere unde Clawes Munters er-benomet ingebrocht hebben, dat en desulffte vormundere van wegen des vorgemelten testamentes gude rekensdiop, dar ane en wol beno-gede, gedan hedden; dar doch de obgenante Clawes Munter in ant-worde, dat eme an sodaner rekensdiop nidit en benogede etc.; des denne de Rad dar vurder upp delede vor recht:
Na deme den erscrevenen her Hinrik van Hacheden unde heren Ludi-ken Beren an der rekenschopp wol benogede, so sdiolde Clawes Munter dar ok eyn benogen ane hebben unde des to vreden wesen, unde vurder alse den erbenomeden vormunderen dat testament bevalen were, so scholden se deme testament genoch don beth so lange alle ghiffte unde gave in deme testamente benomet vullentogen unde vullenbrocht weren, id ghinghe dar denne vurder umme alse recht were. Jussu consulum.
MStB 1462 Frcmcisci.
1462 um Nov. 11 71. Erbrecht der Töchter.
Witlik zij dat Hinrik Parijs vor deine Ersamen Rade to Lubeke tosprake gedan hefft to Clawese Munter alse van wegene der nalate-nen gudere zeligen Metken Lockwisch des desulffte Hinrik Parijs unde Clawes Munter crer beider dochtcre tor ee hebben, to welken nalate-nen guderen de erscrevene Clawes Munter deme erbenomeden Hinrike Parijse nidit antworden edder ene das instaden wolde etc., dar de erscrevene Rad to Lubeke na besprake unde ripeme rade den erbenanten beiden delen upp affzede unde delede vor redit: Na deme de erscrevene Clawes Munters unde Hinrik Pariises husfrou-wen beide van der erbenanten zeligen Metken Lockwisches eehliken live geboren weren, so sdiolde Hinrik Parijß husfrouwe so na wesen to den nalatenen guderen dersulfften Metken alse Clawes Munters husfrouwe, id ginge dar vurder umme alse recht is. Jussu consulum.
NStB 1462 Martini episcopi.
47

1462 um Nov. 19 72. Kauf. Vollmacht. Vollmachtlose Vertretung. Haftung.
Witlick zij alse Lambert Hoyman alse eyn vulmechtich factoer unde procurator Juhans van Hertzvelde poerters to Brügge in Vlanderen, so de machtbreff bij deme Ersamen Rade to Lubeke liggende unde van werde unde macht erkand uterliken hefft begrepen, tosprake to Hinrike unde Gerde Peppen brodere borgere to Lubeke gedan hefft alse umme seßundedertich pund grote Schillinge unde penninge vla-messcher munte etc., de de erscrevene Johan Hertzveit Clawese van Sotterem in etliken guderen schal gedan hebben, umme eme der be-talinge to donde, dar upp de erbenomede Hinrik unde Gerd Peppen antworden, dat ze Johann Hertzvelde nicht en kanden, eme nichtes plege weren, eme ok ny werlde hellingk noch penningk schuldich weren gewest, Clawese van Sotterem ok nyne geloves breve edder macht ge-geven hedden umme sodane gudere in eren namen effte van erer wegene to kopende edder to entfangende; hedde Clawes eme wes aff-gekofft, dar to mochte he antworden, des desulffte Hinrik unde Gerd overbodich weren eme hijr to donde; wes de Ersame Rad erbenomet irkennen konde dat recht were, dat scholde en wol unde we don; des desulffte Rad na besprake unde ripem rade beiden delen äff zede vor recht:
Wolden Hinrik unde Gerd erscreven dat beholden myt ereme rechte, dat ze Johanne Hertzvelde nichtes plege weren, Clawese van Sotterem ergemelt nyne geloves breve edder macht gegeven hadden umme to kopende unde to entfangende, so vorgerort wert, so en drofften ze to sodaner tosprake Lambertes Hoymans nicht antworden, sunder scholden der notloß wesen . . . Jussu consulum.
NStB 1462 Elizabeth vidue.
1463 um Jan. 25
73. Prisenrecht. Vertretungsmacht des Schiffers für sein Schiffsvolk.
Witlick zij dat schipper Hans Swarte vor deme Rade to Lubeke tosprake gedan to schipper Hans Gustrouwen van wegene enes engel-schen schepes, dat desulffte schipper Hans Gustrouwe in der zee ge-nomen hadde, dar de erscrevene schipper Hans Swarte mit zineme volke an dachte to parten etc., des de gesechte schipper Hans Gustrouwe den erbenanten schipper Hans Swarte vragede, wer he ene
43

vor zijk allene edder vor zijk unde van wegene zines Volkes, dat he do inne hadde, alse he dat nam, anspreke, dar sdiipper Swarte to antworde unde sede, dat he ene vor zijk unde van wegene alles zines volkes, dat he do tor tijd inne hadde, anspreke, dar de gesechte sdiipper Hans Gustrouwe deme erbenanten sdiipper Swarten vurder upp vragede, wer he zines volkes in den zaken ok meditidi were, dar to he antworde unde sede ya; des denne de vilgenante sdiipper Hans Gustrouwe ven deme erbenanten sdiipper Hanse Swarten begerende was sodane zine madit vortobringende unde de vor deme Rade to Lubeke to togende, deme he denne also nidit don konde etc.; dar de erscrevene Rad to Lubeke upp delede unde äff zede vor redit: Dat de erscrevene schipper Hans Swarte des eyn nogafftich bewijs bringen sdiolde, dat he zines erscrevenen volkes in den zaken meditidi were, unde wenner he deme also gedan hedde, so sdiolde eme de erbenante schipper Hans Gustrouwe vor deme Rade to Lubeke to recht antworden. Jussu consulum.
NStB 1463 Conversionis Pauli.
1463 um Febr. 14
?4. Verkaufsrechte der Nürnberger.   Einzel- und Gesamt-
ladung.
Witlick zij dat de olderlude der kremer binnen Lubeke to den Nurenbergeren unde anderen kopgesellen de binnen Lubeke opene kelre holden tosprake gedan hebben, alse van wegene dat se allerleye kre-merie unde spitzerie in sodanen eren kelren vorkopen, de en doch nidit togelaten zint to vorkopende na inneholde des weddebokes der Stadt Lubeke, zijk des hochliken beclagende, da de erscrevenen Nurenberger unde kopgesellen, wat en de Rad affgesedit hedde in körten vorledenen tijden, dat se deme nidit na volgeden unde enso-dans nicht en helden; vurder beclageden zijk de erscrevene olderlude, dat se er van sodaner tosprake wegene, alse ze to en van wegene der erscrevenen erer kelre hebben, samptliken nicht konden vor den Rad bringen, wo wol ze yd doch sulvest vor den Rad scheiden, wenner ze se vor dat wedde vorbaden hebben laten, des denne van en kome weme dat gelevet, dar mede ze mit en to nyneme uthdrage desser erbenanten sake halven komen konen; des de Rad na besprake den erbenanten olderluden in yegenwardicheit Pankracij de dar do tijd allene was gegunt unde togelaten hefft, dat ze enen isliken van den erscrevenen Nurenbergeren unde kopgesellen vor zin hovet unde
*	49

besunderen vor dat wedde mögen vorboden laten unde se dar an-clagen unde beschuldigen, wenner en des duncket behoff unde van noden wesen; vurder seggende unde en vororlovende, dat se der knechte de nu tor tijd binnen Lubeke nicht tor stede zint unde opene kelre holden, dar to ze ok tosprake vormenden to hebbende, vor dat wedde edder vor den Rad mögen vorboden laten dergeliken. Jussu consulum.
NStB 1463 Valentini martiris. S. audi LUB X Nr. 292.
1463 Mai 13
?5. Auswärtige. Verwillkürung lübischen Rechts. Sicherstellung durch Verwillkürung verbürgter Strafe. Elendeneid.
Witlick zij dat hijr bevorn in desseme der stad Lubeke nedersten boke twischen Tilen Spodendorppe uppe de ene unde Peter Kroger uppe de anderen sijden umme trent Symonis et Jude apostolorum anno etc. 62 ene schrifft steit gescreven ungedelget, ungecancellert unde slichtes aller vordechtnisse avich, ludende van worden to worden aldus: Witlick sij dat int jar etc. 62 am avende Symonis et Jude Peter Kroger van Franckenforde unde Tile Spodendorpp van Dantzijk vor deme Ersamen Rade to Lubeke zijk undermalkander vorwillekort hebben, dat se uthe Lubeke nicht scheden willen, id en sy dat erer eyn deme anderen van sodaner tosprake wegene unde schelinge wegene, so erer eyn to deme anderen to seggende hefft, vor frunden in frunt-schopp edder vor dem Rade in rechten gedan hebbe, wes erer eyn deme anderen mach plege wesen; screven van bevele des Rades. Unde also denne in desser erbenomeden schrifft des willekors nyne pene uth-gedrucket steit, dorch welke pene beide parte mochten verbunden unde vorplichtet wesen ensodans alse de erscrevene Rad to Lubeke en vor recht affseggende wert geholden mochte werden unvorbroken, na deme male de fruntschopp so ss zeden zijk nicht hefft vinden willen, wo wol se de doch vorsocht hebben, deßhalven Tile Spodendorpp dorch mester Johanne Unbehouwen vor deme erscrevenen Rade leet vorgheven zeggende, dat Peter Kroger desse zake vorpenen unde vorborgen scholde, deme wolde he so ok don dergeliken, unde makede van der wegen vor zijk namhafftich de beschedenen manne Hanse am Zee jegenwardich unde Clawese van Calven affwesende, de van ziner wegene desse zake vorpenen unde vorborgen scholden, so de erbenante Hans vame Zee ensodans annamede unde sede, he wolde vor Tilen erbenant van desser pene wegene to borge stan, so he dar vor lovede, vurder seggende he ok vurder to borge stan wolde beth tho des erscrevenen Clawes van Calven tokumpst dergeliken;
50

dar upp Peter Kroger vor zijk antworde, dat he eyn eilende arm man
were unde sodane zake nicht vorwissen konde noch mit panden noch
mit borgen, sunder wes he mit eede vorsekeren mochte, dar were he
gar willich to unde wolde dat ok wes he voredende worde gensliken
holden unvorbroken; dar upp de ergesechte mester Johan van wegene
Tilen Spodendorpes antworde, dat se sines edes van sodaner vor-
sekeringe unde pene halven nyn benogen hebben wol den; dar upp de
erscrevene Rad na besprake beiden delen affzede vor recht:	=
Dat ze desse zake vorpenen scholden de summe van dusent rinsche gülden, dat se dat gentzliken deger unde all holden willen unvorbroken, wes de Rad erscreven en affseggende vor recht, dat nicht to scheiden unde van hijr nicht to entwikende, er dat ordel in desser sake zij uthgesproken.
Vurder sede de erscrevene Rad beiden delen vor recht: Na deme Peter Kroger so arm unde ein eilende man hijr were, dat he sodans  geldes nicht en hedde,  dat nicht vorborgen noch vorwissen konde, so modite he na tolatinge des rechten desse zake vorpenen unde vorwissen bij zineme eede so vorgerort wert. Vurder seggende vor recht, so ze ergesecht hedden: Dat Tile Spodendorpp zin wort sulves voren schal, unde umme de vorwissinge der pene, borgetucht offte ede, scholen unde mögen ze wedderumme komen, unde dat yd dan vurder gha alse recht is. Jussu consulum. Actum die veneris 13. mensis Maij anno 63.
NStB 1463 Corporis Christi.
1463 um Mai 29 76. Beweis durch Rechenbuch. Leibzucht bricht Kauf.
Witlick zij dat Hans Redijk unde Hermen Hellewech vulrnechtich Hinrikes Swinden so ze seden vor deme Rade to Lubeke tosprake gedan hebben to Hanse Kentzeler, Hinrik Smede unde Hinrike Backer vormundere zeligen Hinrik Strukes alse umme dessulfften Hinrik Strukes nalatene hus unde hoppenhove belegen buten deme borchdore, begerende deme erscrevenen Hinrike Swinden sodane hus unde hoppenhove erfflik laten to to scrivende so eme de Hinrik Struk na inne-holde zines rekenbokes schal vorkofft hebben, dar upp de erscrevenen vormundere antworden unde seden, Greteke Strukes, nalatene wedewe Hinrik Strukes erbenant, in deme vorgemelten huse unde hoppenhove ere lijfftucht hedde, unde vorhopeden zijk der erscrevenen Greteken
4*	51

der to brukende de gantze tijd eres levendes sunder deme erscrevenen Hinrike Swinden sodane hus unde hoppenhove erfflik laten totoscri-vende; dar upp de Rad den erbenanten beiden delen affzede vor recht: Na deme de erscrevene Greteke ere lijfftudit in deme erbenanten huse unde hoppenhove hedde, scholde se der bruken, sunder Hinrike Swinden de erfflik totoschrivende, unde wenner desullfte Greteke in God is vorstorven, so scholen de vormundere Hinrike Swinden sodanne hus unde hoppenhove erfflik laten tosdiriven, jododi deme erbenanten Hinrike Swinden den vorgemelten vormunderen erst tovornogende hundert mark lub. na uthwisinge des obgenanten Hinrik Strukes rekenbokes. Jussu consulum.
NStB 1463 Penthecoste.
1463 Juni 10 77. Sendeve. Herausgabe und Beweis des Gewinns.
Witlick sij dat des vrijdages na Corporis Christi Cord Slubeke ancleger Peter Krogers zines hovetmans uppe de ene, Hinrik Beke-mann antwordesmanne van Tilen Spodendorpes wegene uppe de anderen zijden vor deme Ersamen Rade to Lubeke rechtes wijse sint irschenen, dar de erscrevene Cord Slubeke den erscrevenen Hinrike Bekemann Tilen Spodendorpes hovetman anlangede van wegene achte terlinge lakene, dar van des erscrevenen Tilen Spodendorpes boek uterliken hedde begrepen, van derteyn terlingk lakene, dar ane dre-hundert unde sostich ungersche gülden seholden gewunnen wesen, van vijff terlinge lakene, dar van Tile deme erbenanten Peter Krogere de helffte der winninge togesecht sdiole hebben, unde vurder van veer terlinge lakene, dar van he eme de gantzen winninge togesedit schole hebben, ok van etliker summe geldes wegene, der he to achtern zij, van der wegen dat he Tilen Spodendorppe to etliken jaren na getogen schole hebben, des he merkliken schaden genomen hebbe, welke to-sprake alle Cord Slubeke Tilen Spodendorppe to edes hand lede; dar to Hinrik Bekeman antworde van Tilen wegene, all wer an deme enen gewunnen, so wer an deme anderen vorloren, so dat he der erscrevenen terlinge lakene nicht tovoren sunder merckliken to achter were, unde was overbodich dar zin recht to to donde; dar upp de Rad to Lubeke na besprake äff zede vor recht:
Na deme dat Cord Slubeke Tilen Spodendorppe uppe dat to edes hand lede, wolde denne Tile so deep unde so hoge alse he angeclaget worde
52

dar zin recht to don, dat he van sodanen terlinge lakene unde theringe nichtes tovoren, sunder to achter were, so mochte edes hand edes hand losen . . . Jussu consulum.
NStB 1463 Viti.
1463 um Juni 15 78. Reederei.   Partenverkauf.   Zustimmung der Mitreeder.
Witlick zij dat Hinrik Meyer uppe de ene, Hans Dene unde Hermen Halverstad uppe de anderen zijden schelafftidh gewest sint van wegene enes schepes, dar van deme erscrevenen Hinrike Meyer de ene helffte, unde den erbenomeden Hanse unde Hermen de andere helffte tobe-horen scholde, welk schipp de gesechte Hinrik Meyer gerne wolde uthgeret hebben, dar doch de erbenomeden Hans Dene unde Hennen Halverstad entegen weren, des denne de genante Hinrik Meyer zine helffte des schepes vor eyn ander heil schip vorbudet hadde, welkerer bute de vorgemelte Hans unde Hermen deme erscrevenen Hinrike nicht staden noch gunnen wolden, menende he sodane schipp liggen scholde laten so lange dat sodane schipp samptliken vorkofften; deß-halven de beide erbenanten partie vor deine Rade sint irschenen unde hebben deme Rade sodane ere [twist?] unde schele to kennende ghe-ven; des denne de Rad na vorhoringe beider parten äff zede vor recht: Na deme de erbenante Hans Dene unde Hennen Halverstad sodane schipp mit deme vorgenanten Hinrike Meyere nicht reden wolden, unde Hinrik Meyer zine helffte des schepes vorbudet hedde, so scholde de koep bij werde unde macht wesen. Jussu consulum.
NStB 1463 Viti.
1463 Juni 22
79. Erbrecht der verwitweten und abgeschichteten Mutter und der Geschwister.
Witlick sij dat int jar etc. 63 des midwekens vor sunte Johanns bab-tiste dage to middensommer vor den Ersamen Rade unde vorsichtigen mannen heren borgermesteren unde radmannen der stad Lubeke alse ze na wontliker wijse to rade seten zint ersehenen de ersamen her Vritze Grawerdes, radman, Albert Bemmer unde Hermen Bere borgere to Lubeke, eyn jewelik hebb'ende in ene eliken husfrouwen ene doch-
53

ter des ersamen her Gerdes van Minden vvandages borgermesters to Lubeke seliger dechtnisse uppe de ene unde de ersame her Detmer, prester unde vicarius in sunte Jacobi kerken binnen Lubeke, Tideman unde Hans brodere, des genanten seligen her Gerdes elike sone uppe de anderen sijden, dar de erscrevene her Vritze uphoff unde sede, wo dat he, de erscrevenen Albert Bemmer unde Hermen Bere mit den-sulven her Detmer, Tideman unde Hanse schelhafftich weren van der wegen, offt de erlike frouwe Soffeke nalatene vvedewe seligen her Gerdes van Minden vorbenant mit eren vorscrevenen sones unde dochteren, na deme se van malkanderen geschichtet unde gescheden weren, to zeligen Cordes, ok her Gerdes zones, to Revel nalatenen guderen allike na erven weren edder nicht; unde de genante her Vritze, Albert Bemmer unde Hermen Bere in namen der erscrevenen frouwe Soffeken unde erer husfrouwen, her Detmer, Tideman unde Hans vor eres sulves personen vorwillekorden zijk mit guden vrijen willen, wes de Rad to Lubeke deshalven vor recht affzeggede unde uthsprekende wurde, des wolden se deger unde all to vreden wesen, unde weren to allenthalven biddende unde begherende, de Rad ze deshalven in rechte vorscheden wolde; dar upp de Rad to Lubeke na erer besprake delede unde affseden vor recht:
Na deme dat frouwe Soffeke vorscreven unde ere kindere beide sones unde dodbtere na inneholde seligen her Gherdes vorscreven testamen-tes van malkander schichtet unde gescheden weren, so were frouwe Soffeke mit eren kinderen allike na to den nalatenen guderen Cordes vorscreven alse dessulven Cordes brodere unde sustere vorbenant. Dar to de genante her Detmer sede mit fuden vrijen willen, ungeenget unde ungedwungen, he were des wol to vreden, des de anderen Tideman unde Hans ok to vreden weren, dergeliken, so dat eyn instrument dorch den ersamen Johannen Amoldi notarium dar upp gemaket dat wol clarliken uthwiset. Jussu consulum.
NStB 1463 Assumptionis Marie.
1463 um Juni 24 80. Lieferungskauf.  Abnahmeverweigerung.  Beweis der Güte.
Godike Schriver uth Juthlande vor deme Ersamen Rade to Lubeke liefst tosprake gedan to Laß Witten borger to Lubeke umme dertich mark lub., de he van ziner wegene alse van teyn last gerste wegen scholde to achter zin, de welke teyn laste gerste he deme erscrevenen Laß Witten vorkofft hedde bij also dat he eme sodane gerste achte
54

dage na Paschen negest vorgangen binnen Lubeke levereren scholde, des he denne deme erbenanten Laß Witten sodane teyn laste gerste to Lubeke gebrocht hedde, der he doch nicht entfangen wolde unde deshalven dertich mark lub. to schaden gekomen were; dar upp Laß Witte antworde unde sede, dat yd war were, dat eme de erscrevene Godike Schriver teyn laste gerste gud kopmans gud vorkofft hedde, eme de achte dage na Paschen negest geleden to Lubeke to leverende; alsus hedde he eme umme trent achte [dage] na Pinxten negest vorgangen gelevert teyn laste gerste, der he doch nicht entfangen wolde, seggende dat sodane gerste nyn kopmans gud en were, so he eme de vorkofft unde togesecht hedde to leverende, so he dat mit besete-nen bürgeren to Lubeke betugen konde; des de Rad to Lubeke den erscrevenen beiden parten affzede vor recht:
Konde Laß Witten betugen, dat sodane gerste erbenant nyn kopmans gud gewest were, so en droffte he dar nicht to antworden. Jussu consulum.
NStB 1463 Nativitatis Johannis baptiste.
1463 um Nov. 25 81. Erbrecht der Tochter und Enkel.
De heren de Rad in der zake twischen Hanse Wittenborge wonaff-tich tor Borch uppe Vemeren unde Goßlik Nigebur enem linnewevere hijr binnen Lubeke van wegene der nalatenen gudere zeligen Gerborges nalatenen wedewen zeligen Hans Schrivers wandages wachte-schrivers hijr to Lubeke hebben gedelet vor recht: Na deme dat Telseke elike husfrouwe Gosschalk Nyeburs vorscreven is der erbenanten Gerborges elike dochter echte unde redite geboren, alse dat Bertold Lange unde Hans van Ortem gesworne mestere der linnewevere lijffliken to den hilgen sworen, tugeden unde warmake-den, unde begrepen ok bij ereme ede, dat desulve Telseke echte wart getuget do ze erst in ere ampt wart entfangen, unde de genante Hans Wittenborgh manede van dersulven Telseken zuster kindere wegene, so were de genante Telseke neger erve to den erscrevenen guderen dan erer zuster kindere. Jussu consulum.
NStB 1463 Katharine virginis.
55

1464 um  Mai 6 82. Kauf über See.  Gefahr.  Beweis.
Witlick zij so alse denne Hoyer Tzernhold borger to Hamborgh in tijden verleden vor deme Rade hijr to Lubeke tosprake dede tegen Gerde Stedinge van Bremen alse umme eenundetwintichhundert wagenschotes unde derdehalven last asschen de he bekümmert hadde to Myddelborge in Zelande uppe Hanse Bunstorppe de vordruncken was, darumme dat Hans Bunstorppe eme schuldich scholde zijn ge-bleven, hebben de beschedene manne Heyne Boltze unde Werner Rese besetene borgere hijr to Lubeke alse tuge van Hoyere in eertij-den hir to geeschet unde gebeden vormiddelst eren uthgestrekeden armen unde upgerichteden vingeren stavedes eedes lifliken to den hügen gesworen, tuget unde wargemaket, dat ße dar an unde over weren unde angehöret hebben, dat de Rad hir to Lubeke in der bovenscrevenen zake na beyder erscrevenen parthe ansprake unde antwerde unde na erme ripeme berade affgesproken unde gedelet hebben vor recht also:
Wolde Hoyer Tzernhold vorbenant dar zijn recht to don, dat sulke erscrevene eenundetwintichhundert wagenschotes unde dordehalve last asschen uppe zijn eventure over zee unde zand gegan weren unde he Hanse Bunstorppe dar van nichtes plichtich edder schuldich were, men eme proppere unde egene tobehoreden, des mochte he geneten.
Aldus  de erscrevene Hoyer  zin  recht  in  aller  mathe  so  vorscreven steit heft gedan in jegenwardicheit Gerd Stedinges vorscreven. Jussu consulum. NStB 1464 Vocem Jocunditatis.
1464 Mai 17
83. Kauf.   Beweis.   Gebeiene und Zufallszeugen.   Denkzettel.
(Brief nach Lüneburg)
Dominis  consulibus  Luneborgensibus.
Ersamen heren besunderen guden vrunde, juwe breff hebben wij to guder mathe wol vornomen van wegen der sake twisschen des ersamen her Diderik Doringk juwes mede radmans knechte uppe de ene unde Telseken van der Lucht unser borgerschen uppe de anderen zijden van etlikes soltes wegen darumme sin knecht uppe grote kost unde schaden sin recht vor uns soke unde des nicht to uthdrage könne komen etc. Ersame gude vrunde, dar upp don wij juw gudliken weten,
56

dat her Diderikes knecht vorbenomet sulkes rechtes nicht to uthdrage is gekomen beth hertho iß nicht bij unsen schulden vorbleven, sunder deßhalven dat wij ene unde zin wedderpart umme alles schelinges willen meer dan to ener tijd to vruntliken degedingen gewiset heb-ben, dar ane ze zick doch nicht hebben konen vordregen, ock so gij scriven, dat her Diderikes knecht eme hebbe gescreven, dat he irvaren hebbe, dat de erscrevene Telseke mit eres sulves hand sick dencket to entleddigen — guden vrunde, wen des werd scheende, en konen wij juw noch nicht scriven, wente de zake noch so depe to rechte nicht is gekomen, vurdermeer so gij scriven, dat de tuge, de rede ere witlicheid vor uns gesecht scholen hebben, sick nu to des rechtes behufs dersulven tuchnisse vorholden willen — guden vrunde, uppe dat gij dar van uterliken underwiset mögen sin, don wij juw gud-liken weten dat yd unlangs is gescheen dat des genanten her Diderikes knecht mit zinem wedderparte rechteßwijse vor uns is gekomen und ansprak de erscreven vrouwen in sulker mathe, he hedde ze umme solt gemanet binnen unser stad uppe deme markede in jegen-wardicheit twier besetener borgere, dar vor de genante vrowe to ge-antwordet scholde hebben aldus: solt hebbe ick dy afgekost, dat hebbe ick dy betalt, dat wolde he betugen unde hopede, na deme he dat konde betugen, so scholde de vrouwe betalinghe bewisen, dar upp wij den knecht vrageden, we de tuge weren, aldus quemen v.e vor unsen radstol unde wij vrageden ze, wes en dar vorwitlick were, dar to se antworden, ze en weren van deme erscrevenen knechte der sake halven to tugende nicht gebeden edder geeschet unde wolden dar ok nyn recht to don, dat ze allenen behoret hadden, dat de vrowe gesecht hadde: solt hebbe ik van dy gekofft, dat hebbe ick dy betalt, ik bin dy dar nicht van schuldich; do vrageden wij desulven borgere, oft ze ere recht dar to don wolden, dar zeden ze: neen to unde zeden vurder, ze en weren dar nicht to geeschet edder gebeden unde en hedden des ok nyne dencke cedelen gehat unde dat were lange vor-leden, darumme en stunde en dar to nyn recht to donde; do zede wij en: na deme ze nyn recht don wolden, so mochten se ghan; aldus is in der sake nichtes vurder rechteß wijse vor uns bescheen, dar üth juwe ersamheide wol mögen merken, wo redelken her Dideriks knecht desser sake halven an ene hefft gescreven, unde twiveld nicht; hedde he zin recht mit tuge gewaret, wij wolden eme wol rechtes behulpen hebben, wolden wol dat her Diderikes knecht de warheid deßhalven gescreven hedde, so vorscreven steit, unde de unwarheid over uns to scrivende sik entholden hedde; will he aver de erscrevene vrouwe vurder beclagen, wij willen eme na vorlope der sake rechtes nicht weigeren to behelpende unde wolden wol so node dat de juwen in ereme rechte mit uns vorkortet worden alse wij  wolden den unsen
57

sulket mit juw to bescheende, men wor me wij juwen ersamheiden to
willen zin mögen, don wij alle tijd gerne.
De God etc. Datum feria quinta ante festum Pentecosten anno domini
etc. 64.
Consules Lubicenses.
Cod. ord. Lub. Nr. 18.
1464 um Juni 15 84. Gesellschaft.  Kauf.  Vollkommene Klage.  Eid.
Cord Hurlemann tosprake dede to Bartholomeus Kiken umme etlike lakene, bußbome unde andere kopmans wäre, de Bartholomeus van eme uppe zelschopp unde halff eventur entfangen scholde heb-ben, dar to Bartholomeus antworde, dat he de erscrevene gudere noch uppe kop ofte selschop, mer allene uppe Cordes eventur entfangen hedde unde der gudere nicht tovoren sunder to achter were, welke sake umme gudes sletes willen de Rad hir to Lubeke vaken wisede in fruntschopp to vorliekende unde dar to eres Rades kumpane vo-geden namliken her Hermen Hitveld unde her Bernd Darsouwen, jodoch de fruntschopp zijk nicht hefft wille laten vinden, aldus de Rad vorbenant in dersulven sake na erer besprake delede vor recht: Dat Cord Hurlemann Bartholomewese vorscreven tospreken scholde mit ener vullenkomen klaghe, mit tugen edder mit eedes hand alse van kopenschopp unde zelschopp wegene;
do lede Cord sulke erscrevene tosprake Bartholomewese to eedes hand; do vragede de borgermester, oft he zin recht dar to don wolde, do zede he ya; vort vragede de borgermester Corde vorbenant oft he den eed nemen wolde, dar to zede he ok ya. Aldus Bartholomewcs vorbenant vormiddelst zinen uthgestreckeden armen unde upgerich-teden vingeren stavedes eedes liffliken to den hilgen swor, dat he de erscrevenen gudere nicht uppe koep edder selschopp, men uppe Cordes eventur entfangen hadde, unde were dersulven gudere to achtern unde nicht tovoren unde were eme dar van nicht schuldich. Jussu  consulum.
NStB 1464 Viti.
1464 um August 1 85. Vollmacht.  Urkundlich benannte Zeugen.  Auftreibung.
Witlick zij  so alse denne Peter van  Scheven alse eyn procurator Andreas van Bethern to Rijge vorkerende tosprake hefft gedan van
58

dessulven Andreas wegene to Hanse Burman alse van ener packen lakene wegene, dar upp eyn besworen breff van deme Rade to der Rijge vorsegelt vor deme Rade to Lubeke getoget unde van werde unde nogafftich gedelet is, unde na des Rades delinge Hans Burman vor deme Rade leet vorluden, dat he inseggent hedde tegen sulke tuge in deme breve benomet, unde vragede Peter van Scheven vor-benant, offt he ok macht hedde eede to nemende unde to donde; dar upp Peter antworde, he en dechte zijk nyner vurder macht to under-windende dan also de breff innehelde, unde was vurder begerende unde to irkennende, esst de breff van werde unde macht wesen scholde edder nicht; dar upp de Rad na erer besprake delede vor recht:
Na deme de Rad densulven breff hijr bevorn van werde unde macht gedelet hedde unde Hans Burman to der tijd vor der delinge tegen de tuge in deme breve benomet nicht gesecht hedde, so scholde de breff noch van werde unde macht wesen, unde dat moste dar bij blijven unde de erscrevene packe scholde vrij wesen dar mede Peter des erscrevenen Andreas beste to donde. Jussu consulum.
NStB 1464 Petri ad vincula.
1464 um Sept.   1
86. Beweis auf Gewinn und Verlust.  Sicherstellung. Widerklage.
Brigitte Meydeborges vamme Stockeholme vor deme Ersamen Rade to Lubeke dede tosprake to Pauwell Lichterveide mit eneme openen papirs breve alse umme soventich mark holmesch, de er desulffte Pauwell Lichterveide van wegene zines seligen broders Hermen Lich-tervelde scholde schuldich wesen, des denne de genante Pauwell der ersamen Brigitte vragede, wer ze mit sodanem breve win unde vor-lust stan wolde, dar se na besprake to antworde unde zede, weret zake dat de Rad vorscreven den vorgenanten breff bij unmacht erkennende worde, so wolde se zijk des beholden, dat ze denne enen beteren breff unde eyn beter bewijs halen wolde, vurder begerende dat er de erscrevene Pauwell vor sodane vorgemelte soventich mark vorwissinge don scholde, dar upp Pauwell antworde unde sede, dat he er sodane soventich mark nicht schuldich were unde en stunde er dar van nichtes to unde vorhopede zijk he en were er deshalven nicht plichtich dar vor vorwissinge to donde; dar de Rad na besprake den erscrevenen papirs breff delede van unmacht unde nynen werde, unde sede vurder äff vor recht:
59

Na deme sodane breff nicht van werde were unde de erscrevene Pauwell der genanten Brigitten dar van nicht to stunde, so en droffte he er dar nyn vorwissinge vor don, jodoch konde de erscrevene frouwe Brigitte eyn better bewijs bringen, des mochte ze geneten. id ginge dar dan vurder umme alse eyn recht were;
unde alse denne Pauwell wedderumme tosprake dede to der erscreve-nen Brigitten  alse van etliker schulde wegene,  de  desulffte Brigitta deme   erbenomeden   zeligen   Hermen   Lichterveide   scholde   schuldich wesen etc., dar upp so delede de Rad vurder vor recht: Dat  Pauwell  van  der erbenomeden  Brigitten  alse  van  sodaner  tosprake wegene, so ze to eme gedan hedde, erst mit rechte scheden scholde;  hedde he])  denne wedderumme jenige tosprake to er,  dar scholde yd vurder umme gan alse recht is. Jussu  consulum.
NStB 1464 Egidii.
1465 März 16 87. Fensterrecht.   Beweis.   Vernehmung bettlägeriger Zeugen.
Witlick zij dat int jar unses heren etc. 64 umme trent Lucie virginis Titke Borgermester eyn schomaker bij der Travene wonafftich vor deme Ersamen Rade to Lubeke tosprake dede to Hanse Borge in der beckergroven achter des erscrevenen Titkens huse wonafftich van wegene enes vinsters, dat de erbenomede Hans Borch achter in zineme spiker gebuwet scholde hebben, dar doch ny werlde vinster gewest weren, dar to de erscrevene Hans Borch antworde unde zede, dat he zijk vorhopede to God unde tom rechten, dat deme also nicht en were, wante he mit levendigen luden alse mit zeligen Diderike Bep-pen, de tor tijd uppe deme bedde kranck liggende, unde mit Symon Butouwe betugen konde, dat he in deme vorgemelten zineme spikere jewerlde veer vinster gehad hedde, de he dar inne vort an dechte im rechten to beholdende; dar up de Rad delede:
Konde he dat betugen, dat he in sodanem spikere er der tijd er he den dale brack veer vinster gehad hedde, des mochte he geneten; unde vogede dar to de ersamen heren Johann Hertzen unde Vritze Grawerdes ere mederadeskumpane, umme bij den erbenanten Diderike Beppen to gande unde zine witlicheid deshalven van eme to hörende unde to nemende unde de deme Rade wedder intobringende; deme denne desulfften heren also gedan hebben etc. Aldus de obge-nanten heren Johan Hertze unde Vritze Grawerdes int jar etc. 65 des
*) Vorlage: ze 60

sonnavendes vor deme sondage Oculi deme vorscrevenen Rade to Lubeke hebben ingebradit, dat de erbenomede Diderik Beppe deme God gnade vor en vormiddelst zineme ede unde ziner lesten hennevart beholden hedde, dat he in sodaneme vorgemeltes Hanses spikere, er de dale gebroken worde, veer vinster geseen hedde, so de erscrevene Symon Butouw des erscrevenen sonnavendes vor Oculi vor deme Rade to Lubeke vormiddelst zineme uthgestreckeden arme unde up-gerichteden vingeren stavedes eedes lijffliken to den hilgen hefft ge-sworen unde wargemaket, dat he in deme vorgemelten spikere er de dale gebroken worde veer vinstere geseen hedde dergeliken; dar upp denne de Rad na besprake delede unde affzede vor recht: Na deme dat in deme vorscrevenen spikere er de dale gebroken wort veer vinstere gewest weren, so scholde unde mochte de erscrevene Hans Bordli in deme sulfften zineme spikere veer vinstere beholden sunder insage unde wedderstalt enes jewelken. Jussu consulum.
NStB 1465 Oculi.
1465 um März 31 88. Erbrecht des Vaters und der Halbschwester.
Albert Lange vor deme Ersamen Rade to Lubeke hefft tosprake gedan to Hanse Klempenouwen, ziner werdinne Gretiken vader, alse van wegene negentich mark lub., de desulffte Hans Klempenouwe zinen kinderen Lamberte, Thomase unde Anneken van Geseken des vorscrevenen Hans Klempenouwen anderer husfrouwen geboren in ere moderlike erffschichtinge hadde uthgesecht, dar to de erbenomede Hans Lange zine erbenomede husfrouwen Gretiken vormende neger to sinde denne Hans Klempenouwe vorscreven; dar to doch desulffte Hans vormende neger to zinde denne de erscrevene zine doditer Gre-tike, des vorgenanten Alberte Langen husfrouwe; dar upp de Rad to Lubeke na clage unde antworde beider erscrevenen parte delede unde affzede vor recht:
Dat de vilgenante Hans Klempenouwe neger erve were to der vorgemelten  ziner  kindere  gudere  denne  ere  vorscrevene  halff  zuster Gretike. Jussu consulum.
NStB 1465 Judica.
61

1465 um Mai 26
89. Erbrecht von Vaters Halbschwester und Mutters Vollsch wester.
Witlik sij dat twistinge unde schelinge gewest zint tusschen Dide-rike van deme Berghe unde Hanse Lange uppe de ene unde den vor-munderen Telseken Gerdinge uppe de anderen sijden, van wegen der erffgudere Anneken, wandages Hinrik Mollers eeliker husfrouwen der God gnade, des denne Clawes Rugewold und Gerd Weidige zijk boden to tugende, dat Diedrikes van deme Berghe unde Hans Langen kindere grotemoder und Anneken Mollers moder zint gewest vulle zustere, so dat Diderikes van deme Berghe und Hans Langhen kinder zint Anneken Mollers moder vulle zuster dochter kindere, unde Dide-rik Bekeler und Hinrik Holscher hebben getuget unde weren noch overbodich to tugende, dat Telseke Gerdinges erbenomed is Anneken Mollers vaders halff zuster echt und recht geborn, und dat ok noch vulle zuster kindere Lambertes Kortemolen leven und dat Anneken Mollers grote vader was (was) der (der) Gerdingeschen rechte elike vader; des bath Diderik van deme Berghe dat testament Lambertes Kotemolen to hörende unde to lesende unde de vormundere der ergenanten Telseken Gerdinges begereden de tuchnisse vorgemelt to lesende, des denne van hete unde bevele des Ersamen Rades to Lu-beke sodane erscreven testament unde beider vorscreven parthe tuchnisse vorbedinge gelesen worden, des denne na velen verhandelingen, sprake und antworde de ergemelte Rad na besprake und ripeme rade beiden parthen affzede vor recht in nabescreven wijse: Dat vader halff zuster neger is erve to borende dan moder vulle zuster dochter kinder, unde van wegen des testamentes dat yd vurder dar umme gha alse recht is. Jussu consulatus.
NStB 1465 Exaudi.
1465 um Juli 2
90. Erbrecht von Mutters Vollbruder und Vaters Schwesterkindern.
Witlik zij dat de Ersame her Hinrik van Stiten radman to Lubeke uppe de ene, de beschedene Johan Tenhusen borger to Dorpmunde uppe de andern zijden vor dem Ersamen Rade to Lubeke zint ersehenen van wegen der twistigen und schelafftigen zake enes artikels des testamentes und lesten willen zelighen Hermen Vrolinges, welk
62

testament under widsrm inne holt, wo dat desulffte Hermen zinen negesten erven gegeven hebbe dusent mark lub., deß denne de erge-sechte Johan ton Husen overbodich was to betugende, wo dat de er-gemelte Hennen Vroling und he weren zuster und broder kinder, vormenende de negeste erve to des ercreven Hermen Vrolinges to wesende, dar up de ergenante her Hinrik van Stiten antworde, wo dat he mit der stad Lubeke boek nabringen wolde, dar inne dat betuget were, dat he und Katharina wandages elike husfrouwe Clawes Vrolinges zint vullebroder unde zuster und dat selige Hermen Vroling vor-benomet is dersulven Clawes und Katherinen elike sone gewesen, so de scrifft uthe der erbenomeden stad boek, de dar vor deme Rade gelesen wart uterliken hefft begrepen; dar upp de ergesechte Rad na beider parte vorgevende und bewisinge, na besprake und ripem rade beiden erbenanten parten affzede und delede vor lubesch recht in nabescrevener wijse:
Dat moder vullebroder is negher erve to borende dan vader zuster kinder, so dat instrument dorch den ersamen Johann Arndes requirete under lengerm worde inneholt. Jussu consulatus.
NStB 1465 Visitationis Marie.
1465 um Juli 22 91. Schuldklage.  Beweis.
Cord vam Hamme vor dem Ersamen Rade to Lubeke hefft tosprake gedan to Hanse Brawen alse umme hundert und achtentidi mark lub. de eme desulfte Hans twelff jar her van etlikes roggen wegen schul-dich scholde wesen, so he zijk des bereep over eme to tugende, dar to de erscrevene Hans Brawe antworde und sede, he en were eme des-halven nicht schuldich, wante he hadde mit eme hijr to wege und stege gan; hedde he eme wes plege wesen, he hedde ene under des wol gemanet; dar upp de Rad na erem rade und besprake affzede vor recht:
Konde he deshalven wes betugen, des mochte he geneten, und alse denne de erscrevene Cord sodanes nicht hefft betugen konen, so hefft en de Rad in sodaner ziner sake neddervellidi gedelet. Jussu Consulatus.
NStB 1465 Marie Magdalene.
63

1465 um Aug. 15 92. Degedinge.
Witlik zij dat Hans Westval de rotlesscher borger to Lubeke vul-mechtich procurator Henneken Platen zines halven broders to Ratze-borch vor deme Ersamen Rade to Lubeke tosprake gedan hefft to Eggerde, Clawese und Michele brodere gheheten Wessels, brodere zeligen Hans Wessels alse van wegen vertich mark lub., de densulfften Eggerde, Clawese und Michele na dode Windelken, des erscreven Henneken Platen husfrouwen dochter dorch de bescheden manne Clawese Vinckenvenger unde Grote Clawese togedegedinget were to borende, so dat de beschedenen manne Vicke Vlogell, Hinrick Potetze de eldere und Hinrik Potetze de jüngere hussetene bürgere to Kastorpp dar sulves vor deme Rade to Lubeke vormiddelst eren uth-gestreckeden armen und upgerichteden vingern staveder eede lyffliken to den hilgen gesworn, tuget und wargemaket hebben, dat den ge-sechten Eggerde Clawese und Michele sulke vorscrevene vertich mark na dode der ergesechten Windelken togedegedinget weren to borende, dar upp de Rad na besprake und ripem rade delede und affzede vor recht:
Na deme yd also gedegedinget und getuget were, so mosten Hans Wessels  brodere vorscreven  sodane  vorgenomeden  vertich  mark  to zijk nemen, boren und entfangen. Jussu consulatus.
NStB 1465 Assumptionis Marie.
1465 um Aug. 24 93. Aufrechnung.
Witlik zij dat de beschedene Johan van der Eek borger to Colne vor deme Ersame Rade to Lubeke tosprake gedan hefft to Boden van der Hoye borgere to Lubeke van wegen vertich mark lub. penn., de he demesulften Boden na lüde enes openbam instrumentes dorch Johannem Vrolike zeliger dechtnisse notarien gemaket van wegen enes genomet Wolmarus Holstener vornoget und betalet hebbe, des he doch nicht plege were so he sede, begerende Bode vorscreven under to wisende dat he eme sodane vertich mark de he eme äff gemanet hedde weeder keren wolde unvortoget wante he des instruments dat over em schol-de gemaket wesen nicht to stunde des ok nicht belevet hedde; darto Bode to antworde und sede, wo dat he den ergemelten Wolmarum mit enem zinem knechte in koste geholden hadde also dat he eme vor
64

gare koste und van gelendes geldes wegen vertich mark lub. schuldich bleve, dar Johannes Eeck zijk principaell hovetman vor Wolmarum eme to betalen gesät hedde, so dat instrument under lengern worden inneholt, welk instrument dar gelesen wort und na vlitiger vorhoringe, besprake und ripem rade und ok angeseen dat de ergemelte Johannes Vrolike zeliger dechtnisse eyn erlick umberuchtet notarius wandages, do he in dem levende was, plach to wesende, van dem Rade bij were und macht gedelet wart, und vurder dar upp de ergesechte Rade dem erbenomeden Johanne van der Eeck äff zede vor recht: Na deme dat he Boden sodane erscrevene vertich mark vornoget und betalet hedde, so moste yd bij sodaner betalinge bliven. Jussu consulatus.
NStB 1465 Bartholomei apostoli.
1465 um Sept. 1 94. Baurecht. Baumaße. Feuerstätte. Reinlichkeit.
Witlik sij dat Hinrik Lange, Peter Rostock, Kersten Kerwite und Henningh Wegener borger to Lubeke in Sunte Johans strate wonaff-tich vor deme Rade tosprake gedan hebben to Hinrike vam Hagen alse van wegen enes buwetes etliker nyer werckstede vor by der straten gemaket, welk desulve Hinrik lenger und hoger gemaket scholde hebben dan yd tovorn plach to wesende, so se zijk beclageden, ok van enes nyen schorsteens wegen, dar nyn vurstede gewest were, ok van enes nyen spikers und woninge wegen, de he van deme stalle gemaket hedde etc., welke unwontlike buwete se nicht tostaden wolden, so ße seden, sick ok vurder beclagende van wegen der personen de in des ercreven Hinrikes vam Hagen keldern wonen, wo dat ere unrenicheid dar sulves vor ere dore uppe de strate bringhen, welk nicht wontlik sy, so ze dat stelleden to irkentnisse des Rades, des denne desulffte Rad na dachte, antworde, unde wedderrede beider erscreven parte und na inbrenginge der ersamen her Alff Greveroden und Johans Hertzen radmannen to Lubeke van dem Rade dar to gefoget deme erbenomeden Hinrike vam Hagen na besprake und ripem rade affge-secht hefft vor recht in nabescrevener wijse:
Also dat de genante Hinrik vam Hagen sodane vorgemelte nye buwete der vorgemelten werckstede wedder maken schall van hoge und van lenghe, alse desulffte hern mit ener mathe dar van genomen hebben, unde na forme also yd tovorn gewest is, und anders nicht, ok en schall he nyne nye vurstede edder woninge maken, dar tovorn nyne gewest zint sunder ziner naburn vulbord unde willen, und schall vurder de
5	65

jenne de in zinen keldern wonen also hebben und underwisen, dat se sodane unrenicheid also uppe de opembarn strate nicht en bringen. Jussu consulatus.
NStB 1465 Egidii abbatis.
1465 um Okt. 9 95. Samende Were der Miterben.
Witlik zij dat twijsschen den ersamen hern Herman Hitvelde radmanne, Hennen Ebinghusen und Bode van der Hoye vormundern seligen Gertrud, elike dochter seligen Ludeken van Emptzen, und Peter Nyestad nu tor tyd elike man der sulven Gertrud moder Kunneken uppe de enen unde Wernere Resen elike man Beken der erscreven seligen Gertrud suster uppe de anderen zij den, schelinge unde twist is gewesen, offt dersulven Gertrud moder Kunneke so na erve were to borende alse Beke ere suster, na dem etlike renthe dersulven Gertrud und Beken noch samptliken in der stad boke togescreven stunden, darupp de Rad na vlitiger horinge, klage und antwerde beider parthie und ener besprake und ripem rade deleden vor recht: Wo wol dat den beyden susteren etlike renthe in der stad boke samptliken togescreven stan, jodoch ys dat nyne samende were, na deme de ene suster Beke dar van beraden is, und de moder Kunneke is allike na erve to borende mit Beken erer dochter vorscreven. Jussu consulatus.
NStB 1465 Dyonisii.
1465 um Okt. 9
96. Schadenersatz. Einrede des stattgehabten Vergleichs.
(aus dem Niedergericht).
Witlik sij dat Detlefs Becker wandages borger to Sleßwijk und zine elike husfrouwe Walborgh tosprake gedan hebben in eneme schulden ordele, van dem stapele to Lubeke vor den Rad darsulves geschulden, to dem ersamen Clawes Swagersson borgermestere to Sleßwijgk in namen des Rades dar sulves alse van wegen etliker wald, homod und schaden, en van deme Rade to Sleßwijgk bewiset, so ze vorluden leten, dar entegen de genante Clawes Swagersson vorbrachte und togede etlike opene breve, enen hijr van deme Rade, und twe van deme Rade to Sleßwijgk vorsegelt, welke breve de Rad bij werde und macht ge-delet und na erer besprake und ripem rade dar upp ordelet und affge-sproken hebben vor recht:
66

Na deme de erscrevene breve under andern inneholden und dar inne betuget und beswom was van fromen erliken borgem to Sleßwijgk, dat de zake bovengescreven in jegenwardicheid des irluchtigen hoch-gebornen forsten und hern, hem Alves wandages hertogen to Sleßwijgk und greven to Holsten ziner gnaden rede und amptlude to enem gantzen ende vor geistlik und werlik, boren und ungeboren, was ge-sleten, so schall de zake aller dinghe gentzliken deger und all endet unde gelendet bliven. Jussu consulatus.
NStB 1465 Dionisii.
1465 um Nov. 1 97. Nichtigkeit einer Urkunde wegen Kollusion.
Witlik zij dat in der twistigen zake twischen Hermen Schoteler van Campen uppe de ene und Gerde Giringe van Daventer uppe de anderen zijden de Rad to Lubeke na beider parthe anclage und wedder-rede hefft gedelet vor recht:
Kan Gerd Giringk dat bewijsen, dat Hans Schuttorp, mede sakewolder in des kopmans breve van Bergen in Norwegen benomet, olderman was, do de breff ghegeven wart und he Hermen Schoteler den breff overantworde, so were de breff in deme artikele machtloß; konde Hermen Schoteler enen beteren breff bringen, des mochte he geneten. Jussu consulatus.
NStB 1465 Omnium sanctorum.
1465 Nov. 9 98. Abhängigkeit der Nebenansprü&e.
Witlik sij dat Gerd Ghiringk vor dem Ersamen Rade to Lubeke to-sprake gedan hefft to Hermen Schoteler zinen wedderparte alse van wegen kost und theringe, de desulffte Gerd Giringk gedan scholde hebben van wegen sodaner zake, alse he mit deme gesechten zinen wedderparte vor dem Rade to Lubeke vorscreven hangende hefft un-gescheden, umme eme sodaner kost und theringe wedderkeringe to donde; dar denne de Rad na ansprake unde wedderrede delede und affzede vor recht:
Na dem zijk dat recht jar und dach vorlenget hedde umme enen beteren breff to bringende, so scholde yd mit der kost und theringe ok stan jar und dach, id ginge dar denne vurder umme so recht were. Jussu cons. act. sabbato ante Martini.
NStB 1465 Martini.
5*	67

1465 Nov. 20 99. Nebenansprüche. Vertagung. Verbürgung.
Witlik sij dat Gerd Ghiringk vor deme Ersamen Rade to Lubeke tosprake gedan hefft to Hermen Schoteler alse umme enen breff van dem Ersamen Rade to Campen vorsegelt to lesende, welk breff denne nicht gelesen wart, na dem male uppe den breff vortydes des Rades delinghe besehen was, des denne Hermen begernde was van Gerde eme borgen to stellende vor een sulket wes he mit rechte uppe eme bringen konde, desgeliken wolde he eme wedderumme don, dar Gerd to antworde unde zede, dat kost und theringe bij deme kopmanne to Bergen alrede vorborget weren, so Hermen des tostunt, dat dem so besehen were, dar up de Rad äff zede vor recht:
Na deme Hermen eyn ankleger were, so scholde de zake stan beth to der zake uthdracht, und alse denne kost und theringe bij dem kopmanne to Bergen alrede vorborget weren, so drofften se der vurder nicht verborgen, na deme erer eyn uppe den anderen mit rechte nicht gewunnen hedde. Jussu cons. act. quarta feria post Elizabeth.
NStB 1465 Katherine virginis.
1465 um Dez. 13 100. Erbrecht der Kloster Jungfrau.
Witlik sij dat de beschedenen mannen Hinrik Parijs, Hermen ton Brincke unde Bode van der Hoye vormunder seligen Kopkens van der Loekwisch uppe de ene und Clawes Munter uppe de andern zijden vor deme Ersamen Rade to Lubeke sint ersehenen, alse van etliker sehe-linge und tosprake wegen, de se undermalkander hebben van wegen dessulften Kopkens testamentes und ziner nalatenen gudere, welke schelinghe under en etlike jar her geduret und gewäret hebben, des denne de erscrevene Hinrik Parijs na dachte und tosprake begerede sodane testament des erscreven Kopkens vor dem erbenomeden Rade to lesende, dar do bij quemen de ersamen her Hinrik Kastorp borger-mester, her Andreß Geverdes unde her Hermen Hitveld radmanne, vorstendere des closters to Sunte Johanse binnen Lubeke, in welkerer jegenwardicheid desse nabescrevene artikel uthe deme sulfften testa-mente wart gelesen ludende van worden to worden so hyr na volget: Item den eygendom mynes huses dar ik inne wone und myn ander hus dat ik hebbe in der klockengeterstraten, dat myn is quijd unde vrij alse my de beide in der stad boek togescreven stan, und dar to
68

alle myne anderen gudere bewechlik unde unbewechlik, de na ent-richtinge mynes testamentes unde lesten willen verbliven, se zin wel-kerleye se zin, war unde war ane se zin, totekene ik mynen vor-benomeden kindern samtliken bij sodanem beschede, dat myne vor-mundere de kindere dar van sdiolen vorstan und truweliken besorgen wente to eren vullekomenen mundigen und manbaren jaren, und welk van den megedeken de manbaren tijdt belevet, dat sdiall zin andeel van den guderen hebben vor ene ghave; und alse desse vorscrevene artikell gelesen was, gheven de erbenomeden her Hinrik, her Andreß und her Hermen deme erbenomeden Rade to kennende, wo dat de vorgemelte Kopke van der Lodcwisdi ok ene doditer nagelaten hedde, de denne ene closter jundkfer in deme clostere to Sunte Johanse vor-benomed were, genomet Gretike Lodcwisdi, zijk vorhopende, na deme de to eren manbaren und mundigen jaren gekomen were, ze ere part und andeel der gisste so woll boren und entfangen scholde alse ere zuster, Clawes Munters husfrouwe vorbenomed; dar de erscrevene Rad na besprake up gedelet hefft vor redit:
Dat men dersulfften closterjunckfern eren andeel volgen laten sdiall so woll alse erer vorscrevenen zuster na lüde des vorgemelten Kopken testamentes, und wenner de erbenomede closter junckfer in God is verstorven, dat yd denne vurder darumme gha alse redit zij. Jussu consulatus.
NStB 1465 Lude virginis.
1466 um März 30. 101. Nachbarrecht. Schweinehaltung.
Witlik zij dat Bernd Brandenborch, Hinrik Baleman und Albert Kortzen vor dem Ersamen Rade to Lubeke tosprake gedan hebben to Hinrike Vathouwer deme becker, erem nabum, darumme, dat he in zinem kelre zine swyne liggende hebbe, ode dar eynprivet innegemaket sdiolde hebben, dar dat ny wontlik gewest were, dar dorch se in eren huseren gestencket worden etc.; des denne de Rad na klage und antworde beyder parte, na besprake unde ripem rade affgesedit und gedelet hefft vor redit:
Dat de erscreven Hinrik Vathouwer in sodanem zinem kelre na desser tijd nyne swyne meer scholde liggende hebben und dat privet in zinem kelre wesende so bewaren scholde, dat de naburs dar nynen stände edder nyn vordret van liden und dar over nicht klagen drofften. Jussu consulatus.
NStB 1466 Palmarum.
69

1466 um Juni 21 102. Ungültigkeit eines papiernen Zeugnisses.
Witlik zij dat int jar etc. 66 am sonnavende vor nativitatis Johannis baptiste schipper Johan Gustrouwe borger to Lubeke vor dem Ersamen Rade darsulves to Lubeke tosprake gedan hefft to Johan Pawelß to Revell vorkerende, alse umme hundert rinsche gülden, de denne de-sulffte Johan Pawels so he sede van dem ersamen Johan Wantsdieden nu tor tijdt oldermanne to Brügge in Vlandern borgen des erbenomeden schipper Johan Gustrouwen vor den olderluden des kopmans to Brugghe in Vlandern vorscreven mit rechte gefordert und gewun-nen hadde na uthwisinghe dersulfften olderlude togesteken papirs breve an den vorscreven Rad to Lubeke gescreven und gesant, vor dem sulfften Rade to Lubeke gelesen und van dem Rade van unwerde und unmacht irkand, na deme de breff uppe papir gescreven und togesteken was, etc.; alsus am mandage dar negest namliken am avende nativitatis Johannis baptiste vorscreven vor deme erbenomeden Rade to Lubeke zint irschenen de beschedene manne Wolter Bretholt und Godeman van Buren besetene borgere to Lubeke, de darsulvest vor-middelst eren uth gestreckeden armen und upgerichteden vinghern stavedes eedes lijffliken to den hilgen swerende overbodich weren to vorrichtende unde wartomakende, dat de Radt to Lubeke vorscreven den erbenomeden beiden parten in der vorgemelten sake des vorscreven sonnavendes na clage und antworde affgesecht und gedelet hebbe vor recht, dat Johan Pauwels deme genanten schipper Johan Gustrouwen borgen stellen scholde, dat he van den erscrevenen olderluden to Brügge enen openen pergamenten breff mit des kopmans ingesegel vorsegelt bringen wolde, inneholden van worden unde van sententien so de erscrevene papirs breff were inneholden, unde wenner he sulken breff brochte, de scholde van werde unde macht wesen. Jussu consulatus.
NStB 1466 Visitionis Marie.
1466 um Aug. 24
103. Gültigkeitserklärung von offenen Briefen nur bei Anwesenheit beider Parteien.
Jesse Bunde van Dantzijk vor dem Ersamen Rade to Lubeke is irschenen myt eneme breve van deme Ersamen Rade to Linden in Engelland so yd irschen vorsegeld, begerende sodanen breff in aff-wesende schipper Hinrik Poppen zines wedderpartes bij macht edder
70

unmacht to irkennende, dar upp de Rad na vlitiger vorhoringhe soda-
nes breves unde na besprake deme erscreven Jesse Bunde geantwert
hefft:
Dat zin wedderpart Hinrik Poppe dar jegenwardich tor stede wesen
moste, scholden se darumme spreken und sodane breff bij macht edder
unmacht irkennen;
des zijk denne de vorgemelte Jesse Bunde des beholden hefft, offt
sodane breff, wenner jar und dagh umme komen were, nicht bij werde
irkand worde, dat he dan noch enen anderen beteren breff halen unde
bringhen mochte, des eme de Radt to Lubeke also to donde gegunt
und irlovet hefft.
Jussu consulum.
NStB 1466 Bartholomei apostoli.
1466 um Okt. 16
104. Kauf und Verpfändung. Gültigkeit.
(aus dem Niedergericht)
Witlik zij alse denne Clawes Hoppenstande vor dem Ersamen Rade to Lubeke tosprake gedan hadde to Hanse Schelen, den desulffte Clawes in der hern des Rades to Lubeke sloten gesät hadde laten, van wegen elven last bayesches soltes, de de gesechte Clawes dem erscreven Hanse Schelen verkofft und de Merten Dunker im namen des-sulfften Hans Schelen overgeantwordet scholde hebben, unde deshal-ven de beyden part vor dem erscreven Rade to Lubeke myt eneme schulden ordele zint gekomen etc.; alsus desulffte Rad densulfften beyden parten na erer beyder clage und antworde hefft affgesecht vor recht:
Wo woll dat de erscreven Hans Schele sodan solt van dem erbenome-den Clawese Hoppenstande gekofft unde Merten Duncker dat van eme entfangen hefft unde dar na Clawes Hoppenstande buten des vorscreven Hanses heten, vulbord, willen und weten mit Merten Duncker vorbenomed ene eyndracht unde etlike termyne gemaket unde eme alle zine gudere bewechlik und unbewechlik binnen und buten Grevesmolen, welkerleye und wor de zint, vorpandet hefft na lüde einer schrifft hijr bevorn in desseme boke int jar etc. 65 Palmarum gescreven, anhevende: Merten Duncker, etc., so en droffte de obge-nante Hans Schele dar furder nicht to antworden unde scholde der zake nodloß zin, unde Clawes mochte bij den guderen alse eme de vorpandet zint bliven, id ginge dar furder umme alse eyn recht were. Jussu consulum.
NStB 1466 Galli.
71

1466 Dez. 13 105. Anlage des Frauenvermögens.
Witlik zij alse denne Hinrik Meyer und Elzebe zine husfrouwe lange tijdt her uneens und sdielafftich gewest weren van wegen verhundert mark lub. der vorgescreven Elzeben brutschattes, de denne bij Greve-roden to truwer hand gelacht were; alsus de Ersame Radt to Lübeck den erscreven beiden parthen deshalven hefft affgesecht vor recht: Dat de erscreven Hinrik Meyer van sodanen vorgemelten verhundert marken twehundert mark to zijk nemen und dar mede kopslagen schall to ziner und ziner erscreven husfrouwen Elzeben beyder besten, unde de andern twehundert mark scholen bij Greveroden bestanden bliven, so lange de erscreven Hinrik Meyer und sine husfrouwe vor-benomed de woll an renthe leggen konen und mögen to erer beider beste. Jussu consulum.
NStB 1466 Andree apostoli.
1466 Dez. 13 106. Diebstahlsverdacht.  Reinigungsangebot.
Witlick zij dat int jar unses hern dusend veerhundert soßundesostich am daghe Lucie virginis Hinrik Böse vor deme Ersamen Rade to Lubeke is ersehenen zijk hochliken beclagende, wo dat he van duffte wegen ener lade im negest vorgangenen somer to Ghenyn affhendich gemaket in ticht geholden worde, der he zijk doch unschuldich zede to wesende, under seggende dat he aldar so stunde uppe vrijen voten ungeveliget und ungeleidet eneme ydermanne to antwemde, wes men deshalven uppe eme bringhen konde, dar denne nymand is ersehenen, etc. dar denne de erscreven Rad to Lubeke to antworde unde sede. Dat en sodane des erscreven Hinrikes Bösen entschuldinge leef were unde de gerne horden und wolden der gerne indechtich wesen; welk de gesechte Hinrik begerde in desset erer stad Lubeke nederste boek to tekende under to schrivende, deme de Rad na begherte des-sulven Hinrikes also bevall to besehende. Jussu consulum.
NStB 1466 Lucie virginis.
72

1466	um Dez. 21
107. Zuständigkeit des Orts der belegenen Sache im Erbrecht.
Witlik   zij   dat vor dem Ersamen Rade to Lubeke zint irschenen de er-same her Hinrik Bertram beneficiatus to Tangermunde alse eyn vulmech-tich procurator des beschedenen mannes Hans Springhom van Odeslo vor deme Rade darsulves gekorn na inneholde der stad bokes uppe de ene und de beschedene Gerd Schulte borger to Lubeke van wegen und vulmechtig   ziner  husfrouwen   Metken  uppe  de  andern   zijden   alse umme de nalatene gudere zeligen Mathias Springkhorns to Dantzijk in God verstorven, dar to de genante Hans Springkhorn und zine mech-tigers de negesten und Gerd Schulte vorbenant van wegen ziner husfrouwen ok de negesten vormenden to zine, alse Hans Springkhorn und zin procurator dat mit eneme breve van dem Ersamen Rade to Luneborgh vorsegelt und an den Ersamen Radt to Dantzijk sprekende vormende to bewisende, und Gerd Schulte dat mit enem breve van dem Rade to Lubeke vorsegelt by deme Ersamen Rade to Dantzijk liggende, dar desse zake noch ungescheden hangen scholde so he zede, vormeende to bewisende, dergeliken zijk enes edder twijer breve esst eme des nod worde vort to beholdende unversumet aldus de genante her Hinrik procurator was begerende, dat de Rad to Lubeke irkennen wolde welk erer beyder part de negeste erve were im rechten to den bovenscreven nalatenen  gudern,  dar to  Gerd  Schulte  antworde, he hopede, na deme de gudere nicht to Lubeke und ok in der van Lubeke rechte nicht vorfallen weren, sunder tho Dantzijk, men scholde to Dantzijk irkennen, welkerer part de negeste were der erscreven gudere; dar up de Rad to Lubeke na erer besprake und ripem rade zeden:
Na deme de erscreven gudere in erer stad effte gebede nicht vorfallen weren, so en konden se dar nyn recht up spreken; men wolden se de gudere manen unde vorderen dar de belegen  und  vorfallen weren, dat sette de Rad to en und duchte en ok billick wesen; welk Gerd Schulte in der stad boek tor dechtnisse begerde to schri-vende, des eme also gegunt wart. Jussu consulum.
NStB 1466 Thome apostoli.
1467	um Febr. 22
108. Denkzettel über Hansverkauf.  Beweis seiner Richtigkeit.
Witlick zij dat Alff Westede unde Hans Leyden vormundere Tale-ken  Iwenschen  vor  deme  Ersame  Rade  to  Lubeke  zint  ersehenen
78

togende darsulvest ene dencke cedull hijr na bescreven, andrepende desulffte Taleken Iwesche und Hanse Ertman anders genomet Ertmer Wenem alse van kopes wegen enes egendomes enes huses, begerende de to lesende und dar van deme erscreven Hanse Ertmanne genoch to donde, des denne na lesinge und vorhoringe sodaner dencke cedulen de erbenomede Hans Ertman antworde und zede, dat yd twischen eme unde der erscreven Taleken also nicht gedegedinget were alse desulffte dencke cedule inneholde, des denne de erscreven Alff We-stede und Hans Leyden vorbrochte de beschedene manne Hans Besopp, Corde Korff und Hans Scroder, de do overbodich weren ere recht dar to to donde, dat yd also gedegedinget were alse de cedule hefft begrepen, des de Rad to Lubeke deme erbenanten Hanse Ertmanne vragede, offt he eren eed hebben wolde, dar to he antworde unde zede: nen. und gaff em den eed tho; dar upp de Rad äff zede und delede vor recht:
Dat de erscreven Hans Ertman der erbenanten Taleken holden und don scholde alse de cedule hefft begrepen, de welke cedule is ludende so hijr na volget: „Intjar 66 des negesten sondages vor mydvasten do vorkofft Taleke Iwensche Hans Ertmanne ere egendom huses myt alleme bruwtuge as yd in deme huse was, dat to bruwerke denet, unde gaff eme den egendom unde bruwetuch vorscreven vor hundert mark und sostich mark lub., des schall he er dat geld gheven in twen jaren na gisste desser cedulen; vortmer so schall he de renthe betalen deme renthenern van der tijdt as de koep ginck, he befaret offte nicht; item wenner yd dann kumpt to Sant Michele negest volgende und Hans dat hus befaret, so schall he ze holden uppe der dorntzen myt eynre maget dre jar langk, kost vrij, holt vrij, utganck as enem des nod unde behoff is; item weret over zake dat se zijk nicht vor-dregen en konden van beyden parten, so schall Ertman vorscreven offte zine erve er Iweschen gheven dre jar langk alle jar twintich mark, so schall ze uth varen unde huren wor yd er bequeme is. Hijr zint over und ane gewesen Cord Korff, Hans Scroder, besetene borgere; noch Hans van Leyden unde Hans Besopp. Jussu consulum.
NStB 1467 Reminiscre.
1467 um März 14 109. Beweishinderung. Beweis über See und Sand.
Witlich zij dat int jar etc. 67 des sonnavendes vor deme sondage Judica Gerd Ghirinck vor deme Ersame Rade to Lubeke hefft ange-
74

langet Hennen Schoteier zine wedderpart umme zin bewijs vor to bringende, dat he van dem kopmanne to Berghen in Norwegen halen scholde, umme dar mede na lüde ener schrifft hijr bevorn int jähr etc. 65 Katherine virginis geschreven, so de sulffte scrifft van worden to worden vor deme Rade gelesen wart, to to stellende, dar to de erscre-vene Hermen Schoteier antworde, dat he dar sulves to Bergen vorhindert were, also dat he sulk bewijs van deme erscreven kopmanne nicht hebben künde, so he dat nabringen wolde, dar upp de erscre-vene Rad na beyder parte ansprake und wedderrede, na besprake unde ripeme rade affgesecht hefft vor recht:
Kan Hermen Schoteier vorbenant dat tugen und na bringen alse recht is, dat he behindert zij geworden umme sodane zin bewijß van dem kopmanne vorscreven to bringende, des mach he geneten. Dar negest am midweken darnegest volgende is de erscrevene Hermen in jegenwardicheid Hinrik Parijses vor deme erbenomede Rade ersehenen begerende, sodane erbenante affgesechte recht in desset der stad Lubeke nederste bock to schrivende und eme mogelike und redelike tijd namliken jar und dach, na deme yd over zee unde zant were, to vorlenende umme sodanen zin bewijs noch to haiende van deme kopmanne to Bergen in Norwegen vorscreven, dar upp de Rad na besprake affgesecht hefft:
Na dem male dat yd over zee unde zant were, umme sodane zin bewijß to bringende, so mach he dat bringen und halen binnen jar unde dage, antogande uppe den dach do em dat recht hijr vorgemelt toge-delet wart, id gha dar furder umme alse eyn recht is. Jussu consulum.
NStB 1467 Palmarum.
1468 um Sept. 21
110. Verpflichtung der Frau.  Zustimmung der Vormünder.
Miete.
Witlick zij dat Hermen Bernstorp van Darpte vor dem Ersamen Rade to Lubeke tosprake gedan hefft to Anneken des duchtigen knapen Engelbrecht Wekenbrokes, Darptes stichtes, nalatenen wedewen alse van lofftes wegen dat ze mit erem broder Clawese Boltmanne dem erbenomeden Hermen Bernstorpe gedan scholde hebben van wegen veerdehalffhundert mark Rigesch, de Hermen in der erscreven Anneken huse vorbuwet scholde hebben und van etliker jar kornhuses etc.; dar upp de Rad to Lubeke na beider parthe clage und antworde affgesecht und gedelet hefft vor recht in desser nabescrevenen wijse:
75

Konde Hermen dat nabringen so recht were dat ze mit vulborde erer vormundere myt ereme broder gelovet hedde, des möcht he geneten, id ghinge dar furder umme alse eyn recht were. Vurder so zede de Rad äff vor recht van wegen der kornhusere: Weret dat de frouwe myt ereme recht beholden wolde dat ze der kornhusere van Hermen nicht  gehuret edder Hermen nicht  gelovet hedde, dar mede mochte ze mit rechte van Hermen scheden. Jussu consulum.
NStB 1468 Mathei apostoli.
1469 um Febr. 10 111. Eigentumstreit.   Buchbeweis.   Ruhsamer Besitz.
Hinrik van Beveren radman van Mynden tosprake hefft gedan vor deme Rade to Lubeke to dem ersamen her Alff Greveroden radman darsulves, alse van wegen twijer erve mit eren tobehoringen im ker-spele to Tzerben belegen, deshalven de genante her Alff enen openen breff van deme Rade to Tzerben vorsegelt hefft getoget und lesen laten inneholdende under andern desse clausulen: De erve beyde de gehöret hebben Diderike Rippen unde Hinrike van Beveren, de höret nu her Alff Greveroden, radman to Lubeke, mit alle erer tobehoringe, mit eren veldscheden to allem burrechte, hure und hovedenst; welken breff na vlitigher horinge de Rad to Lubeke na besprake by werde unde macht gedelet hefft, und hefft furder vor recht in desser sake gedelet:
Na dem her Alff vorbenomet sulke erscrevene erve togescreven stunden unde he de hadde beseten boven jar und dagh und over jar und dagh sunder jemandes bisprake so recht is, so delede se her Alve sulke erve to unde Hinrike van Beveren äff. Jussu consulum. NStB 1469 Scolastice virginis.
1469 Sept. 4 112. Bedingtes Gelöbnis.
Witlik zij dat Hans Borgouw vor deme Ersame Rade to Lubeke tosprake gedan hefft to Hermen tor Lo, also umme eenundesoventich mark lub., de eme desulffte Hermen van zeligen Bernd Kannegeters wegene, int jar etc. 68 in vromen in der zee vordrunken, dem God gnade, gelovet scholde hebben to gevende, dar to Hermen antworde unde zede dat he em anders nicht gelovet edder togesecht hedde
76

denne aldus, so hijr nascreven steit: wenner Bernd Kannegeter eme gudere sendende worde, denne wolde he eme sulk geld gerne geven unde betalen und anders nicht, unde dat eme zelige Bernd seder der tijdt nyn geld edder nyne gudere gesant edder he van ziner wegen seeder der tijdt nicht entfangen hedde, so he dat vor deme Rade vor-middelst zineme uthgestreckeden arme unde upgerichteden vingeren stavedes eedes liffliken to den hilgen hefft gesworen und wargemaket, des denne de Rad to Lubeke den obgenanten Hermen tor Lo sodaner tosprake halven gedelet hefft notloß. Jussu cons. actum secunda feria ante Nativitatis Marie.
NStB 1469 Egidii abbatis.
1469 Sept. 10 113. Sendegut. Aussonderung und Beteiligung im Konkurs.
Witlick zij dat int jar etc. 69 des sonnavendes na unser leven frou-wen dage nativitatis de beschedene Hermen tor Lo kopgeselle van Munster to Lubeke vorkerende vor deme Ersamen Rade darsulves to Lubeke is ersehenen mit den schuldeneren, den zelige Bernd Kannegeter, int jar etc. 68 in vromen uppe der zee vordrunken, dem God gnade, schuldich is, alse mit namen Hinrike Hovemanne, borger to Lubeke, und Hanse Stotebruggen kopgeselle to Lubeke vorkerende, zijk beclagende wo dat he zeligen Bernde Kannegetern vorscreven mit etliker kopmans wäre unde gude vorladit unde uppe erer beider gewin unde verlust na Revele wardes overgesant hadde, dar van denne dre verndel stals overgekomen weren, begerende, de Rad to Lubeke eme ere delinge dar up seggen wolde, wo he zijk mit soda-nen dren verndel staels de overkomen weren unde furder umme dat andere vorlechte geld dat he vorlecht hadde hebben scholde, dar denne de Rad to Lubeke na besprake und beider parte rede und wedderrede affgesecht und gedelet hefft in nabescrevener wijse: So dat Hermen tor Lo de helffte der vorgemelten dre verndel stals vor zin egen propper gud antasten mochte, na deme id uppe zin egen eventur over zee und sand gegan were, und de andern helffte van deme stale scholde wesen to der gemenen schuldenere besten, und van den anderen nastanden schulden van zineme vorlechten gelde mochte Hermen manen so gud alse sovenundenegentich mark unde nicht gelijk den anderen schuldeneren. Jussu consulum.
NStB 1469 Exaltacionis crucis.
77

1469 Nov. 6 114. Frachtvertrag.
Godeke Oligsleger, Hans Brockhoff de eldere, Alff Westede unde Hans Bretzeke vormundere Jacob Collen vor deme Ersamen Rade to Lubeke hebben tosprake gedan to schipper Clawese Wulve umme twijer pannen willen, de eme Gerd Sasse borger to Revell ingefrachtet hadde, dar to desulve schipper Cleys Wulff geantwort hefft, dat he den vorscreven vormundern noch Jacobe Collen nicht to en stunde, he jenige pannen van erer noch Jacobes wegene hedde ingenomen, sunder Gerd Sasse vorbenant hedde eme sodane pannen vorfrachtet; dar up de Rad na ripem rade delede vor recht:
Na deme Gerd Sasse vorbenomet eme sodane panne gefrachtet und desulve schipper Cleys den vorbenanten vormunderen noch deme genanten Jacobe nicht to en stunde, und ze ok nyne bewisinge noch van Gerde Sassen macht hadde vorgebracht, so en were schipper Cleys en to sodaner ansproke nicht plichtich to antwordende, Jussu cons. actum secunda feria post Omnium sanctorum.
NStB 1469 Omnium sanctorum.
1469 um Dez. 21 115. Schuldklage.
Hans van Brugghen van Brunßwijgk vor dem Ersamen Rade to Lubeke hefft tosprake gedan to Godiken Oligsleger borger darsulven to Lubeke, van wegen twier packen brunßwikescher lakene, deshalven desulffte Godike deme erscrevenen Hanse van Bruggen gelovet scholde hebben, sodan gelt alse dar van körnende worde Hermen Vro-linghe zelige dechtnisse togevende, dar to Godike antworde unde sede, he hedde mit deme sulfften Hanse van Bruggen in jaere vorleden vor-handelingen gehad, mer he en were eme hellingh noch penningh dar van nicht schuldich, ok en hedde he nyn gelt togesecht Hermene Vro-linghe erbenomed to ghevende und hedde deme erbenomeden Hermene Vrolinghe van wegen des ergesechten Hanses van Bruggen ok nyn gelt betalet edder ghegeven, wente he en were eme nicht schuldich unde wolde dar so vele to don alse recht were; dar up de Rad na besprake und berade affzede:
Wolke Godike Oligsleger vorbenomet dar zin recht to don, dat he Hanse  van  Bruggen   vorbenomet  hellingh  noch  penningh  schuldich were, dar mede mochte he van eme scheden. Jussu consulum.
NStB 1469 Thome apostoli. 78

1470 Febr. 14 116. Rückgriff des Bürgen.
Witlik zij dat de ersame her Johan van Eltzen vicarius unser leven frouwen kerken binnen Lubeke vor deme Ersamen Rade to Lubeke tosprake gedan hefft to Gretiken eeliker husfrouwen Heynen Moires borgers to Lubeke alse umme teyn mark lub. dar vor he Riebade Kerckeringe van der erbenanten Gretiken wegen gelovet und eme de ok woll betalet hedde, so her Johan sede, des denne de erscrevene Gretike vor dem Rade to Lubeke was overbodich mit erem eede tobe-holdende dat her Johan van Eltze vorscreven deme erbenomeden Riebaden Kerckeringe van erer wegene ny werlde gelovet edder enich gelt van erer wegene betalet hedde, des de Rad deme erscreven heren Johan vragede, offt he sodanen eren eed nemen wolde, dar to her Johan antworde unde sede neen unde gaff er den eed to; darup de Rad de genanter Gretiken sodaner tosprake halven delede quijd led-dich und loß. Jussu cons. actum tertia feria post Scholastice virginis.
NStB 1470 Sdiolastice virginis.
1470 Apr. 4 117. Beisorgerschaft. Erlöschen bei Weggang aus der Stadt.
Witlik zij alse denne de Ersame Rad to Lubeke den ersamen heren Hinrike Constin radman unde de vorsichtigen Godiken Pleskouwe unde Everde Jungen borgere to Lubike na begherte Ludiken Sten-horstes borgers to Dantzijk mit sampt Hillebrande Holthusen, dessulff-ten Ludiken swagere, ok borgers to Dantzijk, unde Hanse Roleves, borgers to Thorn, des gesechten Ludikens bisorgers to wesende, wor unde wo lange eme des nod were, gesät hefft, na lüde ener schrifft in dessem jegenwardigen 70sten jare Scholastice virginis geschreven, an-hevende: Ludike Stenhorst borger to Dantzijk etc.; alsus vor den Rad to Lubeke zint ersehenen de erbenanten her Hinrik Constin, Go-dike Pleskouw unde Everd Junge, begerende, na deme de erbenomede Ludike Stenhorst zine liggende gründe unde stände erven de he byn-nen Lubeke stände hadde, vorkofft hedde unde to Dantzijk borger und aldar beseten were, dat ze denne der bisorgerschop loß wesen mochten, dar up de Rad gedelet hefft:
Na deme de genante Ludike Stenhorst zine liggende gründe unde stände erve de he bynnen Lubeke stände hadde vorkofft hedde unde
79

tho Dantzijk beseten unde aldar beseten were, so mochten unde schol-den ze der bisorgeschop avich unde loß weren. Jussu consulum. Actum quarta feria ante Judica.
NStB 1470 Judica.
1470 Apr. 13 118. Treue Hand. Beweis.
Heyne Moire alse eyn Vormünder des testamentes zeligen Hans Rodewoldes vor dem Ersamen Rade to Lubeke liefst tosprake gedan to Alberte Kedinghe alse einem medevormundere des vorscreven testamentes alse umme veerundetwintich sulverne leppele, veer sulverne schalen so gud alse veerundetwintich mr. lub., ene remen mit zulver beslagen so gut alse teyn mr. unde enen gülden rinck so gud alse vijff mr., de eme desulffte Hans Rodewolt to truwer hand in vor-waringhe gedan scholde hebben; dar to Albert Kedingh vorscreven antworde und zede, dat he van zeligen Hans Rodewoldes wegen nichtes bij zijk hedde dar van he eme hellingk edder penningk schul-dich were, dar to he don wolde so vele alse recht were; des de Rad dar up affsede vor recht:
Wolde Albert Kedingh dat mit zinem eede beholden so vorgemelt wert, dar mede mochte he van Heyne Moire sodaner tosprake halven mit rechte scheden. Jussu cons. Actum sexta feria ante Palmarum.
NStB 1470 Palmarum.
1470 Mai 17 119. Erbrecht von Mutter und Halbgeschwistern.
Hinrik unde Hans Wesenberch brodere vor dem Ersamen Rade to Lubeke hebben tosprake gedan to Philippese Westvale deme barbere alse van erffschichtinge wegen der nalatenen gudere halven zeligen Telseken wandages dessulfften Philippeses eeliker husfrouwen und der erbenomeden Hinrikes unde Hanses halver zuster, dar to zijk desulfften Hinrik unde Hans de negesten erven vormenden to we-sende, dar to Philippus vorscreven antworde unde sede, dat he Taleken Wesenberges der erscreven Telseken moder alse dersulfften Telseken negesten erven alrede erffschichtinge gedan hedde, und hopede dar mede sodaner tosprake halven notloß to wesende; des de Rad den erbenanten beyden parten dar up delede unde äff zede vor recht:
80

Dat de moder neger were erve to borende eres zeligen kindes denne halff zuster unde halff broder, und delede dar mede den obgenanten Philippese sodaner tosprake unde erfschiditinge halven notloß. Jussu cons. Actum quinta feria ante Cantate.
NStB 1470 Cantate.
1470 Mai 16
120. Rediiskraft des Urteils. Urteilsschelte. Verzidit.
Cons. Reval.
P. s. Ersame vorsichtige hern besundern guden frunde. Alse gy uns van eynes schulden ordels wegenne gescreven hebben under ander inneholdende, wu dat Elard Rulenstorp, Bertold Volinck1), Hermen Brickelvelt unde sodane andere, den eyn Jacob Talk genomet schuldig schal syn, alse antwordes lüde an de anderen zyden, van etliker la-kenne wegenne etc. biddende unde begerende, wy sodane ordel ent-scheden unde juw unse schedinge unde delinge under unser Stad Secrete vorsegelt, na older loveliker wise unde wonheit scriftliken be-nalen willen, hebben wy mit vorhalinge sodans juwes breves mit dachten tospraken unde antworden unde mit juwer delinge to guder mate woll vornomen, namliken dat erste aldus ludende: Elard Rulenstorp unde Bertold Boltingk, de besäte de gy gedan hebben an den lakennen, hebbe gy dar mede gevaren alse lubesch recht is, des möge gy geneten; hir up de beiden vorscreven parte van juw getre-den scholen zin, juweme afsprake volgaftich to wesende; dat ander juwe ordel alsus ludende: Na deme Elard unde Bertold vorscreven bekant hebben, dat se de besäte nicht ingetuget hebben alse lubesch recht is, so is de besäte machtloß: welk juwe gewyste unde afgespro-ken ordel de vorscreven Elard unde Bertold bispraket unde vor uns geschulden hebben, hir up do wy juw gutliken weten, dat wy na unseme ripen rade unde besprake na lubeschen rechte affgesecht hebben unde jegenwardigen affseggen in krafft desses unses breves, so wy des nicht beter weten jn nabescreven wyse: Na deme de parthie uth dem rechte gegan sint unde dat erste ordel ungeschulden is ge-bleven, so blift dat leste ordel by macht unde werde, id ga dar fur-derumme alse lubesch recht is. Gode etc. screven am midweken na deme sundaghe Jubilate anno LXX. Consules Lubicenses.
Cod. Ord. Lub. Nr. 53; fehlerhaft bei Michelsen Nr. 45. l) Boltingk?
«	81

1470 um Aug. 10
121. Weddertucht.  Verfahren.
(aus Kiel)
Hans Kabel, Hinrik Schacht, Hans Schröder unde Weneme Sonneken, besetene borgere to Lubeke, vor deme Ersamen Rade to Lubeke van wegen des geschulden ordels twisschen Eier Wulve radmanne uppe de ene unde Hermen Roggen borger tome Kyle uppe de anderen zijden hebben vormiddelst eren uthgestreckeden armen unde upgerichteden vingeren staveder eede lijffliken to den hilgen geswo-ren, tuget unde wargemaket in nabescrevener wijse, dat de erscrevene Rad to Lubeke im jegenwardigen soventigesten jare des midwekens vor Sunte Laurencii dage des hilgen mertelers hebbe gedelet uppe de weddertucht, dat Hermen Rogge sodane weddertucht vor dem Rade tom Kyle erscreven mach upbreken, na deme dat he eyn ankleger is, unde Eier Wulff de mach dar to antworden unde bringen samptliken eyndrechtliken in, id gha dar furder umme alse recht is. Jussu consulum. Actum ut supra.
N'StB 1470 Laurencii martiris.
1470 Aug. 22 122. Klage nach toter Hand.
Hans Kabel vor deme Ersamen Rade to Lubeke hefft tosprake gedan to den vormunderen des testamentes seligen Hinrik Knollekens alse umme vefftich mark lub., de Hinrik Knolleken van Hans Kabels hus-frouwen entfangen scholde hebben unde van Hans Kabels gude ge-komen scholde wesen, so he dat mit nogafftigen tugen woll nabringen unde tugen wolde so recht were, dar to de vormundere antworden unde seden, konde he tugen na doder hand so recht were, dat Hinrik Knolleken eme sodane vorgemelte geld schuldich were, des wolden unde mosten ze to vreden wesen; dar up denne de Rad na clage und antworde delede vor recht:
Na deme dat na doder hand were, so moste he eynsodans so vorge-melt is tugen na doder hand mit besetenen bürgeren. Jussu cons. Actum quarta feria ante Bartholomei.
NStB 1470 Bartholomei apostoli.
82

1470 Nov. 9 (Nov. 3)
123. Denkzettel.   Echtheitsbeweis.   Vollmachtserteilung durch Frau.
Witlik zij dat int jar unses hern etc. 70 des vrijdages vor Martini vor deme Ersamen Rade to Lubeke zint ersehenen Andrewes Visscher des ersamen hern Otten Vogen, borgermesters tom Stralessunde, vul-mechtigen procurator uppe de ene unde Hinrik Swarte borger darsul-ves tom Stralessunde uppe de anderen zijden, dar de genante Andrewes Vrese (!) togede unde vorbrachte ene dencke cedule, der denne dre wesen scholden enes lüde, de ene uth der anderen gesneden, so Andrewes zede, van wegen ener weddertucht enes schuldenen ordels, begerende de to lesende unde zine tuchnisse dar up to hörende, dewelke cedule was ludende van worden to worden aldus: Anno domini 1470° des vrijdages na Sunte Lucas dage delde de Rad to Lubeke vor recht tusken deme borgermester her Otto Vogen unde Hinrike Swarte: Kan her Otte Voge enen ende tugen tegen Hinrike Swarten des mach he neten; also umme dat ander dat Hinrik Swarte for Otte umme an-secht, van zines wives moder wegen dat se ene mechtich gemaket hedde vor den borgermester, dar up delde de Rade van Lubeke vor recht: Nyne frouwe is mechtich, wen mechtich to makende sunder vor-inunder. To tuge Titke van Huddensen unde Jacob Parouw und Hans Krakouw. Des denne de Rad to na verhoringe sodaner denkecedulen dar up delede vor recht:
Kunde Andrewes Vrese dat tugen so recht were dat de erscreven Rad to Lubeke gedelet hedde, so desulffte cedule was inneholdende, des mochte he geneten. Actum tertia feria post Omnium Sanctorum.
NStB 1470 Omnium Sanctorum.
1470 Nov. 12 124. Besäte.   Haftung für Verderb der Güter.
Laurenß Steen borger to Brunßwijgk vor dem Ersamen Rade to Lubeke hefft tosprake gedan to Kersten Dame borger to Lubeke alse umme hundert unde veertich rinsche gülden, dar he denne van etlikes vissches wegen, den Kersten Dame binnen Lubecke bekümmert scholde hebben, dar over de visch vorratet unde vordorven scholde zin, to schaden gekomen were, na lüde unde inneholde enes openen vorsegel-den breves van deme Ersamen Rade to Brunßwijgk vorsegelt unde bij den erscreven Rade to Lubeke in vorwaringe liggende, etc., dar to
6*	83

denne de erscreven Kersten Dame antworde unde zede, dat he den
visch nicht bekümmert hedde unde van ziner wegen nidit vordorven
were; dar up de Rad äff zede vor recht:
Wolde Kersten Dame dat mit zinem eede beholden dat he den visch
nicht bekümmert hedde und van ziner wegen nicht vordorven were,
dar mede mochte he van Laurenß Steen scheden.
Jussu cons., Actum secunda feria post Martini.
NStB 1470 Martini episcopi.
1470 Dez. 1 125. Konkurs.  Betrogene Gläubiger.
Witlik zij dat mester Peter Monik richteschriver und Hans Bretzeke borger to Lubeke alse vormundere Wolborch Ladewiges vor deme Ersamen Rade to Lubeke tosprake gedan hebben to den schuldenern Hanses Hollen unde Hinrikes Hasselbecken alse van wegen drijer hundert mark lub., de de erscrevene Wolborch Hinrike Hasselbecken van wegen eres sones Hinrici gedan scholde hebben unde sodane geld ereme sone tokomen scholde, hopede, na deme sodanes geldes eyn part bij Hasselbecken befunden were, do he in de hechte gesettet wart, und ok des geldes noch eyn deel bij luden stunde, dat men denne der frouwen sodane geld deger unde all wedder overantworden scholde, wante ze Hollen ghein doent en hedde, unde setteden dat bij den Erliken Rad vorscreven; dar to de erbenanten schuldenere wedder antworden unde seden, dat de frouwe umme sodane geld in eres sul-ves unde nicht in eres zones namen geclaget, ok mit en besätet unde also ere zake sulven gevordet hedde mit vulborde unde willen erer vorscreven vormundere, unde Hasseibecke, Holle, Sander unde Dide-rik alle in ereme kelre gewest weren unde ze so bedrechliken umme ere geld gebracht hedden, unde hopeden, na deme de frouwe mit den schuldeneren in eres sulves unde nicht in eres zones namen besätet unde de sake mit vulborde unde willen erer vormundere sulven gevordet were, dat ze denne nicht meer hebben scholde van Hollen unde Hasselbecken vorkofften guderen denne eyn ander bedrechlik schul-dener unde setteden dat ok bij den erscrevenen Rad dergeliken; dar up de Rad na besprake unde ripem rade beiden erscreven parten äff zede unde delede vor recht:
Na deme dat ensodans alse vorscreven steit gescheen were in der bedrechliken tijd, so mochte ze to der delinghe ghan mit den bedrechliken schuldeneren. Jussu cons. Actum sabbato post Andree apostoli.
NStB 1470 Catharine virginis. 84

1471 Jan. 19 126. Streitige Zugehörigkeit zur Konkursmasse.
Witlik zij dat Hans Alff vor zijk unde van wegene der schuldenere Hanses van Thulen vor deme Ersamen Rade to Lubeke hefft tosprake gedan to Clawese Schelen, alse umme achteyn deker unde dre hude koledders unde soßundetwintich deker korduan, de Hans van Thulen in ziner boden stände hadde unde deme Hanse to behoren scholden, der denne Clawes Schele sunder recht mit echliker gewalt uthe der boden sosteyn deker myn ene hut koleders unde soßundetwintich deker korduan gehalet unde genomen scholde hebben etc.; dar to Clawes Schele antworde unde zede, dat sulk vorscreven leder eme propper egen tobehorde, deme genanten Hanse van Thulen noch den erbenanten schuldeneren noch nymande anders nynerleye part noch deel dar ane hebbende etc.; dar up de Rad na clage unde antworde äff zede vor recht:
Wolde Clawes Schele mit zineme eede beholden, dat sodane vorscreven leder eme proper egen tobehorde und anders nymande, dar mede mochte he sodaner tosprake halven van Hanse Alve mit rechte scheden. Jussu consulum. Actum ut ante [sabbato ante Fabiani et Sebastiani].
NSlB 1471 Epiphanias domini.
1471 März 18 127. Rechte des Rentengläubigers.
Witlick sy dat in der twistigen zake twijsschen dem ersamen her Jacob  Thurouwen prester uppe  de  enen  unde  Clawes  Kyvele van Colberge enem vulmechtigen procurator Peters Hörne, radmanne dar-sulves, na inholde ener machtbreve van dem Rade to Colberge vorsegelt unde vor dem Rade to Lubeke gelesen, de Rad darsulves na rypem rade unde besprake hebben gedelet vor recht aldus: Wes hern Jacobe vorbenant an renthen in der stad Colberge boke an sultekoten unde pannen togescreven steyt, er de brudschatt dar in ge-screven ward, dar mach her Jacob sick an holden und zine renthe daruth manen unde entfangen. Jussu consulum. Actum ut supra [feria secunda ante Letare].
NStB 1471 Letare.
85

1471 April 3. 128. Nadibarrecht. Privet. Immissionen.
Witlick zij dat Mathewes Valkenberch, Maren Vogelken und Clawes Brunß vor dem Ersamen Rade to Lubeke tosprake gedan hebben to Borcharde Schorstene alse van wegene ener privete, dar in he zine water vorlust dor zinen hoff geleidet scholde hebben, dat denne dorch ere muren drengen scholde, dar dorch ze groten stände und schaden liden scholden etc.; dar up de Rad na clage unde antworde beider part affzede vor recht:
Dat de erscrevene Borchard Schorstein sodane privet nicht in de kule staen sunder dat so vere unde so deep uthboren laten schole, dat de naburn dar nyne stände unde schaden affliden dorven und datmen besehen möge, wor van zijk de schade orsake, unde wenner dat deme also besehen is, so scholen ze dar van beyden zijden frome lüde bij nemen unde dat besehen laten, id gha dar denne furder umme alse eyn recht is. Jussu cons. Actum quarta feria ante Palmarum.
NStB 1471 Palmarum.
1471 Mai 8
129. Haftung  aus Siegelung.  Ungültigkeit  des  Schuldbriefes.
(aus Reval)
Dominis consulibus Revaliensibus.
Ersamen heren besunderen guden frunde. Alse gij uns van enes sdiul-den ordels wegenne, weide juwe leve in der twistigen sake tussdien deme ersamen hern Everde Smyt juwes mederadeskumpans alse eynen anclegere uppe de ene unde Hanße Fredkingk antwordesmanne an de anderen zijden etc. wesende van wegene eyner cedelen mit Bernt Kannegeters signete vorsegelt, de doch sin hantscrift nicht en zij, uth-gesproken heft, gescreven hebben, biddende unde begerende wij sodane ordel entsdieden und juvv unse sdiedinge unde delinge under unser stad secrete vorsegelt na older loveliker wijse unde wonheit scriftliken benalen willen, hebben wij mit vorhalinge sodanes juwes breves mit dachten, tosprake, antworden unde mit juwer delinge to guder mathe wol vornamen, aldus ludende:
Na deme Hans Fredekingk vor Bernd Kannengeter betalet hefft na sineme affschedende van hir unde ok noch betalen mot unde he Bern-des vorsegelde cedele hefft mit sinen signete vorsegelt unde Hans Fredekingk mit sinen ede beholden will dat he van Bernde hir up
86

nyne betalinge entfangen hebbe, so mach Hans Fredekingk mit der cedelen sine schult manen gelik den anderen schuldeneren; vvelck juwe gewijste unde affgesproken ordel de ergesechte her Evert Smyt bispraket unde vor uns geschulden hevet; hir up do wij juw gudliken weten, dat wij na unseme ripen rade unde besprake van so-danes schulden ordels wegen affgesecht hebben vor lubesch recht, so wij dat ok jegenwardigen affseggen in crafft desses unses breves in nabescrevener wijse, also dat wij sodane cedelen machtloß unde van nynen werde delen, id ga dar furder umme alse recht is. Gode etc. Screven etc. des middewekens na deme sondage Jubilate anno etc. 71. Consules Lubicenses.
Cod. ord. hub. Nr. 55; gekürzt auch Cod. ord. Rev. Nr. 11.
1471 Mai 27 130. Brautschatzfreiung nach 20jähriger Ehe.
Witlik zii, dat Kunneke, nalaten wedewe zeligen Hinrik Eggerdes wandages borgere to Lubeke, mit eren vormunderen vor den rad to Lubeke gekomen begerede, nademe ze eren vorscreven zeligen man Hinrike Eggerdes boven twintich jar gehat hedde tor ee, dat ze denne eren brutschat vriien mochte, etc., Dar up de rad delede unde affzede vor recht:
Kunde de erscreven Kunneke tugen, dat ze eren vorscreven zeligen man Hinrike Eggerdes boven twintich jar gehad hedde tor ee, so mochte ze eren brutschat vriien.
Welk se denne vormiddelst de beschedene manne Hanse Brunß unde Merten Brunß, besetene borgere to Lubeke, so vorscreven steit, getu-get hefft, so recht is, dat ze eren vorscr. man zeligen Hinrike Eggerdes boven twintich jar tor ee gehat hedde. Dar up de erbenante Kunneke darsulves vor deme rade to Lubeke vormiddelst erer vorderen hand uppe ere borst leggende hefft liffliken to den hilgen gesworn unde wargemaket, dat ere brutschat so gud were alse twefftehalffhundert mark Lub. unde dar en boven ere kledere, cleynode unde junckfrou-welike ingedome. Jussu cons. Actum 2. feria post dominicam Exaudi.
NStB 1471 Exaudi.
87

1471 Juni 19
131. Anerkenntnis. Eideshand.
(aus Reval)
Dominis consulibus Revaliensibus.
Ersamen wijse heren besunderen guden frunde. Juwen breff gescre-ven am sonnavende na deme sondage alse men in der hilgen kercken singt Cantate negest vorleden, inneholdende under lengerem vorhale de ansprake Gerdes Witten, enes kopgesellen, alse enes anclegers uppe de enen unde dat antwerde Gerwyns Bornemans juwes mede-borgers alse enes antwerdesmannes uppe de anderen syden, darupp gij na ripem rade unde besprake hebben gedelet vor recht aldus: Wes Gerwin Borneman bekennet, dat he Clawes Ywers schuldich sy, dat sall he betalen, unde wes eme Gerd Witte to eedes hand lecht, dar moet Gerwin recht vor don;
welk juwe gewiste unde gesprokene ordell de vorbenante Gerwin bi-spraket unde vor uns geschulden hefft unde gij begeren van uns wy sulk ordell entscheiden unde juw unse delinge dar upp under unser stad secrete vorsegelt na older loveliker wise wedderumme benalen willen, hebben wy allent to guder mathe wol vornomen unde don juw darupp gudliken weten dat wy na unseme ripen rade unde besprake na unseme lubeschen rechte sulk juwe ordell approberet, bevestiget unde confirmeret hebben, approberen, bevestigen unde confirmeren dat in crafft desses unses breves. Gode etc. Screven am middeweken in den achtedagen des hilgen lichames anno etc. 71. Consules Lubicenses.
Cod. ord. hub. Nr. 58.
1471 Juli 11 132. Vorwurf der Klagerhebung vor geistlichem Gericht.
Witlik zij dat Hinrik Schartouw vor dem Ersamen Rade to Lubeke tosprake gedan hefft to Eggerde van Kempen alse van sake wegen dat Eggerd van Kempen Hinrike Schartouwen vor deme heren stadholder des heren provestes to Lubeke beclaget scholde hebben etc.; dar to Eggerd van Kempen antworde unde zede dat deme so nicht en were, sunder de here provest hedde ene vor zijk geladen unde ene mit rechte dar to gedrungen umme de warheid to seggende van sodaner zake wegene, darumme he vragende worde, so Eggerd dat mit zineme eede vor deme Rade to Lubeke overbodich was to beholden so recht were; des denne de rad dar up sede vor recht:
88

Wolde Eggerd van Kempen dat mit zinem eede beholden so recht were, dat he Hinrike Schartouwen vor deme heren proveste nicht vor-claget, sunder de here provest ene vor zijk geladen hedde umme eme de warheid to seggende van sodaner zake wegen, darumme he ene vragende worde, dar mede mochte he mit rechte van eme scheden. Jussu cons. Actum quinta feria ante Margarete.
NStB 1471 Margarete.
1471 Sept. 30
133. Inhalt der Vollmacht.  Vollkommene Klage.
(aus Reval)
Dominis consulibus Revaliensibus.
Ersamen vorsichtigen heren besunderen guden frunde. Alse gij uns van enes schuldenen ordels wegen, welk juwe leve in der twistigen sake twisschen Hanse Meye procuratori der Vormünder und schulde-ner wandages Hermen Vrolinges zeliger dechtnisse uppe de ene unde den ersamen her Hinrike Schelewend und her Johanne Super juwen radesstolbroders vormunderen zeligen Segeboden Zwanen kindere an de anderen zijden wesende liefst uthgesproken, gescreven hebben, biddende, dat wij de vorscrevene sake na lubeschen rechte entschieden unde juw unse delinge under unsern secrete vorsegelt wedder benalen willen etc., des hebben wij uns, guden frunde, mit sodaner zake bekümmert unde ok juwe delinge dar upp gedaen flitigen angeseen, ludende van worden to worden aldus:
Na deme male Hans Mey hijr steit unde nicht vulmechtich is reken-schop to donde noch eede, de dar van komen mochten, und Hermen Vroling Segeboden zine wedderlegginge hevet, so scholen de gudere in besäte bliven so lange dat eyn kome vulmechtich rekenschop to donde Segeboden Zwanen kinderen vormunderen van Hermen Vrolinges nalatenen guderen;
hijr up na ripeme rade unde besprake hebben wij geordelt unde uthgesproken vor recht in nabescrevener wijse:
Alle were yd dat de procurator Hans Mey nyne macht gehad hedde den vormunderen Segeboden Zwanen rekenschop to donde offte eede to donde edder to nemende, jedoch so hefft desulve procurator vulle macht gehad de gudere zeligen Hermen Vrolinges to der vormunder behoff umme de schulde to betalende na lubeschen rechte to entset-tende; aldus so moten de vormundere Segeboden vorscreven der besäte noch tospreken ene vullenkomene clage alse mit tugen edder eedes hand, wenner dat besehen is, we denne furder rekenschup don
89

schall van zeligen Hermen Vrolinges nalatenen guderen, dat yd dar
vurder umme gha alse recht is.
Sijt  Gode  bevalen.   Screven  etc.   des  vrijdages  vor  Francisci  anno
etc. 71.
Consules Lubicenses.
Cod. ord. hub. Nr. 62.
1471 Okt. 11. 134. Kaufpreisklage. Bestrittene Verkäuferstellung.
Witlik zij dat Arnd Sprancke kopgeselle van Brunßwijgk vor deme Ersamen Rade to Lubeke hefft tosprake gedan to Hanse Overnkerke bürgere to Lubeke, alse van wegene twijer bussen mit veer kamern, de desulffte Hans Overnkerke entfangen scholde hebben, deme erscre-ven Amde, so he zede, tobehorende etc.; dar up de genante Hans Overnkerke dem erscreven Arnde vragede, offt he sodaner tosprake halven mit allem dat dar ane kleven mochte bij dem Rade to Lubeke bliven wolde, so wes de Rad deshalven in fruntschop edder rechte affseggende worden, wer he dat stede vast und unvorbreken holden wolde, des furder nergen to scheidende noch dar van to appellerende; dar to Arnd Sprancke antworde und zede, wes de Ersame Radt to Lubeke der tosprake halven in fruntschop edder rechte affseggende worde, dat he dat stede, vast und unvorbroken wolde holden und dar van nicht appelleren wolde, deme Hans van Bruggen dar ok jegsn-wardich wesende ok so zede unde lovede to donde dat he van Arnde Sprancken nyne bussen entfangen hedde unde eme dar van mit allen rechte nicht en tostunde, sunder he hedde van Hanse van Bruggen bussen entfangen, dar en were he eme nichts van plege effte schuldich, dar to he don wolde so vele alse recht were; dar up de Rad to Lubeke na besprake unde ripem rade vor recht äff zede:
Wolde Hans Overnkerke zijk des mit zinem eede entweren dat he van Arnde Sprancken nyne bussen entfangen hedde und eme nicht to en stunde, des mochte he geneten; sunder alse he denne bekande dat he etlike bussen van Hanses van Bruggen wegene entfangen hedde, dar he nicht van bekande schuldich to zinde, des moste he zijk over mit zinem rechte entledigen. Jussu cons. Actum 11. mensis Septembris0).
NStB 1471 Dyonisii.
*) verschrieben für: Octobris. 90

1471 (Okt. 18—25)
135. Haftung bei Betrug. Rangfolge der Schulden. Gläubigerbefriedigung.
De heren de Rad der stad Lubeke na begeren der ersamen unde beschedenen manne her Cord Mollers, radmans, Alff Westede unde Fredericke Nydingk, borgere to Lubeke, im naraen unde van wegen der gemeynen schuldener, den Hinrick Hasselbeke und Hans Holle schuldich zint, hebben hören lesen sodane ordele unde sentencie, alse de Rad vorbenomet in vorledenen tijden twijsschen beyden vorscre-venen parthen affgesproken hefft, hijr bevoren in dessem boke ge-screven, ludende aldus:
Sodanne schulde, de Hinrick Hasselbeke warafftigen unde propperen schuldich is unde gemaket hefft vor der bedrechliken kopenschopp van Hollen wegen, schall Hasselbeke betalen van zinen egenen propperen gude; aver de schulde de Holle bedrechliken gemaked hefft unde Hasselbeke eyn vorhandeler inne gewest iß, sodane schulde mögen Hollen schuldenere sick vorhalen an Hollen guderen und in allen eren afgedrogenen guderen wor ze de bekomen konen und ok an Hasselbeken guderen de overbliven, wan zine egenen propperen schulde betalet zin, id ga dar vurder umme alset recht is;°) unde alse aisulk ordell und sentencie was gelesen, de genante her Cord, Alff und Fredericke deme Rade to Lubeke to kennende geven, ze hedden by den erscrevenen guderen und schulden gedan und ge-faren na inholde sulker sentencien bovenscreven, und begerden, de Rad des to vreden wesen wolde und en vort gunnen, dat ze sodane gelt alse ze van den erscrevenen guderen und schulden hedden sick sulven unde de anderen schuldener enem jeweliken na partalen betalen mochten;
darupp de Rad na erem ripen rade und besprake afseden: Ze weren des woll to vreden, dat de genanten her Cord, Alff und Fredericke by de erscrevenen guderen unde schulden na inneholde der erscrevenen sentencie varen und gedan hedden und dat ze zick sulven unde den schuldeneren vorbenomet jeweliken na partalen betalen mochten; were jemand, de dar furder uptoseggende hedde, dat id darumme ginge alset recht were.
Cod. ord. hub. Nr. 60 (zwischen den datierten Urteilen Nr. 59 (1471 Okt. 25) und Nr. 61 (1471 Okt. 18)).
*) Dieses Urteil ist Cod. ord. Lub. Nr. 36 (undatiert, zwischen den datierten Urteilen Nr. 35 (1458 Aue. 12) und Nr. 37 (1469 März 4) gesondert verzeichnet; auf seine Wiedergabe konnte hier verzichtet werden.
91

1471 um Dez. 13 136. Baurecht. Verjährung.
Schelaftich vor deme Rade zint gewest de vormundere zeligen Telseken  Gropengeters  mit  Hanze  Lippen  deme  koppersmede  alse  van wegen ener darne de Hans in zineme huse belegen by Telseken vorscreven huse in der beckergroven hefft gemaket, dar de Rad na erer besprake und rijpem rade uppe gedelet hefft vor recht aldus: Na deme sulke darne is vorjaret unde vordaget unde aver verjaret unde bedaget, so mach Hans Lippe in sulker darne nyne vurstede maken. Jussus cons.
NStB 1471 Lude virginis.
1471 um Dez. 13
137. Bürgen für Bürgschah. Bürgenhaftung.
(aus dem Niedergericht)
Witlik zij dat vor dem Rade to Lubeke rechteswijse zint gewest Wessel Busch alse eyn vormunder des testamentes zeligen Everd Zur-beers to Berghen in Norwegen vorstorven uppe de ene, Bertolt Warm-boke unde Hinrik Paryß alse borgen Diderikes Holtscher den ze geborget hadden dar vor, dat he in achte dagen nugaftige borgen setten scholde zine zake nergen anders dan vor deme Rade to Lubeke to verfolgende, dar en bynnen he entweek unde sulke borgen nicht en satte, uppe de anderen zijden, alse van enes schulden ordels wegene, twijsschen welken vorscreven beyden parthen de Rad na erer besprake unde rijpem rade gedelet hebben vor recht aldus: Na deme id eyn schulden ordel were unde Diderik Holscher dat geschulden hefft sulven unde sulk ordell Wessele Busch sulven gulde, so en dorfte Wessel dar nyne vurder macht upp hebben; ok delede de Rad vurder:
Na deme Bertolt Warmboke unde Hinrik Paryß Diderik Holschere in mathen bovenscreven geborget hadden unde Diderik ok entweken was unde de borgen so bovenscreven steit nicht gesettet hadde, so scholden Bertolt Warmboke unde Hinrik Paryß to den zaken ant-werden. Jussu consulum.
NStB 1471 Lucie virginis.
92

1472 Mai 9 138. Bernsteinhandel. Verletzung der Amtsgerechtsame.
Witlick zij dat de olderlude unde dat gantze ampt der bernsteens patemostermaker binnen Lubeke vor deme Ersamen Rade darsulves to Lubeke tosprake gedan hebben to Hinrike Fürsten borgere to Ham-borch alse van sake wegene, dat desulffte Hinrik hijr binnen Lubeke gebracht unde vorkofft scholde hebben etliken gemakeden bernsten, welk eme denne vorboden was so to donde, des denne de erbenante Hinrik Furste vor deme Rade to Lubeke zijk des mit zineme ede (ent-leddigede,) eme dat vorboden were, dar up de Rad delede unde aff-zede vor recht:
Weret sake dat de erscrevene Hinrik Furste na desseme daghe meer hijr binnen Lubeke gemaket bernsteen brochte edder vorkoffte, dat denne de erscreven olderlude unde dat gantze ampt vorscreven ene dar mede bestan unde deshalven mit eme vortfarn mögen, so en de Rad dat bevalen hefft. Jussu cons. actum ut ante [sexta feria ante Exaudi].
NStB 1472 Exaudi.
1472 Juli 3
139. Bedeutung des Buchbesitzes. Haftung aus Eintrag.
(aus Anklam)
Witlick zij dat int jar etc. 72 des vrijdages na unser leven frouwen dage Visitationis van wegene enes geschulden ordels van Anklam vor deme Ersamen Rade to Lubeke zint ersehenen de beschedene Hans Perdekoper alse eyn ankleger uppe de ene unde Drewes Grundeman alse eyn antwerdesman uppe de anderen zijden, deshalven dat de erscrevene Drewes Grundman zijk in der stad boek to Anklem hefft schriven laten unde dar inne vor eynen hovetman benomet werd, alsus so hefft de erscreven Rad to Lubeke na beider parthe dachte und antworde na besprake unde ripem rade affgesecht vor recht in nabe-screvener wijse:
Wo woll dat de ergemelte Drewes Grundeman vor richte edder rechte nicht gemechtiget en is unde zijk in der stad boek to Anklam bij namen unde tonamen hefft schriven laten, so hefft he zijk sulves to eneme hovetman gemaket unde schall unde moet darumme holden unde vullentheen allet wes dat erscreven boek hefft begrepen. Jussu cons. actum ut supra.
NStB 1472 Visitationis Marie.
93

1472 Juli 17.
140. Brautschatz. Erbteilung. Haftung der Witwe. Budibeweis.
(aus Stralsund).
Witlick zij dat int jar unses hern etc. 72 des soveteynden dages des maendes Julij vor deme Ersamen Rade to Lubeke zint ersehenen de ersame Titke Hoffmester borger tom Sunde alse eyn ankleger uppe de ene unde de werdige unde ersame Sabellus Segefrid legum doctor unde her Henningk Junge radman tom Sunde alse antwordes lüde uppe de anderen zijden, dar desulve Titke dorch zinen vorspraken zine klage so desse zake na wijse unde forme enes geschuldenen ordels bij den Rad to Lubeke is gekomen unde de parthie zijk dar hebben ver-willet, leet entdecken unde vergeven, wo dat de ersame her Johan Ru-winck wandages radman tom Sunde dem God gnade deme sulven Titken zine dochter Eveken tor ee gelovet unde eme dar mede dusent rinsche gülden, kledere unde smyde utgesecht unde vernoget hedde unde alse he denne noch ene dochter hadde, de do tor tijt mit eme umberaden in der were besittende bleff, also hadde he eme gelovet der enen dochter so vele unde nicht meer denne der anderen to ge-vende, dat he nabringen und so hoch eme van noden were mochte be-tugen, und alse denne her Johan in God were verstorven, hopede he, des erscreven heren Johans nagelatene husfrouwe de scholde der er-screvenen Eveken Titkens husfrouwen don unde er so vele gheven alse erer zuster; dar entegen de vorsprake des vorscrevenen doctors Säbels, so de nu dessulven hern Johans nagelatenen husfrouwen tor ee hefft genomen, de vorscreven klage vorhalede unde zede, wo dat her Johan zeligh twe dochtere hadde gehat, der he denne de ene Titken vorscreven mit dusent rinschen gülden, klederen unde smide so vorscreven is gegeven hadde, welk denne Titke entfangen hedde, so he mit der vam Sunde stad boke unde mit enem openen vorsegelden breve den desulve Titke hern Johanne hadde vorsegelt mochte bewisen, de denne innehelde, dat he dusent rinsche gülden to brutschatte hadde entfangen und dat he uppe hern Johannem noch uppe Margareten zine nalatene husfrouwen noch ere gudere nicht saken en wolde, de wile ze beide in deme levende weren, id en were denne erer eyn storve unde de levendige zijk wedder wolde voranderen, de scholde eme denne don wat recht were, unde na deme dessulven Titkens husfrouwen uthe den guderen beraden unde eme to brutschatte so vorscreven is mede gheven were, so were he dar mede uthe der were gescheden, wante scholde dat unmündige kind de vare stan dat de elderen vorarmeden, so scholde id ok dat eventur hebben, ok na deme sodane schrifte in der vam Sunde stad boke unde dessulven Titkens breff na der tosage dat her Johanne so vorscreven is eme gesecht hadde, der enen dochter so vele
94

alse der anderen to gevende, gescreven unde vorsegelt were, so hopede he dat leste vordrach dat erste to dempende, darumme zin tuch nicht spreken en scholde, unde furder dat desulve Margarete nu tor tijd des erscreven doctor Säbels elike husfrouwe vor deme Ersamen Rade tom Sunde were ersehenen unde aldar so zijk na rechte geborde de hand vor de borst gelecht unde overbodich were gewesen ereme unmündigen kinde dat mit er in der were besittende was bleven rechte erffschich-tinge to donde to Gode unde to den hilgen to vorrichtende, dar do sulves de vorscreven Titke alse eyn dessulven kindes Vormünder ge-mechtiget des he tostunt mit den anderen vormunderen was ersehenen unde er den eed togegeven unde sodanes nicht bigespraket noch ge-uppet hadde, hopede to Gode unde den rechten, na deme desulve frouwe rechte erffschichtinge deme unmündigen kinde gedan unde eme de helffte der gudere gegeven hadde dat Titke unbespraket so vorscreven is hadde laten, so mochte de frouwe mit ener erffschichtinge quijd wesen unde en were deme sulven Titken nyne erffschichtinge furder plichtich to donde; hijr entegen de vorsprake Titkens vorscreven zede, dat deme sulfften Titken zin recht van deme Ersamen Rade tom Sunde stundet were gewesen unforfencklick unde unbeschedelick beth dat de erffschichtinge des unmündigen de vorgan moste were besehen, dat he konde bewisen unde zijk des an den Ersamen Radt tom Sunde toghe und begherde eme des to tostande edder mit eme wedder to theende, vurder zo zijk Titke in deme vorgescrevenen breve hadde beholden welker in deme levende bleve unde zijk voranderde scholde eme dpn dat recht were unde alse he denne sodane tosage konde bewisen dat zelige her Johan eme hedde gesecht der enen dochter so vele alse de anderen to gevende, hopede he to Gode unde lubeschen rechte, na deme he eyn ankleger were, wes he künde betugen so recht were, des mochte he geneten, men eme denne ok billiken erffschichtinge dede unde Titkens husfrouwe so vele alse der anderen gheve, dar entegen de vorsprake doctor Säbels zijk vorhopede, boven der vamme Sunde stad boek unde dessulven Titkens egene segell nyne tughe ghan schol-den und ok so vorscreven is, scholde dat leste dat erste doden, und ok scholde de frouwe mit ener erffschichtinge loß und dar van gescheden zin etc., mit velen meer worden, insagen und wedderreden der beyder obgemelten parthe vorspraken vorgevende de zake bij de Ersame heren den Rad to Lubeke gestalt is, de zijk dar up bereden unde na ripem rade na lubeschen rechte dorch den ersamen vorsenigen heren Bertolde Witijk borgermestere to Lubeke affseggen hebben laten in nabescrevener wijse:
Na deme desulve Margarete nu to tijd des vakebenomeden doctor Säbels elike husfrouwe erffschichtinge gedan unde deme unmündigen kinde dat halve gud binnen unde buten deme Sunde belegen gegeven
95

hadde, dat se also vor dem Ersamen Rade tom Sunde overbodich zij gewesen to vorrichtende, so er de eed in mathen vorscreven zij togege-ven, so en dorve de frouwe nyne erffschichtinge meer dar van don, sunder zij dar van gescheden; all hedde de frouwe teyn kinder, myn offte meer, so mochte se doch mit der helffte des gudes loß werden; vurder van wegen der schrifft in der stad boke, besegelde breve unde tuge: na deme denne de schrifft uthe dem boke hijr nicht en were, dat se zijk denne der schrifft under der vamme Sunde ingesegel vorsegelt beflitigen unde denne de unde dessulfften Titkens breff unde tughe bij eyn bringen unde dar mede uppe eyn ander tijd wedder komen mochten; unde furder umme de vorlenginge so de vamme Sunde dat recht Titken hadden gestundet, id ghinge dar umme so recht were. Jussu consulum.
NStB 1472 Divisionis apostolorum.
1472 Juli 17
141. Gesellschaft (wedderlegginge).   Ort und Zeit der Auseinandersetzung.
(Brief nach Reval)
Consulibus in Revall.
Ersamen vorsichtigen heren, besunderen guden frundes. De be-schedene Hinrik Blome unse borger is vor uns gewesen uns gevende to irkennende, wu dat syn oem Albert Testede syner suster zone nu tor tijd juwe borger syck mit juw gesät unde befrundet hebbe, de denne mit deme sulfften unsem borgere noch sitte in zelschupp unde wedderlegginge ungescheden, unde wante denne de recesse van den steden van der dutschen Henze ingesat bewillet, eyndrachtliken beslo-ten unde belevet clarliken inneholden, dat welk man jeniges borgers van der henze ghelt unde wedderlegginge hefft, wan de van erae scheden wyl edder wan de here van eme wyl, so schal he komen to redeliker tijd, dar de here wonet, unde doen eme mit fruntschopp edder rechte, des he eme plichtich zij, weret dat he syck des werde, so schall he in nyner henze stad borger wesen edder werden unde ene ok nicht liden unde syner nergen mit nyner vriheit der henze vordegedingen etc., so de-sulffte articul in den recessen namliken anno MCCCCXLVII Ascen-sionis domini, anno etc. LXX Bartolomei apostoli dat breder vormeldet; hir umme is unse fruntlike begheer mit vlitiger andacht biddende, gij den eergemelden Alberte Testeden juwen borger dat gutliken, na lüde der ergescrevenen der stede recesse, willen underwisen unde dar to vonnogen, dat he to redeliker tijd bynnen unse stad Lubeke kome
96

umme sick mit deme erscrevenen Hinrike Blomen unsen borgere van sodaner wedderlegginge wegene in fruntschopp edder rechte to vor-gaende, vurderen Unwillen unde mishelicheit under en to vormidende, dat vorschulden wy umme de obgemelden juwe Ersamheide, de Gode deme heren zin bevalen to langen tijden wolmogende mit vlite gerne unde begheren desses juwe gutlike bescrevene antwert mit den ersten. Screven etc. am vridage na Divisionis apostolorum anno etc. 72. Consules Lubicenses.
Cord. ord. hub. Nr. 66; am Rande von späterer Hand: wedderlegginge.
1472 Aug.   11 142. Bauhafthaltung  der Sode.
Witlick zij dat de besehenen manne Hans Veit, Hans Brockhoff, Teleman Kerckhoff, Hans Billingehusen unde ere naburs in der vis-strate boven der dwerstrate wonafftich vor deme Ersamen Rade to Lubeke tosprake gedan hebben to eren naburs beneden der dwerstrate wonafftich, umme en hulpe unde b istant to donde umme den gruntsot und notsot in der visstrate twisschen Hanse Billingehusen unde Kersten Lacher belegen in vorbeteringe to holdende, des doch de naburs benedene der dwerstraten wonafftich vormenden deme so nicht plichtich zin to donde, dar up de Rad na besprake delede unde affzede vor recht:
Dat alle de jenne de in der visstraten wonende zint van boven wente neden  uppe  de  Travenen  den  soet  scholen  helpen holden  in  vorbeteringe. Jussu cons. Actum 2. feria post Laurencii.
NStB 1472 Assumptionis Marie.
1472 Sept. 5 143. Frachtvertrag. Frachtlohn bei unausgeführter Reise.
Witlick zij dat schipper Cleys Holste vor deme Ersame Rade to Lubeke tosprake gedan hefft to deme kopmanne, de eme zine gudere na Flandern wardes ingeschepet hadde, alse umme de hele fracht der in-geschepeden gudere halven, de eme denne de kopman vormende nicht plichtich zinde to gevende; dar up de Rad to Lubeke na besprake unde ripem rade den genanten beiden parten hefft affgesecht vor recht:
7	97

Na deme de gudere gesegelt weren van der Travenen umme den Schagen unde gekomen weren uppe twelff weken zees na vor dat Zwen unde wedder unde wint zee uppe de Elve bij Friborch gebracht hedde unde de kopman de gudere lossen unde uthschepen will, so schall de kopman dem erscrevenen schippern Cleys Hülsten van allen zinen ingeschepeden guderen de hele frächt geven unde betalen. Jussu consulum Actum sabbato ante Nativitatis Marie.
NStB 1472 DecoUationis Johannis.
U12 Sept. 23
144. Arrest zur Verhinderung des Alleinsegelns. Handelspolitik.
Witlick zij dat Hermen Dartzouw borger to Lubeke vor deme Er-samen Rade darsulves to Lubeke meer dan to ener tijd tosprake ge-dan hefft to den olderluden der rigevarer unde etliken andern borge-ren, deshalven dat se eme eyn schip, welk he mit vente gude alse mit heringen unde appelen vor bailast geladen na Rijge wards to ze-gelende hadde vorfrachtet, rosteren unde bekümmern hadden laten, begerende sodane rostement nedder to leggende unde deme schip-heren sodanes schepes to gunnende he mit sodanem vente gude un-getovet unde unbehindert zegelen mochte, na dem male id verderfflik wäre were, ok nicht wontlick were sodane vente gud to rosterende unde to bekümmernde so he zede; dar up de erscreven olderlude und borgere leten ant worden dorch Diderike Basedouwe, ok borgere to Lubeke, dat de gemene kopman were begerende gewest sodane erscreven schip mit heringe unde appelen geladen to rosterende, deme also besehen were umme nicht eer to zegelende, eer de anderen groten schepe mit des kopmannes guderen geladen alle rede weren to zegelende umme dat villichte dorch sodane kleyne schip, wenner dat vor hen zegelde den vienden, de uppe sodane kostele gudere warden mochten, ere tokumpst witlik gedan mochte werden, begerende darumme sodane schip mit deme erscreven vente gude in rostemente liggen to blivende umme denne samtliken afftosegelende, wente in erer macht allene nicht en were dat to to latende dat sodane rosterde schip sunder vulbord, willen unde mede wetende des gemenen kopmans zegelen mochte, doch eynsodans tor kentnisse des Rades to stellende; dar up de Rad na besprake unde ripem rade den erbenanten beiden par-ten äff zede:
Na deme sodane erscrevene schip umme bede willen des gemenen kopmannes unde zake willen vorbenomed rosteret were, so en künde
98

de Rade dar nyn orleff to geven sodane schip uthe deme rostomente zegelen to latende dan mit des gemenen kopmans willen; wolde Hermen Dartzouw vorbenomet de noch alle verboden laten eme eren willen dar to to gevende, stellede de Rad unde de kopmans to eme. Jussu consulum actum 4.  feria post Mathei apostoli.
NStB 1472 Dyonisii.
1472 Okt. 7
145. Beweisverlust nach Jahr und Tag.
(nach Reval)
Ersame hernn,  Iuwe thogeschickede ordell twuschen Hinrick Cor-deshagenn, Curth Vincken unnd Pawell Heysenn alse anklegemn ahnn der   einenn   unnd   deme   Ersamenn   hernn   Hermen Werninck   unnd Gerde Szassenn andthwordes mannen ahnn der andernn syde von iw tho rechte affgesprakenn, vonn wegenn ethlikes Soltes hebbe wy unth-fangenn, welck syck under dussen worden vorfolgeth: Nach deme dath bewieß ßodaenn Solth thosordernde bynnenn iar unnd dages nicht ingebracht alse ein Lubekes recht vormach, so is dath bewieß nicht mechtich, Welck iwe ordell Hinrick etc. biegespraketh ahnn unnß ge-schuldenn, Dar up gevenn wy iw frundthlich thovornhemende, dath wy iwe richtlieke affgesechte ordell in syenen punctenn vorvateth bie machte unnd werenn rekenenn unnd erkennenn etc. Datum Lübeck Middewekens vor Dionisij.  Anno etc. lxxij. Burgerm, unnd Radtmanne Der Stadth Lübeck.
Cod. ord. Rev. Nr. 18.
1472 Okt. 14
146. Verwillkürung des Amts wegen Missheirat. Partei und Zeuge.
Witlick zij dat de olderlude des amptes der oltschrodere vor deme Ersamen Rade to Lubeke tosprake gedan unde zijk over eren amptes mede broder Hanse Steen beclaget hebben in nabescrevener wijse, wo dat id vormals bij tijden erer vorfaren gesehen were, dat de er-screvene Hans Steen vor een gewest were begerende eme in ere ampt vor enen medebroder to nemende, up welk zin begherte ze eme geant-wordet scholen hebben: wolde he ene erlike umberuchtede frouwen edder junckfrouwen eres amptes edder buten amptes nemen tor ee,
i*	99

so wolden se ene vor enen medebroder eres erscreven amptes entfangen; dar to Hans Steen geantwordet und zijk des vorwillkoret schole hebben, dat he nyne beruchtede frouwen edder junckfrouwen tor ee nemen wolde bij vorlust zines amptes unde allent wes eme dat kostende worde, dar up ze ene vor enen medebroder eres vorscreven amptes entfangen hebben so se zeden; des denne de erbenante Hans Steen boven sodane zine loffte unde syne willekore ene beruchtede frouwen tor ee genomen schole hebben, welkes gelofftes Hans Steen doch nicht to stunt, sunder dar: neen to zede, des denne de ergenanten olderlude overbodich weren dorch ere olden gesworne olderlude mit den soß schaffers eres amptes unde broderschop natobringende unde alse recht were to tugende in mathen so vorberort wert; hir entegen Hans Steen vorscreven antworde, nademe se zakenwolden weren, dat ze denne nyne tugen jegen eme wesen scholden; dar up de erscreven Rad na besprake delede unde äff zede vor recht:
Konden de olderlude vorscreven dorch de erscrevene personen eyn sulkent vorscreven nabringen unde de gesechten personen eynsodans vormiddelst ereme ede vorrichten wolden, wes se so zeden unde tugen wolden, dat ze dat nicht urame gunst, ghave, ghiffte noch hate, mer umme rechtes rechten willen deden, des mochten ze geneten; des denne de erscreven olde gesworne olderlude mit den anderen soß schaffers uppe sodane vorgevent vor dem Rade to Lubeke zint ersehenen unde hebben aldar vormiddelst eren uthgestrekeden armen unde upgerichteden vingeren staveder eede lijffliken to den hilgen gesworen, tuget unde wargemaket, dat ze dar an unde over gewest unde angehöret hebben, do deme erscreven Hanse Steene dat vorscreven ampt in mathen vorbenomet togelaten zij, dat he sodane loffte unde willekor gedan hebbe; dar up de erscreven Rad zede: Angesehen dat eynsodans so vorscreven steit vorrichtet unde wargemaket were, so moste Hans Steen na zinem egenen loffte unde willekore des amptes entberen unde furder allent wes eme dat gekostet hedde. Jussu consulum. Actum quarta feria ante Galli confessoris.
NStB 1472 Dyonisii.
1472 um Nov. 19 147. Haftung des Handlungsgehilfen für Geschäftsschulden.
Witlik zij, dat int jar (1472) de beschedene Hinrik Drosedow, borger to Lubeke, vor dem Ersamen Rade to Lubeke tosprake gedan hefft to Michel Volkmer van Nurenberge alse umme 820 Rh. fl. unde 162 Duc, de he demesulfften Michele geantwordet scholde hebben, umme de
100

Hintzen Rummele, borger to Nurenberge vort overtoantwordende. Dar denne Midiel Volkmer to antworde unde zede, dat yd war were, dat eme Hinrik Drosedow geantwordet hebbe 820 Rh. fl. unde 162 Duc. umme de deme ersdireven Hintzen Rummele vort to overantwordende, der her denne Otten Engeltalre 400, Stromere 220, unde Hintzen Rummele 200 Rh. fl. unde de nastande 162 Ducaten Thomase Korrt to Hin-rikes Drosedowen behoff overgeantwordet hedde, unde entstünde Hin-rike Drosedowen van sodanes vorg. geldes wegene mit alle nicht to unde en hedde des ok nicht to schaffende edder ichtes wes genoten denne zin vordende Ion, eme ok sodane vorg. geld nicht mede gulde, ok darane part noch deel hellingh noch penningk darvan bij ziik hedde etc.; darup de Rad to Lubeke delede vor recht: Wolde Michel Volkmer eynsodans, alse vorscreven is, mit sineme rechte beholden, darmede mochte he van Hinrike Drosedowen der vorscr. tosprake halven mit rechte scheden. Deme Michel also overbodich was to donde.
So denne de Rad to Lubeke Hinrike vragede, offt he den eed van Michele hebben wolde. Darto Hinrik antwordede unde Ja zede. Alsus de vakbenomede Michel Volkmer darsulves vor deme Rade to Lubeke hefft vormiddelst zineme utgestreckeden arme unde upgerichteden vingeren stavedes eedes lijffliken to den hilgen gesworn, vorrichtet unde wargemaket, dat he sulk vorscr. geld sodanen personen, alse boven benomet zint, van zijk overgeantwort unde des anders nicht to donde hedde denne alse eyn knecht, unde en hedde des ok nicht to schaffende edder ichtes wes geneten, denne zin vordende Ion, eme ok sodane vorscr. geld nicht mede gulde ok darane part noch deel hellingk noch penningk darvan bij zijk hedde, sunder argelist.
Des denno de Rad to Lubeke den obgenanten Michel Volkmer sulker bovenscreven tosprake des vorgescreven geldes halven delede notlos. Screven van bevele des Rades.
NStB 1472 Elizabeth.
1473 um Febr. 9.
148. Einrede der Sachfälligkeit wegen Sänmnis in der Vorinstanz.
Witlick zij dat Hinrik van Mere vor dem Ersamen Rade to Lubeke meer dan to eyner tijd tosprake gedan hefft to Peter Hoppenern bor-gere to Lubeke van wegene Everd Surbeers, alse van etlikes beers, moltes und meles wegene, de werde van veertich lasten myn edder meer, de werde uppe sovendehalff hundert mark lub., dar to de er-
101

screvene Peter antworde unde zede, dat he dar van nicht entfangen hedde unde deme erscreven Hinrike dar van nichtes schuldich en were, des denne de erbenomede Hinrik van Mere enen openen breff mit eneme anhangenden ingesegele des Ersamen Rades to Campen vorsegelt vorbrachte, dar denne Peter Hoppener entegen togede unde vorbrachte enen openen vorsegelden breff des ersamen Lubbertes van der Lake in der tijd richters to Campen dergeliken, welke twe breve de erscrevenen beide part begerende weren to lesende unde to hörende, so se aldar gelesen worden; des denne de ergemelte Rad na flitiger verhoringhe sulker erscrevenen twier breve unde na beider parte clage, tosprake, wedderrede, antworde unde insaghe, na besprake unde ripem rade densulfften beiden parten hefft affgesecht unde gedelet vor recht in nabescrevener wijse:
Na deme male dat Hinrik van Mere vormals Everd Surbeers gudere to Campen mit rechte besätet hefft unde en beiden do tor tijd eyn sticke rechtdach to gewinne unde to vorlust der sake gelecht zij geworden, unde Hinrik van Mere vorscreven des rechtes nicht gewardet hefft, so Hinrik des jegenwardigen vor deme Rade to Lubeke to stunt, unde de richter Lubbert van der Lake dar up na lüde unde inneholde zines besegelden breves geordelt hefft, so is Hinrik van Mere vorbenomet der sake neddervellich, unde Peter Hoppener en darff eme dar nicht to antworden. Jussu consulum.
NStB 1473 Appollonie virginis.
1473 Febr. 13 149. Unterbliebene Sidherstellung des Brautschatzes.
Witlick zij dat Hans Alff, Cord vamme Hamme, Hans Gravenstede unde Hans Schröder, Telseken, Hinrikes Schartouwen eliker husfrou-wen vormundere, vor deme Ersamen Rade to Lubeke tosprake gedan hebben to Hinrike Schartouwen vorscreven alse umme veerteynhun-dert mark lub., de Hinrik Schartouw ziner husfrouwen Telseken bij zeligen Godemanne van Buren wiß gemaket scholde hebben van wegen eres brutschattes, na lüde ener schlifft hijr bevoren int jar 70 Con-versionis Pauli gescreven, anhevende: Witlick zij dat schelinghe ge-west zint twisschen Hinrike Schartouwen uppe de ene etc., deme denne de erbenomede Hinrik so nicht gedan hadde, so des erscreven zeligen Godemans wesselbok, vor dem erscrevenen Rade to Lubeke gelesen, dat clarliken uthwiset, etc.; dar up denne de Radt to Lubeke delede unde äff zede vor recht:
102

Na den male dat sodane verteynhundert mark alse Hinrik Schartouw ziner erbenanten husfrouwen Telseken na lüde unde inneholde der stad boek to dersulfften Telseken unde erer vormundere behoff bij Godemanne van Buren nicht vorwisset en hefft, so schall Hinrik Schartouw ziner husfrouwen Telseken unde eren vormunderen sodane vor-gemelte verteynhundert mark noch wiß maken. Jussu consulum actum ut supra (sabbato ante Valentini).
NStB 1473 Valejitini.
1473 Apr. 1
150. Slachtinge.  Beweis.  Eingeständnis gezahlter Wette.
(aus Demmin)
Witlick zij dat vor deme Ersamen Rade to Lubeke zint ersehenen de bescheden Jacob Prutzenouw borger to Damyn alse eyn vulmech-tich procurator Clavves Dumen ok borger to Damyn alse eyn ankleger uppe de ene unde Cord Forstenouwe ok borger to Damyn alse eyn antwerdesman uppe de anderen zijden alse van wegene enes schulden ordels van deme Ersamen Rade to Damyn vor den erbenomeden Rad to Lubeke geschulden, alse van slachtinge wegen, so dat Cord For-stenouw unde zin sone Hans Forstenouw den erbenanten Clawese Dumen mit eneme berneholte geslagen scholden hebben, dar doch desulffte Cord unde zin sone Hans neen to zeden, welk en denne Clawes Dume to eedes hand gelacht scholde hebben, etc.; dar up de Radt to Lubeke na clage unde antworde affgesecht hefft vor recht: Na deme Clawes Dume mit eedes hand geclaget hedde, so moste eedes hand eedes hand losen; hedden de erbenomeden Cord Forstenouw unde zin sone Hans Forstenouw na der eedes hand wes be-kant, dat se affgeweddet hedden, unde Clawes Dume den broke gebort hedde, so moste id dar bij bliven. Jussu consulum Actum quinta feria post Letare.
NStB 1473 Letare.
1473 Apr.  6 151. Vollmacht.  Versilberung des Nachlasses.
Witlick zij dat int jar unses heren etc. 73 des sonnavendes vor Ju-dica vor den Ersamen Radt to Lubeke is ersehenen de beschedene Arnde   Lodewigesson,    borger   to    Harderwijgk,    begerende    sodane
103

schrifft twisschen eme unde zineme wedderparte Hinrike van Bingen latest int jar etc. 72 umme trent Conceptionis Marie gescreven, an-hevende: Wilhelm Nawe etc., to lesende, de denne na bevele des Rades gelesen ward, dar up denne de erscrevene Arnd Lodewigesson fur-der begerende was, dat eme de nalatene gudere Nesen wandages des erscreven Hinrikes van Bingen eliker husfrouwen uppe zin tovorsicht van deme Ersamen Rade to Harderwijgk vorsegelt overgeantword mochten werden; dar up Johan van Binghen, broder Hinrikes van Bingen, antworde unde zede, dat he zijk dessulfften zines broders Hinrikes van Bingen na zinen schrifften an eme van Venedien uth Welschlande gedan van dagen to dagen vormodende were tor stede to ko-mende, begerende noch dar up de sake beth to Hinrikes tokumpst to stundende, dar Arnd Lodewigesson to antworde unde zede, he hedde lange genoch na eme gewardet unde gebedet unde vragede Hanse van Bingen, offt he ok van des erscreven zines broders wegene macht hedde, dar to Hans van Bingen antworde unde neen zede, dar up de Rad to Lubeke na besprake unde ripeme rade äff zede vor recht: Na deme de erscrevene Johan van Bingen van zineme erscrevenen brodere Hinrike van Bingen nyne macht en hedde, so en künde he ok nicht manen.
Vurdermer am dinxedage na Judica darnegest volgende is de genante Arnd Lodewigesson wedder vor den Rad to Lubeke ersehenen, begerende na also vor eme de nalatene gudere Nesen van Bingen uppe zin erscrevene tovorsicht volgen to latende, dar up de Rad na besprake unde ripeme rade to antworde unde zede:
Dat men sodane vorgemelte nalatene gudere in jeghenwardicheid des ersamen mester Peter Monikes richteschrivers unde twijer besetener borgere to Lubeke entfangen unde de to penninge maken scholde, unde wenner de denne entfangen unde gepenniget weren, denne so scholde Wilhelm Nawe mit zinen frunden wedder vor den Rad komen, id ghinge dar denne furder umme wu recht were. Jussu consulum. Actum ut supra.
NStB 1473 Judica.
1473 um Mai 23 152. Handelsverbot für mangelhaftes Kauf mannsgut.
(Die Älterleute der Krämer zu Lübeck klagen gegen Hans Ekerhard aus Halle) etlikes wirokes halven, den he to Lubeke gebracht hadde unde den darsulves vor kopmans gud dochte to vorkopende, welk wirok doch nyn kopmansgud, sunder wandelbar gud were. Darup de Rat delede vor recht:
104

Dat Hans Ekerhard sulken vorscr. wirok nicht vorwardes, sunder torugge uthvoren unde sulkes wirokes binnen Lubeke tor stede nicht meer bringen scholde; unde weret zake dat deme so beschege, dar wolde de Rad denne furder up vordacht wesen.
NStB 1473 Vocem Jocund.
1473 Mai 29
153. Haftung des Schiffers aus Umladung. Befrachtungskontrolle durch Nowgorodfahrer.
Witlick zij dat de beschedene Alff Westede borger to Lubeke unde Hans Breßke voged to Travemunde vor deme Ersamen Rade to Lubeke tosprake gedan hebben uthe krafft unde macht enes machtbreves van deme Ersamen Rade to Revele vorsegelt van wegene Gerdes Sassen borgere darsulves, etliker olden kopperen pannen halven, de schipper Cleys Wulff in ertijden in zin schip entfangen unde wedder over bord gesät scholde hebben, dar over Gerd Sassen dar over*) pannen dar over*) affhendich geworden were etc., dar to de erscrevene schipper Cleys Wulff antworde, dat he sodane vorscrevene pannen van bevele unde hete der olderlude der Nouwerfarer uthe zinen schip in eyn ander schip over bord gesät hadde, so ze der umme vare willen dar inne nicht liden wolden, unde hedde deme erscrevenen Gerde Sassen de eme sodane pannen ingeschepet hadde, eynsodans kentlick unde witlick gedan, de denne des nicht bispraket hedde; dar up de erscrevene Rad to Lubeke na besprake unde ripeme rade beider dele vorscreven hefft affgesecht vor recht in nabescrevener wijse:
Kunde  Cleys  Wulff eynsodans   tugen  unde  nabringen  eynsodans  so vorgemelt werd, alse recht were, so en droffte he to sodanen erscrevenen pannen nicht antworden. Jussu consulum. Actum Sabbato ut ante [Exaudi].
NStB 1473 Exaudi.
1474 Jan. 28 154. Trennung von Tisch und Bett. Vermögenshaftung.
Witlick zij dat am vrijdage vor Purificationis Marie anno etc. 74 de beschedene Clawes Swarte borger to Lubeke, vulmechtich procurator Arn des Loxen borgers to Harderwijgk, mit Wilhelm Nawen ok borger to Harderwijgk vor den Ersamen Rad to Lubeke is ersehenen, bege-
°) Soll wohl heißen: Sassen de pannen affhendig . . .
105

rende twe schriffte in der stad nedderste boek gescreven to lesende so ze vaken tovorn gedan hadden, namliken de ersten anno etc. 63 Oculi gescreven, anhevende: Hinrik van Bingen etc., unde de anderen anno etc. 73 Jubilate gescreven, anhevende: Witlick zij etc., des denne de erbenante Clawes Swarte unde Wilhelm Nawe furder begerende we-ren, dat en sodane nastendige vijffundevef stich mark lub., dar van desulffte lateste schlifft inneholt, gutliken gehantreket mochten werden, dar to Hans van Bingen broder Hinrikes van Bingen vorscreven antworde unde begherde, dat eynsodans noch furder bestände mochte bliven beth to des erscrevenen zines broders Hinrikes tokumpst, des he zijk vorhopende were to körnende edder zinen vulmechtigen procurator to sendende; dar up de erbenomede Rad na antworde unde wed-derrede beider erbenomeden parthe, na besprake unde ripeme rade hefft afgesecht vor recht.
Na deme dat Nese wandaghes elike husfrouwe Hinrikes van Bingen vorscreven umme etlike sake willen van deme sulfften Hinrike ereme eliken manne dorch den werdigen hern Diderike van Calven wanda-ges domproveste to Lubeke van deme bedde, van der tafelen unde woninge unde nicht in den guderen scholen gescheden zin, so de erbenomede Rad des dorch den ersamen hern Corde Stenkope sodaner zake notarien clarliken was underrichtet unde sodane instrument dar up gegeven uter liken schall inneholden, so scholen sodane ergemelden vij ff unde vef stich mark noch furder bestände bliven, beth dat de erbenomede Hinrik van Bingen binnen Lubeke wedder tor stede kome edder zinen vulmechtigen sende; id gha dar denne furder umme alse recht is. Jussu consulum.
NStB 1474 Conversionis Pauli.
1474 Mai 17 155. Verwahrung. Treue Hand.
Broder Hermen Veltman woltmester des closters Reynevelde vor deme Ersamen Rade to Lubeke alze eyn vulmechtich procurator zo he zede hefft tosprake gedaen van synes closters wegen to Clawese Jaco-bes eynen schomaker, borger to Lubeke, alze van etlikes geldes wegen, dat by eme wesen scholde unde in vorwaringe gelecht were van we-gene broder Clawes Slupwachter, wandages woltmesters des ergescre-venen eres closters in Gode verstorven seliger dechtnisse, dar to de erscrevene Clawes Jacobes antwerde, dat he nicht meer den veer lu-besche gülden by syck hedde in vorwaringe deme erbenomeden broder
106

Clawes Slupwachter tobehorende, welk eme broder Hermen Veltmen
to edes hant lede, dat he nicht meer geldes by syck hedde deme er-
screvenen broder Clawes Slupwachter tobehorende; dar upp de Raed
na besprake deelet hefft vor recht:
Wolde Clawes Jacobes dar syn recht to doen, dat he broder Clawese
Slupwachters nicht meer wan de erscrevenen veer gülden schuldich
were unde van em ok nicht meer hedde entfangen, dar mochte he
mede van em scheden.
Jussu consulum actum ut ante [tercia feria post Vocem Jucunditatis.]
NStB 1474 Vocem Jucunditatis.
1474 Mai 26 156. Kauf. Angebot und fristgemäße Annahme.
Witlick sy dat de vormundere Hermen Rengers upp de ene unde de vormundere Telseken nalatene wedewen Hans Bekemans seliger decht-nisse uppe de anderen syden vor deme Ersamen Rade to Lubeke ir-schenen sint van wegene eynes huses, deshalven se twistich unde schel-afftich weren, des denne de Raed erbenomet na clachte, tosprake, ant-worde unde wedderrede, na besprake affgesecht hefft vor recht in na-bescrevener wyse:
Konde Hinrik Benssin unde Hinrik Lippe, vormundere des erscrevenen Hennen Rengers, tugen den koepp den de erscrevenen vormundere Telseken Beckmans en geboden hebben, dat ze den angenomen hed-den in den dren kordagen, des mochten se geneten. Jussu consulum. Actum am donnerdage vor Pinxsten.
NStB 1474 Exaudi.
1474 Juli 12 157. Tötung durch Tier. Haftung. Tierstrafe.
Wytlick zy dat Hans Lemme tor Herneborch wonaftich mit zynen twen zonen Jachim und Hinrike unde Hermen Gutan, des erscreven Hans Lemmen ome, vor dem Ersamen Rade to Lubeke ersehenen sint unde hebben syck beclaget unde tosprake gedaen to Clawes Steffens unde Hinrike Moller inwoners der stad Lubike, wu dat ze des erscreven Hans Lemmen zone van deme levende to deme dode scholden gebracht hebben, dar ze neyn to zeden, wente ze dat nabrengen wolden, dat en syn eigene pert dat he reeth alze he dar van gestegen were
107

geslagen unde gedaen hedde unde ze des unschuldich weren unde be-gherden ere tudinisse dar upp to hörende; des denne Hinrik Oldorpes, borger to Lubike, Hans Reneke to Luderstorpe, Thevs Hamborch tor Herenborch in der mollen, Kersten Denne ock tor Herneborch, unde Hinrik Borchard ock tor Herenborch, Titke Runge tor Warstow, Hinrik Loppe ock tor Herenborch unde Detlefs Runge, des erscrevenen Titke Rungen vader tom groten mäste, unde Hans Berch to Sluckupp, unde Peter Kopeken to Palingen wonaftich vormiddelst eren uthgestreckeden armen unde uppgerichteden vingeren staveder eede liffliken to den hilgen swerende getuget hebben in nabescrevener wijse, namtliken int erste Hinrik Oldorpes unde Hans Reneken, wu dat ze van des erscrevenen Hans Lemmen zone in sines vaders huse gehört hedden, dat de kranckheit de he hedde dat eme zyn egen pert alze id ene geslagen hedde gedaen hedde und anders nymant;
Thevs Hamborch, Kersten Denne, Hinrik Borchard hebben vorrichtet, dat dat erscrevene pert beschriet wort unde nyn mynsche, unde dat eme dorch Albert Berckhusen de hant affgerichtet unde affgeledet wart, unde nicht meer dan een recht dar over zij geholden; Tideke Runge, Hinrik Hoppe, Detloff Runge, Hans Borch unde Peter Kopeken vorbenomet hebben vorrichtet, dat ze van Hans Lemmeken gehört hebben, dat he zede, dat he Clawese Steffen unde Hinrik Moller van sodaner siner kranckheit unde sines perdes wegen nyne schult geve; dar upp de erscrevene Raed na besprake de erscrevenen Clawes Steffens und Hinrik Moller notloß desser sake halven gedelet hefft. Jussu consulum actum ut supra [tercia feria ante Divisionis apost.]
NStB 1474 Divisionis apostolorum.
1474 Juli 21 158. Samtschuld. Buchbeweis.
Hinrik Russenberch vor deme Ersamen Rade to Lubeke is irschenen, begerende eme sodane twehundert unde soß mark lub. so hij körten bevorne eme togedelet is de to schirmende, eme der van Pawele Spaen dar jegenwardich betalinge to bescheende, dar to Pawel antworde unde zede, dat etlik gelt van Hinrike Krumvoet de mit eme gelavet hedde hijr upp betalet were, des sijck Hinrick Russenborch toech uppe der stad boek, wes dat begrepen hedde, dat scholde eme wol unde we doen, unde dat he ersten van eme schedede, hedde he denne jennige tosprake wedder to eme, dat id dar denne umme ghinge alze recht were; dar up de Raed na besprake unde berade en afgesecht heft vor recht:
108

Na deme male dat Pawel Spaen unde Hinrick Krumvoet zeligen hern Brune Warendorpe vor sodane erscrevene twehundert unde soß marck lubesch mit samender hant eyn vor all gelovet hedden, so moste Pawel van Hinricke Russenberghe erst scheden, id ga dar vurder umme alze recht is. Jussu consulum actum quinta feria ante Magdalene.
NStB 1474 Magdalene.
1474 Juli 23 159. Bürgschaft. Haftung des Bürgen.
Witlick zij alze denne de Ersame Rad to Lubeke latest ame midde-weken vor Magdalene in der twistigen unde schelafftigen sake hundert unde teyn lichte gülden affgesecht hefft vor recht: Na dem male dat Hinrick Bletingk Mathiese Nigestad synen borgen vor rechte und Rade nicht upgeantwert hedde, so moste he to der sake antweren;
alsus is uppet nye darsulves vor dem Rade wedder irschenen Hennen Kubbelingk unde hefft Hinrike Bietinge dar jegenwardigen angelanget, umme des Rades delinge genoch to done, dar Hinrik erbenomet to antwerde, wu he nergen vor gelovet hedde dan synen borgen to Lubike to stellende; dar upp de Raed deme vorbenomeden Hinricke Bietinge vor recht gedelet hefft:
Dat he noch tor sake antweren schal edder Herwige syn gelt geven. Screven van bevele des Rades am sonnavende na Magdalene.
NStB 1474 Magdalene.
1474 Okt. 10
160. Rechtsunterworfenheit unter den Ort des Todes und liegenden Nachlasses. Heerwede.
Witlick zij alze denne hijr bevorne umme trent Assumptionis Marie negest vorgangen in der twistigen zake tuschen deme duchtigen kna-pen Otte van Ritzerowe uppe de ene unde den vormunderen synes seligen vedderen Hanses van Ritzerowe up de anderen zijden van deme Ersamen Rade to Lubeke afgesecht is vor recht: Na dem male dat Hans van Ritzerowe vorbenomed hijr to Lubike is vorstorven unde sodane gudere bynnen Lubike tor stede zint, so schal de ergemelte Otte sines erscrevenen vedders Hanses van Ritzerowe gudere mit lubescheme rechte hijr to Lubike manen;
109

so desulfte schrifft eynsodans clarliken vormeldet; alsus zint de erscre-vene Otte van Ritzerowe unde Hartman Scharpenberch schenke des erscrevenen Rades van wegen syner moder Elzeben vor dem Ersamen Rade to Lubeke in jegenwardicheit des gestrengen hern Clawes Ronno-wen ritters unde der erbaren frouwen Jutten nalatenen wedewen des erscreven Hanses van Ritzerowe, menende eyn herwede uth sodanen guderen seligen Hanses van Ritzerowe to hebbende unde vurder to sinen guderen erfname mede to wesende; dar up de erscrevene Raed na besprake affgesecht hefft vor recht:
Na deme male dat Hans van Ritzerowe vorbenomed hijr to Lubike vorstorven were unde syne gudere hiir to Lubike tor stede zint, so schal men de gudere hijr ock mit lubeschem rechte manen, unde weme dat erve bort, de mach ock de herwede nemen; id gha dar vurder umme alze recht is. Jussu consulum actum 2. feria post Dionisii.
NStB 1474 Dionisii.
1474 Okt. 12 161. Treue Hand.  Haftung der Witwe.
Witlick zij dat Otte Kolre vor dem Ersamen Rade to Lubeke to-sprake gedaen hefft to Hartmanne van deme Knope unde Anneken siner husfrouwen wandages eliken husfrouwen seligen Hinrick van Velthemes, alze van wegene eyner kisten mit harnsche, de in vorledenen jaren van seligen Fredericke Kolre des erscrevenen Otten broder bij deme erscrevenen Hinricke to truwer hand scholde gesät zijn, des so hebben beyde parte de sake gesät bij den erbenomeden Raed in frunt-schopp edder rechte to vorschedende, dar upp ze de fruntschop dorch de ersame heren Corde Brekewold unde Ludiken Beyen radmannen to Lubike van deme Rade dar to gefoget vorsocht hebben, des sick denne na vlitiger bewisinge sodane fruntschop nicht hefft vynden willen; dar negest beide erbenomeden parte wedder vor deme Rade sint irschenen, dar de ergesechte Otte syne dachte unde tosprake jegen de ergesechten Anneken uppet nye gedaen hefft, des denne na wedder-rede dar upp bescheen de ergemelde Raed na ripeme rade unde besprake in desser twistigen sake dorch den ersamen hern Johann West-val deme borgermester afgesecht heft vor recht in nabescrevener wijse: Na deme dat Hinrik van Veltem een testament gemaket hedde unde Anneken siner husfrouwen dar inne gegeven hedde wes he er gegund hedde, wolde denne de erscrevene Anneke dar er recht to don, dat ze sodane kisten mit harnsche nicht entfangen hedde van deme erbeno-
110

meden Frederike Kolre unde des harnsches dar inne wezende nicht
genotten hedde, dar mede mochte ze van Otten erbenant mit rechte
scheden.
Jussu consulum actum ut ante des middewekens na sunte Dyonisii.
NStB 1474 Dionisii.
1474 Okt. 28
162.	Sicherstellung des Nachlasses zugunsten der Gläubiger.
Diderick Basedow vor deme Ersamen Rade to Lubeke hefft tosprake gedan to Hinrik Ottingen, dat he sick scholde underwunden unde angetastet hebben etlike gudere de nalaten hadde selige Hinrik Ratingk tom Stockholme, dar to Hinrik Ottingen antwerde unde zede, he hedde personliken sick neyner guder underwunden edder angetastet unde ok von des doden mannes gude nicht van zick gesand, sunder de schulde-nere hedden den nalatenen guderen samptliken eyne ander were ge-maket de dar tom Stokesholme weren to aller schuldenere besten; dar up de Ersame Radt to Lubeke gedelet heft vor recht: Wolde Hinrik Ottinge dar zin recht to don, dat he zick des doden mannes gudere nicht underwunden ock nicht angetastet hedde, odk van des doden mans gudere nicht van zick gesand hedde, sunder de gudere weren gebracht unde gelecht in eyne andere were to aller sculdenere beste, dar mochte he mede van Diderik Basedowen scheiden. Jussu consulum actum ut ante [in festo Simonis et Jude].
NStB 1474 Simonis et Jude.
1474 Okt. 31
163.	Vereinbarung des Gerichtsstandes. Unverfolgte Besäte.
Hans Bymezee, Albert Runckel, Brand Hogeveld, Jacob Richardes, Hans Wantschede, Tonies Dyman, Conradus Gumprecht, Wolter Bischop, Hinrick Lipperode unde Arnd van Mederik alze vulmechtige procuratores der gemenen schuldeners Godemans van Buren van deme Ersamen Rade to Lubeke unde den sulfften schuldeneren dar to gekoren unde geschicket vor deme sulften Rade to Lubeke hebben tosprake gedan to Diderike Dyman borgem to Reval van wegene eyner besäte, de de erscrevene Diderik uppe des erscrevenen Godemans gudere to Reval schal gedan hebben, unde ock van geldes wegene dat de erge-melte Diderik deme sulften Godemanne scholde schuldich wesen etc.; dar up de erscrevene Rad na antwerde, wedderrede, na besprake unde ripem rade en afgesecht heft vor recht in nabescrevener wise:
111

Na dem male dat zijk Diderik Dyman eyn antwordesman vorwillkord unde vorborget hefft sine sake in fruntschop edder rechte vor deme Rade to Lubike ut to dregende, konen denne de anclegers dat nabringen, alze recht is, dat de besäte de de erscrevene Diderik to Reval gedan heft to eynem gantzen vullenkomenen ende nicht vorvolget zij alze recht is, so schal Diderik de besäte laten benogen, id gha dar furder umme alze recht is. Jussu consulum actum ut ante [in vigilia Omnium Sanctorum.]
NStB 1474 Omnium Sanctorum.
1474 Nov. 16
164. Ansprüche der testamentsgemäß ausgesteuerten Witwe.
(aus Stralsund)
Bertram van der Mollen vor deme Ersamen Rade to Lubeke mid syneme vorspraken und eyneme geschulden ordele vamme Stralessunde etliker guder halven geschulden etc. is irschenen, deshalven he tosprake gedaen heft to Hinrike Beer alze eyn vulmechtiger van wegen der vormundere syner moder; dar up de erscrevene Rad na besprake, ripem rade, sodaner dachte, tosprake, antworde, wedderrede unde insage gedelet unde affgesecht heft vor recht in nabescrevener wyse: Na deme dat testament by werde is gedelet unde der vrouwen, nala-tenen wedewen seligen heren Everdes van der Mollen wandages radmanne tom Stralessunde, is wedder gegeven ere brudschat unde dar to wes ereme manne van erent wegene angeervet was, unde he er dar enboven eyn kleynode unde ghave heft gegeven unde zyn ander gud dar enboven ghan scholde synen erffliken gangk na lubeschem rechte, so mod de vrouwe sick dar ane benogen laten unde de negesten erven mögen hebben wes dar denne enboven is. Jussu consulum actum feria quarta post Martini.
NStB 1474 Martini episcopi.
1475 Febr. 4 165. Vorwurf der Rechtsbeugung.  Beweis.
Witlik ßij, dat eyne frowesname genomet Mycke vor dem Ersamen Rade to Lübeck to Wilhelm Storinge borger darsulves tosprake gedan heft, van dat he upp Schone alße eyn voged des Ersamen Rades mit den anderen der Stede vogede de tor tyd dar ok mede wesende dar
112

an unde over gewesen unde geseten hedde, dat er unrecht wedder-varen und nyn recht besehen were, dar Wilhelm to antworde, he mit sinem rechte beholden wolde, dat van eme na erer clage so nicht besehen were; dar upp de Ersame Rad na antwerde, insage und wedder-rede, na besprake und ripem rade dorch den ersamen Hern Hinrik Castorpe affgesecht heft vor recht:
Wolde Wilhelm dar zin recht to don, dat he der erscrevenen Myeken nyn unrecht sunder wes recht were gedan und weddervaren hedde laten, dar mede mochte he van der erscrevenen Myeken mid recht scheiden. Jussu cons. actum sabbato post purificationis.
NStB 1475 Purificationis.
1475 März 15
166. Prozeßkosten.  Haftung des Vaters für den Sohn.
Robeke Nygemarket vor dem Ersamen Rade to Lubike is irschenen mid eynem ordelsbreve des alderdurchluchtigesten hochgebornen fur-sten unde hem Hern Frederikes Romischen Keysers etc. mid syner keiserliken gnaden anhangenden Secret vorsegeld unde iegen Hanse van Northen unde synen vader Ludiken van Nortem van wegene eyner ingelechten appellacie, eyner cameren unde glintmuren tuschen en beiden belegen unde kost unde teringe der halven van eme be-scheen uthgegan, welcke kost, theringe unde schaden na vlitiger vor-horinge sodaner erbenanten keiserliken botbreve desulffte Robeke Nyemarket in syner ansprake darsulves under lengeren worden geachtet hefft uppe achtehundert Rinsche gülden;
dar to Ludeke van Nortem vorbenant antwerde, dat he eme nicht schuldich were, de sake em ok nicht toqueme;
dar Robeke wedder to antwerde unde zede, de zake de queme em to, wente zijn erscreven zelige zone Hans mit eme, do he in deme levende was, in den samende geseten hedde, unde noch hude to dage mid em in den samende sete;
hyr upp de erscreven Rad na besprake unde ripem rade en affgesecht hefft vor recht:
Na dem male dat Hans van Nortem mid Ludiken van Nortem synem vader in dem samenden satt unde in deme samende vorstorven is ungescheden, unde dat recht denne van wegen eres huses, cameren unde glintmuren gekomen were, so moste he unde zyne husfrowe dar jegenwardich to der sake antweren, id gha dar vurder ume alze recht is. Jussu consulum actum ut supra [Middeweken vor Palme].
NStB 1475 Palmarum.
8	113

1475 Apr. 19 167. Prozeßkosten.   Haftung des Vaters für den Sohn.
Robeke Nyemarket mid sinem wedderparte Ludiken van Nortem vor dem Ersannen Rade to Lubike is irschenen, begerende des Rades delinge hijr bevorne am middeweken vor Palme in erer twistigen sake van dem ergenanten Rade tuschen en utgesproken unde in der stad bok gescreven to lezende, den alzo bescheen, heft de erscrevene Robeke Nyemarket eyne cedulen sines geledenen schaden unde utgelech-ten geldes in desser sake gedan overgeven, begerende de to taxerende unde irkentnisse to hebbende, unde alze denne des Rades delinge under andern ludende is, dat Ludeke van Nortem unde syne husfrowe dar jegenwardich to der sake antwerden scholen, so hefft desulffte Rad noch na vlitiger vorhoringe sodaner erscrevenen schrifft unde delinge, na antwerde unde beider erscreven parte wedderrede, na be-sprake unde ripem rade affgesecht vor recht:
Dat ze noch to der zake antwerden scholen, edder kost unde teringe Robeken na erkantnisse wedderleggen. Jussu consulum actum am middeweken na Jubilate.
NStB 1475 Jubilate.
1475 Apr. 21 168. Dasselbe.
Witlik zij, alze denne de Ersame Rad to Lubeke in der twistigen sake twischen Robeken Nyemarket uppe de ene unde Ludeken van Nortem unde siner eliken husfrowen uppe de andern zyden wesende, to twen malen under anderen geordelt unde gedelet hefft vor recht, dat ze beide to der zake antwerden scholen edder kost unde teringe in desser zake bescheen dem ergenanten Robeken na irkantnisse wedderleggen,
alsus so hefft de sulffte Rad na antwerde unde wedderrede, na besprake unde ripem rade noch to den derden male gedelet alze to vorne, offte dat ze am sonnavende negest volgende wedder vor dem Rade irschinen, seggende de zake, wor ume dat ze des nicht plege zin. Jussu consulum actum am vridage na Jubilate.
NStB 1475 Jubilate.
114

1475 Apr. 24 169. Amisstreiiigkeit.   Belehnung.
De olderlude der bodeker vor zik und van wegen eres gantzen amptes vor dem Ersamen Rade to Lubeke zint irschenen zik beclagende eyns benders genomet Hartich Holste, wu dat he unde syn knecht erem ampte mit sinem werke und bindende to vorfange were, begerende ze derhalven to besorgende, dat he alzo erem erscrevenen ampte to vorfange nicht en werkede, dar to de sulffte Hartich Holste antwerde, dat he mit sinem ampte mid eynem knechte to werkende van dem er-screven Rade vorlenet zy, zik vorhopende, he mid sodanem sinem knechte syn ampt, so he dat dagelix ovet, wol oven mochte; dar upp de erscrevene Rad na beider parte antwerde und wedderrede, na besprake den ergenannten olderluden to antwerde gesecht hefft: Na dem male dat de ergenante Hartich Holste vorlenet were mid einem knechte to bindende und zin werk to ovende, so scholden ze ene lyden unde arbeiden laten, men nyn nye werk des bodekers ampts scholde he nicht maken, unde wer id sake dat des erscreven Hartich Holsten knecht eres ampts begerde, und des werdich were, so en scho-len ze ziner nicht vorleggen und em des nicht weren, dar ume he eme buten erem ampte gedenet hedde, des de erbenanten olderlude alzo to vreden weren. Jussu consulum actum ut supra [lune post Cantate].
NStB 1475 Cantate.
1475 Mai 13 170. Verboden von Rats und von Amts wegen.
Witlik zij dat in dem jar na der bort Cristi unses hern dusent ver-hundert dar na in dem viff unde soventigesten Jar am avende to pinx-ten vor dem Ersamen Rade to Lubek zint irschenen de olderlude des amptes der knokenhower, zick beclagende, wu dat ere medebrodere dessulfften eres amptes en unhorsam zyn, wanner dat ze ze vorboden laten so wol van des Rades alze van erer eigen wegen edder eres amptes, begerende, dat ze desulfften eres amptes medebrodere by eener peene und erem broke verboden mochten umme ze des tho beth horsam to makende;
des de erscrevene Rad na besprake und berade den olderluden der vorbenomeden knokenhower tor tyd wezende gegunt und togelaten hefft, dat ze ere amptsbrodere van wegen des Rades, wanner dat id der stad offte dem Rade belangende is, vorboden mögen, by broke eynes lub. Schillings, und van wegen eres ampts by broke soß lub.
»•	115

penn. unvorlatlik tho bethalende, so vaken alze ze unhorsam unde ver-bodet werden, unde in der stad tohuß zint, unde ehaftige notsake unde kranckheit eyn sodans en nicht benympt, dar mede ze zik entschuldigen mögen, unde desset to durende solange alze dem Rade dat behaget. Jussu consulum.
NStB 1475 Corporis Christi.
1475 Juni 3 171. Badsiuben und Schröpf köpfe.
De batstovers der Stad Lubeke vor dem Ersamen Rade darsulves zint irschenen zik beclagende, wu dat etlike van eren amptes broderen namenliken de batstover in sunte Johann und in der Vlesdhhowerstrate vorhengeden und toleten in eren stavene coppe to settende dat en doch vorboden wer nicht to stadende noch to donde; dar up de Rad na besprake und berade, na dachte und antwerde ge-delet und en afgesecht heft, dat ze in nynen batstoven tostaden edder gunnen scholen den luden coppe to settende, wente de erscrevene Rad eyn sodans nicht wil gehat hebben. Jussu consulum actum ut supra [sabbato ante Bonifatii].
NStB 1475 Bonifatii.
1475 Juni 7 172. Forderung nach toter Hand. Beweis.
Hermen Klüver alze eyn vulmechtich procurator des duchtigen kna-pen zeligen Hennekens van Bockwolde und ziner moder vrowen Hey-gelwich vor dem Ersamen Rade to Lubeke heft tosprake gedan to Eier Stechman, van wegen twintich lub. mr. de de erscrevene Eier Stechman der erscreven vrowen Heilewich na doder hand des erscrevenen eres zones scholde schuldich zin, dar to Eier Stechman geantwerdet heft, dat he zeligen Heneken van Bokwolde noch ziner erscrevenen moder nichte schuldig were, welk he mit sinem rechte beholden wolde; des de Ersame Rad na besprake und berade dorch den ersamen hern Hinrike van Stiten borgermeister vor recht affgesecht hefft: Wolde Eier Stechman syn recht dar to don, dat he der erscreven vrowen Heilewich van eres erscreven zones wegen nicht schuldich were, dar mochte he unde mit rechte van eme scheiden. Jussu consulum actum ut supra [am middeweken na Bonifacii].
NStB 1475 Bonifacii. 116

1475 um Juni 5 173. Prozeßkosten.   Aufstellung und Schätzung.
Robeke Nyemarket vor dem Ersamen Rade tho Lubeke is irschenen darsulves iegen zijn wedderpart Ludeken van Northern und zijne elike husfrowe, syne dachte und geledene schaden vormeynde unde opende unde des eyne schrift togende und vorbrengende, begerende de to lezende und in der stad bok to scrivende und sodans zine koste und geledene schaden to taxerende, ludende van worden to worden alze hijr na volget: Ersamen wisen leven heren, so ick boven juwe erlike Rades delinge des gebuwetes halven alze ick van Ludeken van Northern unde zijner husfrowen ersten vor juwer ersamen wisheit to eynen gantzen ende, alze dat juwe erlike stadbok clarlike hefft begrepen, wart gescheiden und deilet, dar na buten landes dorch Hanse van Northern erer beider zone to den tyden nuch under orem horsam wesende, dar under unde uth desulve ere zone nu in god vorstorven is, van dessulven gebuwetes wegen in den keiserliken hoff geladen und vorvolget byn worden, ane dat ze den gemelten eren zone uth erem gehorsame gewiset ofte gesettet, mer eme also eyn sodans iegen my to donde togelaten und gestadet hebben, umme sodaner citacie wegen ik den Ersamen Johanse Bersenbrugghen mynen procuratorn in den keiserliken hoff mit groten uncosten gesendet und vormiddelst eme so vele van der keiserliken Maiestad, dat sodane sake dessulven gebuwetes an juwe Ersamheide wedder gewiset und bevalen ward, irlanget hadde, dar ane eine doch de gemelte er zone zik nicht beno-gen, men vormiddelst ener freveliken appellacie myn dan mit rechte, alze dat klarliken uthwiset de keiserlike ordelsbreff, den ik vormals vor juw entoget und lesen laten hebbe, de sake wedder in den keiserliken hoff hefft gebracht, my to grotem unvorwinlikem vorderve und schaden, deshalven ik mynes geldes quid unde neringeloß byn worden, alze hijr na gescreven steit, jodoch so wil ik de obgenante appellacien sake mit schaden und kosten, de ik derwegen sondergen boven dem obgenante und hijr na bescrevene groffliken geleden hebbe, hijr in nicht getogen hebbe, mer de my beholde to syne tijd van der keiserliken Maiestad, dar id noch hanget, ordel und recht bohorende, dar van ik openbar protestere; int erste hebbe ik Johanse Bersenbrugghen alze ick eme in den keiserliken hoff moste senden, over den wech tor teringe gegeven 24 rinsche gülden 3 marck lub.; item so hebbe ik noch dar boven dem sulven Johanse tor teringe und myn recht to bescher-mende in den keiserliken hoff bestellet hundert 11 mr. lub.; item noch demsulven Johanse vor eyn knechte peerd gegeven 10 mr. lub.; item noch demsulven Johanse vor wand to rideklederen, stevelen und tor reyse behufs soven marck lub.; item noch byn ik demsulven Johanse
117

vor zijne arbeid schuldich 30 rinsche gülden, item vor schriffte in der stad bok to scrivende und dar uth to lezende, vor justemente und ander breve notarien und andern schriveren uthgegeven mer den 6 mr. lub.; item byn ik noch schuldich vor eyn instrumente Marco Meknan eynen lub. gülden, item vor bodelon in den keiserliken hoff to eyner tijd 14 mr. lub., item noch to bodelone 12 mr. lub.; item byn ik schuldich Hinrike Pariße dar vor dat he my raddedich in der sake is gewesen, eyne leidensche hoyken, de zik ok wol uppe 10 mr. lub. wil lopen; item so achte ik myne vorsumenisse, und dat ik neringeloß byn geworden van desser sake wegen to mynen groten vorderven und unvorwinliken schaden uppe soßhundert rinsche gülden; item so hebbe ik noch boven alle vorscreven in der sake uth gegeven, dat ik nicht wol bereken kan, boven soventich mr. lub., wor umme bidde ik na juwer erliken Radesdelinge, dat my Ludike van Northern und zijne husfrowe desse obgescrevene kost und teringe mit allem schaden to wedderleggen syn plegende und my sodanes na juwem erkentnisse bescheen möge, willen affseggen und derwegen alzo vele alze recht is my furder helpen edder helpen laten mit en ersten; des denne de erscrevene Rad na vlitiger vorhoringe sodaner schrifft dem erbenanten Ludeken van Nortem und ziner husfrowen de tijd gesatt und prefigert hefft, umme am sonnavende liegest volgende vor den Rad wedder to komende umme sodane koste und geledenen schaden des ergenanten Robeke to schattende und to taxerende edder rede-like sake dan to seggende, worumme eyn sodans nicht bestehen schole. Jussu consulum.
NStB 1475 Bonifatii.
1475 Juni 12
174. Prozeß-Beistandschaft für die mit dem Ehemann verklagte Ehefrau.
Witlik zij, dat Robeke Nyenmarket und zyn wedderpart Ludeke van Nortem unde zijne elike husfrowe vor dem Ersamen Rade to Lubeke zint irschenen, dar denne de sulffte Robeke begheerde de kosten, synes geledenen Schadens in eyner twistigen zake tuschen en wesende bescheen, na lüde ziner angegeven cedulen to taxerende und to betu-gende, des de erscrevene Rad dem genanten Ludeken van Nortem und syner vorbenanten husfrowen vristdage beth over achte dage gegeven hefft, zeggende to dessulfften Ludeken van Nortem husfrowen in wise hyr nabescreven:
Frowe, gij stan und reden, wes gij to rade, reden und spreken dem Rade to na, gij zijn unmundich und uwe man de is old unde krangh,
118

uppe dat gij denne nicht dorven zeggen, dat wy juw in dem rechte willen vorsnellen, so komet over achte dagen wedder und brenget dan eynen man mede de juwe word sprekt, und gelevet id juw, so keset Vormünder, dat wille wy juw gerne gunnen, jodoch gij komen edder gij komen nicht, nichtestemyn wille wy laten ghan wes recht is. Jussu consulum actum ut supra [am mandage vor Viti].
1475 Viti martiris.
1475 Juni 21 175. Kauf. Beweisrecht.
Vynne Decker borger to Wisbu uppe Godtlande vor dem Ersamen Rade to Lubeke hefft tosprake gedan to Hanse Bücke borger to Lubeke in der Koningstrate wonaftich van wegen twier lickstene etc., dar desulffte Hans Bück to geantwerdet hefft, he em nichtes affgekofft, nergen vor gelovet hebbe, em ok nichtes schuldich were, des he over-bodich was zin recht dar vor to donde, dar up na beider erscreven parte dachte, antwerde, wedderrede, na besprake und ripem rade de erge-screven Rad en afgesecht heft vor recht:
Wolde Hans Bück erbenomed zin recht dar to don in maten vorbeno-med, dar mochte he van Vynnen Decker mit rechte mede scheiden. Jussu consulum actum am Middeweken vor Johannis baptiste dage.
NStB 1475 Johannis baptiste.
1475 Juli 8 176. Haftung der Eltern für den Sohn.
Robeke Nyemarket am sonnavende vor Margarete virginis is mit synem wedderparte Ludeken van Nortem und dessulfften Ludeken husfrowen vor dem Ersamen Rade to Lubeke irschenen unde darsulves uppet nye tegen ze sijne dachte in maten alze vor bescheen unde der-wegen ene schrifft dem Rade overgegeven were overgebracht unde vorteilet, begerende uppe sodane zijne overgegevene schrifft hijr be-vorne in der stad boke registreret de dan in der beider parte jegen-wardicheit avermals gelesen ward umme syne koste, teringe und schaden to taxerende unde dat eme de na des Rades erkentnisse und inneholde der obgenanten sijner schriffte wedder gelecht werde unde wat der wegen recht is van dem gemelten sinen wedderparte wedder -varen moghe, dar entegen alze Ludeke van Northern unde zijne hus-frowe vorgheven unde vortelleden dat ze Robeken erbenomed nicht
119

schuldich weren unde des obgenanten Ludeken husfrowen tegen des Ersamen Rades to Lubeke delinge vormals van sodanes buwetes wegen bescheen dar van desse zake komen is vorghaff unde sprak, dat ene unrecht gescheen were, wente de schynbar daet noch vor ogen were unde dat de snoer nicht ghaen mochte; dar upp de Rad na besprake unde ripem rade durch hern Hinrik Castorp borgermeister hefft ersten der vorgenanten frouwen laten affseggen:
So alze ze dar gestanden unde uppe des Rades delinge, dat erem manne unde er unrecht gescheen were, gesproken hedde, wer sodans tegen unses allergnedigsten hern Romischen Keysers ordel unde affge-sechte recht, na lüde des keiserliken ordelsbreves alze Robeke vormals vor dem Rade hedde entoget unde laten lesen, unde ok tegen ere gelimp, ere unde eede, darumme ze in de keiserlike gewald scholde ghan, wolde de Rad dan vurder dar upp vordacht wesen; unde dar na altohand van des Rades bevele durch densulven hern Hinrike Castorpe ward affgesecht:
So alze Ludeke van Northern vormals mit syner husfrowen eer berad uppe des vorgenanten Robeken dachte und siner overgegevenen schriffte to antwerdende were gegeven unde dar boven uppe dat ze zik yo nicht beclaghen dorfften togelaten und vorgonnet, dat ze wene mid zik vor den Rad brenghen mochten offt ze wolden, de van erer wegen spreke, unde offt de frowe vormunder kezen wolde, dergeliken, dem doch alzo nicht bescheen were unde ok to des obgenanten Robeken dachte nicht antwerden wolden, so wolde de Rad sodane obge-nante kost, theringe unde schaden taxeren unde alze hude over achte dagen laten ghan wat recht were, darto Robeken unde Ludeken vorgenant ward bescheiden, dan vor den Rad weder to körnende. Hijr zijn an unde over gewesen Arnd Beerman, Hinrik van Ripen unde Hans Sennewold borger to Lubeke alze tuge hyr to gebeden. Jussu consulum.
NStB 1475 Margarete virginis.
1475 Juli 21.
1??. Ausfall der Zeugen bis auf zwei. Beweiskraft. Bruder als Zeuge.
(aus Demmin)
Een geschulden ordeel van Damyn etc.
Witlik zy alze denne de Ersame Rad to Lubeke am vridage vor dem sundage Jubilate van wegen des geschulden ordels van dem Rade to Damyn utgegan, des denne Hans Osten eyn ancleger und Laurencius Funcke eyn antwerdesman geweset zint, na dachte, antwerde und in-
120

sage und wedderrede, na besprake und ripen rade affgesecht hefft vor
recht in nabescrevener wyse:
Na dem male dat de ancleger veer tuge benomet hefft, kan he dan
bewisen, dat twe van den veeren all eens getuget hebben, dar mach
he mede bestan, id gha dar wider umme alze recht is;
Alsus so zint de erscrevenen parthye sodanes ordels halven am avende
Magdalene vor dem Ersamen Rade vorbenomed wedder irschenen, des
desulffte Rad na dachte, antwerde, wedderrede und na besprake den
erscrevenen partien afgesecht hefft vor recht:
In dem de ancleger mit sinem broder tugen wil, wil desulfte dan dar
zin recht vor don, dat he mit sinem broder nicht in dem samende sitte
unde nicht dorch gunst, vruntschopp, gisste edder gave, sunder umme
rechtes rechten wille tugen wil, so mach he eyn tuch mit eynem andern
van den veer tugen in desser zake wesen, id ga dar vurder umme alze
recht is.
Jussu consulatus.
NStB 1475 Margarete virginis.
1475 Juli 31 178. Kupferhütte. Schädigung der Handwerksämter.
Witlik zij dat de olderlude der smede der stad Lubeke mit etliken eres amptes brodern in eynem merckliken tale vor dem Ersamen Rade dar sulves gewest zint zik beclagende over Hinrike Hagelken, inwoner der stad Lubeke van wegen eyner kopperhutten to Wesenberge wezende, welke hutte erem ampte und den gemenen borgern to Lubeke to schaden und merkliken vorvange were, alzo ze nyne kolen so ze to vorne gedan hebben nicht bekomen konden und nu durer betalen mosten dan ze tovorne plegen to donde, dar to Hinrik antwerde und zede, dat de erscrevene copperhutte en edder der stad Lubeke noch eren bürgeren nicht to vorvange were, und wolde de kolen, der he aldar brukede, so veer halen laten, dat id en unschedelik wesen scholde; dar upp de erscreven Rad na besprake und ripem rade, dat gemene beste betrachtende am avende des hilgen festes Pingesten to dem ersten male, und am avende Vincula Petri tom andern male dem ergenanten Hinrike affgesecht hefft:
Dat he der erscreven kopperhutten to Wesenberge edder to Odeslo nicht hebben edder bruken scholde, sunder de tuschen do und Sunte Johannis dage to middensommer nu vorgangen wedder dale breken und to Odeslo nyne nye kopperhutten ok wedder buwen seholde. Actum ut supra.
NStB 1475 Laurencii.
121

1475 Aug. 26 179. Klage nach toter Hand. Verjährung.
Hinrik Pariß, Cord Francke und Bernd Meyer vormunder Gretiken nalaten wedewen seligen Kersten Howeges vor dem Ersamen Rad to Lubeke hebben tosprake gedan to den vormundern seligen Hermen Boysenborge der erscreven Gretiken steffvaders, van erffschichtinge wegen ores vederliken erves, dar de erscreven vormunder to antwer-den, dat der erscrevenen Gretiken selige vader over dertich edder ver-tich jaren gestorven were und by Hermens levende vor richte edder rechte dar umme nie gemanet hadde etc., menende se nu na doder hand er nicht schuldich weren to antwordende, dar up de erscrevene Rad na besprake und berade der erscrevenen Gretiken affgesecht heft vor recht:
Na dem male dat Gretiken vader so lange is doet gewest und ze eynen man boven 26 jar gehat heft und hijr mit Hermen Boysenborge erem stefvader to wege und stege gegan hebben und nu erst na doder hand manet, so en dorven de erscreven vormunder des erbenanten Hermen to erer clage nicht antworden, men van der andern drier sake wegen alze van wegen twier jar kost, hußhur und etliker guder halven, de ere halve zuster uth dem huse mede scholde genomen hebben, dar scholde id vurder umme gan alze recht were. Jussu cons. act. ut supra. [am sonnavende na Assumptionis].
NStB 1475 Decollationis Sancti Johannis.
1475 Aug. 29 180. Verfahren bei der Erbteilung. Einbringung.
Witlik zij dat in der twistigen zake tuschen den vormundem Anneken, nalatenen dochter seligen Hans Bruns wandages des goltsmedes up de ene, und den vormundern seligen Gretiken, des erscrevenen Hans Bruns nalatenen wedewen uppe de andern zijden, de Ersame Rad to Lubeke na clage, antwerde, insage und wedderrede beider erscrevenen parte affgesecht heft vor recht in nabescrevener wise: Dat de erscrevene vormunder der erscrevenen seligen Gretiken Bruns scholen dat gud, dar umme ze twistich gewest zint, tohope bringen, dat zij schultbreve, rentebreve, klenode, kleder, louwband, dat zij welkerlege dat zij, und maken dat gud zo alze dat was, do de vrowe in Gode vorstorff, unde wanner dat sodans gud tohope is, so scholen ze dat antworden den vormundern der erscrevenen Anneken Bruns; wanner dat id alle overantwordet is, vertein dage dar na so scholen de
122

sosteinhundert marck brutschatt rede wesen, und de vormunder Greti-ken Bruns sdholen de in beholt bringen, dar ze wiss unde wol vorwart zin, und dar scholen ze stan to allemans rechte; hefft dar denne jemand tosprake to den clenoden edder rentebreven, dar schal id vurder umme gan alze recht is. Jussu cons. act. ut supra [decoll. S. Joh.].
NStB 1475 Decollationis Sancti Johannis.
1475 Sept. 1
181. Zeugenschüttung. Unanfechtbarkeit des Zeugnisses.
(aus Kiel)
De ersame Hans Reyncke, radman tom Kyle und Hans Make borger darsulves ancleger und Vormünder Greteken van den Berghe van wegen eyner wisch, de dar liggen schole upp eme hamer uppe de ene, unde de ersame Kersten Glusingh, ok radman darsulves alze eyn ant-wordesman uppe de andern zijden vor dem Ersamen Rade to Lubeke mit enem geschuldenen ordel zint irsclienen, des denne dersulffte Rad na dachte, antworde, insage und wedderrede gedelet hefft vor recht in nabescrevener wise:
Na dem de tuge in jegenwardicheit Kersten Glusinges gesproken und getuget hebben,  und he darto geeschet ward und desulfte Kersten dersulften tuge nicht gescuttet hefft, wes ze denne getuget hebben, dar mod id by bliven, id gha dar under umme alze recht is. Jussu cons. act. ut ante [am dage Egidii abbatis].
NStB 1475 Egidii abbatis.
1475 Okt. 16
182. Widerklage.
(aus Fehmarn)
Van Vemeren.
Hans Wolder vor deme Ersamen Rade to Lubeke mit enen openen vorsegelden breve van den kemereren unde swornen des landes Vemeren utgegan is irschenen unde heft tosprake gedan to Reyneke Bertold borgere darsulves van wegen sosteyn mark lubesch, dar Reyneke to antworde unde zede, he ock tosprake to Hanse Wolders erbenomed hedde; dar upp de erscrevene Rad na besprake, na dachte, antworde unde wedderrede en afgesecht hefft vor recht:
123

Dat Reyneke erscreven van Hanse Wolders der erscrevenen  16 mr. halven  scheiden  schal;  hefft  Reyneke  denne  wedderumme  tosprake to Hanse Wolders, dar schal id umme ghan alze recht is. Jussu consulum. Actum am dage Galli anno 75.
Cod. ord. Lub. Nr. 92.
1475 Okt. 19
183.	Zeugnisunfähigkeit des Richters.
(aus Demmin)
Clawes Vlynd alze eyn vulmechtich procurator Bussen vam Calande zo he zede uppe de ene vor dem Ersamen Rade to Lubeke mit eynem geschuldenen ordele van Demmyn van etlikes ackers wegen alze eyn ancleger is irschenen, iegen syn wedderpart Henningk Gottebend, ok procurator Jachymes Swessin, antwordesmanne uppe de anderen zijden, des de erscreven Rad na dachte, antwerde, wedderrede, na besprake und ripem rade afgesecht hefft vor recht:
Na dem male dat Hans Osten borgermester und Hans Brand radman to Demyn aver der sake alze richter geseten hebben, so en mögen ze nyne tuge in der sake wesen. Jussu cons. act. ut ante [am donnerdage na Luce].
NStB 1475 Luce ewangeliste.
1475 Nov. 13
184.	Urteil des Rats in eigener Sache.
Witlik zij alze de Ersame Rad to Lubeke to Clawes Busch Gerdes zone to Travemunde wonaftich to etliken ackeren to Brotmerhavede0) in dem kespel to Travemunde by dem avegravenen lande belegen tosprake gedan hefft, welker acker denne demsulfften Rade tobehorig, na lüde enes breves dar up gegeven und vorsegeldt, dar de erscreven Clawes Busch to antwerde und zede, dat zin vader Gherd Busch so-danen acker in vorgangenen jaren van Hanse Drewes vor 23 lub. mr. gekofft hebbe, so he dat wol nabrengen und bewisen konde, unde em de van dem sulfften sinem vader angeervet scholde wesen; dar up de sulffte Rad ene vragen leed, offt se ock welck bewiß edder breve dar upp hedden, dat sodane acker en und nicht dem Rade tobe-horde, dar ze neen to zeden; so heft de erscreven Rad na vlitiger vor-horinge sodanes erbenomeden breves, na antworde, wedderrede und na besprake dem ergemelten Hans Drewese affgesecht:
*) Brotenerhovede? (das Brodtener (hohe) Ufer?). 124

Dat he Clawes Busche erbenomed syne 23 mr. des vorgelechten geldes van sodanen ackers wegen schal wedderkeren, unde de sulffte Hans Drewes schal dar umme by dat wedde ghan und wedden dat äff, dat syn erscreven vader zyk des erscreven Rades acker alzo mit unrechte underwunden, des gebruket und vorkofft hefft; so schall sodane erscreven acker alze to vorne wedder by den Rad komen und ewigen dar by bliven. Jussu cons. act. ut ante [act. feria secunda post Martini].
NStB 1475 Martini.
1475 Nov. 18 185. Wegfall der Vollmacht durch Sachverzieht der Partei.
Hinrik Pariß alse eyn vulmechtich procurator Tome Portunarii cop-mans van Florentz to Brügge in Vlandern wonaftich uppe de ene, und Johan Wantscheide unde Jacob Richerdes borgere to Lubeke vulmech-tige procuratores der reder des groten craveles dat to Dantzke vortijdes utgeret was, na lüde erer machtbreve overgeantwordet, van wegen twier packen lynnewandes, alze de Ersame Rad to Lubike ut der zee in erer stad hefft anhalen laten, uppe de andern zijden, vor dem sulff-ten Rade zint irschenen, tosprake van sodaner erscrevener twier packen wegen donde, des denne de erscreven Hans Wanscheide und Jacob Richardes dem ergemelten Hinrike Pariß vrageden,wer he zyn recht van sodaner erscreven twier packen wegen ock by dem Rade bliven wolde rechtes to hörende, dar Hinrik to antwerde, dar Hinrik to antwerde, dat he der zake by dem erscreven Rade blyven wolde, so breet alze zin machtbreff hedde begrepen; alsus so hefft de ergemelte Rad na dachte, antwerde, wedderrede, insage und na vlitiger vor-horinge sodaner erscreven machtbreve und ener certificacie van der stad van Brügge utgegan und vorsegeld, na besprake unde ripem rade der erbenomeden twier packen halven affgesecht vor recht in nabe-screvener wise:
Na deme Tomas Portener to Brügge in Vlandern wonafftich na inn-holde enes openen breves van deme Rade darsulves vorsegeld hefft bekand, dat he nyn louwend in der genomenen galeyden hefft gehat unde zijk ok der klage begifft, so moed zijn procurator Hinrik Pariß van den packen laten unde dar nyn vurder vorvollich upp don, id gha dar vurder umme alze recht zy. Jussu cons. act. ut ante [am avende vor Elizabeth].
NStB 1475 Elizabeth,
125

1476 Jan. 10 186. Schuldklage.   Beweis.
Albert Hesse van wegen sines seligen broders Diderikes Hessen to Horssenze in Jütlande belegen, in God verstorven so he zede, vor deme Ersamen Rade to Lubeke hefft tosprake gedaen tho Taleken nalaten wedewen seligen Tilen Techhusen, van etliker summe geldes wegen, dat de erscrevene syn selige broder bij se scholde gelecht heb-ben, dar to de erscrevene Taleke in jegenwardicheit erer vormundere antwerde unde zede, dat se van synes erscreven broders wegen nicht entfangen hedde unde eme ok nichtes schuldich were, welk de erbe-nomede Albert Hesse eer to edeshant lede; dar upp de ersame her Hinrik Castorp borgermeister van wegene des Rades vragede, wer se eer recht in maten vorbenomed dar to doen wolde, dar to ze ya zede, dar upp de erscreven Rad na besprake unde ripem rade dorch den munt des erbenomeden hern Hinrikes affseggen hefft laten vor recht: Wolde de erscreven Taleke eer recht dar to doen, dat se van des erscreven Albertes Hessen seligen broders wegen nicht entfangen hedde unde em ock nicht schuldich were, dar mede mochte se van eme scheiden.
Screven van bevele des Rades am middeweken na der hilgen drier koninge dage anno etc. 76.
NStB 1476 Judica.
1476 Jan. 13 18?. Haftung der Witwe und Kinder bei Erbausschlagung.
Hans Brawe vor dem Ersamen Rade to Lubike heft tosprake gedan to Ciaren nalatene wedewen seligen Johans van Reden und den vormundern erer kindere, van wegen hundert lub. mr., de de erscrevene Johan van Reden und syne erven dem sulfften Hanse Brawen und synen erven na lüde der stad nedderste bok scholde schuldich wesen, dem de erscrevene vormundere to antwerden hebben, dat de erscreven Clara syne husfrowe mit eren erbenomeden kynderen van dem erscreven Johan van Reden nyn gud umme syner schulde willen, dar mede he belastet is gewesen, na sinem dode entfangen hebbe, dan ere werkeldages kledere, sijk vorhapende nicht pleghe weren to sodanen schulden to antwerdende; dar upp de erscrevene Rad na besprake unde ripen rade gedeilet hefft vor recht:
Wolde de erscreven Clara dat mit eren rechte beholden, dat se unde ere kynder nicht meer dan ere dagelikes cledere entfangen hedden, dar mede mochten se van Hanse Brawen erbenomed mit rechte schei-
126

den, unde dorven ode van sodanen gissten und gaven alse selige Hermen Boysenborch vader der erscreven Ciaren eren kinderen in sinem testamente gegeven heft, des erscreven eres vaders Johans van Reden schulde nicht betalen. Jussu cons. am sonnavende vor Antonii.
NStB 1476 Epiphanie domini.
1476 um Febr. 2 188. Kauf auf Behag. Rechte des Verkäufers.
Arnd Jagehorn vor dem Ersamen Rade to Lubeke hefft to den vor-munderen seligen Hermens Sobbenhusen van wegen enes peerdes, dat he seligen Diderike Makenrot kortes vor sinem dode upp eyne behach in biwesende Mauricii Otten vor tweeundetwintich lub. mr. vorkoft hadde, tosprake gedan, dar desulffte Mauricius eme ok gud vor ge-secht hadde, were id sake gewest, wanner dat de erscreven Diderik sodans perd vorsocht hedde unde eme dan nicht behagede, dat em dan sodane syn peerd so gud alse he em dat overgeantwerdet hadde, wed-der edder vor sodane 23 mr. lub. vornoget und betalet solde werden; dar upp de erscreven vormundere antwerden, dat Diderik erbenomed dem vorgemelten seligen Hermen Sobbenhusen ene merklike summen geldes schuldich were, so hedden se sik mit willen des Rades Dideri-kes guder na sinem dode to allemans rechte underwunden, meynende dat sodane perd Diderike tohorde unde dat betalet hedde; dar de Rad na besprake upp gedeilet hefft vor recht:
Wolde Amd Jagehorn dat bij sinem ede vorrichten, dat sodane perd syne were unde eme umbetalet, unde Mauricius Otte dergeliken, dat he dar jegenwardich by gewesen were, do sodane koepp upp behach gescheen sy, so scholen em de erscreven vormundere sodane syn perd volgen laten edder eme dat vor 23 lub. mr. gudliken betalen. Jussu cons. act. ut ante [ummetrent purificationis Marie].
NStB 1476 Dorotee virginis.
1476 März 25 189. Rentenbrief und Haftung für Rente.
Am sonnavende vor Letare darnegest volgende sint de ersamen hem Merten alse eyn vulmechtich procurator uppe de ene und Andreas Silffs up de andern siden vor dem Ersamen Rade to Lubeke wedder
127

irschenen, den desulffte Rad na clage, ansprake, antworde und wed-derrede afgesecht heft vor recht:
Nadem de ersame Andreas Silffs utgeloset und eyn ander in de rente getreden is, und he sodanen rentebreff noch geld nicht entfangen heft, so schal he sodaner tosprake loß sijn, unde he en derff dem ergemel-ten hern Merten nicht antworden, sunder her Merten mach sijne rente bij den jenen soken, de den rentebreff bij sick hefft. Jussu cons. act. ut ante.
NStB 1476 Letare.
1476 März 30 190. Rangfolge der Gläubiger im Konkurs.
Witlik sij dat de vormundere des ersamen seligen hern Hinrikes van Hachten mit den schuldeneren dessulfften hern Hinrikes vor dem Ersamen Rade to Lubeke sint irschenen, umme to wetende, wo id mit den erscrevenen schuldeners der betalinge halven staen scholde; dar up de ergemelte Rad na besprake unde ripem rade den ergemel-ten vormunderen unde schuldeneren hefft gedeilet unde affgesecht vor recht in desser nabescreven wise:
Dat des Ersamen Rades unde der stad schulde scholen vorghaen mit der betalinge, unde dar negest, we syne schulde mit der stad boke, mit des vorbenomeden heren Hinrikes boke edder mit levendiger tuch-nisse ofte mit bewisliken besegelden breven syne schulde, de eme de sulffte her Hinrik schuldich is, bewisen kan, schal me enem jeweli-ken na partale betalen, id gha vurder umme de anderen schulde alse recht sy. Jussu cons. act. ut ante [am Sonnavende vor Judica].
NStB 1476 Judica.
1476 Apr. 9 191. Haftung für Grundrente.
Hans Wolters vor dem Ersamen Rade to Lubeke hefft tosprake ge-dan alze eyn procurator so he zede to Drewese Witten wonaf stich to Hinrikestorpe in dem kerspele tor Lantkerken uppe Vemeren belegen, van wegen etliker vorsetener rente eyns ackers etc., in dem kerspele to Bistorpe ok im kerspele tor Lantkerken belegen, dar Drewes erbeno-med to antworde, dat he sodanen acker nicht besete, des ock nicht
128

brukede, dar uinme he eme nichtes plege were rente to gevende, dar upp de Raed na besprake gedelet unde affgesecht hefft vor recht: Na dem male dat Drewes erbenomed des ackers nicht besit noch bru-ket, so en dorffte he to den renten nicht antworden, sunder des quid ledich und loß were, unde Hans Wolter mach syne rente manen van den jennen, dar he den acker bij vynd. Jussu cons. act. ut ante [am dinxdage na Palme].
NStB 1476 Palmarum.
1476 Mai 11 192. Beweiskraft des Rechnungsbuches.   Zinsgeld im Konkurs.
Witlik zij dat vor dem Ersamen Rade to Lubeke irschenen sint Hin-rik Schartouw alse en ancleger uppe de ene, unde de deputerden pro-curatores der gemenen schuldeners seligen Godemans van Buren alse antwordesmanne uppe de anderen zijden, dar desulve Hinrik Schartouw vortalde unde clagede dat eme de erscrevene selige Godeman merkliken schuldich were gebleven, alse veerteinhundert lub. mr. de he Telseken siner husfrouwen bij dem erscrevenen Godemanne eres brudschattes halven vorwisset hadde, unde dar to van anderen gelde, deshalven he rekenschop mit den tein procuratoribus hedde geholden so he sede, so dat se eme van twen rekenschuppen boven de vorscreven 1400 mark noch anderthalfhundert mark elven Schillinge unde dertich mark lub. schuldich weren gebleven, dat de vorbenomeden gedeputere-den procuratores mit erer egenen hand in sin rekensboek hedden ge-screven, welk alle vorbenomed he den procuratoribus to edes hand lede; hie entegen desulven procuratores vorant worden unde nicht to en stunden der vorscrevenen 1400 mark halven, wente Schartouwe sodane gelt Godemanne uppe rente scholde gedaen hebben, so se ok seden, men der anderen rekensdiop mit erer hantscrift stunden se wol to; des do der 1400 mark halven Godemans wesselboek gelesen ward, inholdende, dat de erscrevene 1400 mark uppe rente gedaen weren, begereden ok Schartouwen boek unde der procuratoren hantscrifte to lesende, dem also beschach, welkerer hantscrift de procuratores to-stunden;
hir up de erscrevene Rad to Lubeke na besprake dorch den ersamen hern Hinrik van Stiten borgermestere vor recht afseggen leten in na-bescrevener wyse:
Nademe de 1400 mark uppe rente stunden, na lüde Godemans boke, so were dat bij sik, sunder der anderen rekenschup unde scrift; nademe de procuratores  der  tostunden,  weren se nicht plichtich dar vor to
(1	129

swerende, men Schartouwe mochte deshalven doen und geneten ge-lijk andern,  de wesselgeldes  to  achter weren,  id  genge dar furder umme alse recht were. Screven van bevele des Rades 11. die Maij.
NStB 1476 Dionisii.
1476 Mai 17
193. Besäte.  Rangstellung der Gläubiger.
(aus dem Niedergericht?)
Witlik zij dat vor dem Ersamen Rade to Lubeke sint irschenen Ludeke Reynstorp borger to Luneborch mit sinem vorspraken alse eyn ancleger van eynes geschulden ordels wegen mit eynem openen vor-gesegelden breve van dem Ersamen Rade to Luneborch, van wegen veerdehalfthundert unde achtein mark lub., de Symon Vrolich borger to Nuremberge eme schal schuldich wesen uppe de ene, unde Hans Mulich, Kuntzen Muliches sone borgers to Nuremberge mit sinem vorspraken ok mit enem breve van dem gestrengen Sigmunde van Eglof-stain ritters, schulten und schepen der Stadt Nuremberge uthgegan unde vorsegelt, alse en antwordesman uppe de anderen zijden, des de erbenante Rad na tosprake, antworde, wedderrede unde insage, na flitiger vorhoringe sodaner erscreven twier openen breve, na besprake unde ripen rade abgesecht heft vor recht in nabescrevener wise: Kan de ergemelte Ludeke Reinstorp dat nabrengen unde betugen alse recht is, dat he de ersten besäte na den veer weken gedaen heft, so mach he de ersten beredinge der betalinge entfangen. Screven van bevele des Rades am frigdage vor Vocem Jucunditatis.
NStB 1476 Vocem Jucundetatis.
1476 Juli 5
194. Vollmacht.
(aus Kolberg)
Witlik zij dat vor dem Ersamen Rade to Lubeke mit enem geschul-den ordele van dem Ersamen Rade to Colberge, van wegen enes vor-segelden breves ludende uppe achte mark geldes etc. uthgegaen, irschenen sint Hans Strelouw ancleger an de ene unde Benedictus Bul-gerin antwordesman an de anderen zijden, dar de ergenante Hans Strelouw vorbrachte enen openen machtbreff van dem erscreven Rade to Colberge vorsegelt, des denn de erbenante Rad to Lubeke na vliti-
130

ger vorhoringe dessulven machtbreves, clage, tosprake, antworde unde wedderrede beider erscreven parte, na besprake unde ripen rade gedelet heft vor recht in nabescrevener wise:
Kan de ancleger dat tugen, dat de negesten erven den jennen dar de hovetbreff bi licht mechtich gemaket hebben, so is de machtbreff gud genoch, id ga dar furder umme alse recht is.
Screven van bevele des Rades am frigdage na unser leven frouwen dage Visitationis.
NStB 1476 divisionis apostolorum; auch Cod. ord. hub. Nr. 102.
1476 Juli 18 195. Erbrecht. Beweis der Eheschließung.
Windelke, Gerken Boemkannen borgers to Molne elilce hußfrouwe vor dem Ersamen Rade to Lubeke mit enem tovorsicht van dem Er-samen Rade to Molne uthgegan unde vorsegelt is irschenen, umme to bemanende de nalaten gudere erer seligen dochter Katherinen binnen Lubeke vorstorven, wandages elike husfrouwe Hinrik Krampen borgers darsulves, dar uppe de ergenannte Hinrik antworde unde sede sik vorhopende, he de erscreven Windelken van erftales wegen nichtes plegen were, wente ere dochter Katherine erbenant sin elike husfrouwe gewest were unde he mit er beervet were; dar to de erscreven Windelken antworde unde sede, dat de ergemelte ere dochter sin elike husfrouwe nicht gewest were, sunder buten dem eliken brudbedde se beslapen unde en kind mit eer in unechte getelet hedde, darumme se meinde he ere na erem dode erfgudes plichtich were, des do de erscreven Hinrik Krampe vorbrachte Kersten Wessel unde Marquard Budden, de vormiddelst eren uthgestreckeden armen und upgerich-teden lyfliken vingeren staveder ede to den hilligen sworen, tugeden und warmakeden, dat de ergemelte Hinrik Krampe de erscreven sine husfrouwen Katharinen tor ee genomen und in dem hilligen echte beslapen hebbe, er dat kind dat se telede geboren ward; darupp de Rad erbenomed na besprake gedelet und afgesedht heft vor r-echt: Dat de erscreven Hinrik Krampe der vorgenanten Windelken van wegen der vorbenanten erer dochter Katherinen nene erffschichtinge doen drofte. Screven van bevele des Rades act. am donnerdage vor Marie Magdalene.
NStB 1476 Marie Magdalene.
131

1476 Juli 22 196. Haftung des Schuldners für Forderungsverschlechterung.
An de olderlude des gemenen kopmans van der Dudeschen Henße
to Bergen in Norwegen vorlevende.
Van Bergen in Norwegen.
Post salut. Ersame besundem guden frunde. Juwen openen besegel-den ordelsbreff in der twistigen sake twisschen Hanse Speet enem ancleger uppe de enen, unde Everde van Dunszen antwordesmanne an de anderen zyden etc. dorch juw uthgesproken, so juwe breff under lengerem vorhale beider erscreven parte, tosprake, antwerde, insage unde wedderrede inholt, hebben wy wol vornomen, dar upp gy na ripem rade unde besprake juwe delinge gedan hebben, aldus ludende: Na deme male, dat Hans Speetes geld noch frig was, do he rechtes dar over van Everde begerede, unde Everd eme rechtes weigerde, dar sin geld umme bister unde unfrig geworden is, so schal Everd Hanße Speet sin gelt gud maken unde frigen, des denne de ergemelte Everd sin recht vor uns van Lubeke geschoten heft, dar upp wy juw doen gudliken weten, dat de beschedene manne Brand Hogevelt unde Everd Holeholsche unse besetenen borgere, vormiddelst eren uthge-streckeden armen unde upgerichteden lyfliken vingeren staveder eede to den hilligen gesworen, getuget unde wargemaket hebben in nabe-screvener wise, dat wy na unsern ripem rade unde besprake sodane vorscreven juwe ordel bevestiget, bestediget unde confirmert hebben, so wy dat jegenwordigen bevestigen, bestedigen unde confirmeren, in craft desses unses breves, so desset unser stad boek ok claerliken heft begrepen. Gode deme heren zyd bevalen. Screven under unser stad Secrete am mandage na Divisionis apostolorum Anno LXXVI. Consules Lubicenses.
Cod. Ord. hub. Nr. 99; fehlerhaft bei Midieisen Nr. 81.
1476 (Juli 5—21?)
197. Form der Berufung.
(Brief nach ?)
Cum cedula includenda.
Guden frunde, wij begeren juw gudliken weten, dat wise unde wonheid is mit uns, dat men alle geschulden ordele, de an uns geschulden werden, uns in beslotenen breven, na clage unde antworde in demesulften breve bestemmet, oversent, unde wij unse delinge, de wij
132

dar wedder up don, in unseme beslotenen breve ok wedderumme senden dergeliken. Datum ut in litera. Consules Lubicenses.
Cod. ord. hub. Nr. 101 (zwischen den datierten Urteilen Nr. 100 (1476 Juli 21) und Nr. 102 (1476 Juli 5)).
1476 Sept. 27
198. Stekerechtdag. Säumnis. Sachfälligkeit. Echte Not.
(aus Demmin)
Van Damyn.
Henneke Dobbeler vor Damyn wonafftich alse en ancleger mit eneme geschulden ordele van deme Rade darsulves to Damyn uthge-gan vor deme Ersamen Rade to Lubeke is irschenen, dorch sinen vor-spraken vorgevende, wo dat sin wedderpart Clawes Hase en schoma-ker binnen Damyn enen stekerechtdagh mit eme vor deme erscrevenen Rade to Damyn sodanes erbenomeden geschulden ordels halven, do en de van demesulfften Rade gesät zij, belevet unde genomen hebbe uppe dessen dagh vor deme ergesechten Rade to Lubeke to wesende, unde nademe he nicht gekomen were, ene neddervellich to delende; dar upp de vorbenomede Rad na besprake gedelet unde afgesecht heft vor recht in nabescrevener wise:
Kan de ancleger dat bevvisen alse recht is, dat sin wedderpart alse en antwordesman enen steke rechtdagh uppe dessen dagh mit eme genomen unde belevet heft unde nicht gekomen is, so is he neddervellich mit sineme dachte, is en zij dat he id bewisen kone, dat id eme ehaf-tige nodsake benomen hebbe, dat he nicht gekomen is. Screven van bevele des Rades am frigdage vor Michaelis anno etc. 76.
Cod. ord. hub. Nr. 105. Gleidxen Inhalts Nr. 95 (aus Kolberg, 1476 Jan. 10), Nr. 111 (aus Travemünde, 1477, ohne näheres Datum), Nr. 120 (aus Demmin, 1478 April 8), Nr. 126 (aus Kiel, 1478 Sept. 16).
1476 Okt. 12
199. Erbanfechtung. Unterlassung des Beispruchs. Verschweigung.
Hinrik Bodendijk vor dem Ersamen Rade to Lubeke haft tosprake gedaen to den vormunderen der nalatenen kindere seligen Telseken wandages siner eliken hußfrouwen unde siner stefkindere van erem ersten manne getelet und geboren, etliker gudere halven, de de vor-benante Telseke den ergenanten vormunderen der kindere overgeant-
133

wordet heft, des sik de ergemelte Hinrik Bodendijk vorhopende was, seggende, dat sodane gudere in de were wedder komen scholden, alse to dem overantworde des brutschattes etc., dar upp de erscrevene vor-mundere seden dat sodane gudere alse se van der vorgenantsn frouwen Telseken entfangen hedden, hedden se entfangen in jegenwardicheit Hinrikes Bodendijk vorbenant, wellik he nicht bigespraket hedde, dar upp de erbenomede Rad na besprake vor recht afsede: Konden de erscreven vormundere dat nabringen alse recht were, do de vorgemelten gudere en overgeantwordet worden, dat Hinrik Bodendijk dat nicht bispraket hedde unde jegenwardich gewest were, so scholden de erbenomeden guder den ergemelten kinderen tokamen unde volgen. Jussu cons. act. am sonnavende vor Galli confessoris.
NStB 1476 Galli.
1476 Dez. 12 200. Verglichene Sache. Beweis.
Witlik zij dat Hinrik Vrolinck mit Elseben Hudekopers alze ancle-gers vor deme Ersamen Rade to Lubeke irschenende to Clawese Scho-makere unde to Katherinen elike husfrouwe Claus Schomakers dar jegenwardich tosprake gedan hefft van wegen enes kindes, en so ze zeden tobehorende, welk kind de ergemelde Katherina en affhendich gemaket und van deme levende to dem dode gebracht scholde hebben, vurder darby seggende wo dat de erbenomede Katherina scholde ge-secht hebben, wüste Hinrik vorscreven en vader so wüste ze dat kind wol, dar to de vorbenomede Katherina antworde und sede, dat ze des unschuldich were unde dat desse sake der tosprake ene elendede vor-likede sake were, so ze dat tughen unde nabringen künde; dar upp de erscreven Rad na antworde, wedderrede, na besprake und ripen rade der ergemelten Katherinen affzede vor recht: Kunde ze sodans alze vorgerort wert tughen, dat id ene ellendede sake were, des mochte ze geneten ....
Screven van bevele des Rades am donnerdage vor Lucie virginis anno etc. 76.
NStB 1476 Lucie.
1477 Febr. 26
201. Schuldenhaftung der Witwe und Kinder, die nicht geerbt haben.
Hermen Warembeke vor sik unde alse en vulmechtich procurator siner moder Gheseken nalatenen wedewen seligen Berteides Warem-
134

beken unde siner broder so he sede hsft tosprake gedan to den vor-munderen Ciaren der nalatenen wedewen seligen Hans van Rede und eren kinderen, alse umme hundert unde achte mark lub., de de er-screven Johan en scholde schuldich wesen, so dar van ene scrift hir be-vorn in der stad boke gescreven clarliken vormeldet, dar de erscreve-nen vormundere to antworden, dat de vorscrevene Clara mit eren eibenomeden kindem van dem vorgemelten Hanse van Reden neen gud umme siner schulde willen, dar mede he belastet was gewesen, na sinem dode entfangen hebbe, dan ere werkeldachs kledere, sik vorho-pende nicht plegen weren to sodanen schulden to antwordende, darup de erscreven Rad na besprake und ripen rade gedelet heft vor recht: Wolde de erbenomede Clara dat mit erem rechte beholden, dat se unde ere kindere nicht meer dan ere dagelikes kledere entfangen hedden, dar mede mochten se van Hermen Warembeken mit rechte scheden, unde dorven ok van sodanen giften unde gaven alse selige Herman Boitzenberge vader der erscrevenen Ciaren unde eren kinderen in sinem testamente gegeven heft, des erscreven eres vaders Johans van Reden schulde nicht betalen. Jussu cons. act.  [middeweken na Mathie].
NStB 1477 Mathie.
1477 Febr. 2b
202. Erbrecht. Vaters Halbbruders Kind und Großvaters Vollbruders Kind.
(aus Demmin)
Van Damyn.
Witlik zij dat vor deme Ersamen Rade tö Lubeke mit eneme geschulden ordele van deme ersamen Rade to Damyn uthgegan sint irschenen de beschedenen manne Peter Riskouw van Kersten Moires wegene vulmechtig van deme enen parte und Bories Toysin van der anderen zijden, alse beide anclegere van wegene des nalatenen erve*: Hermen Grotebendes borgermesters to Damyn vorstorvenen husfrouwcn etc., des dar denne twe opene vorsegelde breve, en der tuchnisse hal-ven der bord bescheen unde de andere en machtbreff van dem er-gemelten Rade to Damyn ok uthgegan vorgebracht unde gelesen worden, darup de vorgenante Rad to Lubeke na anclage, antworde unde wedderrede unde na vlitiger vorhoringe sodaner vorscrevenen twier breve, na besprake unde ripem rade vor recht gedelet heft: Dat vaders halffbroder kind is neger erve dan grotevaders vullebro-ders kind. Screven van bevele des Rades am frigdage na deme Son-dage Invocavit anno etc. 77.
Cod. ord. Lub. Nr. 106.
135

1477 März 15
203. Haftung der Witwe des Gemeinsdiuldners mit ihrem
Erbanteil.
Witlik zij dat vor dem Ersamen Rade to Lubeke sint irschenen Brand Hogevelt, Hans Wantschede, Jacob Richardes mit etliken anderen procuratoribus der gemenen schuldenere der wessel halven seligen Godemans van Buren wandages gemenen wesselers unde borgers to Lubeke alse anclegere uppe ene, unde de ersame her Cord Ilhorn vicarius der domkerken to Lubeke unde Hinrike Ebbelingh borger darsulves alse antwordesmanne upp de anderen zijden, dar desulven procuratores clageden, wo dat de erscrevene Hinrik Ebbelingh enen breff ludende upp rente to Luneborch by sik hadde, de to truwer hand by eme lege seligen Godemanne tobehorende, dar van Godeman by sinem levende unde se na sinem dode de rente geboret hadden, welliker breff eme van Katharinen siner husfrouwen seliger angevallen were, unde nadem Godeman mit Katharinen seliger were weset be-ervet unde in den samende seten unde in schulden vorsopet, so be-gerden ze sodanen breff en overtoantwordende; hir entegen Hinrik Ebbelingk antworde, dat sodane breff by eme dorch hern Corde vor-screven were besätet, dar up Brand Hogevelt antworde dat hern Corde des nicht to en queme, wente he were dar van gescheden; hir up her Cord antworde, dat de breff helde uppe Hans Ilhorn unde sine erven, darumme he hopede de breff eme tobehorde. Hirup wart dat testa-ment seligen Hans Ilhorns gelesen, dar inne he sinen veer kinderen de overblivinge sines gudes na sines testamentes entrichtinge gegeven hadde, dar her Cord denne nicht mede bestemmet was; under velen meer reden unde wedderreden, dat de schuldenere Godemans de vrunde na sinen dode hadden vorbodet, en gesecht de gudere antota-sten unde thon schulden to antwordende, des nemand hadde don willen. Aldus na besprake de Ersame Radt to Lubeke dorch hern Hinrike van Stiten borgermester vor recht leten afseggen in nabescrevener wyse:
Na dem Hans Ilhorn sinen veer kinderen, dar Katherina mede bestemmet was, den overloepp sines gudes togetekent hadde, unde Godeman mit Katherinen were beervet gewesen, so queme dat veerendeel des gudes Godemanne to, id genge dar furder umme alse recht were. Screven van bevele des Rades am Viffteinden dage des mantes Marcii.
NStB 1477 Judica.
136

1477 Apr. 19
204. Bestreiten durch Vorlage des zugestandenen Betrages.
Beweisrecht.
Bernd Arnsbergh vor dem Ersamen Rade to Lubeke heft tosprake gedan to Ludeken Langen alse umme veer last soltes unde umme elffthalve schillingh grote bodenhure etc., welk he eme to edes hand lede, oft he eme dar vor neen seggen wolde, dar to under lengeren worden, antworde, inreden unde wedderreden de erscreven Ludeke Lange geantwordet heft, wolde Bernd eme sines rechten dar up to donde nicht vorlaten, so wolde he sin recht dar to doen dat he em anders nicht plegen noch schuldich were dan so vele alse van golde in der blasen were, de he uppe den radstol van sik lede, darup de Rad na besprake gesecht und afgedelet heft vor recht: Wolde Ludeke erbenomed sin recht dar to don dat he Bernde Arnsbergh vorscreven nicht meer schuldich were dan in dersulven blasen were, dar mochte he mit rechte mede van Ludeken0) scheden. Actum am sonnavende vor Misericordia domini.
NStB 1477 Misericordia domini.
1477 Mai 9
205. Vergabungsfähigkeit der Frau. Erbenlaub.
(aus dem Niedergericht)
Witlik zij dat in der twistigen sake des geschuldenen ordels twi-schen den olderluden der goltsmede der stad Lubeke alse vorwesers des godeshuses tom Hilligen Geste binnen Odeslo upp de ene, unde Hinrike Parijs procurators Cordes Sassen upp de anderen zijden, vor dem Ersamen Rade to Lubeke irschenende van wegene twierhundert mark, de selige Greteke Bruns schal gegeven hebben to dem erscreve-nen godeshuse tom Hilligen Geste, darup de ergemelte Rad na clage, antworde, insage und wedderrede, na besprake afgesecht heft vor recht in nabescrevener wyse:
Wowoll dat de vormundere der erscrevenen Greteken tostunden, dat de erbenomede Greteke sodane twehundert mark mit eren willen unde vulborde to dem ergemelten godeshuse vorgeven hedde, were dat denne upp de tijd mit der negesten erven willen nicht bescheen, so were sodane gifte machtloes. Actum am frigdage vor dem sondage Vocem Jocunditatis. Jussu cons.
NStB 1477 Cantate.
*) Soll heißen: Bernde.
137

1477 Aug. 22
206. Zeugnisfähigkeit der Gäste gegen Gäste.
(aus Reval)
Consulibus Revaliensibus.
Post salutaciones. Ersamen wolwijsen heren, besunderen guden frunde. So gij uns ame frigdage negest na pinxsten van wegene enes geschulden ordels in der twistigen sake twisschen Godert van Gilsen unde Wolmare Wrangel van Tomal vulmechtige Andreas Deken an-clegers an de ene unde Jacobe Vos juweme borgere vulmechtich Berteides, Andreas Dekens sines boren sones, antwordesmanne an de anderen zijden, gescreven hebben, dorch juw uthgesproken, so juwe breff under lengeren worden inneholt, hebben wij wol vomomen, darup gij na ripem rade unde besprake juwe delinge gedaen hebben aldus ludende:
Gast mach up gast tugen; nademe de tuge getuget hebben alse recht is, so is Bertelt der schuld vorwunnen;
welk juwe gewijsede unde afgesprokene ordel Jacob Vos, Berteides vulmechtige upgedacht, bispraket unde vor uns geschulden heft, van uns begerende, wij sodane ordel entscheden unde juw unse delinge under unser stad secrete vorsegelt wedderumme na older loveliker wonheid benalen willen, darupp wij juw gutliken doen weten, dat wij na unseme ripeme rade sodane juwe ergemelte ordel na unseme lubeschen recht bevestiget, bestediget unde confirmeret hebben, be-vestigen, bestedigen unde confirmeren dat ok jegenwardigen in crafft desses unses breves. Gode deme heren zijt bevalen. Screven under unser stad secrete am frigdage vor Bartolomei apostoli anno etc. 77. Consules Lubicenses.
Cod. ord. hub. Nr. 116; dasselbe, stark gekürzt und datiert: frigdage na Bartol., Cod. ord. Rev. Nr. 28 mit folgendem Wortlaut: Ersamenn heren, dath ordell twuschenn Goederth vonn Wilsen unnd Wollmarr Wrangeil vonn J(wer) Er(samheit) affgesprakenn und ahnn unns geschulden hebbe wy unthfangenn, alsus ludende: Gast mach up gaste thugenn, nha deme die thuge gethugeth hebben, alse recht is, so is Bertholt der Schulth averwunnen, gha furder dar umme so recht is — Dar up gy unnse richtlieke Scheidunge bogerth, Szo erkennen wy J(wer) Er(samen) W(isheit) gegevene ordell bie machte. Datum Lübeck frigdages nha Bartholomei. Anno etc. lxxvij. Burg(ermeistere) und rath(manne) der Stadt Lübeck.
138

1477 Sept. 3 20?. Markenrecht. Warenzeichen. Unterscheidbarkeit.
Witlik zij dat wo wol Arnd Horn latest hir bevorne van dem Ersa-men Rade to Lubeke vorlenet wart mit dem tekene dat he uppe sine meste sleet, dar Hermen Schardembergh een mestmaker to Luneborgh wonaftich enjegen gespraken heft, so dar van ene scrift in dessem jare ummetrent Jacobi, anhevende: Witlik zij alze de Ersame Rad etc., ge-screven steit, so is de vorgemelte Hermen Schardembergh vor dem erscrevenen Rade to Lubeke doch irschenen tosprake to den erbeno-meden Arnde Hern sodanes ergemelten tekens halven donde, seggende, wo dat he mit der vlucht de Arnd upp sine messe vor ein teken sleit, beervet zy to slande unde dat Arndes vorvarn, dar he sik der vlucht van secht geervet zy, ene pollexen upp sine messe to slaende plege; hirup de erscrevene Rad na antworde, wedderrede und insage, na be-sprake unde berade in desser twistigen und schelhaftigen sake heft afgesecht vor recht:
Dat de ergemelte Arnd sodane teken alse de vlucht upp sine meste slaen mach umbehindert, meer to enem underschede twischen eme und Hermen Schardemberghe to wesende, so schall desulve Arnd der vluchte dree uppe sine meste vor sin teken slaen unde nicht myn, dar Hermen vor sin teken ene vlucht uppe sine meste sleet. Actum [am middeweken na Egidii] Jussu cons.
NStB 1477 Egidii.
1477 Sept. 24
208. Schiffsfracht. Notverkauf und Reisekürzung zur Rettung
des Gutes.
Juncker Bentze van Thorn van Dantzke vor dem Ersamen Rade to Lubeke hefft tosprake gedaen to schipher Gerde Moller etliker vor-vrachtinge halven etlikes korns etc., welk so he sede desulve schipher Gerd Moller eme to Anstelredamme gesegelt unde gebracht scholde hebben, dar to desulve schipher geantwordet heft dat sodane körn was heet geworden unde vorderflike wäre wolde werden, id en worde gereddet, also hebbe he mit dem kopmanne und etliken mit eme in dem schepe wesende den sodane kom mede toquam gesproken und radslaget, wo he sik mit sodanem körne best hebben mochte umme dem copmanne den dat tobehorde und eme vorvrachtet hedde to red-dende und nicht ganßliken vorderven dorffte, des so de erscrevene Juncker Bentze mit dem kopmanne unde schipher eens geworden zij,
139

dat schip mit dem körne vor de Travene to segelende umme dat to reddende, dar to ok erscrevene Juncker Bentze sine vulbord und willen gegeven hebbe, unde dat desulve Juncker Bentze gelovet hebbe sodane sin körn hir vor der Travene to entfangende; des denne de erscrevene Rad na besprake beiden parten erbenomed afgesecht heft vor recht: Konde de schipher ergenant dat mit sinen schepeskinderen bewijsen, dat desset aldus mit volborde und willen des vorgemelten Junckers Bentzen besehen were, so moste id dar by bliven unde en drofte dar furder nicht to antworden dan eme sin part korns uptoschepende und overtoantwordende. Actum am middeweken vor Michaelis.
NStB 1477 Conversionis Pauli.
1477 Okt. 3 209. Sicherstellung durch Bürgschaft für Besäte.
Mathias Koen vor dem Ersamen Rade to Lubeke irschenende heft tosprake gedaen to mester Johanne Nyemanne procurator Hans Voge-des borgers to Raceborg unde Telseken Kollers siner suster, negesten erven wandages seligen Claweses Vogedes to Bergen in Norwegen in gode vorstorven, etliker schulde halven de de erscrevene selige Clawes Vogedes eme scholde schuldich unde plegen wesen, deshalven desulve Mathias besäte uppe des ergemelten Claweses gudere na doder hand uppe drehundert lub. mr. gedaen heft, darup de erbenomede Rad na antworde, wedderrede, insage, besprake und berade afgesecht heft vor recht in nabescrevener wyse:
Dat de ergemelte Mathias Koen schal den negesten erven des vorbe-nomeden Claweses edder eren vulmechtigen sodane besateden gudere to borge doen; wes Mathias denne na doder hand bewisen kan, dar schal id furder umme gaen alse recht is. Screven van bevele des Rades am Frigdage vor Francisci.
NStB 1477 Midiaelis.
1477 Dez. 22
210. Irrtümliche Übereignung. Verfolgung des Erlöses in die Konkursmasse.
Gerd Gruter borger to Lubeke unde Johan Smedeken nu tor tijd in des Rades van Lubeke wijnkelre wesende alse vulmechtige procura-tores Jacobes Schemmel van Zutvelde na lüde eres machtbreves van
140

dem Rade darsulvest to Zutphen uthgegeven unde vorsegelt vor dem Ersamen Rade to Lubeke sint irsdienen unde hebben tosprake gedaen to Hennen Krumen, seligen Hans Bysen knechte, van enes stucke wyns wegen dat se missen scholden uth dem keller, dar desulve Hermen Krumme to antworde, dat he van Hanse Bysen hedde entfangen vyff stucke wyns, mank dessen vijff stucken zij dat mede gewest, darumme tosprake to eme bescheen zy, unde wes vor desse vijff stucke wynes gekomen zij, hebbe he geantwordet den schuldeneren des erscrevenen Hans Bysen; darup de erscrevene Rad dorch den munt des ersamen hern Hinrikes van Stiten borgermesters na besprake afgesecht heft vor recht:
Dat de erscrevene Hinrik Krume nicht schuldich zij dar to to antwor-dende, mer schelet weme wes van der erscreven wyne wegen, de mach de deputerden der erscrevenen schuldeners de dat gud entfangen hebben, unde wes van dem wyne gekomen is, tospreken; id ga dar furder umme alse recht zy. Screven van bevele des Rades am mandage na Thome apostoli.
NStB 1477 Thome apostoli.
1478 um Jun. 5 211. Unleidliche Seifensiederei.
(Mehrere Nachbarn klagen gegen den Seifensieder Meister Johann Tolner), wo dat se groten stanck leden unde etliken van en, de dar bruwen, ereme beer darmede groten schaden dede . . . (Erkenntnis des Rats):
Nademe dat nicht wontlik vortides gewest is, aldaer sepen to sedende, so schal sick de erscreven mester Johan des ok entholden, dar nene sepe to sedende.
NStB 1478 Bonifacii.
1491 um Jan. 22
(klagt Johann Tolner gegen dieselben Nachbarn), dat se eme dat sepen-
seden vor deme vorgenanten Rade vorhindert unde gesecht scholden
hebben, dat he van unborliken beesten, katten unde hunden, sepen
sede unde groten stanck makede, ok befruchteden se sijk, he en ere
huse affbernen edder se to schaden bringen mochte . . .
(Die Beklagten berufen sich auf den Eintrag im NStB 1478 Bonifacii,
nach dessen Verlesung der Rat urteilt):
Dat de beclageden en dorven darto vorder nicht antworden.
NStB 1491 Vincentii.
141

1478 um Aug. 15 212. Verkaufsrechte fremder Handelsgesellschaften.
(Die Älterleute der Krämer haben gegen Johann von der Widen vor dem Rat zu Lübeck Klage erhoben, weil er mit seinem Kram, wie sie behaupteten, zur Zeit ausstehen wollte, nachdem sein Masschup aber in diesem Jahre bereits ausgestanden habe). Daruppe de Rad na besprake unde berade afgesecht hefft: Nademale dat Johans van der Widen masschup in desseme jare alrede uthgestan heft mit sineme krame, so en schal desulve Johan nicht eer uthstan, er dat jar ummekommen is.
NStB 1478 Assumptionis Marie.
1478 Aug. 21
213. Prozeßbürgsehaft.
(aus Reval)
En ordel van Reval.
Post salutaciones. Ersamen heren besunderen guden frunde. So gij uns hebben gescreven am frigdage negest na Ascensionis domini vorgangen, dat gij in der twistigen sake twisschen Hanse Help copmanne der dudeschen hense eneme anclegere an de ene unde deme ersamen heren Wilhelme Rinckhoff juwes radesmedekumpanes antwordesmanne an de anderen zijden na lengerem vorhale, so dat juwe breff furder irmeholt, na ripem rade gedelet hebben vor recht aldus ludende: Hans Help en schal heren Wilhelme nene borgen setten, besunderen wynnet Hans Help hern Wilhelme wes äff, so ga id umme de borgen alse recht is;
welk juwe gewijsede unde afgesprokene ordel her Wilhelm bispraket unde vor uns geschulden heft, van uns begerende, wij sullik ordel entscheden und juw unse delinge dar up under unser stad secrete vorsegelt na older wondliker wijse wedderumme benalen willen, hebben wij to guder mate wol vornomen unde doen juw hirup gutliken weten, dat wij na unseme lubeschen rechte approberet, bevestiget, bestediget unde confirmeret hebben, so wij dat approberen, bestedigen, bevestigen unde confinneren jegenwardigen in craft desses unses bre-ves. Gode deme heren zijt bevalen. Screven under unser stad secrete ame frigdage vor Bartolomei dage anno etc. 78. Consules Lubicenses.
Cod. ord. hub. Nr. 115. 142

1478 Okt. 31
214. Mitgift. Klage. Berat.
(aus Reval)
En ordel an den Rad to Reval.
P. S. Ersamen wijsen heren besunderen guden frunde. So gij uns ame frigdage na Corporis Christi lestvorgangen van wegen enes geschulden ordels in der twistigen sake twisschen Marquardt unde H n-rike broderen geheten van der Molen anclegeren an de ene unde hern Hermen Smedink juwes Rades medestolbrodere an de anderen zijden etliker medegift halven, de der erscrevenen brodere vader, her Jacob van der Molen, deme erscrevenen heren Hermen Smedinck vor brutschatte mede gelovet schal hebben, gescreven hebben, dorch juw uth-gesproken, so juwe breff en sodanes breder vormeldet, hebben wij mit der ingelachten copien der ansprake gutliken entfangen unde mit alleme inneholde wol vornomen, darupp gij na ripem rade unde be-sprake juwe delinge aldus ludende gedaen hebben: Na deme dat de gedachten brodere ere anclage uppe hern Hermen ersten gevoret hebben unde her Hermen se erst gehöret hevet, so mach her Hermen sin beraed nemen thon negesten rechtes dage; welk juwe gewijsede unde affgesprokene ordel de vorbenomeden Marquard unde Hinrik van der Molen bigespraket unde vor uns geschulden hebben, van uns begerende, wij sodane ordel entschieden unde juw unse delinge under unser stad secrete vorsegelt wedderumme na older loveliker wonheid benalen willen; darupp wij juw doen gutliken weten, dat wij na unseme ripeme rade na unseme lubeschen rechte sodane erscrevene juwe ordel confirmeret, bevestiget unde bestediget hebben, so wij dat jegenwardigen confirmeren, bevestigen unde bestedigen in crafft des-ses unses breves. Gode deme heren zijt bevalen. Screven under unser stad secrete am avende Omnium sanctorum anno etc. 78.
Cod. ord. hub. Nr. 131; dasselbe, kürzer, Cod. ord. Rev. Nr. 33.
1479 um Jan. 17 215. Forderung. Verwirkung durch Nichtmahnung.
(Der Pelzer Hans Sasse klagt gegen den Doktor der „artzedie" Mag. Engelbrecht Korner wegen 40 Mark, die der Beklagte dem Kläger über acht Jahre schulde. Der Bekl. antwortet), dat he eme nicht schuldich were, wente he were also lange hir mit eme to wege unde stege gegan ungemanet, hedde he eme wes schuldich gewesen, he hedde dar wol eer umme gemanet.
143

Darup de Rad to Lubeke na besprake unde ripen rade delede vor recht: Na dem male Hans Sasse de erscreven 40 mark, alse recht is, nicht ge-manet hedde, so en drofte de vorben. doctor Engelbrecht eme dar to nicht antworden.
NStB 1479 Antonii.
1479 Juli 23
216. Beweiskraft des Stadtbuches.
(aus Demmin)
En ordel van Damyn.
Hans Osten alse en ancleger an de enen unde Bosse van Kaiinge alse en antwordesman uppe de anderen zijden, mit eneme geschulden ordele van deme Ersamen Rade to Damyn, etlikes ackers halven, uth-gegan, vor deme Ersamen Rade to Lubeke sint irschenen, des denne de erscrevene Rad to Lubeke na clage, antworde, wedderrede unde insage, na besprake unde ripeme rade afgesecht heft vor recht in desser nabescrevenen wijse:
Nademe de acker Hanse Osten in der stad to Damyn boke togescreven steit unde de Rad to Damyn beyde boke by macht gedelet heft, so moet id dar by bliven, unde den de acker togescreven steit edder sine erven, de mögen des ackers bruken. Screven van bevele des Rades am frigdage na Marie Magdalene anno etc. 79.
Cod. ord. hub. Nr. 131 b; in derselben Sacke ist noch einmal entschieden, Cod. Nr. 134, Midieisen Nr. 105.
1479 Sept. 15
217. Geschäftsfähigkeit der Frau.
(aus Rostock)
En ordel van Rostocke.
Gheseke Heydemakers, elike husfrouwe Hinrick Heydemakers, bor-gers to Rostocke, alze en anclegersche uppe de ene unde Merten Ny-genkercke ok borger darsulves alze en antwordesman uppe de anderen zijden, vormiddelst eneme geschuldenen ordele van wegene veerhun-dert mark Sundesch etc. van deme gemelten Rade to Rostocke uth-gegan, vor deme Ersamen Rade to Lubeke irschinende, des so heft desulve Rad to Lubeke na clage unde antworde beider parte, wedderrede, insage, na besprake unde ripem rade gedelet vor recht in desser nabescrevenen wijse:
144

Synt de degedinge na des Rades to Lubeke0) delinge besehen sunder bywesen Gheseken mannes edder erer vormundere, so sint sodane degedinge machtlos unde van neneme werde. Screven van bevele des Rades am midwekene na Exaltacionis sanete crucis anno etc. 79, 15. Septembris.
Cod. ord. hub. Nr. 133 d.
1479 Okt. 29
218. Dauer der Prozefibürgsdiaft.
(aus Reval)
En ordel an den Rad to Revel.
P. S. Ersamen wijsen heren, besunderen guden frunde. So gij uns ame donredage na Laiu-entij lestvorgangen van wegene enss geschul-den ordels in der twistigen sake twisschen deme ersamen heren Wilhelme Rinckhove juwen mederadeskumpane alzs eneme anclegere an de enen unde Hanse Help juweme medeborgere antwordesmanne an de anderen zijden, van sake wegene in sodanen juwem breve mit clage unde antworde bestemmet screven hebben, hebben wij mit allem inne-holde wol vomomen, dar upp gij na sodaner clage unde antworde na juweme ripen rade unde besprake juwe delinge gedaen hebben aldus ludende:
Na deme desse sake noch neen ende heft, so sal ner Wilhelm so lange in der borgetucht bliven, so lange dat de sake scheden zij mit frunt-schop edder mit rechte;
welk juwe gewijsede unde affgesprokene ordel de vorscrevene Wilhelm bijspraket unde vor uns geschulden heft, van uns begerende, wij sodane ordel entscheden unde juw unse delinge under unser stad secrete vorsegelt wedderumme na older loveliker wonheid benalen willen; darupp wij juw gutliken doen weten, dat wij na unseme ripeme rade dar upp gedelet hebben na unseme lubeschen rechte aldus:
Is dat ordel rechtswijse uppe der scriverie gesproken unde ungeschul-den togelaten, so hebben wij dat approberet, bevestiget unde beste-diget in craft desses unses breves.
Screven under unser stad secrete am  frigdage na  Symonis  et Jude anno etc. LXXIX0. Consules Lubicenses.
Cod. ord. hub. Nr. 136.
°) Rostock?
in	145

1479 Okt. 29
219. Zeugnisunfähigkeit ungeschiedener Brüder. Übereinstimmung der Zeugen.
(aus Reval)
En ordel an den Rad to Reval.
P. S. Ersamen wijsen heren, besunderen guden frunde. So gij uns am avende Assumptionis Marie gloriose virginis in dessem jegenwar-digen jare van wegene enes geschulden ordels in der twistigen sake twisschen Diderike Vos eneme anclegere an de ene unde Corde unde Hanse Gripemberge antwordesmanne an de anderen zijden gescreven hebben, deshalven wij hir bevorne unse delinge na lüde juwes breves gedaen hebben aldus ludende:
Nademe Cord Gripemberg unde Hans sin broder van Godschalke ereme broder nicht gescheden zin vor Rade und gerichte, so recht is, so is de bekanntnisse unde tuchnisse machtloes;
sodanen juwen breff hebben wij under lengeren worden gutliken entfangende mit alleme inneholde wol vornomen, dar upp gij na clage und antworde na juwem ripen rade unde besprake juwe delinge gedaen hebben aldus ludende:
Nademe male de tuge nicht alleens und eendrachtliken getuget hebben so kenne gij de tughnisse nicht bij werde;
welk juwe gewijsede unde affgesprokene ordel Hinrik Spegelstorpp alze en vulmechtich procurator des erscrevenen Diderik Vosses by-spraket und vor uns geschulden heft, van uns begerende, wij sodane ordel entscheden unde juw unse delinge under unser Stadt secrete vorsegelt wedderumme na older loveliker wonheid benalen willen, dar upp wij juw gutliken doen weten, dat wij na unseme ripen rade unde na unseme lubeschen rechte sodane juwe erscrevene affgesprokene ordel approberet, bevestiget unde bestediget hebben, so wij dat ok confirmeren, bevestigen unde bestedigen in crafft desses unses breves. Screven etc. am frigdage na Symonis et Jude apostolorum anno etc. LXXIX0. Consules Lubicenses.
Cod. ord. Lub. Nr. 138.
1479 Nov. 5
220.  Beliebung  des  Stekerechtdages   und   Beweisnachbringen.
(aus Reval)
En ordel van Reval und an se gesant.
P. S. Ersamen wijsen heren besunderen guden frunde. So gij uns am sonnavende na vincula Petri lestgeleden van wegene enes geschulden
146

ordels in der twistigen sake twisdien Hans Help juwem medeborgere
alze eneme anclegere an de enen unde deme ersamen heren Wilhelme
Rynckhoff juwes medestolbroders mit Hennen Dethmers antwordes-
mannen an de anderen zijden, etlikes geldes halven wesende etc., deß-
halven wij  hir bevorne unse delinge na lüde juwes breves  gedaen
hebben in nabescrevener wijse:
Nademe dar neen stekerechtdagh van beiden parthen bewijs to bren-
gende belevet is, so mach Hennen sin bewijs noch brengen, id ga dar
furder umme alze recht is;
sprake juwe delinge hir upp gedaen hebben aldus ludende:
dar upp gij na clage unde antworde, na juweme ripen rade unde be-
Nademe wij  unse delinge hir upp  alze bovengescreven steit gedan
hebben unde dat dar alzo nicht gesehen is unde de tuge tuget hebben
alze in juweme breve bestemmet steit, so kenne gij unde delen Hermen
Dethmers der hundert mark neddervellich;
welk  juwe   gewijsede   unde  affgesprokene  ordel   Hermen  Dethmers
bijgespraket und vor uns  geschulden heft, van uns begerende, wij
sodane  ordel  entschieden  unde juw  unse  delinge under unser  stad
secrete  vorsegelt wedderumme  na  older loveliker wonheid  benalen
willen, darupp wij juw begeren gutliken to weten, dat wij na unseme
ripen rade unde na unseme lubeschen rechte sodane juwe ergescrevene
affgesprokene ordel approberet, bevestiget unde bestediget hebben, so
wij   dat  confirmeren,  bevestigen  unde  bestedigen jegenwardigen in
crafft desses unses breves. Gode bevalen.
Screven under unser stad secrete am frigdage na Omnium sanctorum
anno etc. LXXIX0.
Consules Lubicenses.
Cod. ord. hub. Nr. 135 b.
1480 März 8
221. Stekerechtdag. Säumnis. Sachfälligkeit.
(aus Demmin)
En ordel van Damyn.
Hans Osten van Damyn alze en ancleger upp de enen unde Lauren-cius Vunke antwordeman uppe de anderen zijden van wegene enes geschuldenen ordels, enes uthgestickeden rechtdages, van deme Ersamen Rade to Damyn uthgegan vor deme Ersamen Rade to Lubeke erschienende, des denne desulve Rad to Lubeke na clage, antworde, wedderrede unde insage, na besprake unde ripen rade affgesecht heft vor recht in desser nabescrevenen wijse:
Kan Hans Osten betugen alze recht is, dat en do en stekerechtdagh gelecht und Laurencius nicht gekomen zij, unde ok nicht bewiset heft,
io»	147

dat eme dat elike nodsake benomen hebbe, so is he neddervellich unde moet bij der delinge do besehen bliven, id ga dar furder umme alze recht is.
Screven van bevele des Rades ame midwekene na deme sondage Oculi anno etc. LXXX0.
Cod. ord. Lub. Nr. 139.
1480 Mai 26
222. Zeugnisbrief. Verspätetes Vorbringen. Machtlosigkeit.
(aus Reval)
En ordel an den Rad to Reval.
P. S. Ersamen wißen heren, besunderen guden frunde. So gij uns na Conversionis saneti Pauli negestvorgangen van wegene etliker ge-schuldene ordele in der twistigen sake twisschen Cornelius Grewen anclegere an de ene unde deme ersamen heren Henninge Rumor juwes Rades medekumpane antwordesmanne an de anderen zijden van wegene Hinrikes Bychovedes dorch juw uthgesproken gescreven hebben, hebben wij gutliken entfangen mit allem inneholde sodanes juwes breves wol vornomen, dar upp gij na clage, antworde, insage unde wedderrede na juweme ripen rade unde besprake juwe latesten delinge gedan hebben aldus ludende:
Her Henningk, sodanen vorsegelden breff, so gij nu lesen laten, den solle juwe hovedman ere gebracht hebben, do he sik sine ersten tuge bereep; na deme dat nicht gesehen is, so is de breff der tuchnisse machtloes;
wellik juwe gewijsede unde affgesprokene orp!el her Henningk er-benomet bispraket unde vor uns geschulden heft van uns begerende, wij sodane ordele entscheden unde juw unse delinge under unser stad secrete vorsegelt na older loveliker wonheid wedder benalen willen; dar upp wij juw gutliken don weten, dat wij na unseme ripen rade dar upp gedelet hebben na unseme lubeschen rechte aldus: Na deme de breff vor den beslotenen rechten nicht geuppet noch vorgebracht is, so is de breff machtlos, id ga dar furder umme alse recht is.
Screven  under unser  stad  secrete  am  frigdage  vor  Trinitatis  anno etc. LXXX0. Consules Lubicenses.
Cod. ord. Lub. Nr. 146; dasselbe Cod. ord. Rev. Nr. 67, mit dem Randvermerk (von späterer Hand): Sententia p(er) instr(ument)a de novo rep(er)ta non potest infirmari. Nach Cod. ord. Lub. gekürzt abgedruckt bei Midieisen Nr. 117.
148

1480 Mai 26
223. Urteilsschelte. Beweis. Eideszuschiebung.
(aus Reval)
En ordel an den Rad to Reval.
P. S. Ersamen wijsen heren, besunderen guden frunde. So gij uns am frigdage na Valentini latest vorgangen van wegene enes geschulden ordels in der twistigen sake twisschen Hanse Tempelman ancleger an de ene unde deme ersamen heren Hilger Vormanne juwes Rades medekumpane antwordesmanne an de anderen zijden, van etliker gudere wegen etc., van juw uthgesproken mit clage und antworde ge-screven hebben, hebben wij gutliken entfangende mit alleme inneholde wol vornomen, dar upp gij na sodaner clage und antworde na juwem ripen rade unde besprake juwe delinge gedan hebben aldus ludende: Nademe dat Hans Tempelman en ancleger is unde de vogede des to-stan, unde her Henningk Rumor unde her Wilhelm Rinckhoff dat tugen alze recht is, dat Hans Tempelman dat ordel schalt vor den bomen an den Rad unde mit gelde belede, so secht juw de Rad aldus: Na deme male dat juw Hans Tempelman beschuldiget mit eden, so solle gij juwe recht dar to don, so hoech alze he juw anclaget, unde wes gij entfangen hebben van Hans Tempelmans guderen;
wellik juwe gewijsede unde affgesprokene ordel de vorscrevene her Hilger byspraket unde vor uns geschulden heft van uns begerende, wij sodane ordel entschieden unde juw unse delinge under unser stad secrete vorsegelt wedderumme na older loveliker wonheid benalen willen; dar upp wij juw gutliken don weten, dat wij na unseme ripen rade dar upp gedelet hebben aldus:
Dat edes hand edes hand schal losen, und hebben sodane juwe ordel approberet,  bevestiget  unde bestediget,  so  wij   dat  ok  confirmeren, bevestigen unde bestedigen in crafft desses unses breves. Screven  under unser  stad  secrete  am  frigdage  vor Trinitatis  anno etc. LXXX0. Consules Lubicenses.
Cod. ord. Lub. Nr. 147; dasselbe Cod. ord. Rev. Nr. 66.
1480 Mai 26
224. Rechnungslegung aus Erbschaft.
(aus Reval)
En ordel an den Rad to Reval.
P. S. Ersamen vorsichtigen heren besunderen guden frunde. So gy uns ame frigdage na Valentiny negestvorgangen van wegene enes ge-
149

schulden ordels in der twistigen sake twisschen Hanse Templyn, an-clegere an de ene und Peter Templyn antwordesman an de anderen zijden van etliker guder unde rekenschup wegene etc. dorch juw uth-gesproken, gescreven hebben, so juwe breff under lengeren worden vormeldet, hebben wij mit clage unde antworde gutliken entfangende wol vornomen, dar up gij na juweme ripen rade unde besprake juwe delinge aldus ludende gedan hebben:
Peter Templyn, gij sollet recht don wes gy entfangen hebben van juwes vaders nalatenen guderen;
welk juwe gewysede unde afgesprokene ordel de vorscrevene Peter Templyn bispraket unde vor uns geschulden heft, van uns begerende, wy sodane ordel entscheden unde juw unse delinge under unser stad secrete vorsegelt wedder umme na older loveliker wonheid benalen willen, dar up wy juw gutliken don weten, dat wy na unseme ripen rade, na unseme lubeschen rechte sodane erscrevene juwe afgesprokene ordel approbert, bevestiget unde bestediget hebben, so wy dat ok jegenwardigen bevestigen unde bestedigen in craft desses unses breves. Datum sub secreto ame frigdage vor Trinitatis anno etc. LXXX. Consules Lubicenses.
Cod. Ord. Lub. Nr. 148.
1480 Mai 26
225. Eidesleistung des Hauptschuldners.
(aus Reval)
En ordel an den Rad to Reval.
P. S. Ersamen vorsichtigen heren besundern guden frunde, so gij uns ame frigdage na Valentini latest vorgangen van wegen enes geschulden ordels in der twistigen sake twisschen Hanse Templyn alze eneme anclegere an de ene und Rotger Vordman, juweme medeborger antwordesman an de anderen zyden, van etliker gudere unde rekenschup wegene etc. dorch juw uthgesproken, gescreven hebben, wo juwe breff mit clage unde antworde under lengeren worden dat vormeldet, hebben wij gutliken entfangen unde mit alleme inneholde wol vornomen, darup gy na juweme ripen rade une besprake juwe delinge aldus luden gedan hebben;
Rotger, nademe Hans Templyn juw schuldiget vor juwe hovet, so solle gy recht don;
welk juwe gewisede unde afgesprokene ordel de vorscrevene Rotger byspraket unde vor uns geschulden heft, van uns begerende, wy sodane ordel entscheden unde juw unse delinge under unser stad secrete vorsegelt wedderumme na older loveliker wonheid benalen willen, dar up
150

wy juw gutliken don weten, dat wy na unseme ripen rade, na unseme lubeschen rechte sodane juwe erscrevene afgesprokene ordel confirmert, bevestiget unde bestediget hebben, so wy dat ok jegenwardigen con-firmeren bevestigen unde bestedigen in craft desses unses breves. Screven under unser stad secrete ame frigdage vor Trinitatis anno etc. LXXX.
Cod. Ord. hub. Nr. 149.
1480 Juni 9 226. Säumnis des Klägers. Befreiung der Prozeßbürgen.
Ludeke Rugenhagen alze en antwordesman jegen Hans Teupenicht alze ene anclegere vor deme Ersamen Rade to Lubeke irschinende heft sik beclaget, wo dat he ene van wegene etliker tunnen Oer unde Rotscher in clage holde uppe sine merkliken koste unde schaden, unde van hir getogen unde sedder Paschen enwege zij gewest, sines rechtes nicht wardende, wowol he eme borgen gesatli hebbe etc., begerende desset alzo angezen, de borgen erer borgetucht quijt leddich unde loes wesen mochten, dar up de erscrevene Rad to Lubeke na clage besprake unde ripen rade gedelet heft vor recht in desser nabescrevenen wijse: Na deme male dat de anclegere enwech getogen und sedder Paschen enwege gewest is, unde dat recht sik nicht stunden heft laten, unde siner sake nicht gewardet, unde de antwordesman sine sake heft vorborgen moten, so scholen de borgen der borgetucht entslogen wesen, id ga dar furder umme alze recht zij. Screven van bevele des Rades ame frigdage na Bonifacii anno etc. LXXX. Consules Lubicenses.
Cod. Ord. hub. Nr. 152.
1480 um Juli 2
227. Auswärtiger rechtloser Arrest. Keine Haftung des Bürgers für den andern. Schadenersatz.
(Hans Koldemborn, Kuntze Zutzenheym, Hans Smyt und Detmer Sandberg, Bürger zu Lübeck, klagen vor dem Rat, daß ihre Güter in Westfalen wegen einer Sache angehalten und arrestiert worden seien, die Hermann Reyneke von Grevenstein gegen Marquard Saligen und Hans Holle gegen Claus Neusteden zu haben vermeinten, und daß sie die Freigabe der Güter durch Abgesandte (Johannes Bersenbrugge und Ludeke Mantel) hätten erwirken müssen. Sie verlangen von Marquard
151

Salingen und Claus Neusteden Ersatz der Kosten und Zehrung für die Abgesandten und des Schadens, den sie erlitten hätten, weil dies der Beklagten wegen geschehen sei. Die Beklagten entgegnen, sie hätten dem Hermann Reyneke und dem Hans Holle, wie bekannt, niemals Recht geweigert und sich stets zu Lübeck Recht zu stehen erboten, ja darüber hinaus hätten sie in der Sache selbst vor dem Kaiserlichen Gericht gesiegt. Sie seien daher zum Ersatz wegen des ungerechtfertigten Arrestes nicht verpfhelltet. Der Rat erkennt):
Nademe male Marquard unde Clawes vorbenant eren wedderparten rechtes nicht geweyert, mer vor eren geborliken richteren, deme Rade to Lubeke, to ere unde rechte sik vorboden hedden unde de Rad erer darto mechtich were gewest unde noch mechtich were, so en sint se to den ergescreven kost, teringe unde schaden nicht plichtich, men de erscreven borgere scholen sodane kost unde teringe betalen unde mit Johannesse Bersembruggen unde Ludeken Mantel vorbenamet vor ere arbeit sik vordragen.
NStB 1480 Visit. Marie.
1480 Aug. 11
228. Eidesfreiheit der Ratsangehörigen.
(aus Reval)
En ordel an den Rad to Reval.
P. S. Ersamen wijsen heren besundern guden frunde. So gy uns ame avende Nativitatis Marie virginis gloriosae negestvorgangen van we-gene enes geschulden ordels in der twistigen sake twisschen Diderike Unkost alze anclegere an de enen unde den ersamen heren Everde van der Lippe unde Wilhelme Rinckhoff juwem mederadeskumpane an de andere zyden, etlikes geldes unde schulde halven etc. van juw uth-gesproken mit clage unde antworde gescreven hebben, hebben wy gut-liken entfangende mit alleme inneholde wol vornomen, dar upp gy na sodaner clage unde antworde, na juweme ripen rade unde besprake, juwe delinge gedan hebben, aldus ludende:
Na deme male dat juwe Rad hern Everde unde hem Wilhelme dar to gesät unde gevoget hadde, unde dar neen ende gedegedinget wart, unde furder se dar na mit rechte mit juw gescheden weren, so zin de erscrevene hern Everd unde her Wilhelm nicht plichtich ede to donde; welk juwe gewysede unde afgesproken ordel de vorgenante Diderik Unkost bispraket unde vor uns geschulden heft van uns begerende, wy sodane ordel entscheden unde juw unse delinge under unser stad secrete  vorsegelt  wedderumme  na  older  loveliker wonheid benalen
152

willen, dar upp wy juw gutliken begeren to weten, dat wij na unseme ripen rade sodane juwe ordel approberet, bevestiget unde bestediget hebben, so wy dat confirmeren, bevestigen unde bestedigen in craft desses unses breves. Screven under unser stad secrete ame dage Ti-burtii des frigdages na Laurencij anno etc. LXXX.
Cod. Ord. hub. Nr. 153; dasselbe (gekürzt) Cod. ord. Rev. Nr. 69.
1480 Sept. i
229. Stekerechtdag. Säumnis. Sachfälligkeit.
(aus Travemünde)
En ordel von Travemünde.
Schipher Hans Heydenrijk alze en ancleger dorch sinen vorspraken vor deme Ersamen Rade to Lubeke irschinende, heft tosprake gedan to Marquarde Buxberch borger to Travemünde, wo dat he mit eme enen uthgestickeden rechtdagh to Lubeke vor deme erscreven Rade to Lubeke to wesende genomen hedde, deshalven desulve Rad ene denne umme vor en to irschinende, twe male gesaend hebben unde nu lest uppe den frigdagh Egidij und doch nicht gekomen were, dar upp de erscrevene Rad na besprake afgesecht heft vor recht: Na deme Marquart Buxberch twe male vorscreven unde nicht gekomen is, unde enen steke rechtdagh genomen heft, so is he vellich, he en kone bewysen, dat id eme nodsake benomen hebbe, dat he nicht gekomen zy. Screven von bevele des Rades ame frigdage Egidij abbatis anno etc. LXXX.
Cod. Ord. Lub. Nr. 155.
1480 Sept. 6
230. Stekerechtdag. Echte Not.
(aus Travemünde)
En ordel to Travemünde.
Gerd Munt to Reval vorkerende vor deme Ersamen Rade to Lubeke dorch sinen vorspraken heft tosprake gedan to Peter Tymmen to Travemünde wonhaftich afwesende, wo dat he enen uthgestickeden rechtdach mit eme uppe dessen dagh vor deme erscrevenen Rade to wesende genomen hebbe, unde doch nicht gekomen were, menende ene dar-umme siner sake vellich towesende, dar upp de erscrevene Peter enen stekerechtdagh mit Gerde genomen; kan he dan nicht bewysen dat id
153

eme elike nodsake benomen hebbe, dat he nicht gekomen en zij, so is he vellich. Screven van bevele des Rades ame midwekene vor Nativi-tatis Marie. 6a mensis Septembris anno etc. LXXX. Consules Lubicenses.
Cod. Ord. Lub. Nr. 156.
1480 um Nov. 1 231. Fensterrecht.
(Auf Klage der Lübecker Bürger Hermann tor Lo und Martin Glueg als Vormünder der Witwe des Schiffers Hermann Palborn gegen den Maler Hans Steenrad wegen etlicher Fenster und eines Erkers, die er in sein Haus gemacht habe, erkennt der Rat zu Lübeck für Recht): Dat men, dar nyne vinstere gewest sint, nyne vinstere maken schole, sunder der nabure vulbord unde willen.
NStB 1480 Omnium sanctorum.
1480 um Nov. 25 232. Kauf bridit Miete.
(Auf Klage des Lübecker Ratmannes Dietrich Hueck gegen den Lübecker Bürger Peter Vleming) wo dat he eme de woninge, dar inne he wonet, upgesecht laten hebbe, so en wille doch desulve Peter sodane woninge nicht rumen, darentjegen de vorgen. Peter sede, dat he sodane woninge van eme nicht, sunder van Godeken Pleskouwen mit vorworde gehuret hebbe, alzo dat erer en deme anderen en halff jar tovorne up-seggen schole;
darup de Rad to Lubeke na besprake unde ripen rade affseggen let vor recht:
Nademe her Diederik zin hues mit der erscreven woninge van Godeken gekost heft unde he Peter to rechter tiid heft toseggen laten, so breckt koep hure, unde Peter erbenant schal eme de woninge rumen.
NStB 1480 Kathanne virg.
1480
233. Erbrecht der Stiefgeschwister.
(Berufungsschreiben aus Reval mit Bestätigungsvermerk)
Unsenn vruntlikenn grueth myt vormoge alles guden Juwen Ersam-heyden stedes thovoren. Ersame vorsichtige wolwyse hern bysundern gunstige und guden vrunde, Juwen Ersamen Wisheyden voge wy gut-liken to weten dat vor uns ym sittenden stoell des rades myt ordell und
154

myt rechte ersehenen syn de boschedene Amd Bode unse medeborger an de ene, ancleger, und de boschedene Diderk Schymann alß eyn antwerdes mann an de andern ziden; dar dan Amd Bode eyn ancleger und vormunder Hermen Kniwen kinder anlangende und tosprak Diderk Schymann myt ener openen cedell van worden to worden aldus ludende: Her Voget und Ersamen leven hern, Eyn ancleger byn ik Amd Bode van wegen Hermen Knywen nagelaten kinder und spreke tho Benther Koppersieger van wegen syner husfrowen der god gnade ume ore halve nagelaten gudt, wente se anders gene erven hefft de er neger besibbet syn wen Hermen Knywen kinder, wente der kinder grotemoder de hadde eyne vulbroder de hete Kersten Bünde, dar is dat gudt her gekomen dat Benther Koppersiegers selige husfrowe gehat hefft alß dat huß in der susterstrate dar Clawes Boddeker ynne wonet myt andern gudern bewechlik und umbewechlik und dat Kersten Bünde seligen der kinder grotemoder vulbroder gewest is, dar van de gedachten guder an Benter Koppersieger frowe seligen gekomen syn, wil ik warmaken und betugen myt den boschedenen mannen Hinrich Palmedach und Kersten Pynnowe borger to Revall und myt Benther Koppersieger seligen sulven und hope to gode und tho lub[esch] rechte, synt de guder van Kersten Bünde gekomen syn an de frowen de Benther gehadt hefft seligen, dar van de vorgedachten kinder de rechten erven to syn und anders nemant, Benther Koppersieger sal my erffschich-tinghe don van der velegedachten guder wegen den kindern to makendc und anders nemande, und vorworfde?] my furder tuge, tugeschuttingh, eede, eedeshandt und vorkoveringh mynes rechten so vaken my des nod und behoff is und allent wes my to lub[esch] rechte denen mach unvorsumet, Id ga dar furder ume als lub[esch] recht is. Hir up hefft Diderk Schymann de de negeste erve vormenet to wesende Arnde Boden vorben. geantwerdet aldus: Ersamen leven hern, Als dan Amd spreket van Kersten (!) Kniwen kinder wegen alß eyn vormunder dar he sik vorment de negeste solle syn tor Bentherschen seligen nagelaten, als ik doch nicht hope, wente de Benthersche seligen hadde van oren ersten manne als Kersten Bünden ij kinder und de hadde se aff-gelecht er se Benter Koppersieger nam, und do storven de ij kinder und dat erve veel wedder an de moder als an de Bentersche, also hebben Knywe kinder gen besibbe an de Bentherschen, So hopet Diderk to gode und to lub[esch] rechte, de der Benterschen negeste besibbe is, de sall der Benterschen nagelathen erven und so vorlevede Dyderks wywes grote moder de Bentersche und de weren twyer suster kinder und ik hebbe alle de besibbet syn affgeledit alß ik dat wol nabringen kan und dar macht und bewys van hebben mach. Dar ume leven heren hope ik na lub [eschen] rechte van wegen myner frowen de negeste to wesende und nicht Kniwe kinder.
155

Hir up wy na unsen ripen rade und besproke vor recht gewiset affge-
sproken hebben aldus ludende:
Arnd Bode, de Rad irkennet vor recht, dat Kniwe kinder gen besibbe
an de Benterschen hebben, sunder Diderk Schymann. Könne gy better
bewyß bringen bynnen jar und dagh alß recht is und alse Jw de rad
stundet hefft, so kenne wij Jwe husfrowe de negeste.
(Vermerk des lübeckischen Stadtschreibers auf der Rückseite: confir-
matum.)
Archiv Lübeck, Senatsakten, Appellationen. Conv. 17 f. 9.
1481 Jan. 13 234. Erbrecht. Berichtigung der Erbteile.
Clawes Munter borger to Lubeke vor dem Erßamen Rade to Lubeke erschinen hefft tosprake gedaen to den Erßamen hern Hinrick Ca-storppe unde Hinricke van Stiten, borgermeistere unde vorstenderen Sunte Johannis closters to Lubeke, van wegen etliker gisste, so selige Kopke van der Loeckwisch sinen dochteren in sinem testamente to eren manbaren iaren to gevende to geteikent hadde, so dessulven Kopken testament dar geleßen wart breder vormeldet, deßhalven Clawes clagede, dat eyner des genanten Kopken dochter, eyne begevene junckfrouwe to Sunte Johanße wesende, ere andeel were entrichtet unde sine hußfrouwe, de ok Kopken dochter were, hadde nicht so vele gekregen alze er behorde, begerde de vorstendere to underwisende wes de yundkfrouwe entfangen hadde weder introbringede etc.; hir up de vorstender antworden, dat se dat gelt nicht hadden entfangen noch gesehen, id were ok der yunckfrouwen to gevende mit rechte van dem Erßamen Rade to Lubeke togefunden na lüde eyner scrifft in der Stadt boke hir bevom Anno etc. 65 Lucie virginis gescreven, anhevende: Witlick zij dat de bescheden manne Hinrick Pariß, Herman vam Brinke etc., de dar geleßen wart, dar vorder de vorstendere up reden, scheide Claweße dar wat ane, dat he dat sochte bi den vormunderen dessulven Kopken, hopeden se weren em dar to neyneß antwordeß plege etc.; hir up de vorgemelte Raidt na clage, antworde, rede und wedderrede, na besprake unde ripem raide de vorberordene schrifft unde rechtsproke anno etc. 65 Lucie virginis noch bi werde und machte gedelet hefft unde dat id na dode der iunckfrouwen dar umme denne ginge so recht were, und desulven vorstendere des obgemelten closters weren dar boven dem obgemelten Clawese Munter nicht plichtich to antworden. Screven van bevele des Raideß am sonnavende na Trium regum.
NStB 1481 Felicis. 156

1481 Jan. 19
235. Stekerechtdag. Säumnis. Echte Not.
(aus Eutin)
En ordel van Uthijn.
Hans Awerdes borger to Uthijn alze en ancleger an de enen vor deme Ersamen Rade to Lubeke irschinende, heft dorch sinen vorspra-ken geven laten to irkennende, wo dat Henningk Loberch ok borger darsulves alze en antwordesman uppe de anderen zyden mit eme enen uthgestickeden rechtdach enes geschulden ordels halven van deme Ersamen Rade to Uthijn uthgegan, umme mit eme vor deme ergescrevenen Rade to Lubeke alze des negesten frigdages na Anthonij to wesende genomen hebbe, begerende ene dar umme he sodanes sines rechtdages nicht waer genomen hedde unde gekomen were neddervellich in sineme rechte to delende, des denne de ergescrevene Rad to Lubeke na be-sprake vor recht gedelet heft:
Kan Hans Awerdes dat tugen unde nabrengen alze recht is, dat Henningk Loberch mit eme enen stecke rechtdach uppe dessen dagh unde tyd hir vorbestemmet genomen hebbe unde nicht gekomen is, so is he neddervellich, id en zy denne dat desulve Henningk kone bewysen, alze recht is, dat eme dat echte nodsake benomen hebbe. Screven van bevele des Rades ame frigdage negest na Anthonij anno etc. LXXXI.
Cod. Ord. hub. Nr. 161.
1481 Jan. 27 236. Beweis des Eigentums.
Jaspar Schröder borger to Rostocke vor dem Erf3amen Rade to Lubeke hefft tosprake gedaen to Claweße Doringe, borger to Lubecke, etlikes ißlandeschen vissches, de sin were unde over zee unde sant upp sin eventur were gegaen, dar van he ock de fracht betalet hadde etc.; hir up de Raidt to Lubeke na clage, antworde, rede und wedderrede, na besprake unde ripem rade vor recht hebben affseggen laten in maten nabescreven:
Kone Jaspar Schröder mit dem Schipper und schipkinderen bewißen, so recht iß, de visch eme tobehore und uppe sin eventur over zee und sant zin gegaen und he de vracht dar van betalet hebbe, des möge he geneten. Screven van bevele des Raideß am sunnavende na Conversionis Pauli.
NStB 1481 Conversionis Pauli.
157

1481 Febr. 17 237. Kauf. Abnahmeverzug des Käufers.
Bartolt Yeger borger to Lubeke vor dem Erßamen Rade darsulvest hefft tosprake gedaen to Clawes Blomen, van wegen hundert dromete hoppen de he demsulven Claweße unde Hinricke Wolderß samptliken vorkofft hadde, den se nu nicht wolden entfangen, welches kopes Clawes Blome to stunt;
hir up de eergemelte Raidt na clage, antworde, rede und wedderrede, na besprake und ripem raide vor recht hefft affgesecht alduß: Na deme Claweß Blome des kopes so tostunde, so mosten se den hoppen entfangen unde Bartolde Jeger betalinge doen. Screven van bevele des Raideß am sonnavende na Valentini.
NStB 1481 Valentini Martiris.
1481 um Febr. 17
238. Stockfisch verkaufen darf nur, wer ihn selbst eingeführt hat.
(Klage der Stockfischweicher gegen Klaus Uthdrank), dat he drogen visch kost unde steit darmede to markede, wanner eme dat gelevet, umme den dar wedder to vorkopende, welk doch nicht wontlik zij deme also to bescheende. Hirup delede de Rad to Lubeke na besprake unde ripen rade vor recht:
Dat de erscreven Clawes noch nemandt anders uppe deme markede stan schal, drogen stockvisch to vorkopende, he en hadde den sulves over zee unde sand gebracht.
NStB 1481 Juliane
1481 März 23 239. Gerichtsunterwerfung, Kauf.
Kersten Benholt vor dem Erßamen Rade to Lubeke erschenende hefft tosprake und clage gedaen to Hanse Denen, borger to Lubeke, van wegen eyner rullen louwandeß, de desulve Kersten Hanse Denen van Bernt Mentzinges wegen borgers to Munster tolevert hadde und he darbi gewesen were alze id gemeten wart, so desulve Kersten sede etc.; hir up Hans Dene demsulven Kersten vragede, offt he sines rechtes sodaner clage mit allem dat dar ane clevede ock bi dem Erßamen
158

Rade to Lubeke tom gantzen vullenkomen ende vorbliven wolde, dat nergen anderß to sokende, sunder weß se em affseden, des to vreden to wesende und ein vullenkomen benogen to hebbende, hir to Kersten mit wolberadenen mode unbedwungen mit vryen willen antworde, dar ya to segende, und dat, so vorgemelt is, vullenkomenlick belevende; dar na Hans demsulven Kersten antworde, dat he sodane rullen lou-wandeß nicht van em gekofft hadde, ock hadde em der nicht to leveret, sunder alze id gemeten wort, hedde Kersten alze Bernt Mentzingeß knecht dar bi gestan und he were van der rullen louwandeß nicht schuldich; hir to desulve Hans sin recht to donde overbodich was, welck em denne Kersten ock to eynes hant lede etc.;
hir up de eergedachte Raid to Lubeke na clage, antworde, rede, insage und wedderrede, na besprake und ripem raide vor recht hebben aff-seggen laten in maten nabescreven:
Wille Hans Dene sin recht dar to don, dat he van Kersten sodane rullen louwandeß nicht gekofft noch entfangen hebbe, al hebbe he dar alze eyn knecht Berndt Mentzingeß, do id gemeten wart, bigestaen, unde Hans van sodanem louwande nicht schuldich zij, des mach he geneten.
Screven van bevele des Raideß deß 23. dages Martii anno ut ante hora vesperis.
NStB 1481 Letare.
1481 um Mai 6 240. Aussonderung im Konkurs.
(Im Streit zwischen Hans Wolborn aus Dortmund und den Gläubigern des Bernd Bodeker wegen etlicher Güter erkennt der Rat): Wat gudere de vor ogen sint under Hans Wolborn merke unvorande-ret, eme propper egen tobehorende, dar Bernd Bodeker erscreven noch part noch deel an hefft, de mach Hans Wolborn mit sineme eede vrien.
NStB 1481 Misericordias domini.
1481 Mai 9
241. Stekerechtdag.  Gefährdebrief.  Edite Not.
(aus Heiligenhafen)
En ordel van deme Rade tor Hilligenhaven.
De ersame Laurencius Moller radman to Oldenborch alze en an-cleger van wegene enes geschulden ordels 24 dromete hoppen halven etc. vor deme Ersamen Rade to Lubeke irschinende heft vorgegeven
159

wo dat Hinrick Witte sin wedderpart, antwordesman, borger tor Hilli-genhaven, vor Paschen negestvorgangen, so se samptliken binnen Lubeke gewest zin, mit ereme geschulden ordele vortokomende, so do umme hillicheid der tijd nene ordele na wontliker wijse gehört worden, mit eme endrachtliken enen andern uthgestickeden rechtdach umme mit eme binnen Lubeke, tome ersten alze men ordele wedder worde hörende, darsulves vor deme Rade tokomende, ere recht und ordel vortobrengende unde tohorende, de denne nicht gekomen were, sunder eme enen verdebreff gesand hedde, so de dar gelesen ward, begerende sodane sin wedderpart neddervellich to delende, dar up de erscrevene Rad to Lubeke na besprake unde berade gedelet unde afgesecht heft vor recht:
Kan de ergemelte Laurencius dat bewijsen alze recht is, dat de erscrevene Hinrick Witte mit eme enen uthgestickeden rechtdach umme uppe dessen dach her wedder to wesende genamen heft unde nicht gekomen is, so is he neddervellich, he en kone denne bewijsen unde nabrengen, dat id eme elike nodsake benomen hebbe, dat he nicht gekomen zij. Screven van bevele des Rades ame midweken na Misericordias anno etc. LXXXI.
Cod. Ord hub Nr. 166.
1481 Mai 18
242. Verbindlichkeit geleisteter Teilzahlung.
(aus Reval)
En ordel an den Rad to Revel.
P. S. Ersamen vorsichtigen heren besundern guden frunde. So gy uns ame mandage na Katherine virginis vorgangen van wegene enes geschulden ordels in der twistigen unde schelhaftigen sake twisschen deme ersamen hern Reynolde van Werne juwes radesmedekumpane anclegere etliker summen geldes halven an de ene unde deme besche-denen Symon Forste juwem medeborger an de andern zijden etc. gescreven hebben dorch iuw uthgesproken, so juwe breff ensodans breder vormeldet, hebben wy alles inholdes gutliken entfangende wol vornomen, dar up gy na ripeme rade unde besprake juwe delinge gedan hebben, aldus ludende:
Symon, na deme gy frund alze vormunder mit den schuldenern hebben termine maket unde gy dar upp betalinge daen hebben, so schole gy vort betalinge doen, id ga dar furder umme alze recht is; welk juwe gewisede unde afgesprokene ordel de vorscrevene Symon bispraket unde vor uns geschulden heft, van uns begerende, wij sodane
160

ordel entscheden und juw unse delinge under unser stad secrete vorsegelt wedder umme na older loveliker wonheid benalen willen, dar up wy juw don gutliken to weten, dat wij na unseme rypen rade unde lubeschen rechte sodane erscrevene juwe ordel confirmert, bevestiget unde bestediget hebben, so wy dat jegenwardigen confirmeren, be-vestigen unde bestedigen in craft desses unses breves. Gode deme heren zijt bevalen. Screven under unser stad secrete ame frigdage vor deme sondage Cantate anno etc. LXXXI.
Cod. ord. Lub. Nr. 165; dasselbe (kürzer) Cod. ord. Rev. Nr. 75: Ersamen hernn, dath geschuldene ordell vonn iw twuschenn her Rei-nolth vonn Wernen ethliger Summe geldes halvenn eins, Simon Forsten anders deils, affgesprakenn, hebben wy enthfangen dusses ludes: Simon, Na deme gy frunth alse vormunder meth denn Schuldenernn hebben termine gemaketh, unnd gy dar up bethalunge gedaenn hebben, So schole gy vorth bethalunge doenn — Dar up gy unnse schei-dunge bogerth etc., Szo Confirmere unnd bestedige wy iuwe ordell in krafft unnd macht dusses unnsers breves. Datum Lub(eke) Anno etc. lxxxj. Senatus Lub (icensis).
Nadi Cod. ord. Lub. teilweise abgedruckt bei Michelsen Nr. 127.
1481 Juni 1 243. Beweis und Eid.
(aus Reval)
En ordel van Revel.
P. S. Ersamen wysen heren besundern guden frunde. So gy uns des anderen dages na Lucie virginis negestvorgangen van enes geschulden ordels wegene in der twistigen unde schelhaftigen sake etliker reken-schup unde handelinge halven twisschen Hinrike Berk kopmanne van der dudeschen hense anclegere an de enen unde Corde unde Hanse Gerpemberge gebroderen antwordesmannen an de anderen zyden wesende gescreven hebben dorch iuw uthgesproken, so juwe breff en sodanes under lengeren worden mit clagen unde antworden, breder vormeldet, hebben wij alles inneholdes wol vornomen, dar gy na ripen rade unde besprake juwe delinge unde uthsproke upp gedan hebben, aldus ludende:
Hinrik Berk, wes gy tugen konen upp Corde, so vele alze recht is, des schal Cord vellich zin, unde wes gy eme to eden leggen, dar schal Cord ede vor doen;
welk juwe gewysede unde afgesprokene ordel Hinrik Berk erbenomed bijspraket unde vor uns geschulden heft, van uns begerende wij so-

ll

161

dane ordel entscheden unde juw unse delinge under unser stad secrete vorsegelt wedderumme na older loveliken wonheid benalen willen. Dar up wij juw gutliken doen weten, dat wy na unseme ripen rade unde besprake na unseme lubeschen rechte in maten nabescreven sodane juwe ordel confirmeret, bevestiget unde bestediget hebben, so wij dat confirmeren, bevestigen unde bestedigen in craft deser scrift, so wes Hinrik Berk uppe Corde unde Hanse Gerpemberge van God-schalkes, eres broders wegene so recht is tugen kan, dat Cord unde Hans des vellich sin, unde wes he Corde to eden lecht, dar schal Cord ede to doen, id ga dar furder umme alze recht is. Screven under unser stad secrete ame frigdage na Ascensionis anno etc. LXXXI. Consules Lubicenses.
Cod. ord. hub. Nr. 169; dasselbe (gekürzt) Cod. ord. Rev. Nr. 74 (mit dem — sicher richtigeren — Namen: C. und H. Gripenberg statt: Gerpemberg). Nach Cod. ord. hub. teilweise abgedruckt bei Michelsen Nr. 130.
1481 Juni 1
244. Bürgen. Samthaftung.
(aus Reval)
En ordel van Revel.
P. S. Ersamen wysen heren besundern guden frunde. So gy uns ame donredage na Judica negestvorgangen van wegene enes geschulden ordels in der twistigen sake twisschen Marcus Becker juweme mede-borger, ancleger an de enen unde Symone Forsten, antwordesmanne an de anderen zyden van gelöstes unde etliker lodiger mr. sulvers wegene etc. gescreven hebben dorch juw uthgesproken, so juwe breff ensodanes breder vonneidet, hebben wij mit clage unde antworde alles inneholdes wol vornomen. Dar up gy na ripen rade unde besprake juwe delinge aldus ludende gedan hebben: Symon Forste, wille gy dat vorrichten, dat gy van wegene der gelöste, dar gy samptliken vor gelovet hebben, uppe dat hus nicht vor-wyset sin, so solle gij van derwegene siner ansprake nodlos syn, unde Marcus schal sik holden an sinen hovetman gelyk gij doen moten; wellik Symon na juweme ansproke belevet hefft, deme rechte genoch to donde, unde sik to eden geboden hebbe, der Marcus denne nicht upnemen hebbe willen, sunder dat vor uns geschulden hevet, van uns begemde, wy sodane ordel entscheden unde juw unse delinge under unser stad secrete vorsegelt wedderumme na older loveliken wonheid benalen willen; dar upp doen wy juw gutliken weten, dat wy na unseme ripen rade na unseme lubeschen rechte sodane ergemelte juwe
162

ordel confirmeret, bevestiget unde bestediget hebben, so wy dat jegenwardigen confirmeren, bevestigen unde bestedigen in craft desses unses breves. Screven under unsers stad secrete ame frigdage na Ascensionis anno etc. LXXXI.
Cod. ord. hub. Nr. 170; dasselbe (kürzer) Cod. ord. Rev. Nr. 72. Nach Cod. ord. Lub. teilweise abgedruckt bei Michelsen Nr. 131.
1481 um Juni 15
245. Haftung des Boten für verlorene Geldsendung.
(aus dem Niedergericht)
(Dem Cord Elven, „lopere", wurde zu Bergen op deme Zorne von mehreren Leuten Geld in Beuteln übergeben, das er an verschiedene Personen in Lübeck bringen sollte, gegen einen Lohn, mit dem er zufrieden war, was alles durch „opene vorsegelt certifikationsbreff" der Stadt Bergen o. d. Z. erwiesen war. Das Geld hatte er, wie er behauptete, zwischen Oldesloe und Lübeck verloren. In der Appellation aus dem Niedergericht hat der Rat für Recht erkannt): Na deme Cord Elven bekennet, dat he dat gelt heft enfangen, unde bewiiset is, dat he darvor loen hebben scholde, des he ok alzo togestan unde bekennet heft, unde alze he denne dat gelt nicht tor stede gebracht noch bewiset heft, id eme mit nodsake van der hand gekomen sä, so mot he to dem gelde antworden, id ga dar furder umme alze recht zij.
NStB 1481 Viti märt.
1481 um Juni 15 246. Verkauf fremder Ware.   Rückzahlung des Kaufpreises.
(Borchard van Enschote aus Deventer klagt gegen Raholt Bentsson aus Kalmar, daß er von diesem 37 Last weniger 2 Faß Asche gekauft und bezahlt habe, wobei Raholt versichert habe), dat de assche in de Hensestede unde in Holland nicht to hus behorede, so he dat vor uns mit eneme beswomen breve bewisede; unde nademe sullike assche in de Hensestede, nemptlik in unse stad, to hus behorde, so dat cte-sulve Borchard deme, den de tobehorde, noch tome andern male moste betalen unde de erscr. Raholt Bentsson eme des kopes sodaner assche, so he eme gesecht unde gelovet hadde, nicht waren konde. (Urteil): Nademe de vorgen. Raholt Borcharde sodane assche vorkoft, dat gelt darvor entfangen hedde unde eme sodaner asschen nicht waren konde, so he eme togesecht hadde, so scholde he eme sin uthgelechte gelt weddergeven.
NStB 1481 Viti märt.
ii*	163

1481 um Sept. 1 247. Drechsler dürfen ihre Ware rot bemalen.
(Klage der Maler und Glaser gegen die Drechsler), dat se ere wäre, de se maken, verwen unde malen mit allerleie varwe, wo en des ge-levet, darto de erscreven dreigere antworden unde seden, dat se des nicht en deden, men allene mit roder varwe verweden, menende se en sodanes wol doen mochten.
Urteil:
Dat de ergescreven dreigers ere wäre, de se maken, verwen unde bemalen mögen roed, so se alduslange gedaen hebben.
NStB 1481 Egidii abb.
1481 Sept. 14 248. Unerkennbarer Unsinniger.  Schutz des Vertragspartners.
Ludeke Mantel procurator in dat erste unde nu ame latesten her Bernt Boytzemborch sulvest hebben tosprake gedan vor deme Rade to Lubeke to Everde Tymmermanne unde Corde Bremer etliker kopenschop, so se Kersten Bovtzemborge by naditslapender tyd uppe syn wyff nement unl steken, alze desulve Kersten unsynnich gewest were, afgekost schollen hebben na lüde etliker cedelen unde hand-scrifte eme darup gegeven. Darto de vorbenomede Cord unde Everd antworden wol toslande, dat se mit Kersten hadden kopslaget, so were desulve Kersten eyne lange tyd eyn gud kopman gewesen, hadde ok gekost unde vorkoft nicht unsynnentliken, dat men uthe den cedelen unde handscriften merken mochte, he were ok nicht unmundich vor Rade edder gerichte gedelet, de kop were ok nicht bispraket, ok hadde he de schuld in syn rekensbok, daruth desulve her Bernd manede, gescreven etc., hopeden, dar to nicht plichtich wesen to ant-wordende. Darup de Ers. Rad to Lubeke . . . affseggen let vor recht: Nademe Kersten gekost unde vorkoft unde hir to wege unde stege gegan hadde, unde desulve koep nicht bespraket unde he ok nicht unmundich gedelet were, unde de schuld ok in sin rekensbok gescreven, dar her Bernd mede gemanet hadde, so moste id darby bliven, unde se en weren hern Bernde van der vorberorden sake furder nicht plichtich zo antworden.
NStB 1481 Ex. cruc.
164

1481 Sept. 28
249. Besippung.   Beweis des Erbrechts.   Stundung.
(aus Reval)
Eyn ordel an den Raidt to Reval.
P.s. Ersamen vorsichtigen heren besunderen guden frunde. So gy uns am sonnavende na Thome apostoli negestvorgangen van wegene eynes geschulden ordelß tusschen Arnde Boden juweme medeborger anclegere unde vormunder Herman Kuywen kyndere an de eyne unde Diderike Schumann antwordeßmanne an de anderen zyden van wegene des halven nalatenen gudeß Benter Kopperßlegers seligen husfrouwen etc. gescreven hebben dorch iuw uthgesproken, so iuwe breff ensoda-nes breder vormeldet, hebben wy mit clage unde antworde alleß inholdes wol vornomen, dar up gy na iuweme rypen raide iuwe delinge gedaen aldus ludende:
Arndt Bode, de Raidt de erkennet vor recht dat Kuiwen kinder geyn besibbe an de Benterschen hebben, sunder Diderick Schuman kone gy beter bewiß bringen bynnen iare unde dage alze recht is unde alze iuw de Raidt stundet hefft, so kenne wy iuwe husfrouwen de negesten; welck iuwe gewisede unde affgesproken ordell de vorscreven Arndt Bode bispraket unde vor uns geschulden hefft begerende wy sodane ordel entscheiden unde iuw unse delinge under unser Stadt secrete vorsegelt wederumme na older loveliken wonheit benalen willen. Dar up wy iuw doen gutliken weten, dat wy na unseme lubeschen rechte sodane ergescrevenen iuwe ordel in eyneme deele confirmeren be-vestigen unde bestedigen in krafft desser scrifft in desser nabescreve-nen wiße: So gy gedelet hebben aldus: Arndt Bode, de Raidt de erkennt vor recht dat Kuywen kinder geyn besibbe an de Benterschen hebbe, sodanes wy confirmeren unde forder vor lubesch recht deelen. Kan Diderick Schuman eder syn frouwe so recht is bewißen dat he eder sin husfrouwe de negesten erven zin to der Benterschen nalate, des mach he eder se geneiten. Gode deme heren zyt bevolen. Screven under unser Stadt secrett ame avende Michaelis archangeli anno etc. LXXXI.
Cod. ord. hub. Nr. 172; dasselbe (gekürzt) Cod. ord Rev. Nr. 71 (jedoch mit den Namensabwandlungen: Diderich Schymann (statt Schumann) und: Bernt (statt Benter) Koppersieger). Nach Cod. ord. hub. teilweise abgedruckt bei Michelsen Nr. 133.
165

1481 Okt. 10
250. Vollstreckung.   Einweldigung.   Beispruch.   Verkauf.
(aus Boizenburg)
Claweß Houwer ancleger uppe de eyne unde Alheit Benkens Hin-rik Benkens husfrouwe wederparth uppe de andern zijden, borger unde borgersche to Boitzenbordi mit einem geschulden ordele van dem Erßamen Rade darsulvest uthgegangen, van wegen eynes hußes vor dem Erßamen Raide to Lubeke ersehenen, dar do sulvest de Er-ßame Raidt na ansprake und antworde, insage unde wederrede, na ripem Raide affsede vor recht in nabescrevener wiße: Na dem male dat huß seligen Clawes ergemelt wandageß tobehorende so he mit schulden beswaret, was mit allem rechte bynnen iare unde dage von dem schuldener sunder yemandeß entsettinge vorfolget is geworden, unde dat huß na an dem yennen de dar mit rechte ingewel-diget was den genanten Hinrick Benkens vorkofft ward, unde na dem kope noch veer weken unde dre dage to der negesten erven beste bestände bleff, unde van neymande bigespraket wart, so schall de koep bi macht wesen unde bliven. Screven van bevele des Radeß am midweken na Dionisii anno etc. 81.
NStB 1481 Dionisii et sociorum martirum.
1481 Okt. 26
251. Scheltworte.  Wedde.  Kosten des Klägers.
(aus Kolberg)
Witlick zij dat vor dem Erßamen Raide to Lubeke eynes ordelß halven van dem Erßamen Raide to Kolberge vor densulven Raidt to Lubeke geschulden sint ersehenen Claweß Frederickes ancleger up de eyne unde Jacob Knipaff borger to Kolberge alze antwordeßman up de anderen zyden, etliker scheide worth, dar vor desulve Jacob na be-wisinge unde rechteß erkanntnisse hadde geweddet, welck desulve Claweß upgebort unde entfangen hadde, des he so tostunt, darboven he hopede, desulve Jacob em sine koste unde theringe solde wedder-leggen, des desulve Jacob em nicht plege vorhopede to zinde etc.; hir up de Raidt to Lubeke na clage, anworde, rede unde wederrede, na besprake unde rypem raide vor recht hebben affseggen laten in maten nabescreven:
Na deme Jacobe na rechteß erkantenisse togedelet were, dat he vor sodane  scheldeworde  scholde   wedden,   dem  he   alzo   gedaen,   unde
166

Claweß Frederickes sodane wedde entfangen hadde, so mochte Jacob mit dem wedde entstaen unde were Clawese dar boven neyner kost eder theringe forder plichtich to betalende.
Screven van bevele des Raideß am 26. dage des maendes Octobris des morgens anno quo supra.
NStB 1481 Simonis et Jude.
1481 Nov. 16
252. Badstube.   Bau recht.
(aus dem Niedergericht)
De erßame her Herman Schulte Vicarius tom dorne to Lubeke mit eyneme geschuldenen ordele uth dem neddersten rechte vor dem Raide to Lubeke eines batstoven halven, sunder des Raideß unde sinen orloff dorch Katharinen Dokewesschers laten bouwen, erscbi-nende, welcker batstoven eme unde sinem huße to vorfange were, so he clagen heit etc.; hir up de Raidt to Lubeke na clage, antworde, rede unde wederrede, na besprake unde ripen raide vor recht leten äffseggen in maten nabescreven:
Na deme de batstove sunder vulbort des Raideß unde willen der na-burn dar gebuwet were, so mochte de batstoven dar nicht bestände bliven. Jussu cons. 16. die mensis Novembris anno quo supra.
NStB 1481 Elizabeth.
1481 Nov. 22 253. Samtschuld.   Zahlung nach Anteil.
Witlick zij dat up hude vor dem Erßamen Raide to Lubeke sint ersehenen Hinrik Hoveman alze eyn ancleger uppe de eyne unde Wilhelm van dem Sande alze eyn antwordeßman upp de anderen zyden, etliker loffte halven, so se samptliken vor Hans Boninge Hanse Bra-weren gelovet hadden, derwegen denne Hinrick vorgenannt vorbrachte eynen openen vorsegelden beswornen breff dorch den Erßamen Raidt to Luneborch vorsegelt unde dorch densulven Hans Bovinge besworen, inholdende, dat Gerdt Sobbe in dem achtentigesten jare negestvorgan-gen Johanne van dem Sande to Hinrickes Hovemans und Wilhelmes van dem Sande beider samtliken unde nicht to erer eynes besunde-ren besten utgegeven und vornoget hadde soventich punt grote Vlaemsch; hir up de Raidt to Lubeke na clage, antworde, rede, weder-
167

rede und na dessulven breves flitiger vorhoringe den vorberorden breff gedelet bi macht unde gewerde, unde na dem se saintliken ge-lovet hadden, so mosten se samptliken betalen, etlik sinen andeil. Jussu cons. 22. die mensis Novembris praesentibus Joh. Wunstorp et Theo-derici Brandis notariis publicis.
NStB 1481 Elizabeth.
1481 Nov. 22 254. Forderung nach toter Hand.
Hinrick van Rönnen vor dem Raide to Lubeke hefft tosprake gedan to Bernt Grevinge, Hans Boitzenborge, Herman Bock unde Bernt Helleken, vormundern seligen Bernt Grambeken, etliker sake halven van siner husfrowen herkomende, dar van den vormunderen nicht witlich was noch dar van in dessulven Bernt Grambeken scrifften noch boken nicht funden bescreven etc.;
hir up de eergemelte Raidt na clage, antworde, rede und wederrede, na besprake unde ripem raide leten affseggen in maten nabescreven: Na dem id na doder hand were und so lange gestaen hadde unde desulve Henningk dar van nicht so recht were nabringen und bewisen konde, dat he dar boven denne de vorgemelten vormundere ungemotet laten solde.
Screven van bevele des Raideß ut ante praesentibus prenuncupatis
testibus.	[22. Novembris]
NStB 1481 Clementis pape
1481 Nov. 22 255. Haftung des Befrachters bei Schiffszusammenstoß.
Witlick zij dat Clawes Schulte vor deme Ersamen Raide to Lubeke tosprake unde dachte to Clawes Hinrickßen van Amsterdamme gedaen hefft, so dat dat schip, dar Clawes Hinricksen gud ynne gewest were, syneme schepe schaden gedaen unde in de gründ gesegelt hadde, be-gerende eme den schaden to vorboten etc., hir up Clawes Hinricksen antworde, dat dat schip, dat den schaden gedaen hadde, eme nicht tobehorede, wowol he etlike gud darynne gehat hadde, hopede he sines gudes halven eme nyne vorbotinge plichtich were etc.; hir up de Raid na clage, antworde, rede unde wedderrede, na besprake unde ripem rade den vorberorden parthen vor recht leten affseggen in maten nabescreven:
168

Na deme Clawes Hinrickßen dat schip, dat den schaden gedaen hadde, nicht tobehorde, so dorffte he sines gudes halven, dat he in deme schepe gehat hadde, to deme schaden nicht antworden; aver der vracht halven, dat id darumme ginge so recht were. Screven van bevele des Raideß unt ante [22. Novembris].
NStB 1481 Clementis papae.
1481 Nov. 23
256. Schiffssetzung mit Handgeld.
(aus dem Niedergericht?)
Gerdt Treyelen alze eyn ancleger eyneß geschuldenen ordelß halven tegen Clawese Louwen to Travemunde, herkomende van eynem schepe, darupp desulve Gerdt, umme dat to settende, to nemende unde to gevende, eme eynen gülden gegeven unde Clawes dat schip uppe hundert myn viff marck gesät; dosulvest de erbenante Gerdt to deme gelde gekoren hadde, unde desulve Clawes denne unhorsam is geworden unde nicht to rechte komen wolde, etc.; hirup de Raidt to Lubeke na besprake unde ripem raide vor recht hebben affgesecht: Nademe Clawes den gülden, dat schip to settende, to nemende unde to gevende, hebbe entfangen unde he dat schip gesath unde Gerdt to deme gelde gekoren hebbe, alze denne de Raidt tovoren gedelet hefft, he eme betalinge doen schole, sodanes delen se noch vor recht, unde dat he sodane betalinge doen unde Gerde sin gelt in veerteindagen geven sole.
Screven  van  bevele des Raideß  am  23.  dage Novembris anno  quo supra.
NStB 1481 Cecilie virginis.
1481 Dez. 15 257. Kauf. Gewährschaft. Wandlung.
De ersame her Johan Bruns, prester, vicarius to Sunte Peter vor dem Erßamen Rade to Lubeke hefft tosprake gedaen Mardcquarde Wilhel-mes, etlikes hoppenlandes, so he em vor hoppenlant hadde vorkofft und nicht waren konde, begerde dar umme sin gelt eme weder to gevende etc., dar up Marckquart bekande, he dat hoppenlant vorkofft hadde unde he eme iar unde dach hadde gewaert, hopede dar ane genoch gedaen hedde etc.;
169

hir up de vorgemelte Raidt na clage, antworde, rede und wederrede,
na besprake und ripem raide vor recht hebben  affseggen laten  in
maten nabescreven:
Na deme Marckquart hern Johanne dat lant vor hoppenlant vorkofft
hadde und em des vor hoppenlant nicht konde waren, so solde he hern
Johanne sin gelt weder geven und dat lant solde acker bliven, so id
tovom gewest were.
Screven van bevele des Raideß am sunnavende na Lucie virginis.
NStB 1481 Lucie virginis.
1481 Dez. 17 258. Verkaufsgerechtsame des Niditbürgers.
Wenemer Sonneken nu tor tid olderman der kramer van des ampteß wegene hefft tosprake vor dem Ersamen Raide to Lubeke to Vlocke gedaen darumme dat he opene boden unde kellere under Bernd Bi-spinge helde, hir neyn borger were unde bi cleynen parcelen vorkoffte, dat dem ampte der kramer vorfencklick unde schedelick were etc.; hir up de Raidt to Lubeke na clage, antworde, rede, wedderrede, na besprake unde ripem rade vor recht leten affseggen: Nademe Vlock neyn borger hir en were, so mochte he neyne opene boden noch keller holden unde bi cleynen parcelen vorkopen, sunder he solde de boden unde keller tosluten; sunder wen he koplude hadde, denne mochte he de boden edder den keller upsluten, sunder alze de koplude en weg weren, solde he weder tosluten.
Screven na bevele des Raideß am mandage na Lucie virginis, que fuit 17. dies Decembris.
NStB 1481 Lucie virginis.
1481
259. Ratsunwiirdigkeit wegen eines der Mutter geleisteten
Beistandes.
(nach Reval)
Ersamenn hernn, iuwe schriffte ahnn unnß gedaenn her Jacob Roterde belangende, under langenn vormeldende, her Jacob tho Habzeil vor den Commissarienn vor gerichte meth siener moder v(o)n den parthenn gewesenn, ehr billikenn biestandth gedaenn, unnd noch mher unbilliker deme gantzenn Rade affgevallenn sye, kegenn syene eede, Bogernn dar umme vonn unnß thowetende offte hie des Rades werdth ßie edder nicht inholde iuwes breves — Des halvenn willeth
170

wetenn, dath die sulvige her Jacob dar vonn unß gelieker mathe ge-schrevenn hefft — Bogerenn hier up iuwe guthlikenn thowetende, alse gy berorenn dath hie sodaens billikenn gedaenn hebbe, dath unß ock naturlick, erlich unnd Gothlich bedunketh, syene moder in ernenn rechtferdigenn ßakenn bievellich thosyende, unnd alse hie denne nicht alse ein procuratoer sunder alse ein guth middeler bie gevallende erschenenn is, iuwem Rade keinenn wedderstall umme iuwe recht-ferdige recht thovorrichtende gedaenn hefft, dar umme wy keine un-billicheith des hie kegenn iuwenn radth begangenn hebbe, dar hie des rades unwerdich umme ßie, vormercken noch uth denn sulvigenn schrifftenn in ieniger wieße unnß erlerenn noch vorstaenn mögen, dath gy enhe meth redenn iuwes Rades stols nicht werdich thosyende vor-leggenn noch enthsettenn mogenn — Welck wy ehm nha syenem bogere ock in ein andthwordth geschrevenn, etc. Datum Lub(eck) etc. lxxxj. Senatus Lub(icensis).
Cod. ord. Rev. Nr. 73.
1482 März 16 260. Haftung des Mitreeders. Grundsätze des Schadenersatzes.
Ludeke Lange borger to Lubeke von siner und siner medeparthie wegen vor dem Ersamen Rade to Lubeke hefft tosprake gedaen to Hanse Lathusen borgere to Hamborch, etlikes kornes, he unde sine medereders uthgeschepet unde vorkofft hadden etc.; hir up de erscre-vene Raidt na clage und antworde, insage und wederrede, na besprake und rypern rade vor recht hebben affseggen laten in maten nabe-screven:
So hoge Ludeke den ergenanten Hanse Lathusen tovoren hadde an-gesproken, des mochte he mit sinem andele entstaen unde were darto nicht hoger plichtich to antwordende, id ginge dar furder umme, so recht is.
Screven van bevele des Raideß am sonnavende vor Letare 16. die mensis Martü mane hora tertia.
NStB 1482 Gregorii pape.
1482 März 18 261. (in derselben Sache).
Ludeke Lange van siner unde siner medeparthie vor deme Ersamen Raide to Lubeke hefft tosprake gedaen to Hanse Lathusen umme sinen
171

andeel des kornes, so desulve Hans mit sinen mederederen to Hamborch utgeschepet unde vorkofft hadde etc., dar entegen Hans Lathusen sick erboet, en so vele guden kornes so hoich sin andeel were, to Hamborch weder to leverende eder sinen andeel mit gelde to betalende, so hoich id do westworth gegulden hadde, do dat körne up de Elve quam, erboet sick noch hoger, hundert mark to wessel to stellende, offt se den anderen parthe welck mere affmaneden, dat he dat ok gud doen wolde etc., hir up de vorgemeldte raidt na clage und antworde, reden, wed-derreden, insage, na besprake und ripem rade hefft affseggen laten: Dat Hans Lathusen sinen andeel des kornes na siner vorbedinge, so id do westwart golt. do dat schip uth de Elve quam, betalen unde de vracht unde wes darvan geworpen is, sinen andeel darane affkorten sole darmede möge he der vorberorden sake entstaen. Screven van bevele des Raides am 18. dage des maendeß Martii anno ut supra.
NStB 1482 Letare.
1482 Mai 2
262. Schuldnerbegünstigung. Arrest nach geistlichem Recht. Zuständigkeit.
Witlick zij dat in den jare unses hern dusentverhundert tweunde-achtentich am avende Inventionis sancti crucis to vesper tijdt vor dem Ersamen Rade to Lubeke synt ersehenen de werdige mester Liborius Meyer, licenciatus in beyden rechten, uppe de eyne, Hans Geudena, Cord Bremer mit etliken anderen schuldeneren, den Hans Sasse dat ere schuldich gebleven sal syn, uppe de anderen syden, dar desulve mester Liborius desulven schuldeneren hadde doen vorboden en to antworden, oft yemant van en en wolde bedagen, he Hanse Sassen gefavoriseret hadde, des he sick doch unschuldich sede, dat he Hanse Sassen so em overgesecht were nicht hadde favoriseret tegen einige borger to Lubeke; id were aver war dat he were to eme geko-men, biddende, he eme mit etliken synen guderen mochte enthalen des he em denne geweygerth hadde, doch umme older kuntschopp und vruntschopp hadde he eme twe dage enthalet unde eyne stede gegunt, dar he syne gudere ingeslagen, dar desulve Hans Sasse syn egenne slot vorgehangen hedde, so mester Liborius sede, so hadde he doch nicht geweten, dat he in sulcker mate van Lubeke were gescheden etc.; hyr entegen Cord Bremer van syner und Hans Geudena wegen under langem vorhalen antwordede, dat id war were, dath mester Liborius Hanse Sassen unde besundere ock syne gudere in syner stantcie hadde upgeholden, de sulven guder weren ock aldar van bevele mester Johans
172

Manouwen commissarii unde stedeholder des official hove to Swerin mit geystliken rechte beslagen, arrestert unde besätet, so dar upp eyne transposicie eynes openbaren instrumentes gelesen unde dat instrument ock produceret word, dar up se sick vorder beclageden, dat boven sodane arrest mester Liborius Hans Sassen guder enwech gestadet unde vvelcken schuldeneren alze Wilhelm Mummert darvan in beta-linge gedaen hadde etc.; hyr entegen mester Liborius antworde, he hadde Wilhelme nene betalinge gedaen; were Wilhelme betalinge gesehen, de mochte em van Hans Sassen gedaen wesen; sede vorder, dat de commissarius und stedeholder des official nein gebot noch recht over em en hadde, sunder alze em de werdige Rector der univer-siteten to Rostock, de syn overste und richter were, sodane guder uthe synen weren to latende geboden hadde, dem wer so besehen, bynnen bidt em darto gesät, doch wolde en we vorder van den schuldeneren beclagen, he wolde en antwerden etc.; dat wedderpart sede, de gudere weren yo arrestert gewesen; under velen mer reden, entschuldinge, beclaginge, unde wedderreden an beyden syden; hyr upp de Raidt to Lubeke na besprake hebben affgesecht in maten nabescreven: Dat se de entschuldinge mester Liborii und ock de clage Cord Bremers und Hans Geudena alles vorstaen hebben, vormereken se doch uthe beyden parten vorgevent, de sake to Rostock mit rechten angehaven were unde dar noch hangende sy, so mögen de beyden parte de dar uthdregen.
NStB 1482 Vocem Jucunditatis.
1482 Mai 8
263. Anerkannte Handschrift.   Verbindlichkeit des Inhalts.
(aus Reval)
Eyn ordel an den Raed to Revall.
P. s. Ersame vorsichtigen wysen hern bisundern guden vrunde. So gy uns ame mandage na Nativitatis Marie virginis latest vorgangen unde wegen eynes geschuldenen ordels tusschen Gotschalke Becker alze eynen ankleger an de eyne unde Gerde Witten ock kopgesellen der dutschen henze alze antwordesmanne an de anderen syden ge-schreven hebben dorch juw uthgesproken eyner hantschryft halven dessulven Gerd Witte, so juwe breff dar van breder inholt, hebbe wy mit clage unde antworde alles inholdes wol vornamen, dar upp gy na juwem rypen rade juwe delinge gedaen hebben aldus ludende: Gerde Witte, na deme male gij juwer hantschrijft to staen, so sole gij ene betalen, wes se begrepen heft; wille gy dan Godschalcke beschul-
173

degen dat he nyge dage unde termyne gemaket hebbe, dat möge gy doen;
welck iuwe gewysede unde afgesproken ordel de vorgemelte Gerd Witte bygespraket unde vor uns geschulden hevet begerende, wij so-dane ordel entschieden unde juw unse delinge under unser Stadt secrete vorsegelt wedderumme na older loveliker wonheyt benalen willen, dar upp wij juw doen gudlike weten dat wy na unseme rypen rade unde na lubeschen rechte sodane ergeschreven juwe ordel confirmert, bevestiget unde bestediget hebben, so wy dat jegenwordigen confir-meren, bevestigen unde bestedigen in kraft desses unses breves. Gode deme hern almechtich bevolen. Screven under unser Stadt secrete am mideweken na deme sondage Cantate anno domino LXXXII.
Cod. ord. Lub. Nr. 176; dasselbe (gekürzt) Cod. ord. Rev. Nr. 77. Nach Cod. ord. Lub. teilweise abgedruckt bei Michelsen Nr. 137.
1482 Mai 10 264. Stekerecht-dadi. Versäumnis. Sachfälligkeit.
Witlick sij dat de Ersame Raidt to Lubeke in den saken twischen Hinricke Bruggemanne borger to Lubeke unde dem jungen Detleve Hovede to Odeslo wonende vor recht afgesecht hebben: Na dem se eynen stekerechtdach hadden genomen unde Detlefs vellich gedelet was, und em do togesecht wart unde he nicht bewysede, dat em dat echte noitsake benomen hadde, dat he do nicht komen were, so moste Detlefs der  sake  vellich bliven  unde  Hinrick  Bruggeman mochte ene dar umme upholden unde toven mit rechte. Screven van bevele des Rades am teynden dage des maendes May de mane.
NStB 1482 Cantate
1482 Mai 13
265. Witwenhaftung. Zwang und Irrtum.
(aus dem Niedergericht)
Claus Goltbeke van Stettin mit eynem geschuldenen ordelle tegen Orthien zeligen Michel Crule nagelatenen wedewen vor dem Ersamen Rade to Lubeke is ersehenen, dorch synen vorspraken tosprake to der sulven Orthien donde umme hundert und dertich mr. lub., de desulve Orthie unde zelige Michel em na lüde eyner schrijfft, hijr bevorn Anno etc. 79 Epiphanie domini geschreven, schuldich solde syn, anhevende:
174

Michel Crul unde syn elike husfrouwes Orthie etc., welcke schrift he begerde to lesende, dem ock so beschach, dar na der sulven Ortie vor-sprake antwordde, dat de frouwe to sodaner bekantnisse to donde van erem zeligen manne were gedrungen; ock hadde se nicht geweten, dat sodane bekanntnisse er in erem brudschatte to schaden unde vorfange were, hopede, wolde se dar to ere recht don, des mochte se geneten; hijr upp de Rad to Lubeke na besprake und rypem rade vor recht äffseggen leten in maten nabescreven:
Wolde de frouwe dar to ere recht doen, dat se nicht hadde geweten, sodane bekantnisse er in eren brudschatte sdhedelich unde vorvencklich were gewesen, des mochte se geneten unde darmede entstaen. Screven van bevele des Rades am 13. dage des maendes May de mane hora terciarum in pretorio.
NStB 1482 Vocem Jucunditatis.
1482 Mai 18 266. Gewerberedit. Stahlmenger und Krämer.
De Staelmenger, de dar mede beleent syn, hebben vor dem Ersa-men Raidt to Lubeke tosprake gedaen to etliken kremern, de en to vorvange ock stael up ere vinster unde lede setten to vorkopende etc.: hijr uppe de Raidt to Lubeke na clage, antwerde, rede und wedder-rede, na besprake unde rypem rade vor recht affseden in maten nabescreven :
Dat de stalmenger, de darmede belenet weren, des mochten bruken unde de kremer solden kremer bliven unde sick sodaner wäre to vorkopende nicht kroden. Screven van bevele des Rades am 18. dage May.
XStB 1482 Exaudi.
1482 Juni 14
267. Scheltworte. Stekerechtdag. Säumnis. Echte Not.
(aus Travemünde)
Eyn ordel.
Katherine Nyppe Marquardt Nyppen eelike husfrouwe alze eyne anklegersche vor deme Ersamen Rade to Lubeke irschinende durch eren vorspraken heft tosprake gedaen to Taleken Ywens ereme wedder-parte etliker scheltword unde vorachtinge halven, dar se neen to ge-secht hadde, dar up de vaget to Travemünde vor recht hadde gedelet: wolde se dat mit erem rechte beholden dat se er sodane schelt word
175

nicht togesecht hadde, mochte se der klage vry sijn. Dar up se sodane ordel vor den Ersamen Radt to Lubeke heft geschulden und borgen gesettet vor deme Raide to Lubeke mit deme ordel alze dalling to erschinende enen stekerechtdadh hebben genamen, deme alzo nicht be-scheen is, hopende to Lubeschen rechte darumme vellich syn schal, so hoge ere clage und tosprake is. Dar upp de erscrevene Raidt na be-sprake afgesecht heft vor recht:
Na deme male der vorgescrevenen Cathrinen wedderpart hyr nicht jegenwordich is gekomen, kan se denne bewisen dat se enen stekerecht-dag hebben genamen, so schal ere wedderparte vellich zyn, id en sy denne dat se kan bewysen dat id er echte rechte nodsake hebbe be-namen. Screven van bevele des Rades ame avende sunte Viti anno etc. LXXXII. Consules Lubicenses.
Cod. ord. Lub. Nr. 177.
1482 Juli 23 268. Besäte. Aufhebung durch Prozeßeinlassung.
Schelinge unde twistinge synt gewesen tuschen Hans Wolborn upp de ene unde Tymme Holm copgesellen upp de anderen sijde, herkamende van wegen etliker schult nameliken 18 rinsche gülden, de Berndt Bodeker Tymme Holm vor soß güldene ringe schuldich scholde syn gebleven, darum desulve Tymme des obgemelten Hans Wolborn guder to Rostocke besätet hedde, derwegen Hans Wolborn den obgemelten Tymme vor dem Ersamen Rade to Lubeke vorbodet an-sprakede, begerende, sodane besäte quid unde loß to scheltende, he wolde em dar to rechte stan und wes he upp em bringhen konde na irkentnisse des Ersamen Rades, dar tho wolde he gern ant werden; na ansprake, antwerde, rede wedderrede, insage unde na besprake de Ersame Raid to Lubeke leeth affseggen:
Na dem male Hans Wolborn vor en eme der sake halven to rechte lo antwerdende sidc vorbode, so scholde de besäte to Rostock loß syn, des de vorscrevene Tymme tovreden sede to wesende, so dat de besäte los syn solde, in dem Hans Wolborn eme antwerden wolde alze he sede.
Screven van bevele des Rades am dinxedage vor Jacobi anno domini etc. 82.
NStB 1482 Marie Magdalene.
176

1482 Juli 29 269. Geschäftsführung ohne Auftrag.
Hinrick Drosedouwe vor deme Ersamen Rade to Lubeke heft tosprake gedaen to Cord van Borgelen van wegen etlikes kostgeldes an Cordes van Borgelen unde des ergemelten Hinrikes dochter kinde gelecht, dat he ene tid lanck mit sick in syneme huse hadde geholden, dar to Cord vorbenomed antworde, dat Hinrick syn kynt mit sidk gehad hadde, dat were gescheen ane synen danck, sunder sijn heten, willen unde vulbordt, unde hadde id sunder syn wetend uth syneme huse genamen, begerende eme syn kynt wedderumme to hus kamen mochte, he mochte dat sulven wol voden unde cleden; hir up na an-sprake, antwerde, rede, wedderrede, insage, na ripem rade unde be-sprake de Ersame Radt heft affseggen laten:
Nademe Cord van Borgelen Hinrick Drosedouwen syn kynt nicht in kost gedan, eme ock dar vor nicht togesecht noch gelavet en hebbe, so en were eme Cord van Borgelen ock nicht schuldich wes to gevende, unde Hinrick vorbenomed scholde Corde syn kynt volgen laten unde wedder to huyß schicken.
Screven van bevele des Rades am mandaghe na Panthaleonis anno ut supra.
NStB 1482 Marie Magdalene.
1482 Aug. 17 270. Unbegründete Besäte. Rückzahlung.
Hans Holste to Lubeke heft tosprake gedaen vor dem Ersamen Rade darsulvest to Didericke Toteisteden, ock borgere to Lubeke, von Symon Vorster wegen, dertich marck lubisch halven, dar vor desulve Hans Holste gelovet unde em to unrechte hadde moten vornogen boven Symon em nicht schuldich were, so der stad Revale opene vor-segelde breff de dar gelesen wart uthwysede, hopede desulve Hans Holste, so Dideridc upp hundert marck upp Symon besätet unde up-geboret, nadem he soventich dorch recht hadde moten weddergeven, so solde he em syne deel alze de dortich marck ock weddergeven; Diderick antworde, he solde ene mit tugen edder eydes hant anspre-ken etc.;
hijrupp de Raid to Lubeke na clage, antworde, rede, wedderrede, na besprake unde ripen rade vor recht hebben affseggen laten in maten nabescreven:
Na deme Diderich Totelstede upp hundert marck hadde besätet unde upgebord, de em mit rechte weder afgewunnen weren, wes he denne
12	177

dar van nicht betalet hadde, dat moste he betalen, id gynge dar vorder umme so recht were. Screven van bevele des Rades am 17. dage des mandes Augusti des morgens anno quo supra.
NStB 1482 Assumptionis Marie.
1482 Aug. 22 2?i. Dauer der Vormundschaft.
Joachim Kreyenpot vor deme Ersamen Rade to Lubeke heft tosprake gedaen to Hinrik Grymmolde, Hans Graskone unde Hanse Beseler syne vormundere, dat se em syn gud vorentholden, begerende syn gud unde rekenschop van en to hebbende; unde alzedenne desulve Jochim bekande, dat he men tweundetwintich jaer olt were, hyr upp de ergedachte Raidt na besprake unde rypem rade en beyden vor recht afsede: Dat de obgemelten vormundere syne bysorgere, so lange desulve Jachim vijfundetwintich jaer olt were, bliven solden. Screven van bevele des Rades am 22. dage Augusti hora vesperorum.
NStB 1482 Assumptionis Marie.
1482 Sept. 27
272. Kauf. Beweis.
(aus Reval)
En ordel an den Raedt to Revel.
P. s. Ersamen unde vorsichtigen wise hern bisundern guden frunde. So gy uns ame vrigdage in der hilgen hochtijdt paschen latest vor-leden van wegene eynes geschuldenen ordels tusschen Didericke Brechte kopgesellen der hanse alse eyneme ankleger an de eyne unde Alberde Grasdijke ok kopgesellen der sulven hanse antwordesmanne up de andern sijden, herkomende van LXXX last roggen, gescreven hebben dorch iuw uthgesproken, hebbe wy mit clage unde antworde cedulen avescrijfft in deme sulven juweme breve inserert clarliken alles inholdes wol vornomen, dar up gy na juweme rijpen rade iuwe delinge gedaen hebben, aldus ludende:
Diderick Brecht, kone gij tugen na inholde iuwer cedulen, so scal Albert Grasdijck syner sake nedervellich wesen unde schal den koep holden;
welk iuwe gewisede unde affgesprokene ordel de vorgescrevene Albert bispraket unde vor uns geschulden hevet, begerende, wy sodane ordel entscheden und iuw unse delinge under unser stadt secrete vorsegelt wederumme na older loveliken wonheit benalen willen etc.
178

Dar up doen wy iuw gutliken weten, dat wij na unseme rypen rade unde na lubeschen rechte sodane erscreven juwe ordel confinnert, bevestiget unde bestediget hebben, so wij dat jegenwordigen confir-meren, bevestigen unde bestedigen in krafft desses unses breves. Gode deme heren almechtich bevolen. Screven under unser Stadt secrete ame vrijdage vor Michaelis archangeli anno etc. LXXXII. Consules Lubicenses.
Cod. ord. hub. Nr. 181, dasselbe (kürzer) Cod. ord. Rev. Nr. 79.
1482 Okt. 9
273. Stekerechtdach. Sachfälligkeit durch Sänmnis.
(aus Stralsund)
Pawel Sachtelevendt is [mit] enem geschuldenen ordel van dem Stralessunde vor den Ersamen Radt to Lubeke alse eyn antwordesman tegen Tydtken Hoffmester ersehenen unde heft dorch synen vorspraken laten vorteilen, dat demsulven Titken Haeffmester unde em eyn stekerechtdach uppe dessen dach vor dem Rade to Lubeke to erschinende gesät were, so were desulve Tydtke nicht gekomen, hopede dessulven Pawels vorsprake to Gode unde dem rechte, Tydtke deshalven scholde vellich wesen etc.;
hijr up de Radt to Lubeke na besprake unde rypen rade vor recht hebben affseggen laten in maten nagescreven:
Kone Pawel vorgemelt bewisen so recht is, Tydtken vorgemelt unde em uppe dessen dach hyr to synde eyn stekerecht gesät sy, na dem Tydtke denne nicht gekomen is, so is he vellich, he en kone denne bewisen unde nabringen so recht is, dat em echte notsake hebbe benomen. Screven van bevele des Rades am dage Dyonisii anno etc. 82.
NStB 1482 Dyonisii.
1482 Okt. 19 274. Nicht auffindbares Testament.
Clawes Verman is vor dem Ersamen Rade to Lubeke alse eyn ankleger van wegen Clawes Vermans sines seligen vedderen testa-mente ersehenen, seggende dat he twe testamente gedaen unde eme in deme latesten sijn hueß scholde gegeven hebben, so he sede, welck testament na velen upsokingen, vorlenginge unde vlite men nicht heft
1?«	179

mögen vynden, behalven dat erste, dar entegen her Jacob van der Heyde, prester, broder seligen Geskenes Vermans alse ere negeste erve dorch God was biddende, de sake, na dem de doch lange unde mannichmal upgeschoven were, in rechte to entschedende, so de Radt doch uppe hude hadde bescheden etc.; hir up de ergemelte Raidt na besprake unde rypeme rade vor recht hebben affseggen laten in maten nabescreven:
Na deme men neyn ander testament kone vynden, so mote men richten na dem testamente dat vor ogen is. Screven van bevele des Rades am 19. dage Octobris.
NStB 1482 Luce evangeliste.
1482 Okt. 19 275. Strafe ungewöhnlicher Ladung.
Clawes Munter vor dem Ersamen Raide to Lubeke is ersehenen tosprake donde to Hanse Schulten unde Hermanne Sander, etliker schult halven, so em Herman van dem Brinke seliger schuldich scholde gebleven wesen etc., dar to desulven Hans unde Herman antworden, dat se seligen Hermans van dem Brinke vormunder, erven noch testa-mentarii nicht en weren, seden vorder, dat Clawes se by erem gelde und nicht so wontlick were vorboden hadde laten, hopeden he des sunder broke nicht scholde gedaen hebben etc.;
hijr up de ergescrevene Radt na besprake unde rypen rade affseggen hebben laten in maten nabescreven:
Dat Clawes sodanes sunder broke nicht mochte gedaen hebben, ock droften de vorgemelten Hans Schulte unde Herman Sander eme to der sake nicht antworden. Screven van bevele des Rades am sunnavende na Galli anno etc. 82.
NStB 1482 Galli abbatis.
1482 Okt. 25
276. Gerichtsunterwerfung. Bürgschaft.
(aus dem Niedergericht)
Johan Moire unde Hermen Hutterock van der ene, unde Berndt Notke, alle borgere to Lubeke, van der andern syden, myt eynem ge-schuldenen ordele van dem nedersten gerichte herkamende, van wegen enes gelofftes, de obgemelte Johan Moire unde Hermen Hutterock vor
180

seligen Born Espesson gedan hadden, dat he syn recht, dat Bernd Notke vorbenomed mit eme hadde, in nenen andern rechte eder ge-richte geistlick eder wertlick buten Lubeke soken wolde, so dar van dat richtebok hefft begrepen, vor dem Ersamen Rade to Lubeke irschinende, dar desulve Raidt na ansprake, antworde, clage, weder-rede, insage, na besprake unde ripem rade affseggen leten vor recht: Na dem male de vorbenomeden Johan Moire unde Hermen Hutterock vor seligen Born vorbenomed gelavet hedden, dat he syn recht anders nergen wen hir to Lubeke soken unde uthdragen scholde, innholt eyner schrifft in der staidt Lubec richtebock gescreven, so scholden de borgen in sodanem loefte bestände bliven, solange Berndt Notke syn recht geendiget hedde.
Screven van bevele des Rades am vriidage vor Symonis unde Jude apostolorum.
NStB 1482 Simonis et Jude apostolorum.
1482 Nov. 15 2??. Haftung des Yogis für seine Bauern.
Clawes [	]°) hefft tosprake gedan vor dem Ersamen Rade
to Lübeck to Andreas Hovet vogede to Rodebu, so dat he em hadde
erlovet koren to kopende, dem he so gedan hadde, dar he aver were
beschediget, hopede, Andreas scholde eme den schaden uprichten; hijr
up Andreas antworde wol to stände, dat he dem sulven Clawese in
syner vorgedie körn to kopende hadde vor orlovet, sunder buten syner
vorgedie scholde he nicht kopen, hadde he em vorboden, so hadde he
io darboven etlike lammer gekofft buten syner vorgedie, des he to
schaden were komen, hopede he dar to nicht dorffte antworden;
hijr up de ergemelte Raidt na besprake unde ripem rade vor recht
affseggen lethen in maten nabescreven:
Na dem  Clawes vorgemelt buten Andreas bede de lammer gekost
hadde unde he in Andreas vogedie nicht wer beschediget, so droffte
Andreas dar nicht to antworden und de besäte, so Clawes up em gedan
hadde, scholde loeß wesen.
Screven van bevele des Rades am 15. dage des Maendes Novembris.
NStB 1482 Elizabeth.
*) Lücke.
181

1482 Dez. 4
278. Erbschichtung. Vorlage der Unterlagen.
(aus Stralsund)
Schelinge unde twedracht is gewesen tuschen Kersten Greveroden borger to Lubeke unde syner medepartie, den des tokumpt, alse Hans unde Alff van Stralen alse negesten erven seligen hern Lodewiges Greveroden wandages borgermeisters tom Stralsunde an de eyne, unde der erbam frouwe Elseben dessulven seligen hern Lodewiges nagela-tenen huesfrouwen unde eren vormunderen uppe de andern siden, deshalven se vor dem Ersamen Rade to Lubeke myt eynem geschul-denen ordele van dem Ersamen Rade tom Stralessunde, dorch desulven Elseben unde ere vormundere vor den Ersamen Raidt to Lubeke geschulden, synt ersehenen, darup de sulve Raidt na clage, antworde, insage, rede unde wederrede, na langem verhale, na besprake unde rypem rade vor recht hebben affseggen laten in maten hijr na be-screven:
Na dem se tostaen und Kersten vorgemelt mit den andern medeerven vor de negesten erven bekennen, so mot de frouwe erffschichtinge doen unde de erven by de boke, breve und by alle gudere, nichtes buten bescheden, staden unde vor ogen komen laten; denne mach de vrouwe eren brutschatt vrien na lubeschen rechte; konen se syk der erffschichtinge halven in vruntschup denne nicht vorliken unde de erven yergen ane misduchte, dat mögen se vordem myt lubeschen rechte uppe de frouwen unde ere vormundere myt eyner vullenkome-nen clage, myt tugen eder myt eedes handt.
Screven van bevele des Rades am veerden dage des maendes Decem-bris des morgens to terciarum tydt.
NStB 1482 Andree apostoli.
1482 Dez. 12 279. Geistliche als Vormünder.
Hans Rotesche hefft tosprake gedaen etlikes ervegudes halven, syner huesfrouwen angestorven, to den vormundern Telseken Brockhusen, dar up de Raedt to Lubeke na clage, antworde, rede unde wederrede, na besprake unde rypem rade vor recht affseggen hebben laten in maten nabescreven:
dat  Hans  Rotsche  der  sulven  Telseken  wertliken  vormundern  viiff marck   geldes   jarlykes   lyffgedinges   vorwissen,   de   vorsetene   renthe
182

unde schulde betalen unde denne weder vor den Raedt komen schole; ock mögen de geistliken neyne vormundere wesen. Screven van bevele des Rades ut ante [am donnerdage na Conceptionis Marie virginis].
NStB 1482 Conceptionis Marie virginis.
1483 Jan. 24
280. Pfand.  Bürgschaft.  Berat Notke.
(aus dem Niedergericht)
Witlik sij dat meister Berndt Nottcken alse eyn ankleger tegen Born Espesson erven vulmechtigen procuratori myt enem geschuldenen ordele uthe dem nedersten rechte vor den Raedt to Lubeke, etliker lakenne halven, de obgemelte Borne Espesson dem sulven meister Bernde vor eyn pant gesät schal hebben, vor demsulven Rade synt ersehenen, dar up de obgemelte Raidt na clage unde antworde, na langen vorhale, insage, rede unde wederrede, na besprake unde rypen rade vor recht hebben affseggen laten in maten hyr na beschreven: So alze de Raedt vormals") gedelet hefft: Na dem meister Bernd to rechte heft bewiset, Borne seligem de lakenne vor eyn pandt geset hebbe, so mach he syne pande myt rechte vorvolgen, doch schal he den borgen toseggen laten; sodanes delet de Raedt noch, dat mester Bernd syne pande möge vorvolgen unde varen dar by alse recht is, ock moten de borgen in der borgetucht vortan bestände bliven so lange dat recht sy geendiget, unde nadem Borne seliger vor synem Ya in dem ordele syck neyner scrifte unde vorsegelder breve gevvardet unde beholden hefft, so en darff mester Bernd der breve nicht hören, doch hadde de procurator seligen Bornen erven eyne wedderclage to mester Bernde, dat id darumme genge so recht were. Screven van bevele des Raedes am vridage vor Conversionis St. Pauli.
NStB 1483 Vincencii martiris.
1483 Jan. 31
281. Berat Notke. Pfand. Bürgschaft.
(aus dem Niedergericht)
Mester Bernd Notke ancleger up de ene unde Johan Moire unde Hermen Hutteroek borgen seligen Born Espesson, van wegen etliker
') 1482 Mittwoch vor Martini, NStB Martini.
1S3

pande, dem ergemelten Bernde gesettet, up de andern siden, mit eynem geschulden ordel vor dem Ersamen Rade to Lübeck irschinende, dar desulve Raedt na ansprake, antwerde, rede, wederrede, insage, na besprake unde rypem rade affseggen leten vor recht: Na dem mester Bernd sine schult hedde besworen, so mochte he sick an sin pant holden, so hoch sick dat streckede; wolde he wor vorder umme spreken, na doder hant, dar ume mochte he spreken, alse recht were, unde de borgen mosten stan so lange dat recht sij geendiget. Screven van bevele des Rades am vridage vor Purificationis Marie virginis anno etc. 83.
NStB 1483 Purificationis.
1483 Jan. 31 282. Vorzug des Brautschatzes.
(aus dem Niedergericht)
Anneke Stedinges, nalaten wedewe seligen Hans Stedinges, an-clegersche van der enen unde Hans Ruderback antwordesman van der anderen siden, mit eneme geschulden ordel van dem neddersten rechte, van wegen der vorgescrevenen Anneken brutschattes vor deme Ersamen Rade to Lubeke irschinende, dar de Ersame Raedt na ansprake, antworde, rede, wederrede, insage, na besprake unde rypeme rade hefft affseggen laten vor recht:
Nademe de ergemelte Anneke unbeervet is myt erem manne, so mach se eren brutschat vrien, wente brutschat geit vor alle schulde. Screven van bevele des Raedes am jaer und dage negest bovenscre-ven [am vridage vor Purificationis Marie].
NStB 1483 Purificationis.
1483 Febr. 6 283. Mehrheitsgrundsatz bei Reederei.
Bertolt Riikman van syner und der anderen redere wegen des hollckes den nu tor tijdt Michel Stange voret, vor dem Rade to Lubeke hefft tosprake gedaen to Hennyngk Schepenstede, de eyn achtendeel in den vorgescrevenen holk hadde unde en allen to schaden nicht mede wolde reden, hopeden de anderen redere, he scholde mede reden edder syn part vorkopen, etc.; hir up de ergesagte Raedt to Lubeke na clage, antworde, rede unde wedderrede, na besprake unde rypem rade vor recht hebben affseggen laten in maten nabescreven:
184

Dat dat mynneste parth dem meysten moste volgen: Henningk moste
mede reden eder syn parth vorkopen.
Screven van bevele des Raedes Dorothee virginis.
NStB 1483 Valentini martiris.
1483 März 1 284. Haftung der Witwe.
Gotke Bekeman vor dem Ersamen Rade to Lübeck hefft tosprake gedaen to den vormundern Telseken Bekemans, etlikes vordeyndes Ions halven etc.; hiir up de vorgemelte Raedt na clage, antworde, insage, rede unde wederrede vor recht hefft affseggen laten in maten hiir na bescreven:
Na dem de vorgemelte Telseke eren brutsdiatt gevriet unde se dar to (to) vormundern gekoren hebbe, so en dorve de frouwe noch ere vormunder Gotken nicht antworden. Screven van bevele des Raedes prima mensis Martii de mane.
NStB 1483 Mathie apostoli.
1483 um März 7 285. Bürgschaft.
(aus dem Niedergericht)
Barbara Pylstickers vor deme ersamen Rade myt eyneme geschulden ordele uthe deme nedersten rechte tegen Hinricus Bokebinder, so he de Sovenbroderschen vor eyn unde dortigestehalven mark geborget scholde hebben, des he tostunde, is ersehenen, darup de vorgescreven Raedt na clage, antworde, insage, rede unde wedderrede, na besprake unde rypen rade vor recht hebben afseggen laten in maten hir na bescreven:
Nademe Hinricus siick nicht upgeboden unde loeß delen hedde laten to den negesten dren rechtdagen, wolde denne Barbara vorgenomed myt erem rechte beholden, dat se myt der Sovenbroderschen neyne ander vordracht gemaket hadde, so moste Hinricus in der borgetucht bestände bliven, id genge dar vorder umme, so recht is.
NStB 1483 Perpetue et Felicitatis.
185

1483 März 14
286. Begrenzung der Eigentumsverfolgung. Hand wahre Hand.
(aus dem Niedergericht)
Witlick sij dat Johann Cleyß unde Hinrick Petershage myt eynem geschuldenen ordele uthe dem neddersten redite etlikes soltes halven, so desulve Johan Cleyß van Jacob Beyen gekofft hedde, vor dem Rade to Lubeke sin ersehenen, dar up de ergemelte Raedt na clage und antworde, insage, rede unde wederrede, na besprake unde rypem rade vor recht hebben affseggen laten in maten nabescreven: Na deme Hinrick Petershagen tosteyt, he dat solt vorkoft unde to-levert hefft, is et denne under Johan Cleyß merke unde kan denne Johan bewisen, he dat solt vortollet unde geschepet hefft, so mach he bey deme solte bliven, unde Hinrik Petershagen mot synen geloven soken, dar he den gelaten hefft.
Screven van bevele des Raedes. Actum ut ante [des 14. dages des maendes Martii hora vesperorum].
NStB 1483 Letare Jerusalem.
1483 März 15 287. Unterhalt der Sode.
De Ersame Raedt to Lubeke hebben na rypem rade der buwinge der sode vor recht affgesecht,
Dat dejenne, den de egendom der husere, boden unde kellere tokome, to den soden scholen geven unde nicht dejenne, de dar to hure inne wonen. Screven van bevele des Raedes.
NStB 1483 Letare Jherusalem (zwischen Nr. 286 und 288).
1483 März 15 288. Befreiung der Bürgen nach Jahr und Tag.
Herman Detmars vor dem Ersamen Rade to Lübeck hefft tosprake gedaen to Hans Helpe unde Hans Redeberge, bürgeren to Lubeke, so se vor Hanse Helpe borger to Revele gelovet hadden etc., dar ent-egen Hans Help unde Hans Rodeberch twe scriffte in der Stadt ne-derste [bok gescreven] begerden to lesende, dem also beschach, so de eyne scrifft Anno etc. 81 Exaltationis sanete crucis gescreven steit, anhevende: Herman Detmars etc., unde de ander scrifft Anno etc.
186

81 Dionisii, anhevende: Hans Help unde Hans Roleberch borger to
Lubeke vor dem Ersamen Rade darsulvest hebben gelovet und gud-
gesecht vor Hans Helpe borgern to Revele, so wes Hermen Detmars
up  den  sulven  Hans  Helpe  bynnen jaer  und  dage  nicht  gebracht
hadde, und de tidt lange vorlopen were, so weren se ledich unde loeß
etc.;
na clage, antworde, insage, rede unde wederrede, na besprake und
rypen rade hefft de vorgemelte Raedt vor recht affseggen laten in
maten nabescreven:
Na dem Herman Detmars bynnen jaer und dage uppe Hans Helpe
myt rechte nicht nagebracht noch bewiset hefft,  so  syn de borgen
ledich und loeß.
Screven van bevele des Raedes am 15. dage des maendes Martii des
morgens.
NStB 1483 Letare lherusalem.
1483 um März 16 289. Sodpflicht
Hans Wantschede unde Lambert Koningk hebben tosprake gedaen to Corde Brekewolde dem jungen van wegen etlikes geldes, so he to beteringe des sodes boven in der beckergrove geven scholde etc.; hijr up de Raedt to Lubeke na clage, antworde, rede, insage und wederrede, na besprake und rypen rade vor recht hebben affseggen laten in maten nabescreven:
Na dem dat hueß, dat Cord nu tor tidt bewonet, na lüde eyner cede-len to den vorgemelten sode vortydes gegeven hadde, so moste he dar ock nu to geven. Screven van bevele des Rades.
NStB 1483 Judica.
1483 April 9 290. Amtsschädigung. Nichtigkeit des Geschäfts.
Witlick sij dat de salunenmaker bynnen Lubeke vor dem Ersamen Rade darsulvest tosprake to Hanse Eppinck, eres amptes medebroder, gedaen, etliker kalckwulle nemptlick veer grote secke, de he nä dem he bynnen amptes mit en were buten amptes den ampte to vorvange, na dem se der sulven wol behoveden, umme de westwart to vorende, dat doch nicht wontlick were, vorkofft hadde, hopeden he des sunder broke nicht scholde gedaen hebben etc.;
187

hijr up de Raedt to Lubeke na clage, antworde, rede, insage und we-derrede, na besprake und ripen rade vor recht hebben affseggen laten in maten hir nabescreven:
Na dem Hans Eppinck de wulle buten amptes, na dem se dat ampt behovet, vorkoft hefft, so schal de koep machtloeß wesen, und Hans Eppinck schal dar umme gaen by dat wedde und schal dat affwedden. Screven van bevele des Rades ut ante. [9 die mensis Aprilis].
NStB 1483 Quasimodogeniti.
1483 April 12 291. Vorkaufsrecht.
Christoffer Lembgouwe vor dem Ersamen Rade to Lubeke is ersehenen tosprake doende to Alberte van Gandersen, anders Maser, eynes huses halven, dat vortijdes seligen Lamberde Maser synen broder tobehort hadde, hopende, Greteke syn moder, dessulven seligen Lamberdes nagelatene wedewe, em to vorvange dat nicht scholde laten toscriven etc., dar entegen Albert begerde twe scriffte in dessen nedersten boke gescreven to lesende, dar van de eyne anno etc. 76 Reminiscere steit gescreven, anhevende: Witlick sij alsedenne schelinge gewest synt tuschen Clawese Vorheseken borger to Hamborck etc., under andern in eynen articule vormeldende aldus: vordermer is bedinget offt de ergesagte Greteke Lamberdes nagelatene wedewe myt eren vormundern to synne worde und to rade ere huß to vorkopende, so schal und wil desulve Greteke dat Alberte Maser, myt dem yser-wereke in demselven huse wesende und des he to synes smede amptes behoeff plach to brukende, erst vor eynen andern to kope beden etc.; de ander scrifft steit in demsulven 76. jaer Barbare, anhevende: Albert van Gandersen etc., de de delinge van den huse under andern ock vormeldede etc.; aldus bleff Albert der sake bi der stad boke. Hijr up de ergemelte Radt na ansprake, rede und wedderrede, insage, na besprake und rypem rade laten affseggen vor recht in maten nabescreven:
So der Stadt boek inhelde, dar moste id by bliven; de frouwe mit vulborde erer vormunder mochte Alberte dat hues vorlaten, sunder dat   se   sick   in   der betalinge scholde Vorsorgen;  welcke vorlatinge geschach. Screven van bevele des Rades am 12 dage aprilis.
NStB 1483 Quasimodogeniti. 188

1483 Apr. 16
292. Beweis und Eid.
(aus Reval)
Eyn ordell an den Radt tho Revell.
P.s. Ersame wijse hern bisundern guden frunde. Juwen breff ame dage Margarete lest vorleden eynes geschuldenen ordels halven in der twistigen sake tusschen Hinridk Bercke ankleger an de eyne unde Cord Gripenberge antwordesmanne an de andern sijden elvenhundert marck rygesch unde derteyn Schillinge bedragende etc. an uns gescre-ven, dar inne gij iuw refereren upp unse ordell der tuchnisse wegen dorch uns dar bevorn uthgesproken, hebbe wij myt reden, wederreden unde insage in vormeninge dessulven Cordes de tuchnisse to schuttende unde van nyneme gewerde to synde alles inholdes to guder mate wol vornomen, dar upp gy na juweme rypen raede juwe delinge gedaen hebben aldus ludende, welcker tuclinisse na juwer ersamen delinge bovengescreven wy gutliken entfangen to laten unde by werde holden hebben, welck iuwe gewisede unde affgesprokene ordel desulve Cord vor uns geschulden hevet, begerende wy sodane ordel entsche-den unde iuw unse delinge under unser staidt secrete vorsegelt we-derumme na older loveliker wonheidt benalen willen, dar upp doen wij juw gutliken weten, dat wy na unseme rypen rade unde na lube-schen rechte sodane erscrevene juwe ordel confirmeret, bevestiget unde bestediget hebben, so wij dat jegenwordighen confirmeren, beve-stigen unde bestedigen in krafft desses breves. Gode deme almechti-gen salichliken bevolen. Screven under unser staidt secrete ame mitwekene na Misericordia domini anno LXXXIII. Consules  Lubicenses.
Cod. ord. Lub. Nr. 183.
1483 Apr. 16
293. Schadenersatz.  Klageerhöhung.
(aus Reval)
En ordell an den Raedt tho Revall.
P.s. Erßame wijse hern bisundern guden frunde. Juwen breff ame dage Clementis episcopi et martiris van wegene eynes geschuldenen ordels tusschen Gosschalcke Becker ankleger an de eyne unde Gerd Witten antwordesmanne an de anderen sijden etlikes geldes halven na lüde Gerd Witten hantscrijfft, nemptlick veerhundertundevijffunde-sostich marck rygesch, van wegene dertich leste roggen etc., dar inne
189

gy jw uppe unse voer ordel unde confirmacien juwes uthgesprokenen ordels refereren, hebbe wy myt alleme inholde, reden unde weder-reden to guder mate vornomen, dar up gy na juweme rypen rade juwe delinge gedaen hebben aldusludende:
Na deme male Gerd Witte na der ersamen hern van Lubeke delinghe unde unser unde ock syner cedel overbodich is uthtorichtende sodane vorbenomede summe geldes, Gosschalk so schole gij sodane geld entfangen; kone gij wider schaden bewisen alse recht is, dar möge gij dan vorder umme spreken;
welck iuwe gewisede unde afgesprokene ordel de ergenante Gosschalk benomliken dat lateste puncte byspraket unde vor uns geschulden hevet, begernde wij sodane ordel entscheden unde juw unse delinge under unser staidt secreth vorsegelt dar up wederumme na older love-liker wonheid benalen willen, dar up don wy iuw gutliken weten, dat wy na unseme rypen rade unde na lubeschen rechte sodane er-screvene juwe ordel confirmeret, bevestiget unde bestediget hebben, so wy dat jegenwordigen confirmeren, bevestigen unde bestedigen in krafft dessen breves. Gode deme almechtigen salichliken bevolen. Screven under unse staidt secrete ame mitweken na Misericordia domini anno etc. LXXXIII. Consules Lubicenses.
Cod. ord. Lub. Nr. 184; dasselbe (gekürzt) Cod. ord. Rev. Nr. 83. Nach Cod. ord. Lub. teilweise abgedruckt bei Michelsen Nr. 142.
1483 Apr. 18
294. Erbschichtung.    Nichtausgezahlte Mitgift.
(aus Reval)
Eyn ordel an den Raedt tho Reval.
P.s. Ersame wise hern bisundern guden frunde. Juwen breff ame sonnavende na Decollationis Johannis baptiste latest vorleden van wegen eynes geschuldenen ordels tusschen seligen Herman Krunzoghen vormunderen sijner nagelatenen husfrouwen unde erer kynder, alse anklegern uppe de eyne unde Lambert Ottinck antwordesman an de andern sijden, etliker erffschichtinge, guder unde uthgesecht geld etc. an uns gescreven, hebben wy myt alleme inholde, reden, insage unde wederreden to guder mate wol vornomen, dar up gy na juweme rypen raede juwe delinge gedaen hebbe, aldus ludende: Lambert, van deme huse unde van deme garden unde van der ander medegave dar scholen de frouwe unde kynder vor äff hebben allent wes de cedele inholt dar de dochter iuw mede gelovet wart, unde wes
190

iuw gelovet is unde nicht geholden na inholde der cedel, dat scholen iuw de vormunder in all vornogen unde uthrichten, unde we scheden wil de schal setten dat hus unde de garden;
welck iuwe gewisede unde affgesprokene ordel desulve Lambert by-spraket unde vor uns geschulden hebben, begernde wij sodane ordel entscheden unde iuw unse delinge under unser staidt secrete vorsegelt wederumme na older loveliker wonheidt benalen willen; dar up doen wij juw gutliken weten, dat wy na unseme rypen rade unde na lubeschem rechte sodane ergescrevene juwe ordel confirmeret, beve-stiget unde bestediget hebben, so wy dat jegenwordighen confinneren, bevestigen unde bestedigen in krafft desses unses breves. Gode deme almechtigen salichliken bevolen. Screven under unser staidt secrete ame vrijdage na misericordia domini anno etc. LXXXIII. Consules Lubicenses.
Cod. ord. hub. Nr. 185; dasselbe (gekürzt) Cod. ord. Rev. Nr. 84. Nach Cod. ord. hub. teilweise abgedruckt bei Michehen Nr. 143.
1483 Juni 5
295. Besäte.   Rechte des Renteners.   Rangfolge.
(aus dem Niedergericht)
Witlick sii dat vor dem Ersamen Rade to Lubeke myt enem geschul-denen ordele ute dem neddersten rechte synt ersehenen mester Hin-rik Nusingk alse ancleger uppe de eynen und de sdiuldener den Hin-rik Gunter schuldich is gebleven uppe de anderen sijden, dar denne de ergemelte Raedt to Lubeke na clage, antworde, insage, rede und wederrede, na besprake und rypem rade vor recht beyden parthen hebben affseggen laten in maten nabescreven:
Na deme mester Hinrik de erste besäte in jegenwardicheid Hinrik Gunters uppe syn hues gedaen hebbe, kone he denne bewisen, he den schuldeneren togesecht hebbe, dat hus vor den renthener to entset-tende, des se denne gesecht hebben deme so nicht to doende, unde dar nicht mer an to kerende, unde mester Hinrik dat hues denne ent-sat unde den rentener vornoget hebbe, so möge he syne schuld tovo-ren erst ute dem huse soken, id ga dar vorder umme so recht is. Screven van bevele des Rades. Actum ut ante [des voften dages des maendes Junii des morgens].
NStB 1483 Corporis Christi.
191

1483 Juni 10 296. Gewerberecht. Schädigung der Ämter durch Verlag.
De rothlescher bynnen Lubeke sint vor dem Ersamen Rade darsul-vest ersehenen tosprake doende to Wilhelme van dem Sande und to Peter Pynne, so dat se etlike lüde vorlecht, en ok alluen und varwe vorkoft hadden umme to Wesenberge rothlasch to makende, dat erem ampte to vorvange, schaden und vorderve were etc.; hijrup de ergescreven Raedt na besprake und rypen rade en vor recht äffseggen leten in maten nabescreven:
Dat de sulve Wilhelm und Peter en sodanes scholden afstellen, wante de Raedt dechte den rothleschern to schaden und vorvange dat to Wesenberge eder ander wegen uppe de negede erer Stadt nicht to lydende.
Screven van bevele des Rades am teynden dage des maentes Junii to vespertydt.
NStB 1483 Bonifatii.
1483 Juni 11
297. Testamentsübergabe an einen statt zwei Ratmänner. Ortsgebrauch.
(aus Kiel)
Witlick sij dat vor dem Ersamen Rade to Lubeke myt eynen ge-schuldenen ordele van dem Rade tom Kyle uthgegangen syn ersehenen Jacob Schulte alze eyn ankleger uppe de eyne und Clawes Schulte vulmechtich Geseken Schulten erer moder und Jaspers eres broders alse antwordesluden up de anderen sijden, eynes testamentes halven, dorch eynen borgermeistere so de ancleger sede gehalet etc.; hijr up de ergemelte Raedt to Lubeke na clage, antworde, insage, rede und wederrede, na besprake und rypem raede vor recht hebben aff-seggen laten in maten hyr na bescreven:
Kone de ancleger bewisen so recht is, id tom Kyle gewontlick sij de testamente dorch twe des Rades to haiende, des mach he geneten; id ga dar weder umme so recht is.
Screven van bevele des Rades am elften dage des maentes Junii des morgens.
NStB 1483 Bonifatii.
192

1483 Juni 18 298. Beweis über See und Sand.
Hans Hersinck van der Wysmar vor dem Ersamen Rade to Lubeke hefft tosprake gedaen to Hinricke Bremer borger tor Wismar, van wegen etliker gewalt Hinricke dem sulven Hanse angekart und eme etlike sine rullen genomen scholde hebben, dar to desulve Hans sede em tuchenisse behoeff to synde, de he van Bergen in Norwegen halen moste, begerende, na dem id over szee und sant were, em dar to geborlike tydt to gevende etc.;
hijr up de Raedt to Lubeke na besprake und rypem rade dem sulven Hanse de tydt des rechtes erloveden, nemptlich bynnen jaer und dage sodane tuchnisse so recht is to vulforende. Screven van bevele des Rades. Actum ut ante. [18. Juni].
NStB 1483 Viti martiris.
1483 um Juni 19
299. Haftung des Erben für Totengedächtnisfahrten.
(aus dem Niedergericht)
Witlick zij dat vor dem Ersamen Rade to Lubeke mit eynem ge-schuldenen ordele sint ersehenen Hans Porse alse eyn ancleger und Greteke Tyle alze antworder uppe de anderen sijden etliker bedevart tom Ensedele, so desulve Hans vor sine suster dersulven  Greteken moder hadde gedaen, dar vor he 28 mr. were to achter etc.; hijr up de ergemelte Raedt na clage, antworde, insage und wederrede vor recht leten affseggen in maten nabescrevener wise: Na dem Hans Pors siner suster nagelatene gudt uppe tvvyetachtentich marck vorlopende entfangen, de kyndere to sick genomen und desulven Greteken beraden, er vijfundettwintich marck to brutschatte gegeven und se dar van nichtmer entfangen hadde, so droffte se em dar nicht to antworden. Screven van bevele des Rades.
NStB 1483 Vüi martiris.
1483 Juni 20 300. Eigeniumsbeweis. Verzollung und Marke.
(aus dem Niedergericht)
Hans Kleys alze eyn ancleger uppe de eynen und Hinrik Petershagen alse eyn antwordesman uppe de anderen siden mit eynem geschul-
13	193

denen ordele ute dem nedersten rechte vor dem Ersamen Rade to Lubeke sint ersehenen, eynes schip soltes halven, dar up desulve Raed na clage, antworde, insage und wederrede, na besprake unde rypem rade vor recht leten affseggen in maten nabescreven: Na dem de tollener uppe der Holstenbrugge vor den vogeden hadde togestaen, Hans Kleys dat solt vortollet, und de schipper mit eynem schepesmanne besworen heft, sodane solt under Hanses merdk gewesen und van Hanse vorvrachtet were, so mochte Hans by dem solte bliven und Hinrick Petershagen moste sinen geloven soken dar he den hadde gelaten.
Screven van bevele des Rades actum ut ante [am 20. dage des mantes Junii].
NStB 1483 Viti martiris.
1483 Juni 20
301. Besäte. Dauer bis zur Vollstreckung.
(aus dem Niedergericht)
Bernd Basedouwe vor dem Ersamen Rade to Lubeke tegen Sander Oldendorpe alse vulmechtigen procurator Albert Nickelsen des Schotten myt eynem geschuldenen ordele ute dem nedersten rechte eyner besäte halven upp etlick dessulven Albertes geldt by dem sulven Sander wesende, is ersehenen, dar de vorgemelte Raedt na clage und antworde, rede unde wederrede, na besprake unde rypem rade vor recht hefft affseggen laten in maten nabescreven:
Dat de besäte jaer und dach staen moste van dem dage an to rekende alse de besäte erst bescheen is. Screven van bevele des Rades am 20 dage des maentes Junii.
NStB 1483 Viti martiris.
1483 Juli 4 302. Kellermiete. Klage nach toter Hand.
Clawes Munter vor dem Ersamen Rade to Lubeke heft tosprake gedaen to Herman Merveldt eynen bergervarer, van wegen twelff mark kellerhure, de em selige Hinrik Blotinck schuldich scholde ge-bleven wesen etc., dar Herman to antworde, he were em nicht schuldich, ok hedde he em nergen vor gelovet, ok were he lange na seligen Hinrickes dode in de selschup gekomen etc.;
194

na clage und antworde, insage, rede und wedderrede, na besprake wedderrede, na besprake und rypen rade vor recht leten affseggen in maten nabescreven:
Na dem id na doder handt sij, wille denne Clawes wes manen, dat mote he nabringen so recht is. Screven van bevele des Rades am ver-den dage des maentes Julii to vespertydt.
NStB 1483 Nativitatis Johannis.
1483 Juli 5 303. Kauf. Beweisrecht.
Herman Kuer borger to Molne und Hans Rutenberch borger to Lubeke vor dem Ersamen Rade darsulvest in bywesen des duchtigen Detleves Stoven to eynen stekerechtdage synt ersehenen, dar se etlikes holtes halven so se van Detleve vorgemelten gekost hedden, dar up de eyne clagede und ok de ander, deshalven se twisschelich syn gewesen, des denne Dethleff Hermanne Kuren und nicht Rutenberge des kopes tostund etc.;
hijr up de vorgemelte Raedt na clage, antworde, insage, rede und wedderrede, na besprake und rypen rade vor recht laten affseggen: Wolde Dethleff myt synen strengen rechte beholden, dat he Hans Rutenberge dat holt nicht vorkoft, noch sodane marck und de ver postelatessche gülden nicht van Rutenberge wegen entfangen hadde, des mochte he geneten.
Screven van bevele des Rades. Actum quinta die mensis Julii mane hora terciarum.
NStB 1483 Visitationis Marie.
1483 Juli 12 304. Gewerberecht. Buchhandel und Buchbinder.
Mester Johan bokebinder unde Hinricus Koster vor dem Ersamen Rade to Lubeke sint ersehenen siik over Johannese Ebbeier eynen bokevorer beclagende, dat se vormals eme sine boke umme eyn reddelick gelt gebunden und eme affvordent hadden, se weren ock hijr borgere unde mosten borger recht doen, schoten, waken und uth-maken etc., so hadde he hir na twe vroemde gesellen gebracht, de eme sine und ock ander boke bunden, dat en to groten schaden und to vorvange were etc.; hir upp de ergemelte Radt na clage, antworde,
13»	195

rede, insage und wedderrede, na besprake und rypen rade vor recht
afseden:
Men hadde eme sine boke hir to vorkopende her gegunt, sunder na
deme de twe vromde gesellen hir neyne borgere weren unde sodanes
unsen bürgeren to vorvange were, so mochte dat nicht wesen, sunder
he scholde dat afstellen.
Screven van bevele des Rades actum ut ante. [am 12. dage des maen-
tes Julii des morgens].
NStB 1483 Visitationis Marie virginis.
1483 Juli 19 305. Unerlaubter Handel. Zehn-Mark-Busse.
De olderlude der kremer sint vor dem Ersamen Rade to Lubeke ersehenen tosprake doende to Jurien Kynde, Mathias Jungen, seligen Bernd Bispinges vormunderen, Elzeben Wyemans vormundern, und to Hanse Erickeswick de de Gyseschen heft, so dat se an eren husen dornsen, kamern und ok eyndeel keller hadden de se vromden gesellen vorhuerden de ere kraemwerk dar inne gelick kremern, dat eren ampte to groten vorvange were, utgebret hadden, de welcke sulvest ofte ere jungen, so vro dar eyn schip queme, dar in lepen, de lüde in sodane boden eder keller by ere kramerie brachten, myt en buteden und so allerleye wäre, en nicht allein sunder ok den gemeynen borgern to vorvange, wes so queme vorkoften etc.; hijr up de ergedachte Raedt na clage und antworde, na besprake und rypen rade vor recht leten afseggen in maten nabescreven:
Dat se absulcke unwontlicke dinge na dessem dage, de den kremern und gemeynen borgeren to vorvange weren, scolden afstellen bij broke teyn marck sulvers, so vaken se dar mede beslagen worden; wolden overs sodane gesellen des jaers na older wonheidt hir dre dage ute-staen, des wolde men en gerne staden; sunder in dornsen, boden, kelleren ere kramerie uthtovlyende und veile to hebbende gelick den kremeren, des scolden se sick entholden, wante de Rad dat nicht dachte to lyden.
Screven van bevele des Rades am sunnavende na Divisionis apostolo-rum, de dar was de 19. dach des maentes Julii des morgens.
NStB 1483 Divisionis apostolorum.
196

1483 Aug. 11 306. Rechtshängigkeit und Besaie.
Clawes Rode vor dem Ersamen Rade to Lubeke van wegen Merten Droppes alse vulmechtiger procurator Ursulen Boltinges hefft tosprake gedaen to Diderike Tottelstede van wegen achteundtwintigestehalff hundert holtes, dat Diderike vorgemelten boven dat em de ergemelte frouwe Ursula nicht schuldich were besätet hadde, welcke besäte he doch jaer und dach nicht staen laten, sunder dar bynnen vorvolget hadde etc., dar Diderike to antworde, seggende, dat de sake to Dant-zicke in rechtes dwange henge unvoscheiden, dat he wol konde be-wisen;
hir up de ergemelte Radt na clage, antworde, rede und wedderrede, na besprake und rypen rade vor recht afseggen leten in maten nabe-screven:
Na deme Diderike sijck hadde vormeten to bewisende dat de sake to Dantzigke hangede in rechtes dwange, konde he denne sodanes nabringen, so scholde he de sake to Dantzsyke tuschen nu und wynachten erstkomende dar utdregen und sodanes scolde der besäte unvorvenck-lich wesen. Screven van bevele des Rades, actum 11 die mensis Augusti.
NStB 1483 Ciriaci.
1483 um Sept. 1 307. Erbrecht der Halbschwester und Vaterschwester.
Witlick zij dat vor dem Ersamen Rade to Lubeke synt ersehenen Hinrik Gustrouwe vulmechtiger procurator Geseken Vromen alse negeste erven seligen Hans Gustrouwen, na lüde eynes tovorsichtes van dem Ersamen Rade to Rostock vorsegelt, dar inne Geseke Vrome vor vulle halfsuster seligen Hans Gustrouwen betuget was, welck tovorsicht van dem Ersamen Rade to Lübeck bij vullenkome macht gedelet is, upp de eyne, und Diderick Sprenger van Gustrouwe vulmechtiger procurator Anneken seligen Claweses Polkatzen nagelaten wedewen na lüde eyner scrifft hir bevorn in dessem sulven jaer ge-screven uppe de anderen sijden, dar inne desulve Anneke betuget was dat selige Hans Gustrouwe eres brodersone were gewesen etc.; hijr up de ergemelte Rade na clage, antworde, rede und wedderrede, na besprake und rypen rade vor recht afseggen laten in maten nabescreven: Dat halfsuster were neger erve to borende dan vader suster. Screven van bevele des Rades.
NStB 1483 Egidii abbatis.
197

1483 um Sept. 1 308. Nachbarrecht. Privete. Selbstsdiädigung des Nachbarn.
Clawes Munter vor dem Ersamen Rade to Lubeke erschinende heft tosprake gedaen to Alberde Permunt eynen scroder in der Mengen-strate eyner privete halven, dar uth denne dat water in dessulven Clawes keller lepe etc., dar entegen Albert antworde, dat sodane privete boven hundert jaren und vor syner tijdt dar were gewesen, so hadde Clawes in körten vorgangenen jaren eyne kulen in synem hove gegraven benedden dat fundament syner muren und hadde dar eynen keller gemaket, dar dat water van allen sijden in toge, ock hadde Clawes eme an syne muren gebuwet und vorhoget, dat he hopede sunder broke nicht mochte gedaen hebben etc.; hijr up de ergedachte Raedt na clage und antworde, rede und wedderrede, na besprake und rypen rade vor recht laten afseggen in maten nabescreven: Na dem sodane privete dar van oldinges over langen jaren were gewesen und Clawes dar eyne kulen benedden Albertes fundament gegraven und eynen keller dar gebuwet hadde, so scholde Clawes dat water, dat id in den keller nicht en queme, stoppen unde myt muren vorwaren laten, edder den keller wedder towerpen, und Albert de en drofte dar to nicht antworden. Screven van bevele des Rades.
NStB 1483 Egidii abbatis.
1483 um Sept. 1 309. Bedingtes Erbrecht und Nacherbrecht.
Her Johan prester vicarius to Bardewijk seligen Hans Bremers sone vor dem Ersamen Rade to Lubeke is ersehenen, clage und tosprake doende to Thomas Palborn eynes sulvern bekers halven myt eynen decken, den he vormeynde an eme vorvallen to wesende, dar up dat testament dessulven Hans Bremers wart gelesen, dat denne clarliken vormeldede, so alse Taleke dessulven Hans Bremers dochter do tor tijdt Cord Steyns huesfrouwe do krencklick und swanger was, der desulve ere vader sodanen beker togetekent und gegeven hadde, doch were dat se in sulcker kranckheidt do tor tijdt dodeshalven afginge, so scholde de beker uppe hern Johanne vorgemelt vorvallen etc.; hijr up Thomas Palborn, de na der tijdt desulven Taleken tor ee hadde ge-nomen, antworde, dat se na der tydt wol umme trendt dreundetwintich jaer gelevet und dar na noch vuste kynder gehat hadde; hyr up de ergemelte Rad na clage, antworde, rede, insage und wedderrede, na besprake und rypen rade vor recht afseggen leten in maten nabescreven:
198

Na deme  male   dat  testament  inhelde,   in  dem  de  vrouwe  in  der kranckheidt do were vorstorven, dat doch nicht gescheen were und lange jaer dar boven gelevet und mer kynder gehat hadde, so bleve de gyffte by der vrouwen, und dar se van rechte vortan henhorde. Screven van bevele des Rades.
NStB 1483 Egidii abbatis.
1483 um Nov. 1 310. Tod des testamentarisch Bedachten vor dem Erbfall.
Clawes Sanders und mester Oleff dener to Rostocke vor dem Er-samen Rade to Lubeke hebben tosprake gedaen to den testamentarien selighen Marcus van der Osten veftich marck halven de desulve Marcus Taleken Gerdes syner suster in sinem testamente hadde gegeven, der gifte de sulve Taleke doch nicht hadde beleved, wente se vor seligen Marcus were gestorven. so de testamentarii seden; hijr up de ergemelte Raedt na clage und antworde, na besprake und rypen rade vor recht leten afseggen in maten nabescreven:
Na deme de vrouwe vor seligen Marcus were vorstorven und der gifte nicht hadde belevet, so en droften de testamentarii en nicht geven. Screven van bevele des Rades.
NStB 1483 Omnium sanctorum.
1483 um Dez. 13 311. Beweisrecht des Beklagten.
Hinrik Peperlinck und Herman Olrikes vor dem Ersamen Rade to Lubeke erschinende hebben tosprake gedaen to Hinrike Boytzenborge und to Hinricke Vollerdes van wegen dessulven Hinrick Vollerdes huesfrouwen umme achte sulverne lepele, eynen budel, dar golt inne scholde gewest zin, eyne halve last roggen und sosteyn marck; hijr up de vorgemelte Radt na clage, antworde, rede, insage und wedderrede, na besprake und rypen rade vor recht afseggen laten in maten nabescreven.
Wowol Hinrick Boytzenborch eyn antwordesman were, nichtesdemyn, konde he tugen de sake to eynen vullenkomenen ende vorliket were, des mochte he geneten. Screven van bevele des Rades.
NStB 1483 Lude virginis.
199

1483 Dez. 18 312. Beweis des gerichtlichen Anerkenntnisses.
Thomas Bijderman to Kemmenisse in dem lande tho Mitzen won-hafftich vor deme Ersamen Rade to Lubeke irschinende heft tosprake gedan to Tyle Moire borger darsulves, umme vöftich Rinsche gülden, de he eme to Liptz vor schepen und gerichte schuldich to wesende bekandt scholde hebben, so desulve Thomas ensulckens sick vormat to bewisende und na to bringende, welcket de erbenomede Tyle anna-mede unde dar to twe besetenen borgere nemptliken Eggert van Kempen und Diderick Tottelstede to tugen esschede sodane vordradit to wesende, jodoch en stunt deme obgemelten Tomase de ergedachte Tyle nener schuldt to, seggende he me noch heller edder pennyngk schuldich were; na ansprake, antworde, rede, wedderrede, insage, na besprake und rypen rade de obgemelte Radt to Lübeck leten afseggen vor recht:
Na dem male Tyle Moire konde tugen, dat Thomas Bederman vor-screven sijck vormeten hadde to bewisende und na to bringende, dat Tyle vor schepen und gerichte eme voftich gülden schuldich to wesende bekandt hadde, konde he denne sodane bewis nabringen, des mochte he geneten. Screven na bevele des Rades am donnerdage vor Thome apostoli.
NStB 1483 Lude virginis.
1484 um Jan. 6
313. Gerichtszeugnis und Zeugen.
(aus dem Gastgericht)
Diderik Rostuscher borger to Lubeke und Enwalt van Langen Reppin vor dem Ersamen Rade to Lubeke myt enem geschuldene ordele ute eneme gastrechte vor den Raedt geschulden, soven lodeger marck sulver halven synt ersehenen, dar up desulve Raedt na clage, antworde, rede, insage und wedderrede, na besprake und rypen rade vor recht leten afseggen in maten nabescreven:
Konde Enwolt vorgemelt mit richtern und schepenen und eren boke de vorlatinge bewisen,  so  en drofte he  dar en boven  neyne  tuge benomen, id genge dar wider umme so recht were. Screven van bevele des Rades.
NStB 1484 Epiphanie domini, 200

1484 um Jan. 25
314. Kauf. Erfüllnngsklage gegen Testamentsvollstrecker und Witwe.
Tonies Remensnider uthe Westvalen van der Lippe vor dem Er-samen Rade to Lubeke heft tosprake gedaen to den testamentarien seligen Hans Brawen testamentes, ok siner nagelatenen huesfrouwen und kynder vormundere, van wegen etliker bussen brantyseren und stales, so Hinricus Nortmeyer ere vulmechtiger gekost hadde und over eyn gekomen were, begerde de Raedt de vormunder to underwisende, dat se de bussen brantyseren und stael entfangen und em dat gelt na lüde der vordracht so Hinricus Nortmeyer mit eme gemaket hadde vornogen wolden, des he denne eynen beswornen breff und eynen andern breff van Hermans van Neden vorclaringe vorbrachte und lesen leth, und dar to eyn transsumpt ofte vidimus van dem macht-breve den se Hinricus Nortmeyer hadden gegeven etc.; hijr entegen de vormunder antworden, dat se eme nicht afgekoft noch wes gelovet hadden edder schuldich weren; de beswome breff were dorch sine und der knechte den de sake belangede myt unbillicheit myt unrechte besworen, ock were Herman van Neden eyn vorlopen wykafftich erloß man, seden vorder, dat se Hinricum Nortmeyer antosehende de macht und inholt des procuratorii sulcke vordracht und kopenschop to ma-kende sunder alleyne erlick gelt to der vorgemelten frouwen und kinder besten to manende und nicht to sulcken unreddeliken koepe hadden gemechtiget, ock hadden se der bussen brantyseren und stales nicht entfangen, eme wes gelovet und hadden sodanen koep nicht belevet, weren eme ok nicht schuldich etc.; vorder begerden de vormundere eyne scrijfft in der vorgemelten Stadt boke desser sake halven hijr bevorn vor demsulven Rade gehandelt anno etc. 81 Conceptionis Marie gescreven to lesende, anhevende: Mester Bemt eyn bussegeter to Geseke etc., na lüde der scrijfft desulve mester Bernd und Thomas Remensneder vor dem ergemelten Rade to Lübeck hadden bekant, dat en de vorgemelten testamentarien nicht schuldich weren noch wes gelovet hadden etc.;
hijr up de ergemelte Radt na clage und antworde, insage und wedder-rede, na besprake und rypen rade vor recht afseggen leten in maten nabescreven:
Nadem dat boek inhelde, se bekandt hadden, dat de vormunder en nicht schuldich weren noch wes gelovet hedden, so en droften se en ok vorder darto nicht antworden; Thonies mochte sine bussen brantyseren und stael wedder nemen, id genge dar vorder umme so recht were. Screven van bevele des Rades. NStB 1484 Conversionis Sancti Pauli.
201

1484 März 22 315. Gleichzeitige Benennung aller Zeugen.
Hinricus Steyltzman vor dem Ersamen Rade to Lubeke van wegen Berndes van der Schulenborch und Hinrich Meyers heft tosprake gedan to Wilken Höker van wegen eynes schepes myt körne, dat Wilken entfangen und vorkoft scholde hebben etc., dar entegen Wilken leet antworden, dat he den duchtigen Bernde van der Schulenborch nicht en kande, he hadde ok van em neyn körn entfangen noch em wes gelovet und were eme nicht schuldich, dar wolde he to doen allet dat recht were; van Hinrick Meyers wegen leyt he antworden, so de vor-gemelte Raedt eme hijr bevorn vor recht hedde afgesecht, dat Hinrick Meyer Wilken myt ener vullenkomenen clage, myt tugen edder eynes hant scholde anspreken, deme he so doen mochte, des Hinrick hern Everde Bokholte raedtman und Lutken Wesschen borger to Hamborch dar tor stede hadde, sijck vorder tuchnisse und vorsegelder breve be-holdende; hijr up de ergemelte Raedt na clage und antworde, insage, rede und wedderrede, na besprake und rypen rade vor recht afseggen leten in maten nabescreven:
Dat Hinrick Meyer sine tuge, dar he mede wynnen und vor lesen wolde, under eyns und to eyner tijdt samptliken moste benomen, id genge dar denne vorder umme wo recht were. Screven van bevele des Rades am 22. dage des maentes Marcii to vespertydt. Testes mester Reynerus Hologer und mester Theodericus Brandes notarii publici.
NStB 1484 Reminiscere.
1484 März 26
316. Treue Hand. Eideshand.
(aus Kolberg)
Wy borgermester unde raedtmanne der staidt Lubeke bekennen unde betugen apenbaer in unde myt desseme apenen breve vor allen de ene sehen hören edder lesen, dat vor uns uppe hude data desses breves, dar wy na gewontliker wijse to Rade weren vorgaddert, myt eyneme geschuldenen ordele van deme Ersamen Rade to Colberge vor uns geschulden sint ersehenen Hinrik Samelouwe ankleger uppe de eyne unde Hans Adebaers vulmechtige alse antwordesman uppe de andern sijden voftich rynsche gülden halven ock anderer kleynode, sulver unde goldes, so Hinrik Samelouwe unde sine vrunde to truwer hant by de vorgescrevenen Hanse Adebaer gelecht scholen hebben dat se eme to eynes hant leden, hijr up wij na clage unde antworde, insage,
202

rede unde wedderrede, na besprake unde rijpen rade vor lubesch recht afseggen hebben laten in maten nabescreven:
Na deme sodane voftich gülden, ander klenode, sulver unde golt by Hanze Adebaer to truwer hant wer geledit, dat men eme to enes handt lede, so moste eynes hant eynes hant losen, id genge dar vorder umme so recht wer, unde want dit in maten vorgescreven vor uns so gehandelt unde uthgesproken is, des to merer bekantnisse der waerheit hebbe wy unser staidt secrete witliken gehangen neddenne an dessen breff, de gegeven unde gescreven is in den jaren unses hern dusent-veerhundertverundeaditentich ame vrijdage vor Letare Jherusalem.
Cod. ord. Lub. Nr. 195.
1484 März 26
31?. Säumnis des Klägers. Sachfälligkeit.
(aus Demmin)
Witlick sij dat vor deme Eisamen Rade to Lubeke myt eyneme geschuldenen ordele van deme Ersamen Rade to Demyn is ersehenen Peter Berndes alse eyn antwordesman uppe de eyne, tegen Jacob Heger alse eynen ankleger uppe de andern sijden, dar denne desulve Peter Berndes lett vorteilen dat he myt Jacobe Heger eynen steke recht dach uppe dessen dach hijr genomen hadde, so wer Jacob nicht gekomen, hopede he vellich syn scholde, hijr up de vorgescrevene Raed na besprake unde rijpen rade vor recht hebben afseggen laten in maten nabescreven:
Kone de antwordesman so recht is bewisen dat se uppe dessen dach enen steke recht dach hijr hebben genomen unde is denne de kleger nicht gekomen, so is he vellich, ane he konde bewisen alse recht is, dat eme sodanes rechte notsake hebbe benomen. Screven van bevele des Rades am vrijhdage vor Letare Jherusalem.
Cord. ord. Lub. Nr. 196.
1484 um Apr. 4 318. Teilbeweis und Sachfälligkeit.
Clawes Rode van wegen Telseken van Verden vor dem Ersamen Rade to Lubeke heft tosprake gedaen to Hanse Wolders van wegen drier hundert marck de desulve Telseke Hanse to truwer hant in be-waringe gedaen hadde, des se sick to tugende vormeten unde tuge hadde benomet, de denne nicht mer denne twehundert marck tugen wolden etc.;
203

hijrup de ergemelte Raedt na clage und antworde, insage, rede und wedderrede, na besprake und rypen rade vor recht hebben afseggen laten in maten nabescreven:
Na deme de tuge nicht so hoge alse Telseke geklaget und sick beropen heft willen tugen, so is se tuchborstich. Screven van bevele des Rades.
NStB 1484 Judica.
1484 um Mai 27
319. Unterlassung des Beweises binnen Jahr und Tag. Sachfälligkeit.
Hermen Detmars vor dem Ersamen Rade to Lubeke heft tosprake gedaen to Hans Helpe borger to Revele van wegen eyner rekenschup de he waer gemaket hadde, ock van wegen hundert marck lubesch hern Johan Luneborgers kyndern tokomende etc., dar entegen Hans Help antworde dat sijk Herman tortijdes bewiß deshalven hadde beropen in jaer und dage vortobringede, deshalven he eme borgen hadde gesät, wes he myt rechte in jaer und dage up eme bringen konde, dat dem genoch besehen scholde, aldus hadde Hermen neyn bewiß gebracht, so weren de borgen loes gedelet, hopede desulve Hans ock loeß und Hermen vellich were etc.;
hijr up de ergemelte Raedt na clage und antworde, insage und wedderrede, ok vorhoringe mannigerleye scrijffte hir bevom und sunder-ges anno etc. 83 Judica, anhevende: Hermen Dethmars etc., na besprake und rypen rade vor recht leten afseggen in maten nabescreven: Na deme Hermen bynnen jaer und dage syn bewyß so he sijck vor-meten nicht nagebracht hadde und de borgen loeß gedelet weren, so were de hovetman alse Hans Help ok loes unde drofte em vorder wor to nicht antworden. Screven van bevele des Rades.
NStB 1484 Ascensionis domini.
1484 Mai/Juni
320. Ruhsamer Besitz.  Gewährenzug.  Einstweilige Besitzsicherung
(aus Travemunde)
Witlick sy dat Ludeke Eylers myt eyneme geschuldenen ordele van Travemunde tegen Lodewich Krosberge eynes koelgarden halven vor deme Rade to Lubeke is ersehenen, dar up desulve Raedt na clage unde antworde, na besprake unde rypen raede vor recht hebben afseggen laten in maten nabescreven:
204

Na deme Lodewich sodanen garden boven dreundetwintich jaer rouwsamliken hebbe beseten unde up eynen man thüth de nicht to hues en is, so schal Lodewich des gardens bruken so lange de man to hues kumpt, id ga dar denne vorder umme so recht is. Tuge sint Arndt Wilde unde Tyle Steendecker besetenne borger to Lubeke.
Cod. ord. Lub. Nr. 199 (zwischen den datierten Urteilen Nr. 198 (1484 Mai 7) und Nr. 200 (1484 Juni 18)).
1484 um Aug. 21 321. Fracht vertrag.   Schiffsbrand.   Frachtlohn.
Schipper Poppe Claussen van Staveren vor deme Ersamen Rade to Lubeke is ersehenen tosprake donde to Hanse van dem Ryne unde Hanse Leyfferdes etliker vracht halven, so he van dem orde vor Campen to Bergen in Norwegen unde van Bergen wedder to Campen an den oert to segelende vorvrachtet und syn schip in der wedderreyse in Norwegen vorbrand were etc., hir up de vorgen. Raedt to Lubeke na clage, antworde, vorhoringe der tzerter, insage und wedderrede beyder parte, na besprake und rypem rade vor recht hebben affseg-gen laten in maten hir na bescreven:
Nademe de vorgenante schipper van Campen beth to Bergen sii gesegelet unde dar des kopmans gudt hebbe gelosset, darvor sii eme de kopman de halve vracht schuldich to betalende; behalven alse he to Bergen wedder geladen unde dar gesegelt unde san schip in Norwegen gebrand sii unde des kopmans etliker gudere do geberget hebbe, wes des gudes so geberget unde deme kopmanne to nutte ge-komen is, darvan is de kopman plichtich deme schipperen van der anderen helffte der vracht de helffte, nemptlik den verden pennyngk, na avenante des gudes, so darinne gewest is, to gevende. Screven van bevele des Rades. Actum xxj mensis Augusti mane hora terciarum. Testes mester Reynerus Hologer unde mester Theodericus Brandes notarii publici.
NStB 1484 Barthomolei ap.
1484 um Aug. 29
322. Handeln in Vollmacht. Haftung des Boten.
(aus dem Niedergericht)
Gerd Gruter borger to Lubeke myt eyneme geschuldenen ordele uthe deme neddersten rechte tegen Hinrik Raven etliker siden halven,
205

de desulve Hinrik Hanse Sassen alze eyn sendebode, so he vorgeven
leidt, gehalet hadde etc.
(Urteil):
Hadde Hinrik de  siiden van  Hans Sassen wegene gehalet  alz eyn
sendebode und hadde he der nicht vorkoft, darvan ok nicht genaten,
noch Gerde deshalven wes gelovet, wolde he darto syn recht don, des
mochte he geneten unde darmede entstaen.
NStB 1484 Decoll. Joh.
1484 um Sept.  1 323. Grenzen der Handelsbefugnis des Nichtbürgers.
De gropengeters, vorkopers, de bekenslegers, de kannengeter vor dem Ersamen Rade to Lubeke sint ersehenen tosprake unde clagende doende tegen Alharde van Aken, dat he und sine selschup und knechte erem ampte grot to vorvange weren, in ketelen und becken etc.; hir up de Raedt to Lubeke na clage und antworde, insage und wed-derrede, na besprake und rypen rade vor recht afseggen leten in ma-ten nabescreven:
Na deme Alhart hijr neyn borger en were, so mochte he hijr neyne ketele de hir gemaket weren kopen und by stucken wedder vorkopen; wolde he aver ketele buten Lubeke de hir nicht gemaket weren kopen und de hir to kope bringen, dat mochte he doen und de by Szyntene-ren und samentkope vorkopen, so wontlick were. Screven van bevele des Rades.
NStB 1484 Egidii.
1484 um Sept. 1 324. Schenkungsversprechen. Beweis des Wertes.
Jacob Lasmans knecht vor dem Ersamen Rade to Lubeke heft tosprake gedaen to Gerde Seröder borger to Lubeke van wegen eynes reygerbussches van twelff gülden und dar en boven gud wesende, den he Lasmanne scholde hebben gelovet, dar Gerd to antworde, to-staende, dat he Lasmanne eynen reygerbusch so gud alze dre edder verdehalve gülden wert wesende to gevende gelovet hadde und nicht beter, dar wolde he syn recht doen; hijr up de Raedt to Lubeke na clage und antworde, na besprake und rypen rade vor recht afseggen leten in maten nabescreven:
206

Wolde Gerd Scroder syn recht dar to doen dat he Lasmanne eynen reygerbusch so gud alze dre edder verdehalven gülden und nicht höger noch beter werd wesende gelovet hadde, dar mede mochte he entstaen.
NStB 1484 Egidii abbatis.
1484 um Sept. 1
325. Ansprüche aus Schlägerei ohne Gichtung. Verjährung.
(aus dem Niedergericht?)
Witlick zij dat mit eynem geschulden ordele Jacob Vynck alze eyn ankleger van wegen sines seligen broders Beneken Vynck uppe de eyne, und Ywan Tziker alse eyn antwordesman upp de anderen sijden vor dem Ersamen Rade to Lubeke etliker slachtinge halven sin ersehenen, dar de sulve Raedt na clage und antworde, insage, rede und wedderrede, na besprake und rypen rade vor recht up afseggen heb-ben laten in maten nabescreven:
Alse denne de man in deme lubeschen rechte is geslagen, syn dan sine wunden so lubesch recht is nicht ingebracht, unde alse he denne lange by eynem halven jaer to wege und Stege gegan heft und dat recht nicht is gestundet, wil denne Cziker sin recht dar to doen dat he dem kleger neyne hinder noch wedderstael in der sake gedan hefft, dar mede mach he entstaen. Screven van bevele des Rades.
NStB 1484 Egidii abbatis.
1484 Sept. 15 326. Vorrechte und Pflichten der Amtsälterleute.
Schelinge und twedracht is gewesen vor deme Ersamen Rade to Lubeke tuschen den olderluden und den oldesten des amptes der kna-kenhouwer to Lubeke an de eyne und etliken jungen knakenhouwern mit eren biplichtern etlikes vordels halven so de olderlude over langen tijden boven dertich, vertich, veftich jare und van oldinges gehat heb-ben upp de anderen sijden, welck vordeel de jungen knakenhouwer vormeynden, na dem ere ampt sere swakede, de alderlude afstellen edder metigen scholden, wente de veer olderlude tor tijdt wesende to den veer tijden des jaers elck eyne marck hedde und des hilgen dages, dar se soes lammer sneden, so hadden de olderlude negene, und des werkeldages, dar de anderen knakenhouwer soes lammer hadden,
207

so hadden de olderlude achte in lammeren edder in anderen vleissche na sodanen antale; dar de olderlude to antworden, dat se arbeit und unlust des amptes hadden, ode hadden ere vorfare dat so vorgemelt is aver langen jaren und van oldinges so gehat, begerden se dar by to latende, etc.; hyr up de Radt to Lubeke na clage und antworde, insage, rede und wedderrede, na besprake unde rypem rade vor recht äffseggen leten in maten nabescreven:
Na deme de olderlude sodane vordeel boven dertich und vertich jaer und van oldinges gehat hedden, so mochten se dat vortan beholden. Screven van bevele des Rades, und is afgesecht des middewekens na Exaltationis crucis.
NStB 1484 Exaltationis crucis.
1484 Sept. 15
327. Schuldklage und -beweis.  Weddertucht.
(aus Dernmin)
Witlick zij dat de Ersame Raed to Lubeke eynes geschuldenen ordels halven van deme Ersamen Rade to Demmyn vor se in den sa-ken tusschen Hermen Pentzesschen unde Hermen Berlin geschulden na clage unde antworde, insage, rede, wedderrede unde bewijse, na besprake unde rypen rade vor recht hebben afseggen laten in maten nabescreven:
Wes eyn ankleger mach betugen, des mach he geneten; behalve wille men der frouwen geld afmanen, de schult moett men bewijsen unde nabringen so recht is. Screven van bevele des Raedes ame vrijhdage na Laurencie martiris anno LXXXIV welck de vorgescrevene Raid to Lubeke up hude noch tome andern male vor recht gedelet unde afseggen hebbe laten des midwekens na Exaltitionis sanete crucis desses sulven LXXXIV jares.
Cod. ord. hub. Nr. 204.
1484 um Okt. 9 328. Klage nach toter Hand. Verjährung der Ansprüche.
Mertens Gude to Dechouwe wonende vor dem Ersamen Rade to Lubeke alse negeste erve so he sede seligen Hinrick Kossen des jungen heft tosprake gedan to dessulven seligen Hinrikes testamentarien umme sines nagelatenen gudes willen, dar entegen desulven testamentarien antworden, dat selige Hinrick Kosse ummetrend twelff jaer in Got sij doet gewesen und eyn testament gemaket unde sinen negesten
208

erven dat he en gunde gegeven hebbe, welck testament bij macht und gewerde gedelet sij na lüde eyner scryfft hir bevorn, und alle sij entrichtet, hopeden na sodaner gelegenheit und so he nicht verne van hir wonede und in so langen tijden und bynnen jaer und dage nicht ge-sproken hadde, so weren se eme nicht plichtich dar to antwordende; hijr up de ergemelte Raedt na besprake und rypen rade vor recht af-seggen leten in maten nabescreven:
Na deme Hinrick Kosse de Junge seliger eyn testament hadde gema-ket und sine negesten hadde utgesundert, ok aver lank baven elven edder twelff jaer in God vorstorven und dat testament bij macht gedelet were, und he bynnen jaer und dage nicht gesproken und dar-umme gemandt hadde, so mote id dar bij bliven und de testamentarii dorven em dar vorder nicht to antworden. Screven van bevele des Rades.
NStB 1484 Dyonisii.
1484 Okt.  13
329. Verspätetes Klagevorbringen. Bejawortung.
(aus Demmin)
Hans Osten alze eyn ankleger an de eynen unde Bosse van Kaiingen alze eyn antwordesman uppe de andern siden mit eyneme ge-schuldenen ordele van deme Ersamen Rade to Demyn avermals etlikes adeers halven uthgegaen vor deme Ersamen Rade to Lubeke sint ersehenen, des denne de vorgescrevene Radt na clage, antworde, insage, rede unde wedderrede, na besprake unde rypeme rade afseggen heb-ben laten vor recht in maten nabescreven:
Na deme de antwordesman vor sinen ja nicht heft gewardet, dat he nu uppet, so delet de Raedt sodane ordel so se vortijdes in desser sake uthgesproken unde afgesecht hebben noch by gewerde unde vulle-komen macht. Screven van bevele des Rades ame mitwekene na Dyo-nisij et sociorum eius anno etc. LXXXIV.
Cod. ord. Lub. Nr. 205.
1484 Okt.  19 330. Voraussetzungen des persönlichen Gerichtsstandes.
Hans Ryngel vor dem Ersamen Rade to Lubeke heft tosprake ge-dan to Gesken Brockmans ene swertfegerske, van wegen etliker klingen, de he erem seligen manne Mathias Brockmanne vorkoft scholde
14	209

hebben etc., dar to sulvest der ergenannten Geeßken vormundere vrageden, wer he sines rechtes bij dem Rade to Lubeke wolde blieven, dar Hans Ryngel to seggen leeth, de klingen weren eme van enen Nu-renberger angesant van des wegen he vorkoft hadde, begerde de sacke so lange to stundende dat he dat to Nurenberge mochte vorscre-ven, dar up geantwerdet wart, dat de vrouwe mit den van Nuren-berch neen doent hadde etc.; na ansprake, antwerde, na clage, insage und na besprake de Ersame Radt to Lubeke heft afseggen laten vor recht:
Na dem male Hans Ryngel eyn ankleger were, eyne huesfrouwe, hues und hoff hadde, ampte und ghilde besete, so muste he hijr syn recht söken; wolde he de vrouwe worumme beschuldigen, dat he se anclagede, se scholde eme antwerden und de Raedt wolde eme helpen wat recht were.
Screven van bevele des Rades die et anno quo proxime supra [am dinxedage na Luce evangeliste].
NStB 1484 Luce evangeliste.
1484 Okt. 27
331. Unauffindbarkeit eines jüngeren Testaments. Gültigkeit des älteren.
Clawes unde Hermen de Vermans genomet sik seggende seligen Clawes Vermans vedderen vor dem Ersamen Rade to Lubeke irschenende hebben tosprake gedan to hern Jasper Langen radtmanne und Hanse Marken borger to Lubeke van wegen eynes huses in der klockengeterstraten belegen, dat Clawes van Cöllen und de anderen vormundere seligen Geßken Vermans dem ergenanten Hanse Marken vorkoft hadden, derhalven denne eyn testament des obgemelten Clawes Vermans wart gelesen etc.; na ansprake, antworde, rede, wedder-rede, insage, na besprake und rypen rade de Ersame Raedt to Lubeke hebben afseggen laten vor recht:
Na dem male desse sake jaer und dach und noch boven jaer und dach gestan hadde und in der myddelen tijdt vuste arbeit gescheen were umme eyn guder testament up to sokende, dar up sik de ergenanten anclegere togen, dat men doch nicht vynden konde, und wante noch neger erve to seligen Vermans guderen weren, so moste id bij deme testamente dat gelesen were bliven und se konden bij dat hus nicht kamen. Screven van bevele des Rades am avende Symonis unde Jude.
NStB 1484 Severini. 210

1485 Jan. 21
332. Ausweisung aus der Stadt. Verwillkürung einer Bauerrichtung.
Laurens Moire vor dem Ersamen Rade to Lubeke irschinende heft tosprake gedan to den ersamen Hanse Hopper borgennester und Cla-wes Steffens radtmanne to Oldenborch in dem Lande to Holsten belegen, van wegen vyffundeachtentich mark, de eme de Radt darsul-vest to Oldenborch behindert hadde to betalende, dar to de erbenante van Oldenborch anwerdeden, dat sodane gelt behindert were, dat were darumme gescheen, dat de Radt to Oldenborch umme siner bede willen eme behulpen hadde, dat he eyn hus dat he vorkoft wedder kregen hadde, derhalven he sick vorwillkort hadde eyn nye geborlik und naberlick hus wedderumme to buwende, dem he also nicht gedan hadde, und ok nicht doen wolde, und begerden dat he noch sodanen wilkor genoch doen und dat hues buwen wolde; dar to antwerdede de erbenante Laurens, dat em de Raedt to Oldenborch gebaden hadde uth Oldenborch tho theende und moste dar nicht bliven wanende, anders wolde he dat huys wol hebben gebuwet etc.; dar denne de van Oldenborch neen to seden, sik dat nummer in warheit scholde erfinden, dat se ene ut Oldenborch hadden vorjaget etc.; na ansprake, antworde, rede, wedderrede, insage, na besprake und rypen rade de Ersame Radt to Lubeke hebben affseggen laten vor recht: Na dem Laurens Moire eyn ancleger were, konde he denne bewisen so recht is, dat de Radt to Oldenborch eme geboden hadde ut Oldenborch to theende, so dat he dar nicht wonen moste, so en dorff he dat hues nicht buwen; kan he des ok nicht bewisen alse recht is, so moth he na sinem wilkoer dat hues buwen und men schal em syn geld frijg volgen lathen. Screven van bevele des Rades am dage Agnetis.
NStB 1485 Agnetis.
1485 um Jan. 22 333. Erbrecht von Halbschwester und Vaterbruder.
Clawes Hannemann mit siner parthie uppe de eyne, Hans Solinck unde Arnd Mueßman van der anderen siden vor deme Ersamen Rade to Lubeke sint ersehenen, van demsulven Rade begerende to wetende, wer halffsuster neger sij to ervende edder wer vaderbroder negex sij,
u*	211

etc.; dar upp de ergenante Radt to Lubeke na besprake und rypem rade vor recht affseggen leten in maten nabescreven: Dat halfsustser neger were to ervende dan vaderbroder. Screven van bevele des Rades.
NStB 1485 Agnetis.
1485 um Febr. 27 334. Gottespfennig und Weinkauf.
Cord Brunswijck vor dem Ersamen Rade to Lubeke erschinende to-sprake donde to Hans Marggreve den olden, eynes huses halven, dat he eme afgekoft, darvan he den godespenning gegeven unde den wynkop betalet hadde, dat he tugen konde, etc.; na clagen und ant-worden, insagen, reden und wedderreden, na besprake und rypem rade hefft de vorgenante Raedt vor recht affseggen laten in maten nabescreven:
Konde Cord dat bewisen, so recht were, dat Marggreve dat hues van eme gekost, den godespenning utgegeven unde den wynkop betalet hadde, so moste Marggreve den kop holden. Screven van bevele des Rades.
NStB 1485 Reminiscere.
1485 März 16
335. Testament.   Ungültigkeit wegen nicht zurückgegebenen
Brautschatzes.
Eyn ordel an den Raid to Revel.
Ersame vorsichtige hern besundern guden frunde. Juwen breeff am Mydwekene na Laurencii martyris latest vorgangen van wegen eynes gheschuldenen ordels tusschen Dyderick Merenschede an de eyne, unde de vormunder seligen Dyderickes vam Have uppe de anderen zyden, dessulven seligen Diderickes vam Have testamentes halven, so dat testament etliker mate dar inne mit clage unde antwordes cede-len was begrepen, an uns gescreven, hebbe wy alles inholdes vorstanden, dar up gy na juwem rypem raide iuwe delinge gedaen hebben aldus ludende: Diderick, na deme male selige Dyderickes frouwe syck beclaget vormiddelst eren vormunderen, se eren brutschat nicht weder-umme entfangen hefft, so kenne wy sodane testament nicht by macht ofte werde;
welcke juwe gewysede unde affgesproken ordel de obgemelte Dyderick byspraket unde vor uns geschulden hebbe, begerende wy sodane ordel entscheden unde juw unse delinge under unser Stadt
212

Secrete vorsegelt weddenimme na older loveliker wonheit dar up willen benalen. Dar up doen wy juw gutliken weten, dat wy na unsern rypem raide unde na lubeschem rechte sodane ergescreven juwe ordel confirmeret, bevestiget unde bestediget hebben. So wy dat jegenwar-digen confirmeren bevestigen unde bestedigen in crafft desses breves. Gode deme almechtigen lange gesund to bewarende bevolen. Screven etc. ame Mydweken na Letare Jherusalem Anno LXXXV. Borgermeistere unde Radtmanne der Stadt Lubeke.
Cod. ord. hub. Nr. 209; fehlerhaft bei Midieisen Nr. 162.
1485 März 23
336. Besäte. Rangfolge und Frist.
(aus Reval)
Eyn ordel an den Radt to Revale.
P.s. Ersame vvyse hern bisundem guden frunde. Juwen breff ame midtwekene na Thome apostoli negest vorleden van wegene eynes geschuldenen ordels tusschen Hennynck Schmekel juweme borger van syner egene wegene unde ock alse vulmechtigen Engelbrecht Schapes-hovet, Israhel van Mer, Clawes Berndes, Hans Potgeters unde Berndt Paels an de eyne unde den ersamen vorsichtigen hern Johan Super juwer Stadt borgermeister an de andern syden etlicker besäte uppe Marcus Werninges guder bescheen an uns gescreven, hebben wy alles mit clagen, antworden unde insagen vorstanden, dar up gy na juweme rypen raide juwe delinge gedaen hebben aldus ludende: Her Johan, na deme male gy seggen, gy uppe des wykafftigen mannes guder vor allen anderen, unde nement er gy, to rechten tyden myt alleme rechte besäte daen hebben unde vort ingeweldiget syn, unde de andern schüldener syck dessulven ock beropen, se de besäte to rechten tyden daen hebben unde rechtes wyse vorvolget unde ingeweldiget syn, so se ock tuget hebben, so sollen se to den ergenanten gudern des wykkafftigen mannes so na wesen alse gy syn etc.; welck iuwe gewysede unde affgesprokene ordel de vorgescrevene her Johan Super bispraket unde vor uns geschulden hebbe, deger fruntlick biddende, wy desse ordel entscheden unde unses rypen rades unde delinge hir up under unser Stadt secrete vorsegelt na older unde guder gewoenheit iuw wederumme benalen willen; dar up doen wy iuw gut-licken weten, dat wy na unseme rypen raide unde na lubescheme rechte dar up erkant hebben unde vor lubesch recht erkennen, in krafft desses breves:
213

Hebben se alle bynnen den negesten veer wekene na der wykinge besätet, so syn se alle gelike na to deme gude. Gode deme almechtigen bevolen. Screven under unser Stadt secrete ame mydwekene na deme sondage Judica anno etc. LXXXV.
Cod. ord. Lub. Nr. 210; danach teilweise abgedruckt bei Michelsen Nr.  163.
1485 Apr. 22
337. Erbschichtung. Brauischatz. Haftung des Nachlasses. Einbringung.
(aus Stralsund)
Wy borgermeister unde raedmanne der Stadt Lubecke bekennen unde betugen openbaer in unde myt desseme breve vor allen de ene seen hören eder lesen, dat mit eynen geschuldenen ordele van deme Ersamen Raide tome Stralessunde vor uns geschulden Ludeke Mantel unse leve medeborger vulmechtige procurator der negesten erve seligen heren Ladewyges Greveroden wandages borgermesters tome Stralessunde an de eyne unde Bertolt Smyt vulmechtich procurator der erlicken frouwen Elseben des vorgemelten seligen hern Lodewyges nagelatenen husfrouwen uppe de andern zyden, ervegudes unde schichtinge halven mit clage, antworden, insagen, reden unde wedder-reden beyder parthe vorspraken synt ersehenen, dar up wy denne na clage unde antworde so vorgemelt is, na besprake unde rypen rade vor recht erkant unde afseggen hebben laten in maten nabescreven: Na deme de vorgemelte frouwe eren brutschat gevryet unde entfangen hefft, wes denne dar en boven van gude ungedelet is dat de ankleger tugen kan, des mach he geneten, unde dat moet de frouwe alle tor erffschichtinge bringen, id ga dar vorder umme so recht is; unde wante wy borgermester unde raidmanne der stad Lubeke dit vor recht erkant hebben unde in aller mate vorgescreven affseggen hebben laten, des to merer orkunde unde bekantnisse hebben wy unser stad secrete witlicken gehangen nedene an dessen breff de gegeven unde gescreven is in den yaren unses hern dusendveerhundertvyff-undeachtentich ame vrydage na deme sondage Misericordia domini. Borgermeister unde raidtmanne der Stadt Lubeke.
Cord. ord. Lub. Nr. 211.
214

1485 Aprü 29
338. Weddertucht. Ansprüche gegen vollmachtlosen Vertreter
(aus Demmin)
Hinrick van Kaiingen alze eyn ankleger an de eyne unde Hans Oesten alse eyn antwordesman upp de anderen syden myt eynen geschuldenen ordele van deme Ersamen Rade to Demyn etliker akkers halven vor den Raid to Lübeck geschulden vor deme sulven Rade synt ersehenen, dar up de sulve Raid na clage unde antworde, insage, rede unde wederrede, na besprake unde rypen rade vor recht affseggen hebben laten in maten nabescreven:
So de Raid er vor recht gedelet hefft, so delet de Raid noch, behalven so Hinrick van Kaiingen sechte dat Bosse neyne macht gehat hebbe, wille he Bossen dar umme denne anspreken, dat id dar umme ga so recht is. Screven van bevele des Rades ame vrigdage na deme sondage Jubilate anno etc. LXXXV.
Cod. ord. Lub. Nr. 216.
1485 Apr. 29
339. Ungültigkeit der Vormündersetzung bei Ungültigkeit des Testaments.
(aus Reval)
Eyn ordel an den Raidt to Revell.
Ersame wijse hern bisundern guden frunde. Juwen breff in vigilia Laurentij martiris lest vorleden van wegene eynes geschuldenen ordels der ersamen hern Wilhelm Ringkhoves unde her Marquart van der Molen, vormunder Katherinen vame Have, ankleger an de eyne unde Diderick Meremschede andtwordesmanne an de andern syden, eyner cedelen halven, inhebbende van etlicken gyfften unde gaven myt meren saken, unde langen inholde der clage unde antwordes cedelen an uns gescreven, hebben wy alles inholdes to guder mate wol vor-nomen, dar up gy na juweme rypen raide iuwe delinge gedaen hebben aldus ludende:
Diderick Merenschede, wes de frouwe daen hefft sunder vormundere, dath hefft keine macht, unde alse gy denne seggen, se sole vormundere gehat hebben, unde iuw gedeylet is de vormunderschupp to bewysende alse recht is, unde des nicht gedaen hebben, ock iuw des testaments van wegene der frouwen beropen, dat hyr van unmachte gedelet is, so syn de vormunder dar inne bestemmet ock van unmachte; welck juwe gewysede unde affgesprokene ordel de obgenante Dideryck byspraket unde vor uns geschulden hebbe, begerende wy so dane ordel
215

entscheden unde iuw unse delinge under unser stadt secrete vorsegelt wedderumme na older loveliker wonheidt dar up willen benalen; dar up doen wij iuw gutliken weten, dat wy na unsem rypen raide unde na lubeschen rechte sodane ergescreven iuwe ordel confirmeret, be-vestiget unde bestediget hebben, so wy dat yegenwordigen confir-meren, bevestigen unde bestedigen in krafft desses unses breves. Gode deme almechtigen salichliken bevolen. Screven under unser Stadt secrete ame vrygdage vor deme sondage Cantate anno etc. LXXXV. Borgermeister unde raidtmanne der stad Lubeke.
Cod. ord. hub. Nr. 220; dasselbe (kürzer) Cod. ord. Rev. Nr. 92. Nadi Cod. ord. hub. gekürzt und fehlerhaß abgedruckt bei Midieisen Nr. 169.
1485 um Mai 15 340. Haftung für Bauten ohne Auftrag.
Tijtke Valenborch vor dem Rade to Lubeke heft tosprake gedan to Dethleve Meyer etlikes buwetes halven in eynem huse etc., dar ente-gen desulve Dethleff deme sulven Tijtken antworde, dat he em sodans to bouwende nicht bevolen hadde und in dem huse nichtes tostunt, wante dat siner huesfrouwen angevallen und em in der stad boke togescreven stunde, begerde, desulve Tijtke ene dar en boven ungemo-yet wolde laten; hijr up de vorgemelte Raedt na clage und antworde, insage und wedderrede, na besprake und rypen rade vor recht afseggen leten in maten nabescreven:
Konde Tijtke nabringen und bewisen so recht is, dat em Dethleff vorgenant wes buwen to latende hadde bevolen, des mochte he ge-neten; konde he des nicht nabringen, so dorffte Dethleff em vorder nicht antworden. Screven van bevele des Rade.
NStB 1485 Exaudi.
1485 Mai 18
341. Kauf. Klagepunkte. Eideshand.
(aus Reval)
Eyn ordel an den Raidt to Revell.
P. s. Ersame wyse hern bisundern guden frunde. Juwen breff ame midtweken na sunte Laurencij dage in deme vorgangenen yar van wegene eynes geschuldenen ordels tusschen Hinricke van der Molen alse eynen ankleger an de eyne unde Mathias Depholt unde Gherdt Strobirck antwordesluden an de andern syden etlickes gudes halven,
216

alse appele, talch unde geven hennep etc. an uns gescreven hebbe wy mit alleme inholde, clagen, antworden, insagen, reden unde wedderre-den na vormeldinge der clage unde antwordes cedelen alles vornomen, dar up gy na iuweme rypen raide iuwe delinge gedaen hebben alduß ludende:
Mathias Depholt unde Gherdt Strobirck, wyllen gy dat vorrichten dat gy dat talch van Elffunckhusen*) entfangen hebben vor iuwe schult unde Hinricke van der Molen dat talch nicht to seden to levererende, so möge gy by dem talge blyven;
welck iuwe gewysede unde affgesprokene ordell desulve Hinrick van der Molen byspraket unde vor uns geschulden hebbe deger fruntlick biddende wy dusdan ordell entscheden unde unses rypen raides unde delinge hyr up under unser Stadt secrete vorsegelt na older loveliker wonheidt iuw wedderumme willen benalen etc.; dar up don wy iuw gutliken weten dat wy na unseme rypen raide unde na lubescheme rechte in der vorgescrevenen sake dar up vor recht erkant hebben unde erkennen in krafft desses breves:
Na deme de ankleger in siner clage cedelen de parcele dar inne bestemmet der meer dan eyn is den antwordesluden to eedes hant lecht, so moet eedeshant eedeshant losen so hoge alse de clage cedele dat hefft begrepe, id ga vorder umme so recht is. Gode deme almechtigen syt bevolen. Screven under unser Stadt secrete ame midweken vor Pinxsten anno etc. LXXXV.
Cod. ord. Lub. Nr. 221; dasselbe (gekürzt) Cod. ord. Rev. Nr. 94.
1485 um Juni 2
342. Wortzins. Zinsrolle und Stadtbuch. Haftung der Grundstücksbesitzer.
De werdige frouwe ebbedissche Sunte Johannes evangeliste closters bynnen Lubeke vor dem Ersamen Rade darsulvest mit eyner rullen hefft tosprake to etliken bürgeren, in der husere se worttins hadde, doen laten, begerende de borgere to under wisende sodanes to beta-lende etc., dar entegen etlike seden en dar van nicht witlik noch dat schuldich weren, etlike seden se dat in langen tijden nicht hadden gegeven, etlike seden men scolde dat mit der stad boke bewijsen etc.; hijr up de Raedt na clage und antworde, insage, rede und wedderrede sick bespreken und eyn der stad bok van der kemerye gehalet tegen
*) in Cod. Rev.: Elsingkhusen.
217

der  ebbedesschen  rullen  visiteren   und  oversehen  leten,   dat   denne
concorde, aldus leeth de vorgenante Raedt na besprake und rypen rade
vor recht affseggen (leten) in maten nabescreven:
Dat alle de yene, de in den vorberorden boke utgedrucket weren, so
de rulle concorde mit den boke, we der husere und erve nu besete,
dat de jarlikes der vorgenanten frouwen to Sunte Johanese den wort-
tyns betalen scholde,
Screven van bevele des Rades.
NStB 1485 Corporis Cristi.
1485 Juni 10
343. Eideshand.
(aus Reval)
Eyn ordell an den Raidt to Revell.
Ersame wyse hern bisundern guden frunde. Juwen breff ame Dinxtedaghe na Jubilate nu latest vorschenen, van wegene eynes gesdiuldenen ordels tusschen Israhel vame Meer iuwen borger ankleger an de eyne unde hem Didericke Nasthert iuwes Rades medekumpane antwordesmanne an de andern syden ummetrendt dryerhundert markehalven, de Israhel hern Dydericke schuldich geweset is, des her Diderick hundert mr. uppe Hinricke van dem Broke geseen sole heb-ben etc. an uns gescreven, hebben wy myt alleme inholde, clage unde antwordes cedelen, reden, insagen unde wedderreden alles to guder mate wol vornomen, dar up gy na juweme rypen rade juwe delinge gedaen hebben aldus ludende:
Her Diderick, na deme male alsz iuw Israhel tospreckt in syner clage mit der eedes hant, so sal eedeshant eedeshant losen; welck iuwe gewysede unde affgesprokene ordel de vorgescrevene her Diderick bispraket unde vor uns geschulden hebbe begerende wy sodane ordel entscheden unde juw unse delinge under unser stadt secrete vorsegelt wederumme na older loveliker wonheyt dar up bena-len willen; dar up doen wy iuw gutlicken weten, dat wy na unseme rypen raide unde na lubeschen rechte sodane ergescrevene juwe ordele confirmert, bevestiget unde bestediget hebben, so wy dat yegenwordi-gen confirmeren, bevestigen unde bestedigen in krafft desses unses breves. Gode deme hern lange gesunt unde salichliken bevolen. Screven under unser Stadt secreth ame vrygdage vor Viti et modesti martiris anno etc. LXXXV.
Cod. ord. Lub. Nr. 223; dasselbe (sehr gekürzt) Cod. ord. Rev. Nr. 96.
218

1485 um Juli 15
344. Rechtsgeschäft der Frau. Anfechtung wegen Irrtums über die Haftung.
(aus dem Niedergericht)
Hans Klinckrode myt etliken anderen myt enem geschuldenen ordele vor dem Ersamen Rade to Lubeke hebben tosprake gedaen to Telseken Krukenmeygers etliker lakene, kopenschop und loefte halven etc., dar entegen der sulven Telseken vormundere leten antworden, dat de vrouwe sodanes etliker mate nicht bestünde und oft sodanes were, so hopeden se doch, wolde de frouwe ere recht dar to don, dat se des nicht hadde geweten, dat sodanes eren brutschatte vorvencklick und to schaden were, des mochte se*) geneten;
hijr up de Radt to Lubeke na clage und antworde, insage, rede und wedderrede, na besprake und rypen rade vor recht afseggen laten in maten nabescreven:
Wolde de vrouwe ere recht dar to doen, dat se nidit hadde geweten, sodanes eren brutschatte schedelik und vorvencklik were wesen, des mochte se geneten und dar mede entstaen. Screven van bevele des Rades.
NStB 1485 Divisionis apostolorum.
1485 um Juli 25
345. Kauf. Gewährschaft. Ersitzung und Erfüllung.
(aus dem Niedergericht)
Herman van Stade uppe de eyne, Berndt Heitman unde Hinrik Tydeman uppe de anderen sijden myt enem geschulden ordele vor dem Ersamen Rade to Lubeke sint ersehenen eynes koten halven tor Herinckwijk, den de vorgemelte Herman van Stade den vorgenanten Bernde und Hinrik vorkoft hadde, den koepp denne eyn jungke hadde bygespraket, darumme se Hermanne dat gelt vorenthelden, wo wol Herman den koten tovorn baven twe jaere beseten und se den koten ok gebuwet, betunet und boven jar und dach beseten hadden; hijr up de vorgemelte Raedt to Lübeck na clage und antworde, insage, rede und wedderrede, na besprake und rypen rade vor recht afseggen leten in maten nabescreven:
Nademe Herman van Stade den koten jaer und dach und noch boven jaer und dach beseten und se ene betunet und bebuwet und ok boven
*) Vorlage: he.
219

jaer und dach gehat hadden, so scholden se Hermanne syn gelt geven, id ghinge vorder umme de bysprakinge so recht were. Screven van bevele des Rades.
NStB 1485 Jacobi apostoli.
1485 Juli 27
346. Siekeredhidag.  Säumnis.  Sachfälligkeit.
(aus Rendsburg)
Rendesborch.
Hans Smyt vor deme Ersamen Rade to Lubeke eynes geschuldenen ordels halven erschinende vorgevende dat he myt Peter Goden van Brand Meygers wegen uppe dessen dach hyr eynen stekerechtdach hadde genomen, so were Peter nicht gekomen, hopede Peter deshalven vellich solde wesen etc. hyr up de vorgescrevene Raid na besprake unde rypen rade vor recht affseggen leten in maten nabescreven: Konde Hans Smyt dat bewisen so recht is, dat se uppe dessen dach hyr to wesende eynen stekerechtdach genomen hadde, und denne Peter nicht gekomen, so were he vellich, ane he konde denne bewisen dat eme rechte noitsake dat hadde benomen. Screven van bevele des Rades ame midweken na Jacobi apostoli anno etc. LXXXV. Borgermeistere und raidtmanne der Stadt Lubeke.
Cod. ord. hub. Nr. 217.
1485 um Juli 28 347. Unzulässige Ausdehnung der Kaufmannschaft.
De olderlude der hudekoper vor dem Ersamen Rade to Lubeke hebben tosprake gedaen to Hinrike van Lennepe, wante wo wol he den wantsnede hadde, so underneme he und de syne noch dar en boven erer kopenschop dat en to schaden und vorvange were etc.; hijr up de vorgemelte Raedt na clage und antworde, insage, rede und wedderrede, na besprake und rypen rade leten afseggen in maten nabescreven:
Dat de vorgemelte Hinrik van Lenepe eynerleye entwer den wantsnede edder hudekoep over geven und in eynen sijck benogen laten moste, und dat he und de syne dat dar boven gedaen hadden, darumme scholden se bij dat wedde gaen und dat äff wedden. Screven van bevele des Rades.
NStB 1485 Panthaleonis. 220

1485 um Aug. 24 348. Schiffmiete. Reiseunterbrechung durch Seenot.
Ludeke eyn schipman Jacob Frouweken to den sulven Jacobe vor dem Ersamen Rade to Lubeke heft tosprake gedaen etliker hure halven van Ryge beth westward etc., dar entegen desulve Jacob andtworde, dat syn schip to malen utermaten lack were geworden so dat men alle glase hadde moten pumppen, des dat volck were möde geworden und hadde belevet in de ersten haven de men hebben konde to lopen, so were he hijr vor de Travene van notsake gekomen und moste dat schip vor eyn wrak laten liggen, ock hadde he mer eyne bynnenlande-sche vracht entfangen, hopede he myt eyner bynnenlandeschen huer so he Ludeken geven hadde ok mochte entstaen etc., hijr up de vorge-melte Raedt na clage und antworde, insage, rede und wedderrede, na besprake und rypen rade vor recht afseggen leten in maten na-bescreven:
Na deme de noedt den schipper hijr her hadde gedrungen, konde he denne bewisen, he dat schip vor eyn wrak moste laten liggen, hadde he denne ok nicht dan bynnenlandesche vracht entfangen, so mochte he ok myt der hure entstaen. Screven van bevele des Rades.
NStB 1485 Bartholomei apostoli.
1485 Aug. 26
349. Vollmacht. Beweis.
(aus Reval)
Eyn ordel an den Raedt to Reval.
Ersame wise hern hern besunderen guden frunde. Juwen breff ame midtweken infra octavas corporis Christi lest vorleden eynes geschul-denen ordels halven tusschen Herman Torne ankleger an de eyne unde Ludeken Langen unseme borger antwordesman an de anderen syden, dat de sulve Herman alse eyn vulmechtiger Otten Tußlers Ludeken angespraken hefft van wegen Hans Langen syn es omes, hebbe wy myt allem inholde, ok clagen unde antworde, rede, insage unde wedder-reden in juwem breve begrepen to guder mate wol vornamen, dar up gy na juwem rypen rade juwe delinge gedaen hebbe aldus ludende: Herman Torne, kone gy dat bewisen alse recht is, dat Ludeke Lange Hans Langen vulmechtich gemaket hefft als siner sake na lüde iuwer ansproke, des möge gy geneten; könne gy des nicht doen, so sal Ludeke der sake wesen notloeß;
welck iuwe gewisede unde afgesprokene ordel de vorgescrevene Herman Tome bygespraket unde vor uns geschulden hebbe, begerende
221

wy sodane ordel entscheden unde iuw unse delinge under unser Stadt secrete vorsegelt wedderumme na older loveliker wonheidt benalen willen; dar up doen wij iuw gutliken weten dat wy na unsern rypen rade unde na lubeschen rechte sodane erscrevene iuwe ordel confir-mert, bevestiget unde bestediget hebben, so wy dat jegenwardigen confirmeren, bevestigen unde bestedigen in krafft desses breves. Gode dem almechtigen bevalen. Screven under unser Stadt secrete ame soeßundetweintigesten dage des maendes Augusti anno etc. LXXXV. Borgermeistere unde raedtmanne der Stadt Lubeke.
Cod. ord. hub. Nr. 245; dasselbe (gekürzt) Cod. ord. Rev. Nr. 95.
1485 um Nov. 1 350. Sicherung des Nachlasses zu jedermanns Recht.
Hinrik Hoveman unde Hinrik Loseken vor dem Ersamen Rade to Lubeke synt ersehenen, vorgevende, so alse denne selige Hans Olyesleger in godt vorstorven, begerden se sine gudere unde scryfte mochten antasten to ydermans rechte. Dar up desulve Raedt na be-sprake und rypen rade affseggen leten:
Dat se den richtescriver mester Peter unde twe besetene borgere dar mede bij nemen unde de gudere bescriven scholden laten, sine dinge unde scrijften översehen unde de gudere denne to ydermannes rechte antasten mochten. Screven van bevele des Rades.
NStB 1485 Omnium Sanctorum.
1485 um Nov. 25 351. Seemannsheuer bei unterbliebener Reise.
De schipkindere, de schipper Hinrik Porat umme mit em to Revele to segelende gewunnen hadde, vor dem Ersamen Rade to Lubeke hebben tosprake gedan to den vorgemelten schipper erer hure halven etc., dar to desulve schipper antworde dat he syn volck beth to Revele und dar quidt to wesende gewunnen hadde, und alse he nu hem bodes halven nicht segelen moste, hopede he, mit sodaner hure so he en vor de halven reyse gelovet hadde, mit der helfte dar van entstaen mochte,
welck de ergemelte Raedt na besprake und rypen rade also vor recht erkanden und dat de schipper mit der halven hure halff entstaen mochte, affseggen leten. Screven van bevele des Rades.
NStB 1485 Katherine virginis. 222

1485 um Dez. 8
352. Schuldanerkenntnis im Gefängnis.
(aus dem Niedergericht)
Hinricus Koster vulmechich procurator Johans van der Mere in der sake tuschen Werner Swarten und den sulven Johanne van wegen soven voder wyns unde vijff aem wegen sick vorlopende upp dre-hundertdertich marck myn soven Schillinge lubesch mit eynem geschul-denen ordele vor dem Ersamen Rade to Lubeke sint ersehenen, dar up desulve Radt na besprake unde rypem rade vor recht afseggen leten in maten nabescreven:
Konde Hinricus dat betugen, so recht is, Werner der schuldt togestaen hadde, wowol de bekantenisse in der vronerie bescheen were, so moste Werner betalinge doen. Screven van bevele des Rades.
NStB 1485 Conceptionis Marie virginis.
1486 um Jan. 22 353. Forderungsabtretung. Novation. Beweis durch Makler.
Hinrik Greverode borger to Lubeke vor dem Ersamen Rade dar-sulvest heft tosprake gedaen to den deputerden procuratoren den selige Dethleff Kruse schuldich is gebleven, etliker schuldt so selige Dethleff Hanse Bertram schuldich sij gewesen, nemptlick veerhundert marck lubesch, unde alse desulve Hinrik Greverode den vorgemelten Hanse etlick was vorkofft hadde, do hadde Dethleff in bijwesende Wilhelmes van dem Sande des mekelers Hinrike van Hans Bertrams wegen sodane gelt myt hande und munde togesecht, hopede de sulve Hinrik to Gode und dem rechten, konde he den koep und ock sodane loffte und tosage myt den gesworenen mekeler betughen, des mochte he geneten etc., dar enteghen desulven procuratores antworden, dat se dar van in seligen Dethleves boken nicht gescreven befunden etc.; hijrup de Raedt to Lubeke na clage, antworde, insage, rede und wedderrede, na besprake und rypen rade Vor recht afseggen leten in maten nabescreven:
Konde Hinrik Greverode den kop und ok de tosegginge des geldes betugen myt sworenen mekelern, so vorgemelt is, so mosten se ene gelyk de anderen schuldener mede instaden. Screven van bevele des Rades.
NStB 1486 Vincencii martiris.
223

1486 um Febr. 26 354. Üble Nachrede. Ausreichender Bezug aufs Hörensagen.
Mathias van der Weser vor dem Ersamen Rade to Lubeke is ersehenen tosprake donde tor Hermanne tor Loe van wegen etliker sage de Herman gesecht scholde hebben, dat Mathias des eyn orsake were, dat Marquardt Schutte de junge van dem levende tor doedt gekomen were, wante Mathias de jenne de den sulven Marquarde slogen dar to geschundt, gereyset und togeherdet scholde hebben, dat em Herman sulvest alse he eyne halve brassem mit em to delende geweygert, he were em so gudt nicht, sodanes under ogen gesecht hedde, des sick Mathias unschuldich sede und dar eynen apenen vorsegelden bresf lesen leeth, dar vor lijck und wandel begerende; hijr entegen Herman antworde wol to stände he Mathiese sodane worde togesecht hadde, wante sodans in Dennemarken were eyn openbar geruchte gewesen, ok hadde he dar welcke tor stede, ,de dat in Denemarken gehört und em dat vortan gesecht hadden, de des vor dem Rade so tostunden, sede vorder dar he de vasten und claren waerheit wüste, dat Mathias sodanes hadde gestempet dat sin selige swager doet were geslagen, he wolde darumme doen so eynen vramen manne behorde, dat men seggen scholde, he hadde alse eyn swager by em gedan, doch wes he gesecht hedde, dat hedde he van horenseggen etc.; hijr up de vorge-melte Raedt to Lubeke na langer clage, antworde, insage, rede und wedderrede, na besprake und rypen rade vor recht afseggen leten in maten nabescreven:
Na deme Herman Mathiese anders nicht hadde gesecht sunder wes he van hören seggende gehöret hadde, so droffte he Mathiese dar to vorder nicht antworden. Screven van bevele des Rades.
NStB 1486 Oculi.
1486 März 3
355. Einrede der Sacherledigung. Bejawortung. Eideshand.
(aus Demmin)
An den Raid to Demmyn.
Wy borgermestere unde raidtmanne der stad Lubeke bekennen unde betugen in krafft desses breves dat uppe hude data desses breves myt eynem ghesculdenen ordele van deme Ersamen Raide to Demmyn vor uns geschulden sint ersehenen Hinrick Lubekeman alse eyn ankleger an de eyne unde de vulmechtige Henning Hageman antwordesman an de andern zyden, veer secke meles unde schaden halven etc., dar up wy na clagen, antworden, insagen, reden unde wedderreden, na be-
224

sprake unde rypeme raide vor recht hebben affseggen laten in maten
nabescreven:
Hefft de antwordesman in syneme antworde vor syneme ja nicht ghe-
wardet dat de sake to voren entliken wer vorscheden, so moet eyns
hand eines hand losen;
und want wy borgermeistere unde raidmanne dit in maten vorgescre-
ven vor recht erkant unde so affseggen laten hebben, des to vorder
bekenntnisse hebbe wy unser stad secrete witlicken gehangen nedenne
in dessen breff de gegeven unde gescreven is in den jaren unses hern
dusent veerhundertsoeßundeachtentich ame vrygdage vor Letare Jhe-
rusalem.
Cod. ord. Lub. Nr. 229.
1486 um April 2 356. Besäte. Gerichtsstand der Entsetzung.
Hans Moller borger to Lubeke vor dem Ersamen Rade darsulvest hefft tosprake gedaen to Cornelius Hagedoren van wegen seligen Hans Prukon nagelatenen gudere, de syne wedderlegginge so Hans sede gehat hadde, des gudere Cornelius syck scholde hebben under-wunden etc., dar up Cornelius leyt antwerden, dat Hans Pruke eme sosteynhundert mark Densck schuldich gebleven were, unde dat he eyn testament gemaket und en to vormundere gesät hadde, dat he en betalde und sine hant loes makede, wes de he deshalven uthgelovedt hadde, alsdan wolde he Hanse alle nagelatenen schulde und rekensboke overantworden, ock weren de gudere tom Ellenbogen van des hern koninges wegen beslagen und besätet etc.; hijr up de vorgemelte Raedt na clage und antworde, rede und wedderrede vor recht afseg-gen leten in maten nabescreven:
Na deme Hans Pruken gudere to den Ellenbogen beslagen und besätet weren, so moste Hans Moller de gudere dar entsetten, id genge dar denne forder umme so recht is. Screven van bevele des Rades.
NStB 1486 Quasimodogeniti.
1486 April 14
35?. Urteilsunterwerfung. Verbindlichkeit.
(aus Kolberg)
Wy borgermeister unde raedmanne der stad Lubeke bekennen unde betughen  in  unde  vormiddelst  desseme  openen  breve  dat  vor  uns
15	225

uppe hude dar wy na gewontliker wyse uppe unseme raidthuse to Raide vorgaddert wem mit eynem gheschuldenen ordele van dem Ersamen Raide to Colberghe vor uns gheschulden belangende Hinricke Samerouwen anclegere an de eyne unde Hanse Adebaer ant-wordesman an de andern syden veerteyn rynscher gülden halven de Hinricke de vorgescrevene Raid to Colberge so se des beyde by en gebleven wem in vruntscop to gefunden hadden etc., hyr up wy na clage unde antworde, insage, rede unde wedderrede, na besprake unde rypeme raide vor recht erkant unde affseggen hebben laten in mathen nabescreven:
Hebben se id van beyden ßyden by den Raid to Colberge gesettet, hefft denne de Raid Hinricke Samerouwen de 14 gülden togefunden, so moet Hans Adebaer eme de betalen, unde mot dar by bliven; unde wante wy borgermeister und raidmanne der stad Lubeke sodanes in maten vorgescreven vor recht erkant und dat so affseggen hebben laten, des to merer bekentnisse der waerheit hebben wy unser Stadt secrete witliken gehanghen heten nedenne an dessen breff de gegeven unde gescreven is in den jaren unses hern dusent veerhundert LXXXVI arae vrigdage vor deme sondage Jubilate.
Cod. ord Lub. Nr. 232.
1486 Apr. 18 358. Bauredhit. Privete. Mauer und Ziegeldach.
Marquard Bardey vor dem Ersamen Rade to Lubeke is ersehenen tosprake doende to Marquart Gruben, vormunder der Reppeschen, de Reppeschen andrepende eynes prevates halven, dat unwontlick gebu-wet myt stro gedecket und so de ergemelte Raedt vormals gedelet nicht gemaket noch utgebracht were, hijr up desulve Raedt na clage und antworde, insage, rede und wedderrede, na besprake und ripen rade vor recht hebben affseggen laten in maten nabescreven: Dat man de prevat so wontlick sij muren und buwen, mit tegele decken und vor Meidage erst körnende utbringen schole, und na dem des Rades delinge nicht genoch gedaen sij, dar umme schall de sulve Marquart Grube bij dat wedde gaen und dat affwedden. Screven van bevele des Rades, actum ut ante [18 die mensis Aprilis].
NStB 1486 Misericordia domini.
226

1486 April 21
359. Testament. Ungültigkeitsgründe.
(aus Oldenburg)
Witlick sy dat vor deme Ersamen Raide to Lubeke mit eynem ge-schuldenen ordele van deme Raide to Oldenborch vor den Raid to Lubeke gesdiulden sint irsdienen Marquart Durouwe ankleger an de eyne unde Clawes Kercke antwordesman an de andern syden eynes testamentes halven seligen Marquart Gronewoldes etc., hyr up de Raid to Lubeke na clage unde antworde, insage, rede unde wedderrede, na besprake unde rypeme raide vor recht afseggen laten und dat testament, na deme id nidit in den Raid gekomen wer so redht is, machtloeß ge-delet hebben. Screven van bevele des Raides ame Vrigdage na Jubilate anno etc. LXXXVI. Consules Lubicenses.
Cod. ord. hub. Nr. 236.
1486 um April 23
360. Seeberg ung. Schicksal der gemerkten nnd ungemerkten Güter.
De Ersame Radt to Lubeke hebben in den saken tuschen Tylen Korner an de ene und Hennyngk Grijß an de anderen syden, etliker gebergeden guder ute schipher Soppen van Stavern pleyten to Notouwe vorbrandt geborget, na clage, antworde, insage, rede und wedderrede, na beyder parthe bewise, welcker bewijß dat ene tegen dat ander was, na besprake und rypen rade vor recht afseggen laten in maten nabescreven:
Wat gudere geberget weren, de noch weren gemercket, dar van mochte eyn yderman syn mercke antasten und dar vor doen des he plege were; wat gudere aver nidit gemerdcet und geberget weren, dat sölde aver all ghaen. Screven van bevele des Rades.
NStB 1486 Cantate.
1486 um April 30
361. Erbrecht der Kinder. Anwachsung innerhalb der samenden Were.
De Ersame Radt to Lubeke hebben in den saken tuschen Hanse Barbin und Drewes Bruns uppe de eyne und Pawel Hope van wegen Hans Slukebeer etliker gyfte und gave, so selige Herman Suborch
15»	227

Herman Slukebers kyndern, alse Hanseken, Hinrike, Anneken, Symon und Hermeken gegeven hadde, des denne etlike beraden ere parth enwech gekregen, de anderen in deme samende besittende gebleven und uppe den vorgemelten Hanse na vorstorven weren, hopede Pawel vorgemelt, de in dem samende seten, dat scholde van dem eynen uppe den anderen storven etc., na clage und antworde, insage, rede und wedderrede, na besprake und rypen rade vor recht afseggen leten in maten nabescreven:
De in deme samende sitten und dar van welcke vorstorven, dat ervet van dem eynen uppe den andern, und de eren deel dar uth entfangem hebben, de en konen dar nicht an komen. Screven van bevele des Rades.
NStB 1486 Vocem Jocunditatis.
1486 um April 30 362. Arrest.  Ungültigkeit bei nicht folgender Begründung.
De Ersame Radt to Lubeke hebben in den saken tuschen schipper Hanse Hagemester borger to Rostocke und Everdt Sacke, etlike besäte und rosteringe, so desulve Everdt den vorgemelten Hanse myt sinen schepe rostert hadde etlikes wagenschottes halven, dat de vorgemelte schipper vor de vracht, so em myt ordel und rechte hir togedelet was, vorkoft hadde,
na besprake und rypen rade affseggen laten in maten nabescreven: Na deme Everdt Sack den vorgemelten Hanse Hagemester und syn schip hebbe laten rosteren, und Everdt de sake worumme sodans be-scheen is nicht entdecket noch apenbaret, so is de besäte und rostoment machtloes. Skreven van bevele des Rades.
NStB 1486 Vocem Jocunditatis.
1486 um Juni 11 363. Verschweigung des Erbanspruchs nach Jahr undTag.
De vormunder seligen Telseken Dunckers myt Hanse Tymmer-manne de sijk vormende der sulven Telseken negeste erve to wesende, dat he, so de vormundere seden, myt unrechte betuget hadde, vor dem Ersamen Rade to Lubeke sint ersehenen, dar up de vorgemelte Raedt na clage und antworde, na besprake und rypen rade vor recht afseggen leten in maten nabescreven:
228

Na deme Telseke Dunckers seliger sodder myttvasten over dat jaer doet were gewesen und Hans Tymmerman hijr to wege und Stege myt eren vormunderen gegaen unde sijk bynnen jaer und dach vor den negesten erven nicht getuget hadde, so were sine tuchnisse machtloes und de vormundere dorfften eme dar to nicht antworden. Screven van bevele des Rades.
NStB 1486 Barnabe apostoli.
1486 um Juli 25 364. Beweiskraft des Redmungsbuches des Erblassers.
De Ersame Radt to Lubeke heft in den saken tuschen Johan Kleys-sen vulmechtiger procurator Hans Busen van Diderik Kleyssen sub-stituert alse eynen ancleger an de eyne, und den erbaren hern Rotger Nevelinge prester alse antwordesmanne an de anderen sijden, hundert prusescher marck halven, so sik de vorgemelte Johan clagede selige Oleff Neveling des vorgemelten seligen hern Rotgers broder Hans Busen schuldich scholde wesen gebleven,
na clagen und antworde, insage, rede und wedderrede, vor recht af-seggen laten in rnaten nabescreven:
Na dem her Rotger van sines broder wegen erve gudt hebbe entfangen, vyndt he denne wes in sines seligen broders rekensboken open-stande, dat sin selige broder myt siner egenen hant hebbe gescreven, dat mote he betalen. Screven van bevele des Rades.
NStB 1486 Jacobi apostoli.
1486 Aug. 11 365. Nachlaßkonkurs.  Verteilung des Erlöses.
De Ersame Radt to Lubeke hebben den procuratoren der schulde-nern den selige Hans Busch eyn kesehöker schuldich is gebleven, na besprake und rypen rade vor recht laten affseggen: Na deme se de gudere to gelde hadden gemaket, so mochten se eynen ydermanne,  de bewislike  schult hadde,  sodanes vornogen;  wes dar denne enboven were, dat scholden se by den Radt bringen. Screven van bevele des Rades am vrydage na Laurencii.
NStB 1486 Jacobi apostoli.
229

1486 um Aug. 15 366. Gewerberecht.
De reepslegere bynnen Lubeke vor dem Ersamen Rade darsulvest hebben tosprake gedan to Marcus Sassen, dat he etlike knechte to Lockvelde holde, de ok repe slogen und segelgaren van hennepe make-den, dat eren ampte hochlich to nadele, vorvencklick und schedelick were, begerende Marcusse to underwisende dat äff to stellende etc., dar Marcus to antworde seggende idt ene vrye kunst were, hopede he de knechte dar wol arbeiden mochte laten etc.; hyr up de vorge-melte Radt na clage und antworde, insage, rede und wedderrede, aff-seggen leten:
Dat Marcus Sasse sik sodane knechte tuschen nu und Nativitatis Marie erstkomende entslan und buten noch bynnen Lubeke sodanes to donde allerdinge afstellen scholde. Screven van bevele des Rades.
NStB 1486 Assumptionis Marie.
1486 Sept. 7
367. Verkauf für fremde Rechnung.  Mangelndes Klagerecht des Eigentümers.
Matheus Saader borger to Eelvinge in Prutzen belegen vor dem Ersamen Rade to Lubeke irschenende heft tosprake gedan to Hanse van Dalen borgere darsulvest, umme dree last heringes, de dem sulven Matheusse und sinem halfbroder Pawele Schaep scholen to-behoren und van Hanse Tutinge to Dantzick wanende an den erge-melten Hanse van Dalen gescreven weren to entfangende, derhalven de erbenante Matheus he des Rades to Dantzyck breff vor dem Ersamen Rade to Lubeke irtogede, innholdende, dat de dre last heringes den vorberorden twen broderen tobehoreden, so Hans Tuting to Dantzik vorrichtet hedde ock dessulven Hans van Dalen hantscrijfft togende etc., dar to Hans van Dalen antwerde, dat de erbenamede Hans Tuting sodane vorscreven dre last heringes van siner wegen to entfangende an eme gescreven hadde, deme he derhalven wol reken-schop don wolde, alse de eyn kopman den andern to donde plichtich is, he en hadde van den obgemelten Matheus und sinen broder nicht entsangen, ok en hadde eme Hans Tuting van erer wegen den hering nicht togescreven, en were eme darumme ok nicht plichtich to antwor-dende etc. ; na ansprake, antworde, rede, wedderrede, insage, na be-sprake unde ripem rade de Ersame Radt to Lubeke hebben afseggen laten vor recht:
230

Na dem Hans Tuting sodane vorberorde dree last heringes an Hanse van Dalen erbenomed gescreven hadde, so mochte he hijr bynnen Lubeke personlik komen edder sinen vulmechtigen senden und soda-nen hering van em manen edder manen laten, und en were deshalven anders nemande plichtich to antwerdende Screven van bevele des Rades am avende Nativitatis Marie.
NStB 1486 Egidii.
1486 um Sept. 8 368. Getrenntleben der Ehegatten. Unterhaltanspruch.
De vormundere Metken Garleges mit dersulven Metken vor dem Ersamen Rade to Lubeke hebben tosprake gedan to eren echten manne Hans Garleges, eynem knakenhouwer, van der erbenomeden Metken wegen van eme begerende, na deme he van er were, dat he er van deme leede dar he mede belenet were tor weken veer Schillinge scholde geven, dar to denne desulve Hans Garleges antwerde, dat he sine frouwen gerne wedderumme to syk nemen wolde, se vor sine vromen frouwen na siner mogenheit holden, hopede darumme er sodane veer Schillinge nicht plichtich were to gevende; dar denne de older-lude der knakenhouwer under lengeren mede in seden, dat dusdans unreddelik were dat de vrouwe vorneme, wente wo se dar mede vort-komen mochte, scholde men villichte in erem ampte wol meer vrouwen vynden de myt eren manne nicht wesen und wanen wolden, up dat se de veer Schillinge alle weken hebben mochten;
na clage, antworde, rede, wedderrede, insage, na besprake unde ry-pem rade de Ersame Radt to Lubeke afseggen laten vor recht: Na dem de erbenomede vrouwe to eren manne nicht wedderumme mit eme wesen und wanen wolde, so en derffte he er ok veer Schillinge van deme lede nicht geven. Screven van bevele des Rades.
NStB 1486 Nativitatis Marie virginis.
1486 Sept. 13 369. Haftung des Gesellschafters aus voller Gesellschaft.
Mattyß Lücke borger tom Holm vor dem Ersamen Rade to Lubeke heft tosprake gedan to Hinrike Vinken borger to Lubeke, umme ne-
231

genhundert rar. myn teyn, van etlikem kopper, dat he Otten Brakel in Sweden vorkofft hadde, welke vorbenomede summen geldes, so Hinrik Vinke mit Otten erbenomed in vuller selschop sete, eme scholde betalen etc., dar to Hinrik Vincke antwerde, he mit Otten Brakel wol in etliken gudern in Sweden synde selschop hadde, sunder en sete mit eme in nener vullen seltzschop, he en hadde dem erbenomeden Matysse ok nicht afgekofft, ok he en hadde eme nicht gelavet und en were eme ok nicht schuldich;
na clage, antworde, rede unde wedderrede, insage, na besprake unde rypem rade de Ersame Radt to Lubeke vor recht hebben afseggen laten:
Wolde Hinrik Vinke syn recht dar to don, dat he mit dem erbenomeden Mattysse nicht affgekoft, eme nicht gelovet hadde, ok nicht schuldich were und mit Otten Brakel nicht in vuller selschop sete, dar mede mochte de entstaen; hadde Mathias mit Otten Brakel forder wes to donde, dat id darumme ginge alze recht were. Screven van bevele des Rades am 13. dage des maentes Septembris.
NStB 1486 Lamberti ep. et märt.
1486 um Nov. 1
370. Versessene Rente. Einweldigung und sofortige Entsetzung. Haftung des Grundstücks.
(aus dem Niedergericht)
De Ersame Radt to Lubeke hebben in der saken etliker vorsetener rente der erliken vrouwen Anneken Geverdes in Hans Tomesborges huse eer bedaget und vorseten, so dat mit eynem geschuldenen ordele ute dem neddersten rechte vor den vorgemelten Radt to Lubeke is gekamen, na clage und antworde, insage, rede und wedderrede, vor recht afseggen hebben laten in maten nabescreven: Na dem de vorgemelte Anneke in dat hus myt rechte were geweidiget und Hans Tomesborch de inweldinge dessulven dages bij schinender sunnen nicht hedde entsettet, so moste men er eyn jaer tweschat nemptlik dubbelde alse twe jaer rente betalen; id genge umme dat ander vorder so recht were. Screven van bevele des Rades.
NStB 1486 Omnium sanctorum.
232

1486 Nov. 18 371. Pfand. Sadihaftung ohne persönliche Haftung.
Tyle Steyndecker vor dem Ersamen Rade to Lubeke heft tosprake gedan tho Hanse van dem Hagen eynem bruwer, twintich unde hundert marck halven, de Tyle Hanse geleendt hadde, dar vor Hans Tilen syne bruwpannen myt den yserwercke inholt eyner scrijfft in dessem sulven boke hirbevorn gescreven anno etc. 84 Andree apostoli, anhevende: Hans vam Hagen etc., welcke scrijfft gelesen wart, dar entegen Hans antworde, he hadde dat geld jaerlikes vorrentet, ok hadde he Tylen syn pant alse de pannen myt dem yserwercke to hus gesant etc.;
hir up de vorgemelte Radt na vorder clage, antworde, insage, rede und wedderrede, na besprake und ripem rade vor recht hebben af-seggen laten in maten nabescreven:
Na dem Tyle vor sodane hundert und twintich mark inholt der vor-berorden scrijfft pande hadde, so moste he zik an de pande holden, und Hans dorfte dar vorder nicht to antworden. Screven van bevele des Rades.
NStB 1486 Elizabeth am avende.
1486 um Nov. 25 372. Kauf zu gesamter Hand mit nur einem Gottespfennig.
Hinrik Badendorp van der Hilgen Haven vor dem Ersamen Rade to Lubeke heft tosprake gedan to Hartich Semde, Marquardt Bardey, Hans Hillebrandt und Gercken Rantzouwen, twier last garsten halven, de se eme mit sammender handt affgekofft und enen godespenning sampliken dar up gegeven hedden, so de sworne mekeler Cordt Bruns-wyk by sinem eede dem Rade gedan tugede etc.; hir up de vorgemelte Radt na clage und antworde, insage, rede und wedderrede, ok na tuchnisse des vorgemelten mekelers, na besprake und ripem rade vor recht afseggen laten in maten nabescreven: Na dem de geswome mekeler by sinem eede sede, dat se den kop sampliken gekost und se man enen godes pennyng dar up gegeven hadden, so mosten so ok sampliken betalen. Screven van bevele des Rades.
NStB 1486 Katherine.
233

1486 Dez. 20
373. Eid des Beklagten. Teil-Anerkenntnis.
(aus Reval)
Eyn ordel an den Raedt to Reval.
Ersame wise hern besundern guden vrunde. Juwen breff van weghen eynes geschuldenen ordels tusschen Symon Forsten alse vul-meditigen procurator Hans Warmbeken an de eyne unde Gosschalk Becker an de anderen sijden, etliker vor ordele, ok roggen unde weyte, an uns geschreven hebbe wy mit clage unde wedderreden to guder mate wol vornamen, dar up gij na iuwen rypen rade iuwe delinge gedaen hebben aldus ludende:
Gosschalk Becker, na deme gij iuwem wedderparte Symon Forsten eede doen willen so hoge alse syne clage is uthgenamen tweer puncte halven alse van des breves wegen vame Rade vorsegelt unde van deme tolle des kornes halven, der puncte gy tostaen, unde vort na syner clage vor eeden willen alse recht is, gy eme van deme körne nicht mer schuldich zin, alse dat gelt dat gy hir int recht upgelecht hebben tosecht, willen gy dan dat recht to doen, des möge gy geneten unde sollen der sake avich wesen;
welck iuwe gewisede unde afgespraken ordel de vorgescrevene Symon bespraket unde vor uns geschulden hebbe, begernde wij sodane ordel entscheden unde iuw unse delinge under unser Stadt secrete vorsegelt wedderumme na older loveliker wonheit dar up willen benalen, doen iuw dar up gutliken weten, dat wy na unseme rypeme rade unde na lubeschen rechte sodane ergeschrevene iuwe ordel confirmeret, beve-stiget unde bestediget hebben, so wy dat jegenwardigen confirmeren, bevestigen unde bestedigen in krafft desses breves. Gode deme al-mechtihen bevalen. Schreven under unser Stadt secrete ame mydt-wekene vor Thome apostoli anno etc. LXXXVI.
Cod. ord. Lub. Nr. 246; dasselbe (gekürzt) Cod. ord. Rev. Nr. 100.
1486 um Dez. 21 374. Dauer der Prozeßvollmacht.
De Ersame Radt to Lubeke hebben in der sake tuschen Vit Spareken und Hinrico Vrisler etliker geprenteden boke vor recht afseggen laten in maten nabescreven:
Na dem Jasper Deman dessulven Vites vulmechtige de ersten vorbedinge und anklage gedan hedde und de sake noch nicht were geendi-
234

get, so mochte Jasper alse Vites vulmechtige ankleger blyven, so lange sine clage were geendiget, id genge denne dar na vorder darumme so recht were. Screven van bevele des Rades.
NStB 1486 Thome apostoli.
1486.
375. Vorbehalt der Klagebeantwortung berechtigt zur Klageän der ung.
(nach Reval)
Ersamen hern, Dath ordell von iw twuschenn denn vormundern zeligen hern Everth Luppenn nhagelatenen huesfruwen, Thomas Hagenbeke vonn wegenn ßienes ßeligen broders hern Didericks unnd Thomas Kuntzen anklegerenn eins, unnd Wichart Molter ander deils affgesprakenn, hebben wy enthfangen, ludende alsus: Gy vormundere unnd Schuldenere, alse denne Wichart in ßiener Cedelen sick bewa-reth hefft iw thoandthwordende und ßienes andthwerdes unvorsumeth, ßo möge gy enhe nu noch beschuldigen n, hie schall iw andthwordenn, etc.:
— Dar up gy unnse scheydunge bogerth, Szo confirmere unnd beve-stige wy dath sulvige iuwe ordell. Datum Lub(eck) Anno etc. lxxxvj. Senatus Lub(icensis).
Cod. ord. Rev. Nr. 98.
1487 um Jan. 20
376. Unzulässiger Verkauf von Pfändern ohne Rechtsverfolgung.   Schadenersatz.
(aus dem Niedergericht)
Lamberde Loff vulmechtiger procurator Hans Werdenberges inyt enem geschuldenen ordel van dem neddersten rechte vor den Ersamen Rade to Lubeke irschenende heft vormiddelst synem dedingesmanne tosprake gedan to Clawese Munter borger to Lubeke van wegen soß leydesche und vyff hagensche lakene, de dem erbenomeden Clawese van Hanse Wardenberge vor hundert Rynsche gülden to pande geset-tet und de sunder rechtes vorvolginge vorkoft hadde, dar to Clawes Munter leth antworden dat he men soß leydesche und ver hagensche laken entfangen, de he vorkoft hadde, und dar ane sik synes geldes
235

vorkoverende, des elfften bestund he is°), etc.; na clage, antworde, rede und wedderrede, insage, na besprake und rypem rade der er-screven Radt to Lubeke hebben affseggen laten vor recht: Na dem male Clawes Munter de vorbenomede teyn laken vorkoft und de nicht mit rechte vorvolget hadde, so schal he dem erbenomeden Hanse sodane laken betalen alse se do gülden do he de vorkofte, und körten dar ane sine hundert gülden; wes dar denne na is, schal he Hanse betalen; umme dat elfte laken schal idt gan alze recht is. Screven van bevele des Rades.
NStB 1487 Fabiani et Sebastiani.
1487 um Jan. 25 3??. Handeln als Stellvertreter. Haftung.
Hans Schulte borger to Soltwedel vor dem Ersamen Rade to Lubeke heft tosprake gedan to Hanse Meyer borger to Lubeke, umme geldt, dat Hans Meyer van echteswelcker sepen in Engelandt gekamen und darsulvest vorkoft, entfangen hadde etc., dar to de erbenomede Hans Meyer antwerdede, dat eme de sake nicht to queme, sunder synen broder mester Otten, des procurator he gewest were in desser sake, de were hir gegenwardich dat he eme tospreke, de scholde eme ant-werden, he hapede he en were em nicht plichtich to antwerdende etc.; na clage, antworde, rede und wedderrede, insage, na besprake und rypem rade de Ersame Radt to Lubeke hebben vor recht afseggen laten:
Na dem de erbenomede Hans Schulte den obgemelten Hanse Meyer anclagede, so moste Hans Meyer Hanse Schulten antwerden; idt ginge dar forder umme alze recht were. Screven van bevele des Rades.
NStB 1487 Conversionis sancti Pauli.
1487 Jan. 27
378. Einfluß obrigkeitlicher Stundung auf die Sachfälligkeit durch Säumnis.
(aus Boizenburg)
Hans Wolder van Boysenborch ancleger an de ene und Märten Lovenborgh antwordesman an de anderen sijden vor dem Ersamen Rade   to  Lubeke  myt  enem   geschuldenen   ordele  irschinende,   her-
*) soll heißen: nicht. 236

kamende van etliken holte, dat dem erbenomeden Hanse Wolder to-
behoren scholde und doch de obgemelte Märten enwech gefort hadde,
dar to de obgenante antwordesman leeth seggen, dat se derhalven
enen steken rechtdagh to Boysenborgk gehat hadden, dar denne de
erebenomede Hans Wolder nicht were gekamen, darumme he vellich
gedelet were, dar entiegen de ergemelte Hans Wolder antwordende
leeth  seggen,  dat  eme  de  borgermeistere  to  Boysenborgk  sodanen
steken rechtdagh hadden gestundet etc.;
na clage, antworde, rede und wedderrede, insage, na besprake und
ripem rade de erscrevene Radt to Lubeke hebben afseggen laten vor
recht:
Steyt de borgermester to Boysenborgk des dar to, dat he Hans Wolder
syn recht gestundet heft, so mot idt by der stundinge bliven; dat idt
darumme forder ga alse recht is.
Screven van bevele des Rades am sonnavende na Conversionis Sancti
Pauli.
NStB 1487 Conversionis Pauli.
1487 Febr. 7
379. Einrede der Schiedsgerichtsvereinbarung. Beweis.
(aus Rostock)
Hans Ghardesman borger to Rostock ancleger an de enen unde Roleff Kerckhoff, her Berteides sone, antwerdesman an de anderen sijden, myt eyneme geschulden ordele van deme Ersamen Rade to Rostock utgegangen vor deme Ersamen Rade to Lubeke sint irschenen, herkamende van wegene enes perdes, dat de erben, ancleger deme upgemelten Roleve gegeven unde de sulve Roleff eme dar vor wed-derumme hundert gülden to gevende gelavet scholde hebben, darto Roleff under lengeren leth antwerden, dat Hans Gerdesman der sake halven syn recht bij de ersamen her Bertheide Kerckhave unde her Arndt Hasselbeke borgermeister to Rostocke in fruntschap edder rechte to irkennende gesettet hadde etc.; na ansprake, antwerde, rede, wedderrede, insage, na besprake unde rypeme raede de erschrevene Radt to Lubeke vor recht hebben afseggen laten: Willen de erben, hern Bertold unde her Arndt bij ereme eede deme Rade to Rostock gedaen dat seggen unde beholden, dat de erben. Hanß Gharsman de sake bij se gesettet hefft, so is ereme ya seggende meer losen to gevende wan Hanses neen seggende allene. Screven van bevele des Rades ame midtwekene post Dorothee vir-ginis Anno etc. LXXXVII.
Cod. ord. Lub. Nr. 249.
237

1487 um Apr. 29
380. Unanfechtbarkeit erstinstanzlicher ärztlicher Gichtimg.
(aus Mölln)
Jurien Gotzschaldc ankleger an de ene und Clawes Loye antwerdes-man an de anderen siden beyde vor dem Ersamen Rade to Lubeke myt enem geschuldenen ordele van wegen ener gewrachten wunden, dewelcke de beiende wundenarste to Molne vor beenbroke erkant und de Radt dar sulvest also belevedt hadde, van demsulven Radt utge-gangen, sint ersehenen, darup de Ersame Radt to Lubeke na clage, antworde, rede und wedderrede, insage, na besprake und rypem rade vor recht hebben afseggen laten:
Na dem de wundenarste to Molne van dem Rade darsulvest belendt sodane vorberorden wunden vor beenbroke erkant und desulve Radt dat also mede belevedt hadde, so moste id dar by bliven unde de wunden vor eyn beenbroke beteren. Screven van bevele des Rades.
NStB 1487 Misericordia domini.
1487 um Mai 13 381. Rechtsstellung des Treuhänders. Tilgung im Stadtbuch.
Mester Johan Librade und Hans Schellin vor dem Ersamen Rade to Lubeke hebben tosprake gedan to den vormunderen seligen Hans Libraden, van wegen ener schrift, de desulven vormundere by namen Hans Parsouwe, Berndt Meyer und Hinrik Smydt in der stad boke deigen hebben laten etc., dar inne etlick gelt schole togescreven we-sen, dar to de erbenomeden vormunder antwerden, dat sodane vor-berorde geldt Anneken Westphales tobehorede und dem erbenomeden Hanse Libraden to truwer handt to erer behoff gedan und der-sulven Anneken wol gedelget were; na ansprake, antworde, rede, wedderrede, insage na besprake und rypem rade de erscreven Radt to Lubeke hebben afseggen laten vor recht:
Konen de vorscreven vormundere dat bewisen, dat sodane vorberorde gelt betaldt, dar up de schrift gedelget is, so mot id dar by bliven. Screven van bevele des Rades.
NStB 1487 Cantate.
238

1487 um Mai 13
382. Unzulässigkeit der Stellvertretung bei persönlicher Anwesenheit.
Jasper Deman vulmeditiger procurator Ygrames van Adielen van des Hertogen Busdie vor dem Ersamen Rade to Lubeke heft van des-sulven Ygrames wegen tosprake gedan to Gerde Scroder in der Men-genstraten wanhaftidi, umme vyffundesoventich mark van wegen Tymme Duden, dar vor de ergemelte Gerdt gelavet sdiolde hebben etc.; dar to de erbenomede Gerdt antwerde, dat he vor vertidi mark und nidit hoger gelavet, de he alrede betalt hadde, und were Ygram nidit mer plege, jodoch vorder seggende, alse de ergemelte Ygram den obgemelten Jasper vor dem erscreven Rade to Lubeke meditidi makede, so hadde desulve Radt to Lubeke eme darby gesecht, were he hir in der Stadt so sdiolde he eme sulvest antwerden; so were he na der tijdt hir in der Stadt gebleven und hadde likewol nidit geant-wordet, dat he wol tugen wolde etc.; vorder vorbradite de sulve Gerdt eyn van den laken de Ygram dem erbenomeden Tymmen vor-koft hadde, dat denne vul hole was und nidit en dodite etc.; na clage. antworde, rede und wedderrede, insage, na besprake und rypem rade de Ersame Radt to Lubeke hebben vor recht afseggen laten: Konde Gerdt Scroder dat bewisen und nabringen, dat de erbenomede Ygram hir noch na der tijdt in der stadt was, do he Jasper erbenomeden vulmeditich gemaket hadde, so moste he ene sulven anspreken, und na dem male dat sodane laken neen copmans gudt enwere, muste id stan wente to des kopers tokumpst, dat id dar vorder umme ginge alse redit is. Screven van bevele des Rades.
NStB 1487 Canüite.
1487 Mai 18
383. Stekerechtdag.   Verlegung.
(aus Rendsburg)
Henneke Holste eyn becker borger to Rendesborgh ancleger an de ene unde Clawes Berdingh vulmechtiger van wegene der becker unde veer ampte to Rendesbordi erben, antwordesman an de anderen sijden vor deme Ersamen Rade to Lubeke mit eyneme geschulden ordele van deme Rade to Rendesborgh utgegaen, van wegene eynes steken rechtdages, den beide parte up den Midtweken vor Palmen vor deme Ersamen Rade to Lubeke tokamende hedden genamen, synt irschenen
239

etc.; na clage, antworde, rede, wedderrede, insage, na besprake unde
rypeme rade de Ersame Rad to Lubeke hebben afseggen laten vor
recht:
Na deme de erben,  parte des vorscrevenen Midtwekens vor Palme
hyr to Lubeke eynen steken rechtdagh hadden alse se tostunden, des
denne de borgermestere to Lubeke desulve parte umme naheit des
anstanden festes wente tome ersten rechtdage na Paschen hedden be-
scheden, up welken rechtdagh desses vorben. antwerdeslude noch ere
vulmechtige nicht were gekamen, so weren se vellich
Screven van bevele des Rades unde gescheen am frigdage da deme
sondage Cantate anno etc. LXXXVII0.
Cod. ord. hub. Nr. 255.
1487 um Mai 24 384. Frachtzahlung bei Schiffbruch.
Schipper Gerdt Scroder vor dem Ersamen Rade to Lubeke is ersehenen sik beclagende, so syn schip to Notouwe zij gebleven, so hebben etlike coplude, de en gevrachtet hadden, etlike gudere geberget unde entfangen, de eme syne vracht vorbeholden unde nicht geven wolden, etc.; hir up de vorgemelte Radt na clage und antworde, na besprake unde rypem rade affseggen laten in maten nebescreven: We wes van den guderen geberget unde entvangen hadde, de were deme schipper darvan plichtich de halven vracht to betalende. Screven van bevele des Rades.
NStB 1487 Ascensionis domini.
1487 um Juni 22 385. Pfandhaftung des Grundstücks.
Ludeke Diderickes kerksworen to Karlouwe vor dem Rade to Lubeke heft tosprake gedan to Wilken Mollers, vyff marck halven, so desulve Lutke Wilken in sin erve to Karlouwe belegen gedan hadde etc.; na clage und antworde, insage, rede und wedderrede, na besprake und rapen rade heft desulve Radt to Lubeke vor recht af-gesecht:
Na dem Ludeke dat gelt in dat erve gedan hebbe, so mote he dat in dem erve soken. Screven van bevele des Rades.
NStB 1487 Decem milia martirum. 240

1487 um Juni 24
386. Gerichtsstand der Besäte. Gerichtsbuch des Bergenschen
Kaufmanns.
De Ersame Radt to Lubeke hebben den sendebaden to Bergen und Merten Verste borger to Lubeke, etliker schult so selige hans Medingk Merten Verste sdiuldidi solde zin, na clage, antworde, rede und wed-derrede, na besprake und rypem rade vor recht affgesecht in maten nabescreven:
Na dem Merten Verst to Bergen ersten mede hadde besätet, welcke besäte in des copmans boke so noch ungedelget stunde gescreven, so moste id Merten dar ok vortan vorvolgen; id genge dar vorder umme so recht were. Screven van bevele des Rades.
NStB 1487 Nativitatis Johannis.
1487 Juli 4
387. Stekerechtdag. Säumnis des Beklagten. Beweis.
(aus Greifswald)
Goedtke Stirnis vame Ghripeswolde vor deme Ersamen Rade to Lubeke mit eynem geschuldenen ordel vame deme Ersamen Rade tome Ghripeswolde utgegangen tusschen eme alse eyneme ancleger an de eynen unde her Herman Perleberge radtmanne tome Gripeswolde erben, antwordesmanne so he sede an de andern sijden van wegene twenhundert marken de de erben, her Herman Godtken upgemelt togeseght scholde hebben irschinende, heft vorgeven laten, dat se hir to Lubeke eynen steken rechtdagh des ersten rechtdages na der hilgen dre Koninge dage vor deme Ersamen Rade to Lubeke irschinende genamen hedden, welches dages de erben, ancleger dosulvest hedde gewardet unde ok noch wardende were und syn wedderparth nicht were gekamen ok nicht sinen vulmechtigen hijr tor stede geschicket hadde etc., dar up de erschrevene Radt to Lubeke na sodanen vorgevende, na besprake unde rypeme rade hebben vor recht affseg-gen laten:
Konde de erbenomede ancleger dat bewisen alse recht is, dat he unde syn erbenomede wedderparth sodane steken rechtdagh genamen hadden, na deme denne de erbenomede antwerdesman hir personlik nicht were irschenen und ok nenen vulmechtigen tor stede hedde, so
16	241

were he vellich, sunder idt were denne sake dat id eme echte nodtsake hadde benomen.
Screven van bevele des Rades ame midtweken na Conversionis Sancti Pauli Anno etc. LXXXVII.
Cod. ord. hub. Nr. 247.
1487 Juli 28 388. Leibrente. Haff des Grundstücks. Gerichtsstand.
Her Diderik Gometouw prediker ordens myt Georgio Gometouwe sines brodersone vor dem Ersamen Rade to Lubeke synt ersehenen, dar her Diderick sede, dat syn selige broder em jarlikes dortich mark lubesch vor erfschichtinge schuldich sy gewesen, unde dar to noch dortich mark jaerliker rente lyffgedinges eme in sinem testamente gegeven hebbe de tydt synes levendes tho brukende, ßo were em ßodane syne jaerlikes renthe in etlike stucke hoppenlandes vorwisset unde vorpandeth, dat em in der Stadt boken were vorschreven, so he wol mochte bewisen, he hadde ok sodane renthe baven veerundetwin-tich jaer vredesam unde sunder indracht upgeboert, dar em Georgius Gometouwe synes broder sone nu indracht ane to donde vormeynde, begerde ene tho underwisende sijk des tho entholdende etc.; hijr tho Georgius leeth seggen, hadde he yenighe tosprake tho em, he scholde ene vor synen gheboerliken richter deshalven vorvolgen, dar unde nicht hijr wolde he em antworden; her Diderik sede, dat de ghudere neyne geistlike sunder wertlike ghudere weren, beleghen vor Lubeke in der Stadt rechte, ock were de sake vor dem Rade begundt, dar Georgius de uththodregende gelavet, dar se ok int ander jaer vor ghehangen hadde; nha dem denne Georgius alse eyn ankleger syne voermunder umme sodane renthe van en tho manende vor demsulven Rade hebbe anghelanghedt, ßo were he uth dem lande to Döringhen heer gekamen, dat he van der Vormünder wegen de sake hijr dar se hangede im rechte wolde uthdreghen, wante em de renthe thobehoerde unde hadde se so vorgemelt is baven veerundetwintich jaer rouwesam upgeboert, dar Georgius syne vormunder nu umme anspreke etc.; na clage, antworde, insage rede und wedderrede, nha besprake und rypen rade hefft desulve Raedt äff seggen lathen in maten nabescreven: Her Diderick, nach dem iuw in der Stadt boeken staen togeschreven in dem hoppenlande dortich mark lyffrenthe unde selighe Herman iuwe broder in synem testamente, dat by macht gedelet is, iuw ock dortich marck lyffrenthe heft gegeven, so möge gy iuwe jaerlikes renthe de
242

tydt iuwes levendes boren edder gy moghen dat hoppenlandt alse iuwe
pandt myt rechte vorvolghen.
Screven van bevele des Rades am daghe Panthaleonis.
NStB 1487 Marie Magdalene.
1487 um Okt. 18 389. Vollmacht zu bürgerlicher und peinlicher Klage.
De Ersame Radt to Lubeke hebben in der sake tuschen Lutken Bispinckdorpe und Wigande Multer sinen vulmechtigen an de eyne und Jacob Amlunghe procurator Berndt Klevers borger to Revele an de anderen syden, der macht halven, so desulve Berndt Klever densul-ven Jacobe gegeven hadde, na vlitiger vorhoringe, insage, rede und wedderrede, na besprake und rypen rade vor recht afseggen hebben ]aten in maten nabescreven:
Na dem de macht und procuratorium  nicht inhelde,  dat Jacob  de macht hadde de pynliken sake tegen Ludeken to vorvolgende, so were de macht to der pynliken sake nicht gudt genoch, id genge dar vorder umme so recht were. Screven van bevele des Rades.
NStB 1487 Luce evangeliste.
1487 um Okt. 21 390. Abgrenzung zwischenn Knakenhauern und Schlachtern.
De olderlude der knakenhouwer to Lubeke vor dem Ersamen Rade darsulvest hebben sick hochlick beclaget aver de slachter dat se ossen und ander queck in eren husen slogen und de vorparteden und uthsel-leden, dat erem ampte to grotem vorvange schaden und vorderve were etc.;
hyr up de vorgemelte Radt na clage und antwerde, insage, rede und wedderrede, na besprake und rypen rade vor recht affseggen leten in maten nabescreven:
Dat de slachter eres amptes warden und den knakenhouwem nicht to vorvanghe wesen scholden; ok scholden se nene ossen noch ander queck slachten dat se ute eren husen vorparteden noch uthselleden; welker de sodans gedaen hadden, scholde darumme gaen bij dat wedde und dat afwedden. Screven van bevele des Rades.
NStB 1487 Undecim milium virginum.
16»	243

1487 um Okt. 28 391. Amtsverbot. Zuständigkeit. Witwenrecht.
De Ersame Radt to Lubeke hebben in der sake tuschen den glasewerteren to Lubeke an de eyne und Gertrudt Offermans an de anderen siden na clage, antworde, insage, rede und wedderrede, na besprake und rypen rade afseggen laten in maten nabescreven: So denne de glasewerdere der frouwen dat ampt hadden vorbaden, dat se sodanS sunder des Rades edder der weddeheren willen nicht doen en mochten; ok mochte de frouwe des amptes vortan gebruken so lange se mit vruntschop edder rechte dar aver were gescheden, se scholden deshalven by de weddeheren ghaen, und wes en de afseden, dar na scholden se syk richten. Screven van bevele des Rades.
NStB 1487 Symonis et Jude.
1487 um Nov. 1 392. Gestellungsbürgschaft. Entweichen des Ausgebürgten.
Hermen Hunteborgh und Hans Rediken vor dem Ersamen Rade to Lubeke hebben tosprake gedaen to Hanse Langen dem bruwer etliker borgetucht, so en desulve Hans vor twe ute dem lande to Pommern de se hyr besätet hadden gedaen scholde hebben, dar van he Hanse Rediken, so desulve Hans Lange sede, den eynen in synen huse em upgeantwordet hadde, de dar na uth eynen venster gesprungen und enwegh gelopen were etc.; hyr up de vorgemelte Raedt na clage, antworde, insage, rede und wedderrede, na besprake und rypen rade afseggen leten in maten nabescreven:
Dat Hans Lange de he geborget hadde vor dem Rade moste antwor-den, edder he moste den sulven Hanse Rediken und Hermanne dar vor antworden. Screven van bevele des Rades.
NStB 1487 Omnium sanctorum.
1487 um Nov. 25
393. Ernennung zum Testamentsvollstrecker ohne Einwilligung
des Ernannten.
Arnd Jagehorn mit den testamentarien und vormundern seligen Marquardt Kraftes vor dem Ersamen Rade to Lubeke irschinende heft
244

vorgegeven unde gesecht, wo wol ene de ergemelte Marquardt in synem testamente vor eynen Vormünder mede gesettet hadde, were he van demsulven Marquarde dar to nicht gebeden, he en hadde ok dar inne nene vulbordt gegeven und nywerlde des testamentes sik under -winden willen und wolde sik des ok noch nicht in jeniger hande maten bekümmeren noch underwynden, hopede und settede dat to erkante-nisse des Rades, dat he des entlastet, entslagen und neen testamentarius syn dorfte; na besprake unde rypen rade de Ersame Rade to Lubeke leten afseggen:
Nha dem de ergemelte Arndt sik des vorberorden testamentes nicht under wunden hadde und ok noch nicht underwinden wolde, he dar to ok nicht gebeden noch vulbord gegeven hadde, so mochte he der last avich syn und en dorfte neen testamentarius und vormunder wesen. Screven van bevele des Rades.
NStB 1487 Kathenne.
1487 Nov. 28
394. Zeugen bei Schlägerei. Beweis ihrer Nichtbeteiligung
daran.
(aus Burg auf Fehmarn)
Hans Kaie eyn radtman tor Borch uppe Vemern ancleger an de ene und Hans Glum antwerdesman an de anderen siden, myt eynem geschulden ordel van dem Ersamen Rade tor Borgh ergemelt utgegangen, etliker slachtinge, dar aver bnm und blauw gewracht weren an beiden siden, vor dem Ersamen Rade to Lubeke synt ersehenen, des denne van dem anclegere etlike personen worden geuppet, de ere witlicheit seggen scholden etc.;
na clage, antwerde, rede, wedderrede, insage, na besprake und rypen rade, de Ersame Radt to Lubeke hebben vor recht afseggen laten: Kan de erbenomede antwerdesman dat nicht bewisen, dat de gennen, de ere witlicheit seggen willen, mede geslagen hebben, willen denne de gennen de ere witlicheit seggen scholen dar to ere recht don, dat se nicht geslagen hebben, so mögen se ere witlicheit seggen, id ga darumme forder alse recht is. Screven van bevele des Rades am midtweken na Katerine virginis.
NStB 1487 Andree apostoli.
245

1487 um Dez. 4 395. Erbrecht der Tochterkinder.
De Ersame Radt to Lubeke hebben tuschen den Vormündern Hanß-ken Kakes, Hinrik Wullenbukes dochtersone, und dem vulmechtigen procurator by namen Hans Amdes, des word Jasper Deman holdende was, na besprake und rypem rade vor recht irkandt und afgesecht: Dat dochterkyndt neger is wan grote moder vullebroder. Screven van bevele des Rades.
NStB 1487 Barbare virginis.
1487 um Dez. 4 396. Unzulässigkeit von Fenstern, die geöffnet werden können.
Hans Wedemeyer und Hans Westphael vor dem Ersamen Rade to Lubeke hebben tosprake gedaen to Hans Suverken eynen bassunen-maker, van etliker unwontliken vynstere, dar he ramen ingemaket hadde, de up un to to donde wanne em gelevede, dat also tovorn nicht plach to wesende etc.; darup de Ersame Radt to Lubeke na clage, antworde, rede und wedderrede, insage, na besprake und rypen rade hebben vor recht afseggen laten:
Na dem in des erbenomeden Suverken huse sodane apene vynstere vorhen nicht weren gewesen, so en mochte he der nu ok nicht hebben, sunder muste darin stände vynster maken alse tovorn were gewesen. Screven van bevele des Rades.
NStB 1487 Barbare virginis.
1487 um Dez. 4 397. Baurecht.
Peter Bockholdt und Hans Bruns vor dem Ersamen Rade to Lubeke hebben tosprake gedaen to eynen bassunenmaker Hans Suverken genomet van wegen eyner unwontliken vurstede und schorsten de de ergemelte Hans Suverken in sine waninge baven up dem bone hadde gemaket etc.; dar up de Ersame Radt to Lubeke na clage, antworde, rede und wedderrede, insage, na besprake und rypen rade hebben afseggen laten:
Dar tovorn nene vurstede were gewesen, mochte de erbenomede Hans Suverke ok nu nene vurstede hebben. Screven van bevele des Rades.
NStB 1487 Barbare virginis. 246

1487 um Dez. 13 398. Unanfechtbarkeit des von Rat bestätigten Testaments.
Hinrik Kracht vor dem Ersamen Rade to Lubeke heft tosprake gedaen to den testamentarien seligen Marquardt Krachten nemptliken Berteide Yegher und Hans Meyer, van wegen des ergemelten seligen Marquardes testamente, dat he vormeende nicht by macht to wesende umme sake willen, de de ergemelte Hinrik leeth vorgeven, wo wol de Ersame Radt to Lubeke dat tovorn by macht irkandt unde gedeleth hebbe etc.;
na clage,  antworde,  rede, wedderrede, insage, besprake und  rypen rade de erschreven Radt to Lubeke hebben afseggen laten vor recht: Na dem dat vorberorde testament van dem erschreven Rade to Lubeke vorhen by macht gedelet is, so moste id by macht bliven. Screven van bevele des Rades.
NStB 1487 Lude virginis.
1488 um Jan. 6
399. Frachtvertrag. Verschuldenshaftung des Verfrachters.
Beweis.
Hinrik Blome vulmechtiger procurator Elre van Steendels borgers to Hamborch vor dem Ersamen Rade to Lubeke hefft tosprake gedaen to Steffen Smede borgere to Lubeke erbenomed, van wegen elftehalve last asschen, de de erbenomede Elre van Mathias Velde gekost und desulve Mathias dem vorgemelte Steffen ingeschepet hadde, umme ds to Odeslo to bringende, welcke asche denne in des erbenomeden Steffens schepe to Moyselinge nath was geworden, so dat de erbenomede Elre deshalven wol up tachtentich mark lubesch schaden hadde gena-men, den he van den vorgemelten Steffen Smede wedder to leggende und uptorichtende begherde; dar to desulve Steffen leeth antworden, dat sodane assche nath were geworden, were nicht siner vorsumeniße halven bigekamen, sunder alse de Traven seere gewassen und grot were gewesen und dat water gevallen, sy dat sdhip myt eynem ende ghesuncken, dat also geb reck dar an is gekamen; ok hebbe de erbenante Elre sodane asschen antasten und van Odeslo halen laten, de westwart gesant und wol eyn jaer und dagh beholden, er he den erbenomeden Steffen darumme angespraken hebbe etc.; na clage, antworde, rede, wedderrede, insage, na besprake und rypen rade de Ersame Radt to Lubeke hebben vor recht afseggen laten: Na dem male dat Ehre van Stendel vorberorde sodane asschen heft
247

angetastet und to sik genamen, wil denne de obgenante Steffen syn recht dar to don, dat de erberorde assche siner vorsumenisse halven nicht sy nath geworden, des mach he geneten und en dorff to sodanen schaden nicht antwerden. Screven van bevele des Rades.
NStB 1488 Trium regum.
1488 Jan. 22 400. Recht der Witwe am Mannesgut.
De Ersame Radt to Lubeke hebben in den twistsaken tusschen Hanse Borvet, Dorotheen Borvet eeliken manne, anclagere an de ene und den vormundern Elizabeth Kaien, seligen Hinrik Kaien nalatenen wedewen, nemptliken Hanse Yungen und Ludtken Mantele, antwor-desluden, na clage, antworde, rede, wedderrede, insage, und na besprake und rypen rade vor recht hebben afseggen laten: Na dem male der erbenanten Elizabeth de gudere dar se inne sittet van dem erbenanten erem seligen manne angekamen syn, so mach se der de tydt eres levendes to erer nottroft bruken, id ga denne dar umme furder alse recht is. Screven van bevele des Rades am daghe Sancti Vincencii.
NStB 1488 Fabiani et Sebastiani.
1488 Jan. 30
401. Vorrecht der unbeerbten Witwe an dem mit ihrem Brautschatz gekauften Haus.
(aus Heiligenhafen)
Hans Jordan tor Hilgenhaven wonaftich ancleger an de eynen unde Grethe Arndes, Gherken Arndes huesfrouwe an de anderen siden, myt eynem geschulden ordele van dem Ersamen Rade tor Hilgenhaven erbenant uthgegangen, herkamende van wegen eynes huses, dat de erbenante Hans Jordan van Gerde Amdes obgemelt gekost scholde hebben, vor dem Ersamen Rade to Lubeke sint ersehenen, darup desulve Radt to Lubeke na clage, antworde, rede, wedderrede, insage, na besprake und rypen rade vor recht hebben afseggen laten: Na dem male de erbenante Gretke myt erem manne Gerke Arndes is unbeervet, kan se denne bewisen dat ere brutschat an dat huys alse ere man vorkofft hadde gelecht sy, so is se deme kope negest. Screven van bevele des Rades actum 30 Januarii anno quo supra.
NStB 1488 Conversionis sancti Pauli. 248

1488 um Febr. 9 402. Haftung aus Nachlaßübernahme.
Hinrik Gornouwe vor dem Ersamen Rade to Lubeke heft tosprake gedaen to Hanse Schulten etliker schult halven, nemptlik twyer laste bers halven, de selige Gerwen Rüst em noch schuldich syn solde so he sede, hopende, na dem Hans Schulte Genvens ghuder sunder recht angenamen und entfangen hadde, so solde he eme betalinge doen, dar to Hans antworde, de gudere weren an en vorschreven, he hadde van dem vorgemelten Hinrike nicht entfangen, he hadde em ock ner-gen vor gelavet, ok were he em nicht schuldich, he hadde ok den negesten erven alle bescheedt van dem ghude gedaen, hopede he eme dar to vorder nicht dorfte antworden; hyr up de vorgemelte Raedt na clage, antworde, insage, rede, und wedderrede, na besprake und rypen rade vor recht leten afseggen in maten nabescreven: Na dem Hans Schulte van dem vorgemelten Hinrike nicht entfangen, em ok nergen vor gelavet hadde, ok nicht schuldich were und den erven besehet hadde gedan, so en droffte Hans dar baven Hinricke nicht antworden. Screven van bevele des Rades.
NStB 1488 Appollonie virginis.
1488 um März 2
403. Ergänzungsvorbehält im Testament. Verweisung auf das
Rechnungsbuch.
De vormundere Ideken Denen hebben tosprake gedaen to den testamentarien seligen Aleff Westeden, urame etlike ghifte so se vor-meynden selige Aleff er und anderen in synen rekensboke myt syner egenen handt gescreven und boven dat he er in den testamente ge-geven hadde, togetekent hadde, begerden darumme, men se by der boke solde staden de dorch to sokende; aldus wart dat testament gelesen vormeldende: offt he wes meer vorgeven worde, dat he myt siner egenen handt in syn rekensbock schreve edder in bywesen siner vormunder schriven lete, dat wolde he gheholden hebben, offt id in deme testamente geschreven stunde etc.; hijr up de testamentarien antworde, se wolden sik bij den testamente holden so se vor gode und der werldt funden, hopeden en nicht plichtich to synde se bij de boke dar boven to stedende etc.;
hijr up de vorgemelte Raedt na clage und antworde, insage und wedderrede, na besprake und rypen rade vor recht afseggen lete in maten nabescreven:
249

Dat de testamentarien se bij  de boke  to  gande  und oversehen  to latende na vormoge des testamentes nicht plege weren. Screven van bevele des Rades.
NStB 1488 Reminiscere.
1488 März 14
404. Erbrecht. Nächtzeugnis.
(aus Stralsund)
Witlik sij dat de Ersame Radt to Lubeke eynes gesdhuldenen ordels van deme Rade tome Stralessunde vor se geschulden in den saken tuschen Merten Vuste vulmechtigen procurator Margareten Beren unde erer vormunder an de eyne unde Clawes Steenvelde an de anderen sij den, na clage und antworde, insage, rede unde wedderrede, ok vorhoringe eynes vidimus ute der Stadt vame Stralessunde boke, na besprake unde rypeme rade vor recht afseggen hebben laten in maten nabescreven:
Is de grotemoder in God vorstorven, we sich denne de negeste to eren nagelatenen gudern tugen kan alse recht is, de mach des geneten. Screven van bevele des Rades ame frigdage vor Letare anno etc. LXXXVIII0.
Cod. ord. hub. Nr. 259.
1488 um März 16
405. Stekerechtdag. Ladung aller — auswärtigen — Erbbeteiligten.
(aus Rostock)
Witlik zij dat de Ersame Radt to Lubeke de sake eynes geschulde-nen ordels halven, van deme Ersamen Rade to Rostock vor den Radt to Lübeck geschulden, in den saken tusschen Tijtken Kerkhove und Hanse Hegher an de eyne und Eyler Langen und sinen vader an de andern siden, eynes testamentes und ghifte halven, so selige Mathias Wilde gemaket und vorgeven hefft etc., na belevynge beyder parte beth uppe den negesten mydtweken na dem sondage Cantate erst-komende vorstrecket und upgeschoven hebben beyde parte hir denne to wesende to eynem stekerechtdage, und offt jenich parth ute bleve und dat vorsumede, denne darumme to gaende so recht is, doch dat beyde parte solden to seggen allen den dat mede belangede, so dat se
250

alle veer dage vor dem vorgemelten rechtdage hir to Lubeke solden komen umme to vorsokende, offt men se noch gutliken mochte vorliken, dar id aver ok also queme dat de Ersame Radt to Lubeke anvalles und merkliker sake halven der ergemelten parte up den vorgemelten rechtdagh to hörende nicht konden gewarden, dat wil desulve Raidt beyden parten alsdan tijdtliken afschriven, up [dat] se nen unnütte koste doen dorven. Screven van bevele des Rades.
NStB 1488 Letare.
1488 um Apr. 13 406. Ungültigkeit nachträglicher Vollmacht.
De Ersame Radt to Lubeke hebben in den saken tusschen Jacob Amelunge procurator Berndt Klevers borgers to Revele ankleger an de eyne und Wigande Multer vulmechtigen procurator Ludeken Bispen-dorpes antwordesmanne an de anderen siden, eyner macht halven in der borgeliken clage so Jacob van synes hovetmannes Berndt Klevers wegen vorgebracht und nu lesen hadde laten, ok eynes breves, dar inne he sick der sake vor dem sulven Raede to eynem vullenkomenen ende uppe tijdt darinne begrepen vorwillet hadde etc.,
na clage und antworde, insage, rede und wedderrede, na besprake und rypen rade vor recht afseggen laten in maten nabescreven: Na dem Berndt Klever sijck hijr tor stede to clage und antworde uppe benomede tydt to erschenende der sake to eynen vullenkomenen ende vorwillet hefft,  und  so  de  machtbreeff  to  rechter  tijdt  nicht  en  is gegeven, so mach Jacob Amelung der macht, de he nu toget hefft, in Berndt Klevers sake ock nu nicht bruken, id ga dar forder umme so recht is. Screven van bevele des Rades.
NStB 1488 Quasimodogeniti.
1488 um April 27 407. Beweis der Schuld übernähme. Eideshandt.
Hans Overenkercken vor dem Ersamen Rade to Lubeke heft tosprake gedaen to Albert Paderborne umme hundert und twintich mark, herkamende van Albert Nickessen des Schotten wegen, de eme desulve
251

Albert Palborne mit hande und munde to betalende togesecht und gelovet hadde, des em desulve Palborne nicht tostunt, seggende he ene myt eyner vullenkomenen clage myt tugen edder eynes handt solde tospreken, des denne desulve Hans Overenkercken eme sodanes to eynes handt lede etc.,
hijr up de vorgemelte Radt to Lübeck na clage und antworde, insage, rede und wedderrede, na besprake und rypen rade vor recht afseggen leten, dat eynes handt eynes handt moste losen. Screven van bevele des Rades.
NStB 1488 Jubilate.
1488 um Mai 15 408. Kauf. Kommission. Mängelhaftung.
Hans Ramße van Hadersleve vor dem Ersamen Rade to Lubeke hefft tosprake gedaen to Hanse Schütten borger to Lübeck umme etlick sypollensaeth, dat he eme vorkofft scholde hebben, und mit alle nicht en dochte, alse he mit eynen openen vorsegelden breve van dem Ersamen Rade to Hadersievene obgemelt utgegangen bewisede, dar inne etlike, de van dem sulven sade gekofft hadden, benomet, ton hilgen besworen und beholden hadden, dat aisulk saeth alse se und meer andere geistlike und wertlike personen van dem erbenomeden Hanse Ramße gekost hadden nicht en dochte etc., dar to de erbeno-mede Hans Schutte antwerde, dat he sodane saeth van Thewes Trechouwen de dar jegenwardich was deme erbenomeden Ramße to gude vor gudt duchtich saeth gekost hadde, des desulve Thewes also tostunde, dat he eme aisulk säet vor gudt versch säet vorkoft und ok also gewart hadde, alse idt eme ok dergeliken also vorkofft were; na clage, antworde, rede, wedderrede, insage, na besprake und rypen rade de erschreven Raedt to Lubeke vor recht afseggen laten: Na dem male dat idt beswaren were, dat alsulck vorberorde sypollensaeth nicht en dochte und de erbenomede Thewes tostunt dat he sodaen saeth vorkoft und gudgewart hadde, so moste he dem erbenomeden Hanse Ramßen aisulk saeth gudt maken und deshalven synen willen maken. Screven van bevele des Rades.
NStB 1488 Ascensionis domini.
252

1488 um Mai 15
409. Erbteilung. Einrede der geistlichen Gerichtsunterworfenheit.
Conradt und Clawes Munter gebrodere seligen Clawes Munter ßone vor dem Ersamen Rade to Lübeck hebben tosprake gedaen to Jurien Munter erem broder, van wegen seligen Clawes Munters, eres erbeno-meden vaders nalatenen guderen sik beclagende, wo wol se na lüde eyner schrijfft van dem Ersamen Rade to Lübeck bij macht irkandt und gedelet drehundert rynsche gülden intobringende averbodich weren, konden se doch eren broder dar to nicht vermögen, dat Jurien des Rades delinge genoch doen wolde, biddende, de Ersamen Rade Jurien dar to wolde vormogen, he sodan delinge genoch doen mochte, dar tho Jurien antwerdede, he were gewyet und geistlik, begerende, na der eyndracht tusschen dem Capittel und Rade to Lubeke ene to wisende vor syne geborliken richtere; na ansprake antworde, rede, wedderrede, insage, na besprake und rypem rade de Ersame Radt to Lubeke hebben afseggen laten vor recht:
Na dem male de obgemelte Conradt sodane drehundert gülden intobringende averbodich weren,  so wisede se de Raedt in de gudere gelyk seligen Clawes Munters anderen kynderen. Screven van bevele des Rades.
NStB 1488 Ascensionis domini.
1488 um Juni 1 410. Schadenersatz. Berat. Bürgschaft. Wegfertige Zeugen.
Hermen Huntenbergh vor dem Ersamen Rade to Lubeke heft tosprake gedaen to Clawese van Zottrum, dat he dorch sine schrijffte an des hochgebomen fursten hern hertogen to Pomeren canceler Jurgen Cleyst durch eme geschreven eyne orsake zij gewesen, dat he to Wolgast des umme trent Wynachten negest vorgangen eyn jar sij gewesen gevangen, dat syne, he bij sick hadde, genamen, to Ruywolde gevangen und gebunden geforet, darsulvest in stocken und swaren sloten jam-merliken sij worden entholden, so he under lengeren vortellede, be-gherende syne rüge de he deshalven vorbrachte und weghferdich weren to hörende etc., dar to de erbenomede Clawes antwerdede, syn beraedt begerde to hebbende wente to vullen Rade; na clage, antworde, rede, wedderrede, insage na besprake und rypem rade de Ersame Radt to Lubeke hebben afseggen laten:
253

Dat de erbenomede Clawes van Zottrum syn beraedt hebben mochte wente to vullen Raede, und desulve Clawes van Szottrum scholde dem erbenomeden Hennen borgen setten eme vor dem Rade to Lubeke to antwerdende, und alse Hermen erbenomede sede, dat sine tuge wegh-ferdich weren, so mochten se tugen, id ghinge dar vurder umme alse recht were. Screven van bevele des Rades.
NStB 1488 Trinitatis.
1488 Juni 14 411. Besaie. Gerichtsstand der Verfolgung.
De Ersame Radt to Lubeke hebben in den saken tusschen Lamberde van Hesen van Deventer, ankleger an de ene, und Willem Morre van Campen antwerdesman an de anderen siden, van wegen etliker schult, nemptlik hundert und soven unde dortigesthalve Berger lichte gülden, darumme de erbenomede Lambert den sulven Willem anlangede, de eme selige Everdt ton Broke schuldich scholde syn gebleven, deshalven Lambert erbenomed in dessulven Everdes gudern to Bergen in Norwegen besäte gedaen hadde etc., na clage, antworde, rede, wedder-rede, insage, na besprake und rypem rade vor recht afseggen laten: Na deme male de vorbenomede Lambert to Bergen in Norwegen der vorberorden schult halven na lüde des copmans to Bergen breve, den Willem erbenomede lesen leth, besäte gedaen hadde, so musten de erberorden parte sodane besäte ok to Bergen, dar de gescheen were, vorvolgen und uthdragen.
Screven van bevele des Rades actum in profesto Viti martiris anno quo supra.
NStB 1488 Viti martiris.
1488 um Juni 15
412. Transport vertrag. Haftung für Verlust. Beweis des Verschuldens.
(aus dem Niedergericht)
Jasper Deman vulmechtiger procurator Clawes Kuses ancleger an de eyne und Mathias van der Weser antwordesman an de anderen siden, mit enem geschulden ordel van dem neddersten rechte, eynes perdes halven, dat de erbenomede Clawes Kusel dem obgenanten Mathiese umme dat to Goßlere to bringende gedaen hadde etc., vor
254

dem Ersamen Rade to Lubeke sint ersehenen, darup desulve Radt to Lubeke na clage, antworde, rede, wedderrede, ansage, na besprake und rypem rade vor recht hebben afseggen laten: Wo wol dat Mathies eyn antwordesman were, wolde he denne sin recht dar to doen, dat Clawes Kusel eme sodane perdt gebaden hadde mit eme to Goßler to rydende, de sulve Clawes ok mit eme gereden, und Mathias dat sine mit dem perde genamen were, so en dorfte Mathias dar to nicht antworden. Screven van bevele des Rades.
NStB 1488 Viti martiris.
1488 um Juni 24 413. Haftung für versessene Rente.
De Ersame Radt to Lubeke hebben in den saken tusschen hern Nicolawese Boyen van siner und siner moder wegen an de eyne und Hanse Besup, Hanse Grashoeff und Hanse Redeken, etlike vorsetene rente in dessulven Hans Besopes huse vorseten up de anderen siden, na clage und antworde, insage, rede und wedderrede und lesinge der Stadt oversten boke vor recht afseggen laten in maten nabescreven: Na dem in Besopes huse Jurien Gometouwen vertich mark rente stan togescreven und dat hern Nicolawese und siner moder dar van twin-tich mark de tijdt erer beider levende to borende tokomen, wes denne en sij vorseten alse vijff jaer, dat mote en Besop betalen. Screven van bevele des Rades.
NStB 1488 Nativitatis Johannis Baptiate.
1488 um Juni 29 414. Beweiskraft der Quittung.
Nickels Gerbrandt, vulmechtiger procurator des duchtigen Agen Peterson inholt eynes procuratorii van dem Rade to Kopenhaven vorsegelt vor dem Ersamen Rade to Lubeke heft tosprake gedaen to Hermen Landryder, van wegen twier leydescher lakene, dree munster-sche lakene, eynen reygerbusk van dren schock, und so vele samme lothes alse to eynen wamboyse, und noch umme eyn leydesch laken, van loftes wegen, so Hermen Agen vorscreven schuldich scholde wesen etc.; hir up desulve Herman Landryder antworde, dat he dar van nicht schuldich were und begerde dar up eynen andern machtbreff van dem
255

Rade to Kopenhaven ok vorsegelt to lesende, darinne desulve tuge Merten Sum der vorberorden saken vormals hadde gemechtiget und desulve breff inhelt, wanner desulve Herman den erbenomeden Merten Sum de ergescrevene laken und schult vornoget heft und he dessen breff darup weder heft, so vorlat en mit sinen erve de vorbenomede Age Peterßen quijt und frij vor alle vorder tosprake edder namaninge darumme in yenigerleye wise etc.; dar up sede Herman, he hadde den breff gequitet und were so to synen handen gekomen, sede forder, dat Age sik hadde vorplichtet, dat he des negesten richtdages na midden-sommer wolde nabringen alse recht is, Herman em sodanes noch schul-dich were, dat he nicht gedan hadde, so hopede Herman na vorberorder gelegenheit, he drofte dar to forder nicht antworden; hir up de vorge-melte Radt to Lubeke na clage und antworde, insage, rede und wed-derrede, na besprake und rypem rade vor recht afseggen leten in maten nabescreven:
Na dem Herman sodanen vorberorden breeff hadde, dar inne he van vorder namaninge gequitet und frij were etc., so drofte Herman dar to den vorberoden schulden vorder nicht antworden. Screven van bevele des Rades.
NStB 1488 Petri et Pauli apostolorum.
1488 um Juli 2 415. Beweis. Kauf. Einrede. Widerklage.
Henning Pawel borger to Lubeke vor dem Ersamen Rade darsulvest heft tosprake gedaen to Hanse Malsouwen umme negenundetwintige-stehalve mark, de de sulve Hans Malsouwen eme vor twe delremunde-sche und eyn westerlyndesch [lakene] up Paschen schirst vorgangen to betalende schuldich zin scholde, alse de erbenomede Henning mit tugen natobringende sede, dar to de obgenante Hans Malsouwen antwerde, dat he de laken up rekenschop entfangen, so dat he rekenschop mit eme hadde etc.; na clage, antworde, rede, wedderrede, insage, na besprake und rypem rade heft de erscreven Radt to Lubeke vor recht afseggen laten:
Konde Henning Pawel dat tugen, dat Hans Malsouw eme sodane laken afgekoft hadde up paschen negest vorgangen to betalende, so moste he eme sin gelt geven, jodoch dessulven Hans Malsouwen wed-derclage unversumet.   Screven van bevele des Rades.
NStB 1488 Visitation*! Marie.
256

1488 um Juli 18 416. Erbrecht der Bruderkinder und Vetterkinder.
De Ersame Radt to Lubeke hebben tusschen Taleken Snoyen, van Swerin wonaftich, Merten Snoyen huesfrouwen, eyns, und Taleken Bisschoppes, Geßken Polsyns und Gretken Gerdes anders deyls vor recht afseggen laten:
Dat broder kynder neger sint to ervende wen vedderen kynder. Screven van bevele des Rades.
NStB 1488 Arnolphi.
1488 Juli 23
417. Brautschatz. Eid des Beklagten. Herausgabe zur Hälfte.
(aus Anklam)
Hans Schinckel van Anklem ancleger an de ene unde Hermen Hoep antwerdesman an de anderen syden synt myt eyneme geschuldenen ordel van deme Ersamen Rade to Andern utgegangen vor deme Er-samen Rade to Lubeke irschenen, dar denne de erbenomede ancleger den gedachten antwerdesman dorch sinen dedingesnian tospreken unde beclagen hefft laten van weghen des brutschattes alse desulve Herman mit des ergedachten Hans Schinckels moder entfangen scholde hebben beschedentliken verdusent marck sundesch unde an sulver smyde, par-len unde klenode so gudt alse voeftich rynsche gülden, dat he eme to Andern to eedes handt ghelecht, unde dar up de Radt dar sulvest ge-delet hadde, dat eedes handt scholde eedes handt losen edder den brutschat unde klenode halff unde halff van syk geven, dar to de erbenomede antwerdesman leeth antworden dat eme eyn hueß mede to brutschatte were gegeven, unde na der tijdt afgebrandt, dat he denne wedderumme upbuwen hadde laten, hopede he darvan den brutschat wedder to gevende nicht plichtich, avers wes he anders entfangen hadde to brudtschatte wolle he gerne halff unde halff van sijck geven etc., na clage, antwerde, rede, wedderrede, insage, na besprake unde rypem rade de erschrevene Radt to Lubeke hebben vor recht afseggen laten:
Na deme male de erbenomede ancleger dem obgemelten antwerdes-manne dat to eedes handt lede, dat he sodane verdusent marck to brutschatte unde so ghudt alse voifftich rynsche gülden an kleynoden entfangen hadde, so moste eedes handt eedes handt losen edder he muste den brutschat unde klenode halff wedder van sijck geven. Schreven
17	257

van bevele des Rades actum XXIII Julij de mane hora tertiarum vel quasi.
Cod. ord. hub. Nr. 263. Die obige Jahreszahl ist angenommen nadi der Einordnung des Urteils zwisdhen Nr. 262 (1488 Juni 27) und Nr. 264 (1488 Aug. 6).
1488 Juli 24 418. Handwerksrecht. Dorf und Stadt (Vorstadt).
De Olderlude des kannengeteramptes vor dem Ersannen Rade to Lubeke hebben tosprake gedaen to den testamentarien unde vormun-deren seligen Hans Luneborges Bartrams sone, sik hochliken becla-gende, dat se eynen kannengeter to Moyselinge wanende hadden und darsulvest uphelden erem ampte to groten vorvange und vorderve, biddende de Ersame Raedt to Lubeke de vorberorden vormundere dar to vormogen wolde, dat de kannengeter van dar komen mochte etc., na clage, antworde, rede, wedderrede, ins°ge, na besprake und rypem rade de erscreven Raedt to Lubeke hebben afseggen laten: Dat de bavenscrevenen vormundere id also scholden vorvogen und bestellen, dat de vorberorde kannegeter tusschen der tijdt nemptliken sunte Jacobes daghe an to rekende und unser leven vrouwen dage krudtwiginge van dar getogen were, wente de Raedt en wolde dar nene vorstadt geholden hebben. Screven van bevele des Rades am avende sancti Jacobi.
NStN 1488 Laurencii martiris.
1488 Aug. 6
419. Kauf für Rechnung eines Dritten.  Haftung des Treuhänders.
(aus dem Niedergericht)
Witlick sy dat myt eynem geschuldenen ordele vor deme Ersamen Rade to Lubeke ute den neddersten rechte dar sulvest geschulden etliker syden halven, so Hinrik van Megen Tymmen Luchtinge to eynes anderen besten vorkofft solde hebben, welckeren man desulve Tymme umme de betalinge der syden nemptlik sovenundevertich mark lubesch angrepen unde in de hechte setten hadde laten, so de man der schuldt togestan unde bekandt hadde, synt de vorgemelten beiden parte ersehenen, dar up de ergemelte Radt to Lubeke na clage unde antworde,
258

insage, rede unde wedderrede, na besprake unde rypeme rade vor recht leten afseggen:
Na deme male de man der schuldt togestaen, unde de vorgescrevene Tymme ene darumme in de hechte setten hadde laten, so moste de vorgescrevene Tymme to den schulden antworden. Screven van bevele des Rades ame midwekene vor Laurencij martiris anno etc. LXXXVIII.
Cod. ord. Lub. Nr. 266.
1488 Aug. 13
420. Beweis. Erbgang der Güter außerhalb des Samtguis.
(aus Rostock)
Witlik zij dat vor dem Ersamen Rade to Lubeke mit eynem ge-schuldenen ordele van dem Rade to Rostodke vor den sulven Raedt to Lubeke geschulden synt ersehenen de ersame her Hinrik Blomenouwe radtman to Rostocke ancleger an de eyne und Mathewes Moller ant-wordesman an de anderen siden, etliker erftael herkomende van des-sulven hern Hinrikes eeliken huesfrouwen und Mathewes moder etc.; hijr up de vorgemelte Raedt to Lubeke na clage und antworde, insage, bewise, rede und wedderrede, na besprake und rypen rade vor recht hebben afseggen laten in maten nabescreven:
So de Radt to Lubeke eer gedelet hebben, so delen se noch, avers so her Hinrick vorgemelt eyn ankleger, kan he denne bewisen alse recht is, dat de moder gudere nagelaten hefft, de buten dem samende syn, dar ervet her Hinrikes huesfrouwe an gelijk den anderen. Screven van bevele des Rades am midtweken na Laurencii martiris.
NStB 1488 Laurencii martiris.
1488 um Aug. 15 421. Beweis über See und Sand. Frist.
Clawes Vest vor dem Ersamen Rade to Lubeke heft tosprake gedaen tho Didericke Sassen umme hundert mark Rijgesch, des desulve Clawes sijk vormath tho bewisende, sunder na deme idt aver sehe unde sant were, begerde he dar to behorlike tijdt etc.; hir up desulve Radt na clage und antworde, na besprake und rypen rade afseggen leten:
Na dem id aver sehe und sant were, so mochte Clawes syn bewijs, dar he mede wynnen und vorlesen wolde, bynnen jaer und dage vorbringen; idt genge dar furder umme so recht were. Screven van bevele des Rades.
NStB 1488 Assumptionis Marie.
17«	259

1488 um Aug. 15 422. Bürgenersetzung.
De Ersame Radt to Lubeke hebben in den saken tusschen Conrade unde Clawese Munter an de eyne und Jurgen Munter und der sustere vormunder an de anderen syden, des nagelatenen gudes eres vaders seligen Clawes Munters wegen,
na clage und antworde, so Jurien und de vormundere bij den rekens-boken vormeynden to wesende, vorder schichtinge in den guderen be-scheen solde etc., na besprake und rypen rade vor recht afseggen laten aldus:
So de Radt en gedelet hebben, so delen se noch, dat se alle de gudere solden delen; alse dem also bescheen were, denne mochten se bij de rekensboke gaen, avers so denne Conradt unde Clawes Hinrik Petershagen und Clawes Volkfelde to borgen gesät hadden und alse seligen Clawes Volkvelt, de der borgen eyn was, in god were vorstorven, were Jurien und de vormundere des denne nicht to vreden, dat Conradt und Clawes en denne eynen andern in Claweses stede mosten wedder setten. Screven van bevele des Rades.
NStB 1488 Assumptionis Marie.
1488 um Sept. 22
423. Haftung des Frauenvermögens für Mannesschulden.
(aus dem Niedergericht)
De Ersame Radt to Lubeke hebben tuschen den schuldeneren seligen Hinrick van Rypen van den enen unde Taleken van Rypen, des erge-melten seligen Hinrikes nalatenen wedewen, van dem anderen dele, eynes geschulden ordels halven van den neddersten rechte, na rypem rade unde na besprake vor recht afseggen laten:
Steit Taleken erbenomed dat hues halff togeschreven, so is idt ere, unde is se denne eres brutschattes halven to achtern, dat mach se in Hinrick van Rypen nalatenen guderen soken. Screven van bevele des Rades.
NStB 1488 Mauricii et sociorum eins.
260

1488 um Nov. 30 424. Brautschatzfreiung nach zwanzigjähriger Ehe.
Katherine Schröders seligen Lambert Schröders nagelatene hueß-frouwe vor dem Ersamen Rade to Lubeke is ersehenen und wolde ere brudschat frijen etc.;
hir  up  de  Raedt  to  Lubeke  na  besprake  unde  rypen  rade  leten äff seggen:
Konde se bewisen so recht were dat se eren seligen man baven twin-tich jaer tor ee gehat hadde, so mochte se eren brutschat vryen und besweren. Screven van bevele des Rades.
NStB 1488 Andree apostoli.
1488 um Nov. 30 425. Widerklage. Beweis ihres rechtmäßigen Vorbehalts.
De Ersame Radt to Lubeke hebben in den saken tusschen Wygande Multer an de eyne und Gosschalk Becker an de andern siden gehoert der wedderclage halven, so Wygande kortes hir bevorn vor recht ge-delet was: Na dem Wygandt eyn ankleger were, konde he denne bewisen dat he de wedderclage alse recht is to rediten tijden gewardet hadde, des mochte he geneten; aldus hadde Wygandt syne tuge dar alse Ludeken Mantel, Mauricius Otten und Mathias van der Weser borgere to Lubeke, de dat tughen wolden; aldus begaff sick Gosschalk der tuge, en de eede vorlatende, vorder hopende, Wygandt syne wedderclage solde updecken etc.;
na besprake und rypen rade delede desulve Radt vor recht: Na dem Wygandt sijk der wedderclage to rechten tijden unvorsumet gewaerdet hadde,  so  solde  he  sine  wedderclage  nu  updecken;  idt genge dar denne vorder umme so recht were. Screven van bevele des Rades.
NStB 1488 Andree apostoli.
1488 um Dez. 8 426. Frist von Jahr und Tag zum Beweis des Erbrechts.
De Ersame Radt to Lubeke hebben in den saken des ervegudes seligen Clawes Grabouwen, anders Macke genomet, borgers tom Stock-
261

holme und darsulvest in God vorstorven, Laurens Berndes an de eyne
und Thewes Kogeler van Grabouwe an de anderen siden, so se sijk de
eyne und ok de ander de negeste erven to dessulven seligen Claweses
nagelatenen guderen vomeynden to wesende, na besprake und rypen
rade afseggen laten:
Dat id jaer und dagh staen moste, van der tijdt alse de man vorstorven
were antorekende; alse de tijdt umme were, denne mochte jderman
myt synen bewise wedder komen; idt genge dar denne furder umme
so recht is.
Schreven van bevele des Rades.
NStB 1488 Conceptionis Marie virginis.
1489 Jan. 16
427. Eid des Beklagten. Haftung für die Brüder. Anerkenntnis.
(aus Reval)
An den Raedt tho Revel.
P. S. Ersame wise hern besundern guden vrunde. Juwen breff ame donnerdage na Nativitatis Marie virginis latest vorgangen eynes ge-schuldenen ordels halven tusschen Peter Beseler vulmechtigen procu-rator Hans Beselers ancleger an de eyne unde Arnde Stoltevoet juwen borger an de anderen siden des nagelatenen gudes seligen Wendelen sines seligen broders Tydeman Beselers nagelatenen dochter etc. an uns geschreven, hebbe wy mit insererder clage unde antworde ok ave-schrijffte anderer cedelen alles inholdes to guder mate vornamen, dar up gy na iuweme rypeme rade iuwe delinge gedaen hebben aldus ludende:
Peter, na deme gy Arnde myt eedes handt beschuldigen, darumme so hoch gy ene myt eedes handt beschuldigen, so hoch schal he iuw eede doen, unde wes he bekendt dat schal he inbringe; welk iuwe gewisede unde afgesprakenne ordel de ergemelte Peter bygespraket unde vor uns geschulden hebbe, begerende wij sodane ordel entschieden unde iuw unse delinge under unser stadt secrete vorsegelt na older loveliker waenheit wedderumme willen benalen, hir up do wij juw gutliken weten, dat wy in den saken vor lubesch recht erkandt unde afgespraken hebben, so wy ok yegenwardigen erkennen unde affspreken in maten nabescreven:
Peter, na deme gy Arnde myt eedes handt beschuldigen, darumme so hoge gy ene in siner persone beschuldigen, so hoch mot he iuw eede doen, unde ok dergeliken wes Arnde witlick is van sinen broderen, darumme gy ene geschuldiget hebbe, ok wes he bekent hefft, edder
262

noch bekennet dat sal he inbringen, idt ga dar furder umme so recht is. Gode deme hem syt bevalen. Screven under unser secrete ame vrijdage vor Anthonij confessoris anno etc. LXXXIX.
Cod. ord. Lub. Nr. 272; dasselbe (gekürzt) Cod. ord. Rev. Nr 104
1489 um Jan. 25
428. Besäte. (Niedergericht)
De Ersame Raedt to Lubeke hebben eynes geschuldenen oerdels halven uthe dem neddersten rechte vor den sulven Radt tuschen Johanne van der Lucht und Gherde Levenlinges procurator geschulden, etliker besäte halven van schuldt so her Jacob van Vrochten deme sulven Johanne schuldich sal syn under Hanse Grashove be-scheen, welker besäte Gherdt Levelinck syck anematede und vor syn ghude to entsettende vormenende etc., des doch Johan vorhopede, na dem Gherde de besäte geweten und de denne bynnen jaer und dage nicht gevriet noch entsat hadde, so were Gherde des vellich etc., hyr op de sulve Radt na clage und antworde, insage, rede und wedderrede, ok na vorhoringe twyer breve van dem ersamen Raede to Dantzyk vorsegelde, na besprake und rypen raede vor recht affseggen leten inmaten nabescreven:
Kone Johan van der Lucht nabringen, dat Gherdt de besäte hebbe geweten, hebbe he der denne bynnen jaer und dage so recht is nicht entsettet edder stunden laten, so is Gerdt vellich. Screven van bevele des Rades.
NStB 1489 Conversionis sancti Pauli.
1489 um März 29 429. Stekerechtdag. Echte Not.
De Ersame Raedt to Lubeke hebben in den saken tusschen Laurentz Berndes, borger to Lubeke, und Hans Wegener, so he Buckesberghe to eynem stekenrechtdage geborget hadde, na besprake und rypem rade affseggen laten in maten nabescreven:
Hebben de beden parte eynen stekerechtdagh genomen und is denne dessulven Laurentz wedderparth nicht gekomen, so is he vellich, ane he kone bewisen alse recht is dat id eme ehafftige notdtsake benomen hebbe. Schreven van bevele des Rades.
NStB 1489 Letare Jherusalem.
263

1489 um März 29 430. Beweis des Eigentums.
Diderick Kruseman vor deme Ersamen Rath to Lübeck hefft to-sprake ghedaen to Hans Kalmessen to Kortemunde wonende eynes anckershalven, dat de sulve Hanß bij Dammeshovede gevisschet hadde, dar dessulven Diderickes merck noch up den bogen stunde etc., aldus hefft desulve Diderick vor deme vorgemelten Raede to Lubeke, so eme to rechte gewiset wart, myt synen uthgestreckeden arme und upgerichteden vyngheren rechtes gestavedes eedes to gode und den hilligen swerende, dat sodane ancker syn were myt rechte beholden, allet sunder argelist. Schreven van bevele des Rades.
NStB 1489 Letare Jherusalem.
1489 um Juni 24 431. Landfracht. Haftung des Frachtführers.
(Klage des Lübecker Bürgers Tyle Möller gegen Henning Meyer aus Hildesheim) van wegen soestein stucke stockvisches, de he deme-sulven Hennynge gedaen hadde, he eme to Frankfort solde laten voeren, darvan he denne dree stucke stockvisches myssede, de dessulven Tylen werdt to Frankfort nicht entfangen hadde. (Urteil):
Nademe Hennyng Meyer de sosteyn stucke vissches entfangen unde dat vorgelt vor sodane soesteyn stucke vissches upgeboert hadde, so moste Hennyng to den dren stucken vissches, de Tyle myssede, ant-worden.
NStB 1489 loh. bapt.
1489 Juli 18
432. Erbrecht. Frist von Jahr und Tag. Verschweigung. Zuspruch des Nachlasses.
Laurenß Berndes de jüngere, seligen Laurens Berndes eynes rusch-varwers wandages do he levede borgers to Lubeke sone, van deme sulven sineme vadere in desser naberorden sake vor deme Ersamen Rade to Lübeck vulmechtich gemaket alse van wegen sodanes erff-gudes alse eme van seligen Clawes Macken anders Grabouw genomet tom Stockesholm in godt den hem vorstorven angevallen were, is vor deme erschrevenen Rade to Lübeck irschenen, dar he denne vorgeven
264

heft laten, alse de Ersame Rath to Lübeck to jaere umme trendt Con-ceptionis Marie in jegenwardicheit Matheus Kogeler van Grabouw de sijk vormende to des erbenomeden Clawes Macken nagelatenen guderen de negeste erve to wesende affseggen hadde laten, dat id jar und dagh staen scholde van de tydt an dat de erschrevene Clawes Macke gestorven were, so were nu lange jaer und dagh vorschenen, und de erbenomede Matheus en queme hir nicht tor stede, so hapede de obgenante Laurenß Berndes, syn ergemelte vader und he weren de negeste erve to des vorberurten Clawes Macken nalaten guderen und settede dat to irkentnisse des Raedes; na besprake und rypeme rade de Ersame Rath to Lübeck hebben irkandt und affseggen laten in nabeschribener wise:
So denne de Radt affseggen hadde laten, dat id der erberurten erf-guder halven jar und dagh van der tydt an to rekende dat Clawes Macke in God vorstorven, und nu jar und dagh langhe umme kamen were und hir nemandt irschenen, de sijk neger getugedt hadde wan de obgenante Laurens Berndes, so were de sulve Laurens Berndes to des erberurten Clawes Macken nalatenen gudern de negeste erve und deleden eme sodane gudere to.
Schreven van bevele des Rades. Actum quarta Julij hora vesporum vel quasi anno etc. 89 tuge ....
NStB 1489 Visitationi Marie.
1489 Juli 18
433. Erbfall. Wiedereinbringung entfernten Gutes. Schuldenzahlung.
Hinrik Depembeke, Diderik Pothoff und Hans Wolters vormunder Wyben Wittenberges seligen Jacob Wittenberges nalatenen wedewen vor deme Ersamen Rath to Lübeck hebben tosprake gedaen to hern Johannen Brandeshagen, dat he uth seligen Elzeben Borchgerkes der erbenanten Wyben halffsuster dar to se de negeste erve si huse etlik geldt, sulversmyde und andere gudere uthgebracht und sunder recht syck underwunden hadde etc., begerende he sodane gudere wedder inbringen mochte; na ansprake, antwerde, rede, wedderrede, insage, na besprake und rypem rade de Ersame Radt to Lübeck hebben af-seggen laten:
Dat de erbenante her Johan alle de gudere wes der syn de he also uth der erbenanten vorstorven vrouwen huse gebracht heft den vorschre-venen vormunderen aver antwerden schal, dar van der sulven vorstorven vrouwen bewisliken schuldt to betalende, deme also besehende, wes dar denne averblivet, dat id darumme ga alse recht is.
265

Screven van bevele des Rades. Actum sabbato post Divisionis aposto-lorum hora vesporum vel quasi anno quo supra.
NStB 1489 Divisionis apostolorum.
1489 Juli 18 434. Weddertucht.  Verlängerung der Frist von Jahr und Tag.
De Ersame Raedt to Lübeck hebben twischen Thewes Kögeier an de ene und Laurens Bemdes an de ander siden etlikes ervegudes hal-ven, alse selige Clawes Macke anders Clawes Grabouw genomet tom Stockholme in god vorstorven nagelaten hadde, dar to de erben. Thewes de negeste erve vormende to wesen etc., na clage . . . affseggen laten:
Na dem erben. Thewes Kögheler na des Rades delinge, alse jar und dagh lange umme kamen van der tijdt an dat de erben. Clawes vorstorven was antokerende, hir tor stede myt synem bewyse nicht wer ersehenen und de Raedt sodane tydt noch verteyn dage dar enbaven hadde vorstrecket, so muste id dar by blyven alse de Raedt hyr bevom deshalven affgesecht hadde. Schreven van bevele des Rades.
NStB 1489 Divisionis apostolorum.
1489 um Juli 25 435. Nachbarrecht. Unleidliches Gewerbe.
De Ersame Rath to Lübeck hebben in den saken tuisschen Hanse Drevenstede eynen smede in der koppersleger dwerstraten wanende und sinen naburen ancleger an de eynen und Peter Wulve eynem gro-pengeter des erbenanten Hanses negesten nabur an de anderen syden na clage, antworde, rede, wedderrede, insage, na besprake unde rypem rade affseggen laten:
Na dem male in dem huse dar de erbenante Peter innwaenet in dor-tich jaren nene grapengeter gewanet und grapen gegaten heft, so en mach men dar inne ok nu nene grapen geten sunder der nabur willen. Schreven van bevele des Rades.
1489 Jacobi apostoli.
1489 um Aug. 1 436. Kindesannahme.  Haftung der Erbschaftsbesitzer.
Hans van Luden vor dem Ersamen Rath to Lübeck hefft tosprake gedaen to Hanse Fugen und siner hueßfrouwen van wegen etlikes
266

loeftes, alse selige Marcus Moleman deme erbenanten Hanse bij sinem levende gedaen hadde, dat he des erbenanten Hanses van Luden dochter vor syne dochter wolde holden und beraden, hapede, nach dem he sodane loeffte gedaen, so desulve Hans mit nogehaftigen tu-gen bewiset hadde und in der Stadt nedderste boek geschreven were, dat Hans van Luden lesen leth, scholde Hans Fuge myt siner hus-frouwen dar to antworden, nademe se des erbenanten seligen Marcus gudere underhanden hadden und dar inne seten etc., na clage, ant-werde, rede, wedderrede, insage, na besprake unde rypem rade de Ersame Radt to Lübeck hebben vor recht afseggen laten: Na deme male dat Hans van Luden myt der Stadt boke schuldt bewiset hadde, so mosten de ghenne, de Marcus gudere besitten, dar to antwerden. Screven van bevele des Rades.
NStB 1489 Petri ad vincula.
1489 um Aug. 15
437. Pfandrecht. Brautschatz.
(aus dem Niedergericht)
De Ersame Radt to Lubeke hebben in eneme geschulden ordele tusschen Laurens Uthrider und Anneken sines broders Juriens hues-frouwen ute deme neddersten rechte vor den sulven Radt geschulden na clage, antworde, insage, rede und wedderrede, na besprake und rypem rade vor recht laten afseggen in maten nabeschreven: Kan Laurens bewisen so recht is, dat ome dat gudt vorpandet sij er der frouwen brutschat in de guder quam, so mach he sijck an syn pandt holden; syn aver de guder beter dan sine schuldt, dar ga id umme so recht is. Jussu consulum.
NStB 1489 Assumptionis Marie virginis.
1489 um Sept 1 438. Landfracht. Irrtümliche Umladung. Haftung.
De Ersame Rath to Lübeck hebben in den saken tusschen Johanse van KöUen borger to Luneborgh an de ene und Herman Bock borger tho Lubeke an de andern siden etlikes vorlons und vracht dryer vate enbekeßesch   beers,   de   ummetrendt   Potterouwe   van den straten-
267

roveren entwey gehouwen weren, na clage und antworde, insage, rede und wedderrede, na besprake und rypem rade vor recht laten afseggen in maten nabescreven:
Na dem dat beer bedinget und vorvrachtet was, dat id de vorlüde de id to Lubeke1) hadden up geladen sodanes up eren wegen to Lubeke scholden invoren, hadden se denne dat beer to Luneborgh affgelecht und dat uppe andere wagenne geladen, und so upgehouwen were, na deme denne Hermen Bock dat beer nicht hadde entfangen, so en droffte he ok dar vor neyn vorgelt geven. Schreven van bevele des Rades.
NStB 1489 Egidii abbatis. J) Embeke?
1489 um Sept. 14 439. Treue Hand. Eigengebrauch. Vorrang.
De Ersame Rath to Lübeck hebben in den saken tuschen Clawese Kluntz an de ene und den testamentarien seligen Hinrik Hovemans an de anderen siden, soven stroe wasses halven, na clage und antworde, insage, rede und wedderrede, na besprake und rypem rade vor recht laten affseggen in maten nabescreven:
Na deme Hinrik Hoveman dat was to truwer handt gesandt is, und Hinrik dat was vorkofft heft und dat gelt by eme gekemen is, hebbe zij Clawes edder andere allike mechtich Hinrik denne nicht erlovet sodane gelt myt anderen synen gelde to bruken, so geit truwe handt vor. Schreven van bevele des Rades.
NStB 1489 Exaltationis sancte crucis.
1489 um Sept. 21 440. Schuldenwesen. Rang der nicht gesicherten Rente.
De Ersame Rath to Lübeck heft in den saken der renthener unde schuldener seligen Hans Mollers und sines seligen vaders seligen heren Cordt Mollers na besprake und rypeme rade vor recht afseggen laten: Dat, de Rente bij en hadde und nergen inne vorwiset weren, de mosten gelijck den schuldeneren in den nagelatenen guderen parten. Screven van bevele des Rades.
NStB 1489 Mathei apostolL
268

1489 um Sept. 29 441. Seewurf. Beweis. Schadenverteilung.
Schipher Clawes Utermarke vor deine Ersamen Rade to Lübeck heft tosprake gedaen to Diderik Eldendorpe, Heynen Schulten, Gerlich Tuyrhouwe und Hennen Hulße van wegen etliker gudere, de de erbenante schipher in groter nodt wedders und wyndeshalven in der ßee geworpen hadde, vorhapede sodane schade aver schip und gudt gaen scholde etc., na clage, antwerde, rede, wedderrede, insage, na besprake und rypem rade de erschrevene Rath to Lübeck hebben vor recht aff-seggen laten:
Wolde de schipher mydt sinem volke de he eyndels dar yegenwardidi hadde der beschedentliken twe weren myt sineme redite beholden und voreeden, dat sodane gudt wedders und wyndeshalven geworpen were, so moste sodane schade aver schip und gudt gaen .... Schreven van bevele des Rades.
NStB 1489 Midiaelis ardiangeli.
1489 um Okt. 4 442. Seefracht. Verspätete Ladung. Frachtfreiheit.
Wigandt Multer vulmechtich procurator Ludeken Bispendorpes bor-gers to Dantzijke vor deme Ersamen Rade to Lübeck heft tosprake gedaen to Jacob Amelunge vulmechtigen procurator Berndt Klevers borgers to Revele etliker vracht halven etc., van schipher Schomakers wegen, dar up de ergemelte Radt to Lubeke na clage und antworde, insage, bewise beider parte, na besprake und rypem rade vor recht leten afseggen in maten nabeschreven:
Na deme de schipher to Revele uppe de wijck boven de tijdt in deme serter benomet heft gelegen, heft he denne na der tijdt des kopmans ghudt nochtans ingenamen, so is men deme schipher dar neyne vracht plichtich. Schreven van bevele des Rades.
NStB 1489 Francisci.
1489 um Okt. 18
443. Urteilsschelte über die Tauglichkeit von Urkunden.
(aus dem Niedergericht)
Diderik Mey ancleger an de eyne myt eynen geschuldenen ordele ute deme neddersten rechte tegen Thonies Meyer etliker schult halven
269

und dat de sake to Tuckern im Lijflande in rechtes dwange solde hangen unvorscheden an de andern sijden vor den Ersamen Radt to Lübeck geschulden, dar vor beyde parte syn ersehenen, dar denne Thonies Meyer etlike breve van deme Vogede und Rade to Tuckern vorsegelt, dar inne betuget, was de sake dar in rechtes dwange han-gede, vorbrachte und lesen leth; hijr up de vorgemelte Radt na clage und antworde, insage, rede unde wedderrede, na besprake und rypeme rade vor recht leten affseggen aldus:
To bewisende, dat de sake to Tuckern in rechtes dwange hange, dar to sint de breve ghudt genoch. Screven van bevele des Rades.
NStB 1489 Luce evangeliste.
1489 Nov. 6
444. Ausbürgschah. Haftung des Bürgen.
(aus dem Niedergericht)
Cordt vame Hagen myt eynen geschuldenen ordele van dem nedder-sten rechte vor deme Ersamen Rade to Lübeck alse eyn ancleger heft tosprake doen laten to Marquarde Schachte van wegen tachtentich mark, de eme Berndt Schune van achte perden schuldich sij gewesen, welcken Berndt de erbenomete Marquardt uthe der hechte geborget hadde etc.; na clage, antwerde, rede, wedderrede, insage, na besprake und rypem rade de Ersame Rad to Lübeck hebben vor recht affseggen laten:
Na deme de erbenante Marquardt Schacht den gedachten Berndt Schunen uth der hechte geborget hadde, so moste he Corde vame Hagen dar to antwerden; hadde de sulve Marquardt deshalven jenige tosprake to Hanse Rutenberge eder yemande anders, dat id darumme ginge alse recht is. Tughe .... Screven van bevele des Rades ame vrijdage na Omnium Sanctorum.
NStB 1489 Martini episcopi.
1489 um Nov. 11
445. Gewerberecht. Brauhaus. Vermietung.
Hans Wolters, Tijtke Butzouwe, Hinrik Poggenzee, Hinrik Holste und Arnd Jolp myt sament etliken anderen eren naburen vor deme Ersamen Rade to Lübeck hebben tosprake gedaen to der Doringes-schen eynes huses halven in der beckergroven tusschen Tijtken Butzou-wen und Hinrik Poggenzee huseren belegen, dat se vor eyn bruw hueß vorhuret hadde, dat to voren doch neyn bruwhueß gewest were,
270

etc.; hiir up de ergemelte Radt na clage und antwerde, insage, rede
und wedderrede, na besprake und rypem rade vor recht afseggen in
maten nabeschreven:
Na deme male sodan hueß lange tijdt neyn bruwhueß were gewesen,
so mochte de frouwe dat ok vor neyn bruwhueß vorhuren noch eyn
bruwhueß dar von maken.
Screven van bevele des Rades.
NStB 1489 Martini episcopi,
1490 März 6 446. Bürgschaft. Teilleistungen. Leistungen an Erfüllungs Statt.
Gerdt Kerckrindc vor deme Ersamen Rade to Lubeke heft tosprake gedan to Johan Moire in der Alvestraten wonaftich, dat he eme gela-vet hedde vor Clawes vame Sande drehundert mark lub. und eyn paer leydesscher kledere, beschedentliken de dordehalve hundert marck in termynen alse up alle Wynachten dortich mark to betalende, dar up he eynen betalt und den andern vorwisset hedde und nu up Wynachten lest vorgangen were de derde termyn vorschenen, begerende, de Raedt ene dar to vormogen holde, dat he ene betalinge doen mochte, wente desulve Gerdt Kerckrinck myt Arndt Schynkel und Hermen Hutteroke de he bij sick hadde, den Johan Moire duesdans ok in de hande gelavet scholde hebben, wolde bewisen dat alsulck geloefte also wo vorberort is gescheen were etc., dar to Johan Moire antwerde. dat Gerdt Kerckrynck eme tovorn gesecht hadde, dat he eme myt deme sinen scholde betalen, und wolde eme visch geven etc.; na clage, antwerde, rede, wedderrede, insage, na besprake und rypem rade de er-schreven Raedt to Lubeke hefft de erbenanten tuge gevraget, wer dat loefte also wo vorberort togegaen were, und wer se dar to ere recht don wolden; dar to de tuge antwerdeden, dat in erer yegenwardicheit van Gerdt Kerckrynck aisulke worde so Johan Moire vorbrachte nicht gesecht weren, sunder Johan Moire alze Gerdt vorgeven hadde aisulk geld to betalende, gelavet hedde, des denne Johann Moire ok also slichtes tostundt; darup de Radt to Lubeke vor recht leten afseggen: Na deme Johan Moire tostunde, dat he in jegenwardicheidt der tuge so vorberort is aisulk geldt to betalende hadde gelavedt, so moste he Gerde Kerckringe betalinge doen. Screven van bevele des Rades. Actum vj Martii.
NStB 1490 Reminiscere.
271

1490 um März 21 447. Verpfändung. Beweiskraft des Stadtbuches.
Herman Tijlinges myt sinen medekumpanen vor deme Ersamen Rade to Lubeke myt Hanse Schütten borgere darsulvest synt ersehenen eyner vorpandinge halven, so Hanse Schotte vor sick und seligen Bernde Hovemanne vorpandet hadde inholt der Stadt neddersten boke anno etc. vijffundeachtentich Nativitatis Johannis baptiste, anhevende: Hans Schotte etc., dar entegen desulve Herman des kopmans to Bergen breff lesen leyt; hir up de Radt to Lubeke na clage und antwerde, na be-wise beider parte, ok na rede und wedderrede, na besprake und rypeme rade de vorgemelte schrijffte in der Stadt boke bij werde und macht delede. Schreven van bevele des Rades.
NStB 1490 Letare Jherusalem.
1490 um Apr.  4 448. Falsches Echtzeugnis.
Anneke Vritze vor deme Ersamen Rade to Lubeke heft lesen laten eyne schrijfft, so dat se echte und rechte gebaren und vor de negesten erven eres seligen vaders Hans Bresschen betuget was, nemande neger noch myt er gelike na etc., so de schrijfft hijr bevorn anno etc. acht-undeachtentich Quasimodogeniti geschreven steyt anhevende: Hinrik Hoppener und Hinrick Badendijk etc., welcke schrijfft gebyspraket worth in der wise so dat desulve Anneke van seligen Bretzschen ersten huesfrouwen were, dar he na der tydt eyne andere elike huesfrouwen genannten, dar he etlike echte kyndere na sineme dode nagelaten hadde, so were de vrouwe noch im levende und de weren sine negesten, ha-peden dat wol to bewisende; vorder solde idt bij deme Rade staen, wo se de unrechte tuchnisse wolden richten etc.; hir up desulve Raedt na besprake und rijpeme rade vor recht leten afseggen: Konde men bewisen, so recht were, dat selige Hans Bretzsche h sineme dode eyne eelike huesfrouwen und kyndere myt der sulven huesfrouwen hadde nagelaten, dat idt denne darumme genge so recht were. Schreven van bevele des Rades.
NStB 1490 Palmarum.
272

1490 um Apr. 4 449. Kaufvertrag.  Zurückbehaliungsrecht  bei  Nichtbezahlung.
Hans Petershagen vor deme Ersamen Rade to Lubeke heft tosprake gedaen to Alberte Beermanne dryer last koppers halven, de he eme recht unde redeliken vorkofft, darvan he eme tovorn eyne, darna de anderen toleveret hadde unde de dörden, nu dat kopper gecesen were, nu nicht toleveren wolde; dar Albert to antworde, dat he eme des kopes wol tostunde, avers Hans hadde ene to rechten tiden so nicht betalet, darumme hopede he, he droffte de dorden last nicht toleveren. Hijr up de ergemelte Radt na clage und antworde, insage, rede unde wedderrede, na besprake unde rypem rade vor recht laten afseggen: Nademe Albert Hanse des kopes tostunde, so moste he eme de derden last koppers ok toleveren; hadde he gebrek in der betalinge, dat idt darumme gynge, so recht is. Schreven van bevele des Rades.
NStB 1490 Palmarum.
1490 um April 7 450. Kommission. Erlös ist in treuer Hand.
De ersame her Johan Hertze rathman und Hans Pawes borger to Lubeke vor deme Ersamen Rade darsulvest hebben tospiake gedaen to den vormunderen und testamentarien seligen Hinrik Hovemans nemptliken Hermen tor Loo, Jurien Wulff unde Hans Krusman van wegen seligen hern Conradi wandages bisschopes to Abouw, nu deme capittele darsulvest tokamende, urame etlik geldt dat van welcken guderen alze van lasse unde botteren gekamen was, dar van de summe sij verhundert unde achtenden mark lub., welk geldt bij deme gedachten Hinrik Hoveman to truwer handt staen scholde etc., dar to de erbenanten vormundere antwerdeden, dat se etlike breve gefunden hadden van dem obgemelten seligen hern bisschoppe Corde to Abouw an Hinrik Hoveman gesant, de innehelden, dat Hinrik Hoveman etli-ken lass unde botteren entfangen hadde, an eme van demsulven bisschoppe gesant vor golt edder gelt to vorkopende und dat bij sijck staen scholde laten, eme schrivende wat darvan geworden were; ok so stunde in sei. Hinrik Hovemans boke geschreven, dat he sodane gudere vorkoft hadde, averst dat he dat betalt hadde, stunde dar nicht inne; welke vorberorten breve und boek in deme artikel wart gelesen etc.; na clage, antworde, rede, wedderrede, na besprake und rijpeme rade
18	273

de erschrevene Radt to Lubeke vor recht hebben afseggen laten: Na inholde des erberorten seligen hem bisschoppes to Abouw bresf und na Hinrik Hovemans boke were sodane gelt bij Hinrik Hovemanne to truwer handt. Sehr. v. b. d. R.
NStB 1490 Palmarum.
1490 um Apr. 18 451. Prozeßbürgschaft des Klägers.
De Ersame Radt to Lubeke hebben in den saken so Mathias van der Weser ankleger an de eyne tegen Ludeken Langen antwordesman an de anderen sijden anstellede na entopinge der clage, derwegen Lutke borgen van Mathiese begerde, na insage und wedderrede, ok so Ludeke syn beraedt begerde, na besprake unde rypeme rade vor recht laten afseggen aldus:
Na deme Mathias eyn ancleger were und Ludeke uppe eme noch nicht hadde gewunnen, so moste he ersten van eme scheden und he en droffte eme ok nene borgen setten, und dat Ludeke mochte syn beradt hebben to vulleme Rade. Screven van bevele des Rades.
NStB 1490 Quasimodogeniti.
1490 um Mai 9 452. Unwontlike buwete.
De Ersame Radt to Lubeke hebben in den saken tusschen Hinrike Moire anclegere an de ene und Hinrike Bockeshorn antwerdesman an de anderen syden na clage, antwerde, rede, wedderrede, na besprake und rijpen rade etliken buwetes halven,  alze de erbenante  Hinrik Bockeshom unwontliken buweth hadde, afseggen laten: Na deme dessulven Hinrikes nabure sodanes buwetes nicht to vreden weren, so moste he dat maken alze idt tovoren were gewesen. Schreven van bevele des Rades.
NStB 1490 Cantate.
1490 um Mai 9 453. Vollmacht. Vorkaufsrecht des Mieters.
De Ersame Radt to Lubeke hebben in den saken tusschen Bernde Smalehave an de eyne unde Hermanne Krukemeyer an de anderen
274

syden eynes huses halven na clage und antwerde, insage, rede und wedderrede, na besprake und rypem rade vor recht laten afseggen in maten nabescreven:
Herman, kone gij bewisen, dat gij van den vrunden de macht dat hues to vorkopende gehat hebben, hebbe gij Bernde dat hues denne ange-baden, und he sodane gelt alse eyn ander dar vor geven nicht hebben enwolde, so moeth Berndt uthvaren.
So heft Herman bewiset vor dem erbenanten Rade tor sulven tijdt dorch Nartich Smede und Diderik Krusemanne, dat he des huses mech-tich was to vorkopende, de dat wolden voreeden, der eede Berndt nicht hebben enwolde; vorder so tugeden Herman tor Loo und Hinrik Vortman, dat Herman Bernde dat hues tho kope angebaden hadde, dar to se ere recht to donde ok overbodich weren, welcker eede Berndt vorgemelt ok vorleyt und nicht hebben wolde; hijr up warth Bernde noch gesecht, dat he uthvaren moste. Screven van bevele des Rades.
NStB 1490 Cantate.
1490 um Mai 16 454. Eigentumsklage.
De Ersame Radt to Lubeke hebben in den saken tusschen Jaspers van Baken an de eyne und Hanse Bussouwen eynen bunthmaker an de anderen sijden eynes huses halven dat desulve Jasperus sijk begerde totoscrivende dat Hans sede syn to wesende unde eme dar ane nicht to en stunde, na clage und antwerde, insage, rede und wedderrede, na besprake und rypem rade vor recht afseggen laten: Wolde Hans Bussouwe dat hues entsetten, so moste he sine rechticheit entdecken und vorbringen; id genge denne dar umme so recht were. Schreven van bevele des Rades.
NStB 1490 Vocem Jocunditatis.
1490 um Mai 16 455. Beweislast des Klägers. Eideshand.
Cordt Slubeke, Arndt Wilde und Hinrik Nurdemeyer vormundere und testamentarii seligen Hinrikes vam Hagen vor deme Ersamen Rade to Lubeke hebben tosprake gedaen to den testamentarien seligen Dethleffs Krusen van wegen twyerhundert mark de selige Dethleff seligen Hinrike vame Hagen vor seem schuldich syn scholde, so se wol
«•	275

nabringen und betugen konden; vorder spreken de sulven testamen-tarii seligen Hinrickes vame Hagen noch umme twehundert mark de deme Gadeshuse to Ilien to quemen, de eme Hinrick ock gelend hadde, dat se seligen Dethleves vormunderen to eydes handt leden, dat se dar van neyne schriffte noch cedelen in dessulven Dethleves boken hadden befunden etc.; hijr up de ergemelte Radt na clage und antwerde, insage, rede und wedderrede, na besprake und rijpem rade vor recht leten afseggen in maten nabescreven:
Cordt, na deme gij eyn ancleger syn, wes gij denne konen bewisen so recht is, des möge gij geneten, avers der latesten twehundert mark, so gij en dat to eynes handt leggen, so moet eynes handt eynes handt losen. Schreven van bevele des Rades.
NStB 1490 Vocem Jocunditatis.
1490 um Juni 15 456. Erbschichtung.  Anfall.
De Ersame Radt to Lubeke hebben in der sake Conrades und Cla-weses Nudters an de eyne und Jurien Nudters eres halffbroders an de anderen sijden der nagelatenen gudere eres seligen vaders na clage und antwerde, insage, rede und wedderrede, ok vorhoringe unde le-singe meningerleye schriffte in dem neddersten boke hir bevorn ghe-schreven, na besprake und rijpeme rade vor recht laten affseggen in maten nabescreven:
Conraedt, alse gij denne myth juwen broder Clawese van anbegynne hebben gespraken umme vederlike erffschichtinge, schole gij alle gudere des vaders delen, beholden den anderen eren moderliken anvall. Schreven van bevele des Rades.
NStB 1490 Viti martiris.
1490 um Juni 22
457. Totschlag.   Urteilsvoraussetzungen.
(Burg auf Fehmarn)
De Ersame Raedt to Lubeke hebben in den saken tuschen Hans Glume unde Everde Betzoldes etliker slachtinge halven so Everdt seligen Clawese Vorbeken geslagen hadde, derwegen eyn geschulden
276

ordel van dem Rade tor Borgh uppe Vertieren vor den Radt to Lubeke
was geschulden, de denne na vorhalinge der sake an beiden siden, na
besprake un rypem rade leten affseggen alduß:
Na dem de sake doet slachtinge angeyt unde de handdadige hie nicht
jegenwardich en is un ok neyn kleger, so kan de Radt dar up ok nicht
richten.
NStB 1490 Decem milia martirum.
1490 um Juni 22 458. Besäte. Stundung.
Margrete Bone vor deme Ersamen Rade to Lubeke heft tosprake gedaen to Hanse Jungen alse umme hundert eyn unde twintich mark soes Schill, de bij deme sulven besätet weren, dat denne dorch de ersamen her Hermanne van Wickeden unde Hermanne Claholte was bededinget, dat id jaer und dagh staen scholde to Margreten besten, dat se idt bynnen der tijdt mochte entsetten etc.; hir upde vorgemelte Raedt na clage . . . laten affseggen:
Na dem id so bededinget were, so vorgemelt is, hadde denne Margrete de besäte bynnen der tijdt nicht entsath und Hans Corde Crane dat geldt do overgegeven hadde, so en dröffte Hans dar to ok nicht antworden. Schreven van bevele des Rades.
NStB 1490 Decem milium martirum.
1490 um Juli 2 459. Umstrittene Gläubigerschaft.   Zahlung gegen Bürgschaft.
Hinrick Houwbergh to Lubeke wanhafftich und Hans Houwbergh syn broder uth deme lande to Holsten vor deme Ersamen Rade to Lubeke hebben tosprake gedaen to Tymmen Schröder und Johan Le war den borgere to Lubeke vorschreven, umme vertich mark de se eme etliker sake halven togesecht scholden hebben, dar to Tymme Schröder und Johan Lewarden antwerdeden: mochten se vorwissinge hebben vor namaninge, so weren se sodane gelt uthtogevende aver-bodich, wente dar weren noch meer lüde to den dat mede to queme; na clage . . . hefft de erschrevene Radt to Lubeke vor recht affseggen laten:
277

Schulden de vorschreven Tymme Schröder und Johan van Lewarden aisulk vorberort gelt uthgeven, so mosten de erbenomeden beiden bro-dere ene borgen setten vor namaninge. Schreven van bevele des Rades.
NStB 1490 Visitationis Marie.
1490 Juli 7 460. Klage nach toter Hand.  Eid der Testamentarien.
Margarete Bone seligen Hinrik Bonen nalatene wedewe to Gijff-horne wanende vor deme Ersamen Rade to Lubeke heft tosprake ge-daen to Hanse Pawese, Hermen Rückerdinge und Dithmer Prediker, vormundere und testamentarien seligen Gerdt Predikers wandages do he levede borgers to Lubeke, umme eyne sulverne schalen vorguldet unde umme soes sulveren lepele, de ereme seligen sone Baltazar Bonen tokamen scholden, weldke clage desulve Margarete ene to eedes handt lede; dar to de erbenanten vormundere antwerdeden, dat se van sodaner schalen und lepelen ereme sone tobehorende nicht en wüsten etc., na clage . . . vor recht affseggen:
Na deme de vorbenante Margarete den vormunderen sodane sake to eedes handt lede, so moste na desser Stadt rechte und wanheide eyn van den vormunderen dar vor sweren; wene se van den dreen uth-köre; so koes desulve Margarete van den vormunderen Herman Rük-kerdindc, dat he er dar vor sweren scholde; so hefft desulve Hermen van syner und der anderen vormundere wegene to Gade und den hil-gen rechtes stavedes eedes geswaren, dat se van neyner schalen noch lepelen wüsten seligen Baltazar Bonen ereme sone tokamende, weldken eedt de vorgemelte Margarete hefft genamen unvorlaten, so dat de vormundere deshalven van eer myt rechte syn ghescheden. Schreven van bevele des Rades. Actum vij Julii.
NStB 1490 Visitationis Marie.
1490 um Juli 15
461. Bürgschaft.
(aus Plön)
Ludeke Werhagen myt eynen geschulden ordele van deme Rade to Plöne vor den Ersamen Radt to Lubeke tegen den duchtigen Dethleve van Tynen geschulden twelff marke halven etc., dar up de Radt to Lubeke na clage und antworde, insage, rede und wedderrede, na be-sprake und rijpem rade vor recht afseggen laten in maten nabescreven:
278

Synt sodane twelff marck in de twehundert soes mark und veer Schillinge lubesch, so hijr bevorn anno etc. negentich Nativitatis domini staen geschreven1), gerekent und alse denne Dethleff aller schult und sake myt alle dat dar ane klevet, so he to seligen Marcus Sassen hadde, hefft vorlaten, so dorven de borgen dar vorder nicht to ant-worden. Schreven van bevele des Rades.
NStB 1490 Divis. Apost.
1490 um Juli 15
462. Besäte.   Unwirksamkeit, wenn der Hauptprozeß anderwärts anhängig.
(aus dem Niedergericht)
De Ersame Radt to Lubeke hebben tusschen Diderike Stuven vul-mechtigen procuratori Albert Kleynen ancleger an de eyne und Thomas Millinckhusen antwordesmanne an de anderen sijden, so se myt eynem geschuldenen ordele van dem neddersten rechte vor den er-
*) NStB 1490 Nativ. Dni. lautet:
Schelinge und twedracht is gewesen tusschen den duchtigen Dethleff van Tynen an de eyne und den vulmechtigen procuratoribus, den selige Marcus Sasse schuldich is gebleven an de anderen sijden, twijer hundert soes mark und veer Schill, de desulve selige Marcus Dethleve schuldich gebleven sal syn, dar over se dorch erer beyder vrunde der vorberorden schult und sake halven myt alleme dat dar ane klevet und uth entspraten is beth an dessen jegenwardigen dagh nichtes myt alle buten bescheden synt vorliket, gutliken und entliken vorscheden in maten nabescreven: So dat de vorgemelte procuratores und vul-mechtige der gemeynen schuldener demsulven Dethleve hundert und viff unde dortich mr. lub. solen entrichten, vornogen und betalen, der sijk Dethleff tor noge und wol bekant vor dessen boke erkande, und hir upp heft desulve Dethleff vor sik und sine erven und alle de dat belangen mach desulven procuratores, de gemeynen schuldener den sei. Marcus schuldich gebleven is und erer aller erven van der vor-gemelten anclage myt alleme dat dar ane henget und klevet und uth entspraten is beth an dessen dagh nichtes myt alle buten bescheden to eyneme gantzen vullenkamenen ende (hefft) quitert und vorlaten, gentzliken quyt, leddich und loes, dar up nicht meer to sakende noch to sprekende in neynen tokamenden tijden, allet sunder wedderrede, behelp und argelist. Tuge . . .
279

schrevenenen Rade etliker besäte halven synt ersehenen, na clage, ant-worde, rede, wedderrede, insage, na besprake und rypeme rade vor recht äffseggen laten:
Na dem de ancleger to stunde dat hir to Lubeke de besäte vorhen gesehen were und de sulve ancleger dar na sick to Stade in dat Recht gegeven hadde und en dar sulvest eyn stekerechtdagh gelecht were, so were hir de besäte loes.
NStB 1490 Divisionis apostolorum.
1490 um Aug. 15 463. Auftrag. Haftung des Vertreters. Auslagenersatz. Beweis.
Hans Mulich, borger to Lubeke, vor deme Ers. Rade darsulvest heft tosprake gedaen to Merten Ruyaner, borger tome Holme, dat he eme bevalen unde geheten hadde van Swanth Nyelsen1) wegen etlike bas-suner deme sulven Swande to bestellende unde in Sweden to sendende, deme he up des ergen. Merten hete unde bevel also gedaen, etlike bassuner bestellet hadde, den he so gudt 17V2 mark an gelde gedaen, alse twen speiluden twe gülden, de in Sweden nicht gekamen weren, unde dem eynen de in Sweden gekamen was alse vor eyne trummetten myt eyneme voder dree mark und an klederen, redem gelde und anderen tuge sik belopende up vovteyndehalve mark, so dat de summe tosamende sij achteyndehalve mark, unde dar to hebbe he den eynen bassuner verteyn weken myt sijk in kost geholden, alse he dat myt etliken tughen dar jeghenwardich wesende wolde betugen etc., dar to Merten Ruyaner antwerde und tostunt, dat he van sines hern wegen Hanse Mulichen heten hadde de bassunere to bestellende. Na ansprake, antwerde, rede, wedderrede, insage, na besprake unde rypem rade de Ersame Radt to Lubeke hebben vor recht afseggen laten:
Na deme Merten Ruyaner tostunde, dat he Hanse Mulichen geheten und bevalen hadde sodane bassuner Swante Nyelssen in Sweden to sendende, wes denne Hans Mulich tugen konde, dat he ene gedaen hadde, und wes he myt sineme eede beholden wolde wo lange he den eynen spelman in kost geholden hadde, dat muste he eme wedder-geven und betalen.
NStB 1490 Ass. Marie virg.
*) des schwedischen Reichsrates.
280

1490 um Aug. 15 464. Erbschaftsklage.   Vollmacht des Miterben.
De Ersame Radt to Lubeke hebben in den saken tusschen Jaspers van Baken van deme eynen und Hanse Bussouwen syneme steeff-vader van deme anderen dele van wegen eynes huses dar desulve Hans inne wanede, dat de erbenante Jaspers van Baken syner seligen moder äff und sick und sineme broder totosdirivende begerde, na des-sulven Jasperus van Baken vorgevende unde Hans Bussouwen insage, na besprake unde rijpeme rade afseggen laten:
Na deme male Hans Bussouw dar insage hadde unde sede, dat de ob-gemelte Jasperus van Baken van synem broder macht hebben scholde up dat he syner ansprake notloes syn mochte, so moste he macht hebben van syneme broder. Schreven van bevele des Rades.
NStB 1490 Assumptionis Marie virg.
1490 um Aug. 24 465. Bestrittene Vormundschaft.  Beweis.
De Ersame Radt to Lubeke hebben in den saken tusschen Hanze Bussouwen an de eyne und den vormunderen seligen Beken van Baken und erer kynder van erem ersten manne seligen Everde van Baken und er gebaren, alse de ersamen Hennyng Pynnouwen und Mathias Grevenstede borgere to Lubeke, na clage und antworde, insage dersulven Beken sone Jasperus van Baken, de er nicht vor vormundere tosteden und bekennen wolde, na rede . . . affseggen: Wolden de erbenomeden vormundere ere recht und eede dar to doen, dat se vor deme vorgemelten Rade to Lubeke to Beken van Baken und eren vorgemelten kynderen to vormunderen gekaren, so moste dat dar by blyven. Schreven van bevele des Rades
NStB 1490 Bartholomei apost.
1490 um Aug. 24
466. Schlägerei. Entweichen. Klageverlust.
(aus  dem  Niedergericht)
De Ersame Radt to Lubeke hebben in den saken tusschen Wilhelm Rabben van Bylevelde an de ene unde Herman Messman borger to
281

Lubeke etliker slachtinge halven an de anderen syden, so dat vor se ute deme neddersten rechte was geschulden, na clage . . . laten affseggen:
Konde Hennan Messman dat betugen so recht is dat Wilhelm der slachtinge halven sij geweken, so en dorff he ene högher nicht anspre-ken. Schreven van bevele des Rades.
NStB 1490 Bartholomei apost.
1490 um Aug. 24 467. Punktierte Eideshand.
De Ersame Radt to Lubeke hebben in der sake der mysshegeli-cheidt, clachte und tosprake, so Mathias van der Weser tegen Ludeken Langen geclaget, vorgegeven und eme to eedeshandt gelecht, ok etliker puncte der sick desulve Mathias beholden heft, na clage . . . afseggen laten:
Ludeke, na deme juw Mathias dre punkten eedes hand gelecht hefft, wille gij denne juwe recht dar to doen, dat gij eme dar van nicht plege syn, dar mede möge gij entstaen; avers so Mathias sijck juwer vrouwen edeshandt und der vencknisse halven heft vorwaret unvor-sumet, dar ga idt vurder umme so recht is. Schreven van bevele des Rades.
NStB 1490 Bartholomei ap.
1490 um Sept. 8
468. Unbesessene als Zeugen gegen Unbesessene.
(aus dem Niedergericht)
De Ersame Radt to Lubeke hebben eynes geschuldenen ordels halven in den saken tusschen Hermanne Messmanne an de eyne unde Wilhelm Rabben an de anderen sijden, etliker slachtinge und tuch-nisse halven etc., na clage, antworde, insage, rede und wedderrede, na besprake und rypen rade vor recht affseggen laten aldues: Na deme de beclagede unbeseten is, so mach de kleger myt unbesete-nen em overtugen, so hoch de sake is.
NStB 1490 Nativitatis Marie virg. 282

1490 um Sept. 14
469. Schlägerei. Gewillkürte Gerichtszuständigkeit.
(aus dem Niedergericht)
De Ersame Radt to Lubeke hebben in den saken eynes geschulde-nen ordels ute deme neddersten rechte vor den Radt geschulden etli-ker slachtinge halven tome Moeslinge bescheen, na clage . . . affseg-gen:
Kan men bewisen so recht is, dat de jenne de geslagen is syne sake tome Mösslinge ut to dragende vorborget eder sijck vorwille-koret hefft, des mach men geneten; kan men des ok so nicht bewisen, hetft de kleger sine sake hijr to Lubeke denne begundt, so mot he se hijr ok uthdregen. Schreven van bevele des Rades.
NStB 1490 Exaltationis s. crucis.
1490 um Sept. 29 470. Amtsverbot für den in Lübeck Ungedienten.
De Ersame Radt to Lubeke hebben in der sake tusschen den dreye-ren to Lubeke an de eyne und Herman Nath de sijck eres amptes en tho vorvanghe underwunde an de anderen sijden, na clage . . . aff-seggen laten:
Na deme Herman Nath hijr in deme ampte der dreyer so wontlick were nicht hadde gedendt, so mochte he des amptes hir nicht bruken. Schreven van bevele des Rades.
NStB 1490 Midiaelis ardiang.
1490 um Okt. 4
471. Gefangenschaft, Schadenersatz. Gesamtschuld. Persönliche
Anwesenheit.
Mathias van der Weser vor deme Ersamen Rade to Lubeke heft tosprake gedaen to Ludeken Langen der vencknisse halven in deme lande to Brunswick, dat witlik und openbar were, hopede he wes eme dat hadde gekostet scholde eme Lutke halff betalen; vorder vorwarde sijck Mathias Ludtken huesfrouwen edes handt unvorsumet, hopede ok se scholde personlik dar wesen alse he syne clage entdeckede etc.; hir up de Radt to Lubeke na clage . . . leten affseggen:
283

Dat  Mathias  se  samptliken  mochte   anspreken  und  dat  se  beyden Ludke unde syn huesfrouwe yegenwardich mosten wesen. Schreven van bevele des Rades.
NStB 1490 Francisci confessoris.
1490 Okt. 15
472. Passivlegitimation des Vormunds.
(nach Reval)
Ersamenn hemn, dath ordell vonn iw twusschenn Hans Warmbekenn eins, unnd Johann Boeßmane anders deils, ethliger Schuldth unnd rekenschop halvenn, affgesprakenn unnd ahnn unnß uthgegan-genn hebbe wy enthfangenn dusses ludes: Hans Warmbeke, Na deme die Sake nicht Johann Boeßmanne, sunder Rothger Voonnanne belangende, So erkenne wy hie iw nicht alleine plege ßie thoandthwordende, sunder scheleth iw der Sulvigenn sake wes, so möge gy zeligenn Rothger einenn vormundere ansprekenn etc. — Dath sulvige iuwe ordell bestedigen unnd bevestigenn wy. Datum Lübeck denn vrigdach vor Galli. Anno etc. xc. Bur(germeistere) unnd rath(manne) Lub(icenses).
Cod. ord. Rev. Nr. 38.
1490 Okt. 15
473. Rechnungslegung. Eid. Verzicht.
(nach Reval)
Ersamenn hernn, dath geschuldene ordell, vonn iw twuschenn Hans Warmbeckenn eins, Gothschalck Becker andernn deil ethliges kornes halvenn affgesprakenn, hebben wy enthfangen, Ludeth alsus: Hans Warmbeke, nha deme Juwe fulmechtige Symon Forste van Gothschalck Becker bescheid unnd rekenschop geeschet hefft van deme körne by geschworenen eydenn unde he dar van deith bescheidth unde rekenschop woe die rogge hen gekamen is, by syner eedenn, der hie over-bodich is gewesenn todoende, unde gy die nicht hebben willen upneh-men, So Irkenne wy dath Gothschalck eede vorgebodenn hasst, dar is he affgescheidenn — Welck Iuwe affgesprakene ordell dath wy nha unßem rypem raede confirmeren bevestigenn und bestedigenn In krafft desses breves.
Datum Lübeck denn vridach vor Galli. Anno etc. xc. Burgerm(eistere) und Radth(manne) der Stadth Lübeck.
Cod. ord. Rev. Nr. 39. 284

1490 um Okt. 16
474.	Unterlassene Benennung von Zeugen. Klageverlust.
Mathias van der Weser vor deme Ersamen Rade to Lubeke hefft tosprake gedaen to Ludeken Langen etliker schrijffte halven, derwegen he tuge uppe und tegen Ludeken wolde voren, dar to en Ludeke nicht steden noch inrumen wolde, deshalven Ludeke eyne schrijfft hir bevorn geschreven begerde to lesende innehebbende de vijff puncte, van den dren puncten Ludeke myt rechte was gescheden; so hadde sick Mathias do nichmeer dan syner huesfrouwen eydeshandt und de vencknisse in deme Lande to Brunswijck beholden, so der Stadt Lubeke bock clarliken hadde begrepen unde he myt framen luden ok wol konde nabringen etc.; hijr up de vorgemelte Radt na clage . . . leten affseg-gen in nabeschrevener wise:
Na deme sijck Mathias in syner lesten clage neyner tuge beropen noch benomed hadde, so moste id dar by blyven unde Ludeke dorffte eme nicht vorder dan to den twen vorgemelten stucken alse siner huesfrouwen eedes handt unde to der vencknisse antworden. Schreven van bevele des Rades.
NStB 1490 Galli abbatis.
1490 um Okt. 25
475.	Haftung des Brautschatzes. Anfechtung. Verwissung.
Hinrik Olderogge vor deme Ersamen Rade to Lubeke hefft tosprake gedaen to Tybbeken syner huesfrouwen etc., dar up de vorgemelte Radt na clage . . . leten affseggen:
Wo wol desulve Tybbeke lange hadde vorbeidet dat eres mannes gudere vorvolget und vordaghedinget weren, wolde se denne myt erem rechte beholden, dat se nicht hadde geweten dat sodanes ereme brutschatte to vorvange were, so mochte se eren brutschatt noch vryen; wolde Hinrik ok der gudere bruken, so moste he er eren brutschat vorwissen. Schreven van bevele des Rades.
NStB 1490 Crwpini unde Crispiniani märt.
1490 um Okt. 25 476. Fracht. Beweis der Ladung.
De Ersame Radt to Lubeke hebben in den saken tusschen Werner Buxtehuden unde schipher Swyne eyner smalen türmen tynnes halven
285

de schipher Swyn so Werner clagede eme vorbistert unde vorlaren
hedde, na clage . . . laten affseggen:
Schipher, na deme juwe schryvere tosteit, dat he veer ghrote und twe
smale tunnen ingeschreven hebbe, und Werner, alse gij denne eyne
smale droge tunnen to wagenne to Travemunde dar baven noch nage-
bracht und ingeschepet hebben, dat gij so nabringen konen, na deme
gij  denne eyn ancleger  syn, wes  gij  konen bewisen, des möge gij
geneten.
Schreven van bevele des Rades.
NStB 1490 Crispini et Crispiniani martirum.
1490 um Nov. 1
477. Nachbarrecht. Stadtbuch. Jüngerer Eintrag iötet den älteren.
(aus Demmin)
Arndt Struck an de eyne unde Hinrik Techmer an de anderen sijden myt eyneme geschuldenen ordele van deme Rade to Demyn utgegaen vor den Ersamen Radt to Lubeke geschulden syn ersehenen eynes huses und buwetes und beneminge etliker lucht halven, deshalven twe schrijffte in der Stadt boke to Demyn solden syn geschreven, des Hinrik hopede, de leste schrijfft scholde de ersten doden etc., na clage . . . laten afseggen:
Hefft de erste schrijfft begrepen dat men Arndt in sineme huse de lucht nicht vorbouwen noch benemen schole mögen, und is id den in der lesten schrijfft nicht vorwart, so moet id denne noch bij der ersten schrijfft bliven und men mach Arnde syne lucht nicht vorbouwen. Schreven van bevele des Rades.
NStB 1490 Omnium sanetorum.
1490 um Nov. 2
478. Testamentsbestätigung.   Geistliche dürfen nicht Testamentarien oder Vormünder sein.
(Ein in den Rat eingebrachtes Testament wird verlesen und vom Rat in der Hauptsache für wirksam erklärt,)
jodoch mit alsulkem beschede, dat de geistlike personen darinne bestemmet na wonheit unde der Stadt Lubeke rechte nene testamenta-rien unde vormundere wesen mochten.
NStB 1490 Omnium sanetorum. 286

1490 um Nov. 11 479. Treue Hand. Beweis nach toter Hand.
De Ersame Radt to Lubeke hebben in den saken tusschen den schuldeneren den selige Hinrik Hoveman van truwer handt wegen schuldich is gebleven und Johanse Crucemanne vijffundetwintichhun-dert unde vijffundenegentich marck lubesch, dat desulve Johanns sede, he bij Hovemanne ok to truwer handt gelecht hadde etc., na clage . . . äffseggen laten in maten nabescreven:
So de Radt er gedelet hebben hude aver verteyndagen: Konde Johannes Cruceman dat nabringen myt besetenne bürgeren so recht were, dat sodane gelt bij Hovemanne to truwer handt gelecht were, des mochte he geneten; und alse den tugen do ere beraedt were gegeven, konde he dat denne so noch so recht is bewisen dat he des genote, avers offte yenige tuge dar mede werden de do se bedaghdinget und benomet worden neyne besetene borgere geweset wem, al weren se na der tijdt besetene borgere geworden, de mochten neyn tughe to der sake wesen. Schreven van bevele des Rades.
NStB 1490 Martini episcopi.
1490 um Nov. 19
480. Eigentumsklage. Beweis. Part und Anteil.
(aus dem Niedergericht)
Mester   Kersten  Pawest   eyn  barberer   unde   Jorien   Schriver   van Dantzijke myt eyneme geschuldenen ordele ute deme neddersten rechte vor dem Ersamen Rade to Lubeke etlikes wagenschotes und schult halven, so Brockmöller mester Kersten schuldich scholde syn gewesen, syn ersehenen, dar up desulve Radt na clage . . . leten affseggen: Wolde Jurien syn recht dar to doen, dat sodane holt syn were und Brockmöller dar neyn parth edder deel ane hadde, des mochte he geneten. Schreven van bevele des Rades.
NStB 1490 Elizabeth vidue.
1490 um Nov. 19
481. Frauengutsansprüche bei Ehebruch.
(aus dem Niedergericht)
Hinrik Domes und Clawes Kaie myt eynen geschuldenen ordele ute deme neddersten rechte vor den Radt to Lubeke geschulden synt er-
287

schenen eyner vrouwesnamen halven etc.,  dar up  desulve  Radt  to
Lubeke na clage . . . leten affseggen in maten nabescreven:
Na deme de vTouwesname eynen anderen man, er se myt Hinrik Domes
in vruntschup edder rechte was vorscheden, genomen hadde, so dorffte
er Hinrik dar to ock nicht vorder ant worden.
Schreven van bevele des Rades.
NStB 1490 Elizabeth vidue.
1490 um Nov. 30 482. Rechtskraft auswärtiger Urteile.
Reyneke Govelt van Mynden vor deme Ersamen Rade to Lubeke hefft tosprake gedaen to Diderike Tottelstede borger to Lubeke umme negentich gülden ok etliker gewalt de he eme gedaen und syne slotele to syneme keller gewaltliken genamen scholde hebben etc., welke sake doch to Brunswijck schal wesen myt rechte vorscheden, so Diderick sede und myt openen vorsegelden breven de van den Richtehern ok deme Rade to Brunswijck dergeliken van deme Rade to Lubeke vorsegelt de dar gelesen worden, clarliken bewisede und de sulve Diderick stimmt der gewalt ok nicht to, so worden ok des erghenanten Reyneken breve gelesen etc.; hir up de sulve Rad na clage . . . affseggen laten alsus:
Reyneke, na den Schriften und breven de Diderick van den Richtehern und Rade to Brunswijck vorsegelt lesen heft laten, na deme he myt rechte dar van juw gescheden is, so en darf he juw hijr dar to vorder nicht antworden. Schreven van bevele des Rades.
NStB 1490 Andree apostoli.
1490 Dez. 1
483. Bönhase. Arbeitsverbot. Verhöhnung. Jagd. Gewalt. Vergleich.
Berndt Meyer eyn Schröder vor dem Ersamen Rade to Lubeke hefft tosprake gedan to dem ampte der Schröder bynnen Lubeke etliker overvallinge, ok dat se ene hadden laten yaghen und in borgen hande bringen, des se eme denne teyn mark in gutliker vorlikinge gewaltliken scholden afgedrungen, syne eelike huesfrouwen vorachtet, ene to mer-malen yagen laten, ene vorspraken und voryaget scholden hebben, des he to hoen, schaden, vare lyves und levendes und vorderve were gekamen, welken overval, injurien, gewalt und andere he achtede und
288

taxere dar he so rijke were wolde he lever veerdusent ducaten vorlesen dan he sodans lyden wolde etc., hir to dat ampt der schroder leten antworden, dat he ere ampt myt unrechte angetastet hadde, wes se denne deshalven an eme hadden begangen, hadden se myt rechte ge-daen, hapeden se dat wol doen hedden mögen sunder broke, ok weren se ghutliken vorliket, to syner und syner vrunde begere, de dat van dem Rechte in vruntliken handel kamen to latende gebeden hadden, se hadden ok syne erliken husfrouwen nicht vorachtet, ene ok nicht vorspraken noch vorjaget, sunder he hadde baven de vruntliken vor-likinge und sinen willekor ere ampt wedder angevangen, dar umme se ene to meermalen myt rechte hadden beclaget und to redite vorboden laten, des he nicht hadde geachtet, aldus stunden se dar und vorboden sijk eme noch to donde allent wes recht were, dat de ergemelte Radt erkennen, under langen vorhale der clage und antworde etc.; hir up de vorgemelte Radt na clage und antworde, insage, rede und wedderrede, na besprake und ripen rade leten afseggen aldus: Berndt, na deme gij dat sdiroder ampt nicht hebben gewunnen, so möge gij dem ampte to vorvange hijr ok nicht neygen; hebbe gij et dar en baven gedaen und syn darumme bij de weddeknedite to redite vorbadet und gij nidit syn gekamen, hebben iuw denne de sdiroder myt den knechten des rechten laten soken, dat mögen se sunder broke gedaen hebben; aver so gij tostaen dat gij myt den schrodern vruntliken syn vorliket, doch seggen, gij syn myt gewalt dar to gedrungen, unde vorder dat de sdiroder juw voraditet und vorspraken solen hebben, wes gij des nabringen und bewisen konen so redit is, des bringet juwe tuge und bewijs am vrijdage negestkomende tor vesper, de tijd wij juw uthsticken, de Rad will juw helpen allent wes recht is. Sdireven van bevele des Rades am midtweken na Andree prima mensis Decembris hora vesperorum anno quo supra.
NStB 1490 Andree apostoli.
1490 Dez. 3 484. Stekerechttag. Vertagung wegen fehlender Zeugen.
Berndt Meyer eyn schroder vor deme Ersamen Rade to Lubeke myt deme ampte der schroder ame vrijdage na Andree to vesper tijdt na deme afsproke hir bevom am midtwekenne besdieen syn ersdienen, dar de sulve Berndt protesterde dat he van den pawestliken breven nidit wolde treden, sede vorder, so alse eme am vorghangenen midt-
19	289

weken van deme Ersamen Rade to Lubeke were togevunden, dat he uppe hude syne tuge und bewys scholde vorbringen, so konde he syne tuge und vrunde uppe hude nicht hebben, begerende unde bath darumme eme de sake beth tome anderen redbtdage to stunden und uptoruckende, und dat de Radt syne tuge wolde laten vorbaden etc.; hir up dat ampt der schroder leten antworden, dat de Rad en uppe hude eynen stekerechtdagh vortekend hadden, na deme Bemdt denne syne tuge und bewys nicht vor en brachte, so hopeden se, Berndt scholde vellich und de Radt scholde erer to lyke eren und rechte allerdinge mechtich wesen etc.; hir up de Radt na clage . . . leten afseggen: Berndt, so sijk de Radt vormals hebben vorbaden, dat se iuw aver dat ampt der Schröder willen helpen allent wes recht is, des syn se noch overbodich, und alse gij denne seggen dat gij iuwe frunde und tuge nu nicht hebben konen und gij bidden und begern de dinge iuw to gude beth to deme anderen rechtdage willen stunden unde vorstrecken, deme wil de Radt uppe iuwe bede und begere also doen unde sodanes, na deme id vele hilger daghe syn, beth uppe hude aver achtedagen stunden, unvorvencklick und unschedelick beyden parten eres rechten; wille gij alsedenne van tugen edder vrunden dar yemande bij hebben, erlovet und vorgunth iuw de Radt dat gij de mögen laten vorbaden. Schreven van bevele des Rades.
NStB 1490 Conceptionis Marie virginis.
1490 Dez. 10
-185. Stekerechttag. Verlust der Sache, weil Zeugen nicht vorgebracht.
Berndt Meyer eyn schroder vor deme Ersamen Rade to Lubeke am teynden dage des mantes Decembris to vesper tijdt mit dem ampte der schrodere dar sulvest is ersehenen, dar desulve Berndt protesterde dat he van den pawestliken breven nicht wolde treden, begerde vorder he hadde dar eyne schrijfft dat de Radt de hören unde lesen wolden laten, dem also beschach unde de schrijfft gelesen wart, welke schrijfft denne eyn libel unde sine clage was, dar up de schroder leten antworden, dat se de schrijfft nicht annameden, wante en uppe hude eyn stekerechtdach gelecht und to Berndes beger vorlenget were, dat he syn bewys scholde vorbringen, so weren ok in der schrijfft vele punete dar up dorch den Ersamen Rad alrede recht gespraken und afgesecht were; aldus wart deme sulven Bernde gevraget, offt he ok ander bewijs hadde, dar to he neen sede, avers de sake were beyde geistliken und wertliken witlik, he hadde sick avers vorhopet, de Radt scholde sine tuge vorboden hebben laten; dar up wart geantwordet,
290

de Radt de seten dar vor richtere und nicht vor parte; se hadden eme gegundt und vorlovet, wolde he yemande laten eisschen und vorboden, de eme in siner sake solden tugen, dat hadde he doen mögen etc., na clage, antworde, insage, rede, wedderrede, na besprake und rypen rade laten afseggen in maten nabescreven:
Berndt, so gij vormals hijr syn gewesen und iuw bewijs togedelet und eyn rechtdagh dar to utgesticket is, so syn gij aver achtedagen vorleden hijr myt iuwen wedderparte ersehenen iuw beclagende dat gij iuwe vrunde und bewijs uppe de tijdt nicht hebben konden, beden und begerden to ruckende, deme umme iuwer bede willen also beschah und iuw dar bij gesecht, gegundt und vororlevet wart, wolde gij yemandes vor tuge dar to gebruken, dat gij de mochten eisschen und vorboden laten, und iuw denne uppe hude eyn stekerechtdagh gelecht is, alse gij denne nu neyn bewijs vorbringen, so delet de Radt dat ampt der Schröder iuwer tosprake leddich und loes. Schreven van bevele des Rades.
NStB 1490 Conceptionis Marie virginis.
1491 um Jan. 6 486. Vertretung der Ehefrau durch den Mann.
Mathias van der Weser vor deme Ersamen Rade to Lubeke heft thosprake gedaen to Ludtken Langen twyer punete halven alse der vencknisse in deme lande to Brunswijck, ok dessulven Ludtken eeliken huesfrouwen edes handt, aldues weren se na des Rades afsproke tor vorlikinge gewest, dar Ludeke ersehenen und syn huesfrouwe nicht gekamen were, so he vormeynde de ergemelte Raedt afgesecht hadde, so hadde Ludtke und syn huesfrouwe deme nicht noch gedaen etc., und begerde dar up eyne schrijfft hir bevorn afgesecht und in dit nedderste bok dessulven jaers Francisci geschreven to lesende, dem also beschagh, welke schrijfft anhevet: Matias van der Weser etc., dar entegen Ludeke Lange under langen vorhale antworde: na deme he siner huesfrouwen vormunder were, dar umme he hopede de frouwe in den fruntliken handele personlik nicht droffte erschinen etc.; hir up de erschrevene Radt na clage . . . leten affseggen: So de Radt na lüde der schrift, de Mathias lesen leet, gedelet hadde, dat were rechteswise gescheen; avers so Ludeke siner huesfrouwen vormunder were und vor se in den fruntliken handel wolde antworden, so en drofte sine huesfrouwe in den vruntliken handel ok personliken nicht wesen. Schreven van bevele des Rades.
NStB 1491 Trium regum.
19»	291

1491 Jan. 19
487. Frachtrecht. Zeugnisfähigkeit des Schiffsvolks.
(aus Kolberg)
Radman to Kolberge.
De Ersame Hans Sasse vulmechtich procurator Wicbolt Sleves borger darsulvest an de eyne, unde Clawes Pretemyne inwaner vulmechtich procurator Peter Wessels ock borgere to Kolberge an de andern siden, myt eynem geschuldenen ordele van deme Rade to Colberge vor den Erszamen Rad to Lubeke geschulden etliker ingeschepeden guder halven, de Wicbolt Sleff Peter Wessele ingeschepet, welcke guder de sulve Peter to Bremen vorkofft hadde, deshalven denn etlike tuchnisse van den schepes volcke bescheen weren, de de ergemelte Hans Sasse geschüttet und dan up sodanes hyr geschulden hadde etc.; hyr up de vorgemelte Rad to Lubeke na clage unde antworde, insage, rede unde wedderrede, na besprake unde rypen rade vor recht leten affseggen in maten nabeschreven:
Na dem de schipper vor eyner kopstad sekerlich gelegen hefft, so syn dat schepes volck to tugende nicht nochsam, avers wes de schipper anders kan bewisen, dar ga id umme so recht is.
Screven van bevele des Rades am mydweken na Anthony. Anno etc. xcj.
Archiv Lübeck Sen. Akt. Appell. Conv. 15 Bl. 13.
1491 um Jan. 21
488. Prozeßerledigung durch  Eideshand.  Zusätzliches Geständnis.
(aus Segeberg)
De Ersame Radt to Lubeke hebben eynes geschuldenen ordels halven tusschen Hanse Dudesschen und Hanse Wolders van deme Rade to Segeberge hir to Lubeke geschulden na clage . . . laten afseggen in maten nabescreven:
Na deme Hans Dudessche myt rechte van der sake were gescheden und eedeshandt myt synes eedeshandt geloset hadde, dat moste dar bij blyven; aver so he dar en baven sommige bekantenisse gedaen scholde hebben, stunde eme denne de jenne des to, dem dat hues to-horde, dat he eme dat hues vorhuret hadde, des mochte he geneten und moste dar denne bij blyven. Schreven van bevele des Rades.
NStB 1491 Agnetis virg. 292

1491 um Jan. 21
489. Besäte. Drittwiderspruch aus Besitz und gutem Glauben.
(aus dem Niedergericht)
De Ersame Radt to Lubeke hebben in den saken eynes geschul-denen ordels tusschen Hanse Veren an de eyne, Hermanne van Stade unde Corde Hesselmanne an de anderen sijden, ute deme neddersten rechte vor den Radt geschulden, etliker gudere halven herkamende van Ludken Heylewich, na clage und antworde, insage, rede und wedderrede, na besprake und rypen rade vor recht affseggen laten in maten nabescreven:
Konde Hans Vere bewisen so recht is, dat em de gudere vor des vorberorden Hermans besäte overgewiset weren, na dem he de gudere denne in syner hebbenden were hadde un de vor duffte edder roeff nicht angespraken worden, so were Hans Vere dar neger by to bly-vende dan eyn ander eme de äff to wynnende. Sehr. v. b. d. R.
NStB 1491 Agnetis.
1491 Febr. 25
490. Pfandrecht im Stadtbuch. Beerbung des Gläubigers.
(aus Oldesloe)
Hans Busk myt eynen geschuldenen ordele tegen Hinricke Schaden van deme Rade to Odeslo vor den Ersamen Radt to Lubeke geschulden etliker vorpandinge in Hinrik Schaden huse nemptlik achteundetwin-tich mark lubesch vor deme Rade to Lubeke ersehenen, hijr up desulve Radt to Lubeke na clage . . . leten affseggen aldus: Steyt Hans Buskes vader de vorpandinge in der Stadt boke to Odeslo to geschreven, kan Hans Busk denne bewisen, dat he synes vaders negeste erve is, so mach he sodane pandt antasten. Schreven van bevele des Rades am vrijdage na Mathie ap.
NStB 1491 Mathie apostoli.
1491 um März 13
491. Gegenseitige Erbeinsetzung der Eheleute. Zustimmung der Erben.
(aus Oldenburg)
Merten Salman to Parchim wanende alze eyn ankleger und Henning Krem er alze eyn antwordesman myt eyneme ordele und vorsegelden
293

breve van dem Rade to Oldenborgh im lande to Hülsten belegen vorsegelt vor dem Rade to Lubeke synt ersehenen etliker vordracht und schriffte, so desulve Henning Kremer myt Anneken syner echten huesfrouwen over eyn gekamen, so welk erer de erst van en störve, de levendige scholde alle des doden guder beholden und den erven nicht mer dan veer mark lubesch geven, dat Mertens vorsprake hopede, na dem de vrouwe sodane vordracht gemaket und de ghifte sunder belevinge der negesten erven bescheen were, so were dat van neynen gewerde; hir up de ergemelte Radt to Lubeke na clage, antworde, insage, rede, wedderrede, na besprake und rypen rade vor recht leten aff-seggen:
Is sodane ghifte unde vordracht sunder belevinge der negesten erven bescheen, so is de machtloes, id gha dar forder umme so recht is. Sdhreven van bevele des Rades.
NStB 1491 Lätare.
1491 um März 20 492. Klage um Schuld. Beweis. Ehefrau. Eidesleistung.
Mathias van der Weser vor deme Ersamen Rade to Lubeke hefft tosprake und dachte to Ludeken Langen eeliken huesfrouwen etliker gudere und vitalie de he er in dat hues gekofft und ok etlikes geldes so he er gedaen hadde, des he denne drehundert sovenundetwintich mark und veer Schillinge lubesch to achtern were, dar to Ludeke Lange van syner huesfrouwen wegen antworde, dat se wol tostunde, dat sodans hedde entfangen, avers se were dar van nicht schuldich, dat er Mathias to eedeshandt lede etc.; hijr up de Radt to Lubeke na clage . . . leten affseggen in maten nabescreven:
Mathias, so gij denne Ludeken vrouwen umme etlik gelt beclagen und er dat denne to eedeshandt leggen, alzedenne Ludeke tosteyt, dat syn vrouwe sodane gudere de gij gekofft und ok dat gelt entfangen hebbe, sunder Ludeke secht dat se dar van nicht schuldich sij, wil denne de vrouwe ere recht dar to doen, dat se dar van nicht schuldich en is, dar mede mach se entstaen.
NStB 1491 Judica.
294

1491 um März 20
493. Zeugnisunfähigkeit bei Schuldnerflucht und Eidesverweigerung.
(aus dem Niedergericht)
De Ersame Radt to Lubeke hebben in den saken tusschen Berdt Schünen und Hinrik Schachte eynes geschuldenen ordels ute deme neddersten rechte vor den ergemelten Radt geschulden etliker perde halven na clage, antworde, insage, rede, wedderrede, na besprake und rypen rade vor recht laten affseggen in maten nabescreven: Kan de beclagede bewisen so recht is, dat Hermen Hardenbergh is geweken, so mach he neyn tuch to den saken wesen; dergeliken kan men bewisen, dat Hinricke Suleken in deme rechte de hilgen vorgesat syn to tugende und heft he do nicht willen tugen, so mach he in der sake ok nu nicht tugen. Schreven van bevele des Rades.
NStB 1491 Judica.
1491 um März 20 494.  Gefangenschaft.  Schadenersatzpflicht   des   Auftraggebers.
Mathias van der Weser vor deme Ersamen Rade to Lubeke heft tosprake gedaen to Ludeke Langen der vencknisse halven so he im lande to Brunswijck gevangen, dat witlik unde openbar were, dar he hopede nene tuchnisse baven ghynge, hopede ok dat Ludeke den schaden so he van erer beyder wegen dar gewesen de helffte solde be-talen etc., des denne Ludeke so nicht entstundt etc., hijr up de erge-melte Radt na clage und antworde, insage, rede und wedderrede, na besprake und rijpeme rade vor recht leten afseggen aldus: Mathias, na deme gij clagen dat gij gevangen syn, dat witlik und apenbar sij, des denne Ludeke nicht so ensteit, dat he belevet hebbe dat gij foder denne to Brunswijck scholden reysen und so gij denne sulvest bekennen dat gij tusschen Brunswijck und Ghosler syn gevangen, dat denne Ludeke nicht tosteyt unde ok nicht openbar noch witlik is, dat he juw furder to reysende hebbe belevet, wille gij denne Ludeken derwegen anspreken, dat möge gij doen myt tugen offte bewise edder myt eedeshandt, id ga dar denne forder umme so recht is. Schreven van bevele des Rades.
NStB 1491 Judica.
295

1491 Apr. 16 495. Gefangenschaft. Schadenersatz des Auftraggebers. Beweis.
De Ersame Radt to Lubeke hebben in den saken twisschen Mathiese van der Weser ancleger an de eyne und Ludtken Langen antwordes-manne an de anderen sijden des schaden halven alze Mathias van der Weser so he van Corde van Swichelen tusschen Brunswijdc und Gosler gevangen were geworden geleden hadde, na clage . . . affseggen laten: Wolde Ludeke Lange syn recht dar to doen dat Mathias van der Weser sunder synen willen und vulbort furder wen to Brunswijck gherey-set were, dar mede mochte he entstan. Schreven van bevele des Rades. Actum 16. Aprilis anno etc. 91°.
NStB 1491 Misericordias domini.
1491 um Apr. 17
496. Schiffssetzung. Frist für die Wahl zwischen Schiff und Geld.
De Ersame Radt to Lubeke hebben in der sake tussken Kersten Eggerdes ancleger an de eyne und schipher Hinricke Lodekemanne antwerdesmanne an de anderen siden van wegene eynes schepes dat de sulve schipher deme erbenomeden Kersten vor hundert rynsche gülden etc. halff äff gekost hadde, na clage . . . affseggen laten: Na deme Karsten Eggherdes na vramer lüde dedinge dat schip geset-tet und de erbenomede schipher dre dage syn beradt genamen hadde, so moste de schipher noch bynnen dren dagen to deme schepe edder gelde kesen. Schreven van bevele des Rades.
NStB 1491 Misericordias domini.
1491 um Mai 12 497. Fracht. Haftung des Schiffers für rückgegebenes Gut.
De Ersame Radt to Lubeke hebben in den saken tusken Hans Tze-deler ancleger an de eyne und Hildebrande van deme Bryncke ant-wordesmanne an de anderen sijden van wegen soss laste moltes alze Hans Tzedeler erbenomed deme gedachten Hildebrande van Rostock na Bergen geschepet scholde hebben etc., na clage . . . affseggen laten:
Wo wol sodane gudt in dat schip na Bergen geschepet were, nach deme denne de schipher wedders und wyndes not halven to Rostock
296

wederumme is gekamen und sodane gudt in de were dar dat uth geschepet was wedderumme gekamen is und dat sulve gudt int vorjaer nicht wedderumme in dat schip geschepet is, so en dorff Hildebrandt van deme Bryncke dar nicht to antworden. Schreven van bevele des Rades.
NStB 1491 Ascensionis domini.
1491 um Juni 2 498. Unwontlike buweie.
De Ersame Radt to Lubeke hebben tusschen Hermen Dartzouwen deme jüngeren, Ludtken Pankoken und Alerde Goldensteden anclegere an de ene und Hans Yagehom antwerdesmanne an de anderen syden van wegen etlikes unwontliken buwetes in eyneme huse und have in der hundestraten belegen gemaket, na clage . . . affseggen laten: Na deme sodane vorberorde hues deme vorsdirevenen Hanse Yagehom togeschreven steit, so mach Hans Yagehom dar to ok antwerden, und were dar  unwontlik buwete ghebuwet, dat scholde he wedder aff-breken. Schreven van bevele des Rades.
NStB 1491 Corporis Christi.
1491 um Juni 2
499. Beweiskraft der Handelsmarke.
(aus dem Niedergericht)
De Ersame Radt to Lubeke hebben tusschen Clawese Krusen anclegere an de eyne und Gretken Möllers antwerderschen an de anderen syden van wegen twyer tunnen theers, derhalven se eyn geschulden ordel uth deme neddersten rechte vor deme erschrevenen Rade hadden, na clage . . . affseggen laten:
Alsdenne up der erbenomeden Gretkens twe tunnen thers men eyn Andrees cruce vor eyn marke staen schole und Clawes Krusen theer myt eynen  anderen merke gemerket is,  wes merke  denne up  den tunnen gestaen hefft, de mach bij deme there blyven. Schreven van bevele des Rades.
NStB 1491 Corporis Christi.
297

1491 um Juni 2 500. Gewerberecht.   Wollankaufsbefugnisse.
De Ersame Radt to Lubeke hebben tusschen den wullenweveren und hoetfilteren hijr bynnen Lubeke wanende an de ene und Johanne Beren an de anderen syden na clage . . . affseggen laten: Dat desulve Johan Bere noch andere vrame koeplude jenige schar-wulle hijr bynnen Lubeke ofte umme langes den erbenomeden amp-ten to vorvange, hynder und nadele nicht kopen mögen umme de uth to vorende, averst de ropwulle mögen de rothlössker vorkopen alze van oldinges wontlik is gewesen. Schreven van bevele des Rades.
NStB 1491 Corp. Christi.
1491 um Juni 2 501. Vollkommene Klage.
De Ersame Radt to Lubeke hebben in den saken tusschen Hinrike Paskedage van Parchem ancleger an de eyne und Telsken Gholdenit-zen anders Koster genomet an de anderen syden na clage . . . affseggen laten:
Wolde de erbenomede Hinrik Paskedagh de obgenanten Telsken wor mede beschuldigen, so moste he se beclagen myt tughen, eedes handt edder noghehafftigen bewise. Schreven van bevele des Rades.
NStB 1491 Corp. Christi.
1491 Juni 4 502. Beweis nach toter Hand.
De Ersame Radt to Lubeke hebben in den saken tusschen Everde Varwer vulmechtigen procurator hem Johan Varwers borgermesters to Dantzijck ancleger an de ene und den vormunderen seligen Hinrik Hovemans alze bij namen Hermen thor Lo, Hermen Hueshern, Jurien Wulve und Hans Krusmanne antwordesluden an de anderen sijden na clage ... affseggen laten:
Na deme de erbenomede Everdt Varwer na doder handt manede, so moste he na doder handt schult bewisen alse recht is. Schreven van bevele des Rades. Actum 4 Junij anno quo supra.
NStB 1491 Trinitatis. 298

1491 um Juni 15 503. Beweis nach toter Hand. Beweismittel.
Everdt Varwer van Dantzijck vulmechtig procurator hern Johan Varwers borgermesters darsulvest synes vaders vor deme Ersamen Rade to Lubeke heft tosprake gedaen to den vormunderen unde testa-mentarien seligen Hinrik Hovemans nemptliken to Hermen tor Loo, Jürgen Wulve, Hermen Huesheren und Hanse Kruesmanne, se becla-gende van wegen etlikes wagenschotes, dat syn vader by deme gedachten seligen Hinrik Hovemanne eme van seligen Berndt Grevinges testa-mentaris avergewiset, gelaten und Hinrik dat vorkoft hadde, ok van etliker selschop wegen derhalven Hinrik Hoveman erbenomet syneme obgemelten vadere noch eyne summe geldes schuldich syn scholde etc., deshalven desulve Evert etlike sendebreve und eyne schrifft in der Stadt boke geschreven leth lesen; dar to de gedachten vormundere ant-werden: na deme Evert Varwer na doder handt manede, so scholde he syne schult na doder handt bewisen alze recht is; dar up de Ersame Radt to Lubeke na clage . . . leten affseggen:
Na deme Everdt Varwer na doder handt manede, muste he na doder handt bewisen, dat Hinrik Hoveman eme noch plichtich und schuldich were; dar to were aisulk bewijs, so he vorgebracht hadde, nicht noge-haftich. Schreven van bevele des Rades.
NStB 1491 Viti martiris.
1491 Juni 17
504. Gichtung.
(aus Plön)
De Ersame Radt to Lubeke hebben tusschen Herbert Harnschmaker eyneme barberer van Plone anclegere an de eyne und Otten Krusen ok to Plone erbenomed wanaftich antwerdesman an de anderen sijden van wegen eynes geschuldenen ordels van deme Rade to Plone erbenomed utgegangen und vor den erschrevenen Radt to Lubeke geschulden, na clage . . . affseggen laten:
Na deme male getuget is, dat de ene up den anderen sik heft vorbyn-den laten, so mach de erbenomede ancleger syne wunden myth syneme [eede] bevesten. Schreven v. b. d. R. am frijdage na Viti martiris.
NStB 1491 Viti martiris.
299

1491 Juni 17
505. Zeugnisunfähigkeit des entwichenen Ehemannes bei Brautsdiatzfreiung.
(aus dem Niedergericht)
De Ersame Radt to Lubeke hebben tusschen Corde vame Haghen ancleger an de eyne und Marquarde Schachte antwerdesman am anderen dele eynes ordelshalven uth deme neddersten rechte vor den Er-samen Radt geschulden na clage . . . und na horinge etliker schritte in der Stadt neddersten boke geschreven affseggen laten: Nademe Herman Hardenberges eelike huesfrouwe umme den willen dat ere erbenomede man wykaftich syn scholde vor deme Rade to Lubeke vormundere gekaren und eren brutschat gefryet hadde, so mochte Hermen Hardenbergk neen tuch to der sake wesen. Schreven v. b. d. R. Actum feria sexta post Viti martiris.
NStB 1491 Viti martiris.
1491 Juni 18 506. Miete.  Erd- und nagelfest.  Beweis.  Gebotsbruch.
De Ersame Radt to Lubeke hebben in den saken tusschen Hanse Pawese und Everde van Renthelen ancleger an de ene und den vor-munderen Grethken van dem Velde nalatenen wedewen seligen Vicken vame Velde antwerdesluden an de anderen syden van wegen etliker rethschop, dinges und tuges dat nagelfast und ertval") sy gewesen und vormiddelst der erbenomeden Gretken und der eren uth Everdt van Renthelen huse dar inne se to hure gewanet hadde gebracht were und bringen hadde laten, na clage . . . affseggen laten: Na deme vor ogen und apenbar is, dat sulke dynge ut Everdes van Rentelen huse gebracht were, so en droffte Everdt de vormundere myt tugen noch eedes handt anspreken, sunder wes de erbenomede Grethke uth deme vorschrevenen huse gebracht eder bryngen hadde laten, dat nagelvast und ertfast were gewesen, dat moste se dar wedderumme inbringen edder dar vor willen maken und dat se des Rades und der hern Borgermeistere gebade ungehorsam were gewesen, dar vor scholde se bij dat wedde gaen und dat affwedden. Schreven v. b. d. R. Actum 18. Junii.
NStB 1491 Viti martiris. *) soll heißen: ertvast.
300

1491 Juli 8
507. Ausgesetztes Kindergeld.  Haftung.
(aus  Rostock)
Hans Tzedeler borger to Lubeke ancleger an de ene und Hans Ra-ven borger to Rostok antwerdesman an de anderen siden synt myt eynem geschuldenen ordele van deme Rade to Rostock utgegangen, herkamende van soes wegenen lasten moltes etc., vor deme Ersamen Rade to Lubeke ersehenen, des denne desulve Radt to Lubeke na clage . . . äffseggen laten:
Konde Hans Raven dat bewisen, dat sodane gudere dar he inne sete den kynderen van erffschichtinge utgesecht weren, so en dorfte he to sodanen schulden nicht antwerden; sunder wüste Hans Tzedeler gudere Engelbrecht Tympen tobehorende, dar mochte he sik an holden. Schreven v. b. d. R. Actum VIII Julii de mane hora tercia vel quasi.
NStB 1491 Visitationis Marie.
1491 um Juli 8 508. Ungültige Vollmacht bewirkt ungültige Besäte.
De Ersame Radt to Lubeke hebben tusschen Hermanne Bruninge und Hanse Jungen up dem Klyngenberghe wanende alse vulmechtiger so se seden Clawes Schröders borgers tome Stockholme an de ene und Merten Nyelsson vulmechtigen procurator seligen Everdt Ochtorpes huesfrouwen und syner kyndere to Westras wanende an de anderen syden na ansprake, antwerde . . . äff seggen laten: Dat de machtbreff den de erbenomeden Herman Brunyng und Hans Junge van des obgemelten Clawes Schröders wegen vorgebracht und lesen hadden laten, nicht gud* genoch were; darumme were de besäte alse se bij Hermen tor Loo up de veer hundert mark seligen Everde Ochtorpe tobehorende gedaen hadden van neeneme werde, sunder machtlos. Schreven van bevele des Rades.
NStB 1491 Kyliani et sociorum eins.
1491 um Juli 25
509. Fracht. Schaden. Wirkung des Vergleichs.
(aus dem Niedergericht)
De Ersame Radt to Lubeke hebben eynes geschuldenen ordels tusschen schipher Hans Otzen van Nyckopingen und Gerdt Buer van
301

Kalmeren etliker ingesdiepeden perde und sdiaden halven de he eme
van des legaten wegen ingesdiepet hadde etc., na clage . . . laten aff-
seggen:
Wo  wol  schipher  Hans  Otzen  eyn  antwerdesman  were,  konde  he
denne noditans bewisen dat he myt deme de perde weren bevalen ent-
liken were vorliket, des modite he geneten.
Sdir. v. b. d. R.
NStB 1491 Jacobi ap.
1491 um Juli 25
510. Verfügungen des Überschuldeten. Gutgläubiger Erwerb.
(aus dem Niedergeridit)
Cordt Slubeke vorsprake van Hinrik Krogers wegene an de eyne unde Alart vorsprake Eylers Holtorpes und Clawes Strues vulmeditigen der nyen sdiuldener den Hans Wendt sdiuldidi is gebleven an de anderen syden myt eyneme gesdiuldenen ordele ute dem neddersten redite vor den Ersamen Radt to Lubeke gesdiulden eynes kopes halven, so desulve Hinrik Kroger so syn vorsprake sede deme sulven Hanse Werde afgekofft sdiolde hebben etc., syn ersdienen, hijr up de sulve Radt to Lubeke na clage . . . laten affseggen in maten na-bescreven:
Cordt, na deme juwe hovetman eyn ancleger is, kan he denne bewisen so recht is dat he Hanse Werde sunder argelist vor syner wykinge so-dan gud rechtes und reddelikes kopes affgekofft hebbe, des mach he geneten, id ga dar vorder umme so recht is. Sehr. v. b. d. R.
NStB 1491 Jacobi apostoli.
1491 um Aug. 1
511. Zeugnisfähigkeit des Prozeßbürgen.
(aus dem Niedergericht)
Hans Bovinck an de eyne, Diderik Tottelstede, Eyler Holtorp, Clawes Strues van der sdiuldener wegene, den Hans Werdt sdiuldidi is gebleven, deshalven he Hinricke Kroger to rechte hadde geborget, an de anderen syden myt eyneme geschuldenen ordele vor den Ersamen Radt to Lubeke ute deme neddersten rechte geschulden synt ersehenen, dar desulve Radt na clage . . . leten affseggen in maten nabescreven:
302

Na deme de ergemelte Hans Bovynck deme ergemelten Hinricke nicht verrer noch hoger dan to rechte geborget hadde, so mochte he wol tuch to den saken wesen, id genge dar furder umme so recht were. Schreven van bevele des Rades.
NStB 1491 Vincula Petri.
1491 um Aug. 1
512. Nachbarrecht.  Pforte und Wasserlauf.  Verjährung.
Stadtbuch.
De vormundere seligen Hinrik Hovemans vor deme Ersamen Rade to Lubeke myt eyner utgesneden cedelen hebben tosprake gedaen to mester Valentyne dem barberer in dem schottelboden eyner porten halven in deme hove und eyner watertucht halven dorch dessulven Valentyns hues de he stoppede, dar Valentyn to antworde dat eme dar van nicht witlik en were, ok wolden de vormundere eme wes affwyn■■ nen, na deme idt liggende gründe und stände erve angynge, so schol-den se dat myth der Stadt boke bewisen; de vormundere antworden dat selige Hinrik Hoveman dat lange tijdt bij syneme levende gebruket und beseten hedde, so mannigen vramen manne und dem sulven Valentyne alse he seligen Hans Blandcen knecht gewesen wol witlik werc etc., hir up de ergeschrevene Radt na clage . . ., ok na vorhorynge der vordracht und utgesneden nottelen vor recht leten affseggen: Na deme Hinrik Hoveman de porten und de watertucht lange bij syneme levende hedde beseten, so moste id dar bij blyven und Valentyn moste dat dar bij laten. Schreven van bevele des Rades.
NStB 1491 Vincula Petri.
1491 um Aug.  1
513. Fracht. Haftung des Kommittenten gegenüber dem Kommissionär.
Hermen Kegeler vor deme Ersamen Rade to Lubeke hefft tosprake gedaen to deme ersamen hern Johanne Testeden radtman darsulvest to Lubeke etliker soltfrachtinge in Bruwasien vor eme und syne vrunde so eme her Johan geschreven und begerdt hadde eme to bestellende und to lastende in Marcus Ryken [schepe], ok hadde Hermen den schipher myt vitallien verlecht etc., hiij up de vorgemelte Radt na clage . . ., ok na vorhoringe dessulven breves derwegen van hern Johanne an Hermanne geschreven vor recht afseggen leten äldus:
303

Na deme her Johan Hermanne geschreven und bevel gegeven hefft, wes Hermen van der ladinge des soltes to achtern is, dat mot eme her Johan betalen; vorder van der vitalie halven: Na deme hern Johans breve dar van sunderges nicht entholden, so endorff her Johan der-wegen ok nicht antworden. Schreven van bevele des Rades.
NStB 1491 Vincula Petri.
1491 um Aug. 24 514. Klagefähigkeit der Ehefrau.
De Ersame Radt to Lubeke hebben tusschen Beaten van Marum an-clegersken an de ene und Clawese van Sotten antwerdesman an de anderen syden na clage . . . affseggen laten:
Wolde de erbenomede Beate Clawese van Sotten worumme beschuldigen, so moste er eelike man hir jegenwardich wesen eder synen vul-mechtigen tor stede hebben, de Radt wolde ene rechtes gerne behelpen. Schreven van bevele des Rades.
NStB 1491 Bartholomei apostoli.
1491 um Sept. 1 515. Nachbarrecht. Unleidliche Gewerbe. Weberei.
De Ersame Radt to Lubeke hebben tusschen Luetken Soltouwen und den anderen synen näheren anclegeren van deme eynen unde Steffen Smede antwordesman van deme anderen dele na clage . . . affgesecht: Na deme dar Steffen Smydt wanedt nene wever stede is ghewesen unde des de nabuere dat ok nicht ghunnen willen, so en mach he dar ok nene wever stede hebben. Schreven van bevele des Rades.
NStB 1491 Egidii abbatis.
1491 um Sept. 1 516. Grundstückskauf.  Erfüllung.
De Ersame Radt to Lubeke hebben tusschen Laurens Moire borger to Lubeke an de ene und Alberde Kerck borger to Oldenborgh in deme lande to Holsten an de anderen sijden van wegene eyner wüsten stede
304

und eynes spykers to Oldenborgh erberort belegen, welke stede und
spiker de obgemelte Laurens Alberde vorkofft und doch noch tor tijdt
in sine beveklike were nicht gebracht hadde etc., na clage . . . aff-
seggen laten:
Na deme Laurens Moire Alberde erbenomet sodane vorberorde stede
und spiker vorkofft hadde, so moste he eme de ok vorlaten und to-
schriven laten; deme also bescheende muste Alberdt Kerck eme beta-
linge doen.
Schreven van bevele des Rades.
NStB 1491 Egidii abbatis.
1491 um Sept. 8 517. Sendegui. Beweis.
Henning Slotter borger to Luneborgh vor deme Ersamen Rade to Lubeke heft tosprake gedaen to Henning Sauwinge borger to Lubeke erbenomed umme vijff vate staels de he eme van wegen Henning Powels in der smedestrate wanende gesant scholde hebben etc., dar to Henning Sauwingk antwerde dat he men veer vate und nicht meer staels entfangen hadde, dat de erbenomede Henning Slotter deme gedachten Henninge Sauwinge to eedes handt lede etc., hijr up de vorgem. Radt na clage . . . affseggen laten: Wolde Hennyng Sauwing syn recht dar to doen dat he nicht meer wan veer vate staels entfangen hedde, dar mede mochte he ent-staen. Schreven van bevele des Rades.
NStB 1491 Nativitatis Marie.
1491 Sept. 24
518. Rente.  Ersitzung.  Zahlung  als  Beweis. Grundstücksverkauf.
Marquardus vame Haghen vor deme Ersamen Rade to Lubeke hefft tosprake gedaen to Reyneken Soltouwen borger to Molne ene sulvest belangende und alse eynen vulmechtiger Hinrik Schillinges synes swagers ok bynnen Molne wanende, umme eyne mark gheldes jarliker renthe to syner vicarie to Molne in der kerspelkerken wesende behorende in etliken acker beiecht, den de beyden erbenomeden Reyneke unde Hinrik in erer were unde besittinge scholden hebben und   sodane   mark   jaerliker   renthe baven twintich jaer sunder in-
20	305

dracht und wedderrede deme vicario der erberorden vicarie tor tijdt wesende und synen vulmechtiger gegeven und entrichtet had-den, uthgenamen nu twe jaer vorleden etc., dat de erbenomede Marquardus myt twen erliken presteren wolde betugen, de dar yegenwardich weren, alse myt her Johanne Kuther des kerckhern to Molne stedeholder und her Albert Bollau, des denne genante her Johan Kuther vor deme erschrevenen Rade sede dat he sodane mark jaerliker renthe baven veerundetwintich jaer rouwliken sunder inseggent gebort und her Albert vorbenomed na eme veer jaer uthgenamen desse negestvorgangen twe jaer entfangen hadde etc.; dar to Reyneke ergemelt antwerde dat de acker quijth und frijh vorkoefft were und wo wol sodane ghelt uthgegeven were, were van vrijen willen und nicht alse vorplichtet bescheen; na clage . . . äffseggen laten:
Wolden de erbenomeden beyden prestere vor eren geborliken rich-teren myt ereme rechte dat beholden dat se sulke mark jarliker renthe to der erberorden vicarie behoff so langhe alse vorberort is ghebort und entfangen hadden, so muste Hinrik Schillingk und Reyneke dat ghelt vortan uthgeven.
Schreven van bevele des Rades. Actum xxjjjj Septembris de mane hora terciarum vel quasi.
NStB 1491 Michaelis archangeli.
1491 um Okt. 21 519.   Grundstücksverkauf.   Erfüllung.   Gewährleistung.
De Ersame Radt to Lubeke hebben tusschen Hanse Kleyne-deynste ankleger an de ene unde Hanse Koldysse antwordesmanne an de anderen sijden na clage . . ., van wegen eynes erves to Lentzkouw belegen, dat Hans Kleynedenst Hanse Koldyse vorkofft hefft, vor recht laten afseggen in maten nabescreven: Na deme Hans Koldyss kopes tosteyt, so mot he Hanse Kleynedenste betalinghe doen unde mot syne hant van Slubeken wegen quiten, der hundert mark halven; wil he Hanse Kleynedenste nicht beloven, dat he eme dat erve kone weren, so sal he eme nogafftighe borgen dar vor setten. Schreven van bevele des Rades.
NStB 1491  Undecim milium virginum.
306

1491 um Okt. 25 520. Rechtskraft. Broke unnötiger Weddertucht.
Henningh Schepenstede vor deme Ersamen Rade to Lubeke hefft tosprake gedaen to Elizabeth zeligen Geverdt Buervyendes nage-latenen huesfrouwe und eren vormunderen etliker schult, tosprake und eynes instrumentes halven, der wegen de sulve Geverdt by synen levendigen lyve na lüde der Stadt boke to velen malen van Henninghe weer gescheyden, so der Stadt bok uthwiset, dat dar gelesen wart; hiir upp de ergemelte Radt to Lubeke na clage . . . hebben laten affseggen aldus:
Henningh, na deme Gevert bij synen levende so manichmael myt rechte van juw is gescheyden, so mot id dar by bliven unde gy mochte de frouwen und ere vormundere dar en boven ungemoyet laten; so secht de Radt dat ghi myt der sake vor se nicht weder komen; dar gij dat deden, mochte sunder broke nicht wesen. Sehr. v. b. d. R.
1491 Crispini et Crüpiniani martirum.
1491 um Okt. 25 521.  Haftung  der  Erben  nach Parttal  für  ausgelegtes  Geld.
Merten Verst vor deme Ersamen Rade to Lubeke hefft tosprake gedaen  to  Conrade  Munter  etlikes  uthgelechtes  geldes halven  alse achte unde twintich mark unde teyn Schillinge de he in dat samende vorlecht hadde do selige Clawes Munter dot gebleven was etc.; hiir upp de Raedt to Lubeke na clage . . . leten affseggen: Na deme Merten vorgescreven sodane gelt vorlecht hadde,  dat de kindere  ellick  na  parttale  eme  sodane  gelt  billiken  mosten  weder-geven unde betalen. Schreven van bevele des Rades.
NStB 1491  Crispini et Crispiniani martirum.
1491 um Nov. 30
522.  Lands rächt.   Zahlungspflicht  des  Empfängers.
(aus dem Niedergericht)
Ludeke eyn vorman van Munster unde Jacob de Geyer myt eyneme geschuldenen ordele uthe deme neddersten rechte vor den Ersamen Radt to Lubeke geschulden  etliker vracht halven vor eyne terlinck
20»	307

laken den de sulve Ludeke Jacoppe van Munster beth here gebracht, den Jacob entfangen hadde etc., hiir uppe na clage . . . leten äff seggen:
Na deme Ludeke de lakene gevoert, Jacob de gebracht unde Jacob de entfangen hadde, so moste eme Jacob ok de vracht betalen. Sehr. v. b. d. R.
NStB 1491 Andree apostoli.
1492 um Jan. 6 523. Erbsdiiditung bei unbeerbter Ehe.
De Ersame Radt  to  Lubeke  hebben  in  den saken tusschen den vormunderen   Dorothien   Levermans   unde   Kerstine   Blomen   an   de eyne unde Mathias Tugen an de anderen siden erffschichtinge halven na clage . . . afseggen laten in maten nabescreven: So de Radt er gedelet hebben, so delet se noch. Mathias, na deme gij  myt juwer seligen huesfrouwen nicht  syn beervet,  so mote  gij erffschichtinge don. Schreven van bevele des Rades.
NStB 1492 Epiphanias domini.
1492 Febr. 10
524. Wegfall eines von vier benannten Zeugen.  Ersetzung.
(aus Rendsburg)
Peter Göde borgermester to Rendesborch myt eyneme geschul-denen ordel van dem Rade to Rendesborch teghen Reymer Kymer vor den ersamen Rade to Lubeke etliker tuchnisse halven geschulden ist vor demsulven Rade to Lubeke uppe hude ersehenen, dar up de-sulve Rad na clage unde antworde, insage. rede unde wederrede, na besprake unde rypen rade vor recht hebben afseggen laten in maten nabescreven:
Alhard, na deme du eyn ankleger van wegene dynes hovetmannes bist, hefft he denne veer tuge bedachdinget unde vor synem Ja be-nomet, is eme denne eyne van den tugen upgedreven, so mach he van den dren eynen in des stede nemen.
Screven van bevele des Rades ame Vrigdage des dages Scholastice Virginis anno XCII.
Cod. ord. Lub. Nr. 286; fehlerhaft gedr. bei Midieisen Nr. 219. 308

1492 um Febr. 10 525.   Pflichten   und   Haftung   der   Testamentarien.
De ersame her Anthonius Dyman, Gerdt Gruter unde Hans Schulte vormunder der Boysemanschen vor deme Ersamen Rade to Lubeke syn ersehenen seggende, dar de sulve fruwe in Godt den heren sy vorstorven, so en wolden se sick der sulven frouwen guder nicht kroden, sunder se mochten denne vorsekert wesen, dat se nicht vorder drofften antworden denne so vere ere gudere sijck strecke-den; hiir up de Radt to Lubeke na besprake unde rypen rade leten af seggen:
Dat   se  de  frouwen  solden  laten  begraven   unde   de  bygrafft   van eren gude betalen; de anderen gudere to der erve besten eder de dar recht to hebben vorwaren unde se solden nicht vorder antworden dan sick der frouwen gudere streckeden. Sehr. v. b. d. R.
NStB 1492 Scolastice virginis.
1492 um Febr. 14
526. Zeugnisfähigkeit des Gastes gegen den Gast bei auswärts  geschehenen  Geschäften.
(aus dem Niedergericht)
Arndt Eckloff vor deme Ersamen Rade to Lubeke myt eynem geschuldenen ordele uthe deme nedersten rechte tegen Hermen Schaere eyn hundert bruwassesches soltes halven vor den Ersamen Radt to Lubeke geschulden, dar denne twe breve, de eyne vor deme Rade to Dantziicke unde de andere vor den Alderluden des kop-mans van der dutschen Hanse do to Bergen up den Zoem wesende vorsegelt; hiir upp de Raedt to Lubeke na clage . . ., vorhoringe der sulven breve leten affseggen in maten nabescreven: Nademe id kopenschup anginge, de buten landes bescheyn weer, so mochte gast uppe gast tugen; dar to weren de breve gud genoch. Schreven van bevele des Rades.
NStB 1492 Valentini martiris.
1492 um Febr. 14 52?. Bürgschaft und Makler.
Laurens   Moller   up   dem   Koberge   wonende   vor   deme   Ersamen Rade to Lubeke hefft tosprake gedan to Corde Brunswick van we-
309

gen twyer last moltes de he Peter Kynen vorkofft hadde, dar vor eme de sulve Cordt gudt hadde gesecht, des Cordt so nicht to en-stunde, sunder alse eyn mekeler dar bij gestan unde Laurens den godespenningk gedan hadde etc.; hiir up de ergemelte Radt na clage . . . leten affseggen in m. n.:
Wolde Cordt by deme eede so he to synem ampte deme Rade gedan hadde zeggen, dat he dar bij anders nicht dan alze eyn mekeler gewest  unde  Laurens  ock  vor  dat  molt  nicht   gelovet  hadde,   dar mede mochte he entstan. Sehr. v. b. d. R.
NStB 1492 Valentini martiris.
1492 um Febr. 24 528.  Hausverkauf.  Beweis  durch  besessene  Bürger.
Cordt Molthane borger to Lübeck vor dem Ersamen Rade to Lubecke hefft tosprake gedan to Ertman Symons eynes hueskopes halven so Ertman deme sulven Corde syn hues uppe deme Klingenberge belegen affgekofft solde hebben, des eme Ertman so nicht to en stunde, welck Cordt denne sick vormeten hadde to tugende unde dar upp syne tuge benomet hadde alse Hanse Howschilde und Hinricke Rosenwolt, welcke tuge Ertman schuttede, hopende, wolde Cordt eme wes overtugen, dat solde he doen mit besetenen böigeren; hiir up de ergemelte Raed na clage . . . leten affseggen: Wolde Cordt Ertman wes overtugen, dat moste he doen myt besetenen borgeren, id ginge denne dar umme so recht were. Sehr. v. b. d. R.
NStB 1492 Mathie apostoli.
1492 um März 18 529. Bürgschaft.
De Ersame Radt to Lubeke hebben in der sake tusschen mester Peter Lazuer an de eyne unde Alberde Permünt an de anderen sii-den twintich marck halven lubesch de de sulve mester Peter der Schaperschen geleynt, dar vor de sulve Albert gudt gesecht und gelovet hadde etc., na clage . . . laten affseggen:
Na deme Albert Permünt tostunde dat he gelovet hadde, so moste he ock betalinge don. Schreven van bevele des Rades.
NStB 1492 Reminiscere. 310

1492 um März 18 530. Darlehn. Haftung der Vormünder.
Clawes Kerstens vor deme Ersamen Rade to Lubecke hefft to-sprake gedan to Hanse Besup vulmechtigen procuratori her Kersten Herbordes und Wenemer Mey sendeboden der van Rijge alze vor-mundere Reymari Bartmans eyn und vif stich gülden so de sulve Clawes Kerstens den erbenomeden Reymaro in synen noden und to syneme besten gutliken geleent hadde etc., hiir up de ergemelte Rad to Lübeck na clage . . . leten afseggen:
Wolde Clawes syn recht dar to don dat he sodane eyn und vefstich rinsche gülden Reymaro uppe synen loven geleent und nicht up synes vrundes Hans Kerstens vorscrivent gedaen hadde, und weren denne de eyn und vefftich gülden in Reymarus nut gekomen, so mosten syne vormundere de Clawese betalen. Sehr. v. b. d. R.
NStB 1492 Reminiscere.
1492 um März 25
531. Brautschatzfreiung.
(aus dem Niedergericht)
Hans Junghe in der Koningkstrate an de eyne unde Lucie Drehuzen an de anderen sijden myt eynen geschuldenen ordele uthe dem nedersten rechte vor den Ersamen Rad to Lubecke geschulden vor demesulven Rade synt ersehenen etliker schult halven alze der-tich rinsche gülden; hiir up de sulve Radt to Lubecke na clage . . . leten affseggen:
Were dat kynt er de werschop  schach geboren,  so mochte de vor-screvene frouwe eren brutschat wol vryen. Sehr. v. b. d. R.
NStB 1492 Oculi.
1492 um März 25 532. Hauskauf. Gewährschaft.
Marquardt Priors husfrouwe an de eyne unde Peter Moller an de anderen syden myt eynen geschuldenen ordele vor dem Ersamen Rade to Lubecke synt ersehenen eynes huses halven in der Marles-groven   belegen   dat   Peter   Moller   van   Marquarde   Priore   gekofft
311

hadde, dat Marquardt Prior eme leveren sdbolde, des he nicht don enkonde, deshalven se vor deme Rade to Vlensborch to rechte weren gewesen, de dar up gedelet hadden, dat Marquardt Prior Peter Moller to Lubeke solde volgen unde eme dat hus to leverende eder eme dat gelt weder geven solde, dat Marquardt so to donde ode hadde gelovet, dat he wol konde betugen unde nabringen etc.; hiir up de Radt to Lubeke na clage . . . leten affseggen: Konde Peter dat so nabringen unde bewiisen so recht were alze he sick hadde vormeten, des mochte he geneten; id ginge dar vorder umme so recht were. Sehr. v. b. d. R.
NStB 1492 Oculi.
1492 um Apr. 1
533. Frachtrecht. Fuhrlohn.
(aus dem Niedergericht)
Cordt Schottelkorff unde Hinrik Huge mit eynen geschuldenen ordele uthe deme nedersten rechte vor den Ersamen Radt to Lubeke geschulden etliker uphouwinge somiges gudes, dar vor Hinrik voer-gelt hebben wolde, vor deme sulven Rade synt ersehenen, dar up de sulve Radt na clage . . . leten affseggen:
Wes  Cordt  nicht  hebbe  entfangen,  dar  dorve he  ock neyn  vorlon vor geven. Sehr. v. b. d. R.
NStB 1492 Letare.
1492 um Apr. 1 534. Erbrecht bei zweiter Ehe.
Marquardus Hagemester vulmechtiger procurator Cordt Vritzen unde Anneken syner husfrouwen mit den vormunderen der Bretzse-schen vor deme Ersamen Rade to Lubeke synt ersehenen, dar de sulve Marquardus tosprake to den sulven vormunderen dede, dat zelige Hans Bretzsche van Anneken syner dochter nicht gescheden, ock dat se to synen nagelatenen guderen de negeste erve betuget were etc.; dar entegen der Bretzeschen vormundere antworden, dat zelige Hans Bretzsche na der sulven Anneken Vritze moder dode eyne ander elike huesfrouwe genomen, dar mede he ock etlike echte kindere gehat, dar mede de moder in den samende na dessulven Hansen dode geseten hadde,  ok were de vorscrevene tuchnisse by-
312

spraket, unde begerden deshalven twe schriffte to lezende hiir be-voren anno etc. XC Palmarum gescreven, dar van de erste anhevet: Anneke Vrytze etc., unde de ander dar vaste bij anhevede: Eggerdt van Kempen und Reyneke van Lubbeken etc.; hiir up de Radt to Lubeke na clage . . ., und na vorhoringe der ergemelten scriffte leten affzeggen in maten nabescreven:
Na deme der Bretzesschen vormundere so recht is hadden bewiset, dat Bretsche mit syner eliken husfrouwen etlike kindere nagelaten, de na synen dode gelevet und mit der moder in dem samende ge-seten hadden, weren de kindere denne dar na gestorven, so were ere andeel up de moder gevallen unde de moder dorffte dar to vorder nicht antworden. Screven van bevele des Rades.
NStB 1492 Letare.
1492 um Apr. 8 535. Verkaufsstand über dem Rinnsiein. Der Stadt Freiheit.
Wenemer Soneken unde Jacob Schulte vor den Ersamen Radt to Lubeke hebben tosprake gedan to Clawese Dreyer dat he syn werde over den ronnesteen satte ock etlike blocke hadde dar he dat uppe sette, der Stadt vryheit vordeckede unde de strate belemmerde etc., hiir up de ergemelte Radt na clage . . . leten affseggen: Dat Clawes der Stadt vryheit unde den ronnesteyn nicht solde vor-decken, sunder wes he veyles hadde, dat solde he bynnen den ronnesteen setten. Screven van bevele des Rades.
NStB 1492 Judica.
1492 um Apr. 8 536.   Gewerberecht.   Kohlenstürzer   und   Träger.
De olderlude der dreger vor dem Ersamen Rade to Lubeke syn ersehenen sick der kolstorter vor deme Holstendoer beclagende, dat se en nicht horsam wesen wolden gelik doch de molenstrater de en horsam weren unde eren hoge mit en helden etc.; hiir up de Radt to Lubeke na clage . . . leten affseggen:
313

Dat se den alderluden horsam syn solden gelik den molenstratern; we des nicht doen wolde de solde den kolsack affleggen, so lange de Radt dar vorder inne spreke. Scr. v. b. d. R.
NStB 1492 Judica.
1492 um Apr. 8 537.  Beweis  der  Rente  mit  dem  Stadtbuch.
Hennyngk Louwe redener unde wortholder Margreten Lasken unde ere vormundere Cordt Hillebrandes und Herman Vloten vor deme Ersamen Rade to Lubeke hefft tosprake gedan to hern Mar-quarde Tancken und Hermenne vame Stade veffteyn mark jarliker renthe liffgedinges de er in twen boden uppe dem merckede belegen to gescreven solden wesen, so desulve Henningk mit der Stadt boke wolde bewisen, dar entegen her Marquart Tancke eynen openen vorsegelden contractes unde vorlatinge breff begerde to lezende den de werdige her Wilhelm Westval domdeken vorsegelt unde her Hermen Schulte alze notarius der sake subscribert hadde, de dan gelesen unde de sulve Radt underwiset wart dat de schrifft Margreten Lasken belangende in der Stadt overste boke were gedelget; hiir up de Radt to Lubeke na clage . . . leten affseggen: We renthe in der stadt Lubeke wolde manen, de moste dat bewisen mit openen schrifften in der stadt boke gescreven. Scr. v. b. d. R.
NStB 1492 Judica.
1492 um Apr. 29
538.   Zeugnisunfähigkeit  des  berüchtigten  Mannes.
(aus dem Niedergericht)
De procuratores der latesten schuldeners dar Hans Wert sculdich is ghebleven myt namen Clawes Holtorp unde Clawes Strues myt enen geschuldenen ordele uthe deme nedersten rechte vor den Radt to Lubeke tegen Hinrike Krogere etliker besäte und tuchnisse halven geschulden syn ersehenen, dar up de ergemelte Radt na klage . . . leten affseggen:
Na deme de man de tugen wolde eyn berochtiget man were, so en mochte de to den saken neyn tuch wesen. Scr. v. b. d. R.
NStB 1492 Quasimodogeniti. 314

1492 um Mai 6
539. Schadenersatz wegen Klage vor geistlichem Gericht. Elternhaftung.
Ludeke Eckhorst borger to Lubeke vor deme Ersamen Rade dar-sulvest hefft tosprake gedaen to Didericke van der Heyde, dat ene syn sone to Stade myt geistliken rechte geclaget und geladen hadde, des Diderick sede dat he dar äff nycht en wüste etc.; hiir up de Er-same Raidt na clage . . . affseggen leten:
Wolde Diderick syn recht dar tho doen dat he rades und dades un-sculdich were, des mochte he gheneten.
Deme  Diderick also  dede  und  myt  rechte  van  Ludeken  schedede. Scr. v. b. d. R.
NStB 1492 Misericordia dornini.
1492 um Mai 13 540. Sodpflicht.
De Ersame Raidt to Lubeke hebben in den saken tusschen Her-man Tylinges und Hinrik Detleve eynes sodes halven vor recht af-seggen laten:
Na deme Hinrick Detleves hues were underschoten,  so  moste Hinrick vor twee huse to deme sode betalen. Scr. v. b. d. R.
NStB 1492 Jubilate.
1492 um Mai 20 541. Erbrecht der Mutter.
De Ersame Raidt to Lubeke hebben in den saken tusschen Corde Hennen, Hans Hennen seliger sone und der Hennschen myt eren kindern na clage . . . laten affseggen:
Na deme  de testamentarien dat testament nycht wolden  annemen, ock de kindere alle weren beraden, so velle und ervede dat gued up de latesten moder; sunder wanner de doet were, dat id denne dar umme genge so recht were. Scr. v. b. d. R.
NStB 1492 Cantate.
315

1492 um Juni 3 542.  Bürgschaft  für  Zahlung  und  Einstellung  ins  Gericht.
Clawes Johansen van Emden vor den Ersamen Rade to Lubeke hefft tosprake ghedaen to Hinricke van Lenepe soven unde soven-tich rinscher gülden halven, so eme Arndt Johansen van Swolle vor eyn und twintich ossen sculdich solde wesen, dar vor Hinrick eme gudgesecht und gelovet hadde; dar to Hinrick van Lenepe antworde dat he Arnde alleyne to rechte geborget und vor dat gelt nicht gelovet hadde; hopede men solde de sake in dat nederste recht wysen etc.; hijr up de ergemelte Raidt na clage . . . leten affseggen: Na deme Hinrick van Lenepe des lofftes tostunde und to vorn dat he nu sede nicht gewardet hadde, so moste he Clawese des erber-nomeden geldes betalinge doen. Scr. v. b. d. R.
NStB 1492 Exaudi.
1492 um Juli 2
543.   Erbschichtung   zwischen   Witwe   und   Schwiegertochter. Heiratsverbot  vor  Auseinandersetzung.
De vormundere der olden bornemesterschen seligen meister Hin-rickes nagelatenen huesfrouwen vor deme Ersamen Rade to Lubeke hebben tosprake gedaen to den vormunderen Anneken der nyen bornemesterschen seligen Hermans eres sones nagelatenen huesfrouwen so dat se noch mit erem sone in dem samende sete unge-scheden, hopeden ock, so se nu vorlovet, dat se sick nicht voranderen noch byslapen scolde, se were ersten van der moder mit vruntschup eder rechte vorscheden; hijr up de ergemelte Raedt na klage . . . usw. affseggen leten:
Dat Anneke sick nicht voranderen noch byslapen scholde, sunder se were ersten van der moder in vruntschup eder rechte gescheden. Scr. v. b. d. R.
NStB 1492 Visitationis Marie virginis.
1492 um Juli 2
544. Persönliche Klage. Vollmacht.
(aus dem Niedergericht)
Hans Klensten myt enen geschuldenen ordele tegen Hanse Pawese uthe deme nedersten rechte vor den Ersamen Raedt to Lubeke ge-
316

sculden soven laste und vijff vate osemundes halven Jacob Beyen
tokomende synt ersehenen, dar up de erscrevene Raedt na clage . . .
leten affseggen:
Dat de hovetman den de gudere to quemen sulvest moste vryen und
nicht syn vulmechtige.
Scr. v. b. d. R.
NStB 1492 Visitationis Marie virginis.
1492 um Juli 2
545.  Vollmacht.  Erlöschen.  Rückfall  der  Rechte.
(aus dem Niedergericht)
De Ersame Raedt to Lubeke hebben tusschen Geerde Stresouwen anclegere an de eyne und Jurgen Wenzeler antwerdesmanne an de andern syden eynes gesculdenen ordels halven uth den nedersten rechte van wegen voffteyn mark etc. na clage . . . affseggen laten: Alse denne de erbenomede Gerdt eynen mechtich hadde gemaket, de sodane schult in der Stadt boeck hadde scryven laten, is denne de gene de also mechtiget was vorstorven und de termine noch nicht bedaget, so is sodane macht weder in den hovetman gekomen; de mach sodane schult manen und de antwerdesman moet eme dar to antworden. Scr. v. b. d. R.
NStB 1492 Visitationis Marie virginis.
1492 Juli 4
546. Ausbleiben des Klägers im Gericht. Sachfälligkeit.
(aus Travemünde)
Cordt Wineler vor deme Ersamen Rade to Lubeke hefft vorgeven laten, wo Michel Schutte ene to Travemünde mit rechte hadde ge-tovet und beslagen umme etlike schult alse eme de werdige orden in Lyfflande, des knecht de erbenomede Cordt ghewest und noch sy, schuldich were, derhalven denne desulve Cordt borgen gesettet hadde Michele hyr vor dem Rade to Lubeke des gesculdenen ordels halven alse Michel erbenomed van Travemünde vor den Rad to Lubeke ge-sculden hadde to antwordende; so were de sulve Cordt hyr vor deme Raedt tor stede Michels syner klage gewardende, de denne nicht jegen-
317

wordich tor stede were, biddende, de Ersame Raedt to Lubeke ene und syne borgen Michels ansprake und klage halven loes delen wolden; dar up de Ersame Raedt to Lubeke na besprake und rypen rade den ergescrevenen Corde und syne borgen derhalven leddich und loes hebben gedelet.
Screven van bevele des Rades am midtweken in der octaven Visita-tionis Marie virginis anno etc. xcjj0.
NStB 1492 Visitationis Marie virginis.
1492 um Juli 15
547. Haftung aus Sachempfang.
(aus dem Niedergericht)
De Ersame Raedt to Lubeke hebben in den saken eynes geschulde-nen ordels uthe dem nedersten rechte vor den Ersamen Raedt to Lubeke tusschen Taleken Helmoldes an de eyne und seligen Clawes Kule-manne etliker scult halven an de anderen syden gesculden na clage .. ., ock vorhoringe etliker tuchnisse scryffte, laten affseggen: We Kulemans gudere entfangen hadde, de moste to den sculden ant-worden, so hoge se myt rechte fordert weren. Scr. v. b. d. R.
NStB 1492 Divisionis apostolorum.
1492 um Juli 22 548. Besäte.   Einwältigung.   Fristen.   Beispruch.
Hans Kruseman vor dem Ersamen Rade to Lubeke is ersehenen vorstellende dat he schulthalven etlike besäte uppe alle husere Hinricke Hovemanne seliger tobehorende gedaen, de besäte he na lube-schem rechte vorfolget, ingeweldiget were und dar enboven en so-danes noch jaer und dach staen laten hadde, begerde des avescrifft uthe dem richteboke to lesende und em de huser to scryven to la-tende, welcke schrifft gelesen wart, dar entegen de sculdenere den selige Hinrick Hoveman ock schuldich was antworden, dat se van sodaner besäte nicht en wüsten, ock were en dat nicht vorkundiget, hopeden en sodanes unschedelick wesen solde etc.. hyr up de ergemelte Raet na klage und antworde, insage, rede und wedderrede, na besprake und rypen rade vor recht leten affseggen:
318

Na dem Hans Kruseman de besäte openbarliken gedaen mit allem rechte ingeweldiget wer un he it dar boven noch jaer und dach staen laten hadde un de schuldener des nicht hadden byspraket, so mochte men Hanse de huser toscryven, doch den truwhendern unvorvencklick. Screven van bevele des Rades.
NStB 1492 Marie Magdalene.
1492 um Juli 25
549. Auseinandersetzung des Miteigentums. Setzung zur Wahl.
Heseke Scalitze und Katerine Scalitze eres sones wiff vor deme Er-samen Rade to Lubeke syn ersehenen twyer boden halven myt eren tobehoringen by sunte Peter belegen, welck twe boden der sulven Heseken und Lutken Scalitzen eren sone samptliken togescreven stunden na lüde der Stadt oversten boke, dat dar wart gelesen, dergeliken eyn vordracht in deme nedersten boke; hirup de Raedt to Lubeke na clage . . . affseggen laten:
Na deme en de boden beyde togescreven  stunden,  we  denne van deme andern wolde wesen, de moste setten, und dat id umme de andern scryffte in den nedersten boke gescreven ginge so recht were. Scr. v. b. d. R.
NStB 1492 Jacobi apostoli.
1492 um Aug. 10
550. Renteanteile uls Leibgedinge. Wegfall der Zahlungspflicht bei Nichteingang. Unkostenanteil.
De vormundere Anneken van Rene vor deme Ersamen Raede to Lubeke hebben tosprake gedaen to den testamentarien seligen Mar-quardes van Rene, 30 mark lubesch liffgedinges so er selige Mar-quardt in syneme testamente jaerlikes van der rente, so he in den tollen to Gottorpe hefft, gegeven hadde, dergeliken van wegen vertich mark so de sulve Anneke jaerlikes by den Ersamen Rade to Ham-borch hefft etc., hyr to seligen Marquardes testamentarii antworden dat se, wanner se van den tollen to Gottorpe gelt gekregen hadden, alletydt Anneken eren andeel hebben gegeven, so hadde de her Ko-nink nu vorboden dat men en nicht solde geven, so hadden se vaste vorvolch und uncost gedaen, dat moste Anneke mede betalen; se had-
319

den avers neyn gelt dar van entfangen, noch van den tollen to Got-torpe noch von den vertich marcken to Hamborch na dode seligen Marquardes, sunder selige Marquard hadde de vertich marck uppe Anneken de to borende weder overgewiset na inbeholde synes testa-mentes, welck de testamentarii begerden to lesende ,deme also be-schach; seden furder, dat dat sulve testament by macht gedelet were, hopeden, se dar boven Anneken vormunderen nicht plichtich weren to antworden etc.; hirup de ergemelte Raedt na clage . . . leten aff-seggen:
Na deme de dertich marck lyffgedinges Anneken van den gelde uthe den tollen to Gottorpe solden vornogen, hadden denne de testamentarii seligen Marquardes van den tollen langetydt keyn gelt gekregen, so en drofften se Anneken ock nicht geven; ock van den vertich marcken to Hamborch, nademe de testamentarii na dode seligen Marquardes van nicht upgebort hadden, so drofften se darto ock nicht antworden; Anneke moste ock de kost, so umme der renthe willen in den tollen to Gottorpe gedan were, eren andeel mede betalen. Scr. v. b. d. R.
NStB 1492 Laurencii martiris.
1492 um Sept.  14 551. Erbschaftskauf.   Gesamtheit der Nachlaßgegenstände.
De Ersame Raedt to Lubeke hebben in den saken tusschen Alberde Moringe vulmechtigen procuratori Hans Moringes synes vaders und Anneken synes vaders suster und Elseben Krampen der nagelatenen gudere halven seligen Katerinen Blymas na clage . . . affseggen laten: Na deme Elsebe Krampe de nalatene gudere vor eyn genant gelt hadde gekofft, hadde denne Albert van den gudern wes to syck geno-men, id were voer eder na der tydt bescheen alse de gudere syn worden bescreven, dat mote Albert alle wedder inbringen. Scr. v. b. d. R.
NStB 1492 Exaltationis sancti crucis.
1492 um Nov. 1 552. Umstrittene Vormundschaft.  Haftung aus Sachempfang.
De vormundere Taleken Vincken vor deme Ersamen Rade to Lubeke sint ersehenen sick beklagende over Herman Dartsouwen, Hin-
320

ricke Ebbelinge und Hanse Brekevelde de se vormodeden vormundere seligen Greteken Luneborges to synde etliker gudere halven der se sick anematet hadden, dar Taleke Vincke to berechtiget were etc., der vormunderschup de erbenomeden personen vorsakeden unde nicht to en stunden etc.; hir up de Raedt to Lubeke na clage . . . leten affseggen:
Wo woll se seden dat se seligen Greteken Luneborges vormundere nicht en weren, hadden se denne wes angetastet und entfangen van den guderen, dar moten se to antworden. Screven van bevele des Rades.
NStB 1492 Omnium Sanctorum.
1492 Nov. 9 553. Testamentarien und Schiedsfreunde.   Ersetzung.
De Ersame Raedt to Lubeke hebben in den saken tusschen Corde Grawerde deme jungen, seligen hern Vritzen sone, siner moder, sustere und brodere an de eyne, Hinricke Witten unde Hanse Warm-beken seligen Cordt Grawerdes des olden nu tor tidt testamentarien van siner wegen an de anderen siden, so de beyden parthe de sake bij den sulven Raedt satten und stalden, na besprake affseggen laten: So denne Clawes Schinkell eyn van des jungen Cordes schedesluden buten der Stadt were, dat denne de junge Cordt Grawert seligen hern Vritzen sone eynen vromen besetenen borger to Lubeke in Cla-weses stede weder kesen solde; ock so Hinrick Witte und Hans Warm-beke to voren des olden Cordes seliger schedeslude gewesen und nu syne testamentarii und in Cordes des olden stede weren, so mochten se nu nicht schedesfrunde und hovetlude wesen, dat se dar umme elck eynen framen besetenen borger to Lubeke in ere stede tusschen nu und eyn rnydtweken erstkomende kesen solden; wo se deme also nicht en deden bynnen der vorgescrevenen tidt, so moste de Raedt dar to anders vordacht wesen, up dat den hendele und scrilften so dat vorlaten und belevet were genoedi gedaen worde und men der sake tom ende komen mochte.
Screven van bevele des Rades am frigdage vor Martini episcopi anno etc. XCjj0.
NStB 1492 Martini episcopi.
21	321

1492 um Dez. 8 554. Kauffrau.  Haftung.
De Ersame Raedt to Lubeke hebben tusschen Hanse Bücke eliken manne Geseken Buckes eyner kremerschen up deme orde boven der Marlesgroven und etliken schuldeneren den se schuldich syn an de eyne und der ergenanten Geseken an de anderen syden na klage . . . äffseggen laten:
Na deme de ergemelte Geseke eyne kopfrouwe is, so moth se to den schulden mede antworden, id ga dar furder umme alse recht is. Screven van bevele des Rades.
NStB 1492 Conceptionis Marie virg.
1492 um Dez. 8 555. Fracht.  Unterfradbi.  Haftung des Schiffers.
De Ersame Raedt to Lubeke hebben tusschen Bernde Wisken anklegere an de eyne, schipher Hans Baihorn und schipher Oleffe Swar-ten antwordesmanne an de anderen syden van wegen eyner tunnen myt kopmans gudere alse de erbenomede Berndt in schipher Hans Baihorns schip hijr to Lubeke ingesdiepet hadde umme de to Revall to bringende, de denne de sulve Hans Baihorn to Dantzyck over ge-settet und in schipher Oleff Swarten schip gekamen to synde sede etc., na klage . . . affseggen laten:
Dat schipher Hans Ballhorn, nach deme he bekende dat he de tunnen entfangen hadde, Bernde Wisken dar to mot anwerden; wil de sulve schipher weme furder derhalven beschuldigen, dar ga id umme alse recht is. Screven van bevele des Raedes.
NStB 1492 Conceptionis Marie virginis.
1492
556. Sämtliche Vormünder müssen verklagt werden.
(nach Reval)
Ersamen herrnn, Dath geschuldene ordell vonn Iw twuschenn Hans Berchims mith synen frundenn eins, unnd den Ersamennn vormundern zeligen Diderick Sirenberges nhagelatenen huesfruwenn anders deils affgesecht hebben wy enthfangen Alsus ludende: Her Diderick
322

unnd Marthenn. Na deme gy vonn der Sirenbergeschenn wegenn alse vormundere medth vrygenn willen iw medth nhamenn vor vormunder medth der vordracht in der Stadth boeck hebben Schryevenn lathenn unnd furder noch alse vormunder meth zampth Hans Gruthere ock alse vormunder willich und ungeescheth tho velenn tidenn vor deme Sittende Stole des rades umme gelth up die husere schryvenn tholatende gewesenn syenn, unnd also von der andernn parthe bie-sprakinge halvenn medth der vordracht ahnn denn Erbarnn Radth tho Lub(eck) overgegaenn syenn, dar iw doenn Sulvest ein Radth medth ordele unnd rechte thor andthwordth gewesenn, Alsus sedbt iw ein radth, dath gy Hans Berchims klage, der husere halvenn, zempth-lichen alse vormundere von der Sirenbergeschenn wegenn noch andth-wordenn scholenn etc. — Dath sulvige iwe ordell beide parthe ahnn unnß geschulden, dar up unnse delinge bogerth, die wy ehnn alsus tho rechte affseggen: Na deme gy iw up unse laeste ordell refererenn, Szo erkennen wy, dath der Sirenbergeschenn vormundere nha iuwer und unnser delinge syenn plege thoandtwordenn, Gha wider dar umme ßo recht is.
Datum Lub(eck) etc. Anno etc. xcij. Burg(ermeistere) und radth(manne) der Stadth Lübeck.
Cod. ord. Rev. Nr. 40.
1493 um Jan. 1
557. Verwillkürung einer Sache vor den Lübecker Rat. Verweisung an den gebührlichen Richter.
De Ersame Raedt to Lubeke hebben tusschen Arnde Vresen eynem koepgesellen an de eyne und Bartram Sunnebergk raedtmanne to Olden Stettin an de anderen syden van wegen eynes lofftes alse de genante Bartram deme gedachten Arnde vor eynen vortganck eyner juncfrouwen de eme gelavet syn scholde gelavet scholde hebben etc., deshalven de vorgenanten beyden parte to Valsterbode an Schons syden syck vorwilkort hadden vor deme Rade to Lubeke up dessen dach dar over rechtes to hörende etc., na vorgevende des ergenanten Arndes vorspraken van synentwegen gedan und na protestation, uth-neminge und exception der werdigen to Stetin erbenomed vulmechti-gen procuratores des genannten Bartrams na besprake unde rypen rade affseggen laten:
Wo woll de erbenomeden beyden parthe erer sake hyr vor den Raedt to Lubecke vorwillet hadden, so enwolde doch desulve Raedt sodane
21*	323

sake nicht annamen,  dar umme  dat Arndt Vrese  de  sake  vor  des erbenomeden Bartrams synen wederparthes geborliken richtere nicht vorklaget hadde. Screven van bevele des Rades.
NStB 1493 Circumcisionis domini.
1493 um Jan. 6
558. Verfügungen des weichenden Schuldners vor der Flucht.
Beweis.
(aus dem Niedergericht)
De Ersame Raedt to Lubeke hebben tusschen den schuldeneren den Jacob de Goyer schuldich is gebleven anclegern an de eyne und Johan Sampson antwordesmanne an de anderen syden eyns ordels halven uth deme neddersten rechte vor den ergenanten Raeth geschulden na klage . . . affseggen laten:
Wo woll Johan Sampson eyn antwordesman is, kan he tugen alse lubesch recht is dat eme Jacob de Goyer vor sijner wikinge sodanne gudere vorwysset hefft, so syndt id syne guder und mochte de mercken und mach achte und vorsprake neten, id ga dar furder umme also recht is. Schreven van bevele des Rades.
NStB 1493 Trium. regum.
1493 um Febr. 24
559. Beweis der Stundung. Verpfändung.
(aus Travemunde)
Wilken Berterman myt eynen geschuldenen ordele van Travemunde tegen Simon Hülsten frouwen etliker schulth und vorpandinge der vorbeteringe eres huses to Travemunde vor den Ersamen Raedt to Lubeke sindt ersehenen, darup de sulve Raedt nha clage . . . leten affseggen:
Wo woll de sulve Simon Hülsten frouwe eyne antwordesfrouwe were, konde se denne bewisen so recht were, dat id bededinget sy, dat se de schult in veer jaren sole mögen betalen, des möge se geneten, id gha dar furder umme so recht is. Screven van bevele des Rades.
NStB 1493 Invocavit. 324

1493 um März 10
560. Verpflichtung der Ehefrau, zu ihrem Manne zurückzukehren.
(aus Travemünde)
Clawes Buthouwe mit Anneken Buthouwen myt eynen geschulde-nen ordele van Travemünde vor den Ersamen Raedt to Lubeke geschulden sint ersehenen, darup de sulve Raedt na clage . . . leten äff seggen:
Na deine Clawes de frouwe weder to sick nemen und se vor syne frouwen holden wolde, so moste se weder to eme trecken, anders en were he er nicht plichtich den brutschat weder to gevende. Screven van bevele des Rades.
NStB 1493 Oculi.
1493 um März 10
561. Einwand der Rechtshängigkeit im Landrecht.
(aus dem Niedergericht)
Orthie  Hencken to  Stubbendorpe wonende myt eynen geschulde-nen  ordele  tegen  eynen  vorman van  Hamborch  eynes  perdes  und dertich margk halven vor dem Ersamen Rade to Lubeke is ersehenen, darup desulve Raedt nha clage . . . leten äff seggen: Konde Joest de voerman bewisen so recht is, dat de sake in den Hol-sten rechte henge, so moste Orthie dat dar ock uthdregen. Screven van bevele des Rades.
NStB 1493    Oculi.
1493 Apr. 24
562. Einbringen des Testaments in den Rat. Gültigkeit.
(aus Kolberg)
Clawes Wandouwe borger to Kolberge mit eynen geschuldenen ordele van dem Ersamen Rade to Kolberge tegen Hanse Sleve, eynes testamentes halven seligen Bartholomeus Boden, vor den Ersamen Raedt to Lubeke gheschulden sindt ersehenen, darup desulve Raedt na vlitiger vorhoringe dessulven testamentes, ok na clage . . . laten äff seggen:
325

Is dat instrument in den Raedt to Kolberge gekamen so dar wontlik is, so delet de Raedt to Lubeke dat testament by macht. Screven van bevele des Rades. Actum am midtweken nha Misericordia domini anno quo supra.
NStB 1493 Misericordia domini.
1493 um Apr. 28
563. Bürge und Zeuge.   Klage mit Eideshand.
(aus dem Niedergericht)
Surber mit eynen geschuldenen ordele uthe dem nedersten rechte vor den Ersamen Raedt to Lubeke tegen Zevelde geschulden sindt ersehenen, darup de sulve Raedt na clage . . . laten affseggen in maten nabescreven:
Nademe dat Surber Zevelde vor eynen borgen anspreket und he to voren vorwitliket hefft to tugende, so mach Surber Zevelde nu mit eynes handt nicht anspreken. Screven van bevele des Rades.
NStB 1493 Jubilate.
1493 um Apr. 28 564. Verlust des Brautschatzanspruchs durch Verschweigung.
De vormundere Taleken Vincken vor den Ersamen Rade to Lubeke hebben tosprake gedaen to den ersamen hern Volmer Warendorpe raedtmanne darsulvest etlikes geldes halven, so he van Gretken Lune-borges wegen upgebort und darup etlike schriffte in der Stadt oversten boke dellgen laten hadde, dar syn name bigeschreven stunde, ock van seligen Hinrik Vincken und Taleken siner husfrouwen brutschattes wegen; hirup desulve Radt na clage . . . leten affseggen in maten nabescreven:
Na deme Hinrick Vincke syne huesfrouwen so lange gehath und hir so lange to wegen und Stegen gegan und hern Volmar umme den brutschat nicht ghemant hadde, so en dorffte he dar nu nicht van Gretken Luneborges wegene antworden, unde wolde her Volmer sin recht dar to doen dat he Gretken van den gelde nichtes plichtich noch schuldich en were, dar mede mochte he entstaen. Screven van bevele des Rades.
NStB 1493 Jubilate. 326

1493 um Mai 19
565. Nächstzeugnis Auswärtiger.  Beweis mit lebenden herbeigeschafften  Zengen.
De Ersame Raedt to Lubeke hebben in den saken der vulmechtigen der erven van Munster unde Älen de sick de negesten to seligen Gerdt Peppen nagelatenen guderen vormenen to wesende, nha vor-horinge beider parthe toversichte, nha besprake und ripen rade aff-seggen laten:
Dat de sake noch jaer und dach gestundet solde wesen und dat ider-man bynnen der tidt ere levendigen tuge hir tor stede solde bringen unde alse dat bescheen were, alsdan scholde erer eyn den andern toseggen; we sick denne de negeste tugede, dat id denne dar umme genge so recht were. Screven van bevele des Rades.
NStB 1493 Exaudi.
1493 um Mai 19
566. Seewurfschaden. Bestimmung der Schuldner für den Schadenersatz.
Schipher Elver Elversen vor deme Ersamen Rade to Lubeke hefft tosprake gedaen to den alderluden der Nouwardesvarer darsulves etlikes schaden, den he genomen hadde eyner packen lakenne, de undergestouwet were gewest, noch eynes vates halven unde eyner türmen, darinne eyn manneharnasch, dat up deme overlope gelegen unde in waters noden geworpen were etc. Darto de alderlude antwor-den, dat de vorgescr. schipper sodanen schaden, dar he gelosset hadde, solde hebben gemanet unde genomen van den guderen, de he inne gehat hadde, er were hir to Lubeke nu tor tidt nicht mer dan twe offte dre personen, de dar wes inne gehat hadden etc. Hir up de sulve Raedt na clage . .. laten affseggen: Dat de erbenante schipher sodanen schaden solde moten manen to der stede, dar de gelosset, unde van den de dar guder inne gehat hadden. Screven van bevele des Rades.
NStB 1493 Exaudi.
327

1493 um Juni 2
567.   Seefracht.   Schadenersatz für Verlust.   Berechnung
Schadens.
Berndt Visse vor deme Ersamen Rade to Lubeke hefft tosprake gedaen to schipher Hanse Balhom eyner drogen türmen halven de overgesath unde vorkamen were etc., hirup de sulve na clage . . . leten affseggen:
Na deme de tunne nicht were bereven gewesen, so droffte de schipher de tunnen nicht durer dan eyne andere droge smale tunnen betalen. Screven van bevele des Rades.
NStB 1493 Trinitatis.
1493 Juni 14
568. Erbschichtung. Brautschatzfreiung.
(aus Nüsse)
Marquardt Pawels tor Nyenmarcke in her Johan Hartzen gudern beseten ancleger an de eynen, und Birgitte Vageis to Nutzee wonende, seligen Clawes Vageis wandages husfrouwen, antworderschen an do anderen siden vor deme Ersamen Raede to Lubeke mit eynem geschul-denen ordele van Nutzee erbenomed uthgegangen sindt ersehenen, dat denne de erbenomede Marquardt Pawels de gedachten Birgitten umme erffschichtinge van eres erbenomeden seligen mannes wegen to donde anlangede, dar entjegen de sulve Birgitte leeth seggen, dat se eren brutschat mit eren eede vryen mochte, wante se eren vorbenomeden man baven twintich iaer gehat hadde; na clage ... de Ersame Raedt to Lubeke hebben vor recht affseggen laten:
Na dem male de erbenomede Birgitte eren man baven twintich iar gehat hadde, so mochte se eren brutschat mit eren eede besweren und vryen und den voruth nemen; umme dat andere to gande alse recht is. Screven van bevele des Rades. Bescheen am avende Viti martiris.
NStB 1493 Viti martiris.
1493 um Juni 15
569. Nutzung des Kindervermögens durch die Witwe. Sicherstellung.  Bearbeitung  fremder  Sache  (Leichenstein).
De Ersame Raedt to Lubeke hebben tusschen Taleken Heynen, seligen Hans Heynen nagelatenen wedewen an de eynen, und Tytken vame Hagen an de anderen siden, van wegen der vertich mark, de by
328

eren vormunderen syn, und eynes lyksteens, dar Tytke vame Hagen syn mergk und eynen schonroggen und wegge hadde uphouwen laten etc., na clage . . . affseggen laten:
Na deme de erbenomede Taleke sodann vertich marck nochafftigen vorborgen will, so mosten se er sodann gelt folgen laten, wente to des kindes mundigen jaren to gebrukende; stervet ock dat kindt unmun-dich, dat id denne dar umme gha alse recht is; vordermer des licksteens halven is affgesecht: Na deme Titke vame Hagen nicht bewisen kan, dat he de helffte des lycksteens gekofft hadde, und den steen na des vorstorven mans dode hefft gemercket, so moste he zin merck und dat darupp gehouwen is wedderumme uthouwen laten. Screven van bevele des Rades.
NStB 1493 Viti martiris.
1493 um Juni 24
570. Verfolgung des Pfandrechts. Voraussetzungen.
(aus dem Niedergericht)
De Ersame Raedt to Lubeke hebben van wegen eyns ordels uth dem neddersten rechte vor densulven Raedt geschulden tusschen Tymmen Dibberen ancleger an de enen, und Hanze Bussouwen antwordesmanne an de anderen siden, na clage, antworde, rede, wedderrede, insage, na besprake und ripen rade vor recht affseggen laten: Wes de erbenomede ancleger kan tugen alse recht is, mach her gerieten; und alsedenne de erbenomede antwordesman van etliken panden zede, de eme gezettet und he de to vorfolgende in willen were etc, worden sodanne pande nicht vor duffte edder roff angespraken und hadde he de in ziner hebbenden were, so mochte he sine pande vorfolgen alse recht is. Screven van bevele des Rades.
NStB 1492 Nativitatis Johannis.
1493 um Juni 24
571. Prozeßbürgschaft.
(aus dem Niedergericht)
De Ersame Raedt to Lubeke hebben tusschen Corde Hesselmanne anclegere an de enen, unde Hinricke Moller offte Pepersacke antwordesmanne an de anderen siden, van wegen eynes ordels uth deme neddersten rechte vor den ergescrevenen Raedt geschulden, na clage . . . affseggen laten:
329

Nademe Hinrick Pepersack in dat nederste recht is gekamen und sin beraedt hadde genamen, und Cordt Hesselmann ene nicht wolde loven, so mochte he borgen van eme esschen sunder broke. Screven van bevele des Rades.
NStB 1493 Nativitatis Johannis.
1493 um Juni 29
572. Verbindlichkeit geistlicher Testamente. Erbgang des übrigen Vermögens.
De Ersame Raedt to Lubeke hebben tusschen Herman Kolmann ancleger an de enen, und Hartman Scharpenberge van wegen seligen Herman Kolmans kindern to Czerntyn im kloster wesende, Gotken Langen van ziner husfrouwen und erer sustere wegen antwordesluden an de anderen siden na clage . . . affseggen laten: Na deme mester Peter Kolman eyn geistlick persone is gewesen und eyn geistlick testament gemaket hefft, dat van den geistliken by macht erkant und gedelet is, so konde de Raedt der gudere halven in dem testamente berort furder nicht deelen; sunder der gudere halven in dem testamente nicht begrepen scholden se erer beider frunde nemen unde darumme tohope ghan to besehende, offt se sick in fruntschup können vorliken; de hern de dar en by syn gewesen, de scholen dar weder by ghan. Screven van bevele des Rades.
NStB 1493 Petri et Pauli apostolorum.
1493 um Juli 13
573. Klage. Bedeutung der ersten Ladung.
(aus Travemunde)
De Ersame Raedt to Lubeke hebben tusschen Sileken Sluckebers anclegerschen an de eynen und Hanse Tancken beide to Travemunde wonende antwordesmanne an de anderen siden eynes ordels halven van Travemunde vor den ergescrevenen Raedt to Lubeke geschulden na clage . . . affseggen laten:
Woll den anderen alse to Travemunde eyn recht is erst to rechte vorbaden hadde laten, de were eyn ancleger. Screven van bevele des Rades.
NStB 1493 Margarete virginis. 330

1493 Aug. 3 574. Schuldenwesen. Verfahren.
De Ersaine Raedt to Lubeke hebben tusschen Emoendt Woeden, eynem engelschen manne, und Karyn Messdach van Brügge van deme eynen, und den anderen schuldeners, den seligen Gerdt Sundesbeke schuldich is gebleven, van deme anderen deele na clage . . . affseggen laten:
Dat alle de genne de sick des erbenomeden Gerdes schuldener vor-menen to wesende binnen achte dagen negestkomende by syne boke ghan scholden, de to besehende unde denne in den achtedagen dar negestfolgende eyn jewelick schuldener syne schulde alse recht is nabringen scholde.
Screven van bevele des Rades. Gescheen des sonnavendes am dage Inventionis sancti Stephani hora vesperorum.
NStB 1493 Jacobi apostoli.
1493 Aug. 3
575. Ablehnung des Rechtsspruchs außerhalb echter Urteilsschelte.
Alberdt Grasdyck van deme eynen unde Hinrick Russenbergh ful-mechtige procurator der Stadt Revall, so he sede, van deme anderen deele vor deme Ersamen Rade to Lubeke erschinende hebben gebeden unde begert, dat de ergescrevene Radt to Lubeke sodane twistige sake, tusschen deme vorbenomeden Alberde eyns unde deme Rade to Revall anders deels entstanden, in rechte to entschedende annamen wolden, so de sake vor den ergescrevenen Raedt to Lubeke were gewiseth etc.; wo denne ere vorgevent in lengern is gewesen, darup de Ersame Raedt to Lubeke na besprake unde ripen rade hebben affseggen laten: Wanner sodane sake na older wise unde wonheidth van deme Rade to Revall myt eynen geschulden ordell vor se queme, so wolden se sick dar inne woll geborlick holden; averst sustzs de sake antonemende weren se nicht geneget. Screven van bevele des Rades. Actum tercia Augusti anno quo supra.
NStB 1493 Petri ad vincula.
331

1493 um Aug. 10 576. Rückgriffsrecht der Testaments Vormünder gegen die Erben.
De Ersame Raedt to Lubeke hebben tusschen den ersamen hern Hinrike Bromsen unde hern Hermen van Wickeden borgermeisteren, hern Hinrike van Calven, executoren unde testamentarien to etliken artikelen seligen Marcus Molemans testamentes, unde hern Johanne Hartzen radtmanne an de eynen, Hanse Vugen unde syner husfrou-wen Gertrude an de anderen siden na clage . . . affseggen laten: Na deme de erbenomede selige Marcus in synem testamente beken-neth, dat de vorgescrevene syne testamentarien syne gudere nicht enl-fangen hebben noch jenigerleye in syneme testamente handeln scholen sunder alleyne dre artikelen, alse mit deme kelcke to vorgevende, unde van den kleynoden Hanse Mulicke belangende, unde de dorde van synem huse na dode Johanns Brandes unde Gertrudis erbenomed, unde nademe de sulve Hans Vuge unde Gertrudt in den guderen seten, so mosten se de erbenomeden vormundere unde hern Johann Hartzen schadelos holden. Screven van bevele des Rades.
NStB 1493 Laurencii martiris.
1493 Aug. 31 577. Bergelohn. Verteilung auf Schiff und Gut. Verschulden.
De Ersame Raedt to Lubeke hebben tusschen schipher Mathias Al-brechtzsen vam Stralessunde an de eynen, unde den copluden sempt-liken tom Stockesholme ere vorkeringe hebbende, van wegen der achte messe koppers unde soven unde twintich fate ozemundes, alze de ergenante schipher unde coplude Jons Holgersson fagede up Gotlande umme reddinge des erbenomeden schiphers, schepes unde des copmans gudere, de erbenomede fageth anders beholden wolde hebben, umme trendt Vincula Petri hebben geven moten etc., vor recht affseggen laten:
Alse denne de coplude vorgegeven hadden, weret sake dat id hir namals gefunden wurde, dat umme des schiphern schulde unde [Lücke] sodane kopper unde ozemundt uthgegeven were, so scholde de cop-man des bliven unvorsumeth der tosprake, de se deshalven to deme schiphern hebben mochten; averst nademe sodane erberorte kopper unde ozemundt umme reddinge schepes unde gudes uthgegeven were, so moste id aver schip unde gudt ghaen.
Schreven van bevele des Rades. Actum am avende Egidii ultima Augusti.
NStB 1493 Decollationis Johannis baptiste. 332

1493 um Sept. 8 5?8. Unangesessene als Zeugen.
De Ersame Raedt to Lubeke hebben tusschen Hanze Bekeman unde Jasper Hanen anclegern an de eynen unde Hermen Alberdt antwordes-man an de anderen siden na clage . . . etliker tuchnisse halven vor recht äffseggen laten:
Dat unbeseten mit unbeseten mach tugen. Schreven van bevele des Rades.
NStB 1493 Nativitatis Marie virginis.
1493 um Sept. 27
579. Nachlaßregelung. Verfahren. Begräbniskosten und Gesindelohn.
De Ersame Raedt to Lubeke hebben tusschen den negesten erven seligen Hinrick Lodewiges unde syner husfrouwen Gretken an de eynen, unde den testamentarien offt vormunderen, nemptliken Hinrick Mundermeyer, Tytke Bonsack undt Bartoldt Lodewiges, des genanten seligen Hinrikes Lodewiges an de anderen siden na clage . . . affseggen laten:
Dat de testamentarien erbenomet in biwesende der ergemelten erven de bigrafft der ergenanten Hinrikes unde Gretken, ok der knechte unde megdelen vor äff betalen mögen; deme alzo bescheende scholen de andern guder jar unde dagh stan van der tidt an, dat de erbenomede Hinrick unde Gretken vorstorven zyn. Schreven van bevele des Rades.
NStB 1493 Cosme et Darniani martirum.
1493 um Okt. 1 580. Schuldenwesen. Beweis des Dritt°igentums. Marke.
De Ersame Raedt to Lubeke hebben tusschen den schuldeneren, den Mathias Smidt van hir geweken schuldich is gebleven, anclegern an de eynen unde Diderik Ebelingk borgere to Dantzigk antwordesmanne an de anderen siden na clage . . . affseggen laten: Syndt sodane gudere, alze de vorbenomede Diderick an Mathias Smidt gesandt hefft, under synem mergke aver see unde sant gegan, unde will desulve Diderick syn recht dar to don, dat eme sodane gudere
333

tobehoren unde dat Mathias Smidt dar noch parth offte deel ane en hebbe, so mach he by synen guderen bliven. Screven van bevele des Rades.
NStB 1493 Remigii confessoris.
1493 um Okt. 1
581. Vermögensüberlassung von Todes wegen zwecks Gläubigerbefriedigung.
De Ersame Raedt to Lubeke hebben tusschen Dorotheen Krogers, Hartegen Krogers husfrouwen to Stubbendorpe, Gretken Visschers, Hinrick Visschers tho Benstaven, unde Katharinen Gulssouwen, Herman Gulssouwen husfrouwen tho der Arnsboken wonende anclegerschen an de eyne, unde seligen Pawell Krempyns nagelatenen wedewen, Elzebe genometh, unde eren vormunderen antwordesluden an de anderen siden, van wegen etliker gudere, alze selige Hans Rover, do he to Sunte Jacobe to Compostelle reisede unde up deme wege gestorven, nagelaten, der sick selige Pawell Krampyn underwunden hadde, an de anderen siden, na clage . . . affseggen laten:
Na deme de ersame her Hermann van Wickeden unde her Diderick Hup, to den tiden vor radessendeboden tho Antwerpen geschicketh, seden unde bekenden, dat Hans Rover to Antwerpen, do ze dar in der engelsdben sake am latesten dage weren, vor ene unde mer anderen darsulvest jegenwardich bekandt hadde, dat he den genanten seligen Pawell hundert margk schuldich unde plichtich were unde weret sake, dat he up der reise to Sunte Jacobe doet bleve, so vorlete he dar dosul-vest Pawele erbenomet alle syne nagelatenen gudere, dat Pawell syne schult dar ane soken mochte etc., so en dorffte Pawels nagelaten hus-frouwe dar tho furder nicht ant worden. Screven van bevele des Rades.
NStB 1493 Remigii confessoris.
1493 Okt. 29
582. Appellation nach Rom. Unzulässigkeii wegen Gerichtsvereinbarung.
De Ersame Raedt to Lubeke hebben tusschen hem Herman Brit-linge prester, procurator Hans Rodenberges, ancleger an de enen, unde Hinrike Bardewike an de anderen siden, na clage ... [usw.], von wegen eyner citatien, alse de erbenomede Hinrick Bardewyck der appellatien
334

halven in den stoll to Rome tegen den erbenomeden Hanze Roden-
berge gedan hadde exequeren laten etc., affseggen laten:
Hefft Hinrick Bardewyck der sake halven vor deme Ersamen Rade to
Luneburch eyne were gestelleth, so dat he ziner sake dar is vorbleven,
so modt he sodane citatien dale slan unde affdon.
Screven van bevele des Rades. Actum xxjx Octobris.
NStB Severini episcopi.
1493 Nov. S
583. Beweis. Notwendigkeit der Fristeinhaltung.
(aus Stralsund)
De Ersame Raedt to Lubeke hebben tusschen Warner Krusen an-clegere an de enen unde Märten Vust antwordesmanne an de anderen siden, eyns geschulden ordels halven van deme Ersamen Rade tome Stralessunde uthgegangen, etlikes bewises halven, alse Hans Krose to jar vor Martini tome Szunde toschickende gelaveth hadde etc., na clage . . . affseggen laten:
Na deme de sake vor her Roleff Moire, burgermeister tom Stralessunde, is gehandelth, steith denne de sulve burgermeistere tho eder kan Märten Vust bewisen alze recht is, dat sodane bewys vor deme erberorten Sunte Martens dage vor her Roleff Moire gebracht zy, so is sodane bewis nochafftich. Screven van bevele des Rades. Actum viij Novembris.
NStB 1493 Omnium Sanctorum.
1493 Nov. 8
584. Weddertudit. Verweigerung. Sachfälligkeit.
(aus Kolberg)
De Ersame Raedt to Lubeke hebben tusschen Herman Darssouwen deme oldern, ereme borgere, ancleger an de ene, unde Hinrike Eke-linckhoff, borgere to Colberch, antwordesman an de anderen siden, eynes ordels halven van deme Ersamen Raede to Colberch uthgegangen, vor den ergescrevenen Raedt to Lubeke geschulden na clage . . . affseggen laten:
Kan de erbenomede ancleger bewisen, dat de Raedt to Colberch den antwordesman vellich gedelet hefft up des Rades to Lubeke vellich-
335

delinge, na deme male de antwordesman neen weddertucht nemen
wolde, so moedt id dar by bliven.
Screven van bevele des Rades. Actum viij Novembris.
NStB 1493 Omnium Sanctorum.
1493 Nov. 16 585. Erbrecht. Vollschwester und Halbschwester.
De Ersame Raedt to Lubeke hebben tusschen Berndt Mildenborch anclegere an de eyne unde Herman tor Loo antwordesman an de anderen siden na clage . . . affseggen laten:
Na deme Herman tor Loo syn husfrouwen eres broders Jurgens fulle-suster getughet is, so were de fullesuster neger Jurgens nagelatenen gude to ervende wan halffsuster; hadde jemand anders tosprake dar tho, dat id dar umme genge alze recht is. Screven van bevele des Rades.  Actum xvj Novembris.
1493 um Nov. 19 586. Testamentsähnliches Schriftstück. Unwirksamkeit.
De Ersame  Raedt to  Lubeke hebben tusschen  den  vormunderen Gretken,  seligen Matheus Kortzen nagelatenen wedewen,  tor Borch wonende, anclegern an de eyne, unde Hinrick Bockholte, des ergenanten  Matheus  halffbrodere  an   de  anderen  siden,   van   wegen  eyner schrifft, alze de genante selige Matheus Kortes vor synem dode hadde vorramen laten etc., na clage . . . affseggen laten vor recht: Wo woll sodane schrifft is worden vorrameth unde doch nicht alse eyn testament  vullentogen,   so  is   de  schrifft  by  nenen  werden,   sunder machtlos. Screven van bevele des Rades.
NStB 1493 Elizabeth vidue.
1493 Dez. 10
587. Erbanspruch. Verschweigung infolge Verzichts früherer Ehemänner.
De Ersame Raedt to Lubeke hebben tusschen Berndt Mildenborch ancleger an de eyne, unde Hermanne tor Loo antwordesman an de anderen siden, der gudere halven, alsze van seligen Hanze Veehusen na
336

syneme dode to Gretken Tziringes syner husfrouwen gekamen weren,
dat se erer dochter Barteken, des genanten Berndes husfrouwen, dar
van neen rechte erffschichtinge gedan hadde etc., na clage . . . aff-
seggen laten:
Na deme de erbenomede Hans Vehusen aver langen jaren in God deme
hern vorstorven were unde des erbenomeden Berndes husfrouwe vor
eme twe manne gehath hadde, de des tho freden weren, so moste
Berndt des ock to freden syn.
Screven van bevele des Rades. Actum decima Decembris.
NStB 1493 Conceptionis Marie virg.
1493 um Dez. 13 588. Erbschichtung. Brautschatz. Musteilung.
De Ersame Raedt to Lubeke hebben tusschen Hinrike Tideman an-cleger an de eynen, unde Metken, seligen Alberdt des Munnes nagela-tenen wedewen, van wegen der erffschichtinge alse de genante Hinrick van der sulven Metken forderde, an deme andern deele na clage . . . affseggen laten:
Dat de erbenomede Metke eren brutschat mach fryen, unde de swyne, de se up dem kauen liggende hefft, mach se slachten, dat speck dar van kamende solten unde uphengen laten unde van deme ingesnede ere gesynde spisen; umme dat ander to gande alse recht is. Screven van bevele des Rades.
NStB 1493 Lucie virginis.
1493 Dez. 14 589. Verpflichtungsfähigkeit der Frau.
De Ersame Raedt to Lubeke hebben tusschen Mathias Jungen anklegere an de eyne unde Hanse Butzouwen, Hans van der Widen unde Thomas Palborne vormunderen seligen Dorothien Levermans an de anderen siden, na clage . . . [usw.] van wegen etliker renthen alse de vorscrevene Dorothie van des genanten Mathias huses wegen uthto-gevende gelaveth scholde hebben etc. vor recht affseggen laten: Na deme de erbenomeden vormundere nach des hern burgermeisters fragende seden, dat de erbenomede Dorothie mit eren willen unde wetende noch van ereme bevele  nicht gelaveth  hadde,  sunder  ene
2?	337

genslick unwitlick were, so en drofften de vormundere dar to nicht
antworden.
Screven van bevele des Rades. Actum decimaquarta Decembris.
NStB 1493 Lucie virginis.
1493
590. Verwirkung des Beweisrechts nach Jahr und Tag.
(nach Reval)
Ersamen hernn, dath geschuldene ordell, von iw twuschenn hernn Johanßenn Sueper vulmechtigenn des hernn Ertzbischops tho Riga eins, unnd her Johann thor Megede vulmechtigenn des Rades thor Narve andern deils affgesprakenn, hebbe wy enthfangenn alsus ludende: Her Johann Sueper, sodaenenn breff unnd bewieß gy nu vor-bringenn up der hernn von Lub(eck) delinge scholde gy gedaenn heb-ben bynnen iaer unnd dage, nha deme also nicht gescheen, ßo blieveth bie erher delinge etc. — Dath sulvige iwe ordell wy in alle sienenn puncten confirmerenn unnd bestedigenn. Datum Lub(eck) Anno xciij. Burg(ermeistere) unnd Radth(manne) der Stadth Lübeck.
Cod. ord. Rev. Nr. 43.
1494 um Jan. 20 591. Zeugnis des Maklers. Haftung der Witwe.
(Hermann  tor  Loo  klagt  gegen  die Vormünder  der Witwe weil. Laurenz Magede) von wegen eyner last moltes, also Hermen tor Loo deme erbenomeden Laurens vorkofft unde to hus gesant hadde. [Urteil]:
Nademe Cordt Brunswigk na inbringende der radtheren dartho ge-fughet zyn recht darto gedan unde alze eyn sworn mekeler getuget hefft, dat he alse eyn mekeler daran unde over sy gewesen, dat Hermen tor Loo deme erbenomeden Laurens sodane last moltes vor 24 mark lüb. vorkofft hadde unde noch nicht betalet were, so moste des genanten Laurens frouwe Hermen sodane last moltes betalen.
NStB 1494 Fabiani et Sebastians.
338

1494 um Jan. 20
592. Rente und Leibrente. Rangfolge im Schuldenwesen.
(aus dem Niedergericht)
De Ersame Raedt to Lubeke hebben tusschen Hinrike Struss, Johan Strus borgers to Colne sone, anclegere an de eynen unde Caryn Mess-dach unde Emondt Wode fulmechtigen der schuldenere den Geidt Sundesbeke seliger schuldich is gebleven an de anderen siden, eyns ordels halven uth deme neddersten rechte vor den erscrevenen Raedt geschulden, van wegen dortich margk jarliker liffrenthe alse selige her Herman Sundesbeke deme obgenanten Johanne uth syneme huse unde alle syne gudere na lüde eyner schrifft in der Stadt neddersten boke anno etc. 67 Petri et Pauli ap. gescreven, anhevende: De ersame her Herman Sundesbeke etc., unde eynes apenen vorsegelden breves van eme gegeven jarlikes de tidt synes levendes schuldich is gebleven, na der erberorden schrifft unde eynes vidimus van deme gedachten breve lesinge etc., na clage . . . affseggen laten:
Dat de renthe, alse in des genanten seligen hern Herman Sundesbeken huse is, mot vorghan; dar na mach Johann Struss na vermöge der erberorden schrifft unde breves uth deme huse unde alle syne redesten gudern sodane liffrenthe manen; umme dat ander to gande alse recht is.
NStB 1494 Sebastians martiris.
1494 um Febr. 6 593. Manngeld. Zuständigkeit des Gerichts.
De Ersame Raedt to Lubeke hebben tusschen Hilleken Husselth bynnen Lubeke unde Geseken Bruggeman, Thyes Bruggemans to ove-ren Bussouwe wonende, husfrouwen anclegerschen an de eyne, unde Heyne Bruns antwordesman an de anderen siden, van wegen vertich marck alse Heyne Bruns van wegen der erbenomeden frouwen broder, seligen Jacob Bruns, dotgeslagen entfangen scholde hebben etc. na clage . . . affseggen laten:
Na deme sodane gelth van doetslages wegenne her queme unde in deme Holsten rechte de sake noch hangen schole, so mosten de kleger-schen dat soken dar id im rechte hangeth. Screven van bevele des Rades.
NStB 1494 Dorothee virginis.
22«	339

1494 um Febr. 6 594. Kupferschmiede. Widerspruchsrecht der Nachbarn. Frist.
De Ersame Raedt to Lubeke hebben tusschen broder Volrade, ful-mechtigen procuratore der Carthusere tor Arnsboken, eres huses halven in der Danckwardesgroven belegen, unde den anderen naburen dar-sulvest wonende anclegeren an de eyne. unde Hanse Jungen up deme Klingenberge wonende antwordesman an de anderen siden van wegen eyner koppersmeden alse Hans Junge by der Carthusere huse erbeno-med angerichtet hadde na clage . . . affseggen laten: Na deme sodane koppersmede bynnen jar unde dage were bigespra-keth unde de nabure der ok nicht tofreden weren, so moste Hans Junge sodane koppersmede afstellen. Screven van bevele des Rades.
NStB 1494 Dorothee virginis.
1494 um Febr. 16 595. Eigentumsanspruch. Erwerb vom Nichtberechtigten.
De Ersame Raedt to Lubeke hebben tusschen Hanse Blomen, Hanse Brandt unde Hanse Bekeler eynem oltschroder anclegeren an de eynen, unde Herman Gotau antwordesman an de anderen siden, na clage . . . [usw.], etliker gudere halven, alse Herman Gotau erbenomed pandes-wise by sick hebben scholde, so de klegere seden, vor recht affseggen laten:
Nademe sodane gudere, alse Herman Gotau by sick hadde, vor neen duffte eder roff angesproken wurden, wolde he denne syn recht dar tho don, dath he sodane gudere rechtes redelikes kopes unde nicht pandeswise by sick hadde, uthgenamen eynen grapen unde eyne kan-nen, des mochte he geneten unde en dorffte dartho furder nicht antworden. Screven van bevele des Rades.
NStB 1494 Invocavit.
1494 März 5
596.   Rechnungsbuch.   Beweiskraft   eigenhändiger   Eintragung.
(aus dem Niedergericht)
De Ersame Raedt to Lubeke hebben tusschen Alff Greveroden unde Herman Papenbroke anclegeren an de eyne, und seligen Wilhelm vame
340

Sande nagelatenen wedewen antwordesschen an de anderen siden, eyns ordels halven uth deme neddersten rechte vor den erscrevenen Radi geschulden, van wegen etliker schulth, alze de ergenante Wilhelm den obgenanten Alffe und Hennanne inholde synes rekensbokes schuldich were gebleven etc., na clage . . . affseggen laten:
Is sodane schulth in des erbenomeden Wilhelm rekensboken mit syner egenen hant gescreven, so mot men de betalen, id were denne sake dat men bewisen konde, dat de betaleth were. Screven van bevele des Rades.  Actum quinta Marcii.
NStB 1494 Oculi.
1494 März 18 59?. Beweiskraft des Rechnnngsbuches.
De Ersame Raedt to Lubeke hebben tusschen Hanse Blomen ancle-gere an de eynen, unde Emonde Woden, eyn Engelsch man, und Caryn Mesdach van Brügge uth Vlandern an de andern siden, van wegen teyn last roggen, de selige Gerdt Sundesbeke noch schuldich syn scholde, des sick de obgemelte Hans up dessulven Gerdes bock toch etc., na clage . . . affseggen laten:
Na deme in des genanten seligen Gerdt Sundesbeken boke noch apen gescreven steit, dat desulve Gerdt sodanen roggen entfangen hefft und dat he Hans Blome den noch schuldich sy, so moten de erbenomeden Emondt unde Caryn ene vor eynen schuldener tostaden, id gha dar furder umme so recht is. Screven van bevele des Rades. Actum 18. Marcii.
NStB 1494 Judica.
1494 Apr. 19
598. Nacherbschaft. Übergang auf die Kinder des vorverstorbenen Nacherben.
De Ersame Raedt to Lubeke hebben tusschen den vormunderen Taleken Vincken, seligen Hinrick Vincken nalatenen wedewen, an-clegem an de eynen unde hern Wolmar Warendorp, Herman Darsou-wen, Hinricke Ebelinge unde Hanse Brekervelde, seligen Hanses Lune-borges kindere vormundere, an de anderen siden, na clage . . . [usw.J affseggen laten van wegen der vefftich mark wicboldes renthe, alse selige Bartram Luneborch in syneme testamente seligen Gretken Lune-borge, syner husfrouwen, de tiit eres levendes togetekent unde na ereme dode seligen Hanse Luneborch tokamende gegeven hadde:
341

Wowol Hans Luneborch dat nicht affgelevet hadde, so quemen doch sodane vefstich mark synen kinderen tho. Screven van bevele des Rades. Actum 19 Aprilis.
NStB 1494 Jubilate.
1494 um Mai 11 599. Freie Gesellschaft. Redmungslegungspflidit.
De Ersame Raedt to Lubeke hebben tusschen hern Wilhelm Hey-den, radtman to Darpte, ancleger an de eyne, unde Goswyn van Unna antwordesman an de anderen syden, van wegen eyner vryen selschup, alse her Wilhelm van Schepeshusen unde de erbenomede her Wilhelm Heyde mit seligen Hildebrandt van Unna unde deme genanten Gos-wyne gebroderen vortijdes gemaket hadden etc., darvan desulve Willem synes deyles rekenschup unde bescheyt van den erbenomeden Goswyne begerde etc., na clage . . . affseggen laten:
Na deme Goswyn sodaner selschup tosteyt unde nach deme desulve Goswyn sede, he van synen seligen broder neyn erffgudt noch boke offte schriffte entfangen, so moste he synes deyles Wilhelme rekenschup don. Screven van bevele des Raedes.
NStB 1494 Exaudi.
1494 um Juni 5
600. Frachtsadhe. Sachfälligkeit durch Säumnis des Gerichtstermins.
(aus Bergen in Norwegen)
(Schiffer Luder Nessena gegen mehrere Kaufleute von Kampen, vertreten durch Gert Lamberssen, wegen Fracht. Von Bergen hatte er) syn recht na vormoge des copmans to Bergen wilkors hyr vor den Ersamen Radt to Lubeke geschulden, des ene de olderman unde 18 manne eynen steken rechtdach tuschen Paschen unde Pinxten negest vorgangen hyr bynnen Lubeke vor deme Rade to irschienende gesettet hadden; we van den beyden parthen in sodaner tijt vor deme erberorden Rade nicht irschene, dat de vellich syn unde de sake vorloren schole hebben, also dat des copmans breff van Bergen erberort vor deme Ersamen Rade to Lubeke gelesen clarliken inneholdet. Aldus were de erbenomede schipher vor deme erbenomeden Rade to Lubeke vor Pinxten
342

irschenen, synes wedderpartes wardende, averst syn wedderpart noch ere vulmechtige were vor Pinxten hyr tor stede nicht gewesen; hopede darumme de nedderfellich unde de sake vorloren scholde hebben . . . darup de erbenomede Gerdt Lamberssen antwordede, dat he kortes na Pinxten hyr tor stede were irschenen, sik vorhopede, . . . dat syne hovelude deme schipheren neyne vracht plichtich noch schuldich en weren. Hyr up de Ersame Rad .... laten afseggen: Na deme den erberorden parthen na inneholde des copmans to Bergen vorsegelden breve tusschen Passchen unde Pinxsten negest vorleden eynen steken rechtdach, by vorlust der sake hyr vor den Radt to Lubeke to irschenende, van deme erberorden copmanne gesettet were, unde des erbenomeden schipheren wedderparth noch ere vulmechtige in sodaner tut hyr stede nicht were irschenen, so syn se der sake vellich.
NStB 1494 Bonifatii.
1494 um Juni 15 601. Vollmacht.
De Ersame Raedt to Lubeke hebben tusschen Hanse Jungen, up deme Klingenberghe wonende, an de eyne, unde Hermen Hutterodke an de anderen syden, van wegen eyns machtbreves van deme Ersamen Rade to Revell uthgegangen, darinne de genante Hans Junge vor enen vulmechtigen tegen Hermen Rover is bestemmet etc., na clage . . äffseggen laten:
Na deme Hermen Hutterocke in dem erberorden machtbreve nicht is benomet, so en derff he dar to nicht antworden. Schreven van bevele des Rades.
NStB 1494 Viti martiris.
1494 Juni 20
602. Haarziehen. Beiderseitige Broke. Höhe.
(aus Itzehoe)
De Ersame Raedt to Lubeke hebben tusschen Hanse van Tunderen anclegere an de eyne, unde Elre Voss antwordesmanne an de anderen syden, van wegen eynes ordels van deme Ersamen Rade to Itzehoo uthgegangen und vor den erschrevenen Radt to Lubeke geschulden, etlikes hartages halven, alse des erbenomeden Hanses vrouwe an des
343

obgenanten Elres husfrouwen gedan scholde hebben etc., na clage . . • äffseggen laten:
Na beyder parthe vorgevende de broke were twie twelff Schillinge. Schreven van bevele des Rades. Actum 20 Junii.
NStB 1494 Decem milium martirum.
1494 um Juli 13
603. Mehrfache Besäte auf dasselbe Gut. Rangfolge.
(aus dem Niedergericht)
De Ersame Raedt tusschen deme vulmechtigen Hinrickes van der Horst ancleger an de eyne unde Hanse Grashaves, vulmechtigen Dide-rick Karstens, antwordesmanne an de anderen syden, van wegen eyns geschulden ordels uth dem neddersten rechte vor den erschrevenen Radt gekamen, einer besäte halven up ichteswelcken hoppen gedan etc., na clage . . . affseggen laten:
Welcker van den erbenomeden parthen bewisen konde alse recht is, dat he de ersten besäte gedan und de intugen hebbe laten, de mach ok de ersten beredinge hebben. Schreven van bevele des Rades.
NStB 1494 Margarete.
1494 Juli 16 604. Ausbleiben des Klägers. Prozeßfolge.
Hans Bekeman eyn goltsmede geselle vor deme Ersamen Rade to Lubeke irschinende hefft vormiddelst synen dedingesman Cordt Slubeken vorgeven laten, wo syn wedderparth mit anderen bewise, so he sick to jare vormeten hadde, hyr tor stede nicht were irschenen und ok itzund nicht jegenwardich und de tiit lange umme kamen were, hapede, he leddich und los syn scholde etc.; darup de erschrevene Radt to Lubeke na clage . . . affseggen laten:
Na deme den genanten Hanse nemant beclagede, so mochte he acht unde vorsprake geneten, id genge dar forder umme alse recht is. Screven van bevele des Rades. Actum 16. Julii.
NStB 1494 Divisionis apostolorum.
344

1492 um Aug. 3 605. Forderungsabtretiing.
De Ersame Radt to Lubeke hebben tusschen Laurens Wilms van wegen synes vaders Cordt Wilms, borgers to Rostocke, ancleger an de eynen, und Clawes Struss antwordesmans an de anderen syden, van wegen 12 marck, na clage . . . affseggen laten:
Na dem Cordt Wilms Clawes Strus geschreven hefft, dat he Clawese Kulen sodane vorschrevene 12 marck geven scholde, so en derff he eme dar to nicht antworden, sunder Cordt Wilms mot Clawes Kulen darumme tospreken. Schreven van bevele des Rades.
NStB 1494 Inventionis Stephani.
1494 um Aug. 3 606. Gesamischuld.   Haftung. Denkzettel.
De Ersame Radt to Lubeke hebben tusschen Märten Hartmanne und Hans Degener, olderluden der oltschroder, anclegern an de eynen, unde Marquarde Schacht antwordesmanne an de anderen syden, van wegen 40 marck, dar vor Marquardt Schacht mit etliken anderen mit samender hant hadde gelavet na lüde etliker denckel cedulen ichtes-welcken tugen, dar jegenwardich van den erberorden olderluden vorgebracht, avergegeven und darsulvest gelesen, na clage . . . affseggen laten:
Na deme de tuge, nemptliken Hans Vurst unde Clawes Thyes, to-stunden dat de erbenomede Marquardt mit samender hant alse de czedulen innehelden  gelovet hadde,  so muste he sodane 40 marck betalen. Schreven van bevele des Rades.
NStB 1494 Inventionis Stephani.
1494 Aug. ß
607. Sequestration vorgeblich unrichtig abgelieferten Frachtgutes.
De Ersame Radt to Lubeke hebben tusschen Peter Poleman ancleger an de eyne, unde Didericke Langen, beyde coepgesellen, ant-wordesman an de anderen syden, van wegen twier türmen mit gra-wercke und russchen vellen, van Revelle durch Kersten Kock aver-
345

gesant  und  an den erbenomeden Peter na lüde  etliker breve,  vor deme Ersamen Rade gelesen, vorschreven, jodoch van Diderick Langen entfangen etc., na clage . . . affseggen laten: Weren sodane gudere in den thunnen noch unvorkofft, so scholden de thunnen in guder vorwaringe unvorandert bliven; weren de ock vor-kofft, so scholde men dat gelth dar van geworden by vrame lüde set-ten, des beyde parthe to vreden syn, so lange beth dat men encket bescheydt krige, an wene de tunnen gesant syn, id ga dar denne forder umme alse recht is. Schreven van bevele des Rades. Actum 6. Augusti.
NStB 1494 Laurentii.
1494  Aug.   6
60S. Bürgschaft für Haftkosten. Umfang.
(aus  dem  Niedergericht)
De Ersame Radt to Lubeke hebben tusschen Hanse Bekeman, uth der herschup to Ravensberge geborn, bynnen Bylevelde, so he sede, gebarn, ancleger an de eyne, und den lovers edder borgen, de vor Hinrick Kruntz edder Goltsmit, to Calmern wonende, dat he by syner pynliken clage bliven scholde, gelaveth hadden, nemptliken Gerd Blotinge und Clawes Graue antwordesluden an de anderen syden, van wegen eyns ordels, uth deme neddersten rechte vor dem Radt [geschulden] van wegen des kostgeldes, so he in den sloten lange geseten hadde, na clage . . . affseggen laten:
Wes ene de richtevogede des kostgeldes, beergeldes unde umplicht aff-seden, dat sede ene de Radt vor recht, dat de erbenomeden borgen dat scholden uthgeven. Schreven van bevele des Rades. Actum 6. Augusti.
NStB 1494 Laurentii.
1494 Aug. 8
609. Schuldenwesen.   Besäte auf die beschlagnahmten Sachen.
Ungültigkeit.
De Ersame Radt to Lubeke hebben tusschen Berndt Basedouwen unde den anderen schuldeneren, den Mathias Smyt schuldich is ge-bleven, anclegeren an de eyne, und Ernst Vrydach, eynen copgesellen, antwordesmanne an de anderen syden, van wegen ener besäte, alse de erbenomede Ernst in den guderen, de Berndt Basedouwe to alle
346

der schuldener rechte nach belevinge des erschrevenen Rades in be-
waringe hadde etc.,  na clage,  antworde,  rede,  wedderrede,  insage,
na besprake und ripen rade affseggen laten:
Na deme de gudere van bevele des Rades by Berndt Basedouwen to
allemans rechte in vorwaringe weren, wowol de erbenomede Ernst
darup besäte gedan unde den schuldeneren vor der inweldinge dat
nicht vorwitliket hadde, so were de besäte machtlos und van neynen
werde.
Schreven van bevele des Rades. Actum 8. Augusti.
NStB 1494 Laurentii.
1494 Aug. 20
610. Beweisfälligkeit.   Prozeßvoraussetzung.
(aus Kiel)
De Ersame Radt to Lubeke hebben tusschen Arndt Schulten an de eynen und Clawese und Jasper Schulten syne vedderen an de anderen syden, van wegen eyns ordels van deme Rade tome Kyle vor den erschrevenen Radt to Lubeke geschulden, na clage . . . affseggen laten: Na deme male tusschen den parthen neyne clage und antworde gegan weren, so en were Arndt Schulte nicht tuchborstich, id gar dar forder umme alse recht is. Schreven van bevele des Rades. Actum 20 Augusti.
NStB 1494 Assumptionis Marie.
1494 Aug.  20 611. Bürgschaft und Verpfändung.   HaftungsVerhältnis.
De Ersame Radt to Lubeke hebben tusschen Emondt Woden uth Engelant unde Caryn Mesdach van Brügge uth Vlandern anclegeren an de eynen, Clawese Dythmars unde Hanse Pumpel antwordesluden an de anderen syden, van wegen des lofftes, alse desulve Dythmar unde Hans Gerde Sundesbeke na inneholde eyner schrifft, in dessen boke hyr bevorn anno etc. 89 Ascensionis domini, anhevende: Luder Oldach etc. geschreven, vor twehundert und 40 marck gedan scholden hebben, dar vor doch Lutke Oldach den eygendom synes huses vor-pandet hadde etc., na clage . . . affseggen laten:
Na deme male de borgen gelavet hadden, dat sodane gelt bynnen jar unde dage betalet scholde werden, unde de anclegere bekanden, dat se in Gert Sundesbeken boke beschreven funden, dat Gerdt dar na
347

renthe nemptliken 32 marck des jars, unde Hinrik Ebelingk eyn halff jar renthe, beschedentliken 16 mark, entfangen hadden, so weren de erbenomeden borgen los unde de anclegere mochten sick holden an den egendom Luder Oldages huses. Schreven van bevele des Rades. Actum 20. Augusti.
NStB 1494 Assumptionis Marie.
1494 Aug. 21 612. Frachtvertrag. Verlust des unbestellbaren Gutes. Haftung.
De Ersame Radt to Lubeke hebben tusschen mester Goderde Meyer, enen goltsmede, anclegere an de eyne, unde Didericke Schröder, enen copgesellen, antwordesmann an de anderen syden, van wegen eyner tunne myt wynstene, alse de genante mester Godert Diderike erbenomet bevalen hadde ton Ellenbagen to bringende, so he gedan und so de tunne nemant entfangen wolde, hyr to Lubeke wedderumme an mester Goderde gesant to hebbende sede etc., na clage . . . äffseggen laten:
Wolde Diderick Schröder syn recht dar to doen, dat he by der tunne wynsteyns alse by synen egenen guderen gedan unde de nicht vor-wanhodet hadde, dar mede mochte he entstan und en dorffte dar to forder nicht antworden. Schreven van bevele des Rades. Actum 21 Augusti.
NStB 1494 Assumptionis Marie.
1494 Aug. 22 613. Vollmacht.  Notwendiger Inhalt.
De Ersame Radt to Lubeke hebben tusschen Johan Tucheier an de eyne unde Lucas Duncker an de anderen syden van wegen eyner macht alse dem genanten Johan Tucheler van schipher Hans Ruwolde vor den ersamen hem borgermeisteren gegeven were, dat he alleyne manen scholde, so de genante Johan Tucheler sede, na clage . . . äff seggen laten:
Wolde he macht hebben to manende, so moste he ok macht hebben to betalende. Schreven van bevele des Rades. Actum 22. Augusti.
NStB 1494 Assumptionis Marie.
348

1494 um Sept. 1
614. Pferdekauf.  Verlust des Wandlungsrechts.  Frist.
(aus dem Niedergericht)
De Ersame Radt to Lubeke hebben tusschen Wenzel Bere eynen kremer anclegere an de eynen, unde Detlefs Stuven antwordesmanne an de anderen syden, eyns ordels halven uth deme neddersten recht vor den ergeschrevenen Radt geschulden, van wegen eyns perdes, alse de genante cleger Detleffe Stüven verkofft hadde etc., na clage . . . affseggen laten.
Na deme Detlefs erbenomed deme gedachten Wentzel sodane perdt vor 10 gülden affgekofft unde achte dage by sick beholden hedde, so Screven van bevele des Rades. Schreven van bevele des Rades.
NStB 1494 Egidii abbatis.
1494 um Sept. 1
615. Seeschaden. Rechtserbieten vor dem Rade.  Befreiung von einer Klage andernorts.
De Ersame Radt to Lubeke hebben tusschen Hennynge Smachtes-hagen unde Hanse Bolhagen, bürgeren tome Grypeswolde, anclegeren an de eynen unde hern Hinricke Segeberge, radtmanne tome Grypeswolde erberort, antwordesmanne an de anderen syden, van wegen etlikes schaden alse de vorbenomede anclegere van hern Hinricke Krummedyck in tovinge erer schepe unde gudere to hebbende seden, sick up veerhundert rinsche gülden belopende, dat sick van des genanten hern Hinrickes Segeberge wegen georsaket scholde hebben etc., na clage . . . affseggen laten:
Wowoll her Hinrick Segeberch eyn antwordesman is, kan he mit deme Rade tome Grypeswolde bewisen unde se eme des tostan, dat he sick der sake halven vor ene to rechte vorbaden hedde, de sulve Radt syner ok to rechte mechtich syn gewesen unde dat van syner wegen ok also vorschreven hebben, so en dorff he to sodannen schaden nicht ant-worden. Schreven van bevele des Rades.
NStB 1494 Egidii abbatis.
349

1494 um Sept. S
616.  Kindergeld.   Mafinahmen  bei  Wiederverheiratung der Witwe.
De  Ersame  Radt  to  Lubeke  hebben  tusschen  den  vormunderen unde negesten frunden eyner junckfrouwen, Elzebee Lippis, genomet, seligen Bartelt Lippis dochter,  anclegeren an de eynen, und Hanse Bücke, Gesken, der genanten junckfrouwen moder, eeliken manne ant-wordesmanne an de anderen syden, na clage . . . affseggen laten: Alse  denne  Bartolt  Lippis  der  erberorten  syner  dochter  in  synem testamente drehundert mark gegeven und ere moder sick dar na vor-andert hadde, so mosten der junckfrouwen frunde unde vormundere sodane gelt in den guderen soken, dar se ingewiset were. Schreven van bevele des Rades.
NStB 1494 Nativitatis Marie.
1494 Sept. 17 617. Verkaufsbehinderung. Beweis.
Hinrik Hohunderen vor deme Ersamen Rade to Lubeke irschinende hefft Hanse Pawese angespraken und beclaget, dat he eme neyne vorworde unde geloffte van wegen eynes huses, wandages deme er-benomeden Hinricke tobehorende unde van Hanse Pawese mit alleme rechte vorfolget, geholden, sunder eme dar inne hinder unde bewer-nisse gedan hadde, dat he dat nicht mochte vorkopen, darto doch de-sulve Hinrick mit alle neyn bewys, sunder suchte wort vorbrachte etc.; darup Hans Pawes antworde, dat he eme vul unde al geholden hadde, alse dat gedegedinget were geworden unde in der Stadt bock stunde geschreven, des denne Hans Pawes der Stadt bock leth lesen, int erste eyne schrifft, dat de genante Hinrick synes rechtes to eynen vulleka-men ende by deme erschrevenen Rade to Lubeke were vorbleven, be-willet unde belevet hadde, de sake anders nergen to sokende, sunder wes de Radt in der sake vor recht irkanden, sick dar ane benogen to latende, tom anderen male de vordracht unde fruntlike vorlikinge, dar van hyr bevorn is berort, und dar negest eyne schrifft, innehebbende dat Hinrick erbenomet by nachtslapender tijt des gedachten Hans Paweses vorpandede gudere uthgevlockent unde entbracht hadde etc., dar by seggende, dat he eme alle vorwort in der vorschrevenen vordracht bestemmet des huses halven geholden hadde, wente sodane hus noch unvorkofft stunde, konde men dat noch vorkopen, dat he
350

syn gelt krigen mochte, des were he to vreden unde were dar jenige vorbeteringe ane, de wolde he Hinrike noch gerne ghunnen, wo denne des clegers ansprake unde Hans Pavveses antworde under lengeren is gewesen; darup de erschrevene Radt to Lubeke na clage, antworde, rede, wedderrede, insage, na besprake und ripen rade vor recht aff-seggen laten:
Alse denne sodane erberorte hus van Wyenachten wente to Vastel-avende to Hinrick Hohunderen besten, umme dat in der myddelen tut tovorkopende stan scholde; wolde denne Hans Pawes syn recht dar to doen, dat he eme dar neyne hinder noch beweringe, dat he dat hus in der middelen tut nicht vorkopen mochte, gedan hadde, dar mede mochte he entstan unde en dorffte eme dar to forder nicht antworden. Schreven van bevele des Rades. Actum 17. Septembris.
NStB 1494 Lamberii.
1494 Sept. 24
618. Beweiskraft des Maklerbuches.
(aus dem Niedergericht)
De Ersame Radt to Lubeke hebben tusschen Mathias Veit ancleger an de eyne, unde seligen Willem vame Sande nagelaten husfrouwen andtwerdesschen an de anderen syden, van wegen eyns ordels uth deme neddersten rechte vor den erschrevenen Radt geschulden, na vor-horinge einer schrifft de Mathias erbenomet lesen leth, de also van deme gemelten seligen Wilhelm in syn mekelbock schole syn geschre-ven, ock na clage . . . affseggen laten:
Na deme Wilhelm vame Sande sodane schrifft in syn bock hefft ge-schreven, so is id bewises genoch to Mathias Veldes schulth, id ga dar furder umme alse recht is. Schreven van bevele des Rades. Actum 24. Septembris.
NStB 1494 Mauritii.
1494 um Sept. 22 619. Zeugenaussage in Abwesenheit des Klägers. Gültigkeit.
De Ersame Radt to Lubeke hebben tusschen Hinricke Hohundere anklegere an de eyne unde Hanse Pawese antwordesman an de anderen syden, van wegen etliker vorachtinge alse Hans Pawes deme genanten Hinricke gedan scholde hebben, dat Hinrick ergemelt by nachtslapender tut  Hanses vorpandede gudere hemeliken  uthgeflok-
351

kent hadde, derhalven eyne schrifft in der Stadt boke geschreven gelesen wart etc., na clage, antworde, rede, wedderrede, insage, na be-sprake und ripen rade vor recht affseggen laten:
Alse denne de genante Hinrick Hohunderen hyr tor stede nicht sy gewesen, alse de tuge in der Stadt boke benomet ere witlicheit gesecht hebben, so mochten se in synen affwesende ere witlicheit wol seggen unde moste dar by bliven. Schreven van bevele des Rades.
NStB 1494 Mauritii.
1494 Sept. 30 620. Vollmacht.  Wirkung im Prozeß.
De Ersame Radt to Lubeke hebben tusschen Lucas Duncker anclegere an de eyne unde Johan Tucheier antwordesmanne an de anderen syden na clage . . . affseggen laten:
Na deme Johan Tucheier van des gennen wegen, de ene gemechtiget hadde, nicht angenamet hadde to Lucas clage to antwordende, so en dorffte he ock dar to nicht antworden. Schreven van bevele des Rades. Actum ultima Septembris.
NStB 1494 Michaelis.
1494 um Sept. 29 621. Pferdekauf.   Dreitägige Frist zur Mängelrüge.
De Ersame Radt to Lubeke hebben tusschen hern Thomas Warnen kerckhere to Gronouwe anclegere an de eyne unde Jurgen Grym-men eynen perdekoper antwordesmanne an de anderen syden, van wegen eynes perdes, dat desulve Jurgen dem obgenanten hern Tho-mase vorkofft hadde etc., na clage, antworde, rede, wedderrede, insage, na besprake und ripen rade vor recht affseggen laten: Wolde de erbenomede Jurgen syn recht dar to don, dat sodane perdt kopmans gudt were gewesen, do he hern Thomas dat vorkofft unde averantwordt unde her Thomas baven dre daghe dat pert by sick beholden und dar na eme overantwordet hadde, so muste her Thomas dat pert beholden. Schreven van bevele des Rades.
NStB 1494 Michaelis.
352

1494 Okt. 10
622.  Geldbesate.   Drittwiderspruch.   Vorherige  Überweisung.
(aus dem Niedergericht)
De Ersame Radt to Lubeke hebben tusschen Warner Buneke bor-ger to Hambordi anclegere an de eynen unde Hans Hansen, vulmech-tigen procuratore hern Johan Hallendorpes, antwordesman an de anderen syden, van wegen eyns ordels uth deme neddersten rechte vor den erschrevenen Radt geschulden na clage . . . affseggen laten: Kan de erbenomede Warner bewisen alse recht is, dat sodane gelt, dat van deme ergenanten Hans Hansen besätet is, des genanten Warners avergewisede gelt vor der besäte sy gewisen, des mach he geneten. Schreven van bevele des Rades.   Actum 10 Octobris.
NStB 1494 Michaelis.
1494 um Okt. 16 623. Nachbar- und Gewerberecht.   Verbot des Wohnens.
De Ersame Radt to Lubeke hebben tusschen hern Otten Wyen vicarii in der kercken sancti Jacobi darsulvest unde etliken anderen synen naburen in der klockgeterstraten wonende an de eyne, unde Detlefs Peters eynen kolstortere an de anderen syden, na clage, ant-worde, rede, wedderrede, insage, na besprake und ripen rade affseggen laten:
Na deme dar neyn kolstorter gewont hedde, so en mochte dar ock nu neyn kolstorter wonen ane der naburen willen, sunder muste van dar varen. Schreven van bevele des Rades.
NStB 1494 Galli.
1494 Okt. 22
624. Rente. Landverpfändung. Unzulässigkeit der Zuschreibung
an den Erben.
De Ersame Radt to Lubeke hebben tusschen Hermen Kolman anclegere an de eyne unde den vormunderen syner sustere, begevenen junckfrouwen to Cerntyn, nemptliken Hartman Scharpenberghe unde Hanse Swedere an de anderen syden, van wegen etlikes hoppenlandes, darinne de erberorde junckfrouwe sossundedortich marck renthe hebben unde dat vor eyn pant togeschreven steyt, na lüde eyner schrifft hyr
23	353

bevom anno etc. 92 Viti martiris geschreven, anhevende: Hermen Kol-
man etc., na clage ... na lesinge der erberorden schrifft, na besprake
unde rypen rade affseggen laten:
Na deme des genanten Hermens vader vor deme Rade syner dochteren,
der erberorden junckfrouwen, sodane renthe in dat hoppenlandt gewiset
unde dat lant dar vor vort vorpandet hefft, so en mochte men Hermen
erberort sodane lant nicht toschriven.
Schreven van bevele des Rades. Actum 22. Octobris.
NStB 1494 Luce evangeliste.
1494 Okt. 24
625. Zeugenschüttung. Vorwurf der Parteilichkeit. Abwehr.
(aus dem Niedergericht)
De Ersame Radt to Lubeke hebben tusschen Werner Buneke, borger to Hamborch, anclegere an de eyne unde Hanse Hansen, vulmechtigen procuratore etliker schuldener den selige Hans Schulte, muntmester to Hamborch, schuldich is gebleven, an de anderen syden, van wegen eyns ordels uth deme neddersten rechte vor den erschrevenen Radt geschulden, eyns breves halven, den de obgenante Werner int nedderste recht gebracht unde syn wedderparth de tugen dar inne benomet schütten hadde laten, darumme dat se deme erbenomeden Werner maechlick syn, ock parth unde deyl in der saken hebben scholden etc., na clage . .. affseggen laten:
Konde de erbenomede Werner bewisen, dat de tuge in deme erberorden breve bestemmet noch durch gunst edder gave, sunder umme rechtes rechten willen getuget unde dat se noch parth edder deel en hebben, des mochte he geneten, unde ga darumme forder alse recht is. Schreven van bevele des Rades. Actum 24. Octobris.
NStB 1494 Undecim milium virginum.
1494 Okt. 24
626. Vereinbarte Beweisführung, Frist. Machtlosigkeit zwischenzeitlicher Mafinahmen.
(aus dem Niedergericht)
De Ersame Radt to Lubeke hebben tusschen Märten Kotzen anclegere an de eyne unde Hermen Moire antwordesman an de anderen syden, van wegen eyner halven last seymes, eyns ordels halven uth deme neddersten rechte vor den erschrevenen Radt geschulden etc., na clage . . . affseggen laten:
354

Na deme de denre des rechten tostunden, dat de erberorten parthe des also eyns geworden weren, dat de beyden parthe eyn jewelck syn bewys na Pinxten nabringen scholde, to wetende, we dat beste bewys dar to hedde, so mosten se noch ere bewys bringen unde de vorfolginge, in der myddelen tiit gedaen, were machtlos, unde wanner de parthe so-dane bewys brachten, dat id denne darumme forder ga alse recht is. Schreven van bevele des Rades. Actum 24. Octobris.
NStB 1494 Undecim milium virginum.
1494 Nov. 7 627. Erbrecht. Halbbruders Kind und Mutterbruders Kind.
De Ersame Radt to Lubeke hebben tusschen hern Arnde Hasselbeke, borgermester to Rostock, unde Hanse Engelke, borgere tor Wysmar, vormundere Wandelen, seligen hern Johan Banschouwen, wandages radtmanne tor Wysmar, anclegere an de eyne, unde Berndt Kropelyn van wegen syner husfrouwen Taleken antwordesmanne an de anderen syden, na clage, antworde, rede, wedderrede, insage, na vorhoringe beyder parthe bewise unde breve, na besprake unde rypen rade, van wegen seligen Taleken Peters nagelatenen guderen vor recht affseggen: Dat halffbroder kynt is neger to ervende wan moder broder kynt. Schreven van bevele des Rades. Actum 7. Novembris.
NStB 1494 Omnium Sanctorum.
1494 Nov. 14
628. Besäte und vollkommene Klage.
(aus dem Niedergericht)
De Ersame Radt to Lubeke hebben tusschen Albert van Lancken vame Stockholme, Hanse Trupenichte, Gotschalck Horenzee unde etli-ken anderen anklegeren an de eynen, unde Diderick Tottelsteden ant-wordesman an de anderen syden, van wegen etliker gudere van den erberorden luden besätet, de de obgenante Diderick de syne sede to wesende, eyns ordels halven uth deme neddersten rechte vor den Er-samen Radt to Lubeke geschulden, na clage . . . affseggen laten: Na deme de besäte hyr gesehen were, so musten de anclegere der to-spreken mit ener vullenkamen klage, id ga dar furder umme alse recht is. Schreven van bevele des Rades. Actum ut supra (14. Novembris).
NStB 1494 Martini episcopi.
28*	355

1494 um Nov. 11
629. Vertrag mit dem noch nicht nächstgezeugten Erben. Machtlosigkeit.
De Ersame Radt to Lubeke hebben tusschen Laurens Westphale vulmechtigen pröcüratore der neg'esten erven seligen Katherinen Stol-kercken anclegere an de eyne unde Hanse unde Clawese Harken ant-wordesluden an de anderen syden na clage . . . affseggen laten: Na deme de dedinge, alse de erbenomede Hans unde Clawes mit Hanse Bredevelde gemaket hadden, er he sick de negeste erve tugen hadde laten, gescheen were, so were sodane dedinge machtlos. Schreven van bevele des Rades.
NStB 1494 Martini episcopi.
1494 Nov. 16
630. Bürgschaft. Nachträgliche Stundung durch den Gläubiger. Befreiung der Bürgen.
De Ersame Radt to Lubeke hebben tusschen eyner vrouwes person, Beate van Maxum genomet, anclegerschen an de eynen und Lamberde Loff, eren borger, antwordesman an de anderen syden, van wegen enes lofftes alse de ergemelte Lambert vor enen gesellen to Bergen in Norwegen synde, Tytke Pyning genomet, gedan scholde hebben unde doch de erbenomede Beate mit demesulven Tytken dar na sunder des erbenomeden Lamberdes wetent, willen und bywesent termyne gemaket hadde, alse der stadt richtebock darsulvest gelesen clarliken medebrachte und inneholde etc., na clage . . . affseggen laten: Wolde Lambert Loff syn recht dar to doen, dat he na der tut alse Beate sodane vorberorte termyne gemaket, er den genanten Tytken nicht geborget hadde, des mochte he geneten unde endorffte er des-halven forder nicht antworden. Schreven van bevele des Rades. Actum 16. Novembris.
NStB 1494 Martini episcopi.
1494 Nov. 19 631. Rente. Zahlungspflicht des Hauseigentümers.
De Ersame Radt to Lubeke hebben tusschen den olderluden der smede, nemptliken Jacob Radeleffs, Kersten van der Aa, Märten Kaiemeter unde Hinrick Hasse, anclegere an de eyne, unde Clawese Schutte antwordesmanne an de anderen syden, van wegen etliker renthe, alse
356

selige Clawes Luneborch to ener elemosinen, de dat ampt der smede
to vorlevende hebbe, gegeven hefft, beschedentliken teyn marck geldes,
de de erbenomede selige Clawes Luneborch im huese Barbyns in der
hundestraten belegen hadde etc., na clage . . . affseggen laten:
De wile de hovetsumme nemptliken twehundert marck nicht uthgeloset
syn, so mot men de renthe betalen.
Schreven van bevele des Rades. Actum 19. Novembris.
NStB 1494 Elizabet vidue.
1494 Nov. 22
632. Zuständigkeit des Rats bei Klagen um Grundstücke im Lübecker Gebiet.
De Ersame Radt to Lubeke hebben tusschen den vormunderen Tale-ken Vincken unde eres kindes anclegeren an de eyne unde seligen Hans Luneborges, seligen Bartrams sone.c Kindere vormunderen, nemptliken Hermen Darsouwen, Hinrick Eh ^iinge unde Hanse Brekerfelde ant-wordesluden an de anderen syden na clage . . . van wegen des haves tom vorwarke affseggen laten:
Alsedenne Taleken Vincken unde eres kindes vormundere vorgegeven hadden van wegen hern Nicolaus Baden, dat eme de hoff ton vorwarcke vorpandet were etc., nademe sodane hoff in der Stadt Lubeke gebede unde rechte belegen is unde dat stände gründe unde liggende erve synt, so mot men sodane sake vor dem Rade to Lubeke fordern; we denne dat beste bewys dar to hefft, darumme ga id forder alse recht is. Schreven van bevele des Rades. Actum 22. Novembris.
NStB 1494 Elizabet vidue.
1494 Nov. 26
633. Verkaufskommission. Gegenmaßnahmen des Kommittenten. Haftung.
(aus Anklam)
De Ersame Radt to Lubeke hebben tusschen Peter Sack to Anclam wonende anklegere an de eyne, unde Hans Tolner borger darsulvest antwordesmanne an de anderen syden, eynes geschulden ordels halven van dem Ersamen Rade to Andern erbenomet uthgegangen, van wegen dre laste gersten alse de erbenomede ancleger deme gedachten antwordesmanne bevalen hadde to Amstelredamme to vorkopende etc., na clage . . . affseggen laten:
Wo wol junge Hans Tolner eyn antwordesman is, kan he bewisen alse recht is, dat de erbenomede ancleger eynen vulmechtigen to Groningen
357

gehat, de sodane körn angetastet unde eme dar van bescheyt gedan hefft, so en dorff he eme dar to forder nicht antworden. Schreven van bevele des Rades. Actum 26. Novembris.
NStB 1494 Katherine.
1494 Nov. 26
634. Bürgschaftsgelöbnis eines Bürgers innerhalb der Stadt. Unzulässigkeit unangesessener Zeugen.
(aus dem Niedergericht)
De Ersame Radt to Lubeke hebben tusschen deme vulmechtigere des duchtigen Jasper van Bockwolden anclegere an de eyne, unde Lutke Bonhoff hyr bynnen Lubeke wonende antwordesman an de anderen syden, van wegen enes lofftes, alse Lutke erbenomet deme genanten Jaspare vor hundert unde sosteyn marck van Marquardt Kopken etliker visscherye halven gedan scholde hebben, enes ordels halven uth deme neddersten rechte vor den erschrevenen Radt geschulden etc., na clage . . . affseggen laten:
Is Lutke Bonhoff eyn beseten borger unde sodane loffte hyr bynnen der Stadt Lubeke ringk mure bescheen, so mögen in der sake unbeseten nicht tugen. Schreven van bevele des Rades. Actum 26. Novembris.
NStB 1494 Katherine.
1494 Nov. 26
635. Brautschatzversprechen durch die Vormünder. Gesamtheit der Vormünder als Beklagte.
(aus dem Niedergericht)
De Ersame Radt hebben tusschen Laurens tor Molen anclegere an de eyne, unde Hinrick Wisen antwordesmanne an de anderen syden, eyns ordels halven uth deme neddersten rechte vor den erschrevenen Radt geschulden, van wegen des brutschattes, alse Hinrick Wise mit den anderen Gretken Holsten vormunderen eme mit dersulven Gretken, Laurens frouwen, mede gelavet scholde hebben etc., na clage, ant-worde, rede, wedderrede, insage, na besprake unde rypen rade vor recht affseggen laten:
Dat Laurens tor Molen deshalven de vormundere samptliken vorbaden unde anspreken moste. Schreven van bevele des Rades. Actum 26. Novembris.
NStB 1494 Katherine. 358

1494 um Nov. 30
636. Haftung des vom Rentner verfolgten Hauses für versessene Akzise.
Arndt Beermann cyzesdiriver van wegen der cyzeheren hefft to-sprake gedan to den vormunderen Berndt Grambeken kinderen, nempt-liken Hennen Bude unde Gerdt Lamberdes, van wegen dreundevefftich marck twelff Schillinge, de ene Hans Tymmerman selich schuldich were gebleven tor cyzse, des ene de ergenanten vormundere, wanner se den eygendom des genanten Hans Tymmermans synes huses verfolget, were togesecht, scholden hebben de eyse to gevende; dar to de ergenanten vormundere antwordeden, dat se sodane eygendom vor hundert unde vyffundedortich marck vorsetener renthe mit allen rechte vorforderet hadden; were dar jenige beterunge ane edder wes aver, hadden se sick vorsecht de eyse gerne folgen to latende; wo demie der erbenomeden parthe anclage und antworde in lengeren is ergangen etc.; darup de erschrevene Radt na clage . . . hebben affseggen laten: Dat de erbenomeden vormundere dat hus men vor eyn jar renthe vorfolgen mochten; wes dar aver were, moste men manen alse schult unde dar inne mochten de eyseheren de vorsetene csyse soken. Schreven van bevele des Rades.
NStB 1494 Andree apostoli.
1494 Dez. 3
637. Besäte auf einen Nachlaß, dessen Erbe noch nicht feststeht.
Machtlosigkeit.
De Ersame Radt to Lubeke hebben tusschen Emondt Woden uth Engelant alse eynen vulmechtigere der anderen schuldenere seligen Gerdt Sundesbeken anclegere an de eyne, unde hern Berndt Sundes-beken prester, procurator seligen Gerdt Peppen negesten erven, an de anderen syden, van wegen eyner besäte van dem erbenomeden Gerde Sundesbeken, do he noch levede, up seligen Gerdt Peppen gudere na dessulven Gerdtz dode bescheen unde vorthan vorfordert wente tor inweldinge etc., na clage . . . affseggen laten:
Na deme sodane besäte na des obgenanten seligen Gerdt Peppen dode bescheen unde hyr tor stede ok neyn hovetman gewesen were unde de Radt na wontliker wise affgesecht hadde, dat sodane gudere jar unde dach to allemans rechten stan scholden, so lange men sege, we de negeste erve dar to worde, so were sodane besäte, vorfolginge unde
359

inweldinge van nenen werde, sunder machtlos; hadde Emont to Gerdt Peppen guderen tosprake, dat id darumme ga alse recht is. Schreven van bevele des Rades. Actum 3. Decembris.
NStB 1494 Andree apostoli.
1494 Dez. 3
638. Verkauf untauglicher Zwiebelsaat. Wandlung nach der Aussaat.
Gerdt Munzer eyn copgeselle uth Westphalen geboren hefft tosprake gedan to Hinricke van Rees etlikes sypollen sades halven, beschedent-liken hundert punt, dat punt van Hinricke van Rees erbenomet gekofft vor 4 schul., so Gerdt sede, welck sath denne unduchtich sy gewesen unde nicht hefft upgegangen, dar dat was geseyet beschedentliken to Swyneborch in Dennemarken, des denne de sulve Gerdt enen vorsegel-den breff van veer personen beswaren, dat sodane säet nicht en dochte unde nicht upgegangen sy, dar id geseyet sy geworden, van deme Rade to Swyneborch uthgegeven vorbrachte etc., begerende, Hinrick van Rees eme sodane säet wedderumme wolde betalen; darup de erschrevene Radt to Lubeke na clage . . . vor recht affseggen laten: Dat des Rades to Swyneborch breff nogehafftich dar to is, dat sodane sypollen säet, alse Gerdt erbenomet dar to der tut vorkofft hadde, nicht gudt unde neen copmans gudt gewest sy; unde wolde desulve Gerdt syn recht dato don, dat sodane säet datsulve säet were dat he van Hinrike van Rees gekofft hadde unde van eme mit nenen anderen sade vormenget were, so muste Hinrick van Rees eme sodane säet betalen. Schreven van bevele des Rades. Actum 3. Decembris.
NStB 1494 Andree apostoli.
1494 Dez. 12
639. Sendeve. Haftung für auftragswidrigen Verkauf, Preisverlust und Warenverderb.
De Ersame Radt to Lubeke hebben tusschen Goswyn van Unna, borgere to Dorptmunde, ancleger an de eyne, unde hern Wilhelm Heyden, radtman to Darpte, antwordesmanne an de anderen syden, na clage . . . affseggen laten:
Van wegen der tweundetwintich laste roggen, alse Goswyn an hem Wilhelm in Zeelant gesant unde he hern Wilhelme geschreven scholde hebben den roggen nicht to vorkopende, sunder he queme denne dar-
360

sulvest personliken tor stede, dar enbaven her Wilhelm an Hanse van deme Broke geschreven hadde den roggen to vorkopende, he gulde wat he gulde, wente he des geldes behoff hadde, unde also baven syn bevel vorkofft sy geworden etc., hefft de Radt affseggen laten: Kan Goswyn mit hern Wilhelms egenen breven edder nogehafftigen bewise offte certificatie bewisen, dat her Wilhelm Hanse van deme Broke geschreven hebbe, dat Hans van deme Broke sodane körn scholde vorkopen, des mach Goswyn geneten, id ga dar forder umme alse recht is;
item van der soss tymmer zabelen, alse her Wilhelm in de selschup in Engelant gesant unde up twehundert unde seventich punt gerekent scholde hebben etc., is affgesecht:
Na deme sodane zabele entfangen, beholden unde vorandert syn geworden, is denne dar van so vele nicht geworden alse de angesettet syn, so moet de selschup den schaden dragen;
vordermeer van wegen der sostehalven laken unde fresen is affgesecht: Wil her Wilhelm Heide syn recht dar to don dat mit sinen willen unde wetende sodane laken unde fresen nicht vorwanhodet offte vorkamen, ock in syn nut nicht gekeret syn, so mot de selschup den schaden dragen. Schreven van bevele des Rades. Actum 12. Decembris.
NStB 1494 Lucie.
1494 um Dez. 13 640. Auflassung von Häusern nur an Bürger zulässig.
De Ersame Radt to Lubeke hebben tusschen Marcus Havemester anclegere an de eynen unde Tymmen Dibberen antwordesmanne an de anderen syden, van wegen eynes huses, dat de genante Tymme deme erbenanten Marcus vorkofft scholde hebben etc., na clage, antworde, rede, wedderrede, insage, na besprake unde rypen rade vor recht affseggen laten:
Dat men nemande eyn hus vorlaten unde toschriven mach, he en sy denne ersten borger unde hebbe borger recht gedan. Schreven van bevele des Rades.
NStB 1494 Lucie.
1494 um Dez. 13 641. Erbrecht des Rats.   Voraussetzungen.
De Ersame Radt to Lubeke hebben tusschen den vormunderen Yde Denen an de eynen unde Clawese Vogeler an de anderen syden na
361

clage, antworde, rede, wedderrede, insage, na besprake unde rypen rade vor recht affseggen laten:
Na deme de erberorde beyde parthe hyr stedes tor stede syn gewesen unde mester Peter Monnidc wandages richtesdiriver hyr bynnen Lubeke is geboren unde de vorbenomeden parte sick bynnen jar unde dage to des ergenanten mester Peters nalatenen gudere de negesten erven nicht tugen hebben laten, so synt sodane gudere an den Radt vorfallen. Schreven van bevele des Rades.
NStB 1494 Lucie.
1495 Jan. 14
642. Rechtstagsversäumnis aus Irrtum. Beweis. Wiedereinsetzung.
(aus Stralsund)
De Ersame Radt to Lubeke hebben tussdien Märten Kosen borgere tome Sunde an de eyne unde Hermen Mollre enen copgesellen, dar-sulvest syne vorkeringe hebbende, an de anderen syden, van wegen enes gesdiuldenen ordels, ener besäte halven van ener halven last semes, welke besäte de genante Merten mit redite entsetten wolde, der-halven eyn rechtdadi beramet was etc., na clage . . . uthgespraken und affseggen laten:
So de Radt er gedelet hadde. so deyleden se noch. Wil de genante Märten Kose syn recht dar to don dat he anders nicht hebbe geweten, sunder de rechtdadi sy up den middeweken vor den Radt to kamende unde nicht des mandages vor deine neddersten rechte beramet, des mach he geneten unde de vellinge derhalven im neddersten rechte gesdien schal maditlos unde van nenen werde syn. Schreven van bevele des Rades. Actum 14. Januarii.
NStB 1495 Felicis.
1495 Jan. 16
643.Gestellungsbürgschaft. Haftung.
(aus dem Niedergericht)
De Ersame Radt to Lubeke hebben tussdien Hanse Jungen by deme klingenberge wonende, vulmechtigen procurator Luder Neven, radt-mans to Bremen, anclegere an de eyne, unde Gerdt Wittekop, borgen eynes genomet Hinrick Swyders antwordesman an de anderen syden, van wegen ener besäte, alse de genante Gerdt Wittekop to rechte geborget hadde, enes ordels halven uth deme neddersten rechte vor den erschrevenen Radt geschulden, na clage . . . affseggen laten:
362

Na deme de genante Hinrick Swiders im redite bekant hadde, he 16 rinschegulden schuldich were, unde Gerdt Wittekop ene to rechte geborget hadde,  so moste Gerdt Wittekop Hanse Jungen sodane gelt betalen. Schreven van bevele des Rades. Actum 16 Januarii.
NStB 1495 Vincentii.
1495 Jan. 23
644. Eigentumsanspruch. Wirkung der hebbenden Were.
(aus dem Niedergericht)
De Ersame Radt to Lubeke hebben tusschen Gorges Sassen borger to Dansick anclegere an de eynen unde Heynen Ulriches borger to Lubeke erberort antwordesmanne an de anderen syden, van wegen eynes ordels uth deme neddersten rechte vor den erschrevenen Radt geschulden, etlikes wagenschates unde klapholtes, beschedentliken 26 hundert lettouwsdies wagenschates unde soss grotehundert klapholtes halven, alse Heyne Ulrikes lange tut in syner were gehat hadde unde vor dat syne helde etc., na clage . . . affseggen laten: Na dem Heyne Ulrikes sodane vorberorte holt langetiit in syner hant-hebbenden were gehat hadde unde nicht umme duffte edder rof ange-spraken wurde, wolde denne de erbenomede Heyne syn recht dar to doen, dat nemant anders an deme holte parth noch deyl hadde sunder he alleyne, so mochte he by sodanem holte blyven. Schreven van bevele des Rades. Actuni 23. Januarii.
NStB 1495 Vincentii.
1495 Jan. 29
645. Maklerbuch. Gegenbeweis durch späteren Stadtbucheintrag.
De vormundere unde testamentarien seligen Hinrick Moires, nempt-liken Gotke Langen unde Hans Grashoff, vor deme Ersamen Rade to Lubeke hebben tosprake gedan to hern Bernde Sundesbeken vulmech-tigen procurator seligen Gerdt Poppen negesten erven, umme vyff-hundert unde ummetrent negentich marck, derhalven se tostelleden mit ener schlifft in des wassmekelers boke anno etc. 72 geschreven, dar mede to wynnende unde to vorlesende etc., welcke schrifft vor deme vorschrevenen Rade gelesen wart; dar entiegen de genante her Bemdt twe schriffte in der stadt Lubeke neddersten boke anno etc. 74 geschreven lesen leth, innehebbende, dat etliker schult halven mit Gerde
363

unde Hinricke gebroderen de obgenanten vormundere eyne eyndracht gemaket hadden, welcke schriffte anno etc. 76 Gerdrudis syn gedelget; des denne de erbenomede Radt to Lubeke na clage, antworde . . . hebben affseggen laten:
Na deine de schrifft in des mekelers boke geschreven so lange vorleden geschreven unde alleyne den kop mede bringet up lichtmissen unde vastelavende dar negest folgende to betalende, unde dar na eyne eyndracht mit Gerdt Poppe gemaket unde in der Stadt bock geschreven vvere unde gedelget, so en dorffte her Berndt dar to nicht antworden. Schreven van bevele des Rades. Actum 29. Januarii.
NStB 1495 Conversionis Pauli.
1495 Febr. 10
646. Haftbürgschah.
(aus dem Niedergericht)
De Ersame Radt to Lubeke hebben tusschen Gretken Sandouwen, Mathias Sandouwen husfrouwen, anclegerschen an de eynen, und Tewes Trechouwen antwordesman an de anderen syden, van wegen eyns ordels uth deme neddersten rechte vor den erschrevenen Radt geschulden, der borgen halven, de de erbenomede Gretken uth den sloten geborget hadden by erem ordel to blivende, nemptliken Hinrick Woker, Matheus Brandt, eyn prenther up deme koberge wonende, unde Jacobe Jurgens etc., na clage, antworde, rede, wedderrede, insage, na besprake und rypen rade vor recht affseggen laten:
Dat der erbenomeden Gretken borgen desulven Gretken so vry int recht wedder averantworden moten alse se was do se de borgeden. Schreven van bevele des Rades. Actum 10. Februarii.
NStB 1495 Dorothee.
1495 Febr. 11
647. Auswärtige als Zeugen über einen außerhalb Lübecks geschlossenen Kauf.
(aus dem Niedergericht)
De Ersame Radt to Lubeke hebben tusschen Hans Kouwel des duchtigen Syverdes van Brocktorp lansten, to Cladenstorpe im kerspel to Nyekercken im lande to Holsten wonende, anclegeren an de eynen, unde Hans Pyrsen hyr bynnen Lubeke wonende antwordesman an de anderen syden, van wegen twe unde soventich marck 10 schill., alse de genante Hans Pyrsen van körne unde erweten Hanse Kouwel schuldich
364

syn scholde, eynes ordels halven uth deme neddersten rechte vor den
ergemelten Radt geschulden, na clage . . . affseggen laten:
Na deme sodane sake buten Lubeke bescheen is, wes denne de obge-
melte ancleger vormiddelst loffwerdigen framen luden buten Lubeke
beseten tugen kan, des mach he geneten, id ga dar forder umme alse
recht is.
Schreven van bevele des Rades. Actum 11. Februarii.
NStB 1495 Dorothee.
1495 Febr. 13 648. Bittbrief und Vollmacht.
De Ersame Radt to Lubeke hebben tusschen twen presteren uth Dythmarschen van Meldorpe, beschedentliken deme kerckheren dar-sulvest unde enen anderen prester an de eynen, unde den vormunderen seligen Peter Laurens testamentes an de anderen syden, na besprake unde rypen rade affseggen laten:
Dat sodane breff, alse de erberorten prestere van deme werden Ca-pithel to Hamborch an den Radt to Lubeke gebracht hadden, were men eyne fruntlick bedebreff; wolden se wes manen, dat der kercken to Meldorpe gegeven were, mosten se van deme Rade to Meldorpe edder deme lande Dythmarschen opene vorsegelde breve unde bewys bren-gen, dat se van den kerckswaren edder de dat belanget mechtich syn. Schreven van bevele des Rades. Actum ut supra (13. Februarii).
NStB 1495 Dorothee.
1495 Febr. 18
649. Schuldbeweis bei auswärts eingegangener Schuld. Zeugeneigenschaften.
De Ersame Radt to Lubeke hebben tusschen Peter Moire, to Struck-torp wonende, anclegere an de eyne, unde Marquarde Prior unde synfer husfrouwen, to Vlensborch wonende, der vulmechtiger is Hans Trappe van erer wegen jegenwardich, antwordesluden an de anderen syden, van wegen negentich marck, de des erbenomeden Marquardes vader entfangen unde noch schuldich syn scholde etc., na clage . . . affseggen laten:
Na deme de sake buten Lubeke bescheen is, alse denne de ancleger etlike tuge benomet hefft, kan he denne mit twen framen unberuchte-den luden van den gennen, de he benomet hefft, tugen, sodane gelt
365

entfangen unde dat men dat noch plichtich unde schuldich sy, so moten
de antwordeslude betalinge doen.
Schreven van bevele des Rades. Actum 18. Februarii.
NStB 1495 Valentini.
1495 März 13
650. Dove Klage. Wiedereinkauf ins Recht bei Rechtsunerfahrenheit.
(aus Grube)
De Ersame Radt to Lubeke hebben tusschen Clawes Bonen anclegere an de eynen unde Balthazar Boysenborch vulmechtigen procurator Jacob Boysenborges to Grobe wonende antwordesman an de anderen syden, van wegen eyns geschulden ordels van deme Rade to Grobe ergemelt uthgegangen, dat de erbenomede Clawes darsulvest to Grobe ene dove clage gedan scholde hebben unde sick im rechte vorsumet etc., na clage . . . afseggen laten vor recht:
Wil de gedachte Clawes Bone syn recht dar to don he des rechtes unvorfahren sy gewesen unde also im rechte vorsnellet sy geworden, so mach he mit veer Schillingen wedderumme by syn recht kamen, id ga dar denne forder umme alse recht is. Schreven van bevele des Rades. Actum ut supra (13. Marcii).
NStB 1495 Invocavit.
1495 um März 15 651. Viehhaltung auf dem Hopfenhof.
De Ersame Radt to Lubeke hebben tusschen seligen Hermen Col-mans kindere vormunderen, nemptliken Hartman Scharpenberge, Hanse Sweder, ock etliken anderen, de hoppenhove unde garden by Hanse Mulichen have buten deme borchdore hebben, anclegeren an de eynen, unde deme ergenanten Hanse Mulyche antwordesmanne an de anderen syden, van wegen etlikes quickes, alse Hans Mulich up deme erberor-den synen hoppenhave heldet unde den anderen in eren hoppenhaven unde garden schaden doet etc., na clage, antworde, rede . . . affseggen laten:
Na deme nicht wontlick is, dar Hans Mulyche sodane quyck heldet, dat dar to hebbende, so en mach he dar sodane quick nicht holden synen naburen to schaden. Schreven van bevele des Rades.
NStB 1495 Reminiscere. 366

1495 März 20
652. Zeugenbeweis unter Gästen.
(aus dem Niedergericht)
De Ersame Radt to Lubeke hebben tusschen Hanse Wulffram ancle-ger an de eyne, unde Tydemans van Campen procuratori Laurens Westphal antwordesman an de anderen syden, van wegen eyns ordels uth dem neddersten rechte vor den erschrevenen Radt geschulden, eyner last Lynteforder ales halven etc., na clage . . . affseggen laten: Na deme beyde erberorde parthe geste syn, wes denne de erbenomede ancleger mit framen unberuchteden luden kan tugen, des mach he geneten, id ga dar forder umme alse recht is. Schreven van bevele des Rades. Actum 20. Martii.
NStB 1495 Reminiscere.
1495 März 20 653. Schuldtilgung durch Leistung an den Drittgläubiger.
De Ersame Radt to Lubeke hebben tusschen Clawes Vogeler eynen goltsmede anclegere an de eyne, unde Gerdt Meybome, seligen Gesken van der Osten vormundere, antwordesluden an de anderen syden, van wegen hundert marck, alse Gerdt mit den anderen der erbenomeden Gesken vormunderen van seligen Alff Westeden vormunderen entfangen hadde, na lüde ener schrifft in der Stadt boke geschreven, darsul-vest gelesen, welcke hundert marck de erbenomede Gerdt sede, vorthan den vormunderen seligen Fritzen Grawerdes kindere in betalinge der vorsetenen renthe in der erbenomeden Gesken huse synde up de wessel schriven laten hadde etc., na clage, antworde . . . affseggen laten: Wolde Gerdt Meybom syn recht dar to don, dat sodane gelth, alse he mit den anderen vormunderen in betalinge der erberorden renthe up de wessel schriven hadde laten, dat dat sodane hundert marck weren, als he van Alff Westeden vormunderen entfangen hadde, so endorffte he dar to forder nicht antworden. Schrewen van bevele des Rades. Actum ut supra (20. Martii).
NStB 1495 Reminiscere.
1495 März 21 654. Banrecht. Nachbarrecht.
De Ersame Radt to Lubeke hebben tusschen Hans Wolters eynen bruwere anclegere an de eyne unde Hanse Gerolde antwordesman an
367

de anderen syden, van wegen etlikes unwontliken buwetes, alse de er-
gemelte Hans Gerolt in synen spyker gebuwet hadde deme gedachten
Hanse Wolters to nadeyle etc., na clage . . . affseggen laten:
Na deme de olderlude der murlude unde tymmerlude vor deme er-
schrevenen Rade by eren eyde deme Rade vormale gedan seden, dat
sodans buwete unwontlick unde Hanse Wolters hinderlick were, so en
mochte Hans Gerolt dat sunder syner nabure willen also nicht beholden
unde moste dat maken alse wontlick is edder syner nabure willen
hebben.
Schreven van bevele des Rades. Ut supra (21 Martii).
NStB 1495 Reminiscere.
1495 März 23 655. Geschäftsbesorgung. Erstattung eingegangener Schulden.
De Ersame Radt to Lubeke hebben tusschen seligen Peter Monny-kes, wandages richteschrivers, husfrouwen vormunderen, nemptliken Hans tor Molen und Hans Viclce anclegeren an de enen, unde den vormunderen seligen Hermen Cyrenberges testamentarien, nemptliken Hartman Scharpenberge unde Hanse Jungen antwordesluden an de anderen syden, van wegen etliker schult alse de erbenomede mester Peter Monnik vor synen dode van des erberorden testamentes wegen gemaket hadde etc., na clage . . . affseggen laten:
Na deme selige mester Peter erbenomet sodane schult lange vor synen dode gemakt unde de renthe van Cyrenberges testamentes wegen up sunte Michael voer synen dode upgebort hadde, so moste men sodane schult van mester Peters gude betalen. Schreven van bevele des Rades. Actuni 23. Martii.
NStB 1495 Reminiscere.
1495 März 27
656. Ruggetucht. Beliebungsbuch als Beweis.
(aus Wüster)
De Ersame Radt to Lubeke hebben tusschen Jacob Mertens, tor Welster by Itzehoe belegen wonende, anclegere an de eynen, unde Hans Holste, darsulvest beseten, antwordesmanne an de anderen syden, eynes ordels halven van deme Rade tor Welstere erbenomet uthge-gangen unde vor den Radt to Lubeke geschulden, van wegen etliker kost und theringe, de de erbenomede antwordesman deme anclegere
368

derhalven wedderleggen scholde, dat he eme nicht bestan, sunder rugge toch genamen hadde, welcke kost he eme inholde der erberorden Stadt Welstere boke nach des Rades unde borgere belevinge plichtich syn scholde etc., na clage . . . affseggen laten:
Kan de ancleger bewisen, dat der Stadt Welster bock ensodans inne-holde alse de ancleger vorgaff, so mot de antwordesman na inholde dessulven bokes des klegers willen maken. Schreven van bevele des Rades. Actum 27. Martii.
NStB 1495 Oculi.
1495 März 27
657. Garantieversprechen. Haftung daraus.
(aus Kolberg)
De Ersame Radt to Lubeke hebben tusschen Michael Tribus vulmechtigen procurator synes broders Hinrick Tribus, borgere to Dansick, anclegere an de eynen, unde Balthazars Varenholtes, borgers to Col-berge, vulmechtigen procurator Jacobe Knypaff antwordesman an de anderen syden, eynes ordels halven van deme Ersamen Rade to Col-berge uthgegangen und vor den erschreven Radt to Lubeke geschulden, van wegen etlikes wandes, vlasses unde uthgelechten geldes, ungelt vor körn, dar van de summe na des anclegers vorgevende up veer unde negentich rinsche gülden und 21 schot sick scholde belopen etc., na clage . . . vor recht affseggen laten:
Alse denne de erbenomede ancleger vorgegeven liefst, dat de antwordesman gesecht hadde, dat he vorfugen wolde, dat he syn gelt krigen scholde, konde denne desulve anclegere bewisen alse recht is, id syn togesecht gelt is, so mot eme de antwordesman betalinge don. Schreven van bevele des Rades. Actum ut supra (27. Martii).
NStB 1495 Oculi.
1495 Apr. 1
658. Bekenntnis vor zwei Ratsherren. Beweiskraft.
(aus Kolberg)
De Ersame Radt to Lubeke hebben tusschen Midiael Tribus, borgers to Colberch, vulmechtigen procuratore der nagelatenen husfrouwen seligen Hans Middages anclegere an de eynen, unde Peter Berch, ock to Colberch beseten, van wegen syner husfrouwen unde steffsons ant-
54	369

wordesmans an de anderen syden, etliker bekantnisse unde gave hal-ven, alse selige Michael Middach, der gedachten Middageschen sone, vor twen radtheren to Colberge syner erbenomeden moder, der Middageschen, to gude gedan scholde hebben, beschedentliken dat syner moder dat halve hus dar he inne wanet, ock eyne kiste mit wisten wände unde ene hoyken, den syne husfrouwe dar uth genamen unde vorsettet scholde hebben, tobehorende unde er dar enbaven noch eyne hoyken gegeven hadde etc., na clage . . . affseggen laten: Konde de cleger bewisen alse recht is, dat de genante Michael Middach vor tween radtheren to Colberge van deme Rade darsulvest dar to geschicket wes bekant hadde, dat syner moder tobehorede edder he er gegeven hadde, des mochte se geneten. Schreven van bevele des Rades. Actum ut supra (1. Aprilis).
NStB 1495 Oculi.
1495 Apr. 1
659. Wiederholung der Urteilsschelte.
(aus Anklam)
De Ersame Radt to Lubeke hebben tusschen Peter Sack ancleger an de eyne, und junge Hans Tolner, beyde van Anclem, antwordesman an de anderen syden, van wegen eyns ordels van deme Ersamen Rade to Anclem erberort uthgegangen unde vor den Radt to Lubeke geschul-den, etlikes garsten halven, alse de genante Peter in vorledenen tyden deme gedachten Hanse Tolnere westwert to vorkopende bevalen hadde unde doch dar na vormiddelst synen vulmechtigen wedderumme antasten unde to synen besten vorkopen hadde laten etc., na clage . . . affseggen laten:
Hefft de obgenante Hans Tolner na dessulven Rades to Lubeke dey-linge to Anclem tuchnisse gedan unde syn wedderparth de eyde genamen, so endorffte Hans Tolner dar to forder nicht antwerden. Schreven van bevele des Rades. Actum ut supra (1. Aprilis).
NStB 1495 Oculi.
1495 um Mai 10
660. Besäte. Verstrickungsbruch. Folgen.
(aus dem Niedergericht)
De Ersame Radt to Lubeke hebben tusschen Johan Tuchler ancleger an de eyne, unde Hinrick van Hervorden antwordesmann an de ande-
370

ren syden, eyns geschulden ordels halven uth deme neddersten rechte vor den erschrevenen Radt gekamen, van wegen etliker syden, alse uth der besäte, so Johan Tuchler gedan hadde etc., gekamen were, na clage . . . äffseggen laten:
Na deme sodane syde mede besätet unde uth der besäte gebracht is, so mot men sodane syden wedderumme in de besäte bringen, id ga darumme denne forder alse recht is. Schreven van bevele des Rades.
NStB 1495 Jubilate.
1495 Mai 20
661. Verläumdung. Höhe der Strafe.
(aus Grabow)
De Ersame Radt to Lubeke hebben tusschen Clawes Hagen ancle-ger an de eyne unde Helmeken Vosse, beyde van Grabouwe, antwordesmanne an de anderen syden, van wegen eynes ordels van deme Rade to Grabouwe erberort uthgegangen unde vor den Radt to Lubeke geschulden, etliker untüchtigen unde unerliken worden halven, so der ergemeltes Clawes Hagen dochter Gesken Bruwers van deme gedachten Helmeken avergesecht weren etc., na clage, antworde, rede ... usw. äff seggen laten:
Is de erbenomede Gheeske eyne erlike umberuchtede frouwe, so mot de erbenomede Helmeke sodane worde, alse he er avergesecht hefft, affwedden mit dren punden alse mit 60 Schillingen lubesch. Schreven van bevele des Rades. Actum 20. Maij.
NStB 1495 Cantate.
1495 Mai 17 662. Verkaufskommission. Haftung des Kommissionärs.
De Ersame Radt to Lubeke hebben tusschen Hans Spyker anclegere an de eynen unde Detlefs Stuur antwordesmanne an de anderen syden, van wegen etlikes wasses, alse de ergemelte Detlefs van Hans Spyker entfangen hadde eme to gude to vorkopende etc., na clage . . . äff seggen laten:
Na deme dat gelt den Hilgen Licham tokamet unde Detlefs erbenomet dat wass uth des ergenanten Hans Spykers huse entfangen hadde, so mot he Hanse Spyker sodane was betalen, unde wolde he eme des nicht beloven, moste he eme borgen davor setten. Schreven van bevele des Rades (17. Maij).
NStB 1495 Cantate.
24*	371

1495 Mai 20
663. Kauf. Bemängelung der Güte und Menge der Ware. Umtausch und Wandlung.  Ermittlung der vertragsmäßigen Güte. Anwesenheit des Käufers.
De Ersame Radt to Lubeke hebben tusschen Lutken Langen an-clegere an de eyne unde Berndt Czelleken deme olderen antwordes-manne an de anderen syden, van wegen veerteyn last weten alse de erbenomede Berndt deme genanten Lutken vorkofft hadde, dat denne sulck versch gudt nicht syn scholde alse de czerter darup gemaket inneholdet, ock scholde geb reck syn an der mate etc., na clage . . . äffseggen laten:
Dat de olderlude der becker sodanen weten beseen scholen, wer id sodane gudt is alse de czerter inholdet; is id denne sodane gudt nicht, so mot Berndt Czelleken Lutken Langen sodanen weyten alse de czerter inholdet toleveren edder eme syn gelt dat he dar entfangen hefft weddergeven, unde na deme Lutke Langen synen sone by deme erberorten weyten, do he gemeten wart, gehat hefft, so en dorff he dar to nicht ant worden. Schreven van bevele des Rades (20. Maij).
NStB 1495 Cantate.
1495 Mai 20 664. Erbsdiiditung über den Brautsdiatz und späteren Erwerb.
De Ersame Radt to Lubeke hebben tusschen Detlefs Zulen ancle-gere an de eynen, und Diderick Pothoff antwordesman an de anderen syden, van wegen der erffschichtinge, alse de genante Detlefs van Didericke erbenomet syner seligen husfrouwen nagelatenen guder halven eme to donde begerde, na clage, antworde, rede, wedderrede, insage, na lesinge eyner schlifft in der Stadt neddersten bock geschre-ven, inhebbende, dat Diderick erbenomet mit syner erberorten husfrouwen twehundert und 26 marck to brutschatte entfangen hefft etc., na besprake unde rypen rade vor recht äff seggen laten: Dat Diderick Pothoff Detleffe erffschichtinge doen mot, wes he na inholde der Stadt bock mit syner seligen husfrouwen entfangen hefft; wil Detlefs eme forder worumme beschuldigen, dat he na der tyt entfangen hebbe, moet he eme tospreken mit ener vullenkamenen clage, id ga darumme alse recht is. Schreven van bevele des Rades (20. Maij).
NStB 1495 Cantate. 372

1495 Juni 25
665. Festlegung des Verfahrens nach Zeugenbeeidigung.
(aus Anklam)
De Ersame Radt to Lubeke hebben tusschen Peter Sack anclegere an de eynen unde junge Hans Tolner, beyde van Andern, antwordes-man an de anderen syden, eyns geschulden ordels halven van deme Ersamen Rade to Andern erbenomet uthgegangen, drier laste garste halven etc., na dage antworde . . ., na horinge etliker schriftte deshalven in der Stadt Lubeke bock geschreven, ock etliker vorsegel-der breve van deme erschrevenen Rade to Andern uthgegangen, na besprake unde rypen rade vor recht affseggen laten: Na deme id so depe int recht gekamen is dat de tuge angestedet unde ere eyde genamen, de tuge ok na lüde des Rades to Andern breves loffwerdich synt, so mot id dar by bliven unde de erbenomede ant-wordesman en derf dar to forder nicht antworden. Schreven van bevele des Rades (25. Junij).
NStB 1495 Johannis baptiste.
1495 Juni 25
666. Vergleich über die Erbschaft.  Zustimmung der nächsten Erben der Witwe.
(aus Grabow)
De Ersame Radt to Lubeke hebben tusschen Hanse Quast unde Hanse Been, negesten erven seligen Hinrick Rosenwinkels, wandes borgers to Grabouw, andegeren an de eynen, unde Heymen Struven vulmechtigen Leneken Rosenwinkels, des ergemelten seligen Hinrickes nalatenen wedewen, van dersulven Leneken wegen, alle to Grabouw wonende, antwordesman an de anderen syden, eyns ordels halven van deme Ersamen Rade to Grabouw uthgegangen vor den Radt to Lubeke geschulden, des vorschrevenen Hinrick Rosenwinkels nalatenen gudere halven etc., na clage, antworde, rede, wedderrede, insage, na lesinge unde flitiger vorhoringhe eynes breves van deme Rade to Grabouw erbenomet uthgegangen, na besprake unde rypen rade vor recht affseggen laten:
Na deme des erschrevenen Rades to Grabouw breff inneholdet, dat de sake to eynen gansen vuUenkamenen ende is gedegedinget, synt denne der erbenomeden vrouwen negeste erven des to vreden, so mot id dar by bliven. Schreven van bevele des Rades (25. Junij).
NStB 1495 Johannis baptiste.
373

1495 Juli 3
667. Zulässige Wiederholung der Zeugenvernehmung.
(aus Kolberg)
De Ersame Radt to Lubeke hebben tusschen Michael Tribus vul-mechtigen procurator synes broders Hinrick Tribus to Dansick wonende anclegere an de eyne unde Clawes Pretemyn van Colberge vul-mechtigen procurator Baltes Varenholtes borgers to Colberch erbeno-met antwordesman an de anderen syden, etlikes geldes halven alse des genanten Baltes knecht, leve geselle genomet, deme erbenomeden Hinrick Tribus schuldich sy, dar vor desulve Baltes loven gesecht scholde hebben etc., eyns geschulden ordels halven van deme Ersamen Rade to Colberge uthgegangen, na clage, antworde . . . affseggen laten: Is id so depe int recht gekamen, dat de tuge im rechte to tugende unde ere eyde to donde overbodich syn gewesen, unde hefft men denne ere eyde nicht nemen willen, so mögen se noch tugen unde ere eyde don, id ga darumme forder alse recht is. Schreven van bevele des Rades. Actum 3. Julij.
NStB 1495 Petri et Pauli.
1495   Juli   10
668. Eigentumsanspruch. Hebbende Were. Wirkung. Gefahrtragung.
(aus dem Niedergericht)
De Ersame Radt to Lubeke hebben tusschen Peter Vlynt anclegere an de eyne, unde Hanse Schemelouwen antwordesmanne an de anderen syden, eyns ordels halven uth deme neddersten rechte vor den erschrevenen Radt geschulden, van wegen eyns rum vissches, alse selige Peter Silis to Bergen in Norwegen dem erbenomeden Hanse in betalinge gedan scholde hebben, in dessulven Hanses hebbende were synde etc., na clage . . . vor recht affseggen laten:
Kan Hans Schemmelouw tugen alse recht is, dat eme to Bergen sodane visch in betalinge gedan unde up syn eventur aver zee unde sant gegangen sy, nach deme he denne den visch in syner hebbenden were hefft unde nicht umme duffte noch roff angespraken is, so mach he by sodanem visch bliven. Schreven van bevele des Rades. Actum 10. Julij.
NStB 1495 Visitation™ Marie.
374

1495 Juli 19
669. Bürgschaft.   Haftung der Witwe des Bürgen. Bürgenleistung.
(aus dem Niedergericht)
De Ersame Radt to Lubeke hebben tusschen Peter Moire to Struck-torpe in der molen wonende anclegere an de eyne unde den vormun-deren seligen Franciscus Burmesters nagelatenen husfrouwen antwor-desluden an de anderen syden, eyns ordels halven uth deme nedder-sten recht vor den erschrevenen Radt geschulden, van wegen negen-tich marck alse eyne vrouwe Taleke Priors genomet deme genanten anclegere schuldich syn scholde, welcke frouwen selige Franciscus ergemelt geborget hadde etc., na clage, antworde . . . vor recht aff-seggen laten:
Na deme selige Franciscus Burmester de erbenomede frouwe geborget hefft, ock ordel unde recht dar aver gegan is unde de gedachte ancleger syne schult alse recht is bewiset hefft, so moten de vormun-dere de vrouwen in dat recht bringen edder tome gelde antworden. Schreven van bevele des Rades. Actum 19. Julij.
NStB 1495 Jacobi apostoli.
1495 Juli 29 670. Ausbürgschaft. Pflichten des Bürgen.
De Ersame Radt to Lubeke hebben tusschen Hinricke Vorthman anclegere an de eyne, Hans Rotessche unde Hinrick Klyngenberge ant-wordesluden an de anderen syden, van wegen etlikes lofftes alse de erbenomeden antwordeslude Hinricke Vortman vor Lutken Ribbelinge 35 Marck und 4 schill. halven gedan scholden hebben etc., na clage . . . äffseggen laten:
Na deme Hinrick Vortman eyn ancleger is, wes he denne tugen konde, des mochte he geneten.
Aldus hefft desulve Hinrick vorgebracht syne tuge nemptliken Hinricke Schickepren unde Hinricke Klemtrogge, de denne averbodich weren to tugende unde ere recht dar to to donde, dat de erbenomeden Hans Rotessche unde Hinrick Klingenberch den genanten Lutken Ribbelinge so ene Hinrick Vortman in den sloten sittende hadde by alsulkem be-scheide uthborgeden, dat de genante Lutke bynen 14 dage negest-kamende des erberorden geldes halven Hinrick Vortmans willen maken scholde edder se wolden ene in den 14 dagen wedderumme in de slote bringen, deme so nicht bescheen were, des denne desulve Hans Rotes-
375

sehe unde Hinrick Klingenberch den tugen so se ere eyde dar to to
donde averbodich weren de eyde vorleten unde togeven;  darup de
erschrevene Radt leten affseggen:
Na deme de borgen eren loffte nicht genoch gedan hadden, so mosten
se Hinrick Vortman betalinge don.
Schreven van bevele des Rades. Actum 29. Julij.
NStB 1495 Panthaleon.
1495 Juli 31 671. Bedingter Rentenkauf.  Nichteintritt der Bedingung.
De Ersame Radt to Lubeke hebben tusschen Jurgen Munter ancle-ger an de eyne unde Hinricke Brägen antwordesmanne an de anderen syden, van wegen etliker renthe alse desulve Hinrick Brage deme genanten Jurgen vorkofft scholde hebben, des doch Hinrick Brage sede dat sodane renthe Jurgen erbenomet by sulcken beschede vorkofft were vor 400 marck, dat Jurgen eme to jar vor Michael do de kop schach vorwissinge don scholde up Passche negestvorgangen 200 marck unde up Michael nu schirstkamende ock 200 marck to betalende, deme also nicht bescheen were etc., na clage, antworde . . . affseggen laten: Kone Jurgen Munter bewisen alse recht is, dat he sodane vorwissinge vor Passchen gedan hefft, des mach he geneten; kan he aver dat also nicht bewisen, so is de kop machtlos. Schreven van bevele des Rades (ultima Julij).
NStB 1495 Vincula Petri.
1495 Juli 31
672. Brautschatz. Beweis seitens des Klägers und andernfalls
des Beklagten.
De Ersame Radt to Lubeke hebben tusschen Kersten Struck ancle-gere an de eyne und Hinrick vame Hagen antwordesman an de anderen syden, van wegen des bruthschattes alse dem erbenomeden Kersten mit syner seligen husfrouwen Telsken mede gelaveth scholde wesen, na clage . . ., vor recht affseggen laten:
Wes de erbenomede ancleger tugen kan alse recht is, dat eme mit syner obgenanten husfrouwen to bruthschatte gelavet sy, des mach he geneten; kan he averst sodanes nicht tugen, wes denne de obgenante antwordesman tugen kan alse recht is, dem erbenomeden Kersten mit
376

der gedachten syner seligen husfrouwen to bruthschatte gelaveth sy, des mach he denne geneten, is ga dar forder umme alse recht is. Schreven van bevele des Rades (ultima Julij).
NStB 1495 Vincula Petri.
1495 Aug. 12
673. Brautschatz.  Frauen als Zeugen unzulässig. Angesessene Bürger.
De Ersame Radt to Lubeke hebben tusschen Hinricke vamme Hagen anclegere an de eyne unde Kersten Struck antwordesman an de anderen syden, van wegen des bruthschattes alse Kersten erbenomet scholde mede gelavet syn, derhalven Hinrick vame Hagen mit vrouwen tu tugende anstellde etc., na clage, antworde . . . affseggen laten: Will de erbenomede ancleger des bruthschattes halven wes tugen, so mot he tugen mit besetenen bürgeren alse recht is. Schreven van bevele des Rades (12. Augusti).
NStB 1495 Assumptionis Marie.
1495 Aug. 25 674. Der Ankläger muß allezeit bereit sein.
De Ersame Radt to Lubeke hebben tusschen Hinrick Lubberdes ancleger an de eynen, Taleken Luders, negeste erven Kersten Detherdes seligen, unde eren vormunderen, ok hem Johan Rotken prester, vul-mechtigen procurator Johan van Balven borgers to Soeste, antwordes-luden an de anderen syden, van wegen etliker ghiffte unde gave alse selige Hennyngh Detherdes deme erbenomeden Hinricke in synen testamente togeteykent unde gegeven scholde hebben etc., na clage.. . affseggen laten:
Na deme Hinrick Lubberdes vor demsulven Rade to Lubeke to rechte is gekamen, enen man, de syn wort holden mochte, gebeden, des eme is gegunnet, sick also int recht gegeven, syn wedderparte darsulvest angespraken unde syn beraedt wente an dinxtdage negestvorgangen gebeden hadde, des eme gegunnet were, unde wente denne eyn ancleger mit syner clage alltiit bereit sal wesen, so mach de erbenomede Hinrick des anderen dages, nemptlick des donredages na Bartholomäi, vor deme Rade erschinen alle syn bewys eme to der sake denende,
377

wes he des also hefft, mede brengen, de Radt wil eme aver syn weder-
part behelpen allent wat recht is.
Schreven van bevele des Rades. Actum ut supra (29. Augusti).
NStB 1495 Assumptionis Marie.
1495 Sept. 10
675. Bruch der Besäte. Strafe vorsätzlicher Tat.
(aus dem Niedergericht)
De Ersame Radt to Lubeke hebben tusschen Hanse van Ozrade, vulmechtigen procurator Jurgen Garlepouwen, alse anclegere an de eynen, unde Hinricke van deme Bussche antwordesmanne an de anderen syden, van wegen 4 mese koppers alse de genante Hinridc uth der besäte gebracht scholde hebben, eyns ordels halven uth deme nedder-sten rechte vor den erschrevenen Radt geschulden etc., na clage . . . äffseggen laten:
Kan de erbenomede ancleger tugen alse recht is, dat Hinrick van deme Bussche gewust hadde, do he dat kopper uth der besäte brachte, dat sodane kopper besätet was, so mot he dat kopper wedderumme in de besäte bringen, dar he dat uthgebracht hefft, unde mach dat sunder broke nicht gedan hebben, id ga dar forder urame alse recht is. Schreven van bevele des Rades. Actum ut supra (10. Septembris).
NStB 1495 Egidii abbatis.
1495 Sept. 10
676. Pfandrecht. Voraussetzung der Pfandverfolgung.
(aus dem Niedergericht)
De Ersame Radt to Lubeke hebben tusschen Mathias Konen anclegere an de eynen unde Hennyngh Pawels antwordesmanne an de anderen syden, van wegen eyns vates mandeln alse deme erbenomeden Mathiase van des genanten Henninges husfrouwen to pande gesettet scholde wesen etc., eyns ordels halven uth dem neddersten rechte vor den ergemelten Radt geschulden, na clage, antworde . . . affseggen laten:
Wolde Mathias syn recht dar to don dat eme sodane vat mandelen to pande gesettet were unde dat he den erbenomeden Henninge deshal-ven mit recht nicht hedde laten vorbaden, so mochte he syn pant vorfolgen. Schreven van bevele des Rades (10. Septembris).
NStB 1495 Egidii. 378

1495 Sept. 12 677. Drohworte im Gerieht.  Bürgen für Rechtsweg.
De Ersame Radt to Lubeke hebben tussdien Lutken Langen ancle-ger an de eyne unde Hanse Smit beyde borgere antwordesmanne an de anderen syden, etliker drouworde halven alse de genante Hans Smit vor deme erschrevenen Rade den genanten Lutken vorluden leeth etc., na clage . . . affseggen laten:
Dat Hans Smyt sodanes drouwordes halven borgen setten moste, dat he tegen des gedachten Lutken nener gewalt bruken, sunder sick an rechte genogen laten wille. Schreven van bevele des Rades. Actum 12. Septembris.
NStB 1495 Nativitatis Marie.
1495 Sept. 16 678. Niedergericht und Rat.  Anhängigkeit und Zuständigkeit.
De Ersame Radt hebben tusschen Jurgen Munter ancleger an de eyne unde Hanse Cordes antwordesmanne an de anderen syden, van wegen etliker vorfolginge des eygendomes enes huses in der smede-straten belegen etliker vorsetener rente halven etc. na clage . . . affseggen laten:
Hadde Hans Cordes sodane sake im neddersten rechte betenget, er Jurgen Munter ene vor den Radt vorbaden hadde laten, so mosten se sodane sake im neddersten rechte vorthan vorfolgen. Schreven van bevele des Rades (16. Sept.).
NStB 1495 Lamberts.
1495 Sept. 16
679. Vergabungsfähigkeit der Frau.
(aus dem Niedergericht)
De Ersame Radt to Lubeke hebben tusschen Tytken Groten borger to Lubeke und Hans Stamer tome Stralessunde wonende anclegere an de eyne, unde Hinricke Hacken antwordesmanne an de anderen syden, van wegen twierhundert marck alse selige Telske Bruse by eren le-vende avergewiset offte vorgeven scholde hebben doch noch up der wessel stände, dar to der ergemelten Tytken unde Hanses husfrouwen sick de negesten erven hebben tugen laten etc., eyns ordels halven uth
379

deme neddersten  rechte vor den  erschrevenen  Radt  geschulden,  na
clage . . . äffseggen laten:
Na deme de erbenomede selige Telske Buse eyne unmündige vrouwe
is gewesen, wes se denne also sunder ere vormundere unde negesten
erven  averwiset  edder vorgeven  hefft,  is  van  nenen  werde  sunder
machtlos.
Schreven van bevele des Rades. Actum ut supra (lö.Septembris).
NStB 1495 Lamberts.
1495 Sept. 19 680. Verbürgung bei Erbgutsstreitigkeiten.
De Ersame Radt to Lubeke hebben tusschen Hinricke Hacken an de enen unde Tytken Groten an de anderen syden, van wegen der twier-hundert mark van Telsken Busen erffgude herkamende, darup de er-schrevene Radt ene delinge vormals gedan hefft etc., na clage . . . äff seggen laten:
Na deme ensodans erffgudt is, so mosten de negesten erven van erent-wegen borgen vor namaninge setten. Schreven van bevele des Rades (19. Septembris).
NStB 1495 Lamberti.
1495 Sept. 19
681. Leibrente.  Wirkung des erblichen Erwerbs der Hauptsumme
De Ersame Radt to Lubeke hebben tusschen Hinricke Smyt unde Didericke vame Hagen vulmechtige procuratores Marquardt Schoma-kers ancleger an de eynen unde Reynolt Grammendorpe antwordes-manne an de anderen syden, van wegen etliker nastande lyffrenthe alse de ergemelte Reynolt deme genanten Marquarde plichtich were etc., na clage . . . äff seggen laten:
Na deme Reynolt  erbenomet  de hovetsumme  na des  vorscrevenen Marquardes dode tokamet, so mot he ock sodane lyffrenthe unde be-sunderen de 38 marck van den 70 marck nastendich betalen. Schreven van bevele des Rades (19. Sept.).
NStB 1495 Mauritii.
380

1495 Sept. 19
682. Nachjnahnungsbürgschaft.  Zuversichtsbriefe bekannter und unbekannter Städte.
De Ersame Radt to Lubeke hebben tusschen Hanse Coster van Gransoye uth der Mardce vulmeditigen procurator syner kinder unde negesten erven Pawel Wernebeken anclegere an de enen unde Arendt Jagehorn unde Clawes Thomassen antwordesluden an de anderen syden, van wegen der 72 marck alse de vormundere Pawel Wemebeken testamentes by de ergemelten Arnde unde Clawese to truwer hant to der erberorden erven besten geledit hebben etc., na clage . . . aff-seggen laten:
Na deme Gransoy ene unbekante stadt is, so mot de erbenomede Hans Coster den genanten Arnde unde Clawese vor sodane erberorde gelt borgen setten vor namanent edder enen breff bringen van ener anderen bekanden stadt de deshalven vor namenent gudt syn. Schreven van bevele des Rades (19. Sept.).
NStB 1495 Mauntii.
1495 Okt. 3 683. Seewurf.
De Ersame Radt to Lubeke hebben tussdien Lutken Langen, Hans van Dalen, Brun Hovemanne, Hermen Hutterocke, Bernde Bomhouwer unde Hans Ruten anclegere an de eynen, unde sdiipher Hinrick Sassen borger to Hambordi antwordesman an de anderen syden, van wegen 24 last bayesdies soltes in deme Belte geworpen, ock etliken anderen geworpenen gudes halven deme schepe tobehorende etc., na clage . . . äffseggen laten:
Wes de erbenomede schipher in de noet alse geworpen hefft, dat mot aver sdiip unde gut gan. Sdireven van bevele des Rades (3. Octobris).
NStB 1495 Remigii.
1495 Okt. 19
684. Vermietung. Wechsel des Eigentümers.
(aus dem Niedergeridit)
De Ersame Radt to Lubeke hebben tussdien Hanse van Luden an-cleger an de enen unde Hinrick Krachte antwordesman an de anderen
381

syden, van wegen enes prames alse de ergemelte Hans van Luden deme gedachten Hinricke vorhuret to hebbende sede, eyns ordels halven uth deme neddersten rechte vor den erberorden Radt geschulden, na clage . . . affseggen laten:
Wowol Hinrick Krafft eyn antwordesman is, kan he denne bewisen alse recht is, dat Hans van Luden de helffte des prames seligen Bartolde Jegere und de andere eynen anderen vorkofft hefft, so en derff Hinrick Krafft Hanse van Luden dar to forder nicht antworden. Schreven van bevele des Rades. Actum ut supra (19. Octobris). NStB 1495 Remigii.
1495 Okt. 19
685. Vormund als Zeuge.   Voreid.
(aus dem Niedergericht)
De Ersame Radt to Lubeke hebben tusschen Hanse Bavenhere ancleger an de eyne unde Lodwige Juten antwordesman an de anderen syden, van wegen etliker tuchnisse, so de ergemelte Lodwich mit Hans Konen unde etliken anderen tostellede etc., enes ordels halven uth deme neddersten rechte vor den erschrevenen Radt geschulden, na clage . . . affseggen laten vor recht:
Wowol Hans Kone vormunder is gewesen, wil he syn recht dar to don, dat he noch dorch gunst edder gave noch fruntschup, sunder umme rechtes rechten tugen will, so mach he tuge to der sake wesen. Schreven van bevele des Rades. (19. Octobris.)
NStB 1495 Remigii.
1495 Okt. 26 686. Den Glauben suchen, wo man ihn gelassen hat.
De Ersame Radt to Lubeke hebben tusschen schipher Peter Louwen ancleger an de enen unde Hermen Hutterock antwordesman an de anderen syden, van wegen eyn hundert hohes so de erberorde schipher Corde Endeman westwert averantwordet hadde also he sede etc., na clage . . . vor recht affseggen laten:
Dat   de   erbenomede   schipher synen loven soken moth dar he den gelaten hadde. Schreven van bevele des Rades. Actum 26. Octobris.
NStB 1495 Crispi et Crispiniani. 382

1495 Nov. 6 687. Unwiderruflichkeit verkündeter Vollstreckung.
De Ersame Radt to Lubeke hebben tusschen deme vulmechtigere Jurgen Munters anclegere an de eyne unde Hanse Cordes antwordes-manne an de anderen syden, van wegen des eygendomes enes huses in der smedestraten belegen, den de genante Hans Cordes mit allen rechte hefft vorfordert; etc., na clage . . . affseggen laten: Na deme id so depe int recht is gekamen, dat sodane egendom mit allen rechte is vorfolget, hefft denne Hans Cordes deme gennen deme de egendom des huses togeschreven steyt dat vonvitliket, so mot id dar by bliven. Schreven van bevele des Rades. Actum 6. Novembris.
NStB 1495 Omnium Sanctorum.
1495 Nov. 9 688. Beweis des Gemeindeeigentums und Gemeingebrauchs.
De Ersame Radt to Lubeke hebben tusschen Hermen Slepekouwen ancleger an de enen unde Tytke Sassen antwordesman an de anderen syden, van wegen ener wisch, harde by deme Tremeser graven by der blauwen haven belegen, de Hermen erbenomet vor de syne wolde vordedingen unde de vorbenomede Tytke sede dat sodane wisch der Stadt vry were etc., na clage . . . vor recht affseggen laten: Wolden de olderlude der hoppener darsulvest jegenwardich nemptliken Kersten Henninghes, Märten Rover und Joachim Plesse ere recht dar to don, dat id der Stadt vryheit were, so moste id der Stadt vryheit bliven. Alsud hebben de erbenomeden olderlude by deme eyde ermals deme Rade gedan tuget unde wargemaket, dat de erbenomede wysch der Stadt yehere vry is gewesen, dat der eyn yederman bruken mochte. Darup de erschrevene Radt gedelet hebben: dat id dar by bliven moste. Schreven van bevele des Rades (9. Novembris).
NStB 1495 Omnium sanctorum.
1495 Nov. 27
689. Erbteilung. Halbteilung des Brautschatzes bei unbeerbter
Ehe.
(aus Greifswald)
De Ersame Radt to  Lubeke hebben tusschen den ersamen Eren Hinricke Lotz ancleger an de eyne unde Eren Joachim Dubbeslaff beide
383

radtmannen tome Gripeswolde antwordesluden an de anderen syden, enes ordels halven van deme Ersamen Rade to Grypeswolde erberort uthgegangen unde vor den erschreven Radt to Lubeke geschulden, van wegen der erffschichtinge alse de genante Eren Joachim syner seligen husfrouwen de mit eme unbeerbet is gestorven nagelatenen gudere halven eren negesten erven don scholde etc., na clage . . . affseggen laten:
Wes de erbenomede ancleger kan bewisen alse recht is dat de obge-melte Joachim mit syner seligen husfrouwen to bruthschatte genamen hefft, dat mot he halff unde halff wedderumme van sick geven. Schreven van bevele des Rades. Actum 27. Novembris.
NStB 1495 Elizabeth.
1495 Nov. 28
690. Ungültigkeit der von der unmündigen Frau geschlossenen Geschähe.
De Ersame Radt to Lubeke hebben tusschen Karsten Glusinge to Lutkenborch wonende ancleger an de eyne unde Agathen Mekelen-borges nu tor tiit Hans Meyers in der molenstraten wonende elike husfrouwen antwordesschen an de anderen syden, van wegen etlikes lofftes alse de ergemelte Agathe Drewese Glusinge des ergemelten Karstens vader etliker affgekoffter ossen halven gedan scholde hebben etc., na clage, antworde . . . affseggen laten:
Na deme de ergenante Agathe eyn unmündige frouwe is, wes se denne also geghudet, bekant offte gelavet hefft, is van nenen werde, so dat deshalven des ergemelten Kerstens breff van deme Rade to Lutkenborch uthgegangen unde vor den erschrevenen Radt to Lubeke gelesen van neneme werde sunder machtlos were. Schreven van bevele des Rades. Actum ut supra (28. Novembris).
NStB 1495 Katherine virginis.
1495 Dez. 1
691. Frachtrechi. Streit um den Empfänger. Frachtlohn. Sequestrierung.
(aus dem Niedergericht)
De Ersame Radt to Lubeke hebben van wegen eynes ordels uth deme neddersten rechte vor den erschrevenen Radt geschulden twier last ozemundes halven alse de apteker tom Holme Berndt .  . . . !)
l) Lüdce. 384

Hanse Kopke enen kopgesellen to Lubeke syne hanteringe hebbende vame Holme avergesant scholde hebben tusschen deme sulven Hanse Copken anclegere an de eyne und schipher Jurgen Bulouwen hyr byn-nen Lubeke wonende an de anderen syden na clage . . . affseggen laten:
Dat de erbenomede schipher sodane gelt van deme ozemunde geworden so de vorkofft were by vramen luden in bewaringe leggen scholde, des beyde parte to vreden weren so lange dat men bewys brochte, wol den osemunt hebben scholde; we denne dat beste bewys dar to brochte, dat id darumme ga alse recht is; jodoch mochte de schipher syne vracht tovoren dar van nemen. Schreven van bevele des Rades. Actum 1. Decembris.
NStB 1495 Barbare.
1495 Dez. 17 692. Auslösung verkauften Eigentums.
De Ersame Radt to Lubeke hebben tusschen dem werdigen hern Nicoiao Langen domheren der kercken to Lubeke ancleger an de eyne unde Hanse van Luden anthwordesman an de anderen syden, van wegen enes huses in der hartigen groven belegen wandages Marcus Melman tobehorende, dat de genante her Nicolaus van demesulven Marcus gekofft unde eme tor noge betalth hefft, so dat vor deme er-schrevenen Rade na lüde ener schrifft in desser Stadt boke anno etc. 90 Letare Jherusalem geschreven, anhevende: Hans Arndes etc., dar-sulvest gelesen nogehafftigen is bewiset, na clage, antworde . . . affseggen laten:
Na deme her Nicolaus Lange erberort sodane hus gekofft unde betalt hefft, so mot de genne de sodane hus antasten will eme syn gelt geven, beholden deme renthenere syne renthe. Schreven van bevele des Rades. Actum ut supra (17. Decembris).
NStB 1495 Lude.
1495 Dez. 23 693. Dedingen.
De Ersame Radt to Lubeke hebben tusschen den vormunderen ener junckfrouwen Anneken Ernstes genomet nemptliken Pawel Schröder unde Hans Trappe anclegere an de eyne, unde Hanse Lodinge, Mathias
25	385

Gravenstede unde Kersten Struck antwordesluden an de anderen syden, van wegen hundert rinschen gülden bededinges geldes etc., na clage . . . äffseggen laten:
Na deme sodane hundert rinsche gülden bededinget gelt is, so moten de antwordeslude der junckfrouwen vormundere betalinge don. Schreven van bevele des Rades. (23. Decembris).
NStB 1495 Thome apostoli.
1495
694. Sdiuldenwesen.  Rangfolge der Besäten und Einwäldigungen.
(nach Reval)
Ersamenn hernn, Dath geschuldene ordell, von iw twuschenn Goth-schalck Becker eins unnd Hinrick Golthsmedt vulmechtiger vonn Har-menn Thornes schuldener anders deils affgesprakenn, hebben wy enth-fangenn Alsus ludende: Gothschalck Becker, Na deme Hinrich Golth-smedth alse ein v(u)lmechtiger der Schuldener, vonn der sulvigenn bo-vele und heite, des wieckhafftigenn mans beßatede gudere bynnenn iaer unnd dage gelick iw beßateth unnd dar mede gefarenn hebbe alse recht is, die ßienn dar so nha tho alse gy — Dar up wy iw unnße delinge alsus ludende thoschickenn: Hefft Gothschalck Becker die erste besäte gedaenn, nha denn vier wekenenn alse Harmenn Thorne is wieckhafftich gewordenn unnd erstenn ingeweldigeth is, so geborth ehm ock die erste bethalinge vonn des wieckhafftigenn manß gude etc. Datum Lub(eck) Anno etc. xcv. B(urgermeistere) unnd radth(manne) der Stadth Revell [so!].
Cod. ord. Rev. Nr. 46.
1496 Jan. 20
695. Rechenbuch der Gesellschaft. Buchbeweis.
(aus Bergen)
De Ersame Rath to Lübeck hebben tusschen Hanse Szedingen vul-mechtigeren procurator Hinrick Esmans eyns Schröders to Bergen in Norwegen synde anclegere an de eyne und Hanß Veeren borger to Lubeke antwordesman an de anderen syden van wegen eyns ordels van deme copmanne to Bergen in Norwegen residerende vor den erschre-venen Radt geschulden 29 Berger lichte gülden halven vordendes lones etc.,
386

na clage . . . affseggen laten:
Na deme Hanß Veer mit dem rekensboke in de selschop gemaket wil
manen, so mot he ok de erberorde schult betalen.
Schreven van bevele des Rades. Actum 20. Januarii.
NStB 1496 Anthonii.
1496 Jan. 20 696. Schiffsparten. Vollmacht. Bürgschaft. Rückgriff der Bürgen.
De Ersame Rath to Lübeck hebben tusschen Hinrik Kovot, Gorges Wolders, Diderick Cruceman unde Symon Elers anclegere an de eyne unde Arndt Schinckel, Berndt Bomhouwer unde Lutken Heyningh antwordesluden an de anderen syden van wegen enes genomet Hans Poppe vulmechtich allene van dren parth schepes den erberorden antwordesluden tobehorende, de denne noch eyn verdeparth schepes van schipher Lutken Brande to Bergen in Norwegen vor 220 mr. gekofft scholde hebben, dar vor Amelung Recke, de ergenomeden Gordes Wolders, Diderick Cruceman und Symon Elers deme ergenomeden schip-heren Lutken Brande gelavet hadden etc.,
na clage . . . insage, na vorhoringe des machtbreves dar inne Hans Poppe erbenomet vor enen vulmechtigeren is bestemmet van dem er-schrevenen Rade to Lubeke uthgegangen, affseggen laten: Na deme Hans Poppe van Arnde Schinckel, Bernde Bomhouwer unde Lutken Heyningh allene macht hadde van wegen dryer verde parth schepes unde nicht van deme veerden parthe van erer wegen to kopende, so en weren se den erbenomeden lovers des lofftes halven nicht plichtich to antwordende, sunder mochten sick holden an eren hovetman dar se vor gelavet hadden, unde alse de lovers denne Bernde Bomhouwer to eydes hant leeden dat he em togesecht hadde se deß-halven schadeloß to holdende, so moste eydes hant eydes hant losen. Schreven van bevele des Rades. Actum 20. Jannuarii.
NStB 1496 Anthonii.
1496 Jan. 20
697. Erbrecht. Eitermutter und Vaterschwester.
(aus Kolberg)
De Ersame Rath to Lübeck hebben tuischen Jacob Kloken vulmech-tiger seligen Derikes Kloken wandages borgers to Colberge nalatenen wedewen ancleger an de eyne und Albrecht Bade radtmann to Colberge
25»	387

vulmeditigeren Ursulen seligen Jacob Hornes nalatenen wedewen alle to Colberch erberort wonende antwordesman an de anderen syden van wegen seligen Jacobes Smyt enes unmündigen kindes nalatenen guderen etc., eyns ordels halven van deme Ersamen Rade to Colberch uthge-gangen unde vor den erschrevenen Radt to Lubeke geschulden na clage, antworde, reden, wedderreden, insage, na besprake unde rypem rade vam Rade affseggen laten:
Dat older moder is neger erve to borende wan vader suster. Schreven van bevele des Rades. Actum 20. Januarii.
NStB 1496 Anthonii.
1496 Jan. 20 698. Einbringung ausgebrachten Nachlaßgutes.
De Ersame Rath to Lübeck hebben tusschen Lutken Hoge ancleger an de eyne unde mester Steffen Arndes unde Hans Smyt in der Alve-straten wonende antwordesman an de anderen syden der nalatenen guder halven seligen Märten Spadenholtes alse de ergenante Steffen und Hanß uth der were gebracht scholden hebben etc.; na clage . . . affseggen laten:
Dat de erbenomede mester Steffen und Hans Smyt de gudere alse se so uthgebracht hadden wedderumme inbringen moten by vrame lüde darmede beyde parthe to vreden syn. Schreven van bevele des Rades. Actum ut supra [20. Januarii].
NStB 1496 Anthonii.
1496 Jan. 20 699. Drohung und Verachtung.
De Ersame Rath to Lübeck hebben tusschen Hanße Trappen vul-mechtigeren Hanse Gerven unde syner husfrouwen Gertruden ancleger an de eyne und Hinrick Buckeshorn antwordesman an de anderen syden etliker unredeliker und ungeborliker worde unde vorachtinge halven affseggen laten:
Dat Hinrick Buckeshorn sick sodans vornemendes schal entholden, rechtes gebruken unde sick an rechte laten genogen. Schreven van bevele des Rades. Actum 20. Januarii.
NStB 1496 Anthonii. 388

1496 Jan. 20
700.	Brautschatz. Verwirkung durch Jahr und Tag.
De Ersame Rath to Lübeck hebben tusschen Hermen Wulffe ancleger an de ene unde Hermen Bück unde Peter Voß vormundere unde testa-mentarien olden Gotken Heysen antwordesluden an de anderen syden van wegen hundert mark, de syner ersten husfrouwen vor bruthschatte gegeven syn scholden, ok etliker anderer guder halven alse de ergeno-mede Hermen Wulff alse eyn erve vormende to manende, na clage ... äffseggen laten:
Na deme Hermen Wulff de hundert mark alse bruthschat forderde unde de bynnen jare unde dage alse recht is nicht hefft gemanet, so en derven de erbenomeden syne wedderparte dar to nicht antwerden, unde wil he erffgudt manen, dar mot he by kamen alse recht is. Schreven van bevele des Rades. Actum 20. Januarii.
NStB 1496 Anthonii.
1496 Jan. 22
701.	Baurecht. Nachbarrecht. Ungewöhnlicher Bau.
De Ersame Rath to Lübeck hebben tusschen Arndt Berman van syner und alse enen vulmechtigeren synes broders hern Johan Bermans dom-heren der kercken to Lubeke anclegere an de eyne unde Peter Voß antwordesman an de anderen syden enes unwontliken schorsteyns unde arkeners halven, alse de genante Peter in deme have unde huse dar he inne wanet in de ridderstraten by des ergenomeden hern Johan huse belegen gebuwet hadde demsulven hern Johann unde synem broder to nadeyle etc., na clage . . . äff seggen laten: Na deme sodane vorberorde buwete unwontlik unde synen naburen to nadeyle unde hinderlick is, so mochte Peter erbenomet sodane buwete sunder syner nabure willen nicht beholden, sunder muste dat maken laten alse id tovoren is gewesen. Schreven van bevele des Rades ut supra [22. Januarii].
NStB 1496 Vincentii.
1496 um Jan. 22
702. Erbrecht. Halbbruder und Großmutter.
(aus Kolberg)
De Ersame Rath to Lübeck hebben tusschen deme ersamen Albrecht Baden radtmanne to Colberge ancleger an de eyne unde Michael Tribus
389

procurator seligen Hinrik Mandumloß nalatenen wedewen antwordes-manne an de anderen syden seligen Henningh Baden des ergenomeden halffbroders nalatenen gudere halven van wegen eynes ordels van dem Ersamen Rade to Colberge uthgegangen unde vor den erschrevenen Radt to Lubeke geschulden, na clage . . . affseggen laten: Dat halffbroder is neger to ervende wan grote moder. Schreven van bevele des Rades.
NStB 1496 Vincentii martiris.
1496 Jan. 22
703. Brautschatz geht vor Schulden.
(aus dem Niedergericht)
De Ersame Rath to Lübeck hebben tusschen den vormunderen seligen Alhart Goldenstede nalatenen wedewen Wobbeken nemptliken Detlefs Hoppener unde Marquarde Schachte anclegeren an de eyne unde den vormunderen des ergenomeden Alhardes kindere van syner ersten husfrouwen geboren antwordesluden an de anderen syden van wegen der erbenomeden Wobbeken bruthschatte unde der gedachten kindere uthgesechten geldes, eynes ordels halven uth deine neddersten rechte vor den ergemelten Rad geschulden, na clage . . . affseggen laten:
Dat bruthschat geyt vor alle schulde. Schreven van bevele des Rades. Actum ut supra [22. Januarii].
NStB 1496 Vincentii martiris.
1496 um Jan. 22
704. Brauischatz. Übergang des Beweisrechts. Herausgabe
der Hälfte.
De Ersame Rath to Lübeck hebben tusschen Hanße Pape van wegen syner husfrouwen Ursulen unde den vormunderen Anneken Vlessers nemptlik Hans Pumpel und Clawes Dyckman anclegere an de eynen unde Kersten Pawes der erbenomeden Ursulen unde Anneken steeff-vader antwordesman an de anderen syden van wegen des bruthschattes, alse de ergenomede Karsten Pawes mit syner seligen husfrouwen mede sy geworden etc., na clage . . . affseggen laten:
Na deme de erbenomede ancleger nicht tugen können, wes des genanten Karsten Paweses husfrouwen Abelken to bruthschatte mede ge-
390

lavet were, wes denne de erbenomede Kersten mit syneme eyde beholden will, dat eme to bruthschatte mede gelavet sy geworden, dar van mot he de helffte van syner erbenomeden husfrouwen wegen eren negesten erven van sick geven. Schreven van bevele des Rades.
NStB 1496 Vincentii martiris.
1496 Jan. 27 705. Rente zugunsten eines Testamentes.
De Ersame Rath to Lübeck hebben tuschen den vormunderen seligen Claweß Brunswikes testamentes nemptliken Gerde Genter unde Werner Buxtehude anclegeren an de eyne unde Hinricke Struß vulmechtigeren synes vaders Johan Struß borgers to Colne antwordesman an de anderen syden, van wegen tweundeveftich mr. jarliker renthe Gerde van Benthem ok vormunder seligen Clawes Brunswikes testamentes to behoff dessulven testamentes entrichtinge in seligen Gerdt Sundesbeken huße in der breden straten belegen togeschreven etc., na clage . . . aff-seggen laten:
De erbenomeden testamentarii mögen sick vor eyn jar renthe inwel-digen laten unde dar to vor sodane renthe de wile nyn hovetman to der sake is gewesen, unde ok der renthe halven de wile de sake in rechte hefft gehangen is upgekamen, id ga dar denne forder umme alse recht is. Schreven van bevele des Rades. Actum ut supra [27. Januarii].
NStB 1496 Conversionis Pauli.
1496 Jan. 29 706. Privete. Mitbenutzung durch das Nachbarhaus.
De Ersame Rath to Lübeck hebben tusschen Hanße Mußman ancle-gere an de eyne und Hanße Bruggeman antwordesman an de anderen syden van wegen eynes gemakes offte heymelicheit, dar de genante Hans Bruggeman mit synem gesinde up gha, dat eme doch van des huses wegen dar he inne wonet nicht geborth, wente dat huß dar nicht to enhore, sunder eyn ander huß tusschen deme ergenanten Hanse Mußman unde Hans Bruggemans huse nu wuster stände belegen dar to behore etc., na clage . . . affseggen laten:
Na deme dat huß, dar inne Hans Bruggeman nu wonet, to de ergenanten heymelicheit nicht en hört, so mach he noch syn gesynde dar up
391

nicht gan, sunder wan he in deme wüsten huse dar to behorende wonet,
so mach he darup gan.
Schreven van bevele des Rades. Actum ut supra [29. Januarii].
NStB 1496 Conversionis Pauli.
1496 Febr. 5 707. Brauischatz. Ehe über Jahr und Tag.
De Ersame Rath to Lübeck hebben tusschen Detlefs Hoppener an-clegere an de eynen unde den vormunderen seligen Alhart Goldensteden kindere antwordesman an de anderen syden van wegen des bruth-schattes alse de ergenomede Detlefs syner dochter, des genanten Al-hardes husfrouwen mede gelavet hadde etc., na clage . . . affseggen laten:
Kan de erbenomede ancleger tugen alse recht is, dat he siner dochter twehundert marck mede gelavet hadde unde Alhart  desulven  syne dochteren baven jar unde dach gehat hefft, so mot id dar by bliven. Schreven van bevele des Rades. Actum [5. Februarii].
NStB 1496 Conversionis Pauli.
1496 März 7 708. Schiffsdarlehn. Bürgschaft. Rechtshängigkeit. Hanserezeß.
De Ersame Rath to Lübeck hebben tusschen Hinricke Castorpe unde Hanße Vicken vulmechtige procuratores Pawel Hovet borgers to Dansick anclegere an de enen unde schipher Hanse Voß borger to Campen antwordesman an de anderen syden van wegen etliker summen geldes dar vor de ergenante Pawel Hovet to Dansick gelavet unde dat betalet scholde hebben, welck gelth tho des schepes behoff, dat de genante schipher Hans Voß voret, gekamen syn scholde, derhalven de gedachte Pawel Hovet des obgenanten Hans Vosses schip hyr to Lubeke besäten und rosteeren hadde laten etc., na clage . . . affseggen laten: Na deme de genante Pawel Hovet desser sake halven Jacob Johansen borger to Campen vor deme Rade darsulvest angespraken hefft unde desulve Radt averbodich gewest is eme rechtes to behelpende, so mot ancleger na der Stede Recess syne sake dar soken unde vorforderen. Schreven van bevele des Rades. Actum [7. Martii].
NStB 1496 Oculi.
392

1496 März 8
709. Erbrecht. Großvater, Vaterbruder und Mutters Geschwister.
De Ersame Rath to Lübeck hebben tusschen Ebbert van Vrencken unde Hermanßen Marßmeyer vulmechtigen procuratoren seligen Hinrick Stauwers wandages do he levede borgers to Badewerder eliken husfrouwen Lücke genomet unde eres kindes Ludeke genant, de to seligen Gotken Stauwers kindes na dessulven Gotken dode gestorven nalatenen guderen de negesten erven van des kindes vaders wegen vormenden to wesende an de eyne unde Hanße Smyt borger to Lubeke erberort in der Alvenstraten wonende, des erberorden seligen Gotken kindes grotevader an de anderen syden van wegen des vorberorden seligen Gotken Stauwers kindes Hanßken genant nalatenen guderen, wol van den beiden vorberorden parthen dar to de negeste erve sy etc., na clage . . . affseggen laten:
Dat grote vader is neger to ervende wan vader broder edder moder suster unde broder. Schreven van bevele des Rades. Actum ut supra [8. Martii].
NStB 1496 Oculi.
1496 März 9
710. Kauf. Schuldenwesen. Masschup. Bedeutung der Frachtgefahr.
De Ersame Rath to Lübeck hebben tusschen heren Didericke Bolde-wan borgermester to Rostock anclegere an de eyne Hanße Knarrebom antwordesman an de anderen syden van wegenne anderhalff last Rostocker beers, eyner halven last meels unde eyner halven last moltes alse de ergenante her Diderick to Bergen in Norwegen gesant hadde unde van deme erbenomeden Hanße unde synen masschup Didericke Schulten entfangen unde in ere nut gekamen were. des doch desulve Hanß sede, sodane gudt hadde syn masschup und he van seligen Hinrick Hogelinges wegen, eres heren, entfangen, up des eventur ock sodane gudt aver zee unde zant gegangen were etc., na clage . . . affseggen laten:
Kan de genante Hanß Knarrebom bewisen alse recht is dat sodane vor-berorde gudt up Hinrik Hogelinges eventur aver zee unde zant gegan sy, so mot her Diderick Boldewan dat gelyck anderen schuldeneren manen. Schreven van bevele des Rades [9. Martii].
NStB 1496 Oculi.
393

1496 März 17 71 i. Niedergericht und geistliches Gericht. Rechtsabhängigkeit.
De Ersame Rath to Lübeck hebben tusschen Hanß Sleyß tom Heylß-kope wonende anclegere an de eyne unde Bartolt Holthusen eynen goltsmede an de anderen syden, sake halven, dat de ergenante Bartolt sodane sake, alse he to deme genanten Hanße Sloyß vormeynde to hebbende und in deme neddersten rechte betenget unde hangende hefft, int geystlike recht gebracht hadde etc., na clage . . . affseggen laten:
Na deme de erbenomede Bartolt sodane sake in deme neddersten rechte desser Stadt betenget und eme darumme angesproken hadde, dar de sake ock noch hanget, so mot he de uth deme geystliken rechte bringen unde de vorforderen in deme neddersten rechte. Schreven van bevele des Rades [17. Martii].
NStB 1496 Letare Jherusalem.
1496 März 17
712. Vererbung nicht angezahlten Brautschatzes. Erbrecht des Rates.
De Ersame Rath to Lübeck hebben tusschen broder Roleff Bolkouw enen begeven leybrodere in der Carthuß tor Arnßboken an de eynen unde Everharde Bispinck richtschrivere an de anderen syden van wegen seligen Gheeßken Hungers nalatenen guderen by deme erbenomeden Everhardo in bewaringe synde, dar to de genante broder Roleff de negeste erve vormeynde to wesende etc., na clage . . . affseggen laten: Na deme de genante broder Roleff synen bruthschatt tugen hefft laten, dat eme mit der ergemelten Gheeßken men hundert mark to bruth-schatte were gelavet unde he denne dar van vefftich mark alse den halven bruthschat entfangen hefft, so kamen de anderen gudere der ergemelten Gheesken eren negesten erven to, unde synd dar nene erven, so synt de gudere an den Radt alse de negesten erven vorfallen. Schreven van bevele des Rades. Actum ut supra [17. Martii].
NStB 1496 Letare Jherusalem.
1496 März 23
713. Haftung des Hopfenwrakers. Selbstverschulden. Verjährung.
Hanß Bunthmeker Enwolth Vreßen knecht vor deme Ersamen Rade to Lübeck hefft tosprake gedan to Hinricke Meybom, van wegen etliker
394

hoppen nemptliken twenhundert drompte, den de genante Hinrick Meybom Enwolde Vresen hadde gemeten unde hadde gearkelth, welck hoppe do de to Alborch sy gekomen, syne vullemate nicht hadde ge-hath, so dat he deshalven to schaden were gekomen und merckliken broke uthtogevende sy worden geengeth, dar to de genante Hinrick Meybom antwerdede, dat he den hoppen up synen eydt deme erschre-venen Rade gedan vull unde rechte hadde gemeten unde in de tunnen gebracht; were dar averst gebreck ane gekamen, sy sunder syne schulde unde van des ergenomeden Enwoldes, ock Hanßen unde der synen, de de tunnen toslan scholden, vorsumenisse bygekamen; ock hadde En-woldt unde de genante syn knecht den hoppen by der Traven buten dakes in deme water unde regen liggen unde also vorderven laten, dat denne vormiddelst Jachim Pletzen, Märten Rover, Karsten Henninge unde Clawese Homeman, tugen darto geesschet, is getuget, dat sodane hoppe in den tunnen synde durch de vloth in den madekisten hebbe gedreven unde darup sy geregent, so de hoppe vormiddelst vorsumenisse Enwoldes vorberort unde synes knechtes dart sy beliggende ble-ven vordorven sy geworden, unde Hinrick Kaleman hefft getuget, dat de dregere sodanen hoppen in synen huße ovell packeden unde dar wol twe tunnen over lepen, dar to achter na noch 3 nye tunnen gena-men und darinne gepacket syn geworden, des to sunte Michaelis dage erstkamende dre jar wert, alse dat de ergenante tuge mit eren utge-streckeden armen unde upgerichteden lyffliken vingeren rechter sta-veder eyde to Gode unde den hügen swerende hebben tuget unde wargemaket; darup de erschrevene Radt to Lubeke na clage . . . hebben äffseggen laten:
Na deme de erbenomeden tuge dat also wo vorberort hebben getuget und so lange is vorleden, so en dorff Hinrick Meybom dar to nicht antworden. Schreven van bevele des Rades. [Actum 23. Martii].
NStB 1496 Judica.
1496 April 21
714. Zeugnisfähigkeit der Vormünder über Geschäfte des Mündels.
(aus Burg auf Fehmarn)
De Ersame Rath to Lübeck hebben tuschen Jurgen Thomas borger tor Borch und Claweße Volck to Lemkendorpe anclegern an de eyne unde Hanße Tomas to Clawestorpe antwordesman an de anderen syden, alle upp Vemeren wonende, eyns ordels halven van deme Rade
395

tor Borch erberort vor den erschrevenen Radt to Lubeke geschulden, van wegen 25 marck alse selige Katherine Rothgars tor Borch wandages wonende in jegenwordicheit erer vormundere deme genanten Hanse Thomassen gegeven hadde etc., na clage . . . affseggen laten: So denne de erbenomede Katherine in jegenwordicheit erer vormundere sodane gelth vorgeven hefft, hebben de vormundere denne dar ane neyn parth noch deyl, so mögen se tuge to den saken wesen. Schreven van bevele des Rades [21. Aprilis].
NStB 1496 Misericordia domini.
1496 April 28 ?15. Beweisfristen über See und Sand und im Lande.
Tyle Moire vor deme Ersamen Rade to Lübeck hefft tosprake gedan to Pawel Steer, van wegen etlikes geldes alse demsulven Tylen Moire Tyle Korner by deme genanten Pawel averwiset hadde, begerende dat Pawel Steer syn bewys na des erschrevenen Rades to Lubeke affsproke unde deylinge vorbrengen wolde etc., dar to Pawel Steer antwordede, dat he sodane bewyß endeyls aver zee unde sant van Bergen uth Norwegen unde endeyls hyr bynnen landes halen moste etc.; darup de obgenante Radt to Lubeke na clage . . . affseggen laten: Dat Pawel Steer sodane bewyß alse he aver zee unde sant halen wolde bynnen jare und dage van der tyt an, dat de Radt ere vorberorde de-linge am latesten desser sake halven deden, bringen moste, und dat an bewyß hyr bynnen landes in soß weken van dessem dage an to rekende. Schreven van bevele des Rades. [Actum 28. Aprilis.]
NStB 1496 Jubilate.
1496 Mai 13
716. Kauf. Mängeleinrede. Verjährung. Haftung des Bürgen.
(aus dem Niedergericht)
De Ersame Rath to Lübeck hebben tusschen Hanse tor Molen an-cleger an de eyne unde Laurens Schuneman borgen eyns vormans Wessel Slörholt genomet antwordesman an de anderen syden, eyns ordels halven uth dem neddersten rechte vor den gedachten Radt ge-sculden, van wegen 12 tunnen rotscher, dar van dem erbenomeden Hanße noch 24 marck nastendich were etc., na clage . . . affseggen laten:
396

Na deme so lange tijt alse jar unde dach vorschenen were, de genante Wessel betalinge up sodane rotscher gedan unde bynnen der erberor-den tijt neyn bewyß gebracht hadde, dat manck deme vorscrevenen rotschere veer türmen gewesen syn dat nyn copmans gudt were, so mot syn borge deme genanten Hanse betalinge don; hefft de antwordesman ene wedderclachte to demesulven Hanse tor Molen, dat id darumme forder ga alse recht is. Schreven van bevele des Rades. [Actum 13. May].
NStB 1496 Vocem jocunditatis.
1496 Juni 5 ?i?. Brautschatzfreiung. Dreißigjährige Ehe.
De Ersame Rath to Lübeck hebben tusschen Laurens Kaling to Roghe im Lande to Holsten by der Nyenstat belegen wonende ancleger an de eyne unde Wolbrechte nalatenen wedewen Hanß Zebenthen und eren vormunderen antwordesluden an de anderen syden etc., na clage . . . affseggen laten:
Na deme de ergenante Wolbrecht eren man so lange alse se sede baven 30 jare tor ee gehat hadde, ßo mochte se ere bruthschat mit eren eyde vor alle schulde vryen, umme dat ander wes dar denne aver is to gande alse recht is. Schreven van bevele des Rades. [Actum 5. Junii.]
NStB 1496 Corporis Christi.
1496 Juni 9
718. Weggschaffung von Nachlaßsachen. Broke. Bürgschaft.
Enthaltung.
(aus dem Niedergericht)
De Ersame Rath to Lübeck hebben tusschen Clawes Priggen ancle-gere an de eyne, Märten Hartman unde Henninghe Krekemeyer an de anderen syden, van wegen etliker gudere alse de erbenomeden ant-wordeslude baven unde tegen des Rades deylinge uth der were gebracht scholden hebben etc., eyns ordels halven uth deme neddersten rechte vor den erschrevenen Radt geschulden, na clage . . . affseggen laten:
Kan de erbenomede ancleger bewisen, alse recht is, dat de antwordes-lude sodane vorberorden gudere uth der were gebracht hadden, dat en
397

mögen de antwordeslude sunder broke nicht gedan hebben, unde konen de sulven antwordeslude dat vorborgen sodane gudere edder de werde dar van wedder in de were tobringende, so mögen se uth den sloten kamen, achte unde vorspraken geneten, id ga darumme forder alse recht is. Schreven van bevele des Rades. [Actum 9. Junii.]
NStB Bonifatii.
1496 Juni 10 719. Erbrecht. Anfall an den dritten Miterben. Samende Were.
De Ersame Rath to Lübeck hebben tusschen Hanße Laurens to Za-rouwe, Marquarde Krusen to Ratzeborch und Hanse Suborge anclegere an de eynen unde den vormunderen Marquart Suborges kindere nempt-liken Gerdt Eldre und Pawel Hop van wegen 200 mr. alse des erge-melten Marquardes dren kinderen van Hermen Zuborge gegeven we-ren, dar van twe kindere nemptliken (Lücke) in God synt vorstorven und de erbenomede (Lücke) noch im levende synde etc., na clage . . . affseggen laten:
Na deme de erbenomeden kindere in God vorstorven unde dat nu noch van den dren im levende is mit dem vader in deme samende geseten unde darinne gestorven synt, und dat eyne kint noch mit deme vader in samende sittet, so synt sodane 200 mr. up den vader unde dat kint also im samende sittende gefallen. Schreven van bevele des Rades. [Actum 10. Junii.]
NStB 1496 Bonifatii.
1496 Juni 11
720. Verpfändung des Vermögens nach dem Entweichen des Schuldners.  Nichtigkeit.
De Ersame Rath to Lübeck hebben tusschen den schuldeneren, den Mathias van der Weser gemeynliken schuldich is gebleven anclegeren an de eynen unde Mauritius Otten, den he ock schuldich is, antwordes-man an de anderen syden, van wegen eyner vorpandinge, so de genante Mathias dem erbenomeden Mauritius in alle syne gudere na lüde eyner schrifft in der Stad neddersten bock geschreven aver etliken geleden jaren vor deme erschrevene Rade gedan etc., na clage . . . affseggen laten:
398

Können de erbenomeden schuldenere bewisen alse recht is, dat sodane vorberorde vorpandinge na des  ghedachten Mathias wykinge deme genanten Mauritius gedan sy, des mögen se geneten, id ga darumme forder alse recht is. Schreven van bevele des Rades. [Actum 11. Junii.]
NStB 1496 Bonifatii.
1496 Juni 11
721. Haftung aus Verkauf ohne Auftrag.  Rückgriff. Haftung der Frau.
De Ersame Rath to Lübeck hebben tusschen Hermen Ruckerdinge vulmechtigen procurator hem Clavves Veren radtmans to Dansick an-clegere an de eynen und Tymmen Drewes holtevraker antwordesman an de anderen syden, van wegen 1800 wagenschates, alse desulve Tymme mit synen kumpane seligen Lutken Soltouwen in God vor-storven vorkofft scholen hebben etc., na clage . . . affseggen laten: Dat de erbenomede Tymme to sodanem holte mot antworden, unde wes he bewisen kan alse recht is, dat Lutke Soltouw erbenomet unde syne husfrouwe van sodanen holte vorkofft hebben, mach he van er manen und dat dar to hulpe nemen, darane dessulven Lutken vrouwe eren bruthschat nicht mach vryen, so desulve vrouwe mit eren vormun-deren dar jegenwordich to donde vonneynden. Schreven van bevele des Rades. [Actum 11. Juni.]
NStB 1496 Bonifatii.
1496 Juli 8
722. Brautsdiatz der Kauffrau. Schuldenhaftung.
(aus dem Niedergericht)
De Ersame Rath to Lübeck hebben tusschen Tewes Trechouwen an-clegere an de eyne unde Gretken Blomen antwordeschen an de anderen syden eyns ordels halven uth deme neddersten rechte vor den er-schrevenen Radt geschulden van wegen der gedachten Gretken bruth-schatte etc., na clage . . . affseggen laten:
Kan de erbenomede ancleger mit den tugen, de he benomet unde bedackdinget, tugen alse recht is, dat de genante Gretke in unde uth gekofft unde vorkofft und eyn apen vinster geholden hefft, so mot er brutschat to des genanten anclegers schulden antworden. Schreven van bevele des Rades. [Actum 8. Julii.]
NStB 1496 Visitationis Marie.
399

1496 Juli 11
?23. Seewurf.  Haftung für geworfenes Reisegut eines Mitreisenden.
De Ersame Rath to Lübeck hebben tusschen Hinricke van Gleyden anclegere an de eyne unde schipher Hans Dreyer antwordesman an de anderen syden, van wegen eyner slot tunnen, de de erbenomede Hinrick in des genanten schipheren schepe, darinne he ock van Revell segelde, gehat hadde, unde dorch not weders, wyndes und stormes halven uth des genanten schipheren schepe geworpen was, na clage . .. äffseggen laten:
Wolde de schipher syn recht dar to don, dat de erbenomede Hinrick sulcke vorworde mit eme nicht gehat hadde, dat he vor sodane tunnen aver to vorende synen willen maken, sunder eme de vorgeves so wont-lick is aver voren wolde, so en dorffte he eme sodane tunnen nicht be-talen. Schreven van bevele des Rades. [Actum 11. Julii.]
1496 Juli 18
724. Verschweigung des Besitzrechts gegenüber unwidersprochener Besäte.
(aus Reval)
Ordel an den Radt der Stadt Revell.
P.S. Erßame wise hern unde besundern guden frunde. Juwer ersam-heide breff van wegen eyns geschulden ordels tusschen Hanße Sche-len anclegere an de eyne unde herrn Johan Gellinckhusen juwes radeß-lithmate antwordesman an de anderen syden mit den ordel unde clage ock antworde cedulen mit juwer affgespraken ordele hebbe wy entfangen alles to guder mate wol vornamen, so gy denne in der sake na juwem rypen rade unde besprake vor recht gedelet hebben aldus ludende:
Hanß Schele, na deme Hinrik Smalenberch den garden boven XXXV jare rouweliken sunder ansprake beseten hefft unde nu na den schul-deneren in der Stadt bock na der besäte gedan sunder ansprake toge-schreven steit unde gy unde der kinder vormundere de besäte bynnen jare unde dage alse recht is nicht entsettet unde by gespraken hebben, des mach her Johan Gellinckhusen mit den schuldeneren geneten, id ga dar forder umme alse lubesch recht is;
welck iuwe gewyste unde affgespraken ordell de erbenomede Hans Schele bygespraken hefft unde vor uns geschulden, darumme gy van uns syn begernde, wy desse ordel entscheiden unde iuw unsen rypen
400

radt unde delinge darup under unser Stadt secrete vorsegelt na older
unde loffliker wonheit mit den ersten to benalende; darup begern wy
iuw fruntlich weten, dat wy na unsern rypen rade unde na lubeschen
rechte sodane vorscrevene iuwe ordel confirmert, bestediget unde be-
vestiget hebben so wy dat jegenwordigen bestedigen, bevestigen und
confirmeren in krafft desses breves worum wy iuw Ersamheiden gade
deme hern etc.
Schreven  under unser Stadt secrete ame dage sancti Arnolphi anno
etc. XCVI.
Borgermestere und radmanne der Stadt Lübeck.
Cod. ord. Lub. Nr. 303; danach, gedruckt bei Midieisen Nr. 232.
1496 Juli 20
725. Unparteilichkeit der Zeugen.
(aus dem Niedergericht)
De Ersame Rath to Lübeck hebben tusschen Tewes Trechouwen anclegere an de eyne unde Gretken Sandouwen Mathias Sandouwen husfrowen, anders Gretke Blomen genomet antwerderschen an de anderen syden van wegen ener tuchnisse, so de genante Tewes to donde in deme neddersten rechte anstellede etc., eyns ordels halven uth deme neddersten rechte vor den erschrevenen Radt geschulden, na clage . . . äffseggen laten:
Hebben de tuge,  dar mede de genante Tewes tostellet, neyn parth noch deyl in der sake, so mögen se tuge to der sake wesen. Schreven van bevele des Rades. Actuni ut supra [20. Julii].
NStB 1496 Marie Magdalene.
1496 Juli 20 726. Verbürgung für ausgelieferte Erbschaft.
De Ersame Rath to Lübeck hebben tusschen Hinricke Osthoff an de eynen unde Hermen Ruckerding an de anderen syden, van wegen seligen Hermen Hußhern nalatenen guderen, so vele Johan Hußhern, des genanten seligen Hermens brodere, der tokamen, na des ergemelten Hinrick Osthaves vorgevende unde Hermen Ruckerdinges antworde na besprake unde rypem rade affseggen laten:
Schal de genante Hermen Ruckerdingh Hinricke Osthave sodane gu-dere averantworden, so mot Hinrick Osthoff demesulven nogehafftige
26	401

borgen setten vor alle namanent van wegen der gudere so erbenome-den Johan Hußheren des synes deyles tokamen. Schreven van bevele des Rades. [Actum 20. Julii.]
NStB 1496 Marie Magdalene.
1496 Juli 27
727. Urfehde. Bucheintrag. Stadtlübisches Recht. Gerichtsverwillkürung.
De Ersame Rath to Lübeck hebben tusschen Hanß Hanßen borger to Hamborch an de eynen unde Mathias van der Weser an de anderen syden na des ergenanten Hanß Hanßen vorgevende unde begerte dat de erbenomede Mathias eme borgen vor namanent setten unde dat in der Stadt bock schriven scholde laten, offt eme orveyde don dar vor dat he in den sloten geseten hadde, und na des genanten Mathias ant-worde, dat he des nicht plichtich to wesende vormende, na insage, na besprake unde ripem rade affseggen laten:
Dat hiir nicht wontlik is in sulker sake schult halven in de slote ge-settet orveyde to donde edder in der Stadt bock vor namanent schriven to latende; averst Mathias moste sick vorseggen unde laven dat he syne sake der sake halven, dat he in de slote gesettet is geworden, vor deme Rade to Lubeke synes rechtes vorbliven, de sake vor ene soken unde vorforderen wol de, und Hans Hansen wedderumme dergeliken. Schreven van bevele des Rades. [Actum 27. Julii.]
NStB 1496 Marie Magdalene.
1496 Juli 29 728. Offenbarungseid und Haftung der Vormünder.
De Ersame Rath to Lübeck hebben tusschen Taleke Luders und eren vormunderen anclegeren an de eyne unde den vormunderen seligen Karstinen Detherdes nemptliken Hanße Jungen up deme Klingenberge wonende, Clawese Struß, mester Peter Lasure, Hanse Moire in de Alvestraten wonende unde Hanse Besope antwordesluden an de anderen syden, van wegen der genanten seligen Kerstinen nalatenen gudere der denne mer by dersulven Kerstinen ergenomeden vormunderen syn scholden wen Taleken Luders vormunderen averantwordet were, so desulve Taleke und ere vormundere se darumme beschuldigen etc., na clage . . . affseggen laten: Wolden de erbenomeden seligen Kerstinen vormundere ere recht darto
402

don, dat se van den nalatenen guderen der ergemelten Karstinen nicht mer by sick hebben, dar mede mögen se entstan unde en synt dar to forder to antwordende nicht plichtich. Schreven van bevele des Rades. [Actum 29. Julii.]
NStB 1496 Jacobi apostoli.
1496 Juli 30 729. Schuldenfähigkeit der Kauffrau. Haftung der Erben.
De Ersame Rath to Lubeke hebben tusschen mester Peter Lazure an-clegere an de eyne unde Taleken Luders mit eren vormunderen ant-wordesluden an de anderen syden, van wegen 782 mr. myn offt mer etc., alse selige Kerstine Detherdes bekant scholde hebben deme er-benomeden mester Peter schuldich to wesende, des denne mester Peter sede, de erbenomede Kerstine eyne copfrauwe were gewesen, darumme sodane bekantnisse by macht to synde sick vorhapende etc., na clage . . . affseggen laten:
Kan mester Peter bewisen alse recht is, dat de erbenomede Kerstine ene copfrouwe sy gewesen, uth unde in gekofft hebbe, wes denne mester Peter kan tugen, des mach he geneten. Schreven van bevele des Rades.   [Actum 30. Julii.]
NStB 1496 Panthaleon.
1496 Juli 30
730. Wasserabzug.  Unterhaltungs- und nachbarliche Duldungspflicht.
De Ersame Rath to Lübeck hebben tusschen Hanse Schulten anclegere an de enen unde Corde Kotick synen nabur achter synem huse in der Beckergroven wonende an de anderen syden, van wegen der avetucht unde vryen waterlope, alse de genante Hans Schulte durch des ob-genanten Cordes hoff na lüde der Stadt oversten boke, dat dar gelesen wart, hefft etc., na clage . . . affseggen laten: Dat de erbenomede Cordt Kotik sodanen waterlop vry unbehindert laten mot, alse syne vorvaren gedan hebben, unde Hans Schulte schal dat mit dem waterlopende also holden und vorwaren alse he van synen nabur hebben wolde. Schreven van bevele des Rades. Actum ut supra [30. Julii].
NStB 1496 Panthaleonis.
26»	403

1496 Aug.  12
731. Vermietung und Verkauf eines Hauses. Vorkaufsrecht
des Mieters.
De Ersame Rath to Lübeck hebben tusschen hern Marcus Baden-dorp an de eynen unde Hans Kuderback an de anderen syden van wegen enes huses alse de genante her Marcus deme gedachten Hanse vorhuret unde dar na Alberde van Dissen vorkofft hadde etc., na clage . . . affseggen laten:
Wolde her Marcus syn recht dar to doen, dat he Hans Kuderbacke anders nene vorworde gesecht hadde, wen he dar sede, dar mede mochte he entstan.
Alsden hefft desulve her Marcus by deme eyde dem Rade tor Bordi uppe Vemeren belegen vormals gedan beholden unde gesecht, dat he Hanse Kuderbacke, do he eme dat huß vorhurede, gesecht hadde, wolde he do dat huß kopen, he wolde eme dat ene marck, dre edder veer neger geven wan eynem anderen; wolde he deme ok so nicht doen, gedechte he sodane huß enen anderen to vorkopende, wan eme mochte gestaden; anders en hadde he eme nene vorworde mer gesecht; aldus hebbe he Alberde van Dissen sodane huß vorkoft, dat he eme wolde vorlaten, so dat her Marcus mit rechte von Hanse Kuderback is gescheiden. Schreven van bevele des Rades. Actum ut supra [12. Augusti].
NStB 1496 Laurentii.
1496 August 13
732. Verpfändung im Konkurs.   Auslösung des Pfandes durch Konkursgläubiger.
De Ersame Rath to Lübeck hebben tusschen Mauritius Otte ancle-gere an de eynen und etliken schuldeneren, den Mathias van der Weser schuldich is, ock demesulven Mathiase dar jegenwordich wesende antwordesluden an de anderen syden van wegen etliker betalinge, alse dem genanten Mauritius syner schult halven, dar vor de gedachte Mathias alle sine gudere vorpandet hefft, gescheen syn scholde etc., na clage . . . affseggen laten:
Willen de gennen de Mauritius Otten sodane betalinge gedan hebben, ere recht dar to doen, dat se von Mathias van der Weser wegen Mauritius sulcke betalinge gedan hebben, so mot he dat in der vorpan-dinge körten, id ga darumme forder alse recht is. Schreven van bevele des Rades. Actum [13. Augusti].
NStB 1496 Laurentii.
404

1496 Aug. 17
733.	Außerhalb der Ringmauern geschehene Tat.
Unangesessene als Zeugen.
(aus dem Niedergericht)
De Ersame Rath to Lübeck hebben tusschen Hanse Damekouwen anclegere an de eynen und Hans Wintmolres borgen nemptliken Hans Jons antwordesman an de anderen syden, van wegen eyns ordels uth dem neddersten rechte vor den erschrevenen Radt geschulden, eyner tuchnisse halven, so de erberorde ancleger to donde anstellede etc., na clage . . . affseggen laten:
Na deme sodane dath, darumme de gedachte ancleger syn wedderpart beschuldiget, buten der Stadt Lubeke rinckmuren bescheen is, so mach he mit unbesetenen tugen, dat frame unberuchtede lüde syn. Schreven van bevele des Rades. Actum [17. Augusti].
NStB 1496 Assumptionis Marie.
1496 Aug. 26
734.	Kauf (Tausch).  Abnahmeverzug des Käufers.
Gefahrtragung.
De Ersame Rath to Lübeck hebben tusschen Ertman Symonsen vul-mechtigen procurator Clawes Wulves des jüngeren tom Kyle wonende anclegere an de eynen unde Hanße Brägen in der herscop van der Hoye gebaren antwordesman an de anderen syden, van wegen twyer vate Embekessches beers, alse de ergenante Hans Brage deme genanten Clawese Wulffe vor eyn pert geven scholde etc., na clage . . . affseggen laten:
Kan Hans Brägen erbenomet bewisen alse recht is dat sodane twe vate Embekessches beers hyr tor stede to rechten tyden hebben gelegen unde de koper hyr sodane beer liggen laten unde nicht entfangen hefft, so hefft sodane beer up des kopers unde nicht up Hanß Brägen schaden hyr tor stede gelegen. Schreven van bevele des Rades. Actum [26. Augusti].
NStB 1496 Bartholomei.
1496 Sept. 2
735. Versäumnis des Beweisvorbringens bis zum Urteil.
Verlust.
De Ersame Rath to Lübeck hebben tusschen Mathias van der Weser anclegere an de eynen unde Mauritiuß Otten antwordesman an de an-
405

deren syden, van wegen ener tuchnisse, alse de ergenante Mathias na des Rades deylinge to donde anstellede, unde na lesinge ener czedulen vormiddelst deme genanten Mauritiuß vorgebracht, na clage . . . aff-seggen laten:
Dat de erbenomede Mathias mit synen tugen mochte tugen, unde na deme Mauritius Otte sodane czedulen alse he dar leßen leth vor des Rades deylinge nicht gewart hefft, so mach he der nu nicht bruken. Schreven van bevele des Rades. Actum [2. Septembris].
NStB 1496 Egidii abbatis.
1496 Sept. 9
736. Verlust des Rechtes am Brautschatze durch Mißhandlung
der Ehefrau.
(aus dem Niedergericht)
De Ersame Rath to Lübeck hebben tusschen Taleken, eliken hus-frouwen Hans Sunerken eynes basunenmakers, anclegerschen an de eynen unde demesulven Hanse erem eliken manne antwordesman an de anderen syden, van wegen der erberorden Taleken bruthschatte, den se van deme ergenomeden eren manne weddertohebbende vorfor-derde darumme, dat he se mit egge und wapen mer dan eyns uthge-jageth, van sick geslagen, gewundet unde vele brun unde blaw an er gewracht hadde alse se to tugende sick vormath und vorgeven leth etc., eyns ordels halven uth deme neddersten rechte vor den erschreve-nen Radt geschulden, vor recht affseggen laten:
Kan de obgemelte Taleke dat so hoge tugen alse se vorgeven hadde laten, so mot Hanß Suneke er eren bruthschat wedderumme averant-worden. Schreven van bevele des Rades. Actum [9. Septembris].
NStB 1496 Nativitatis Marie.
1496 Sept. 10
737. Amtsunwürdigkeit wegen  Verwertung des Fleisches von einem toten Lamm.
De Ersame Rath to Lübeck hebben tusschen deme gansen ampte offte amptbroderen der lynewever hyr bynnen Lubeke anclegere ande eynen unde Heyne Brunß eren amptbroder an de anderen syden, van wegen enes lammes, dat des ergemelten Heynen husfrouwe doet gekofft, gesneden unde vordeylet scholde hebben, darumme de genante Heyne eres amptes nicht werdich were etc., na clage . . . affseggen laten:
406

Na deme des ergemelten Heynen husfrouwe dat lam gekofft, sneden unde delen hadde laten, unde de genne dar van gekregen hadden dar aver nicht en clageden, unde de genante Heyne dar van sulvest gege-ten hadde, so mochte he sodans sunder broke gedan hebben und were derhalven des erberorden amptes wol werdich. Schreven van bevele des Rades. Actum [10. Septembris].
NStB 1496 Nativitatis Marie.
1496 Sept. 10
738. Rechnungsbuch. Beweisunkräftigkeit einliegender loser Zettel.
De Ersame Rath to Lübeck hebben tusschen den vormunderen seligen Johan Tidilers dochter nemptliken Hartich Offe, Mester Johan Schadewyck unde Ertman Symonßen anclegeren an de eynen unde den vulmechtigeren der schuldener des ergenanten Johan Tichler be-schedentlick Hanß Veerer, Reynolt Grammendorp unde Kersten Spyrinck antwordesluden an de anderen syden, van wegen der bewy-singe der schult, alse de genante Johan Tichler synen schuldeneren schuldich syn schole, etc., na clage . . . affseggen laten: Dat de loßen czedulen in Hans Tichlers boke liggende mit syner hant nicht geschreven to bewisinge sodaner schult nicht nogehafftich syn. Schreven van bevele des Rades. [Actum 10. Septembris.]
NStB 1496 Nativitatis Marie.
1496 Okt. 8
739. Haftung der Testamentarien. Übergang der Haftung auf die ausgesteuerten Kinder.
De Ersame Rath to Lübeck hebben tusschen Arnde Blocke van den eynen anclegere unde seligen Hans Brägen testamentarien offte vormunderen nemptliken Arnd Schinckel, Gerdt Wittenborch, Clawes Wernecken unde Lutken Mantel antwordesluden van dem andern deyle van wegen etlikes geldes alse Hans Brage selige van Gertrut Wulves-torpe, des ergemelten Arndt Blockes husfrowen moder, by sick gehat scholde hebben, dar van noch der erbenomeden Blockesschen 600 marck nastendich syn scholde etc., na clage . . . affseggen laten: Na deme de erbenomeden vormundere Hans Brägen seligen kindere beraden unde denne sick mede bewaret hadden, dat de genne, deme ergenanten Hans Brägen dochter gelavet were, to sodaner anclage unde
407

tosprake antworden scholde, so en dorfften de bavenschrevenen vor-
mundere dar to nicht antworden, sunder de genne de sodanes up sick
genamen hadde,  alse Hans Cordes, de moste Arnde Blocke  dar to
antworden.
Schreven van bevele des Rades. Actum ut supra [8. Octobris].
NStB 1496 Dyonisii.
1496 Okt. 11 740. Baurecht.
De Ersame Rath to Lübeck hebben tusschen seligen Hans Lamberdes nalatenen wedewen vormunderen unde etliken eren naburen nempt-liken Ertman Symonßen etc. anclegeren an de eynen unde Gotken Langen antwordesman an de anderen syden, van wegen enes nyen schorsteynes, alse de gedachte Gotke in eynen nyen huße achter der Lamberdesschen in der Kysouwe hadde leggen laten etc., na clage . . . äffseggen laten:
Is de schorsteyn up ene andere stede gelecht wan he tovoren lach, so mach Gotke Lange sunder der naburen willen up sodaner stede den schorsteyn nicht beholden. Schreven van bevele des Rades. Actum [11. Octobris].
NStB 1496 Dyonisii.
1496 Okt. 19 741. Mündliche Vergabungen von Todes wegen. Zeugen.
Katherine Rustes eyne maget vor deme Ersamen Rade to Lübeck hefft tosprake gedan to den vormunderen Taleken Luders umme 80 marck to ener proven, de men van Kerstinen Detherdes nalatenen gu-deren der ergenanten Katherinen by der broderscup des hilligen lich-nams in sunte Jacobes kercken scholde maken de tijt eres levendes to gebrukende, unde umme 36 mr. to ener woninge unde ere rescup unde hußgerode halff etc., unde desulve Katherine hefft mit tugen toge-stellet nemptliken mit Claweße Struß unde Hans vamme Loo, de denne averbodich weren by eren eyde to tugende unde to seggende, dat Karstine Detherdes erberort sodane vorberorde ghiffte der genanten Katherinen in erer jegenwordicheit to gevende bestellet hefft, des denne Taleke Luders vormundere den tugen sodane eyde togegeven unde vorlaten hebben;
darup de erschrevene Radt to Lubeke na besprake unde rypem rade affgesecht hebben:
408

Na deme de tuge vorbenomet averbodich syn gewesen by eren eyden so vorberort to tugende, so moten sodane ghiffte der gedachten Ka-therinen folgen. Schreven van bevele des Rades. Actum ut supra [19. Octobris].
NStB 1496 Symonis et Jude.
1496 Nov. 23
742. Voraussetzungen der Einhaftung. Broke.
(aus dem Niedergericht)
De Ersame Rath to Lübeck hebben tusschen Clawes Priggen unde Hanse Schulten in der beckergroven wonende anclegere an de eyne, Märten Harthman unde Hennyng Kreckmeyer antwordesmanne an de anderen syden, eyns ordels halven uth deme neddersten rechte vor den erschrevenen Radt geschulden, derhalven, dat de obgemelten anclegere de vorbenomeden antwordeslude mit unrechte in de hechte scholden hebben bringen laten etc., na clage . . . affseggen laten: Können de vorscrevenen anclegere bewisen alse recht is, dat ene ordel unde recht gegeven edder de richtere vororlovet hebben, dat se de obgemelten antwordeslude in de hechte bringen laten mochten, so mögen se dat sunder broke gedan hebben. Schreven van bevele des Rades. Actum [23. Novembris].
NStB 1496 Elizabeth vidue.
1496 Nov. 23
743. Slachtlnge. Befestigung von Braun und Blau.
(aus dem Niedergericht)
De Ersame Rath to Lübeck hebben tusschen mester Hermen van Zutphen busseschutten ancleger an de eyne, Mauritius Loff unde Hanse Medinge borgen Cristoffer (Lücke) antwordesluden an de anderen syden, van wegen etliker slachtinge, wunde, brun unde blauw an dem erbenomeden mester Hermen gewracht, eyns ordels halven uth deme neddersten rechte vor den erschrevenen Radt geschulden, na clage . . . affseggen laten:
Na deme de erbenomede Cristoffer vor den riditevogeden bekant hefft, dat he geworpen hadde, so mach mester Hermen syne wunde, ock brun unde blauw up eme veste. Schreven van bevele des Rades. Actum ut supra [23. Novembris].
NStB 1496 Elizabeth vidue.
409

1496 Dez. 15 744. Brautschatz. Anspruch auf Auszahlung bei beerbter Ehe.
De Ersame Rath to Lübeck hebben tusschen Hinricke Vortman an-clegere an de eynen und Claweße Smyt synem swager an de anderen syden, van wegen des bruthschattes so desulve Clawes Hinricke erbe-nomet mit syner dochter gelavet hadde, dar van eme noch twehundert marck nastunden, so ock de genante Clawes Smit bekande etc., na clage . . . affseggen laten:
Na deme Hinrick Vortman mit syner husfrouwen des genanten Clawes dochter is beervet, so mot he eme sodane 200 mr. bruthschattes betalen. Schreven van bevele des Rades.  [Actum 15. Decembris.]
NStB 1496 Lucie virginis.
1496 Dez. 17 745. Vergabung. Tod der Bedachten vor dem Zuwendenden.
De Ersame Rath to Lübeck hebben tusschen den vormunderen offte testamentarien seligen Peter Bergemans alse Hermen Ernste, Mauritius Loff unde Hanse Kroger an de eynen und Gertrudt Bergemans, des ergemelten seligen Peters nalatenen wedewen an de anderen syden, van wegen etliker ghiffte alse de ergenante selige Peter synen dren kinderen, de doch vor eme in God vorstorven weren, in synem testa-mente togeteykent unde gegeven hadde, na ansprake . . . affseggen laten:
Na deme des genanten Peters dre kindere vor deme genanten eren vader vorstorven syn, so is sodane ghiffte an de kindere nicht gekamen. Schreven van bevele des Rades. Actum ut supra [17. Decembris].
NStB. 1496 Lucie virginis.
1496 Dez. 23 746. Besäte. Unzulässigkeit bei anhängigem Prozeß.
De Ersame Rath to Lübeck hebben tusschen den testamentarien seligen Hinricke van der Horst testamentes nemptliken hern Anthonius Dymant, Lutke Lange, Hans Junge by deme Klingenberge wonende unde Peter Lazuer anclegere an de eynen und Hanße Hope antwor-desman an de anderen syden, van wegen etliker besäte alse desulve Hanß Hop up etlike gudere, des genanten seligen Hinrickes testamente tokamende, westwert wesende, bekümmert unde besätet scholde hebben etc., na clage . . . affseggen laten:
410

Na deme dat de genante Hanß Hop, so he sulvest bekande, de gedachten vormundere hyr vor deme Rade van wegen des ergemelten seligen Hinricke van der Horst beclaget, syne sake angestellet unde noch im rechte hangende hefft, so moste he sodane besäte affstellen unde mit den gedachten vormunderen vor demesulven Rade vorthan syn recht vorforderen. Schreven van bevele des Rades. Actum ut supra [23. Decembris].
NStB 1496 Lucie virginis.
1496
747. Beweis der Vollmacht. Eideshand. Taube Klage.
(nach Reval)
Ersamen hernn, dath geschuldene ordell von iw twuschenn Curth Gripenberge eines, unnd hernn Everth Smedes mundigen kindern vonn wegenn erher moder anders deils vonn eines ummehanges unnd ethli-ger schulde halve uthgesprakenn hebben wy enthfangenn, Ludeth alsus: Curth, möge gy bewiesenn dath gy vullmechtich ßienn vonn Harmenn thor Oestenn vonn wegenn des ummehanges vormoge juwer schrifft, des möge gy genetenn; Alse gy ock sprekenn umme schulde vonn lxxx unnde xc () unnd iarenn, inholde iuwer klage, unnd beschul-digenn die fruwe medth edes handth, dath in erhenn kinthligenn unnd unmundigenn iarenn gescheenn is, tho deme sulvigen is sie thoandth-wordende nicht plichtich unnd bekennenn iuwe beschuldinge vor eine doeve klage, etc. — Dath sulvige iuwe ordell wy confirmernn bestedi-genn unnd bevestigenn. Datum Lub(edc) Anno etc. xcvj. Senatus Lub(icensis).
Cod. ord. Rev. Nr. 49.
1496
748. Zeugenschüttung. Voraussetzungen. Unzulässigkeit. Bürgschaft.
(nach Reval)
Ersamenn hernn, dath geschuldene ordell vonn iw twuschenn Mattis Symmerman eins, unnd Her Johann Super anders deils von iw affge-sprakenn hebben wy enthfangen Alsus ludende:
Her Johann Super, will Ticheler noch vor syener tuchenisse nha unn-senn vorigenn affsproeke voor äff vorrichtenn, der Swegerschop hal-venn, dar gy ene damals alleine mede vorleggenn wolden, ßo mach hie
411

in dussenn ßakenn thugenn und derff denn Artikell der vorlegginge in iuwer Cedelenn nu unnd thovornn nicht gereppet, nicht upnhemenn, besunder alse gy denne Godtschaldk unerlieke ßake umme ßyene thuch-nisse thoschuttende overbringenn scholdenn, kone wy nicht erkennenn gy emhe Sulche ßake, dar gy enhe umme vorleggenn mogenn, overge-bracht hebbenn Wente wy staenn ehm der borgerschop to, nha deme hie syenn eidt nha woenthliker wiese gedaenn hefft; vorder der bor-gertucht halvenn mach hie ode woll thugenn, wenthe hie anders ner-gende voor geborgeth is, dann ßienes rechten halven ßo hie sick noch kegenn Gerth Wittenn vormeinth thohebbende, ethliger sake halvenn die sulvigenn im Lub. rechte uththodragende; ock is hie der Schelinge halven keiner untucht werdich ehr denne hie tho rechte overwunnenn is, etc. — Welckere iuwe vorgeschrevene affgesechte ordell wy corroborem unnd bestedigenn etc. Datum Lub(eck) etc. Anno etc. xcvj. Senatus Lub(icensis).
Cod. ord. Rev. Nr. 51.
1497 Jan. 18
749. Rentenbestellung und Verpfändung an einer Braupfanne.
Kein liegender Grund. Zulässigkeit von Brief und Siegel
ohne Stadtbuch.
(aus Stralsund)
De Ersame Rath to Lübeck hebben tusschen Hanße Schymmelouwen vulmechtigen procurator hern Kersten Symons radtmans tom Strales-ßunde anclegere an de eynen unde Hanße Pantzenhagen borgers tome Sunde erberort antwerdesman an de anderen syden, van wegen eyns ordels van deme Ersamen Rade tome Sunde erberort uthgegangen unde an den Radt to Lubeke geschulden, ener pannen halven, dar inne selige Clawes Plageranck, wandages do he levede des gedachten Hanß Pantzenhagen husfrouwen Taleke genomet elike man, vor vefftich marck Sundesch 4 marck rente vorkofft hadde na lüde eyns vorsegelden breves vor deme erschrevenen Rade to Lubeke gelesen etc., na clage . . . äffseggen laten:
Na deme sodane vorberorde panne neen liggende grünt edder stände erve is, so mochte de erbenomede selige Clawes Plageranck mit segel unde breven sodane panne vorpanden, so verne id der frowen bruth-schatte nicht to vorfange is. Schreven van bevele des Rades. Actum [18. Januarii].
NStB 1497 Anthonii confessoris.
412

1497 Jan. 20
750. Pfandrecht. Hebbende Were. Beweis der Forderung. Eid.
(aus dem Niedergericht)
De Ersame Rath to Lübeck hebben tusschen Hanße Wedemeyer ancleger an de eynen unde Tymmen Klensouwen antwordesman an de anderen syden van wegen eyns ordels uth deme neddersten rechte vor den erschrevenen Radt geschulden etliker pande halven alse de genante Hans Wedemeyer na lüde ener schrifft in dat richte bock geschreven in syner hebbenden were hadde, na clage . . . affseggen laten: Na deme Hans Wedemeyer sodane pande in syner hebbenden were hefft, so mach he besweren, wes he up sodane pande noch to achtern is. Schreven van bevele des Rades. Actum [20. Januarii].
NStB 1496 Fabiani et Sebastiani.
1497 Jan. 21
751. Einrede und Beweis der Reclitshängigkeit am auswärtigen
Gericht.
De Ersame Rath to Lübeck hebben tusschen Tylen Korner anclegere an de eynen unde Hanße Veeren antwordesmanne an de anderen syden, van wegen 148 marck myn 2 Schill., darumme Tyle erbenomet den genanten Hanse Veeren beschuldigede etc., na clage . . . affseggen laten:
Wowol Hanß Veer eyn antwordesman is, kan he denne bewisen alse recht is, dat sodane sake, darumme Tyle Körner ene nu anclagede unde beschuldigede, in anderen rechte hangede, so en dorffte he eme hyr nicht antworden. Schreven van bevele des Rades. Actum ut supra [21. JanuariiJ.
NStB 1497 Agnete virginis.
1497 Jan. 21
752. Aufrechnung der Brautschatzforderung gegen Kindergeld. Ausnahme. Ingedömpte.
De Ersame Rath to Lübeck hebben tusschen Bartolt Syckman enen budelmaker anclegere an de eynen unde den vormunderen seligen Geesken Vetels kinderen nemptliken Hans Schuneman unde Jacob Roleffes antwordesluden an de anderen syden, van wegen des uth-gesechten geldes alse de genante Geeßke Vetels des ergedachten Bar-
413

toldes wandages do se levede husfrouwe eren kinderen van eren ersten manne Clawes Vetell gebaren uthgesecht hadde, etc., na clage . . . äffseggen laten:
Wes Bartolt Syckman to berade der erbenomeden Geßken Vetels dochter to bruthschatte uthgegeven hadde, mochte he an deme uthgesechten ghelde alse an den 200 mr. na andeyl, so vele en dar van mochte boren, affkorten; averst junckfrouwelike ingedompte, kisten unde kistenware mochte he dar nicht in rekenen offte dar ane körten. Schreven van bevele des Rades. Actum [21. Januarii].
NStB 1497 Fabiani et Sebastiani.
1497 Jan. 23 753. Schuldenhaftung der beerbten Witwe. Kenntnis der Schuld.
De Ersame Rath to Lübeck hebben tusschen Baden Twedorp anclegeren an de eynen unde Gretken Staggen wandages seligen Hennen Stagge husfrouwen antwordesschen an de anderen syden, van wegen 4 rinschgulden, de Hermen Stagge erbenomet deme gedachten Baden schuldich were gebleven, etc., na clage . . . äff seggen laten: Na deme de genante Gretke vor deme Rade tostunt unde bekande, dat er sodane schult witlik were unde mit eren seligen manne is beervet, so mot se deme genanten kleger betalinge don, Schreven van bevele des Rades [Actum 23. Januarii].
NStB 1497 Agnete virginis.
1497 Jan. 23 754. Brauhaus. Nachbarrecht.
De Ersame Rath to Lübeck hebben tusschen den bruweren in der Klodcengeterstraten int gemene wonende anclegeren an de enen unde Corde Rademan enes huses halven in der sulfften straten belegen, dar van he eyn bruwhuß dachte to makende antwordesman an de anderen syden, na clage . . . äff seggen laten:
Dat Cordt vorscreven neen bruwhuß mach maken, dar tovorn neyn bruwhuß is gewesen, id sy denne mit der nabure willen. Schreven van bevele des Rades. [Actum 23. Januarii].
NStB 1497 Agnete virginis.
414

1497 Jan. 27
755. Versäumung einiger vereinbarter Raten. Fälligkeit der Gesamtschuld.
(aus Travemunde)
De Ersame Rath to Lübeck hebben tusschen Wilken Bartram borger und bruwer to Lubeke anclegere an de eyne unde Symon Holste borger to Travemunde antwordesman an de anderen syden, van wegen enes ordels van deme vagede to Travemunde vor den ergeschrevenen Radt geschulden, 35 marck lub. belangende, etc., na clage . . . affseggen laten:
Na dem male dat de gedachte Symon Holste sodane termyne, alse he mit deme vorschrevenen Wilken Barterman sodane gelt to betalende gemaket hadde, nicht geholden, sunder unbetalt alle vorgan hadde laten, so mochte de gedachte Wilken umme de helen summen manen. Schreven van bevele des Rades. [Actum 27. Januarii.]
NStB 1497 Vincentii.
1497 Jan. 27
756. Beweiskraft des Rechnungsbuches. Eigene Handschrift.
(aus dem Niedergericht)
De Ersame Rath to Lübeck hebben tusschen Pawel vamme Velde anclegere an de eyne und Hanß Loper enen copgesellen alse negeste erve seligen Frederick Sassens wandages do he levede borger to Ro-stocke antwordesman an de anderen syden, van wegenne enes ordels uth deme neddersten rechte vor den erschrevenen Radt geschulden, de summe by hundert marck van etliken voderen unde anderen gelde herkoinende belangende, na clage . . . affüeggüil laten: Is id sake dat de schult in des vorschrevenen seligen Frederick Sassen boke vortekent ene opene schrifft is mit syner egonen hant geschreven, so is se genochsam dar to, sodane schult to bewisende. Schreven van bevele des Rades. [Actum 27. Januarii.]
NStB 1497 Vincentii.
1497 Jan. 27 757. Aufrechnung.
Tyle Korner borger to Rostock vor deme Ersamen Rade to Lübeck irschinende hefft tosprake gedan to Hanße Veere borger to Lubeke, van wegen drehundert mr. 20 rinsche gülden unde enes hoyken, den
415

he upp 5 mr. lub. rekende, unde ener swaren nobelen, sulveren schale und etlikes velwerkes halven, dat em syn knecht Cordt van der Hoye scolde gelevert hebben, des eme de gedachte Hanß Veere der drehun-dert mr. lub., de he entfangen hadde von Hans Jungen in der Konin-gesstraten wonende, ock der 20 rinsche gülden, de eme Tyle sulvest gelevert hadde und des hoyken vorscreven tostunt unde bekande unde vor dat ander alse de sware nobelen, de sulveren schalen unde dat velwerck, dar vor was Hanß Veere syn recht in maten nabescreven overbodich to donde, des denne Tyle van deme erschrevenen Rade gefraget wart, ifft he syn recht nemen wolde, dar he ja to sede; aldus hefft Hanß Veer erbenomet mit synen uthgesteckeden armen upgerich-teden lyffliken vingeren rechtes stavedes eydes to Gode unde den hilgen swerende togestan, gesecht unde wargemaket, dat Tyle Korner eme sodane nobelen und syner husfrouwen sodane schalen, darumme he van eme besculdiget wart, rechtliken gegeven unde geschencket hedde, unde he des velwerkes nicht entfangen hedde noch in synen nut gekomen were, sunder alle behelpe unde argelist; darup de ersdirevene Radt to Lubeke na besprake unde rypem rade vor recht hebben affseggen laten:
So alse denne Hans Veer Tylen vorscreven sodane 300 mr. 20 gülden unde des hoyken bestünde, wes he denne wedderumme konde nabringen alse recht were, des he vor Tylen uthgelecht hedde edder Tyle eme sculdich were, des mochte he geneten und in sodaner summe körten. Schreven van bevele des Rades. [Actum 27. Januarii.]
NStB 1497 Vincentii.
1497 Febr. 11
?58. Erbschaftskauf. Verbot der Teilung und Aufhebung des Verbots bei Bürgschaft.
Hinrick Osthoff eyn copgeselle vor deme Ersamen Rade to Lübeck irschinende hefft tosprake gedan to den vormunderen Gretken Dorslecht.es, zeligen Hermen Hußheren wandages do he levede borgers to Lubeke lyfflike suster, nemptliken Hanße Blancken, Wernecken Wilden unde Lutken Mantel, des gedachten zeligen Hermen Hußheren nagelatene gudere halven, so vele Johan Hußhern, dessulvigen zeligen Hermen unde Gretkens vorscrevenen broder, van erfftals wegen to synen parte ankörnen unde geboren mochte, dat de gedachte Hinrick Osthoff sede eme affgekofft to hebbende unde Hermen Dorslecht, der erbenomeden Gretken sone und vormunder, den anderen synen mede unde   vorbeschrevenen   vormunderen   nicht   antotastende   vormiddelst
416

nonen und tugen vorbaden hadde etc., darup de erschrevene Radt na clage . . . hebben affseggen laten:
Wovvol den gedachten vormunderen sodane vorberorde gudere nicht antotastende vorboden sy, jodoch so de gedachte Hinrick Osthoff ene des gedachten Johan Hußhern andeyls halven, vves he der wegen entfangende wert, wil borgen setten vor alle namaninge in jenigen toko-menden tyden to besehende, so mögen se under malkander sodane gudere antasten, parten unde delen, beholden deme erschrevenen Rade des teynden penninges. Schreven van bevele des Rades.  [Actum 11. Februarii.]
NStB 1497 Purificationis Marie.
1497 um Febr. 15 759. Zeugen über See und Sand. Vertagung um Jahr und Tag.
(Klage des Mag. Hermann Illequat gegen den Vogt auf Island Peter Tewelsen wegen des Nachlasses des verstorbenen Ambrosius Illequat, weil. Vogtes auf Island). [Urteil]:
Nademe de gedachte mester Heimen Illequat eyn ancleger is unde sick etliker tugen was beropende, darmede he tugen wolde, dat sodane gelt, darumme he den vorscr. Peter Tewelsen was beschuldigende, des genanten sines zeligen broders were gewesen, unde de tugen over zee unde sant zyn, so he denne de tugen benomet unde bedachdinget, darmede he vorment to wynnende unde to vorlesende, so mot id stan jar unde dach, id ga dar forder umme, alse recht is.
NStB 1497 Juliane.
1497 Febr. 27
760. Erbschichtung und Brautschatz. Nachweis bei unbeerbter Ehe.
De Ersame Rath to Lübeck hebben tusschen Alberde Eckman ancle-gere an de eyne und den vormunderen Metken Eckmans, zeligen Hans Eckmans do he levede borgers to Lubeke nagelaten wedewen, des-sulfften Albert Eckmans steffmoder nemptliken Gerken Luthmers, Ertman Symonsen und Alexio Magni, dessulfften Metken ßone, antwor-desluden an de anderen syden, van wegen siner vaderliker erffschich-tinge, dar entjegen de gedachte Metke Eckmans ere bruthschat vor-meynde to fryende, etc., na clage . . . affseggen laten:
27	417

Na dem male dat de vorscrevene Metke mit seligen Hans Eckmans eren manne, des gedachten Alberdes vader, unbearvet was, so moste se eren bruthschat nabringen alse recht were. Schreven van bevele des Rades.  [Actum 27. Februarii.]
NStB 1497 Reminiscere.
1497 März 3
761. Erstreckung des Beweises aus eingestandenen Teilzahlungen.
De Ersame Rath to Lübeck hebben tusschen Tewese Francken vul-mechtigen procurator seligen Francken Stedefrunt synes halffbroders, so he sede, na lüde ener schrifft in dessem sulven boke mechtich ge-maket ancleger an de eyne und Sedelken Waterman enen copgesellen to Bergen vorkerende antwordesman an de anderen syden, van wegen 10 rinschgulden, darumme de vorscrevene Tewes ene na lüde ener rulle vor deme erschrevenen Rade geleßen beschuldigede etc., na clage . . . äffseggen laten:
Na dem male de genante Sedelke deme gedachten zeligen Francke Stedesfrunt des vorscrevenen Tewes broder uppe sodane rullen etlike termyne betalet hadde und nicht forder dan umme den lesten termyn alse 10 rinschgulden van deme vorscrevenen Tewes beschuldiget worde to betalende, so mote he eme desulfften 10 gülden vornogen; konde he averst bewisen alse recht were, dat he mer darup dan sodane termyne betalt hadde, des mochte he geneten unde in deme vorscrevenen to-standen termyne alse den lesten 10 gülden körten. Schreven van bevele des Rades. [Actum 3. Martii.]
NStB 1497 Oculi.
1497 März 8
762.  Grundstücksrecht. Wirksamkeit  der Stadtbucheinträge beim Verkauf. Rentenlast.
(aus Greifswald)
De Ersame Rath to Lübeck hebben tusschen Hans Teschen borger tome Grypeswolde anclegere an de eyne und Jachim Swyn borger dar-sulvest antwordesman an de anderen syden, van wegen enes ordels van deme Ersamen Rade to Grypeswolde erberort vor den erschrevenen Radt to Lubeke na lüde eyns apenen vorsegelden ordelbreffs mit erer Stadt anhangenen secrete vorsegelt darsulvest gelesen geschulden,
418

van wegen vefftich mark sundesch hovetstols und veer marken jarliker renthe, dede Margarete Luthmers, zeligen Hans Luthmers in God vor-storven nalatenn wedewe nu tor tydt des gedachten Hanß Teßken eelike husfrowen van wegen erer kindere van dem gedachten Hanß Luthmer geboren alse negeste erve zeligen Märten Bickhales do he levede ock borgers tom Gripeswolde, deme sodane vorscrevene vefftich marck hovetstols unde veer marck renthe ungedelget inholt der Stadt Gripeswolt bokes in des gedachten Jachim Swyns huse togesdireven stan, tokomen unde erfftals wegen geboren sollen, dar denne deme-sulven Jachim Swyne van Hinrick Hanen enen copgesellen vry unde quyt vorkofft, ock eme van deme ersamen hern Hinricke Brunß radt-manne to Gripeswolde vry unde quyt vorlaten und also in der Stadt boke geschreven scholde wesen, etc., na clage . . . affseggen laten: So denne sodane vorscreven vefftich marck sundesch hovetstols unde veer marck jarliker renthe zeligen Märten Bickhale in der Stadt boke tom Gripeswolde apen und ungedelget geschreven stan, is denne de gedachte Margarete Luthmers nu tor tyt Hanß Tesken husfrowe syn negeste erve, so mochte deme gedachten Jachim Swyne syn huß van deme vorscrevenen Hinricke Hanen nicht vryer vorkofft, vorlaten und togeschreven werden dan alse id eme togeschreven stunt in der Stadt Gripeswolde boke. Schreven van bevele des Rades. Achim ut supra [8. Martii].
NStB 1497 Letare Jherusalem.
1497 März 8
763. Prozeßunfähigkeit des kirchlich Gebannten. Ruhen schwebender Prozesse.
Tyle Korner vor deme Ersamen Rade to Lubeke irschinende hefft tosprake gedan to Hanße Veren ok borger to Lubeke ,van wegen der hundert marck lub., 20 rinsche gülden und enes hoyken, den Tyle upp vyff mr. lub. hefft gereckent, na lüde ener schlifft hyr bevorn in dessen sulven jare Vincentii martiris geschreven, angande: Tyle Korner borger to Rostock etc., begerende der schrifft genoch to donde unde sodane schulde unde gelt, ifft eme Tyle wes schuldich were unde he vor ene uthgelecht hedde na lüde der sulfften schrifft to bewisende etc., dar tegen Hans Vere na mannigerleye vorgevinge togede unde vorbrachte eyne excommunicatie und banbreff eme van dem werdigen und achtbaren hern Johan Romer dedehen der olden kercken to sunte Paule bynnen Munster tegen den genanten Tylen Korner vorlenth unde gege-ven, vorhapende, so he eyn antwordesman were, eme nicht plichtich
2"*	419

to synde to antwordende, etc., darup de erschrevene Radt na clage . . .
affseggen laten:
Na deme male Tyle Korner eyn ancleger is und vormiddelst bannes
wegen gebunden, alse Hans Vere dat vor deme erschrevenen Rade
bewiset hadde, so were eme Hans Vere nicht plichtich to antwordende,
de wile he in dem banne were, so averst Tyle uth dem banne wedder
vorloset unde absolveret worde, mochte he de sake wedder begynnen
und vorforderen, dar he se nu gelaten hefft; de erschrevene Radt wolde
eme alsdenne alles geborlikes rechtes behelpen.
Schreven van bevele des Rades. Actum ut supra [8. Martii].
NStB 1497 Letare Jherusalem.
1497 März 12
764. Rechnungsbuch. Haftung der Witwe aus Verfügungen über fremdes Gut im Nachlaß.
De Ersame Rath to Lübeck hebben tusschen Tymmen Drewes ancleger an de ene unde seligen Lutken Soltouwen nalatenen wedewen antwordeschen an de anderen syden, van wegen etlikes wagenschates, dat desulve Lutke mit eme van hern Clawes Veren radtmans to Dan-sick genomen unde desulve Lutke dar na vorkofft scolde hebben, etc., na clage . . . affseggen laten:
Wes desulfften zeligen Lutken rekensbock des holtes halven ungedelget unde open begrepen hefft unde de vorscrevenen Tymme dar en baven bewisen unde nabringen kan alse recht is, dat de vorbenomede zeligen Lutkes nalatene wedewe van deme holte entfangen unde vorkofft hefft, des mach he geneten, id ga dar furder umme alse recht is. Schreven van bevele des Rades. Actum ut supra [12. Maren].
NStB 1497 Letare.
1497 März 12
765. Verbot der Forderungszession zwecks Klage vor dem geistlichen Gericht. Widerruf.
De Ersame Rath to Lübeck hebben tusschen Elzebeen Zebelouwen anclegerschen an de eynen unde Hanße Sassen antwordesman an de anderen syden, etliker dachte halven, dat de genante Hans Sasse synem sone Johannse etlike schulde, de der gedachten Elzeben vader eme schuldich scholde syn gebleven, vor deme hern deken to manende up-gedragen hadde etc., na clage . . . affseggen laten:
420

Na deme beyde parte under dem Ersamen Rade weren beseten, hadde denne de genante Hans Sasse synen ßone jenige cessie edder up-draginge vorberorder sake halven gedan, dat moste he afstellen, unde wedderropen; hedde he to der vorscrevenen Elzeben wes to seggende, de Ersame Radt wolde eme alles geborliken rechtes behelpen. Schreven van bevele des Rades. Actuni ut supra [12. Maren].
NStB 1497 Letare.
1497 April 14
766. Eideshand und Zeugen. Wahlrecht des Klägers bei offenem Recht.
(aus Kolberg)
De Ersame Rath to Lübeck hebben tusschen Hanße Bulgeryn vul-mechtigen Albert Baden radtmans to Colberge anclegere an de eynen unde Michael Netzel antwordesman an de anderen syden, eyns ordels halven van deme Ersamen Rade to Colberge erberort vor den erschre-venen Radt to Lubeke geschulden, derhalven dat Albert Bade synen wedderparte de sake, darumme se to Colberge to rechte gan, to eydes hant leggen wolde, und syn wedderpart sede, he sick tuge beropen hadde unde ene to eydes hant nicht staden wolde, seggende, se eyn besloten recht hadden etc., na clage . . . affseggen laten: Kan de vorberorde ancleger bewisen alse recht is, dat se noch eyn apen recht hebben, so mach he synen wedderparth mit tugen edder eydes hant anspreken, welk eme gelevet, id gha darumme forder alse recht is. Schreven van bevele des Rades. [Achim 14. Aprilis.]
NStB 1497 Misericordia domini.
1497 April 18 767. Klage und Beweis nach toter Hand.
De Ersame Rath to Lübeck hebben tusschen den schuldeneren, den selige Tymme Hulder schuldich is gebleven anclegeren an de eynen unde des genanten Tymmen nalatenen dochterken Agathen vormun-deren nemptliken Tonnies Vrisschen, Dam Smit, Kersten Kode unde Hanß Vicken antwordesluden an de anderen syden, na clage . . . affseggen laten:
421

Willen de sculdenere schult manen, so moten se na doder hant mit beseten borgeren tugen, dat de genante selige Tymme sodane schult noch plichtich und schuldich is. Schreven van bevele des Rades. Actum ut supra [18. Aprilis].
NStB. 1497 Jubilate.
1497 April 19
768. Vererbung des Brautschatzes. Abzug der Begräbniskosten.
(aus Kolberg)
De Ersame Rath to Lübeck hebben tusschen Hanß Bulgeryne borger to Colberge ancleger an de eyne und Hinricke Samerouwe vulmech-tigen procurator Hinrick Kreying radtmans to Colberge erbenomet ant-wordesman an de anderen syden van wegen des erbenomeden Hinrick Kreying nalatenen husfrowen, Elizabeth genomet, de mit eme unbeer-vet in God is vorstorven, bruthschatte, ock etliker schult unde bygrafft halven alse Hinrick Kreyingh van wegen der erbenomeden sinen husfrowen betalet scholde hebben etc., eyns ordels halven van dem Er-samen Rade to Colberge erbenomet vor den erschrevenen Radt to Lu-beke geschulden, na clage . . . affseggen laten:
Is Hans Bulgeryn to der erbenomeden syner frundynne de negeste erve getuget edder kan he sick dar tho noch tugen, wo he denne be-wisen kan, dat de gedachte Elizabeth to bruthschatte mede gekregen hefft, dar van mot Hinrick Kreying eme erffschichtinge don, jodoch de bygrafft vor äff to betalende; umme dat ander ga id alse recht is. Schreven van bevele des Rades. [Actum 19. Aprilis.]
NStB 1497 Jubilate.
1497 April 21
769. Bürgschaft. Beweis durch das Gerichtsbuch.
(aus dem Niedergericht)
De Ersame Rath to Lübeck hebben tusschen Hanße Gerolde ancle-gere an de enen unde Peter Detleffes antwordesman an de anderen syden, van wegen soven rinsche gülden und eyn ort, dar vor de genante Peter Detleffes na lüde des richtebokes gelavet scholde hebben, eyns ordels halven uth deme neddersten rechte vor den erschrevenen Radt geschulden, na clage . . . affseggen laten:
Kan Hanß Gerolt mit deme neddersten boke bewisen, dat Peter Detleffes vor sodanne 7 m rinsche gülden unde eyn ort gelavet hefft, so
422

mot Detlefs eme de betalen; hefft Peter Detlefs es to Hanse Gerolde ene
wedderclage dar ga id umme alse recht is.
[Schreven van bevele] des Rades. [Actum 21. Aprilis.]
NStB 1497 Jubilate.
1497 April 22
770. Rechtshängigkeit am auswärtigen Gericht. Verbürgung
des Beweises.
De Ersame Rath to Lübeck hebben tusschen Mathias van der Weser borger to Lubeke erberort an de eyne und Jachim Lucken to Ostorpe in Jutlande wonende an de anderen syden, van wegen etliker schult, de eme de genante Jachim schuldich scholde syn unde doch so-dane sake vor deme Ersamen Rade unde vagede to Arhusen in rechte hangen scholde, so Jachim obgenannt leth vorgeven etc., na clage . . . äffseggen laten:
Konde de obgenante Jachim bewisen alse recht is, dat sodane sake vor deme Rade to Arhusen im rechte hanget, so moste Mathias de sake dar uthdragen, unde Jachim moste dat verborgen sodanen bewyß tusschen desser tyt unde Johannis middenzommer to bringende . . . Schreven van bevele des Rades. Actum ut supra [22. Aprilis].
NStB 1497 Jubilate.
1497 April 29
771. Schiffsfracht.   Beweis.   Zahlungspflicht des Empfängers.
(aus dem Niedergericbt)
De Ersame Rath to Lübeck hebben tusschen Hinrick Zurbeer enen schipheren anclegere an de eynen und Ericke Lunten antwordesman an de anderen syden van wegen etliker vracht, alse eme noch van 600 holtes wagenschates nastendich syn scholden, eyns ordels halven uth deme neddersten rechte vor den erschrevenen Radt geschulden etc., na clage . . . äff seggen laten:
Kan de schipher bewisen dat he sodaner vracht noch to achteren is, so mot de genne de sodane holt antastet, eme syne vracht geven. Schreven van bevele des Rades. [Actum 29. Aprilis].
NStB 1497 Cantate.
423

1497 Juni 3 ??2. Legitimationskraft des Stadtbuches znr Rentenerhebung.
De Ersame Rath to Lübeck hebben tussdben den vormunderen Willem Pleßkouwen kindere unde Gerwen Buk anclegeren an de eyne und Hanse Denen antwordesman an de anderen syden, van wegen der renthe alse de erberorden kindere in des gedachten Hans Denen huse, dar he inne wonet, hebben scholen etc., na clage . . . affseggen laten:
Weme sodane renthe steit togeschreven, de mach dar by varen alse recht is unde mach de renthe mit rechte vorfolgen. Schreven van bevele des Rades. [Actum 3. Juni.]
NStB 1497 Corporis Christi.
1497 Juni 3 ??3. Brautschatzfreiung.  Verfahren.
De Ersame Rath to Lübeck hebben tusschen Metken Eckmans seligen Hans Eckmans nalatenen wedewen an de eynen und Alberde Eck-man antwordesman an de anderen syden van wegen der ergemelten Metken bruthschattes etc., na clage . . . affseggen laten: Na deme de ergemelte Metke eren bruthschat hefft laten tugen alse 20 marck to den guderen, de se alrede hadde, so mach se de 20 marck vor uth nemen, unde de gudere de se also mede gebracht hefft, setten aver ene syden, und wan deme also bescheen is, mach se wedderumme vor den Radt kamen unde mit eren eyde beholden, dat se sodane gudere mede gebracht hefft. Schreven van bevele des Rades. [Actum 3. Junii.]
NStB 1497 Corporis Christi.
1497 Juni 4
774. Prozeßvertretung ohne nachgewiesene Vollmacht.
Bürgschaft für die Anerkennung des Urteils
durch den Vertretenen.
(aus Kolberg)
De Ersame Rath to Lübeck hebben tusschen Henning Knobbes an-clegere an de eyne und Hanß Boldeken, beyde bynnen Colberch wonende, de des genanten Henninges van wegen ener frouwen seligen Bartolt Platen natalenen wedewen siner moder to Colberge erber-ort wonende antwordesman to synde vomam etc. an de anderen syden,
424

van  wegen  enes  geschuldenen  ordels  van  deme  Rade  to  Colberge erberort uthgegangen, na clage . . . affseggen laten: Kan de genante Hans Boldeke hyr tor stede nogehafftigen vorborgen, dat syn moder to vreden syn, stede unde vast holden wil wat des erberorden ordels halven hyr van deme Rade to Lubeke affgesecht wert, so mach he van siner moder wegen deme gedachten Henninge antworden, id ga dar forder umme alse recht is. Schreven van bevele des Rades.   Actum 4. Junii.
NStB 1497 Corporis Christi.
1497 Juni 7
775. Miterben. Prozeßführung in Abwesenheit des einen durch den anderen Miterben.
De Ersame Rath to Lübeck hebben tusschen deme Ersamen heren Hermen Mesman medeledematen eres Rades an de eynen unde den testamentarien seligen Diderick van der Beke mit namen den ersamen heren Hinrick Witten radtman, Gerdt Gruter unde Werner Buxtehuden bürgeren to Lubeke an de anderen syden, van wegen des gedachten seligen Diderickes van der Beke hußes, darinne syn selige hußfrouwe Kunneke van der Beke 80 mr. renthe gehat hefft unde suß anderen eren nagelaten guderen, dar to de vorscrevene her Herman Mesman sich mit Bartolde Hovesschen de negeste erve getuget scholde hebben etc., na clage . . . affseggen laten:
So alse denne de gedachte her Herman tosteyt, dat he sick samptliken mit Bartolde Hovesschen to der vorscriven seligen Kunneken van der Beke nagelaten guderen de negesten getuget hebben und Bartolt Hovessche denne nicht bynnen landes is, dat he denne mit sinen vor-munderen offte negesten erven samtliken ero dachte tegen de up-gemelten testamentarien anstelle, dar to moten se antworden und alß-denne mach de erscrevene Radt darumme spreken, id ga dar denne forder umme alse recht is Schreven van bevele des Rades. [Actum 7. Junii.]
NStB 1497 Bonifacii.
1497 Juni 7 776. Vergleichsbürgen.   Haftung bei Nachmahming.
De Ersame Rath to Lübeck hebben tusschen Elzebe Ressingh seligen Hinrick Ressinges wandages borgers to Lubeke nagelaten wedewen alse de negeste erve, so se sede, Karsten Paweses, ok borgers to Lu-
425

beke, in God vorstorven unde eren vormunderen alse Hanse Trappen unde Hanse Ressinge ereme sone an de eyne und den vormunderen Anneken Vlessers mit namen Hans Pumpel und Clawes Dyckman an de anderen syden, van wegen etliker ghiffte so de genante selige Ker-sten Pawes siner husfrowen Abelken, ock in God vorstorven, in sinem testamente togetekent unde gegeven scholde hebben, dar to de gedachte Anneke de negeste erve vormeynde ton synde etc., na clage .. . äffseggen laten:
Alse denne de gedachte selige Karsten Pawes sick mit der gedachten Anneken vormunderen und der anderen negesten erven siner vorscre-venen seligen husfrouwen hyrbevorn inholt des stadtbokes anno etc. 96 Scholastice virginis geschreven des bruthschattes halven vordragen hadde, hedde he denne borgen vor namanent, de mochte de vorscre-vene Elzebe Rissingh laten vorboden unde derhalven beschuldigen; dar to mosten se antworden. Schreven van bevele des Rades. [Actum 7. Junii.]
NStB 1497 Bonifacii.
1497 Juni 7 777. Umfang und Dauer der Vollmacht.  Unwiderruflichkeit.
De Ersame Rath to Lübeck hebben tusschen Hanse Hußhern in Westphalen by Swerte geboren an de eyne und Hinricke Osthave enen copgesellen an de anderen syden, van wegen der macht, so desulffte Hanß Hußher hyr bevorn deine genanten Hinricke Osthave der gudere halven alse syn selige broder Hermen Hußher wandages borger to Lubeke nagelaten hadde umme desulfften intomanende etc. gegeven hadde, de he vormeynde wedderumme to revocerende unde an sick to nemende etc., na clage . . . äff seggen laten: Dat de macht moth bliven by der hovetsake, wente to erer uthdracht. Schreven van bevele des Rades. [Actum 7. Junii.]
NStB 1497 Bonifacii.
1497 Juni 7
778. Pfennigschuld.  Befreiung von der Bürgenstellung.
(aus Demmin)
De Ersame Rath to Lübeck hebben tusschen Mathias Platen vul-mechtigen procurator Henningh Zeliken to Werningerade wanende anclegere an de eyne und Clawes Merker borger to Demmyn antwor-desman an de anderen syden, eyns ordels halven van deme Ersamen
426

Rade to Demmyn uthgegangen und vor den erschrevenen Radt to Lubeke geschulden, van wegen etliker penninge schult, so de gedachte antwordesman deme cleger schuldich syn schal etc., na clage . . . aff-seggen laten:
Na deme dat de sake penning schult belanget, so en is de ancleger nicht plichtich borgen to settende, sunder de antwordesman mot to siner claghe antworden, id ga darumme forder alse recht is. Schreven van bevele des Rades. [Actum ut supra 7. Junii.]
NStB 1497 Bonifatii.
1497 Juni 7
??9. Frachtvertrag.  Bedeutung des Gottespfennigs für die Folgen des Rücktritts.  Halbe Fracht.
De Ersame Rath to Lübeck hebben tusschen Clawes Kothusen bor-ger to Collen ancleger an de eyne unde schipher Hinrick Moller antwordesman an de anderen syden, van wegen 6 vate wyns, de desulve Clawes deme vorscrevenen schipher van Lubeke to Ryge to schepende vorfrachtet unde derhalven enen godespenning gegeven scholde hebben, dat welcke he eme to eydes hant was leggende etc., na clage . . . äffseggen laten:
Na deme Hinrick Moller tostunt des godespenninges den he entfangen hedde und der vracht halven syn recht nicht don en wolde, so moste he deme vorgemelten Clawese Kothusen de halven vracht vornogen unde betalen. Schreven van bevele des Rades. Actum ut supra [7. Junii].
NStB 1497 Bonifacii.
1497 Juni 7
780. Beweis durch Handschrift. Verfahren. Unwirksamkeit einer von Nonnen beglaubigten Kopie.
(aus Kolberg)
De Ersame Rath to Lübeck hebben tusschen Henninge Knubbes an-clegere an de eyne unde Hanse Boldeken antwordesman, beide to Colberge wonende, van wegen siner moder Katharinen Platen, seligen Bartolt Platen nalatenen wedewen, an de anderen syden, eyns ordels halven van deme Ersamen Rade to Colberge vor den gedachten Radt to Lubeke geschulden, van wegen ener copie ener hantschrifft alse de Henningus to Colberge int recht avergeven hadde up 4 last 1 tunne sol-tes unde 18 marck ludende etc., na clage . . . affseggen laten:
427

Dat na lubesschen rechte nicht wontlick is copie der hantschrift durch nonnen underschreven avertogevende, sunder de erbenomede ancleger moste de hantschrift in dat recht avergeven und lesen und synen wed-derparte seen laten; denne moth de erbenomede vrowe dar to antwor-den, id ga dar denne forder umme alse recht is . . . Schreven van bevele des Rades. [Actum 7. Junii.]
NStB 1497 Bonifatii.
1497 Juli 5
781. Wedderlegginge.   Abrechnung.   Preisbestimmung durch Makler.
(aus dem Niedergericht)
De Ersame Rath to Lübeck hebben tusschen Laurens Smyt ancleger an de eyne und Marcus Hagemester antwordesman an de anderen syden, eyns ordels halven uth deme neddersten rechte vor den er-schrevenen Radt geschulden, van wegen vertich rinschegulden, de Marcus erbenomet van deme genanten Laurens entfangen to hebbende bekande, dar vor he garsten up erer beider wynste to kopende gelavet und Laurens erberort darup dre laste garsten entfangen hadde etc., na clage . . . affseggen laten:
Alse denne Marcus tostunt unde bekande, dat he van Laurens Smyt so-dane 40 rinschgulden entfangen hadde, und Laurens ock bekande eme darup van Marcus 3 last garsten averantwordet weren, wes denne de mekeler seggen, dat de garste to den tyden gegulden hefft, dat mot Laurens in den 40 gülden körten, und wes eme denne van den 40 gülden noch nastendich is, mot Marcus gelden unde betalen. Schreven van bevele des Rades. Actum ut supra [5. Julii].
NStB 1497 Visüationis Marie.
1497 Juli 5
782. Verpfändung.  Beweiskraft des Stadtbucheintrags.
(aus Boizenburg)
De Ersame Rath to Lübeck hebben tusschen Hinrick Techen borger to Boysenborch ancleger an de eyne und Hennen Meynen ock borger darsulvest to Boysenborch antwordesman an de anderen syden, eyns ordels halven van deme Rade to Boysenborch vorberort uthgegangen vor den erschrevenen Radt to Lubeke geschulden, van wegen ener vorpandinge alse de obgenante ancleger up teyn marck sunte Jurgen
428

vor  Boysenborch   belegen   tokamende   to   hebbende   sede  etc.,   na clage .. . äffseggen laten:
Kan de vorbenomede ancleger bewisen, dat sodane vorpandinge in der stadt bock to Boysenborch geschreven is, und hefft he denne sodane vorpandinge na lubesschen rechte verfolget, so mot id dar by bliven. Schreven van bevele des Rades. [Actum 5. Julii.]
NStB 1497 Visitationis Marie.
1497 Juli 12
783. Eigentumsbeweis.  Bedeutung der Marke und Gefahrtragung.
(aus dem Niedergericht)
De Ersame Rath to Lübeck hebben tusschen Tylen Hoppen eren borger ancleger an de eynen unde Hanße Bergingeshagen van Rostock antwordesman an de anderen syden, eyns ordels halven uth deme neddersten rechte vor den erschrevenen Radt geschulden etliker gudere halven in dren schimeßen van Ansloo under Hinrick Riquardes mercke aver zee unde sant gegangen, darinne elendes hude unde suß ander velwerck syn scholen etc., na clage . . . äff seggen laten: Wowol Hanß Bergingeshagen eyn antwordesman is, kan he bewisen alse recht is, dat eme vor den olderluden to Ansloo sodane vorberorde gudere in syne schult averantwordet unde up syn eventur aver zee unde sant gegangen syn, des mach he geneten unde by sodanen gude-ren bliven. Schreven van bevele des Rades. [Actum 12. Julii.]
NStB 1497 Visitationis Marie.
1497 Juli 14
784. Grundverpfändung.  Formerfordernisse. Pfennigsdiuld. Beweis.
(aus Boizenburg)
De Ersame Rath to Lübeck hebben tusschen Hinrick Techen borger to Boysenborch und vorstender des godeshußes to sunte Jurgen dar-sulvest ancleger an de eyne und Hermen Meyne ock borger to Boysenborch erberort antwordesman an de anderen syden, eyns ordels halven van deme Rade to Boysenborch uthgegangen vor den erschrevenen Radt to Lubeke geschulden, van wegen teyn marck, alse de genante antwordesman deme vorberorden godeshuße schuldich syn scholde etc., na clage . . . äff seggen laten:
429

Dat men liggende gründe unde stände erve vor richte und Radt mot
vorpanden und  dat  in  der  Stadt bock schriven laten;  averst  is  de
erbenomede  antwordesman  penning  schult  plichtich  unde  schuldich,
dat de ancleger mit loffwerdigen tugen kan bewisen, des mach he
geneten.
Schreven van bevele des Rades. [Actum 14. Julii.]
NStB 1497 Margarete virginis.
1497 Juli 20
785. Teilweise Nichtigkeit des Testaments wegen Vorversterbens des Bedachten.
De Ersame Rath to Lübeck hebben tusschen den vormunderen Anneken Vlessers, nemptliken Hanße Pumpel und Clawes Dyckman, ock Hans Switzer eeliken manne Vesulen Vlessers anclegeren an de eynen unde Hanße Retzingh vulmechtigen procurator, so he sede, Druden Paweß und Hanße Trappen und ok den genanten Hanße Retzinge vormunderen Eltzschen Resinges, antwordesluden an de anderen syden, van wegen seligen mester Kersten Paweses nalatenen gude-ren etc.,
na clage, antworde, rede, wedderrede, insage, na lesinge ener schrifft hyrbevoren in dit bock geschreven, inholdende, dat de genante mester Karsten van der obgenanten beiden vrouwesnamen moder, wandages siner eeliken husfrowen, nalatenen gudere wegen van ene gescheiden sy und erffschichtinge gedan hefft, na besprake unde rypen rade vor recht äffseggen laten:
Na  deme  sodane  erffschichtinge  na  des   genanten  mester   Kerstens husfrowen Abelken dode gescheen is und desulve Abelke synen doet nicht affgelevet hefft, so is dat testament in dem artikel der ghiffte halven der ergemelten Abelken machtloß. Schreven van bevele des Rades. Actum ut supra [20. Julii].
NStB 1497 Divisionis apostolorum.
1497 Juli 20
786. Seerecht. Mastkappen.  Zustimmung der mitfahrenden Kaufleute.  Verbindlichkeit für die Nichtmitfahrenden.
De Ersame Rath to Lübeck hebben tusschen schipher Gorges Wol-ders ancleger an de eyne unde Mathias Konen an de anderen syden, van wegen der mast alse de ergemelte schipher in synem schepe ge-houwen hadde etc., na clage . . . affseggen laten:
430

Na deme de schipher mit der coplude willen, de in deme schepe gewesen syn, umme schip und gudt to reddende, syne mast gehouwen hefft, alse denne de genne de mit dem schipheren in weren, do he den mast houw, gedan hebben, so moten de anderen coplude, de dar nicht inne weren, ock don. Schreven van bevele des Rades. [Actum 20. Julii.]
NStB 1497 Divisionis apostolorum.
1497 Aug. 11
?87. Haftung der unbeerbten Kauffrau für Schulden, die sie mit ihrem Manne eingegangen ist.
(aus dem Niedergericht)
De Ersame Rath to Lübeck hebben tusschen Michael Bundesson to Vlensborch wonende ancleger an de eyne und tusschen den vormun-deren seligen Kersten Wessels kinderen nemptliken Clawes Wessel antwordesman an de anderen syden van wegen etliker perde, alse Abelke Groteshoff mit eren manne Hinricke Groteschoff deme genanten Michael to Stade affgekofft scholde hebben, derhalven ene besäte in der erberorden kinder huse, dar desulven genanten kindere moder Abelke ere lyfftucht unde woninge inne hefft etc., enes ordels halven uth deme neddersten rechte vor den erschrevenen Radt geschulden, na clage . . . äffseggen laten:
Wowol de genante Abelke mit eren latesten manne unbeervet is, kan denne de ancleger bewisen alse recht is, dat desulve Abelke ene cop-frouwe sy, gekofft und verkofft hebbe, so mot se dar to antworden. Schreven van bevele des Rades. [Actum 11. Augusti.]
NStB 1497 Sixti martiris.
1497 Aug. 11
788. Besäte unverarbeiteten Garns. Widerspruchsrecht des Käufers.
(aus dem Niedergericht)
De Ersame Rath to Lübeck hebben tusschen Marcus deme czyse-knechte van wegen der czyseheren anclegere an de ene und Peter Bruns antwordesman an de anderen syden, van wegen etlikes garns dat up den bömen vor deme wever sy gewesen van dem genanten czyseknechte umme etlikes czysegeldes willen besätet, eyns ordels halven uth deme neddersten rechte vor den erschrevenen Radt geschulden etc., na clage . . . äff seggen laten:
431

Wowol Peter Bruns erbenomet eyn antwordesman is, kan he bewisen
alse recht is, dat he sodane gärn vor der tijt, er Marcus de czyseknecht
dat hadde besätet, rechte unde redeliken gekofft hefft, des mach he
geneten.
Schreven van bevele des Rades. Actuni ut supra [11. Augusti.]
NStB 1497 Sixti mariiris.
1497 Aug. 12 789. Testamentsvormünder als Zeugen.
Arndt Block alse eyn ancleger vor deme Ersamen Rade to Lübeck hefft beschuldiget unde angeclaget Hans Cordes umme soßhundert marck, alse siner husfrouwen Anneken van wegen erer moder seligen Gertrut Wulvestorpes van den negenhundert marck, alse selige Hans Brage by sick van der erberorden Wulvestorpeschen to truwer hant gehat hadde, noch nastendich were, unde etlike renthe eme dar van geborde etc., und dat selige Hans Brage by synen levende bekant, dat he sodane 900 mr. van der erberorden Wulvestorpschen by sick to truwer hant gehat hadde to bewisende, hefft de genante Arndt Block mit tugen togestellet alse mit Gherde Wittenborge, Hanse Schule unde Lambert Loff, des denne ock Arndt Block deme genanten Gherde Wittekop dat to eydes hant lede, dar entjegen Hans Cordes antwor-dende seggen leth, dat Gherdt Wittenborch seligen Hans Brawen testamentes vormunder were, darumme vormeynende he nicht tugen mochte etc., des denne de Ersame Rath to Lübeck na clage . . . leten äff seggen:
Wowol Gherdt Wittenborch eyn vormunder is, na deme dusdans wu vorberort eme to eyns hant gelecht worde, so mach he tuch to den saken syn unde by synen eyde umme rechtverdicheit willen de warheit seggen etc. Schreven van bevele des Rades. [Actum 12. Augusti.]
NStB 1497 Laurentii.
1497 Aug. 25
790. Brautschatz bei unbeerbtem Tode der Frau.   Vererbung.
(aus Kolberg)
De Ersame Rath to Lübeck hebben tusschen Hanse Bulgeryne an-clegere an de eyne und Michael Netzel vulmechtigen procurator Hinrick Kreyen, beide to Colberge wonende, antwordesman an de ande-
432

ren syden, eyns ordels halven van deme Ersamen Rade to Colberge erberort uthgegangen vor den erschrevenen Radt to Lubeke geschulden, van wegen seligen Elisabet, des genanten Hinrick Kreynen wan-dages husfrouwen nalatenen guderen unde bruthschattes, so desulve Elisabet mit eme unbeervet in God is verstorven etc., na clage . . . affseggen laten:
Na deme Hans Bulgeryn erbenomet de negeste erve getuget is, wes denne de gedachte syn wedderpart bekant hefft, he mit siner hus-frowen erbenomet to bruthschatte gekregen hefft, dar van mot he eme de helffte geven, id ga umme dat ander alse recht is. Schreven van bevele des Rades. Achim 25. Augusti.
NStB 1497 Bartholomei.
1497 Aug. 25
791. Versessene Rente.  Vollstreckung für die Zeit der Rechtshängigkeit.
(aus dem Niedergericht)
De Ersame Rath to Lübeck hebben tusschen den vulmechtigen pro-curator seligen Willem Pleskowen kindere voimundere anclegere an de eynen und Hanse Denen antwordesman an de anderen syden, eyns ordels halven uth deme neddersten rechte vor den erschrevenen Radt gesculden, van wegen etliker vorsetener renthe den vorbenomeden kinderen tokamende etc., na clage . . . affseggen laten: So lange alse de sake in rechtes dwange gehangen hefft, dat de erbeno-mede ancleger bewisen kan alse recht is, dar vor mach de erberorde ancleger den egendom, darinne sodane renthe is, mit rechte vorfolgen unde sick inweldigen laten. Schreven van bevele des Rades. [Actum 25. Augusti.]
NStB 1497 Bartholomei.
1497 Sept. 11 792.  Prozeßvollmacht.   Formerfordernisse.   Tovorsicht.
De Ersame Rath to Lübeck hebben tusschen dem erhafftigen God-frido Ellinckhusen, de sick eyn vulmechtiger Johan Tichlers seligen Johan Tichlers sone to wesende sede, an de eyne und den vormunde-ren seligen Johan Tichlers dochter ener junckfrouwen, ock dessulven seligen Johans schuldeneren vulmechtigere, na des erberorden God-fridus vorgevende, na besprake unde rypem rade affseggen laten:
28	433

Dat hyr to Lubeke wontlick is, wol wes manen wil alse eyn vulmechti-ger, dat de enen apenen vorsegelden pargamentes breff, eyn tovorsicht van ener Stadt mit dersulven Stadt anhangenden segel hebben moth; wanner de erbenomede Godtfridus edder eyn ander van des genanten Johan Tichlers wegen vulmechtige mit sulcken nogehafftigen bewise hyr tor stede kommet, scholen eme de erbenomeden syne wedder-parthe antwerden und de Radt wil eme behelpen wat recht is. Schreven van bevele des Rades. [Actum 11. Septembris.]
NStB 1497 Egidii abbatis.
1497 Okt. 4 793. Ehemann als Vormund.   Passivlegitimation.
De Ersame Rath to Lübeck hebben tusschen Hermen Colman an de eyne unde Gotken Langen an de anderen syden, na des genanten Hermens clage, deme Gotke erbenomet vormende nicht plichtich wesen to antworde, affgesecht:
Na deme Gotke siner vrouwen vormunder is, so mot he van siner vrouwen wegen deme genanten Hermen antworden. Schreven van bevele des Rades. Actum ut supra [4. Octobris].
NStB 1497 Michaelis.
1497 Okt. 7
794. Testament eines Geistlichen nach geistlichem Recht. Zuständigkeit des geistlichen Gerichts.
De Ersame Rath to Lübeck hebben tusschen Hermen Colman an-clegere an de eyne und Gotken Langen borger to Lubeke antwordes-man an de anderen syden, van wegen etliker huße und jarliker renthe etc., de selige mester Peter Colman wandages vicarius in Unser leven frouwen kercken in synem testamente vorgeven und Geeßken Langen, des gedachten Gootkens husfrouwen eyn parth scholde hebben, etc., na clage . . . affseggen laten:
Na deme de gedachte zelige mester Peter Colman eyn geystlick man gewest is unde he de gudere im testamente ok geystlick synde unde durch den heren biscup by macht gedeylet vorgeven hefft, will denne Hermen Colman den genanten Gotken derhalven beschuldigen, mot he dat fordern im geystliken rechte, dar sick sodans wil geboren. Schreven van bevele des Rades. Actum ut supra. [7. Octobris.]
NStB 1497 Francisci confessoris. 434

1497 Okt. 11
795. Besitz und Eigentum bei Grundstücken. Beweisverteilung.
(aus Rostock)
De Ersame Rath to Lübeck hebben tusschen Hermen Gherdes an-clegere an de eyne und Alberdt Broker, beide bürgeren to Rostock, antwordesman an de anderen syden, eyns ordels halven van deme Er-samen Rade to Rostock erberort uthgegangen unde an den Radt to Lubeke geschulden, etlikes buwetes offte grünt unde fundamentes halven durch den ergemelten Hermen Gherdes beghunnen etc., na clage . . . affseggen laten:
Alse denne de erbenomede antwordesman secht,  dat he der grünt, darup de ancleger dat fundament gelecht hefft, eyn besitter sy, so mot de ancleger bewisen alse recht is, id dat syne sy, darup he hefft ge-buwet. Schreven van bevele des Rades. [Actum 11. Octobris.]
NStB 1497 Francisci confessoris.
1497 Okt. 11
796. Bauhafthaltung eines Hauses.   Eigentümerpflicht und Nachbarrecht.
De Ersame Rath to Lübeck hebben tusschen Hanße Resinge und Wilken Schulten, beyde in der Huxstraten wonende, anclegeren an de eynen und Gotken Langen, Hermen Colman und Mathias Moire antwordesman an de anderen syden, van wegen enes buwfelligen huses tusschen den erbenomeden beyden anclegeren belegen, dar van ene alrede vuste schade angekamen sy unde noch groteren sdiaden durch stortinge sodanes huses syn befruchtende etc., na clage . . . affseggen laten:
Dat de  genne,  dem sodane huß tokamet, dat sulffte huß tusschen desser tijt unde Martini erstkamende beteren mote laten, so dat de nabure dar van nenen forderen schaden nemen; wo denne alse nicht beschut, wil de Radt da mit ordele unde rechte laten dingen. Schreven van bevele des Rades. Actum ut supra [11. Octobris].
NStB 1497 Francisci confessoris.
28'	435

1497 Okt. 13
797. Ausgesetztes Kindergeld.  Haftung der beerbten Witwe.
(aus dem Niedergericht)
De Ersame Rath to Lübeck hebben tusschen den vormunderen eyns unmündigen kindes Lyseke Mandelsßen genomet anclegern an de eyne und Taleke Mandelsßen, des erberorden Kindes steffmoder und eren vormunderen antwordesluden an de anderen syden, van wegen 65 mr. uthgesechten geldes van moderliker erffschichtinge und der kledere alse desulve Lyseke to eren mundigen jaren hebben schal etc., eyns ordels halven uth dem neddersten rechte vor den erschrevenen Radt geschulden, na clage . . . affseggen laten:
Na deme dat vorberorte gelth uthgesecht gelth unde de erbenomede Taleke Mandelsßen beervet is, so mot se dar to antworden. Schreven van bevele des Rades. [Actum 13. Octobris.]
NStB 1497 Calixti pape.
1497 Okt. 20
798. Brautschatzfreiung.   Verzug des Brautschatzes. Nachweis der Ehe.
(aus dem Niedergericht)
De Ersame Rath to Lübeck hebben tusschen Anneke Martens, seligen Hinrick Martens nalatenen wedewen und eren vormunderen alse Pawel Hop unde Hans Trappen anclegeren an de eyne und den schul-deneren, den de obgenante Hinrick Martens schuldich is gebleven, antwordesluden an de anderen syden, eyns ordels halven uth deme neddersten rechte vor den erschrevenen Radt geschulden, van wegen der gedachten Anneken bruthschatte, den se to vryende vormende etc., na clage . . . affseggen laten:
Kan de erbenomede Anneke bewisen alse recht is, dat de gedachte selige Hinrick Märten ere echte man is gewesen, wes denne desulve Anneke bewisen unde nabringen kan, dat de ergemelte selige Hinrick mit er to bruthschatte gekregen hefft, dat gheyt vor alle schulden. Schreven van bevele des Rades. [Actum 20. Octobris.]
NStB 1497 Luce evangeliste.
436

1497 Okt. 20
799. Haftung derer, die als Vormünder im Gericht aufgetreten sind.
De Ersame Rath to Lübeck hebben tusschen den vormunderen Lyßeken Mandelßen, seligen Hermen Mandelsßen kindes, nemptliken Bartolt Mummentey und Kersten Struck anclegeren an de eyne und Taleke Mandelsßen mit etliken, die im rechte alse ere vormundere ge-stan hebben, nemptliken Hinrick unde Lutken Knuste alse antwordes-luden an de anderen syden, van wegen der ergemelten Lyseken uth-gesechtes geldes van moderliker erffschichtinge etc., na clage . . . aff-seggen laten:
Na deme de erbenomeden  antwordeslude mit Taleken Mandelsßen stedes im rechte gestanden hebben, so moten se van dersulven Taleken   wegen   to   den   schulden antworden, so veme ere gudere sick strecken. Schreven van bevele des Rades. Actum [20. Octobris].
NStB 1497 Luce evangeliste.
1497 Okt. 24 800. Begriff des Brautschatzes. Vererbung beim Tode der Frau.
De Ersame Rath to Lübeck hebben tusschen Hermen Wamekouwen anclegere an de eyne unde Arndt Eggerdes antwordesman an de anderen syden, van wegen des ergemelten Arndes seligen husfrowen Metken, des genanten Hermens dochter bruthschatte, dar van desulve Hermen erffschichtinge forderde etc., na clage . . . affseggen laten: Wes der erberorden Metken vor bruthsdiat is mede gelovet unde wes se mit sick to deme genanten Arnde gebracht helft, dat is ere bruth-schat, unde dar van mot desulve Arndt erffschichtinge doen unde de helffte van sick geven. Schreven van bevele des Rades. Actum ut supra [24. Octobris].
NStB 1497 Crispi et Crispiniani.
437

1497 Nov. 9
801. Schmähworte über Fürsten.   Strafe.   Ort der begangenen Handlung.   Beweis.
Vyt Sparke vor deme Ersamen Rade to Lübeck hefft tosprake gedan unde beclaget enen man van Koldingen, Hans Schotte genomet, de eme mit unrechte und gesparder warheit avergesecht scholde hebben, dat de genante Vyt mit untemeliken worden den Irluchtigen Hochgeboren Fürsten und Herrn Hern Koning to Dennemarcken voraditen unde siner konigliken werde to na gespraken scholde hebben, dar to de genante Hanß Schotte, wowol he in sinem antworde underwilen twiverdich was, antwordede, dat Vyt erbenomet sulcke untemelike worde unde vorachtinge gesecht hadde, dar to doch de genante Vyt neen sede, dat de genante Hans eme nummer mit der warheit averbringen scholde, dat he sodane worde gesecht hadde; darup de erberorde Radt na clage . . . hebben affseggen laten: Nademe Vyt erbenomet sodane rede und sage hyr bynnen Lubeke gesecht scolde hebben, dat he doch vorsakede unde beneende, konde denne Hans Schotte eme avertugen alse recht is, dat he sodane worde gesecht hadde, de Radt wolde dat straffen und darby varen alse recht is. Schreven van bevele des Rades. Actum ut supra. [9. Novembris.]
NStB 1497 Omnium sanctorum.
1497 Nov. 27
802. Frachtvertrag und Schiffsverkauf.  Wirksamkeit des letzteren. Fautfracht.
(von den Hansevögten zu Falsterbo)
De Ersame Rath to Lübeck hebben tusschen Hanß Pyntze van Stettin van syner und der anderen coplude wegen, de schipher Jören vamme Stralessunde to Valsterbode up Schonen, umme tom Strales-sunde to segelende hadden vorvrachtet, van der last heringes veer marck 4 schul, sundesch to hebbende, anclegere an de eynen unde dem ergemelten schipher Jörs antwordesman an de anderen syden, eyns ordels halven van den vogeden uth den Anzesteden to Valsterbode in dessem negestvorgangenen zommer in der Schonreyse vor-gaddert, enes schepes halven, dat de erbenomede schipher deme cop-manne hadde vorvrachtet unde dar na anderen vorkofft, deme cop-manne de vracht noch vorworde nicht holdende etc., na clage . . . affseggen laten: Na deme de obgenante schipher tostunt, dat he wo vorberort vor-
438

vrachtet sy gewesen, und dar na syn schip vorkoffte unde deme cop-manne de vorvrachtinge nicht hefft geholden, so mot id by deme kope bliven unde de schipher mot deme copmanne, de eme also vorfrachtet hebben, de halve vracht geven. Schreven van bevele des Rades. Actum ut supra [27. Novembris].
NStB 1497 Andree.
(Vgl. D. Schäfer, Das Bucfi des lübischen Vogtes auf Schonen (2. Aufl.
1927) Nr. 185—187).
1497 Dez. 11
803. Vermeinter Vertreter der Kaufleute und Befrachter. Pflichten und eigene Haftung.
De Ersame Rath to Lübeck hebben tusschen Hanse van Lone sche-pestymmerman anclegere an de eynen unde Heyne Bispenrade ant-wordesman an de anderen syden, van wegen etliker gudere alse de genante Hans van Lone to Ryge deme copmanne geberget, dar to ene de erbenomede Heyne bespraken unde gewunnen hadde van des cop-mans wegen, dat eme desulve Hans to eyns hant lede etc., na clage... äffseggen laten:
Dat Heyne Bispenrode deme genanten anclegere enen hovetman mot schicken edder eyns hant mot eyns hant losen; wil he des nicht don, so mot he des genanten Hanses willen maken. Schreven van bevele des Rades. Actum ut supra [11. Decembris].
NStB 1497 Nicolai.
1497 Dez. 11 804. Begriff des Brautschatzes.   Beweis durch Rechnungsbuch.
De Ersame Rath to Lübeck hebben tusschen den vormunderen Cylien Botefurs nemptliken Helmich van der Heyde, Detlefs Hoppener und Cordt Sassen anclegeren an de enen unde den testamentarien seligen Hermen Botefurs testamentes an de anderen syden, van wegen etlikes geldes in des genanten Hermen Botefurs rekensbock ge-schreven, dat der ergemelten Cylien tokamen schole etc., na clage . . . äff seggen laten:
Na deme de erbenomede Cylie mit eren erbenomeden zeligen manne is umbeervet, wes denne in dessulven Hermes boke mit siner hant geschreven steit, dat der gedachten Cylien is angeervet, dat is bruth-schat unde geyt vor alle schulde. Schreven van bevele des Rades. Actum ut supra [11. Decembris].
NStB 1497 Nicolai.
439

1497 Dez. 15
805. Bürgschaft für treuen Dienst eines Knechts. Kündigung der Bürgschaft.
De Ersame Rath to Lübeck hebben tusschen Gherdt Schröder an-clegere an de eynen unde Hermen Kannengeter unde Gerdt Lever-dingh antwordesluden an de anderen syden, van wegen enes knechtes, den de erbenomeden antwordeslude by den genanten Gherdt Schröder gebracht unde eme vor truwe unde loven gutgesecht hadden, des de antwordeslude bestunden, averst darin seggende, dat se eme sodane loven upgesecht hadden etc., na clage . . . affseggen laten: Na deme de erbenomeden antwordeslude vor deme Rade tostunden, dat se van des knechtes wegen vor loven unde truwe gutgesecht hadden, wes denne de knecht vor der tiit, er se Gerde Schröder sodane loven upseden, demesulven Gerde entfernet unde by sick beholden hefft, dar to moten se Gerde antworden. Schreven van bevele des Rades. [Actum 15. Decembris.]
NStB 1497 Lucie virginis.
1497 Dez. 18
806. Schuldenwesen.  Verfahren bei Abwesenheit einiger
Gläubiger.
De Ersame Rath to Lübeck hebben tusschen den schuldeneren, den selige Johan Tichler schuldich is gebleven, nemptliken Reynolt Gram-mendorp, Hans Vere unde Johan Gertzen anclegeren an de eyne unde den vormunderen Hans Tichlers dochter antwordesluden an de anderen syden, van wegen des genanten Johan Tichlers nalatenen guderen und der schulden, alse desulve Johan noch uthstande hefft etc., na clage . . . affseggen laten:
Alse denne etlike buten landes van des genanten Johan Tichlers gudere wegen noch forderinge don in meninge, se dar to insage hebben, so moste id noch ene körte tiit mit den schuldeneren anstan, unde de vor-mundere des kindes mögen de vorderfflike gudere vorkopen unde to gelde maken, ock des genanten seligen Johans schulde immanen und sodane gelt, wes van den vorkofften gudern gemaket unde ock van schulde ingemanet wert, tokamende unde in vorwaringe up de wessel edder anders wor, dar mede beide parte to vreden syn, bringen, id ga dar forder umme alse recht is. Schreven van bevele des Rades. [Actum 18. Decembris.]
NStB 1497 Lucie. 440

1497 Dez. 18 807. Bürgschaft für Dienste. Kündigung. Haftung und Beweis.
Gherdt Schröder ancleger vor deme Ersamen Rath to Lübeck hefft beschuldiget Hermen Kannengeter und Gerdt Leferding antwordeslude umme 44 marck 6 schul, de syn knecht, dar de erbenomede Hermen unde Gerdt gut vor gesecht, by sick beholden unde entferdiget hadde, des ene denne Ghert dat to eyns hant lede, dat de knecht vor ene bekant hadde, dat he sodane 44 mr. 6 schill. by sick beholden, dar van he Gherde neen rekenscup gedan hadde, dar to de ergemelten Hermen Kannengeter und Gerdt Leferding antwordeden, dat de knecht dat vor en alse bekant hadde, und wolden dar to nene eyde don, seg-gende, dat se wolden bewisen, dat de knecht na eren upgesechten lo-ven gelt entfangen hadde; ok beclagede Gerdt Scroder de erbenomeden syn wedderparte umme etlick solt, dat de genante knecht vorkofft unde dar van ock nene rekenscup gedan hadde, dar to de ergemelten antwordeslude seden, dat en dar van nicht witlick were; des denne de erschrevene Radt to Lübeck na clage . . . hebben affseggen laten: Na deme de erbenomeden antwordeslude nene eyde don wolden, sunder bestunden des knechtes bekantnisse in erer jegenwordicheit be-scheen, so mosten se de 44 mr. 6 Schill Gerde Scroder betalen; hadden se denne ene wedderclage to demesulven Gerde, dat id na erer upseg-ginge van deme knechte entfangen were, wes se des konden bewisen, darumme mochten se Gherde wedderumme anspreken derhalven unde ock van wegen des soltes, dat id darumme ga alse recht is. Schreven van bevele des Rades. [Actum 18. Decembris.]
NStB 1497 Thome apostoli.
1498 Jan. 12
808. Verkauf von Sachen des entwichenen Schuldners.  Betrug.
Unwirksamkeit.
(aus dem Niedergericht)
De Ersame Rath to Lübeck hebben tusschen den schuldeneren, den Hintze Tetzel schuldich is gebleven, anclegere an de eyne unde Ertman Symonsen vulmechtigen procurator enes gesellen, genomet Andres Preuw, Andrees van Kalderhusen borgers to Nuremberge dener, an de anderen syden, eyns ordels halven uth deme neddersten rechte vor den erschrevenen Radt geschulden, van wegen etliker gudere, alse de ergemelte Andreas van des gedachten Hintzen jungen na dessulven
441

Hintzen wikinge gekofft sdiolde hebben van den ergemelten schulde-
neren besätet, etc., na clage . . . affseggen laten:
Können   de   erbenomeden    sdiuldener  bewisen,   dat   des   gedaditen
Hintzen junge na dessulven Hintzen wikinge sodane gudere vorkofft
hefft, so is dat bedregerye unde de kop is maditlos.
Schreven van bevele des Rades. Actum ut supra [12. Januarii].
NStB 1498 Trium regum.
1498 Jan. 12
809. Verfügungen der Frau ohne Wissen der Vormünder. Nichtigkeit.  Gewerebruch.  Broke von drei Pfund.
(aus Greifswald)
De Ersame Rath to Lübeck hebben tussdien Clawes Kogeler und Hinridc Spangenberch anclegere an de eynen unde Jadiim Damerou-wen antwordesman an de anderen syden, eyns ordels halven van deme Ersamen Rade tome Grypeswolde vor den ersdirevenen Radt to Lu-beke gesdiulden, van wegen etliker pannen ysern alse de ergenomede Jadiim uth seligen Gertrud Damerouwen were sunder orloff unde vorfolginge des rechten in ene andere were gebracht hadde etc., dar to de antwordesman sede, dat eme de erbenomede Gertrudt sodane pannen mit den yseren hadde gegeven, dar van he na dersulven frou-wen bevele den kerckswaren sunte Jacobes kercken bynnen deme Grypeswolde 10 rinsche gülden sdiolde geven und he sdiolde de beteringe beholden, deme he also don wolde, darup de kemerere unde kerckswaren eme de iseren hadden heten enwech nemen etc., na clage . . . affseggen laten:
Wes de erbenomede unmündige frowe sunder willen unde vulbort erer vormundere unde negesten erven vorgeven hadde, dat were macht-loß; unde na deme de genante Jadiim de vorberorden pannen iseren sunder orloff unde forderinge des rediten uth der gedaditen Gertruden were in ene andere were gebradit hadde, so moste he de wed-derumme in de were bringen, unde madi dat sunder broke nicht ge-dan hebben, sunder mot dar vor dre punt wedden. Schreven van bevele des Rades. Actum ut supra [12. Januarii].
NStB 1498 Trium regum.
442

1498 Jan. 31
810. Grundstücksverkauf durch eine Witwe ohne Wissen der
Vormünder.   Ungültigkeit.   Beispruch.   Haftung der
Verkaufsbürgen.
(aus Grabow)
De Ersame Rath to Lübeck hebben tusschen Märten Wullenwever anclegere an de eyne unde Hans Jurgens antwordesman an de anderen syden, eyns ordels halven van deme Rade to Grabouw vor den er-schrevenen Radt to Lubeke geschulden, van wegen enes huses, alse des ergemelten Martens moder in syner affwesende sunder syn wetent unde willen, ock sunder vormundere vorkofft hadde, des denne de er-gemelte ere ßone sodanen kop besprakede unde nicht holden wolde, vorhapende de kop machtloß syn scholde, unde de obgenante antwordesman sede, dat eme sodanne kop vorborget were etc., na clage . . . äffseggen laten:
Na deme des ergemelten Martens moder eyn unmündige vrouwe is unde id denne liggende gründe unde stände erve syn, de desulve frowe sunder vormundere vorkofft hefft, so is sodanne kop machtloß, unde de antwordesman mach de borgen, de eme vor sodanen kop ge-lavet hebben, anspreken. Schreven van bevele des Rades. [Actum ultima Januarii].
NStB 1498 Conversionis Pauli.
1498 Febr. 7
811. Ausgesetztes Kindergeld.   Vorzug vor anderen Schulden.
Buchbeweis.
(aus dem Niedergericht)
De Ersame Rath to Lübeck hebben tusschen den vormunderen Lyseken, seligen Hermen Mandelssen kindes, nemptliken Kersten Struck unde Bartolt Mummentey anclegeren an de eyne und Hinrick unde Lutken Knust vormunderen Taleken Mandelssen, des ergemelten Her-mens anderen frouwen und den schuldeneren den desulve Hermen is schuldich gebleven, an de anderen syden, van wegen eyns ordels uth deme neddersten rechte vor den erschrevenen Radt geschulden, etlikes geldes halven alse 65 marck unde der erberorden Lyseken moder kle-der, so desulven Lyseken to moderliker erffschichtinge scholen syn uth-gesecht etc., na clage . . . äff seggen laten: Können des erberorden kindes vormundere mit der Stadt boke bewi-
443

sen, dat sodane gelt unde kledere deme erbenomeden kinde sy uth-
gesecht, ßo geyt sodans vor alle schulde.
Schreven van bevele des Rades. [Actum 7. Februarii.]
NStB 1498 Dorothee.
1498 Febr. 10 812. Zeugen und Eideshand.  Vorrang benamier Zeugen.
De Ersame Rath to Lübeck hebben tusschen hern Godschaldc Wre-demeyer vicarius tome dorne anclegere an de eyne unde Symon Brand antwordesman an de anderen syden, van wegen etlikers geldes, alse de ergenante Symon deme gemelten hern Godschalck schuldich syn scholde, dat he eme hyrbevorn to eydes hant leggen wolde, unde doch desulve her Gotschalck mit tugen hyr bevoren togestellet hadde, alse de antwordesman vorgeven leth etc., na clage . . . affseggen laten: Wo wol Symon erbenomet eyn antwordesman is, kan he tugen, dat syn wedderparth in siner clage mit tugen togestellet unde de benomet hefft, so mach he eme dat nicht to eedes hant leggen. Schreven van bevele des Rades. [Actum 10. Februarii.]
NStB 1498 Dorothee.
1498 Febr. 14
813. Gewerebrudh. Machtlosigkeit ungenehmigter Verfügungen.
Broke.
De Ersame Rath to Lübeck hebben tusschen den vormunderen An-neke Martens, nemptliken Pawel Hop unde Ertman Symonssen ancle-geren an de eynen unde Dynnys Wulff, Hinrick Kropelyn, Tytke Martens unde Tytken Luchowen antwordesluden an de anderen syden, van wegen der gudere alse Hinrick Martens selige, der ergemelten Anneken eelike man, nagelaten hadde, darinne desulve Anneke eren bruthschat vryen wolde, welcke gudere de ergemelten antwordeslude sunder vor-lovinge unde orloff offte irkantnisse des Rades und rechten uth der were gebracht und dat huß vorkofft hadden etc., na clage . . . affseggen laten:
De genne de sodane gudere sunder orloff des Rades und rechtes angetastet, uthgebracht unde sidc underwunden, ock dat huß vorkofft hadden, de moten sodane gudere wedderumme in de were bringen, unde de kop is machtloß, unde mögen dat sunder broke nicht gedan
444

hebben, sunder scholen by dat wedde gan unde dat affwedden; hebben so averst tosprake to deme gude, darumme mögen se der erbenomeden vrouwen vormundere ansprecken, de scholen en antworden. Schreven van bevele des Rades. Actum ut supra [14. Februarii].
NStB 1498 Valentini.
1498 Febr. 14 814. Zeugnisunfähigkeit des Ehemannes unehrlidhier Frauen.
Symon Brand vor deme Ersamen Rade to Lübeck hefft mit tugen togestellet na des ergemelten Rades delinge tegen hern Godschalck Wredemeyer to tugende, alse mit Hinrick Dreyer und Hanse Torneman, des denne her Godschalck erbenomet tegen den eynen tuch alse Hanse Tomeman ene schuttende sede, dat he nicht werdich were to tugende darumme, dat desulve Hans Torneman twe unerlike personen to echte genamen hadde etc., darup de erschrevene Radt to Lubeke na clage . . . hebben affseggen laten:
Kan de erbenomede tuch Hans Torneman bewisen alse recht is, dat de erbenomeden twe personen, de he to echte genamen hefft, eerlike unberuchtede personen syn gewesen, so mach he tuge to den saken wesen. Schreven van bevele des Rades. Actum ut supra [14. Februarii].
NStB 1498 Valentini.
1498 Febr. 20
815. Verwahrung.  Treue Hand.  Pfand. Uübefugte Verfügung.
Wertersatz.
Steffen Schräge vor deme Ersamen Rade to Lübeck hefft tosprake gedan to Hinricke van Lennep umme vyff tunnen edder umme den trent zomes ofte schepes iseren de he by Hinricke van Lennep geraten hadde in synen kelre liggende und desulve Steffen lede Hinrike erbenomet to eydes hant, dat he sodane zom nicht to truwer hant noch vor eyn pant entfangen hadde, ene ok forder beschuldigende umme achte ryß papirs, de ok de genante Steffen in Hinrick van Lennepen huß up ener kameren in vorwaringe gelaten hadde, demesulven Hinricke ock to edes hant leggende, dat van sodanen papir in syne noch sines knechtes nuth nicht gekamen were; darup de erschrevene Radt to Lübeck na clage . . . leten affseggen:
445

Dat edes hant edes hant moste losen so hoge alse Steffens erbenomet
clage were.
Schreven van bevele des Rades.   Actum ut supra [20. Februarii].
NStB 1498 Valentin!.
1498 Febr. 20
816. Verwahrung.  Treue Hand.  Pfand.  Unbefugte Verfügung.
Wertersatz.
De Ersame Rath to Lübeck hebben tusschen Steffen Schrägen van Munster uth Westphalen anclegere an de eyne und Hinrick van Lennep borger to Lubeke antwordesman an de anderen syden, van wegen vyff tunnen edder umme de trent zomes schepes iseren etc., na clage . . . äffseggen laten:
Na deme Hinxick van Lennep erbenomet syn recht unde eyt dar to ge-dan, dat he sodane zom nicht to truwer hant noch vor eyn pant entfangen hadde, unde denne sodane zom vorkofft hefft, so moste he Steven erbenomet sodanen zom betalen na irkantnisse vramer lüde, de des verstant hebben, alse de zom to der tut wert was. Schreven van bevele des Rades. [Actum 20. Februarii].
NStB 1498 Cathedra Petri.
1498 März 3 81?. Rechnungsbuch und Testament.   Beweiskraft.
De Ersame Rath to Lübeck hebben tusschen Cecilien Botevurs vor-munderen anclegeren an de eynen unde den testamentarien oft vor-munderen seligen Hinrick Botevurs testamentes antwordesluden an de anderen syden, van wegen etliker schrifte in des ergemelten seligen Hermens bok geschreven de genante Cilie belangende etc., na clage . . . äff seggen laten:
Na deme des genanten seligen Hinrick Botevurs testament inholdet, wes in sinem boke mit siner egenen hant geschreven is, dat dußdans gelyk synen testamente by vuller macht syn schole, nach deme denne sodane testament van deme Ersamen Rade by macht is gedelet, so moten de erbenomeden testamentarien to sodanen schrifften ok antwor-den unde betalinge doen. Schreven van bevele des Rades. [Actum 3. Marcii.]
NStB 1498 Cathedra Petri. 446

1498 März 14
818. Erbrecht.   Halbschwester und Großmutter.
(aus  Wismar)
De Ersame Rath to Lübeck hebben tusschen Berndt Brincke vul-mechtigen procurator Lucien Brinckes, hern Marquart Brinckes nalate-nen wedewen, borgerschen tor Wysmar anclegere an de eynen unde Michael Barneken, vulmechtigen procurator seligen Hans Amesfordes kindes van siner latesten husfrouwen gebaren, Wobbeke genomet, und dessulven kindes vormunderen antwordesman an de anderen syden, eyns ordels halven van deme Ersamen Rade tor Wismar erberort uth-gegangen unde vor den Radt to Lubeke geschulden, van wegen der gudere, alse selige Lucie Amesforde, des erbenomeden Hans Amesfordes kindes van siner ersten husfrouwen Taleke gebaren, nagelaten hadde etc., wer dessulven kindes grote moder de erbenomede Lucie Brinckes edder syn halffsuster Wobbeke erbenomet to dersulven Lucien Amesfordes nalatenen guderen de negeste erve sy etc., na clage . . . äffseggen laten:
Dat halffsuster neger is erffgut to borende wen grote moder. Schreven van bevele des Rades. Actum ut supra [14. Maren].
NStB 1498 Reminiscere.
1498 März 14
819. Besäte und Kauf.
(von den Vögten der wendischen Städte auf Schonen)
De Ersame Rath to Lübeck hebben tusschen Lutken Eergen to Lune-borch to huß behorende anclegere an de enen und Symon Coster bor-ger to Lubeke antwordesman an de anderen syden, van wegen ener boden up Schone to Valsterboden belegen, de Symon Coster erbenomet van Lutken Rensei gekost scholde hebben na des ergemelten Lutken Bergen besäte etc., eyns ordels halven van den vogeden der wendes-schen Stedere up Schone erberort vor den erschrevenen Radt to Lubeke geschulden, na clage . . . äff seggen laten:
Kan de erbenomede ancleger bewisen alse recht is,  dat he de vor-berorde boden  unde  de besäte  ingetuget hefft vor  deme kope,  er Symon Koster vorscreven de bode koffte, des mach he geneten, id ga darumme forder alse recht is. Schreven van bevele des Rades. [Actum 14. Marcii].
NStB 1498 Invocavit.
(Vgl. Budi d. lüb. Vogtes auf Schonen Nr. 165, 166, 181, 182, 191, 192.)
447

1498 März 16
820. Erbietung zum Eid von stadikundiger Unrichtigkeit. Strafbarkeit.
(aus Grabow)
De Ersame Rath to Lübeck hebben tusschen Märten Wullenwever anclegere an de eyne unde Hans Brun van sines sulvest ande alse enen vulmechtigeren Clawes Kode, alle to Grabouw wonende, antwordes-man an de anderen syden, van wegen eyns ordels van deme Rade to Grabouw erbenomet uthgegangen und vor den erschrevenen Radt to Lubeke geschulden, van wegen etliker eyde alse de ergemelte Hans Brun und Kock to Grabouw etlikes lofftes halven vor deme rechte to donde averbodich scholen syn geweßen und doch der gansen Stadt witlick sy, dat id anders were wan de erbenomeden antwerdeslude sweren wolden etc., na clage . . . affseggen laten: Kan de erbenomede ancleger bewisen alse recht is, dat de vorberorden antwordeslude uptoholdende unde to swerende averbodich syn gewesen unde dat der gansen Stadt wilick sy, dat se unrechte sweren wolden, so mach de Radt to Grabouw dat ungestraffet nicht laten. Schreven van bevele des Rades. Actum ut supra [16. Marcii].
NStB 1498 Reminiscere.
1498 März 16
821. Stekerechtdag, Säumnis.  Sachfälligkeit. Ladung einer falschen Person.  Beweis rechter Ladung.
(aus Kolberg)
Peter Horn borger to Colberge ancleger, enes geschuldenen ordels halven van deme Ersamen Rath to Colberge uthgegangen mit sines wedderpartes alse Hans Parchems procurator, Peter Pol genomet, vor deme Ersamen Rade to Lübeck irschinende densulfften Peter Pol an-clagende hefft vorgegeven, dat hyr bevorn Michael Netzel syn procurator hyr tor stede vor deme erschrevenen Rade to Lubeke sy ersehenen, enes steken rechtdach mit synen wedderparte gewardende, des denne syn wedderpart Hans Parchem hyr tor stede nicht sy irschenen, ok nemande vulmechtich tor stede gehat hebbe, darumme de Ersame Rath to Lübeck den gemelten Hans Parchem vellich gedelet hebben, so verne alse he nene eelike notsake bewisen konde etc., de he denne nicht hefft bewiset, hapende, he vellich to ende uthbliven scholde; dar to denne des gemelten Hans Parchems procurator leth antworden, dat
448

synen hovetman togesecht were, hyr tor stede to erschinende, do he vellich gedelet wart, des en bestünde he eme nicht, sunder synen vor-faren mochte wesen togesecht etc., darup de erschrevene Radt to Lu-beke na clage . . . affseggen laten:
Na deme Peter Horn eyn ancleger is, kan he denne alse recht is be-wisen, dat he synem erbenomeden wedderparte Hanse Parchem mit besetenen bürgeren togesecht hefft, dat he hyr synes rechtes scholde warnemen, des mach he geneten, id ga darumme forder alse recht is. Schreven van bevele des Rades. [Actum 16. Marcii.]
NStB 1498 Reminiscere.
1498 März 16
822. Prozeßvertretung.   Unzulässigkeit bei Anwesenheit der Partei. Worthalter.
De Ersame Rath to Lübeck hebben tusschen Johan Tichler, seligen Johan Tichlers sone, mit etliken geystliken personen alse anclegere an de eynen unde den vormunderen Margareten Tichlers, des ergemelten Johan Tichlers suster, eyns unmündigen kindes, nemptliken Johan Schadewyck und Ertman Symonsen an de anderen syden, van wegen des ergenanten Johan Tichlers nalatenen guderen, derhalven de erbenomeden geystliken personen alse vulmechtigere der sake to handelende vormenden etc., darup de erschrevene Radt to Lubeke na clage . . . hebben affseggen laten:
Na deme de erbenomede Johan Tischler sähest personlick hyr to stede unde to synen mundigen jaren gekamen were, so behovet he nene vulmechtigere; averst begerde he enen man de syn wort holde, des wolde eme de Radt gerne gunnen unde wolde he siele ok wor to tugen alse recht is, de Radt wolde eme behelpen allent wat recht were. Schreven van bevele des Rades. [Actum 16. Marcii].
NStB 1498 Oculi.
1498 März 18 823. Ausgesetztes Geld. Vorrang vor allen Schulden und Erbgut.
De Ersame Rat to Lübeck hebben tusschen Johan Tichler, seligen Johan Tichlers sone, und den schuldeneren, den selige Johan Tichler schuldich is gebleven, anclegeren an de eynen unde den vormunderen Margareten Tichlers ener junckfrouwen nemptliken Johan Schadewyk unde Ertman  Symonsen  antwordesluden  an de  anderen syden,  van
29	449

wegen der erbenomeden Margareten uthgesechten gelde van moder-
liker erffschichtinge, etc., na clage . . . affseggen laten:
Dat uthgesechte gelt geyt vor schulde unde vor erffgut, id ga darumme
forder alse recht is.
Schreven van bevele des Rades. [Actum 16. Marcii.]
NStB 1498 Oculi.
1498 März 28
824. Vormünder als Zeugen des Brautschatzes.
(aus dem Niedergericht)
De Ersame Rath to Lübeck hebben tusschen den vormunderen Anneken Martens, seligen Hinrick Martens nalatenen wedewen anclege-ren an de eynen unde Tytken Martens mit etliken anderen, den de erbenomede Hinrick Martens schuldich is gebleven, an de anderen syden, van wegen der erbenomeden Anneken bruthschattes, eyns ordels halven uth deme neddersten rechte vor den erschrevenen Radt geschulden, na clage . . . affseggen laten:
Na deme de erberorden anclegere ja willen tugen, wes se denne also tugen alse recht is, mach de erbenomede Anneke geneten. Schreven van bevele des Rades. [Actum 28. Marcii.]
NStB 1498 Letare.
1498 März 30
825. Beweisrecht des Klägers.
(aus Rostock)
De Ersame Rath to Lübeck hebben tusschen mester Peter Lazure procurator des ersamen hern Johan Wilkens borgermesters to Rostock an de eyne und Tylen Korner, de sick underwant unde vornam in des-ser sake to antwordende, seggende ene desse sake medebelangede, an de anderen syden, van wegen eyns geschulden ordels van deme Ersamen Rade to Rostock uthgegangen, na clage . . . affseggen laten: Wes eyn ancleger tugen kan, des mach he geneten. Schreven van bevele des Rades. [Actum veneris penultime Marcii.]
NStB 1498 Letare.
450

1498 Mai 7 826. Stellvertretung. Wirkung.
De Ersame Rath to Lübeck hebben tusschen Johan van Raymunde anclegere an de enen unde Hanse Smit borgere to Lubeke up deme Kolmarkede wonende antwordesman an de anderen syden van wegen negen schymessen lettouwessches gesponnen vlessen garns, de Hans Smit erbenomet entfangen scholde hebben etc., na clage . . . affseggen laten:
Wowol Hans Smit eyn antwordesman is, kan he denne bewisen alse recht is, dat he in affwesende Hans Ringels in synem rechte gevoret hefft, wes he in der sake gedan h'ebbe, dat sy van eme gesehen alse van enen factor edder beveles manne van Hans Ringels wegen, alse eme des ok Hans Ringel nu jegenwordich also besteit, so mot Johan van Raymunde Hans Ringel alse enen hovetman der sake anspreken und desulve Hans Ringel mot eme to der sake antworden, dar dat Hans Smit heft gelaten de to vullevorende, id ga darumme forder als recht is. Schreven van bevele des Rades. [Actum sabbato septime May.]
NStB 1498 Misericordia domini.
1498 Mai 10
827. Schuldenwesen.  Haftung des Knechtes des Gemeinschuldners.
(aus dem Niedergericht)
De Ersame Rath to Lübeck hebben tusschen den schuldeneren, den Hyntze Tetzell schuldich is gebleven, hyr bynnen Lubeke tor stede synde anclegere an de enen unde enen jungen knechte Evert van Hul-ßen genomet antwordesman an de anderen syden eyns ordels halven uth deme neddersten rechte vor den erschrevenen Radt geschulden, na clage . . . affseggen laten:
Na deme de erbenomede Evert des gedachten Hintzen Tetzel brodige knecht is gewesen, so en derff he van deme synen to den schulden nicht antworden; willen averst de schuldenere ene beclagen, dat he van sines heren wegen wes by sick hebbe edder wes wete, dar van he ene nawisinge don schole, darumme mögen se ene beschuldigen, id ga forder darumme alse recht is. Schreven van bevele des Rades. [Actum 10. May.]
NStB 1498 Jubilate.
»•	451

1498 Mai 11
828. Kriegsrecht.  Prise in offener Fehde.  Haftung der Untertanen.
De Ersame Rath to Lübeck hebben tusschen Jaspar Houwenbergh wandages borger to Jennekopinge in Sweden Ryk belegen anclegere an de eynen, Peter Andresßen borgermeister, Jon Birgissen unde Nyelß Erickßen radtmanne to Helmstede in Dennemarcken antwordesluden an de anderen syden, van wegen etliker gudere, so deme erbenome-den Jaspar in de veyde tusschen deme Irluchtigen Hochgeboren Fürsten unde Heren Heren Johann koninge to Dennemarcken etc., und Swedenryke to jar geweßen van siner koningliken gnade wegen alse viande gudt getovet unde van densulven sinen gnaden beholden etc., na clage . . . affseggen laten:
Na deme de erbenomede Jaspar eyn borger in Sweden is  gewesen unde sodane gudere in apenbarer veyde angetastet syn unde de van Helmstede der nicht hebben genaten, so en dorven se dar ok nicht antworden. Schreven van bevele des Rades. [Actum 11. May.]
NStB 1498 Jubilate.
1498 Mai 12
829. Vergabung der Fahrhabe zum Unterhalt. Erbgang der liegenden Gründe.
(aus Rostock)
De Ersame Rath to Lübeck hebben tusschen Jurgen Kroger anclegere an de enen unde Hinrick Michaelis, beide borger to Rostock, antwordesman an de anderen syden, eyns ordels halven van deme Er-samen Rade to Rostock vor den Radt geschulden, van wegen etliker gudere, alse de obgenante antwordesman van siner seligen husfrowen vader Hennen Block und siner eeliken husfrowen, de he by sick in synem huse de tijt erer beider levende gefodert, gekregen scholde hebben, dar to de ancleger de negeste erve vormende to wesende etc., na clage . . . affseggen laten:
Wowol Hinrick Michaelis eyn antwordesman is, kan he denne bewisen alse recht is, dat eme de ergemelte siner husfrowen vader sine bewech-liken gudere gegeven hefft, dat he em unde sine husfrowe de tijt erer beider levende scholde voden, des mach he geneten, averst umme de upstanden erve unde liggende gründe schal id gan alse recht is. Schreven van bevele des Rades. [Actum 12. Mai.]
NStB 1498 Jubilate. 452

1498 Mai 12 830. Schadenersatz. Wertermittlung durch Eid des Geschädigten.
De Ersame Rath to Lübeck hebben tusschen Johan van Raymunde anclegere an de eynen unde Hans Smede up deme Kalemarkede wonende antwordesman an de anderen syden, van wegen etlikes vlasses, darup de erschrevene Radt vormals ere deylinge gedan hebben, na clage . . . affseggen laten:
Wes de genante Johan van Raymunde mit synen eyde sunder behelp und argelist will beholden, dat sodane vlaß to der tijt wert is gewesen, dar vor mot Hans Smyt eme sodane vlaß betalen. Schreven van bevele des Rades. [Actum 12. May.]
NStB 1498 Jubilate.
1498 Mai 17 831. Kauf. Wandelung. Verlust dieses Rechtes.
De Ersame Rath to Lübeck hebben tusschen Arndt Bolte anclegere an de enen unde Gertrut Gernen ener wedewen antwordesschen an de anderen syden, van wegen soß tunnen honinges, alse de ergemelte ancleger van der gedachten Gertrude gekofft und er wedderumme to huß gesant hadde etc., na clage . . . affseggen laten:
Na deme de erbenomede ancleger der obgemelten Gertrude sodane 6 tunnen honninges affgekofft, entfangen unde etlike tijt by sick beholden hadde, so moste he sodane honnich wedderumme entfangen und dat der ergemelten Gertrude betalen. Schreven van bevele des Rades, Actum ut supra [17. May].
NStB 1498 Cantate.
1498 Mai 19 832. Bettrecht. Beweis des Brautschatzes.
De Ersame her Johan Beer und her Hartich van Stiten richtevogede hebben deme Ersamen Rade to Lübeck ingebracht, dat vor Hans Mosers kranckbedde, darinne he liggende is, eyn bedderecht gelecht is geworden umme etliker tuge im rechte benomet to vorhorende, dar denne de erbenomede Hans Moser wolmechtich siner synne, dancke und redelicheit und Hans Westfeling tosamende synde vor ene eyn-drachtliken mit eren uthgestreckeden armen,  upgerichteden lyffliken
453

vingeren rechter staveder eyde to Gode und den hilligen swerende tuget unde wargemaket hebben, dat vor densulven selige Hinrick Mar-tens in kranckheit liggende, doch siner synne und redelicheit mechtich bekande, dat he mit siner eeliken husfrowen Anneke hundert rinsche gujdere myn vyff marck und alle ingedompte unde resscup uthgenamen twe messingen ketele to brutschatte entfangen hadde, dar dur<h der erbenomeden Anneken vormundere nemptliken Pawel Hop und Ertman Symonsen vor deme erschrevenen Rade to Lubeke in jegenwordicheit Tytken Martens, des ergemelten seligen Hinrick Martens broders, der gedachten Anneken bruthschat vorhapeden to vryende; darup de ergenante Radt to Lubeke na besprake unde rypem rade vor recht hebben affseggen laten:
Dat sodane vorberorde tuchnisse dar gut genoch to weren der gemelten Annneken bruthschat to vryende. Schreven van bevele des Rades. [Actum 19. May.]
NStB 1498 Ascensionis domini.
1498 Mai 19 833. Freie Gesellschaft. Auseinandersetzung.
De Ersame Rath to Lübeck hebben tusschen Hinrick Runge ancleger an de eynen unde Borcharde Klot antwordesman an de anderen syden, van wegen der vryen selscup, so se myt eyn ander gehat hadden, des sick Hinrick erbenomet beclagede, he der sellschup halven noch to achter were, vormenende, Borchart erbenomet schole den schaden mede dragen etc., na clage . . . affseggen laten:
Na deme de erbenomeden parte de lateste czerter vor deme Rade hebben belevet unde desulve czerter inholdet, dat Borchart Klot de veer-hundert marck alse he boven de hovetsummen in de vryen selscup ingelecht hefft, und wes van deme lynnewande is gekamen, vor uth der selscup quijt unde vry upboren und entfangen mach, hefft he denne dat also entfangen, so mach Hinrick Runge dergeliken, wes he der selscup to gude gekofft unde ingesettet hefft, uth dersulven selscup upboren und entfangen; wil denne dat nicht tolangen, so mögen se wedderumme mit der ersten czerter vor den Radt kommen, de Radt wil darumme denne spreken unde se mit rechte scheiden. Schreven van bevele des Rades. [Actum 19. May.]
NStB 1498 Vocem Jocunditatis.
454

1498 Mai 23
834. Erbredit der Geschwister untereinander. Aussteuerung. Samende Were.
De Ersame Rath to Lübeck hebben tusschen Hanse Ertman anclegere an de enen unde den vormunderen seligen Clawes Drewes kindes nemptliken Hermen Tylinge, Hanß Borchstede unde Clawes Voß ant-wordesluden an de anderen syden, van wegen etlikes uthgesechten gel-des, dat des ergemelten Clawes Drewes kinderen samptliken was uth-gesecht, uth welken samende des ergemelten Hans Ertmans husfrowe Taleke eyne van den kinderen was beraden und dar van noch twe in deme samende bleven besittende, dar van eyn were vorstorven etc., na clage . . . affseggen laten:
Na deme de erbenomede Taleke uth deme samende is worden beraden unde de anderen twe in deme samende bleven besittende, dar van eyn kint is vorstorven, so ervet des vorstorven kindes suster noch unberaden dat andeyl sines vorstorven broders mit eme im samende sittende unde nicht de suster uth deme samende beraden. Schreven van bevele des Rades. Actum ut supra [23. May].
NStB 1498 Ascensionis domini.
1498 Mai 26 835. Schuldenhaftung des Erben.
De Ersame Rath to Lübeck hebben tusschen den vulmechtigen pro-curatoren Hans Bomytz nemptliken Jürgen Bornitz, dessulven Hanses sone, Matys van der Weser und Clawes Dyckman anclegeren an de eynen unde den vormunderen seligen Elizabeth Kaien alse Pawel Hop, Hans Junge in der Koningstraten wonende, Hans Stubben unde mester Peter Lazur antwordesluden an de anderen syden, van wegen der ergemelten Elizabeth nalatenen guderen, dar to des genanten Hans Bornytz husfrowe Dorothee de negeste erve is getuget, na clage . . . affseggen laten:
Na deme de ergemelte Dorothie to der obgemeltcn Elizabeth nalatenen guderen de negeste erve is getuget, so moten der sulven Elizabeth vormundere se in ere nagelaten gudere steden, unde we de gudere ervet, mot to den schulden antworden. Schreven van bevele des Rades. Actum ut supra [26. May.]
NStB 1498 Exaudi.
455

1498 Juni 21
836. Kauf. Zerter und Maklereid. Haftung der beerbten
Ehefrau.
De Ersame Rath to Lübeck hebben tusschen den vormunderen Peter Sack van Anclam ancleger an de eynen und Elzebeen Hinrick Wolders eliken husfrowen an de anderen syden, van wegen 8 last und 3 drompt garste alse de genante Hinrick Wolders und syn erbenomede husfrowe dem gedachten Peter na lüde ener uthgesneden czerteren offte cedu-len semptliken affgekofft hadden, de last vor 10 mr., und noch schul-dich syn scholden etc., na clage . . . affseggen laten: Wolde Tytke Grote de mekeler darsulvest jegenwordich, de aver sulken kope gewest is, by synem eyde seggen, dat de kop des erberorden garsten also gegan is alse de czertere offte cedule inholt, unde na deme de erbenomede vrouwe mit Hinrick Wolders beervet is, so mot se deme erbenomeden Peter den garsten betalen . . . Schreven van bevele des Rades. [Actum 21. Junii.]
NStB 1498 Decem milium martirum.
1498 Juni 29
837. Garkost. Beweis. Krankheits- und Begräbnisauslagen.
Vorrecht.
De Ersame Rath to Lübeck hebben tusschen den vormunderen Annen Grymegesellen unde erer kinder nemptliken Hanse Lemke und Ertman Symonsen, ok Steffen Magnus van siner husfrowen wegen anclegeren an de enen und mester Johan Brothusen antwordesman an de anderen syden, van wegen seligen Hans Grymegesellen nalatenen gudere, darup de genante mester Johan noch gare kost, de bygrafft und dat he in des genanten seligen Hanses kranckheit to siner behoff vorlecht hadde to achtern to wesende sede etc., na clage . . . affseggen laten: Dat de erbenomede mester Johan eyn jar garer kost mach besweren, wes he der to achtern is, und wes he tor beygrafft und anders in des erbenomeden seligen Hans Grymegeselle kranckheit to siner behoff vorlecht hefft, dat bewijslick is, mot men eme vor uth betalen, unde wes he darup entfangen, hefft, mach men eme körten, id ga umme dat ander forder alse recht is. Schreven van bevele des Rades. [Actum 22. Junii.]
NStB 1498 Decem milium martirum.
456

1498 Juli 4 838. Gegenseitige Erbansprüche. Verfahren.
(aus Kolberg)
De Ersame Rath to Lübeck hebben tusschen Hanse Bulgeryne vul-mechtigen procurator Jaspar und Leo Sleveß kinderen anclegeren an de eynen unde deme Ersamen hern Alberde Kroger borgermester to Colberge antwordesman an de anderen syden, van wegen dessulven hern Alberdes husfrouwen Judith genomet, de mit eme unbeervet is vorstorven, nalatenen gudere, dar van de anclegere na lubesschem rechte erffschichtinge begerden; dar to de antwordesman antwordende sede, dat eme de erberorden anclegere noch van wegen siner erbenomeden seligen husfrowen etlikes erffgudes halven, dar to he gerech-ticheyt hebbe, van eme to schedende plichtich syn, sick vorhapende, dat sodans vorgan scholde etc., eyns ordels halven van deme Ersamen Rade to Colberge uthgegangen vor den erschrevenen Radt to Lubeke geschulden, na clage . . . affseggen laten:
Kan her Albert Kroger erbenomet bewisen alse recht is, dat syn erbe-nomede husfrowe gelevet hefft, dat er erffgudere angestorven syn, nach deme denne de erbenomeden anclegere van eme erffschichtinge hebben willen, so moten se ersten sodaner erffgudere halven siner erbenomeden husfrowen angefallen, darumme her Albert se belanget, in frunt-scup edder rechte van eme scheiden; wan deme also bescheen is, als-denne mot her Albert na lubeschem rechte ene dennen wedderumme erffschichtinge don. Schreven van bevele des Rades. [Actum 4. Julii.]
NStB 1498 Petri et Pauli.
1498 Juli 4
839. Pfand in hebbender Were. Fahrhnbe. Beweis der Forderung.
(aus Kolberg)
De Ersame Rath to Lübeck hebben tusschen Hanse Bulgeryne vul-mechtigen procurator der vormundere Bartholomeus Baden kindes anclegere an de eynen, hern Alberde Kroger borgermester unde Hans Hogenhuß radtmanne to Colberge procuratoren Cordt Brinckes borgers to Colberge erberort an de anderen syden, etliker pande halven, alse de erbenomede antwordesman vor 400 mr. wontliker munte to Colberge gengich in siner hebbenden were hefft, eyns ordels halven van deme Ersamen Rade to Colberge uthgegangen vor den erschrevenen Radt to Lubeke geschulden etc., na clage . . . affseggen laten:
457

Na deme dat bewechlike gudere syn unde de ergemelte antwordesman sodane pande in siner hebbenden were hefft, unde noch umme duffte offte roff angespraken werden, so mach he mit synem eyde unde rechte beholden, wo vele he darup to achter is, unde is neger by synem pande to blivende wen eyn ander dar äff to bringende; will denne sodanne pant nicht tolangen, darumme ga id forder alse recht is. Schreven van bevele des Rades. [Actum 4. Julii.]
NStB 1498 Visitation*, Marie.
1498 Juli 11
840. Tausch.   Mängelrüge. Kaufmannsgut. Weinkaufsleute.
(aus dem Niedergericht)
De Ersame Rath to Lübeck hebben tusschen Hinrick vamme Dyke alse vulmechtigen procurator Gretken Pipers van Hamborch anclegere an de eynen unde Pawel Tonagel enen copgesellen an de anderen sy-den van wegen etlikes speckes, dat desulve Pawel der vorschrevenen Gretken vor etlike schollen alse copmans gudt, dat id denne nicht en were, gegeven hadde etc., eyns ordels halven uth deme neddersten rechte vor den erschrevenen Radt geschulden, na clage . . . affseggen laten:
Kan de erbenomede antwordesman mit den wynkopesluden so he sick was vorbedende bewisen alse recht is, dat de erbenomede frouwe dat vorscrevene speck tor noge entfangen hedde, des mochte he geneten unde moste dar by bliven. Schreven van bevele des Rades. [Actum 11. Julii.]
NStB 1498 Kyliani martiris.
1498 Juli 13 841. Eigentumsklage. Gutgläubiger Erwerb.
Jurgen Remmelingk borger to Gottingen vor deme Ersamen Rade to Lübeck irschinende hefft tosprake gedan to Hinricke Billingeshusen borger darsulvest, van wegen twyer vorguldeden sulveren koppe unde ener sulveren schalen, de Jurgen vorschreven van enen Hans Bloydorn, ock borgere to Gottingen, ummetrent veer jare verleden gekofft unde Hermen Koter, borger darsulvest, desulven deme vorscrevenen Hinricke Billingeshusen gehantreket unde gedan scholde hebben, de he denne vor dat syne unde alse eme egen tobehorende ansprack und upp hun-
458

dert und 11 rinschgulden was achtende etc., dar to Hinrick Billinges-husen vorscreven antworde seggende, dat he van deme vorscrevenen Hermen Kote de eme in merckliker summe schuldich gewesen und noch schuldich were in vorledenen tyden twe sulverne vorguldede koppe unde eyne sulvernen schalen entfangen hedde mit alsodanem beschede unde bevele dessulven, dat wanner desulve Hermen eme in sodanen termynen, so he hyr bynnen Lubeke mit etliken frommen luden siner schult halven gemaket und dar vor ene to borgen gestalt hadden, neyn gelt en sendede, dat he alsdenne sodane koppe unde schalen sodane vorberorde schulden mede to betalende vorkopen scholde, deme also bescheen were, nicht anders wetende dan dat desulfften deme vorge-melten Hennen Koter proper und egentliken togehort und anders nemant parth edder deyl dar ane gehat hadde etc., so he dusdans hyr-bevorn inholt ener schrifft Anno etc. 97 Conversionis Pauli geschreven, angande: Hinrick Billingeshusen etc., unde ok enes anderen besegelden breves darsulvest gelesen vor deme erschrevenen Rade to Lubeke mit eeden hadde bevestet, vorhapende dar mede nicht plichtich to synde dar to to antwordende etc., darup de erschrevene Radt na clage . . . hebben affseggen laten:
Nach deme de gedachte Hinrick Billingeshusen dat vorscrevene sulver-werck van dem gedachten Hermen Koter entfangen unde desulffte eme dat bevalen hedde to vorkopende in maten wu dat vorgesecht is, unde ock nicht anders geweten hadde noch jegenwordigen wüste dan dat id demsulfften Hermen proper togehort unde nemant anders parth offte deyl dar ane gehat hadde, so he dat rechteswise mit synem eyde wu vorgerort bevestet unde beholden hefft, ock datsulffte sulversmide in siner hanthebbenden were gewesen, nicht vor rofs edder duffte noch suß vor jenige ander quade handelinge angespraken worde, so is he neger dar by to blivende dan eyn ander ene mit rechte dar afftodren-gende unde deme gedachten Jurgen nicht forder dar to plichtich to antwordende. Schreven van bevele des Rades. [Actum 13. Julii].
NStB 1498 Kyliani martiris.
1498 Juli 20 842. Strafe für unberechtigte Klage.
De Ersame Rath to Lübeck hebben tusschen Hinriick Slachter ancle-gere an de eynen und Karsten Kock antwordesman an de anderen syden, van wegen veer marck, darumme de genante ancleger des gedachten antwordesmans vrouwen beschuldigede etc., na clage . . . affseggen laten:
459

Wowol Karsten Kock eyn antwordesman is, kan he bewisen alse recht is, dat desulve veer mardc, darumme he angelanget wert, gensliken ge-rekent unde betalt syn uthgenamen 10 witte, de he natogevende aver-bodich is, so mot id dar by bliven unde de ancleger mach dat sunder broke nicht gedan hebben. Schreven van bevele des Rades. [Actum 20. Julii.]
NStB 1498 Divisionis apostolorum.
1498 Aug. 3
843. Testamentsredit. Annahme durch die Testamentarien.
Gültigkeit.
De Ersame Rath to Lübeck hebben tusschen Martinus Radeleffes, sick seggende seligen Märten Radeleffes broder sone to wesende, ancle-gere an de eynen unde Hans Pawese ok Gerlich Pluten antwordesluden an de anderen syden van wegen des ergemelten seligen Märten Radeleffes testamentes, so he am latesten scholde hebben gemaket, na clage . . . äffseggen laten:
Wolden de genante Hanß Pawes und Gerlich Plute ere recht dar to don, dat se Märten Radeleffes lateste testament nicht angenamet hadden unde ok nicht annamen wolden, so were datsulve testament machtloß unde se en dorfften dar to nicht antworden . . . Schreven van bevele des Rades. [Actum 3. Augusti.]
NStB 1498 Vincula Petri.
1498 Aug. 4
844. Hausverkauf und Rentenübertragung. Lübische Gewohnheit.
De Ersame Rath to Lübeck hebben tusschen Tylen Hoppen an de enen unde Heynen Vogeler an de anderen syden van wegen der renthe alse de genante Tyle Hoppe in deine huse, alse he deme genanten Heynen vorkofft hadde, beholden wolde, welcke rente desulve Heyne eme vorlaten unde nicht uthlosen scholde sunder mit sinen egenen gelde etc., na clage . . . äff seggen laten:
Dat nicht wontlick is in sulcker wyse hyr bynnen Lubeke rente to vor-latende  unde  totoschrivende;   averst  wolde  Heyne   deme  gedachten Tylen renthe vorlaten und toschriven laten, alse hyr wontlick is, dat mochte wol wesen. Schreven van bevele des Rades. [Actum 4. Augusti.]
NStB 1498 Vincula Petri. 460

1498 Aug. 4 845. Gewerberecht. Naehbarrecht.
De Ersame Rath to Lübeck hebben tusschen Hanse Ghuten in der Vischstraten wonende und synen naburn anclegeren an de eynen und Laurens Wilmßen eren nabur in deme huse, dat Gerdt Prediker be-voren und Thomas Kuntze dar na plach to hebbende, wonende antwor-desman an de anderen syden, van wegen des honninges zemendes mede bruwendes und parßendes so he in deme erberorden huse to brukende angestellet hefft und vorthan to donde vorment etc., na clage . . . äffseggen laten:
Na deme bynnen jare unde dage unde averst bynnen jare unde dage unde lenger in deme erberorden huse nicht geßemet is, so mach Laurens Wilmsen sunder siner nabure willen dar inn ok nicht zemen. Schreven van bevele des Rades. [Actum 4. Augusti.]
NStB 1498 Vincula Petri.
1498 Aug. 6
846. Hauskauf. Gewährschaft. Reukauf mit dem zehnten
Pfennig.
De Ersame Rath to Lübeck hebben tusschen Clawes Langen ancle-gere an de enen unde den vormunderen Elizabeth Kaien nemptliken Hans Jungen, Pawel Hop, Hans Stubbe und Peter Lazur antwordes-luden an de anderen syden van wegen enes huses der erbenomeden Lizabeth tobehorende in den wyden Kramboden belegen, alse de erbenomeden vormundere deme gedachten Clawes Langen vorkoft hebben, so se des ok bestunden, etc., na clage . . . aff§eggen laten: Na deme de obgemelten vormundere bestunden, dat se deme genanten Clawes Langen sodane hus vorkofft hebben, so moten se eme kop holden; können se eme den kop nicht waren, so moten se eme derhal-ven don alse hyr to Lubeke eyn recht is unde geven eme den teynden penning. Schreven van bevele des Rades. Actum ut supra [6. Augusti.]
NStB 1498 Inventionis Stephans.
461

1498 Aug. 8
847. Rechtszug nach Lübeck. Verfahren bei der Schelte.
(aus Rostock)
De Ersame Rath to Lübeck hebben tusschen den vormunderen Gees-ken Nyenhuse, seligen Wilken Nyenhuse nalatenen wedewen, nempt-liken Johannes Lubben unde Hinrick Redost anclegeren an de eynen unde den testamentarien dessulven Wilkes testamentes, so se seden, nemptliken Gotken Westphal, Henningh Beselyn, Bartholomeus Elers unde Jachim Kochen antwordesluden an de anderen syden, van wegen enes ordels, dat van deme Rade to Rostock vor den erschrevenen Radt to Lubeke geschulden syn scholde, so de antwordeslude seden, des ene de anclegere nicht bestunden, seggende, sodane ordel to Rostock nicht beiecht to synde alse wontlick were etc., na clage . . . affseggen laten: Wowol de erbenomeden testamentarien antwordeslude syn, können se bewisen alse recht is, dat sodane sake ordelswise, alse to Rostock recht unde wontlick is, vor den erschrevenen Radt to Lubeke geschulden sy, des mögen se geneten, id ga darumme forder alse recht is. Schreven van bevele des Rades. Actum ut supra [8. Augusti].
NStB 1498 Sixti.
1498 Aug. 8
848. Totschlag. Entweichen des Beschuldigten. Ungeleitete Rückkehr. Persönliches Erscheinen.
(aus Rostock)
De Ersame Rath to Lübeck hebben tusschen Hanse Gudowen anclegere an de enen unde Katherinen Bergers, Peter Bergers eeliken hus-frowen antwordesschen an de anderen syden, eyns ordels halven van deme Rade to Rostock vor den erschrevenen Radt to Lubeke geschul-den, van wegen eyns dotslages, alse de ergemelte Peter an Hinrick Gudowe seliger to Rostock in deme wynkelre gedan scholde hebben, derhalven desulve Peter den weke genainen unde syn erbenomede hus-frowe vor eme to antwordende vormende etc., na clage . . . affseggen laten:
Na deme de erbenomede Peter dotslages halven im lubeschen rechte bescheen angespraken wert unde he derhalven geweken is, wil he sick denne sodanes dotslages im lubesschen bescheen entleggen, so mot he ungeveliget unde ungeleidet personlik to rechte kamen unde sick des entleggen alse recht is. Schreven van bevele des Rades. Actum ut supra [8. Augusti].
NStB 1498 Sixti. 462

1498 Aug. 8
849. Wiedereinsetzung ins Recht wegen Rechtsirrtums.
(aus dem Niedergericht)
De Ersame Rath to Lübeck hebben tusschen Hartich Hogevelde anclegere an de enen unde Taleken Schapes, Hermen Schapes eeliken husfrowen antwordesschen an de anderen syden, van wegen enes huses, dat Hartich erbenomet im neddersten rechte vor de renthe vorseten vorfolget hadde, eyns ordels halven uth deme neddersten rechte vor den erschrevenen Radt geschulden, na clage . . . affseggen laten: Wil de erbenomede Taleke ere recht dar to don, dat se nicht gewust hebbe, dat id er to vorfange were dat huß nicht to entsettende, so mach se wedderumme by er recht kamen, id ga darumme forder alse recht is. Schreven van bevele des Rades. [Actum 8. Augusti.]
NStB 1498 Sixti.
1498 Aug. 7 850. Hauskauf. Gewährschaft. Reukauf seitens der Erben.
De Ersame Rath to Lübeck hebben tusschen Clawes Langen anclegere an de enen unde den vormunderen zeligen Elizabet Kaien alse Hans Jurgen, Pawel Hop, mester Peter Lazur unde Hans Stubbe ant-wordesluden an de anderen syden, van wegen enes huses alse de genanten vormundere deme vorgemelten Clawese vorkofft hebben, na clage . . . affseggen laten:
Na deme de vormundere des kopes bestan, dat se sodane huß by Elizabeth Kaien levende mit eren willen unde vulborde deme genanten Clawese vorkofft hebben, so moten se kop holden unde eme dat huß vorlaten; averst dat der ergemelten Lyzabet negeste erven den teynden penningh to ruwe kop geven wolden, dar können su nicht by kamen. Schreven van bevele des Rades. [Actum 7. Augusti.]
NStB 1498 Laurentii.
1498 Aug. 30
851. Nachlaßschulden. Übertragung des Nachlasses mit Testament an die Gläubiger.
De Ersame Rath to Lübeck hebben nu avermals tusschen den vormunderen Cecilien Botefurs nemptliken Helmige van der Heyde, Corde Sassen unde Detlefs Hoppener anclegere an de enen unde den testa-
463

mentarien seligen Hennen Botefurs alse Hermen Darsowe unde Ker-sten Eggerdes an de anderen syden, van wegen etlikes nastanden gel-des in des ergemelten seligen Hermen Botefurs bock geschreven, der genanten Cecilien alse bruthschat so ere vormundere seden tokamende, derhalven desulven vormundere des erschrevenen Rades lateste delinge lesen leten etc., na clage . . . affseggen laten:
So de Radt er gedelet hadden, so deleden se noch, dat de erbenomeden testamentarien seligen Hermen Botevurs Cecilien Botevurs vormundere betalinge don scholden edder kamen vor den Radt mit den schuldene-ren, den de genante Hermen Botefur schuldich is gebleven, unde geven dat testament aver unde don dar to wes se entfangen hebben wat recht is. Schreven van bevele des Rades. [Actum 30. Augusti.]
NStB 1498 Decollationis Johannis baptiste.
1498 Sept. 7
852. Rediisabtretung zur Prozeßführung in Rom. Erzwingung des Widerrufs.
De Ersame Rath to Lübeck hebben tusschen Bartolt Holthusen an-clegere an de eynen unde Yde Denen erer borgerschen antwordesschen an de anderen syden, van wegen ener uplatinge der sake, alse de gedachte Yde der nagelatenen seligen Peter Mannkes gudere halven to deme gedachten Bartolde vorment to hebbende, ereme oheme Ever-harde Techußen upgedragen gedan hefft, de sodane sake to Rome im geystliken rechte to vorfordernde anstellet etc., na clage . . . affseggen laten:
Na deme sodane vorberorde gudere, dar to de genante Yde gerechticheit vorment to hebbende, erffgudere syn unde desulve Yde ene borgersche is, so mach sick Bartolt Holthusen an ere gudt holden, solange dat sodane sake äff gestellet werde; und wil ere gudt nicht tolangen, mach he sick an ere personen holden. Schreven van bevele des Rades. Actum ut supra [7. Septembris].
NStB 1498 Egidii.
1498 Sept. 15 853. Kauf. Gewährschaft. Zehnter Pfennig.
De Ersame Radt to Lübeck hebben tusschen Hanße Ryben anclegere an de enen und Lutken Kroger antwordesman an de anderen syden,
464

van wegen enes huses alse de genante Lutke van deme erbenomeden Hanße Ryben gekofft solde hebben unde desulve Lutke den kop nicht holden konde etc., na clage . . . affseggen laten:
Kan de erbenomede ancleger bewisen alse recht is, dat he deme gedachten Lutken sodane huß rechte und redeliken vorkoft hefft, und so denne de antwordesman nenen kop holden kan, mot he deme kleger van dem gennen desulve kleger im huse hefft den teynden penningh geven. Schreven van bevele des Rades. Actum ut supra [15. Septembris].
NStB 1498 Exaltationis crucis.
1498 Sept. 24
854. Besäte nach geistlichem Recht. Unzulässigkeit auf weltliche Güter
Johan Lambersßen vor deme Ersamen Rath to Lübeck hefft tosprake gedan to Thomas Ponnyck umme hundert unde 60 gülden, de desulve Thomas deme ergemelten Johann schuldich syn scholde, so ock Thomas des bekande, dar to denne Thomas antwordede, dat he deme genanten Johanne sodane gelth gerne betalen wolde, averst id were by eme mit geystlikem rechte besätet; darup de ersehrevene Radt na clage hebben affseggen laten:
Na deme Thomas Ponnyck sodaner schult bekennich is, so moth he deme genanten Johann sodan gelt betalen, und dat de Radt den geyst-liken in desser sake nener besäte besteit, na deme id wertlike gudere synt. Schreven van bevele des Rades. Actum ut supra [24. Septembris].
NStB 1498 Lamberti.
1498 Sept. 25 855. Brautschatzbeweis und -freiung. Bcjahrung.
De Ersame Rath to Lübeck hebben tusschen den vormunderen Cecilien Botefurs alse Helmich van der Heyde, Cordt Sassen und Detlefs Hoppener an de enen und den testamentarien seligen Hermen Botevurs testamentes nemptliken Hinrick Darsowe und Karsten Egger-des an de anderen syden, van wegen etliker gudere alse de gedachten testamentarien noch by sick hebben scholen, der erbenomeden Cecilien tokamende alse bruthschat etc., na clage . . . affseggen laten:
30	465

Wes de erbenomede Cecilie nabringen kan alse recht is, dat er alse bruthsdiat tobehort, edder is se by seligen Hermen Botevur bejart, dat se mit eren eyde will beholden, dat mach se vryen alse bruthschat. Schreven van bevele des Rades. Actum ut supra [25. Septembris].
NStB 1498 Lamberti.
1498 Okt. 3 856. Prozeßführung. Vollmacht.
De Ersame Rath to Lübeck hebben tusschen Ertman Symonßen, d3 Elzebee vam Sande vorbaden hadde laten, an de eynen und Hans Warmbeken, der genanten Elzebeen broder, de van erer wegen ant-worden wolde, an de anderen syden, na besprake unde rypem rade äffseggen laten:
Wolde Hans Warmbeck van siner suster wegen antworden, so moste he bewisen, dat he van der erberorden Elzebeen mit willen unde vulborde erer vormundere vor deme Rade gekaren mechtich were gemaket; anders en mochte he van erer wegen nicht antworden. Schreven van bevele des Rades. Actum ut supra [3. Octobris].
NStB 1498 Midiaelis.
1498 Okt. 6
857. Beweis durch Rechnungsbuch. Kauf. Mahnung nach toter Hand.
De Ersame Rath to Lübeck hebben tusschen Urban Ronnegarnen anclegere an de eynen und Hennyngh Sauwinges nalatenen wedewen Dorothee genomet unde eren vormunderen an de anderen syden, van wegen 30 marck alse selige Henningh Sauwingh deme genanten Joeste1) enes perdes halven schuldich scholde syn gewesen etc., na clage . . . äff seggen laten:
Wes in des erberorden seligen Hennyngh bock steit geschreven, dat he deme gedachten Urban schuldich sy gebleven, dat mot eme de gedachte Dorothee betalen; wil averst Urban se vorder worumme beschuldigen, dat mot he na doder hant nabringen alse recht is. Schreven van bevele des Rades. Actum ut supra [6. Octobris].
NStB 1498 Midiaelis.
l) soll heißen: Urban? 466

1498 Okt. 20
858. Leibrente. Vermögensverpfändung. Beweis versessener Rente.
De Ersame Rath to Lübeck hebben tusschen Metken Malsouwen, seligen Hans Malsouwen nalatenen wedewen und eren vormunderen anclegeren an de eynen unde Jacob Zurbeer antwordesman an de anderen syden, van wegen 15 marck jarliker lyffrenthe, alse er de genante Jacob schuldich were, dar vor desulve Jacob na lüde ener schrifft hyr-bevoren in dit nedderste bock Anno etc., 83 Egidii geschreven, anhe-vende: Jacob Surbeer, alle syne gudere hefft verpandet etc., na clage . . . äffseggen laten:
Na deme Jacob erbenomet alle sine gudere der erbenomeden Metken vor sodane lyffrenthe hefft vorpandet, so mach se eyn jar rente, der se to achter is, besweren. Schreven van bevele des Rades. Actum ut supra [20. Octobris].
NStB 1498 Luce evangeliste.
1498 Okt. 29
859. Schiffsfracht. Verlust der Güter. Beweis. Haftung des Schiffers.
De Ersame Rath to Lübeck hebben tusschen Hanße Pawese und Gerdt Bure anclegeren an de eynen und schipher Peter Nachtraven antwordesman an de anderen syden, van wegen etliker gudere, de in synem schepe, dat in den Scheren an grünt was gekamen unde geschoren gebleven weren, beschedentliken etliker last soltes unde hoppen etc., na clage . . . äff seggen laten:
Wolde de schipher syn recht dar to don, dat he allen flyt by den guderen, dar de erbenomeden anclegere umme spreken, gelyck deme synen gedan hefft unde van siner vorsumenisse wegen nicht togekamen were, so en derff he dar to nicht antworden. Schreven van bevele des Rades. [Actum 29. Octobris.]
NStB 1498 Omnium sanctorum.
1498 Nov. 3
860. Bürgschaft. Besäte auf die Güter des Schuldners. Vier-Wochen-Frist.
Hinrik Lathusen und Lutke Zegebode syn geselle vor deme Ersamen Rade to Lübeck hebben tosprake gedan und beclaget Mauritius Otten
30»	467

umme eyn geloffte, dat desulve Mauritius van wegen etliker schult alse Emeke Klimetasche den gedachten Hinricke unde Lutken schuldich sy gewesen, und hebben dar by vorgeven und begeren laten, so denne de veer weken na des erberorden Emeken wikinge drade syn ummege-kamen, dat se up des ergemelten Emeken guderen gelijk anderen besäte don mochten, offt en Mauritius vorbenomet mit rechte entginge, dat se to den guderen gelyk anderen schuldeneren tovlucht hebben mochten; darup de erschrevene Radt to Lubeke na clage . . . affseggen laten:
Dat Hinrick Lathusen unde Lutke erbenomet den richtevogeden to-spreken mochten, de ene ghunnen scholden gelydc anderen schuldeneren besäte to donde; averst de sake tusschen ene unde Mauritius Otten wisede desulve Radt to fruntliken handel to vorlikende, dar by fugende hern Hartich van Stiten und hern Tydeman Berck radtmanne. Schreven van bevele des Rades. [Actum 3. Novembris.]
NStB 1498 Omnium sanctorum.
1498 Nov. 7
861. Vollmacht. Wirkung über den Tod des Vollmachtgebers
hinaus.
De Ersame Rath to Lübeck hebben tusschen Hanse Wolborn ancle-gere an de eyne unde Evert Tymmerman antwordesman an de anderen syden, van wegen ener macht, alse selige Berndt Bodeker deme ergemelten Hanse Wolborn aver langen vorledenen jaren vor deme Rade to Colberge hadde gegeven, na clage . . . affseggen laten: Kan Hans Wolborn bewisen alse recht is, dat he sodaner macht van wegen Berndt Bodekers by sinem levende im lubeschen rechte rechtes-wise gebruket hefft, so mach he de vortan bruken; kan he dat ok nicht, so is sodane macht uth. Schreven jussu consulatus. [Actum 7. Novembris].
NStB 1498 Omnium sanctorum.
1498 Nov. 7
862. Pfandrecht. Mehrfache Verpfändung für verschiedene Forderungen.
De Ersame Rath to Lübeck hebben tusschen Enwolde Vresen ancle-gere an de eynen und Bernd Basedouwen antwordesman an de anderen syden, van wegen ethliker pande, de Bernt Basedouwe in siner were
468

van denn gedachten Envvolde hadde, des eme desulve Bernd gelavet scholde hebben, wanner Enwolt eme 200 gülden by denn muntemester to Alborch averwisede, so wolde he eme sodane pande wedderumme don, des Berndt bekande, he to vuller noge der 200 rinsche gülden halven up den erberorden muntemester gesen hadde, averst dar by seggende, dat Enwolt eme na der tyt up ander schulde ander pande up pande gesettet hadde etc., na clage . . . affseggen laten: Dat Bernd Basedouw Enwolde Vresen de ersten pande, derhaluen he tor noge up den muntemester erberord gesen hadde, wedder don mot; wil averst desulve Berndt syn recht dar to don, dat Enwold eme vor andere schulde dar na andere pande gesettet unde Bemt denne sodane pande in siner hebbenden were heft unde nicht umme duffte edder roff angespraken werden, so mach he mit sinem eyde beholden unde sweren, wo vele he up sodane lateste pande to achtern is. Jussu consulatus [Actum 7. Novembris].
NStB 1498 Omnium sanctorum.
1498 Nov. 7 863. Gedingtes Geld.  Fälligkeit.
De Ersame Rath to Lübeck hebben tusschen Sander Oldendorp an-cleger an de eynen und den vormunderen Anneken Jungen unde erer kindere alse Magnus Bruns unde Hans Warmboke antwordesluden an de anderen syden, van wegen 475 marck und 8 schill., de se van Hans Jungen wegen na etliker ergangen dedinge, derhalven ene schrifft in der Stadt bock geschreven gelesen wart, Sander noch schul-dich weren, na clage . . . affseggen laten:
Na deme id bededinget gelt is, so moten de erbenomeden vormundere Sander sodan togededinget gelt bynnen 14 dagen negestfolgende be-talen. Schreven van bevele des Rades. [Actum 7. Novembris.]
NStB 1490 Omnium sanctorum.
1498 Nov. 9
864. Besäte und Brautschatzfreiung.  Prävention.
(aus dem Niedergericht)
De Ersame Rath to Lübeck hebben tusschen Hinrick Cleyne ancle-gere an de eynen und Wobbeken Bispinges, eeliken husfrowen Ever-hardes Bispinges, antwordesschen an de anderen syden, van wegen
469

etliker besäte, alse Hinrick Kleyne in des ergemelten Everhardes gude-
ren gedan hefft, darinne de genante Wobbeke eren bruthschat vryen
wolde, eyns ordels halven uth deme neddersten rechte vor den erschre-
venen Radt geschulden, na clage . . . affseggen laten:
Kan Hinrick Kleyne bewisen alse recht is, dat he Everharde, do he hyr
noch tor stede was, mit besetenen bürgeren hefft togesecht alse recht
is, er Wobbeke ere bruthschat apembarde unde vorwitlikede, des mach
he geneten.
Schreven van bevele des Rades. [Actum 9. Novembris.]
NStB 1498 Omnium sanctorurn.
1498 Nov. 9
865. Buchdrude.   Restforderung-   Vollkommene Klage.
(aus dem Niedergericht)
De Ersame Rath to Lübeck hebben tusschen Matheus Brandes an-clegere unde Jurgen Munter antwordesman an de anderen syden, van wegen enes ordels uth deme neddersten rechte vor den erschrevenen Radt geschulden, etlikes geldes halven, alse Matheus erbenomet van wegen etliker geprenteder boker by Jurgen erbenomet sick noch to achter unde eme nastendich to wesende sede, etc., na clage . . . affseggen laten:
Na deme sodane boke nicht in Matheus noch Jurgens were stan, so moste Matheus den bokeren mit ener vuUenkamenen clage tospreken, wes he noch darup to achtern is. Schreven van bevele des Rades. [Actum 9. Novembris.]
NStB 1498 Martini.
1498 Nov. 14
866. Schuldenwesen.  Rechtsgeschäfte nach dem Entweichen des Schuldners.
(aus dem Niedergericht)
De Ersame Rath to Lübeck hebben tusschen den schuldeneren, den Hyntze Tetzel schuldich is gebleven, anclegeren an de eynen unde enen jungen knechte, Evert van Hiddenzee genomet, antwordesman an de anderen syden, van wegen etliker gudere, de na des erbenomeden Hyntzen wykinge de genante Evert to sick genamen, unde ok etliker schulde, de he ingemanet scholde hebben, eyns ordels halven uth deme
470

neddersten rechte vor den erschrevenen Radt geschulden, na clage . . .
äffseggen laten:
Hefft Evert erbenomet na des genanten Hintzen wikinge jemande gu-
dere vorkofft, dar van he nicht entfangen hefft, edder jemande beta-
linge  gedan, mögen de schuldenere by den gennen, dar dat by is,
manen   alse   recht   is;   averst hefft desulve Evert jenige schulde na
Hintzen wikinge ingemanet edder van synen guderen wes entfangen
noch by eme synde, dar to mot he antworden, id ga darumme forder
alse recht is.
Schreven van bevele des Rades. [Actum 14. Novembris.]
NStB 1498 Martini.
1498 Nov. 15
867. Schuldenwesen. Rechtsgeschäfte nach Entweichen des Schuldners. Grundsatz.
De Ersame Rath to Lübeck hebben tusschen den schuldeneren, den Emeke  Klimetasche  schuldich is  gebleven,  anclegeren  an de  eynen unde Hermen tor Loo antwordesman an de anderen syden, van wegen 40 marck, de Mauritius Otte Hermen tor Loo na des ergemelten Eme-ken wikinge betalet hadde, na clage . . . äff seggen laten: Na deme Mauritius bekande, dat he Hermen tor Loo sodane 40 marck vor Emekens wikinge nicht togesecht und na dessulven Emeken wikinge betalet hefft, so mach eyn wykhafftich man neen vordeel don. Schreven van bevele des Rades. Actum ut supra [15. Novembris].
NStB 1498 Martini.
1498 Nov. 21
868. Nachlaßschulden   Reihenfolge und Verfahren der Befriedigung.
De Ersame Rath to Lübeck hebben tusschen Cordt Kerstens, seligen Diderick Kerstens broder, anclegeren an de eynen unde den testamen-tarien des ergemelten seligen Diderick Kerstens alse Borchart Klot, Hermen Priggenisse unde Hans Kesehagen antwordesluden an de anderen syden, na clage . . . äff seggen laten:
Dat bruthschat unde godes ghiffte gan vor äff, wes denne mer na is, dar van mach men de anderen ghiffte uthrichten; wil dat nicht tolangen, alßdenne mach men enen jewelcken na andeyl siner ghiffte körten. Schreven van bevele des Rades. Actum ut supra [21. Novembris].
NStB 1498 Kathanne.
471

1498 Nov. 28
869.  Fischereipacht.  Rückständige Pacht.  Befreiung von der
Zahlung.
Conradus Lutke vulmechtiger so he sede van wegen mester Gerdt Scharen domheren und hern Hinrick Golt vicarius der kercken to Lubeke vor deme Ersamen Rade to Lubeke hefft van wegen der erberorden heren tosprake gedan to Detlefs Bryßen, Hans Janß unde Hans Borck, van wegen etliker hure alse de erbenomeden dre persone den obgenanten heren van wegen etliker visscherie plichtich unde schuldich sin scholden, nemptliken anderthalve jare 18 marck, dar to de obgenanten antwordeslude seden unde antwor-deden, dat Hans Ransowe en etlike vissche besätet hadde, de denne gestorven weren ene to groten schaden und nadele, darumme vor-menende den ergemelten heren nene hure schuldich to wesende etc.; darup de erschrevene Radt na clage . . . affseggen laten: Können de erbenomeden antwordeslude bewisen, dat sodane schade van der ergemelten heren wegen tokamen sy, des mögen se geneten. Schreven van bevele des Rades. Actum ut supra [28. Novembris].
NStB 1498 Katherine.
1498 Nov. 29
870. Erbrecht. Geschwister. Brautschatz. Vererbung und Grenzen.
De Ersame Rath to Lübeck hebben tusschen hern Johan Holting enen prester unde Hanse Wolters, van wegen dessulven Hans Wolters husfrowen Katherinen, des ergemelten hern Johans suster, negeste erve seligen Telßken Badekowen, Hinrick Badekowen wandages do se levede eliken husfrowen, der ergemelten hern Johans und Katherinen vullesuster anclegeren an de eynen unde dem gedachten Hinrick Bade-kouwen antwordesman an de anderen syden, van wegen des bruthschat-tes, alse desulve Hinrick Badekouw mit der ergemelten siner eliken vrouwen hadde gekregen, dar van her Johan Holting van siner egenen und Hans Wolters van siner husfrowen wegen ene erffschichtinge to donde begerede, na clage . . . affseggen laten:
Wes de ergemelte Hinrick Badekouw mit der obgenannten siner seligen husfrowen to bruthschatte hefft gekregen, de bygrafft vor äff gerekent, dar von mot he dersulven siner seligen hußfrowen negesten erven alse deme vorgemelten hern Johan Holting und Hans Wolters de helffte geven, van welcker helffte her Johan erbenomet de eyne und Hans
472

Wolters de andere helffte entfangen mögen, dar by affseggende, dat
men den bruthschat nicht mach vormynren.
Schreven van bevele des Rades. Actum ut supra [penultima Novembris].
NStB 1498 Andree.
1498 Dez. 4 871. Erlaubnis zur Ladung. Verteilung der Parteirollen.
De Ersame Rath to Lübeck hebben tusschen Mauritius Otten ancle-gere an de eynen und den vulmechtigeren der schuldener, den Emeke Klimetasche schuldich is gebleven, an de anderen syden, na rede . . . affseggen laten:
Dat de heren Borgermestere den vulmechtigen der erberorden schuldener wol bestunden, dat se en erst verlovet hadden Mauritius Otten to vorbadende und dat id sick derhalven vortogert hadde, dat se nenen man, de ere wort helde, gekregen hadden; so denne Mauritius Otte van den heren Borgermesteren ok orloff hadde de erberorden vulmechtigere vor den Radt to vorbadende, unde he desulven vulmechtigere ersten vor den Radt vorbaden hadde laten, so mochte he eyn ancleger wesen van wegen des bruthschattes tuchnisse to donde, averst van wegen der schult, alse Emeke erbenomet schuldich is gebleven, mögen de erge-melten vulmechtigere anclegere wesen. Schreven van bevele des Rades. [Actum 4. Decembris.]
NStB 1498 Barbare.
1498 Dez. 14
872. Verjährte Brautschatzforderung. Umwandlung in gemeine Schuld.
De Ersame Rath to Lübeck hebben tusschen Mauritius Otten anclegere an de eynen und den vulmechtigeren der schuldeneren, den Emeke Klimetassche schuldich is gebleven, an de anderen syden, van wegen des bruthschattes, alse de genante Mauritius deme vorscrevenen Emeke mit siner dochter mede gelavet hadde, derhalven he tuchnisse to donde anstellede etc., na clage . . . affseggen laten:
Na deme Mauritius Otte bynnen jare und dage unde averst bynnen jare und dage de helffte sodanes bruthschattes nicht gemanet heft, so mot he de helffte sodanes bruthschattes alse schult unde nicht alse bruthschat manen. Schreven van bevele des Rades. Actum ut supra [14. Decembris].
NStB 1498 Nicolai.
473

1498 Dez. 14
873. Ein Jahr versessene Rente. Bestimmung der Jahresfrist durch den Kläger.
De Ersame Rath to Lübeck hebben tusschen den vormunderen Metken Malsowen nemptliken Hermen Wise unde Rabolt Eckmeyer und dersulven Metken anclegeren an de eyne und Jacob Surbeer ant-wordesman an de anderen syden, van wegen eyn jar lyffrenthe, so de gedachte Metke beswaren hadde, dar denne de sulve Jacob dat halve jar alse van Paschen wente Michaelis negest vorleden mede inrekenen wolde, wo wol de obgemelte Metke lange vor Michaelis umme dat erbe-rorde jar, so se beswaren, gespraken hadde etc., na clage . . . affseggen laten:
Na deme de vorbenomede Metke eyn jar rente na des Rades affsproke beswaren hadde, ßo mochte se ock mit eren rechte beholden, wanner sodane jar anghinck unde sick endigede. Schreven van bevele des Rades. Actum ut supra [14. Decembris].
NStB 1498 Nicolai.
1498 Dez. 14 874. Schiffsverkauf durch den Schiffer. Interessenwahrung.
De Ersame Rath to Lübeck hebben tusschen deme duchtigen Ywen Reventloo anclegere an de eynen und schipher Hinrick Hammen ant-wordesman an de anderen syden, van wegen enes schepes alse de erge-melte Ywen deme gedachten schipheren, den he darup gesettet, belovet hedde und van demesulven schipheren tho Bergen in Norwegen vorkofft were, dar van Ywen hundert unde teyn rinschgulden entfangen to heb-bende bekande etc., na clage . . . affseggen laten: Na deme Ywen erbenomet bekande unde tostunt, dat he van deme schipheren des vorberorden schepes halven sodane hundert unde 10 gülden entfangen hadde, wolde denne de schipher mit sinem rechte beholden, dat he by deme schepe gelyck sinem egenen gude dat beste gedan hadde, so moste id dar by bliven, unde wes de sulve schipher van des schepes wegen noch mer by sick hadde, dat moste he Ywen averantworden. Schreven van bevele des Rades. [Actum 14. Decembris.1
NStB 1498 Nicolai.
474

1498 Dez. 17
875.	Zuständigkeit des Niedergerichts nach erfolgter Besäte.
De Ersame Rath to Lübeck hebben tusschen Hinrick Osthoff unde Hennen Dorslacht vulmechtigere der negesten erven seligen Hermen Hushern anclegere an de eynen unde mester Steffen Arndes antwordes-man an de anderen syden, van wegen etliker schult, alse mester Steffen erbenomet deme gedachten seligen Hermen Hußhern schuldich syn scholde, unde etlikes sulversmide, so by den ergemelten seligen Hermen Hushern gekamen were deme genanten mester Steffen tobehorende etc., na clage . . . affseggen laten:
Wowol mester Steffen eyn antwordesman is, kan he bewisen alse recht is, dat he in deme neddersten rechte besäte gedan unde sodane besäte tom ersten rechtdage dar na intugen hefft laten, so moten se dat im neddersten rechte uthdragen. Schreven van bevele des Rades. [Actum 17. Decembris.]
NStB 1498 Lude virginis.
1499 Jan. 9
876.	Begriff des Brautschatzes. Abzug der Begräbniskosten.
Erbanspruch.
(aus Kolberg)
De Ersame Rath to Lübeck hebben tusschen Hans Bulgeryn eynen borger to Colberge anclegere an de eyne unde Hinrick Zemerouwen vulmechtigen procurator Hinrick Kreyen borgers darsulvest antwordesman an de anderen syden, van wegen des bruthschattes seligen Elizabeth Kreyen, des vorbenomeden Hinrick Kreyen, so se levede, eeliken husfrowen, de mit eme unbeervet gestorven is, und etliker ander gudere halven, de dersulven Elizabeth angestorven syn scholden, dar to sick de genante Hans Bulgeryn de negeste erve getuget schal hebben etc., eyns ordels halven van deme Ersamen Rade to Colberge uthgegangen vor den erschrevenen Radt to Lubecke geschulden, na clage . . . affseggen laten:
Was der gedachten Elizabeth in eren berade mede gelavet unde er forder erfftals halven angestorven is, dat is bruthschat, wanner de by-grafft dar van tovoren vam samenden gude betalt is; hefft sick denne de gedachte Hans Bulgeryn dar to alse recht is de negeste getuget, so mot Hinrick Kreye vorbenomet eme dar van erffschichtinge don; averst sint dar ander schulde baven de bygrafft, dar ga id na umme alse recht is. Schreven van bevele des Rades. [Actum 9. Januarii.]
NStB 1499 Circumcisionis domini.
475

1499 Jan. 9
877. Befugnis des lübischen Richters zur beliebigen Fristgebung.
(aus Kolberg)
De Ersame Rath to Lübeck hebben tusschen Hinrick Zemerowen borger to Colberge alse vulmechtigen procurator des Ersamen hern Albrecht Krogers Borgermesters darsulvest anclegere an de eyne und Hans Bulgeryn ok borger to Colberge alse vulmechtigen procurator Jasper und Leo Sleves kinderen antwordesman an de anderen syden, van wegen etlikes erffgudes, dar to desulffte her Albrecht van wegen siner seligen husfrowen Judit genomet gerechtiget unde derhalven de vorgerorden antwordeslude van eme na lüde ener schrifft hyrbevoren Anno etc. 98 Petri et Pauli geschreven, angande: De Ersame Rath to Lübeck hebben twisschen Hans Bulgeryn vulmechtigen procurator Jasper und Leo Sleves kinderen etc., to schedende plichtich syn scholden unde des sine gerechticheit to bewisende desulffte her Albert to dren malen gedult unde vrist beholden unde de verden dar to noch gebeden unde dergeliken beholden scholde hebben etc., eyns ordels halven van deme Ersamen Rade to Colberge uthgegangen vor den erschrevenen Radt to Lubeke geschulden, na clage . . . affseggen laten: Dat im lubesschen rechte de richter wol mechtich is, na gelegenheit der sake den parten dult unde vrist to gevende, wo vaken unde lange alse eme dat bequeme is.
Schreven van bevele des Rades. Actum ut supra [9. Januarii]. NStB 1499 Circumcisionis domini.
1499 Jan. 11
878. Erbrecht. Bei einzelnen Gaben erbt die Mutter des verstorbenen Kindes Teil.
De Ersame Rath to Lübeck hebben tusschen Hermen Munth, eliken manne Telsken Bremers, anclegere an de eyne unde den vormunderen Bartolt Bremers testamentes unde siner kindere, nemptliken Hennen Ernst, Lambert Loff, Hans Erickeswyck unde Johan van Leverdes ant-wordesluden  an  de  anderen  syden,  etliker  ghiffte  alse  de  genante Bartolt Bremer elken van sinen kinderen in sinem testamente togetekent unde gegeven heft, beschedentliken elken 400 rinschgulden, van wel-cken kinderen eyn is vorstorven etc., na clage . . . affseggen laten: Na deme de ergemelte selige Bartolt Bremer elken sinen kinde 400 rinschgulden in sinem testamente gegeven heft und eyn dar van is vorstorven, so ervet der kinder moder kindes deyl. Schreven van bevele des Rades. [Actum 11. Januarii.] NStB 1499 Trium regum.
476

1499 Jan. 11
879. Übertragung der Vollmacht. Zulässigkeit.
(aus Kolberg)
De Ersame Rath to Lübeck hebben tusschen Berndt Bomhouwer vul-mechtigen procurator Hans Karitz radtmans to Colberge anclegere an de eyne und Jacob Storm antwordesman an de anderen syden, eyns ordels halven van deme Ersamen Rade to Colberge erberort vor den erschrevenen Radt to Lubeke geschulden, van wegen etlikes erffgudes seligen Goryes Sleves nagelatenen husfrowen angestorven, derhalven se eren vormunderen nemptliken erer dochter man den genanten Hans Karyth mechtich gemaket hadde, de denne enen anderen vorthan hadde gemechtiget etc., na clage . . . affseggen laten:
Na deme de genante Hans Karyth der erberorden vrowen vormundere is, besteit eme denne de richter, dat he enen anderen mechtich gemaket hefft, so mot id dar by bliven, id ga darumme forder alse recht is. Schreven van bevele des Rades. [Actum 11. Januarii.]
NStB 1499 Trium regum.
1499 Jan. 11
880. Ausgesetztes und in das Vermögen verwisstes Kindergeld. Vorzug vor allen anderen Schulden.
(aus dem Niedergericht)
De Ersame Rath to Lübeck hebben tusschen den vormunderen seligen Clawes van Collen kinderen van demesulven Clawese und Gheeßken Ringels geboren, beschedentliken twischen Hanß Redike, Albert Parpers und Wennemere Zoneken anclegeren an de eynen, Hanß Veeren unde Hans Kinckel, den Hans Ringel schuldich syn schal, etc., antwordesluden an de anderen syden, van wegen des uthgeswiiten geldes, alse Hans Ringel und Geseke syne husfrowe den gedachten kinderen to vaderliker erffschichtinge des vorbenomeden seligen Clawes van Collen nalatenen gudere inholt ener schrifft in der Stadt neddersten bock geschreven darsulvest gelesen uthgesecht hadden, enes ordels halven uth deme neddersten rechte vor den erschrevenen Radt geschulden, na clage . . . affseggen laten:
Na deme sodane gelt na lüde der erberorden schrift in des ergemelten Hans Ringels guderen bewechlick unde unbewechlick is vorwisset, so geyt sodane gelt vor alle ander schulde; is averst darup wes betalt, dat bewyslick is, dat mach men dar ane affkorten. Schreven van bevele des Rades. Actum ut supra [11. Januarii].
NStB 1499 Trium regum.
477

1499 Jan. 11 881. Schuldenhaftung aus Besitzanmaßung. Wedderstalt.
De Ersame Rath to Lübeck hebben tusschen den vulmechtigen procu-ratoren der schuldener, den Emeken Klimetassche schuldich is gebleven, nemptliken Hans Meyer unde Amt Ecklouwe anclegeren an de eynen unde Mauritius Otten antwordesman an de anderen syden, van wegen des genanten Emeken slotel, de Mauritius Otte na dessulven Emeken wikinge wol 3 weken, so de anclegere seden, by sick gehat scholde hebben, darumme de erbenomeden vulmechtigere vormeneden, Mauritius erbenomet to den schulden scholde antworden etc., derhalven de erge-melten vulmechtigere ene schrifft in dat richtebock geschreven leten lesen etc., na clage . . . affseggen laten:
So de anclegere togen up dat richtebock, so brachte dat richtebock noch ere clage so depe nicht mede, dat Mauritius sodane slotel mit wrevel deme rechte wedderstalt to donde by sick beholden unde desulve Mauritius darinne nenes untruwen handeis gebruket hadde, sunder de slotel, alse de van eme mit rechte gefordert syn, van sick gedan hefft, so is de erberorde schrifft dar to nicht nogehafftich und Mauritius en derff en der slotel halven darto forder nicht antworden. Schreven van bevele des Rades. Actum ut supra [11. Januarii].
NStB 1499 Trium regum.
1499 Jan. 11
882. Zeugen. Notwendigkeit positiver Aussage.
(aus dem Niedergericht)
De Ersame Rath to Lübeck hebben tusschen Hinrick Moire im dorpe Bardewyck genomet im kerspel to Czelmerstorpe belegen anclegere an de eynen unde Hinrick Zeevelt unde Peter Symonsen antwordesluden an de anderen syden, eyns ordels halven uth deme neddersten rechte vor den ergemelten Radt geschulden, van wegen 28 marck, alse deme genanten Hinricke Moire to bruthschatte gelavet syn scholden, derhalven ene tuchnisse in deme neddersten rechte gescheen in dat richtebock geschreven gelesen wart etc., na clage . . . affseggen laten: So denne des ergemelten Hinrick Moires tuge getuget hadden, dat se anders nicht en wüsten, unde de tuge, de alse recht tugen willen, weten moten, so is sodane tuchnisse nicht nogehafftich. Schreven van bevele des Rades. Actum ut supra [11. Januarii].
NStB 1499 Anthonii. 478

1499 Jan. 14
883. Rechtsgeschäfte für den flüchtigen Schuldner. Haftung. Kenntnis vom Entweichen.
De Ersame Rath to Lübeck hebben tusschen den vulmechtigen der schuldener, den Emeke Klimetassche schuldich is gebleven, nemptliken Hanß Meyer unde Arndt Ecklowe anclegeren an de eynen unde Mauritius Otten antwordesman an de anderen syden, van wegen 80 marck, de Mauritius erbenomet na Emekes wikinge entfangen scholde hebben,, und etliker betalinge halven, so desulve Mauritius gedan scholde hebben, dat alle denne de ergemelten schuldenere to tugende tostelleden und Mauritius doch des ersten was bekennich, dat he sodane 80 marck entfangen unde to der tijt van Emekens wikinge mit alle nicht geweten hebbe etc., na clage . . . affseggen laten:
Wil Mauritius Otte sunder behelp unde argelist mit synem eyde unde rechte beholden, dat he to der tijt, do he sodane 80 mr. entfangen, van Emekens wikinge nicht geweten, neen rat darmede gedan hebbe und sodane 80 mr. na dessulven Emeken wikinge entfangen hefft, so mot sodane gelt to der schuldener beste kamen und Mauritius en derff dar to furder nicht antwurden, he hebbe sodane gelt betalet weme he dat ok betalt hebbe. Schreven van bevele des Rades. [Actum 14. Januarii.]
NStB 1499 Anthonii.
1499 Jan. 21
884- Brautschatz. Unverpfändbarkeit.
(aus dem Niedergericht)
De Ersame Rath to Lübeck hebben tusschen Beken Wulffes ancleger-schen an de eynen und Hans Wulff, dersulvon Beken eeliken mannes Jachim Wulffes vader, van wegen etliker gudere der erbenomeden Beken, so se mit deine ergemelten Jachim unbeervet is, bruthschattes halven tokamende, eyns ordels halven uth deme neddersten rechte vor den ersdirevenen Radt geschulden, na clage . . . affseggen laten: Na deme de genante Beke Wulffes mit deme erbenomeden Jachim is unbeervet, so geyt ere bruthschat vor alle schulde, unde nemant mach den bruthschat vorpanden, unde sodane vorpandinge van Jachim be-scheen mach der ergemelten Beken bruthschatte nicht hinderlick wesen. Schreven van bevele des Rades. [Actum 21. Januarii.]
NStB 1499 Anthonii.
479

1499 Jan. 21
885. Verwaltung und Anlage des Kindergeldes. Stiefvater und Vormünder.
Cordt Soltouw eyn hudekoper steeffvader seligen Jurgen Engelken kindere, van deme sulven Jurgen unde Anneke, des genanten Cordes nu tor tijt eeliken husfrowen gebaren, vor deme Ersamen Rade to Lubedc hefft tosprake gedan to den vormunderen der erberorden kinder, nemptliken to Clawes Wessel, Hinrick unde Lutken Knuste gebroderen, umme 200 marck den erberorden kinderen tobehorende up der wissel stände, vormenende, na deme he der kinder moder tor ee hefft, he sodane gelt by sick to der kinder besten hebben möge; dar entjegen de gedachten vormundere antwordeden, na deme se der kinder vormun-dere syn, dat se van sodanen gelde de kindere to vorstände plichtidh syn, darup de ersdirevenen Radt na clage . . . affseggen laten: Dat der kinder vormundere sodane 200 mr. an liggende gründe unde stände erven de to vorrentende to der kinder besten leggen scholen beth to dersulven kinder manbaren unde mundigen jaren; dar anhangende: alßdenne der sake halven van deme vogede to Soltou drowbreve geschreven weren, konde de genante Cordt wol merken, io dar mer unkost up queme, io des geldes myn werden wolde. Schreven van bevele des Rades. [21. Januarii.]
NStB 1429 Anthonii.
1499 Jan. 23 886. Schuldenwesen. Kindergeld. Aussonderung.
Hanß Zemeler vor deme Ersamen Rade to Lübeck irschinende an de eyne mit den vormunderen seligen Clawes van Collen kindere, nemptliken Hans Redick, Albert Parper, Wennemer Zoneken unde Ertman Symonsen, ok den anderen schuldeneren, den Hans Ringel schuldich is gebleven, an de anderen syden hefft vorgegeven, wu de genante Hans Ringel eme unde sinen frunden mercklick is schuldich gebleven, so sy synes dinges also gelegen, dat he by der koningliken werde to Denne-marcken in dessulven heren saken und geschefften mercklick hebbe to donde, ok van synen frunden nu tor tijt noch nene vullenkamenen macht hebbe, ock hefft desulve Hans Zemeler vorgeven laten, wu etlike gudere under synen mercke unde eventur aver wech gegangen an den ergemel-ten Hans Ringel gesant syn noch also unopgeslagen under synen mercke stände etc., begerende, dat he sodane sine gudere antasten unde to sick nemen mochte, und dat Hans Ringels gudere jar unde dach van den
480

anderen schuldeneren unvorfolget bestände bliven, up dat he unde sine frunde ere schult in densulven guderen tovorfolgende unvorsumet syn mochten etc., dar to de erbenomeden vormundere Clawes van Col-len kindere antwordeden, dat de Ersame Rath to Lübeck nach inholde ener schrifft in desser Stadt bock geschreven gedelet unde affgesecht hebben, dat der kinder gelt, nach dem dat in Hans Ringels guderen is vorwisset, vor alle andere schulde vor uth ghan schal; averst de anderen schuldener vorhapeden sick, se to sammender deylinge mit Hanß Zemmeler gan scholen, jodoch mit der stundunge jar und dach; setteden se to erkantnisse des Rades etc., darup de ergemelte Radt to Lubeke na clage . . . hebben affseggen laten:
Dat eyn jewelck schuldener, den Hans Ringel is schuldich gebleven, mach sine schult bynnen jar und dage vorforderen; averst Hans Ringels gudere scholen jar unde dach stan to allemans rechte van der tijt an, dat Hans Ringel van hyr is gegangen; behalven van wegen Clawes van Collen kindere uthgesechten gelde deelde unde affsede de Radt noch so vorhen: dat id vor alle schulde voruth ghan schal; will ok de obge-nante Hans Zemmeler etlike gudere noch unvorandert vor de synen vryen, so mot he mit synem eyde beholden und sweren, dat sodane gudere under synem mercke up syn eventur aver wech gesant syn unde dat Hans Ringel dar neen parth noch deyl ane hebbe. Schreven van bevele des Rades. [Actum 23. Januarii.]
NStB 1499 Vincentii.
1499 Jan. 26 887. Aufforderung und Bereitschaft zur Klage. Vorklage.
Hinrick Runge vor deine Ersamen Rade to Lübeck irschinende heft Borchart Klot darsulvest jegenwordich angelanget unde beschuldiget, dat desulve Borchart vorluden laten unde gesecht hadde, dat he etlike sake unde tosprake to eme hadde, darumme he ene mit recht wolde beschuldigen, des denne desulve Hinrick Runge, wowol he clage unde tosprake to deme gedachten Borcharde hadde, eme de vorclage hadde gegunnet, up dat denne Hinrick Runge to siner clage kamen mochte; so begerde he van Borcharde, dat he ene vor deme erschrevenen Rade wolde beschuldigen edder de clage vorlaten; he wolde eme antworden, rechtes plegen unde van eme scheiden, unde wan deme also besehen were, ene wedderumme anclagen unde beschuldigen; dar to Borchart under lengeren antworde, dat he Hinricke wolde beschuldigen, wanner id em bequeme were; darentjegen Hinrick Runge replicerede unde sede, dat mochte wol to lange waren, so dat he to siner clage, de wile
31	481

Borchart ene noch in der clage hadde, nicht kamen konde, etc.; darup de erschrevene Radt na Hinrick Runges vorgevende unde Bordiardes antworde, rede, wedderrede, insage, na besprake unde rypem rade heb-ben äffseggen laten:
Dat eyn ancleger alletyt schal rede wesen; darumme Bordiart Klot tusschen desser tijt unde Mitfasten erstkamende Hinrick Rungen siner clage halven scholde anspreken unde beschuldigen siner clage tegen eme to erforderende, deme Borchart also to donde sede. Schreven van bevele des Rades. [Actum 26. Januarii.]
NStB 1499 Conversionis Pauli.
1499 Jan. 30 888. Schulden nach toter Hand. Beweis.
De Ersame Rath to Lübeck hebben tusschen der Erbaren Taleke Poggewischen wedewen seligen Gerdt Kotelberges suster anclegersdien an de eynen unde den vormunderen Elzebeen vame Sande, nemptliken Hans unde Berndt Warmbeken ere brodere antwordesluden an de anderen syden, van wegen etliker merckliken schult, alse de genante selige Gerdt der vorbenomeden Elzebeen schuldidi syn sdiolde, nemptliken 1093 marck und 6 schul, etc.; so desulve Gerdt vor twen besetenen borgeren vor synen latesten bekant scholde hebben, na clage . . . aff-seggen laten:
Können de erbenomeden antwordeslude bewisen alse recht is, dat de vorbenomede selige Gert vor sinen latesten bekant hefft, dat he sodane vorberorde summe geldes alse teynhundert 93 marck und 6 Schill, noch plichtich unde schuldidi was unde nodi schuldidi is, des mögen se ge-neten, id ga darumme forder alse recht is. Darup de erberorde Taleke ere berath nam. Schreven van bevele des Rades. [Actum 30. Januarii.]
NStB 1499 Conversionis Pauli.
1499 Jan. 30 889. Vorkauf. Strafe, öffentliche Klage-
De Ersame Rath to Lübeck hebben tusschen Pawel Havedanck unde Hans Buschman, nu tor tijt Traveheren, anclegeren an de eynen, Cla-wes Knyper unde Hans Meygerinck antwordesluden an de anderen syden, derhalven dat desulve Clawes so wol to Travemunde alse hyr
482

in der Traven unde de genante Hanß Meygerinck hyr in der Traven vor der muren merddike gudere in velen schepen bespraken unde ge-kofft hadden den borgeren to nadeyle und vorfange tegen de rullen derhalven aver langen jaren gemaket van den borgeren belevet etc, na clage . . . affseggen laten:
Dat de erbenomeden Clawes Knyper unde Hans Meygerinck noch nemant anders jenige gudere buten der Stadt muren alse bespreken noch kopen mach sunder broke, unde na deme de erbenomeden Clawes unde Hans dusdans gedan hadden, mochte de Radt dat wol hoger straffen, sunder se scholden deshalven dat se nu gedan hadden, by dat wedde gan unde wes enen de weddeheren affseggen, sick dar na richten. Schreven van bevele des Rades. Actum ut supra [30. Januarii].
NStB 1499 Purificationis Marie.
1499 Jan. 30 890. Grundstücksstreit. Dreißigjähriger ruhsamer Besitz.
De Ersame Rath to Lübeck hebben tusschen den vormunderen offte testamentarien seligen Elre Holtopes, nemptliken Lutken Langen unde Reynolt Vemeren anclegeren an de enen unde Hans Meyer in der Molenstraten wonende antwordesman an de anderen syden, van wegen enes kolhaves buten deme Molendore belegen, den des ergemelten Hans Meyers eelike frowe unde he baven 30 jare, so he vorgeven leth, rouwsam beseten hadde etc., na clage . . . affseggen laten: Na deme de ergemelte Hans Meyer unde sine husfrowe sodanen vor-berorden kolhoff in sodaner langer besittinge gehat hebben, rouwsam, so moten de anclegere ene mit rechte uth sodaner besittinge bringen, id ga darumme forder alse recht is. Schreven van bevele des Rades. Actum ut supra [30. Januarii].
NStB 1499 Purificationis Marie.
1499 Jan. 30
891. Ausgelegtes Geld. Beweis durch Eineid.
(aus dem Niedergericht)
De Ersame Rath to Lübeck hebben tusschen Bartolt Holthusen anclegere an de eyne unde den vormunderen Yde Denen, nemptliken Gerdt Schröder, Pawell Hop unde Marquart Bordey antwordesluden an de
»•	483

anderen syden, van wegen etlikes uthgelechten kostgeldes, alse Bartolt
erbenomet in der sake so Yde vorgenomet Everhardo Techhußen upge-
dragen, de desulve Everhardus to Rome vorfordert, uthgelecht hadde
etc., eyns ordels halven uth deme neddersten rechte vor den erschreve-
nen Radt geschulden, na clage . . . affseggen laten:
Na deme sodane gelth, alse Bartolt Holthusen van den erbenomeden
vormunderen fordert, uthgelecht gelt is, so mach he mit sinem eyde
beholden, wor vor he sodan gelt uthgelecht hefft unde wo vele des
sij, id ga darumme forder alse recht is.
Schreven van bevele des Rades. Actum ut supra [30. Januarii].
NStB 1499 Purificationis Marie.
1499 Jan. 30 892. Brautschatzfreiung nach zwanzigjähriger Ehe.
Cyllie Botefurs, seligen Hermen Botefurs nalatene wedewe, vor deme Ersamen Rade to Lübeck mit eren vormunderen alse Helmich van der Heyde, Cordt Sasse unde Detlefs Hoppener irschinende in jegenwor-dicheit Hennen Darsowen, des genanten seligen Hermen Botevurs testamentarien, na deme desulve Cyllie den ergemelten eren man baven 20 jare to echte gehat, so se mit tugen nagebracht unde bewiset hadde, wolde mit eren eyde unde rechte beholden, wo vele se eres bruth-schattes halven noch to achtern were, alse hundert unde teyn marck, darentjegen Hermen Darsouw antwordede, dat syn medekumpan Karsten Eggerdes dar nicht jegenwordich were, begerende, dat id so lange stan mochte, dat he dar by queme; darup de erschrsvene Radt . . . vor recht hebben affseggen laten:
Na deme Hermen Darsowe unde Karsten Eggerdes ere berath to desser tijt wedder intobringende genamen hadden, wowol denne Kersten dar-sulvest nicht jegenwordich were, so mochte de erbenomede Cyllie, wes ere van deme bruthschatte noch nasteit, mit eren eyde beholden unde vryen. Schreven van bevele des Rades. [Actum 30. Januarii.]
NStB 1499 Purificationis Marie.
1499 Febr. 5
893. Schuldenwesen.   Vergleich. Verbindlichkeit des Mehrheitswillens.
De Ersame Rath to Lübeck hebben tusschen den schuldeneren, bor-geren unde inwonren der Stadt Lubeke, dar mede Cordt Vagel termyne
484

siner schult, alse he densulven schuldeneren schuldich is, gemaket hefft, an de eynen unde Johan Lamberßen van wegen der schult, alse de er-gemelte Cordt Vagel eme schuldich is, an de anderen syden, na vor-gevende, antworde . . . affseggen laten:
Na deme ere borgere de erberorden schuldenere mit deme gedachten Corde lyden willen, eme tijt unde stunde gegeven hebben, unde de erbenomede Johan Lamberßen gelijk den erberorden schuldeneren don will, is billick unde recht, dat Johan Lamberßen sick dar ane benogen late, dar ane sick ere borgere laten benogen. Schreven van bevele des Rades. [Actum 5. Februarii.]
NStB 1499 Agnete virginis.
1499 Febr. 2ß 894 Beweis durch Weinkaufsleute.
De Ersame Rath to Lübeck hebben tusschen Ratken Steen einen Schröder anclegere an de eynen unde Arndt Haken antwordesman an de anderen syden, van wegen enes huses, dat de erbenomede Ratke deme gedachten Arnde vorkoft scholde hebben unde desulve Arndt vormeynde etliker orsake halver sodanen kop nicht to holdende, etc., na clage . . . affseggen laten:
Wes de erbenomede antwordesman mit wynkopesluden tugen kan, des mach he geneten. Schreven van bevele des Rades. [26. Februarii.]
NStB 1499 Reminiscere.
1499 März 2 895. Beweis binnen Jahr und Tag.
De Ersame Rath to Lübeck hebben tus seinen Diderick Knelebeke prester van Calmeren anclegere an de eynen tinde Hans Rusingh barger to Lubeke in der Danckquardesgroven wonende antwordesman an de anderen syden, van wegen 14 rinschgulden, alse desulve Hans Rusingh deme genanten hern Diderike schuldich syn scholde etc., na clage . . . affseggen laten:
Na deme de erbenomede ancleger etlick bewys eme in desser sake unde ansprake denende van Calmeren unde Embeke to bringende sede unde derhalven tijt unde stunde begerde, so mochte he bynnen jar und dage sodane syn bewys vorbringen, id ga darumme forder alse recht is. Schreven van bevele des Rades. [Actum 2. Marcii.]
NStB 1499 Reminiscere.
485

1499 März 7
896. Brautschatzfreiung.  Erschöpfung des Nachlasses. Verfahren.
De Ersame Rath to Lübeck hebben tusschen den vormunderen Cyllien Botefures, nemptliken Helmich van der Heyde, Cordt Sasse unde Detlefs Hoppenere anclegeren an de eynen unde den testamentarien seligen Hermen Botevurs testamentes alse Hermen Darsouwen unde Kersten Eggerdes antwordesluden an de anderen syden, van wegen 110 mr. als der erbenomeden Cyllien eres bruthschattes halven noch nastendich sij, so se dat hefft besworen, na clage . . . affseggen laten: So denne de erbenomeden testamentarien dat testament angenamet hadden by sulcken bescheide, dat se nicht forder to antworden plichtich sijn wolden, wan sick des erbenomeden seligen Hermen Botevurs gu-dere strecken und dat se entfangen, unde so se seden, dat se nicht mer by sick hedden, so moten se de schuldenere, den Hermen Botevur schuldich is, vor den Radt darmede bij vorbaden laten unde dat testament vor den Radt bringen; wille se denne ere eyde unde recht don, dat se nicht mer by sick hebben, darumme ga id denne alse recht is. Schreven van bevele des Rades. [Actum 7. Marcii.]
NStB 1499 Oculi.
1499 März 8
89?. Erbschichtung.  Begriff des Brautschatzes.  Minderung durch die Frau.
De Ersame Rath to Lübeck hebben tusschen Wobbeken Rolen und Agaten Bordey vullesusters, negeste erven seligen Gertrut Vugen, an-clegerschen an de eynen unde Hans Vugen antwordesman an de anderen syden, van wegen der erberorden Gertrudes nalatenen gudere, dar van de erbenomeden beide sustere erffschichtinge ene to donde be-gerden etc., na clage . . . affseggen laten:
Wes Hans Vuge erbenomet mit der genanten siner seligen husfrowen Gertruden bruthschatte gekregen hefft, unde wes dersulven Gertruden angeervet is unde gegeven, dar van mot Hans Vuge den ergemelten erven erffschichtinge doen; is averst dersulven Gertruden wes gegeven darmede to donde unde to latende, wes er gelevet, hefft se denne dar van wes vorgeven, dar van is Hans Vuge nicht plichtich erffschichtinge to donde.
486

Ock hefft de Radt dar by seggen laten: Dat Hans Vuge, wanner des to donde is, tor dedinge schal kamen; dede he des nicht, de Radt wil synen wedderparte ghunnen wat recht is. Schreven van bevele des Rades. [Achim 8. Marcii.]
NStB 1499 Oculi.
1499 März 9
898. Bürgschaft einer für alle.  Haftung und Rückgriff des Bürgen.
De Ersame Rath to Lübeck hebben tusschen den olderluden der goltsmede, nemptliken Gerdt Wittenborgh unde Berndt Heyneman anclegeren an de enen unde Hennen Darsowe antwordesman an de anderen syden, van wegen hundert mark, alse Hans van Luden deme erbenomeden goltsmede ampte schuldich is, dar vor de obgenante Hermen Darsowe unde Hans Schuneman und eyn vor all hadden ge-lavet, inholt enes apenen vorsegelden breves van den ergemelten olderluden vorgebracht etc., na clage . . . äff seggen laten: Na deme Hermen Darsouw inholt des erberorden breves eyn vor all gelavet hefft unde so eme Hans van Luden (erae) sine gudere derhal-ven vorpandet hefft, so mot he den erberorden alderluden de hundert marck betalen unde mach sick an Hans van Luden unde sine gudere wedderumme holden. Schreven van bevele des Rades.   Actum ut supra [9. Marcii.]
NStB 1499 Oculi.
1499 April 16
899. Treue Hand. Vorzug  vor der Brautschatzforderung.
(aus dem Niedergericht)
De Ersame Rath to Lübeck hebben tusschen den vormunderen Tymmen Hulders seligen nagelatenen kinder nemptliken Kersten Kock unde Tonnyes Fritze anclegeren an de eyne unde den vormunderen seligen Damen Smedes nagelaten wedewen antvvordesluden an de anderen syden, van wegen etlikes geldes den vorgerorden kinderen tobe-horende, dat de genanten vormundere den vorscrevenen Damen, do he levede, alse vormundere to truwer hant gelecht hadden, dar tegen de gemelten der frowen vormundere eren bruthschat vormenden to vry-ende etc., eyns ordels halven uth deme neddersten rechte vor den er-schrevenen Radt geschulden, na clage . . . äff seggen laten:
487

Na deme de vorberorden anclegere der kinder vormundere syn, wes se denne sunder behelp unde argelist willen beholden mit eren eyde, dat se deme genanten Damen alse mede vormundere to truwer hant van der kinder wegen gedan hebben, dat mögen se uth sinen guderen vor der frowen bruthschat fordern. Schreven van bevele des Rades. [Actuni 16. Aprilis.]
NStB 1499 Misericordia domini.
1499 April 16
900. Hopfenkauf nach Probe. Verweigerung der Abnahme. Hopfenwraker.
De Ersame Rath to Lübeck hebben tusschen Gerdt Meybom anclegere an de eynen unde Karsten Walen antwordesman an de anderen syden, van wegen etlikes hoppen, alse de genante Karsten van Gerde erbenomet gekost scholde hebben, noch up dessulven Gerdes bone liggende, den Karsten nicht entfangen wolde, seggende de hoppe nicht gelike gudt were deme drompte alse he alrede entfangen hadde etc., na clage . . . affseggen laten:
Wolde des Rades hoppenwraker darsulvest jegenwordich syn recht dar to don, dat sodane vorberorde hoppen copmans gut is, so mot Karsten erbenomet den hoppen entfangen unde Gerde Meybom den betalen . .. Schreven van bevele des Rades. [Actum 16. Aprilis.]
NStB 1499 Misericordia.
1499 April 16
901. Eigenmächtiges Angreifen des Nachlasses zu allermanns Recht
(aus Rostock)
De Ersame Rath to Lübeck hebben tusschen Gotken Westphal unde Bartholomeus Elre borgeren to Rostock alse testamentarien, so se seden, zeligen Wilken Nyenhußen testamentes unde erer anderer mede testamentarien vulmechtige procuratores an de eyne und Hinrick Radust vulmechtigen procurator der vormundere des gedachten seligen Wilken Nyenhuße nagelatenen wedewen antwordesman an de anderen syden, van wegen etlikes geldes unde sulversmedes so se na dessulven seligen Wilken Nyenhuße dode uth siner kisten unde husinge scholden gehalt unde eyn part wedderumme in Unser leven frowen kercken darsulvest to Rostock in jegenwordicheit der heren kemerer van deme
488

Ersamen Rade dar to gefuget to allemans rechte gebracht scholden hebben etc., eyns ordels halven van deme erschrevenen Rade to Rostock uthgegangen vor den gemelten Radt to Lubeke geschulden etc., na clage . . . affseggen laten:
Synt de gemelte Gotke Westphal und Bartholomeus Elre mit den anderen eren medekumpanen frome unberuchtede lüde, willen se denne mit eren eyden beholden unde ton hilligen sweren sunder jenigerleye argelist, dat se van des genanten Wilkens nalatenen gude boven dat dorch se alrede wedderumme to allemans rechte wu vorgesecht van sich geleveret nicht by sick en hebben, dar mede mögen se entstan, unde umme dat testament schal id forder gan alse recht is. Schreven van bevele des Rades. [Actum 16. Aprilis.]
NStB 1499 Misericordia domini.
1499 Aprü 16
902. Worthalter. Recht des Richters zur beliebigen Bewilligung.
(aus Kolberg)
De Ersame Rath to Lübeck hebben tusschen dem vulmechtigen pro-curator des Ersamen hern Johan Karytz Radtmans to Colberge ancle-gere an de enen unde Jacob Storm antwordesman an de anderen syden, van wegen etliker tosprake, so de genante her Johan Karyt to deme vorscrevenen Jacob Storm vor deme Rade to Colberge angestellet unde he derhalven enen man, de syn wort helt, genomen unde darnegest vorlaten unde noch enen genomen hebbo etc., eyns ordels halven van deme erscrevenen Rade to Colberge uthgegangen vor den gemelten Radt to Lubeke geschulden, na clage . . . affseggen laten: Dat im lubischen rechte in des rielllerü Ulldö rädcs macht wol is, enen fromen manne enen anderen to vorghunnende, de syn wort holdet, wanner eme dat gelevet, unde de genante Johan Karit mach dat sunder broke wol gedan hebben. Schreven van bevele des Rades. [Actum 16. Aprilis.]
NStB 1499 Misericordia domini.
1499 April 16
903. Testamentarisch angeordnete Ausrichtung eines anderen
Testaments
De Ersame Rath to Lübeck hebben tusschen Mathias Veit anclegere an de enen unde den vormunderen seligen Hans Veldes des jüngeren
489

wandages in de Smedestraten wonende testamentes, nemptliken Hans Beseler und Hanß Jungen antwordesluden an de anderen syden, van wegen   drehundert   marck   alse   de olde  Hans  Veit  des  gedachten Mathias husfrowen, Detlefs Krusen dochter, in synem testamente to-getekent unde gegeven hefft etc., na clage . . . affseggen laten: Na deme Hans Veldes des jüngeren testament inholdet, dat sine vor-mundere vor allen dingen sines vaders  testament ersten uthrichten scholden, so moten de erbenomeden vormunder dar to antworden, id gha darumme forder alse recht is. Schreven van bevele des Rades. [Actum 16. Aprilis.]
NStB 1499 Jubilate.
1499 April 25 904. Erwerb durch Besäte und Verfolgung.  Unanfechtbarkeit.
De Ersame Rath to Lübeck hebben tusschen Clawes Kalmenholt to Munster in Westphalen to huß behorende anclegere an de eynen unde Hans Krusman antwordesman an de anderen syden, van wegen eyn-undvefftich marck alse Hinrick Hoveman deme gedachten Clawese schuldich syn scholde etc., na clage . . . affseggen laten: Na deme Hanß Krusman van wegen siner schult, alse eme Hinrick Hoveman schuldich were gebleven, dessulven Hinrick gudere na den veer weken besätet, de besäte jar unde dach gestanden und he dessulven Hinrickes gudere in betalinge siner schult mit allen rechte vorfolget hadde, so en were he nicht plichtich dar to to antworden. Schreven van bevele des Rades. [Actum 25. Aprilis.]
NStB 1499 Jubilate.
1499 Mai 4
905. Schuldbrief auf den Inhaber. Beweiskraft. Legitimation.
Einreden.
Hermen Zyderdissen borger to Colne an deme Ryne vor deme Er-samen Rade to Lübeck irschinende hefft Johan Cleytzen borger dar-sulvest angespraken unde beclaget umme hundert rinschgulden, de desulve Johan Cleytze Francke Greveroden borgere to Colne, synen erven offt hebberen des breves van Johan Cleytzen uthgegeven unde durch densulven Johan mit siner egenen hant, so he apenbar tostunt unde bekande, undergeschreven unde mit sinem signete vorsegelt, de
490

vor deme erschrevenen Rade to Lubeke wart gelesen, noch nastendich schuldich syn scholde etc., dar tho Johan Cleyse antworde, dat Hermen erbenomet sine macht van Francke Greveroden scholde tugen etc., darup de erschrevene Radt to Lubeke na clage . . . hebben affseggen laten:
Na deme de ergemelte breff inholdt: hebbere des breves, unde Johann tostunt, dat he den underschreven hadde, so moste he dar to antwor-den; hadde he insage dar entjegen, darumme to gande alse recht is. Sehreven van bevele des Rades. [Actum 4. Maij.]
NStB 1499 Cantate.
1499 Mai 10
906. Hausverkauf- Vorkaufsrecht des Erbanwärters der
Ehefrau.
De Ersame Rath to Lübeck hebben tusschen deme Ersamen hern Hermen Mesman radtman anclegere an de eynen unde den testamen-tarien seligen Diderick van der Beke testamentes, alse hern Hinrick Witte, Gerdt Gruter unde Werner Buxtehude antwordesluden an de anderen syden, van wegen des hußes alse de gedachte Gerdt Gruter van den anderen testamentarien seligen Diderick van der Beke testamentes gekofft hadde up der Alvestraten orde belegen, des her Hermen vorhapede, na deme de renthe in sodanen huse eme togeschreven stan, so der Stadt bock apenbar medebringet, he des kopes negest we-sen möge etc., na clage . . . affseggen laten:
Wowol de erbenomeden vormundere antwordeslude synt, können se bewisen unde nabringen alse recht is, na deme her Hermen erbenomet Konneken van der Beke nalatenen gudere eyn anwarder is, eme den kop des huses alse lubeseh recht is angebaden hebben, des mochten se geneten. Schreven van bevele des Rades. [Actum 10. May.]
NStB 1499 Exaudi.
1499 Mai 16 907. Schuldenwesen. Aussonderung.
De Ersame Rath to Lübeck hebben tusschen den vormunderen seligen Tymmen Hulders kindere alse Karsten Kock unde Tonnies Vris-schen anclegeren an de eynen unde den sdiuldeneren, den Dam Smit schuldich is gebleven, an de anderen syden, van wegen etlikes geldes unde reschup, alse de genante Dam Smit van der erberorden unmun-
491

digen kinder wegen by sick scholde gehat hebben noch dar tor stede synde etc., na clage . . . affseggen laten:
Synt jenige gudere by Dam Smit den unmündigen kinderen tobeho-rende, de moten de obgenanten vormundere vryen alse recht is. Schreven van bevele des Rades. [Actum 16. Maj.]
NStB 1499 Judica.
1499 Juni 3 908. Verfolg von Braun und Blau in vollkommener Klage.
De Ersame Rath to Lübeck hebben tusschen hern Diderick Schacht prester anclegere an de eynen unde Bartolt Frederickes antwordesman an de anderen syden, van wegen etliker brun unde blauw, alse de genante Bartolt an deme ergemelten hern Didericke gewracht scholde hebben, dar to doch desulve Bartolt neen sede, sick sodaner daet entschuldigende, unde dat her Dirick sodans nummer scholde bewisen etc., na clage . . . affseggen laten:
Wolde de erbenomede her Diderick Bartolde worumme beschuldigen, so moste he en mit ener vullenkamenen clage tospreken, alse mit tugen edder mit eydes hant. Schreven van bevele des Rades. [Actum 3. Junij.]
NStB 1499 Corporis Christi.
1499 Juni 7
909. Auseinandersetzung der Miterben. Setzen und Kiesen.
(aus Kolberg)
De Ersame Rath to Lübeck hebben tusschen Hans Bulgeryn borgere to Colberge anclegere an de eynen unde Engelbert Sehers vulmechti-gen procurator ener frowen Ludrut genomet, seligen Pawel Ketelbuters nalatenen wedewen ok to Colberch wonende, eyns ordels halven van deme Ersamen Rade to Colberge uthgegangen unde vor den erschre-venen Radt to Lubeke geschulden, van wegen enes huses, dat den erbenomeden parten samptliken vormiddelst dode seligen Hinrick Kreyen angestorven sy, to settende unde to kesende, etc.,na clage . . . affseggen laten:
Na deme sodane huß den erbenomeden parten samptliken angestorven is, de denne van deme anderen wesen wil, de mot sodane huß setten. Schreven van bevele des Rades. [Actum 7. Junii.]
NStB 1499 Corporis Christi. 492

1499 Juni H 910. Richter als Zeuge.
Berndt Basedouw vor deme Ersamen Rade to Lübeck hefft tosprake gedan to Hinricke van deme Bussche, van wegen twe last soltes unde twe tunnen, de last vor 18 marck, alse des ergemelten Hinrickes broder Pawel van deme Bussche van Bernde gekost hadde unde Hinrick vor densulven sinen broder vor sodane erberorde solt gelavet hadde, dat denne Berndt mit deme vagede to Travemunde alse eynen richter van des Ersamen Rades to Lübeck wegen dar to gesettet, dar vor Hinrick sodane loffte gedan hadde, to tugende tostellede, unde Hinrick darent-jegen sede vormenende, na deme de vaget eyn richter were, nicht tugen mochte; darup de erschrevene Radt to Lübeck . . . vor recht hebben äffseggen laten:
Na dem male Berndt eyn ancleger is, wes he denne tugen konde, des mochte he geneten;
aldus hefft de ergemelte vaget van Travemunde Johan Vot by deme eyde, deme Ersamen Rade to Lübeck sines amptes halven gödan, ge-secht, tuget unde wargemaket, alse des ergemelten Berndes knecht Pawel van deme Bussche umme sodane vorberorde solt to Travemunde toven hadde laten, dosulvest lavede vor eme Hinrick van deme Bussche, dat Berndt des vorberorden soltes halven nicht scholde missen, sunder scholde wol betalet werden. Schreven van bevele des Rades. Actum ut supra [8. Junii.]
NStB 1499 Corporis Christi.
1499 Juni 13 911. Kauf für fremde Rechnung. Haftung. Rückgriff.
De Ersame Rath to Lübeck hebben tusschen Hans Wolters anclegere an de eynen unde Gorges Wolders antwordesman an de anderen syden, van wegen 9 marck lubesch alse de erbenomede Gorges Hanse Wolters vor 2 last beers schuldich were, des denne Gorges erbenomet bekennich was, dat he sodane beer van Hans Wolters entfangen hadde, sunder id queme Bernde Smalehave to, deme dat schip tobehorde, dat he vorede etc., na clage . . . affseggen laten:
Na deme Gorges Wolders bekande, dat he sodane schepesbeer van Hans Wolters entfangen hadde unde Bernd Smalehof dar jegenwordich stunde unde dar nicht insede, so moste Gorges Hans Wolters sodann
493

beer  betalen;   hedde   he   derhalven   tosprake  to   Bernde   Smalehoff,
darumme gha id alse recht is.
Schreven van bevele des Rades. Actum ut supra [13. Junii].
NStB 1499 Viti martiris.
1499 Juni 14
912. Gewerberecht. Amtsschädigung. Handelsverbot.
De Ersame Rath to Lübeck hebben tusschen den olderluden der smede anclegern an de eynen unde Hans Harlage antwordesman an de anderen syden van wegen etliker zetzen alse de erbenomede Hans in merkliker tale hyr bynnen Lubeke bringen hadde laten unde hyr ver-kopen wolde deme erbenomeden ampte to nadele unde vorderve, na clage . . . affseggen laten:
Na deme id deme erbenomeden ampte to vorderve, nadel unde vorfange were, so mochte de erbenomede Hans Harlage sodane zetzen hyr bynnen  Lubeke nicht  vorkopen,  sunder moste  de  wedderumme  to rugge uthforen. Schreven van bevele des Rades. Actum ut supra [14. Januarii].
NStB 1499 Viti martiris.
1499 Juni 17 913. Eigentumsstreit um „verbrochenes" Gut.
De Ersame Rath to Lübeck hebben tusschen Hans Ribelingh borger to Hamborgh anclegere an de eynen unde Tonnies van dem Berge vulmechtigen procurator Lutken Ribeling, so he sede, und Anneken Ribelinges, dessulven Lutken elike husfrowen dar personlich jegen-wordich an de anderen syden, van wegen etlikes Hamborger beers alse de erbenomede Anneke tegen verboth der beerheren to Lubeke der Stadt to vorfange unwontliken vorkoft unde desulven beerheren dat in vorgangen tyden alse vorbraken gut beslan laten unde getovet hadden etc., na clage . . . affseggen laten:
Na deme Hans Ribelingh eyn ancleger is, kan he denne bewisen alse recht is, dat he sodane vorberorde beer an sinen vedderen Lutken Ribeling erbenomet gesant heft unde eme dat tobehort unde dat id datsulve beer sy, dat de beerheren to der tijt unde anhalen hebben laten, so is he neger by sulcken beere to blivende wan eyn ander eme dat mit suchten worden afftoseggende. Schreven van bevele des Rades. [Actum 17. Junii.]
NStB 1499 Viti martiris. 494

1499 Juni 17 914. Bekannte, im Stadtbuch eingetragene Schuld. Gegenbeweis.
De Ersame Rath to Lübeck hebben tusschen Joest Jacobsen vulmech-tigen procurator Hermen Ziderdissen borgers to Colne anclegere an de eyne unde Johan Cleytzen antwordesman an de anderen syden, van wegen etliker schult nemptliken hundert rinschgulden, alse Johan Cleytzen na lüde ener recognitien durch densulven Johan underge-schreven unde vor deme Rade gelesen schuldich sy, ock na vorhoringe ener vordracht derhalven Anno etc. 94 in desser Stadt bock geschreven, na clage . . . affseggen laten:
Wowol Johan Cleytzen eyn antwordesman is, kan he bewisen alse recht is, dat he na datum der erberorden schrifft in der Stadt bock geschreven up de hundert gülden wes betalet heft, des mach he geneten. Schreven van bevele des Rades. [Actum 17. Junii.]
NStB 1499 Viti martiris.
1499 Juni 17
915. Haftung des Vaters für die Schulden des Sohnes. Voraussetzungen.
De Ersame Rath to Lübeck hebben tusschen [Lücke] van Aleholen anclegere an de eynen unde Marquart Schütten antwordesman an de anderen syden, van wegen 26 marck alse selige Michael Schutte, des ergemelten Marquardes sone [Lücke] schuldich sy gebleven, na clage . . . affseggen laten:
Kan Marquart Schutte bewisen, dat he van sinen kinderen gescheiden sij, so en derff he to sines sones schulde nicht antworden, id were denne dat he vor eme gelavet hadde edder in der Städl bock sick derhalven hadde schriven laten. Schreven van bevele des Rades. [Actum 17. Junii.]
NStB 1499 Viti martiris.
1499 Juni 19
916- Pfandauslösung durch den Schuldner. Rückgabe. Schadenersatz.
De Ersame Rath to Lübeck hebben tusschen Mathias van der Weser vulmechtigen procurator Hinrick Russenberges an de eynen unde Jurgen Munter antwordesman an de anderen syden, van wegen etliker
495

kleynode alse eyns sulveren halsbandes, eyns gülden ringes unde vyff sulveren lepel, alse de genante Hinrick Russenberch Jurgen to pande gesettet hadde, des denne Jurgen sede, vvanner he syn gelt darup geleent entfanget, alsdenne wolde he den gülden ringh unde sulveren lepel gerne van sick don, averst de halßbant were vorkamen, den wolde he gerne betalen etc., na clage . . . affseggen laten: Na deme de erbenomede procurator van sines hovetmannes wegen averbodich is, dat gelt, dar vor de erberorden pande vorsettet syn, wedder to gevende, unde begert sodane pande wedder to hebbende, so mot Jurgen eme sodane pande wedder don, unde is dar wes vorkamen, dat mot he eme so gut wedder schaffen alse he dat hefft entfangen. Schreven van bevele des Rades. [Actum 19. Junii.]
NStB 1499 Viti martiris.
1499 Juni 19
917. Kauffrau und Krögersche. Brautschatz. Rangfolge. Rente und Miete.
De Ersame Rath to Lübeck hebben tusschen den schuldeneren, den selige Dam Smyt schuldich is gebleven, anclegeren an de enen unde den vormunderen Dorothien Smit, des ergemelten Dames nalatenen wedewen, an de anderen syden, van wegen der erbenomeden Dorothien bruthschattes unde der gedachten schuldenere schult, alse ene de obgemelte selige Dam schuldich sy gebleven etc., na clage . . . affseggen laten:
Wowol de erbenomede Dorothie eyn krögersche is, so en is se doch nene copfrowe, alse de schuldenere vorgeven leten,  unde dersulven Dorothien bruthschat geyt vor alle schulde, uthgenamen eyn jar rente offt eyn jar hure. Schreven van bevele des Rades. [Actum 19. Junii.]
NStB 1499 Viti martiris.
1499 Juni 19
918. Übertragung einer Sache zur Klage im geistlichen Gericht.
Verbot. Strafe.
Hans Meyer bynnen Ratzeborch wonende vor deme Ersamen Rade to Lübeck irschinende in jegenwordicheit Metken Leneken, desser Stadt Lubeke inwonerschen, vor densulven Radt vorbadet unde irschinende
496

hefft clagende vorgegeven, dat de erbenomede Metke etliker sake, de aver langen jaren affgerichtet sij, enen geistliken manne upgedragen unde vorlaten hefft, de ene to Stade eiteren hebbe laten, dar ane eme ungutliken besehe, wente he vormals sick vorbaden hebbe, so he sick vorbaden hebbe, so he sick ock jegenwordigen vorbedet, aller tosprake, alse de ergemelte Metke in jenigermaten to eme vorment to hebbende, dersulven Metken vor deme erschrevenen Radt to Lubeke to donde allent wat recht is, se erkennen, biddende, de erbenomede Metken to underwisende unde also to hebbende, se sodan vornement affsteilen; darup de Ersame Rath to Lübeck na clage . . . hebben affseggen laten: Na deme de erbenomede Hans Meyer averbodich is, der gedachten Metken vor ene to plegende unde to donde wat recht is, so mot de erbenomede Metke sodane sake by der Stadt woninge to sick esschen unde sulcke geystlike rechtes vorforderinge affstellen laten, so verne se hyr bynnen Lubeke wil bliven wonende. Schreven van bevele des Rades. Actum [19. Junii].
NStB 1499 Viti martiris.
1499 Juni 22
919. Unentgeltlichheit der Vormundschaftsführung. Unkosten und Auslagen.
De Ersame Rath to Lübeck hebben tusschen den vormunderen seligen Jurgen Hemmelmans kinderen van siner ersten husfrowen Anneken geboren alse Gorges Wolder, Hermen Sander, Tonnyes Vryt-zen unde Hans Haver anclegeren an de eynen unde den vormunderen seligen Jurgen Hemmelmans nalatenen husfrowen unde eren kinderen antwordesluden an de anderen syden, van wegen etliker unkost unde vorlagen unde ok suß anders alse se der vormunderscup halven to hebbende vormeynden, na clage . . . affseggen laten: Dat der erberorden seligen Jurgen Hemmelmans nalatenen wedewen unde erer kindere vormundere den erbenomeden anclegeren der vormunderscup halven nicht plichtich weren, sunder hebben se den schri-veren wat gegeven vor schrivent in der Stadt bock, dat mosten se ene weddergeven, und were suß nicht wontlick vor de vormunderscup wes to nemende, sunder plege umme fruntscup willen to scheende. Schreven van bevele des Rades. [Actum 22. Junij.]
NStB 1499 Viti martiris.
32	497

1499 Juli 3
920. Testamentseröffnung. Haftung der Testamentarien und des Nachlasses.
De ersame Radt to Lubeke hebben hören lesen dat testament seligen Berndt Mildenberges, dat de erscreven Radt by vuller macht, krafft unde werde irkant hebben; unde de testamentarien dessulven testamen-tes, nemptliken Tonnyes Haleholtscho, Hermen tor Loo unde Mathias Veit, hebben vor deme erscreven Rade bevorwordet unde sick vorwart, dat se sodan testament to allemans rechte annamen wolden, so dat se nicht forder to antwordende plichtich syn wolden, wen se entfangen unde wan sick des ergenanten seligen Berndes gudere strecken, unde wolden van den eren dar nicht toleggen. Des denne de erschreven Radt na besprake unde ripem rade hefft gegunnet, jodoch ene darby aff-seggende:
Dat se den sdiuldeneren deme eynen alse deme anderen yn betalinge der schulde gelik don scholen. Geschreven van bevele des rades. Actum 3. Julii.
NStB 1499 Visitationis Marie.
1499 Juli 4
921. Vollmacht. Passivlegitimation für weitere Klagen. Gerichtsstand.
De Ersame Rath to Lübeck hebben tusschen Sebolt Arkel van Eibingen uth Prutzen, de seligen Sebolt Schallers van Nurenberge negste erve vormende to wesende anclegere an de eynen unde Hinrick Frussdiel unde Hans Krusen antwordesluden an de anderen syden, van wegen des erbenomeden zeligen Zebolt Schallers nalatenen guderen, de Hinrick Frussdiel unde Hans Kruße vulmeditige procuratores der testamentarien offte vormundere seligen Zebolt Sdiallers erbenomet to Nurenberge synde, na lüde eynes machtbreves vor deme erschreve-nen Rade to Lubeke geleßen unde hyr bevorn by madit gedelet, to dersulven vormundere behoff angetastet unde gefordert hadden, etc., na clage . . . affseggen laten:
Dat de ergenante ancleger sodans by den vormunderen to Nurenbergk, de  de  obgenanten  antwordeslude mechtidi  gemaket  hadden,  soken modite, so he dodi sede, deme also to donde unvorfencklick beiden parten unde deme erberorden machtbreve. Schreven van bevele des Rades. [4. Julii.]
NStB 1499 Visitationis Marie. 498

1499 Juli 4
922. Bürgschaft einer für alle.
(aus dem Niedergericht)
De Ersame Rath to Lübeck hebben tusschen Ghert Lamberdes vul-mechtigen procurator Anneken Warnekens anclegere an de eynen unde Diderick Langen antwordesmanne an de anderen syden, van wegen twintich rinsche gülden, alße Tonnyes Rike der ergenanten Anneken na dedinge framer lüde geven scholde, dar vor de genante Diderick mit Hans Weydelude unde eyn vor alle gelavet hadde, eyns ordels halven uth deme neddersten rechte vor den erschrevenen Radt geschulden, na clage . . . affseggen laten:
Kan de erbenomede ancleger bewisen alze recht is, dat Diderick Lange eyn vor all gelavet hefft, so mot he betalinge don; hefft he eyne wed-derclage, darumme ga id alze recht is. Schreven van bevele des Rades [Quarta Julij].
NStB 1499 Visitationis Marie.
1499 Juli 6 923. Schiffsfracht. Wrak. Halbe Fracht.
De Ersame Rath to Lübeck hebben twisschen schipher Symon Joen-ßen unde synen rederen anclegere an de eynen und Brun Hoveman, Mathias Konen, Hermen Scriver unde Hanße tor Molen antwordesman an de anderen syden, van wegen der gudere alse he yn synem schepe, dat nu vor eyn wrak liggende blifft unde gesleten werd, gehat unde wedder umme to sick entfangen hebben etc., na clage . . . affseggen laten:
Na deme sodane schip vor eyn wrak beliggende blifft unde gesleten wert, so moten de genne hyr tor stede wesende van den guderen, de se entfangen hebben, de halven vracht geven, id ga umme de anderen forder alse recht is. Schreven van bevele des Rades. Actum sabbato [6. Julii].
NStB 1499 Visitationis Marie.
1499 Juli 6
924. Unzureichender Nachlaß. Kürzung der Leistungen durch die Testamentarien.
De Ersame Rath to Lübeck hebben tusschen Mathias Veit anclegere an de enen unde den vormunderen effte testamentarien seligen Hans
32»	499

Veldes des jüngeren, wandages do he levede in der groten Smede-straten wonende, nemptliken Hans B eseler unde Hans Jungen antwor-desluden an de anderen syden, van wegen dreehundert marck alse de olde Hans Veit, des ergenanten Hans Veldes vader, Mathias vorbeno-met eeliken husfrowen Elzebeen in synem testamente togetekent unde gegeven hadde etc., na clage . . . affseggen laten: Na deme des ergenenten Hans Veldes des jüngeren testament mede-bringet, dat syne testamentarien vor allen dingen synes vaders testament uthrichten scholen, so moten de erbenomeden testamentarien Mathias Veit sodane 300 mr. ok uthrichten; so denne desulven testa-mentarii des jungen Hans Veldes testament by alsulchem bescheide annamet hebben, dat se nicht vurder plichtich willen wesen wan sick dessulven Hans Veldes gudere strecken, so mögen se enen yewelcken, deme in demsulven testamente is togetekent, na avenante affbreken, unde hebben se weme to vele gegeven, darumme ga id forder alse recht is. Schreven van bevele des Rades. [Actum 6. Julij.]
NStB 1499 Visitationis Marie.
1499 Juli 6
925. Eintritt des Vaters für den Sohn im Prozeß. Voraussetzungen.
(aus dem Niedergericht)
' De Ersame Rath to Lübeck hebben tusschen Gorges Wolder ancle-gere an de eynen unde schipper Corde Sassen, van wegen sines sones Jurgen Sassen, antwerdesmann an de anderen syden, eyns ordels halven uth deme neddersten rechte vor den ergenanten Radt geschulden, na clage . . . affseggen laten:
Na deme Gorges Wolders ßone Enwold Wolders sick in dat recht gegheven unde de sake sulvest gefordert hefft, so mach de erbenomede Gorges syn vader van synes sones wegen de sake nicht vortan forderen, id were denne dat he van eme macht hadde edder dat he bewisen konde alze recht is, dat he mit eme im sammende sittet. Schreven van bevele des Rades. [Actum sabbato 6. Julij.]
NStB 1499 Visitationis Marie.
500

1499 Juli 19
926. Vererbung liegender Gründe.
(aus Rostock)
De Ersame Rath to Lübeck hebben tusschen Hinrick Michaelis an-clegere an de eynen unde Jurgen Kroger antwerdesman, beyde borgere to Rostock, an de anderen syden, eyns ordels halven van deme Ersamen Rade to Rostock erberort vor den erschrevenen Radt to Lubeke geschulden,   van  wegen  seligen  Wobbeken  Blockes  nagelatenen  liggenden gründe unde stände erven, na clage . . . affseggen laten: De der erbenomeden vrouwen dot affgelevet hefft unde ere negeste erve is getuget edder sick noch ere negeste erve tugen kan, de is de negeste to den liggenden gründen unde standen erven. Schreven van bevele des Rades. Actum veneris [19. Julij].
NStB 1499 Divisionis apostolorum.
1499 Juli 23 927. Bürgschaft. Gutachten für die Bezahlung.
De Ersame Rath to Lübeck hebben tusschen Berndt Basedouwen anclegere an de eynen unde Hinricke van deme Bussche antwerdesman an de anderen syden, van wegen 39 marck alse Pawel van deme Bussche Bernd erbenomet van twen lasten unde twe tunnen soltes schul-dich were, derhalven de vagedt to Travemunde vor deme erschrevenen Radt to Lubeke tuchnisse gedan hadde, dat Hinrick van deme Bussche vor den erbenomeden Pawel synen broder, do desulve Pawel to Travemunde mit rechte getovet was, gelavet hadde, derhalven eyne schrifft in dyt bock hyr bevoren gescreven1) ward gelosen etc., na clage . . . affseggen laten:
Na deme id so depe int recht is gekamen, dat de vagedt to Travemunde getuget hefft, dat Hinrick van deme Bussche vor demesulven vagede vor synen broder gelavet hefft, dat Berndt nicht schole missen, sunder woll betalet werden, so mot Hinrick van deme Bussche sodane vorbe-rorde gelth Bernde Basedouwen betalen. Screven van bevele des Rades. [Actum Martiis 23. Julij.] NStB 1499 Jacohi apostoli.
*) s. oben Nr. 910.
501

1499 Juli 23
928. Zeugenaussage. Wiederholung der Vernehmung. Unzulässigkeii.
Hans Smyd uppe deme Kalemerckede wanende vor deme Ersamen Rade to Lubecke irsdiinende hefft Jurgen Munter angespraken unde beschuldiget van wegen edliker husere unde hagen, de Jurgen erbeno-met eme vorkofft unde vor deme Ersamen Rade vorlaten hadde, bege-rende, nach deme he na des erschrevenen Rades to Lubecke delinge tuchnisse gedan hadde, dat beyde parte by de schedesfrunde alse Märten Veerst, Hans Mulich unde Hennynck Knyphoff de sake gesettet unde ere utsproke gedan hadden, dat Jurgen eme de husere unde hagen yn der Stadt bock toschriven wolde laten; dar to Jurgen Munter antwerde, dat he sick vorhopede, de tuchnisse were eme nicht schede-lick, unde begerde, dat eme de Rad tyd geven mochte edlike artikele in schryfft to stellende, darup men de tuge vorhoren mochte; des denne de erschrevene Radt na clage . . . affseggen laten: Dat Jurgen Munter dusdans, so hijr wontlick is, er unde to rechten tyden wäret scholde hebben, unde dat desulve Jurgen Hans Smyd de husere unde Hagen toschriven muste laten edder wo he deme also nicht don wolde, so ghunnede de Rad Hans Smede wat recht is. Schreven van bevele des Rades. Actum Martis [23. Julij].
NStB 1499 Marie Magdalene.
1499 Juli 27
929. Zusagen während freundschaftlichen Handels Gefahr. Absagen.
De Ersame Rath to Lübeck hebben tusschen Hinrike Bruninge an-clegere an de eynen unde Gheerd Bruninge antwordesmann an de anderen syden, van wegen etliker tosage, alse Gherd deme gedachten Hinrike gedaen scholde hebben, beschedentliken, dat Gherd eme toge-secht scholde hebben, dat he Hinrike Bruninghe syne rekenschup aver-geven wolde, dar to desulve Gheerd antwerde, wes also gesecht were, sy gescheen yn fruntlikem handel, dar alle vare affgesecht was, so dat wes dar vorhandelt were, nemand dusdan yn syn recht nemen scholde etc., na clage . . . affseggen laten:
Wes Gherd Bruningh in fruntlikem handell, dar alle vare affgesecht is, gesecht hefft, mach Hinrick yn syn recht nicht theen; wil he averst
502

Gherde worumme beschuldigen, so moth Hinrick Bruningh Gherdt mit eyner clage tospreken, darto eme Gherdt antwerden. Screven van bevele des Rades. Actum sabbato [27. Julij].
NStB 1499 Jacobi apostoli.
1499 Aug. 3 930. Miete eines Prams. Haftung für Schaden und Miete.
De Ersame Rath to Lübeck hebben tusschen Hinrick Schulten anclegere an de eynen unde Hans Volschen, ock anderen pramforeren, de den Rigesschen pram van deme gedachten Hinrick Schulte vor eyne marck, des kopmans gudere darmede to Travemunde to forende, gehuret hadden, und ock schipher Cleyß Schulten van wegen des erbe-nomeden prames, deme schaden angekamen was, allenthalven an de anderen syden, na clage . . . affseggen laten:
Dat de erberorden pramlude, de den pram gehuret hebben, nicht mer wen de marck tor hure plichtich syn, unde wes de vorbenomede schip-per des prames halven to gevende gelavet hefft, is he ock plichtich uthtogevende unde mach darmede entstan. Schreven van bevele des Rades. Actum sabbato [tertia Augusti].
NStB 1499 Inventionis sancti Steffani.
1499 Aug. 6 931. Gesellschaft. Gewinn und Verlust. Kreditgeschäft.
De Ersame Rath to Lubedc hebben tussdien Lutken van Dassel vul-medhtigen procurator synes vaders Alberd van Dassel [anclegere an de eyne unde], Hanse Beseler borger to Lubecke antwerdesman an de anderen syden, van wegen edliker schult, alse Hans Beseler van edliken soltes, so de erbenomede Alberd Hanße Beseler in seltzscop to handelende vormals gesant scholde hebben, derhalven edlike unwysse schulde durch Hanse Beseler scholen syn gemaket etc., na clage . . . affseggen laten:
Na deme sodane solt in seltzscop is hantert, so mot Alberd van Dassel wyn unde vorlust stan, he en könne denne nogehafftigen bewisen alse recht is, dat he deme gedachten Hanse Beseler hebbe vorbaden, sodane solt to borge to vorkopende. Screven van bevele des Rades. Actum Martis [6. Augusti].
NStB 1499 Sixti pape.
503

1499 Aug. 16
932. Besäte. Einrede der vorherigen Zahlung. Sechs-Wochen-Frist-
(aus dem Niedergericht)
De Ersame Rath to Lübeck hebben tusschen Hinrike Vogeler vul-mechtigen procurator Bemdes Wreden to Munster in Westphalen wonende anclegere an de eyne unde Märten van der Rijt to Ramunde geboren antwordesman an de anderen syden, eyns geschuldenen ordels halven uth deme neddersten rechte vor denn erscrevenen Radt gescul-den, van wegen eyner besäte, alse de vorgenante Hinrick up 40 rinsche gülden gedan hadde, de de erbenomede Märten des gemelten Berndes suster Anneken to Ramunde wanende schuldich syn scholde, deme vor-benomeden Bernde erem brodere vortan plichtich unde schuldich we-sende etc., dar tho de gemelte Märten antwerdende leth seggen, dat sodane vorgerorde gelt, so he schuldich were, alrede averwiset unde vorsecht were to betalende, etc., na clage . . . äff seggen laten: Wo wol Märten vorbenomet eyn antwerdesman is, kan he denne bynnen 6 weken unde dren dagen alse recht ys bewisen, dat sodane vorgerorde gelt vor der besäte by eme ghescheen vorsecht unde averwiset is, des mach he geneten, id ga dar forder umme alse recht is. Jussu consulatus. Actum veneris [16. Augusti].
NStB 1499 Sixti pape.
1499 August 17 933. Zeugen. Übereinstimmendes Zeugnis.
De Ersame Rath to Lübeck hebben tusschen Gheesken Vosses unde Katherinen Roleveß anclegersschen an de eynen unde Jacob Kagell, ock Anneken syner eeliken husfrouwen, antwerdesluden an de anderen syden, etliker tuchnisse halven, alse desulve Jacob mit Arnd Jagehorn, Clawes Wessel unde Hans Marcus to donde tostellede etc., na clage . . . äff seggen laten:
Willen de erbenomeden tuge tugen, so mothen se eyndrachtliken tugen. Screven van bevele des Rades. Actum sabbato [17. Augusti].
NStB 1499 Assumptionis Marie.
1499 Aug. 22 934. Gewährsehaft. Versiegelung.
De Ersame Rath to Lübeck hebben tusschen Hinrike Castorpp unde Hanße Meyer vorstendere Unser leven frouwen tyde, alse yn Unser
504

leven frouwen kercken achter deme köre hyrbynnen Lubedke werden geholden, anclegere an de eynen, Lutken Schotman unde Hanße Meweße antwordesman an de anderen syden, van wegen twehundert marck alse de erbenomeden vormundere to Cilien Mewes besten van deme golde yn deme Kyle vorsegelt entfangen unde deme Ersamen Rade to Lübeck derhalven vorsegelinge vor namanent gedan hadden, weide gelt de erbenomede Cilie to den erberorden tyden gegeven hefft, etc., na clage . . . affseggen laten:
Dat id genochsam sy, dat de vorstendere der erberorden Unser leven vrouwen tyden vorsegelinge don vor sick unde ere nakomelinge, de vormundere Cilien Mewes der 200 mardk halven schadeloß to holdende. Screven van bevele des Rades. Actum Jovis [22. Augusti].
NStB 1499 Assumptionis Marie.
1499 Aug. 23
935.	Zahlungsannahme seitens einer Frau. Formerfordernisse.
De Ersame Rath to Lübeck hebben tusschen Taleken van deme Bur, nalatenen wedewen seligen Hinrikes van deme Bur anclegerssdien an de eynen unde Lamberde Loff antwordesman an de anderen syden, van wegen etlikes geldes, nemptliken negen unde vofstich marck 6 Schill, unde 4 den., dat Lamberd Loff na des erberorden Rades delinge der genanten Taleken avertoantwerdende unde to gevende averbodich was, in deme he wurde vorlasen unde borgen vor namanent krigen unde mit eyner betalinge quijd unde loß syn modite etc., na clage . . . affseggen laten:
Will  Taleke  erbenomet  sodane  gelt  entfangen  unde  den  genanten Lamberde vorlaten,  so moth se vormundere hebben unde ere ßone mot darmede by wesen unde mit er vorlaten unde mit vulborde erer vormunder denne vorwissinge vor namanent don. Screven van bevele des Rades. Actum Veneris [23. Augusti].
NStB 1499 Assumptionis Marie.
1499 Aug. 30
936.	Erbrecht der Kinder aus erster und zweiter Ehe und der
zweiten Ehefrau.
De Ersame Rath to Lübeck hebben twisschen den vormunderen zeligen Hanses Schütten wandages eyns stekenitzevarers nagelatenen kinderen, nemptliken Hanßes unde Hermens van zeligen Gertrudt, des
505

gemelten wandages Hanßes ersten husfrouwen geboren, anclegere an de eyne unde den vormunderen Wobbeken, dessulfften wandages Hanßes Schulten anderen nagelatenen husfrouwen, antwordesluden an de anderen syden van wegen der erffschichtinge, so de gemelte Hans Schutte na syner ersten husfrouwen dode synen vorgedachten kinderen Hanse unde Hermen gedan scholde hebben etc., na clage . . . affseggen laten:
Na deme de gemelte Hans Schutte synen vorgerorden kinderen na syner ersten husfrouwen, erer moder, dode vor deme Rade nene vor-mundere gekoren unde darsulvest nene erffschichtinge alse lubesch recht is gedan hefft, unde denne sunder testament is vorstorven, so nympt na lubesschem rechte de gemelte Wobbeke, syn nagelaten hus-frouwe, syn halve gudt, unde de gemelte Hans unde Hermen up de eyne unde der vorgerorden Wobbeken kindere noch im levende synde van deme gedachten ereme manne Hans Schütten geboren uppe de anderen syden de anderen helffte des gudes, under sick van beiden parten gelick to delende. Jussu consulatus. [Actum 30. Augusti.]
NStB 1499 Decollationis Johannis baptiste.
1499 Sept. 2
93?. Testamentsrecht. Vergabungen durch Frauen. Eigentum an den Früchten durch Bearbeitung des Landes.
Yde Mullers, nagelaten wedewen wandages Hinrick Mullers eyns patermostermakers myd eren vormunderen, nemptliken Clawes Frunde unde Ghereken Siverdes vor deme Ersamen Rade to Lübeck irschi-nende hefft tosprake gedan tho den testamentarien zeligen hern Johans Buwmans, dersulfften Yden, do he levede, broders, nemptliken hern Hinrike Haken unde hern Hinrike Manheimen etc., vicarien in Unser leven frouwen kercken bynnen Lubecke vorberort, darsulvest ock jegen-wardich synde, eyns hoppenlandes halven vor deme molendore by der soltwische unde ock van wegen eyns huses by sunte Illien gelegen, zo de gemelte her Johan nagelaten hefft, ock van wegen des hoppen, zo itzundes iegenwardich uppe demesulfften hoppenhave upp den staken syth unde gewassen is, dar to se sick alles de negeste erve vormende to synde etc., darjegen denne de gemelten testamentarien antwerdende dat testament zeligen Telschen Buwmans, des genanten hern Johans unde Yden moder, van deme erscrevenen Rade to Lübeck nha lüde eyner schryfft hijr bevorn anno 82 Egidii abbatis gescreven, angande: De Ersame Rath to Lübeck hebben hören lesen dat testament zeligen
506

Hans Buwmans etc., by macht gedelet, sampt der sulfften unde noch eyner anderen schryfft Anno 84 Dorothee virginis, angande: Schelinge unde twedracht is gewesen twischen hern Johan Buwmanne etc., lesen leten, vorhopende, nach deme de gedachte wandages Hans Buwman zyner zeugen husfrouwen Telschen vorgerort by synem levende eyn testament to makende unde de gave, so he er in synem testamente togetekent hadde, wo er dat ghelevede vortan to vorgevende macht gegeven, unde se dat huß so vort mit al sinem ingedompte deme vor-screvenen zeligen hern Johann in erem testamente gegeven hadde, dat id dar noch scholde by bliven unde deme gemelten hern Johan na inholde dessulven testamentes togescreven werde etc., vorder van wegen des hoppen wu vorgerort van dessem jare gewassen unde noch uppe den staken stände hebben de gemelten testamentarien geantwortet, vorhopende, nach deme de gemelte zelige her Johan den midt synen kosten bearbeitet unde buwen hadde laten, der gemelten Yden effte eren vormunderen dar tho to antwordende nicht plichtich to synde etc.; darup de erscrevene Radt na clage . . . hebben affseggen laten: Int erste des huses halven, nach deme de gemelte wandages Telsche Buwmans sodane huß wo vorgerort uth macht ere van gedachten wandages ereme manne gegeven unde van deme erscrevenen Rade by macht gedelt in orem testamente hern Johan Buwmanne ereme ßone hadde gegeven, so mosten se demesulfften hern Johan na inholde des-sulfften testamentes dat vorgerorde huß laten toscriven; averst van wegen des hoppen is affgesecht vor recht: nach deme de gescrevene wandages her Johan sodane hoppen, alze itzundes vor ogen, sulvest beköstiget begraven, bestaken unde bearbeiden laten, so mögen syne testamentarien vorgerort sick dessulven benalen; sunder umme de grundt unde egendom des landes ga id vurder alze recht is. Screven van bevele des Rades. Actum 2. Septombris.
NStB 1499 Decollationis Johannis baptiste.
1499 Sept. 3 938. Weide- und Hüterecht. Stadtherde.
De Ersame Rath tho Lübeck hebben tusschen eren bürgeren de acker buten deme molendore hebben anclegeren an de eynen unde den medeheren antwordesluden an de anderen syden, van wegen der swyne unde andere quecke alse uth deme molendore werdt gedreven up der lüde acker, ene to nadele unde schaden etc., na clage . . . affseggen laten:
507

Dat men de swyne up neyen acker, dar men tegeden äff gevet, mach driven, sunder up de Stad vryheyt mach men de woll driven; averst koo quick mach men driven vor der Stadt herden alse van oltdinges wontlick is gewesen. Screven van bevele des Rades. Actum Martis 3. Septembris.
NStB 1499 Egidii abbatis.
1499 Sept. 5 939. Brautschatz. Verjährung der Forderung. Stundung.
De Ersame Rath to Lübeck hebben tusschen Hanße Stubben ancle-gere an de eynen unde Gretken Vresen mit eren vormunderen an de anderen syden, van wegen des bruthschattes, alse selige Hinrick Vrese, der erbenomeden Gretken elike man, deme vorbenomeden Hanße Stubben vor bruthschat medegelavet scholde hebben, nemptliken 37 marck, de eme derhalven noch nastendich syn scholen, dar to erge-melte Gretke intwordede, dat er unwitlick were, wer er vorbenomede selige man sodanen brutschatt betalet hadde, wente id baven twe jaer vorleden were, dat ene sodane brutschat gelavet was, etc., na clage . . . äffseggen laten:
Hefft id myt deme brutschatte jar unde aver jaer gestan, so en were de erbenomede Gretke nicht plichtich dar to to antwerdende, id were denne sake, dat de erbenomede Hans Stubbe konde bewisen alse recht is, dat he yn der tyd darumme gemanet unde dat umme fruntschop willen staen hadde laten. Screven van bevele des Rades. Actum [quinta Septembris].
NStB 1499 Nativitatis Marie.
1499 Sept. 6 940. Bürgschaft. Verwahrung des Rückgriffs. Stadtbuch.
De Ersame Rath to Lübeck hebben tusschen Hanße Boltzen ancle-gere an de eynen unde Johan Everdes antwerdesman an de anderen syden, van wegen twe unde druttich marck, alse de gemelte Hanß Everdes deme gedachten Hanße Boltzen van wegen Rotger Schonen-berges togesecht hefft, so desulve Hans vor deme erscrevenen Rade bekande etc., na clage . . . äff seggen laten:
Na deme Hans Everdes erbenomet deme obgenanten Hans Boltzen sodane tweundedruttich marck togesecht hefft, so moth he de betalenr unde wanner he Hans Boltzen sodane betalinge deyt, mach he dat yn
508

der Stad bock schriven unde vorwaren laten, dat he synen hovetman
darumme wedder anspreken unde manen möge.
Screven van bevele des Rades. Actum veneris [sexta Septembris].
NStB 1499 Nativitatis Marie.
1499 Sept. 11 941. Brodiger Knecht. Pflicht zur Rechnungslegung.
De Ersame Rath to Lübeck hebben tusschen Hinrike Bruninge anclegere an de eynen unde Gherde Bruninge antwordesman an de anderen syden, van wegen etliker merckliker gudere alse de ergenante Hinrick deme gedachten Gherde alse sineme brodigen knechte gesant unde desulve Gherd van Hinrikes wegen de hanteret scholde hebben, in welken Gherd noch parth edder deel gehat hebbe, derhalven Hinrick Bruningh van Gherde ene schriftlike, richtige unde nogehafftige rekenschop avertogevende begerde etc., na clage . . . affseggen laten: Na deme Gherd Bruningh alse des ergenanten Hinrikes brodige knecht van Gherde sodane gudere entfangen unde dar ane noch parth edder deyll en hefft, so mot desulve Gherd Hinrike dar van rekenschop unde bescheet don. Screven van bevele des Rades. Actum Mercurii [undecima Septembris].
NStB 1499 Nativitatis Marie.
1499 Sept. 11
942. Worthalter. Unkündbarkeit während des Prozesses. Freundesbeistand.
Lutke van Dassel vulmechtige procurator Alborcl van Dassels synes vaders borgere to Luneborch anclegere vor deine Ersamen Rade to Lübeck irschinende hefft vormiddelst heren Hermen Britlinge angestellet syne sake, so he tegen Hans Beseler van synes erbenomeden hovetmans wegen vormende to hebben vortan to forende unde vor ene to sprekende, dar doch Ertman Symonßen borger to Lubeke des gedachten Lutken sake aldußlange geforet unde syn word geholden hadde so verne unde so deepe, dat de erscrevenc Radt in der sake eyn ordell hadde gespraken; dar tho denne Hans Beseler leth antwerden unde seggen, na deme Ertman Symonßen alduslange des gedachten Lutken word geholden so verne, dat de Radt in der sake eren recht-sprake gedan hadden, so en wolde he den erbenomeden hern Hermen
509

nicht  tosteden  des  obgenanten  Lutken  word  to  holdende  unde  en
dechte eme ock nicht to antwerdende, dat denne to des erscrevenen
Rades irkentnisse wart gestellet; darup de Ersame Rath to Lübeck . . .
hebben affseggen laten:
Na deine Ertman Symonßen Lutken Dassels word alduslange geholden
unde so verne gekamen is, dat de Radt in der sake eren rechtsproke
gedan hebben unde de sulve Lutke nene sake vorgeven leth, wormede
he Ertman vorleggen  wyll,  so moth  Ertman  Lutkens  word  vordan
holden; wyl averst de ergenante her Johann alse eyn frundt darmede
bewisen, schal eme gerne gegunnet werden.
Screven van bevele des Rades. Actum Mercurii [undecima Septembris].
NStB 1499 Nativitatis Marie.
1499 Sept. 18 943. Klage im geistlichen Gericht. Verbot. Strafe-
Märten Wullenwefer borger to Grabouw vor deme Ersamen Rade to Lübeck irsdiinende hefft tosprake gedan to Hans Jurges borger to Lübeck by deme koberge wanende, etliker geistliker vorforderinge unde beswaringe halven, dar in de gemelte Hans Jurges Carstinen Wullenwefers, des vorscrevenen Martens moder, unde etlike borgere darsulvest to Grabouw, van wegen eyner borgetucht, so se demesulff-ten Hans Jurgen gedan hadden eyns huses halven, van der genanten Kerstinen gekofft, gebracht scholde hebben etc., darup de erscrevenen Rad na clage . . . hebben affseggen laten:
Na deme de sake des vorscreven huses halven, dar van sich de borgetucht saket, vor deme Ersamen Rade to Lübeck vormals betuget is, so mot de gemelte Hans Jurges sodane geistlike vorforderinge twi-schen dyt und Michaelis schirstkamende by der Stadt waninge und borgerschup afstellen . . .
Screven van bevele des Rades. Actum Mercurii  [decimaoctava Septembris] .
NStB 1499 Lamberti.
1499 Okt. l 944. Almosengeld.  Auslösung.  Haftung der Erben.
De Ersame Rath to Lübeck hebben tusschen hern Johan Smullinge prester vicarius in Unser leven vrouwen kercken bynnen desser Stad Lubecke anclegere an de eynen unde Gotke Langen van wegen syner
510

husfrouwen Geesken unde den vormunderen Elzebe Pynnouwen nemptliken Hermen Ruckerdinge unde Hinricke Castorpe an de anderen syden, van wegen veerhundert marck hovetstols to eyner elemosy-nen tome Hilgen Geiste hyrbinnen Lubecke belegen behorende, de van mester Peter Kolman uthgeloßet syn, etc., na clage . . . affseggen laten:
Na deme sodane vorberorde gelt is uthgeloßet unde by mester Peter Kolman gekamen, kan denne de obgenante her Johan bewysen, dat he van den rechten patronen sy beleenet so moten mester Peter negeste erven, de van eme erffgud hebben gebordt, dar to antwerden. Screven van bevele des Rades. Achim Martis [prima Octobris].
NStB 1499 Michaelis ardiangeli.
1499 Okt. 1 945. Rentenanspruch. Beweis mit dem Stadtbuch.
De Ersame Rath to Lübeck hebben tusschen hern Hinrick Bockholt prester anclegere an de eynen unde Hinrick van Ripen eren borgere antwordesman an de anderen siden, van wegen 40 marck hovetstols, alze de genante Hinrick van Ripen to vorrentende by sick hebben scholde des gedachten heren Hinrikes leene in sunte Egidien kercken tobehorende etc., na clage . . . affseggen laten:
Will her Hinrick erbenomet van deme gedachten synem wedderparte rente manen, so moth he sodane rente mit der Stad boke bewysen. Screven van bevele des Rades. Actum Martis [prima Octobris].
NStB 1499 Cosme et Daminiani.
1499 Okt.  1 946. Bergungskosten.  Zahlungsverpflichteter.
De Ersame Rath to Lübeck hebben tusschen schipher Cleyß Schulten anclegere an de eynen unde Hanß Folschen, Thomas Grump unde Jasper Hertige, der Rigesschen gudere pram foreren antwerdesluden an de anderen syden, van wegen etlikes geldes alzo de ergenante schipher in herginge des copmans gudere, do he den Rigesken pram bergede, utgegeven hadde, so he sede, etc., na clage . . . affseggen laten:
Dat de schipher de coplude, de ere gudere angetastet hebben, dar-umme anspreken mach ,id ga darumme alse recht is. Screven van bevele des Rades. Actum Martis [prima Octobris].
NStB 1499 Midiaelis Ardiangeli.
511

1499 Okt. 11
947- Kreditkauf.   Verschlechterung der Kreditwürdigkeit. Beweis.  Bürgschaft.
De Ersame Rath to Lübeck hebben tusschen Gherde Gheveskoten anclegere an de eynen unde Roleff van Dyen antwerdesman an de anderen syden, van wegen etliker eyndracht unde beschedes na lüde eyner schryfft in desser Stadt bock unde in twen czerteren gescreven etc., na clage . . . affseggen laten:
Kan Gherd Ghevekote bewysen, dat der czerteren unde der schryfft in der Stadt bock gescreven genoch gescheen is, des mach he geneten, unde wyll desulve Gherdt myt synem eyde unde rechte beholden, dat he Roleffe ßo wyß nicht en holt also do de kop geschach, so moth Roleff eme borgen vor de termyne der betalinge setten. Screven van bevele des Rades. Actum veneris [undecima Octobris].
NStB 1499 Michaelis ardwngeli.
1499 Okt. 23
948. Seefracht. Halbe Fracht. Währung nach dem veränderten Schuldorte.  Zahlungsort.
De Ersame Rath to Lübeck hebben tusschen schipher Symon Jonßen anclegere an de eynen und etliken copluden, de gudere in syneme schepe gehath unde hyr wedderumme upgeschepet hebben, nemptliken Brun Hovemanne, Mathias Konen, Hans tor Molen unde Andreas van Bentem antwerdesluden an de anderen syden, van wegen der halven vracht, alse deme erbenomeden schiphern van deme Ersamen Rade to Lübeck vormals togedelet is geworden, welke halve vracht to Bergen in Norwegen, wan he dar gekamet were, geboret scholde hebben an densschem gelde to betalende vormenden etc., na clage . . . affseggen laten:
Na deme dat gud hijr upgeschepet is, so moten de erbenomeden cop-lude deme schipheren syne halven vracht an gudem gelde alße hijr genge unde geve is, geven, de werde alze de schipher to Bergen gehat scholde hebben. Screven van bevele des Rades. Actum Mercurii [23. Octobris].
NStB 1499 Luce evangeliste.
512

1499 Okt. 24 949. Seefracht. Berechnung des Geldkurses.
De Ersame Rath to Lübeck hebben tusschen schipher Symon Jonßen anclegere an de eynen unde den copluden, de ere gudere in des ergenanten schipheren schepe gehat hebben, alße Brun Hoveman, Mathias Konen, Hans tor Molen unde Hermen Schriver an de anderen syden, van wegen der werde des densschen geldes in gudem gelde van wegen der halven vracht to betalende, etc., na clage . . . affseggen laten:
Alse de eyne copman deme anderen sodane densch gelt tegen dat gude gelt hijr  tor stede rekent,  na der  werde moten  de  coplude  deme schipheren syne vracht an gudem gelde unde nicht na deme averkoff-ten gelde betalen. Screven van bevele des Rades. Actum Jovis [24. Octobris].
NStB 1499 Undecim milium virginum.
1499 Nov. 8
950. Beschuldigung wegen einer Missetat.   Reinigungseid. Kirchenbann-   Auslösung.
(aus dem Niedergericht)
De Ersame Rath to Lübeck hebben tusschen Märten Wullenwever tho Grabouw wanende anclegere an de eynen unde Hans Jurgens hijr bynnen Lubecke wanende antwerdesman an de anderen syden, eyns ordels halven uth deme neddersten rechte vor den erschrevenen Radt to Lubeke gesculden, van wegen etliker misdath, so de ergenante antwerdesman in hoppen to sörende begangen scholde hebben, dat eme eyn misdeder, vorordelt yn syneme levende, avergesecht scholde hebben, ock van wegen des bannes, darin desulffte antwerdesman den anclegere bringen hadde laten unde sick doch vorwillet hadde den anclegere derhalven to entlastende unde sick an lubesschen rechte nogen to latende etc., na clage . . . affseggen laten: Na deme Hans Jurgens antwerdesman eyn umberuchtet man is, so is he neger myt synem eyde sick syner ere to beholdende wan eyn misdeder afftoseggende unde mach derhalven achte unde vorspraken ge-neten; averst des bannes halven, so sick de ergenante Hans Jurgen hefft vorwillet den anclegere des bannes to erlossende, so mach he deme genoch don unde ene uth deme banne bringen unde sick an lubeschen rechte genogen laten, id ga darumme forder alse recht is. Screven van bevele des Rades. Actum veneris [octava Novembris].
NStB 1499 Martini episcopi.
33	513

1499 um Nov. 11 951. Gegenansprüche. Sicherstellung. Hinterlegung.
(Zwei Bevollmächtigte Goswins von Unna, Bürgers zu Dortmund, klagen gegen Herrn Wilhelm Heide, Ratmann zu Dorpat, auf 411 rhein. Gulden. Beklagter antwortet), dat he mit dem erbenanten Gos-wyne noch rekenschop hadde . . . van wyne herkamende.    [Urteil]:
Dat her Wilhelm sodane vorberorde summe geldes, so he des doch overbodich were, by vrame lüde, des beyde parte tovreden syn, setten scholde, so lange went Goswyn hyr tor stede wedderumme wert kam ende, id ga dar denne forder umme alse recht is.
NStB 1499 Martini episcopi.
1499 Nov. 22 952. Kauf.   Rüdegabe der Kaufsache.   Kaufpreisklage.
De Ersame Rath to Lübeck hebben tusschen Corde [Lücke] ancle-gere an de eynen unde Peter Heym antwerdesman an de anderen syden, van wegen eynes spannes van sulvere gemaket unde vorguldet, dat desulve Cordt up syn wyff nement deme obgenanten Peter vor-kofft hadde unde desulve Peter eme sodane span aver langer tydt wedderumme gedaen unde Cordt dat by sick beholden unde noch by sick hadde, so he vor deme erscrevenen Rade bekande, etc., na clage . . . äffseggen laten:
Na deme Cordt sodane span van deme gedachten Peter wedderumme entfangen unde lange tyd by sick gehat unde noch by sick hefft, so en derff Peter dar to nicht antworden unde Cordt moth dat span beholden.
Screven van bevele des Rades. Actum veneris vicesimaseeunda No-vembris.
NStB 1499 Cecilie virginis.
1499 Dez. 15 953. Nachlaßteilung.  Verfahren bei Uneinigkeit.
De Ersame Rath to Lübeck hebben tusschen Hanze Wolthußen an de eynen unde Lutken Bonhof van wegen syner husfrouwen Agneten unde dersulven Agneten suster Anneken Bodekers an de anderen syden, na clage . . . van wegen seligen Gheesken Krukouwen nalate-nen guderen to delende affseggen laten:
514

Na deme desulven beyden parte na lüde eyner schrifft in der Stadt bock gescreven darsulvest gelesen eyns sint, dat se de gudere gelijke delen scholen, alse Hans Wolthusen de helffte to hebbende unde de erbenomede Agnete unde Anneke de anderen helffte, können se sick denne dar aver nicht vorliken, dat se denne vrame lüde daraver nemen, de alsodane gudere gelike entwey delen.
Screven van bevele des Rades. [Actum sabbato decimaquinta Decem-bris].
NStB 1499 Conceptionis Marie.
1499 Dez. 17
954. Treue Hand.  Sicherung gegen Nachmahnung durch Zuversichtsbrief.   Bürgschaft
De Ersame Rath to Lübeck hebben tusschen seligen Gherwyn Bornemans negesten erven van Brunswigk anclegeren an de eynen unde Johan Moire in der Alvestraten wonende antwerdesman an de anderen syden, van wegen soßhundert tweundetwintich marck unde twe Schillinge, alse de ergemelte Johan Moire vor dussem boke by sick to truwer hant to hebbende bekant hefft den ergemelten erven, wanner se eme nogehafftige vorwissinge vor namanent gedan hebben, to be-talende, etc., na clage . . . affseggen laten:
Na deme Johan Moire vor desseme boke bekant hefft sodane soßhun-hundert tweundettwintich marck unde 2 Schillinge to truwer hant to der erberorden erven besten by sick to hebbende unde desulven erven hijr eyn tovorsicht vor namanent van deme Ersamen Rade to Bruns-wijck gebracht hebben, so moth Johann effte syne borgen derhalven gesettet den gedachten erven sodane 622 mr. unde 2 Schill, vornogen unde entrichten; hefft Johann eyne wedderclage to den erberorden erven, darumme [gha] id alße recht is.
Screven van bevele des Rades. Actum Martis decimaseptima Decem-bris.
NStB 1499 Lucie virginis.
1499 Dez. 19
955. Pfandrecht.  Hebbende Were.  Beweis der Forderung.
Eineid.
De Ersame Rath to Lübeck hebben tusschen Johan Adolphus vul-mechtige procurator der nalatenen wedewen hern Johan vame Dale
33*	515

wandages borgermesters to Soest anclegere an de eynen unde Helmidi Wichman antwerdesman an de andere syden, van wegen dreyer gega-ten iseren bussen, de Helmich Wichman lange jare her in syner heb-benden were gehat hefft unde eme vorpandet to wesende sede etc., na clage . . . affseggen laten:
Na deme Helmich Wichmann sodane busse in syner hebbenden were lange tyd gehat unde noch hefft, unde werden nicht umme duffte edder roff angespraken, wes denne Helmich mit syneme rechte wil beholden, dat he uppe de bussen to achtern is, des mach he geneten. Screven van bevele des Rades. [Actum Jovis 19. Decembris.]
NStB 1499 Thome apostoli.
1499
956. Erbauseinandersetzung.   Samende Were.   Scheidung. Wiedereinbringung.
(nach Reval)
Ersamenn hernn, dath geschuldene ordell vonn iu twuschenn Hin-rich unnd Hans Dunckere gebrodere ein, Hinrich unnd Hans Schel-wenth ock gebrodere anders deils affgesprakenn, hebben wy enthfan-genn duesses ludes: Gy Dunckere, nha deme die vordracht unnd breff des gy iw vonn beidenn partenn vormeldeth, dath zelige her Hinrich Schellwenth unnd zienn broder Reynolth ein samende guth unnder maldkander alleine gehadth hebben, dar uth sie denne dorch frundthlige vorhandelunge ethliker gudermanne vonn deme Rade dar thogeßettet unnd erhe eigenenn Segnete die ßake mede belangende vor gude middelers dar tho geescheth, erhe zelige moder tho erhenn dagenn unnd lieve besorget hebbenn, Dar ock iuwe zelige vader Hans Duncker mede ahnn unnd over gewesenn is unnd Sulche scheidunge der brodere unnd der Moder mede vorsegelt unnd vorbreveth hefft, Sick dar ahnn kein samendt vorwarende und beholdende dath die Suster iuwe moder belangeth besundernn wes in der vordracht unnd scheidunge uthgedrucketh steith — Szo erkenne wy dath zelige her Hinrichs kindere vonn sodanenn erhes vaders gude dar ßie vonn be-radenn syenn der halvenn nicht inbringen dorvenn, dar sick iuwe zelige vader sunder vorwarunge willichlich äff vorsegelth hefft besundernn vonn alle deme iennigenn wes zelige Reinolth Schelwenth nha-gelatenn hefft dath ßie ahnn redenn gelde, gude, unnd rente dath noch inth samende nicht geblevenn is, do sick beide brodere nha vor gerichte unnd rade vorlatenn unnd gescheidenn hebben, dath zelige her Hinrich iuwer Schelwende vader unnd gy nha syenem dode enth-fangenn   unnd   geboerth  hebben,   dar   schole   gy   Dunckers   kindere
516

iuwenn Omhenn boscheith unnd rekenschop vonn doenn, Idth (gha)
wieder dar ume ßo recht is — Welckere iuwe ordell wy in krafft unnd
macht dusses unnsers breffs bevestigt unnd bestedigeth.
Datum Lub(eck) Anno etc. xrix.
Burg(ermeistere) und Radth(manne) der Stadth Lub(edk).
Cord ord. Rev. Nr. 53.
1500 Jan. 15
957. Erbrecht Vollschwester und Bruderkinder.
(aus Kolberg)
De Ersame Rath to Lübeck hebben tusschen den vulmechtigen pro-curatoren des Ersamen Ern Alberd Krogers borgermesters to Colberge, nemptliken Lutken Langen unde Hans Ruten, anclegeren an de eynen unde Hans Bulgeryn vulmechtigen procurator seligen Jaspar unde Leo Sleves kinderen antwerdesman an de anderen syden, eyns ordels halven van deme Rade to Colberge vor den erschrevenen Rad to Lubecke geschulden, van wegen seligen Peter Sleves nalatenen gude-ren, dar to de erbenomede her Alberdt van wegen syner seligen vor-storven husfrouwen Judith genomet, des ergenanten Peters fülle sustere, de negeste erve alleyne vormende to wesende, unde van deme anderen deele Jaspar unde Leo Sleves kindere in eres vaders stede, so desulven Jaspar unde Leo des ergenanten eres broders Peters doth scholen affgelevet hebben gelijck der erbenomeden Judith des gedachten seligen Peters gud, wo woll desulve Jaspar unde Leo ock im samende, do Peter starff, hebben geseten unde Peter ock Judith dar uth gesundert weren etc., vormenen to ervende, etc., na clage . . . äffseggen laten:
De ghenne sick gelyke na to deme ergeiianten seligen Peter Sleve de negesten erve tugen, de synt allike na dessulven Peters nalatene gudere to ervende. Screven van bevele des Rades. [Actum Mercurii 15. Januarii.]
NStB 1500 Trium regum.
1500 Jan. 19
958. Grundvergabung vor dem Richter. Richter als Zeuge.
(aus Rostock)
De Ersame Rath to Lübeck hebben tusschen Clawes van Sottrum borger to Lubecke unde broder Hinrick Bemebudell to Marien Ee vor Rostock belegen gegeven vulmechtigen procurator Berteid Mestermans
517

tor Elmenhorst im karspei tom Lichtenhagen tuschen Rostock unde Warnemunde belegen anclegeren an de eynen unde Jurgen Satouwen borger to Rostock antwerdesman an de anderen syden, eyns ordels halven van deme Rade to Rostock uthgegangen vor den erscrevenen Rad to Lubeke geschulden, van wegen etliker liggender gründe tho Warnemunde belegen unde anderer erffgudere halven, alse selige Hinrick Satouw wandages to Marien Ee wanende by syneme levende vor hern Hinrick Denen radtmanne unde richtefagede to Rostock Jurgen Satouwen, synes broders ßone, vorgeven schole hebben etc., na clage . . . affseggen laten:
Will de erbenomede her Hinrick Dene by syneme ede, alse he deme Ersamen Rade to Rostock gedan hefft, seggen, dat sodane gyffte vor eme alse eneme richtere unde nicht alse eyneme vrunde gescheen sy, wes he dennne derhalven secht unde bekennet, dar mot id by bliven. Screven van bevele des Rades. [Actum Martis 19. Januarii.]
NStB 1499 Fabiani et Sebastiani.
1500 Jan. 22
959. Hauskauf. Nichtbezahlung des Kaufpreises. Rücktritt. Zeugenbeweis.
(aus Greifswald)
De Ersame Rath to Lübeck hebben tusschen Jacobe van Lubecke anclegere an de eynen unde Peter Steengrevere vulmechtigen procu-rator Bernd Papken bürgeren tome Gripeswolde antwerdesman an de anderen zyden, eynes ordels halven van deme Ersamen Rade tome Grypeswolde vorbenomet uthgegangen unde vor den erscrevenen Rad to Lübeck geschulden, van wegen eynes huses alse de upgenante Jacob van Lubeke deme vorbenomeden Bernd Papken vorkofft hadde up Paschen lest vorleden to betalende, dat eme denne up sodane tyd nicht betalet were, sick vorhapende, darumme den kop to holdende nicht plichtich to synde, unde syn wedderpart sick to tugende vorhopede, dat he to rechten tijden betalinge to doende averbodich sy gewesen etc., na clage . . . affseggen laten:
Wo woll Bernd Papke eyn antwerdesman is, kan he mit loffwerdigen vramen luden, de an der sake noch parth edder deell en hebben unde nicht umme gunst edder gave, sunder umme rechtes rechten tugen willen, tugen unde bewisen, dat he to rechten tijden sodane huß to betalende averbodich zy gewesen, des mach he geneten. Screven van bevele des Rades. [Actum Mercurii 22. Januarii.]
NStB 1500 Fabiani et Sebastiani. 518

1500 Jan. 23
960. Ausbürgschaft. Rückzahlung der Rückgriffssicherheit gegen Entbindung von der Haftung.
Johan Rabbe to Bilevelde wanende vulmechtige procurator synes broders Wilhelm Rabben vor deme Ersamen Rade to Lübeck irschi-nende hefft beschuldiget unde angeclaget den Erbaren gestrengen hern Baden van Adelevessen, ritter, unde de Ersamen heren Hinrike Westphall radman unde Clawes Parkentyn borgere to Lubecke erberort umme etlick gelt alse van des ergenanten Willem Rabben wegen der borgetucht halven, so se vor eme heren Hermen Meßman radtmanne dersulven Stadt Lübeck, ene uth der Stadt Lübeck sloten unde hechte borgende gedan hadden, des denne int erste de genante her Bade, her Hinrick unde Clawes sick vor deme erscreven Rade to Lübeck in jegen-wardicheit des ergemelten Johan Rabben to like, ere unde rechte hoch-lick vorbedende weren, dat de demesulfften Johanne vor deme Ersamen Rade to Lübeck eren ordentliken geborliken richteren to rechte stan unde allent to donde averbodich weren, wes desulve Radt irken-nende wurde, unde dar beneven antwerdeden, dat se uth guden herten den ergenanten Wilhelm Rabben uth den sloten heren Hermen Meßmans geborget hadden, aldus were sodane gelt der borgetucht halven by se gekamen; konde Johan Rabbe en nu sulcker borgetucht benemen unde se sodans lofftes vrij maken, we denne sodane gelt hebben scholde, des weren se to vreden; darup de Ersame Rath to Lübeck . . . hebben affseggen laten:
De erbenomede Johan moth de upgenanten antwerdeslude des lofftes unde borgetucht halven erst benemen unde vry muken, will he sodan gelt manen. Screven van bevele des Rades. [Actum Jovis vicesimatertia Januarii.]
NStB 1500 Fabiani et Sebastiani.
1500 Febr. 7
961. Malerlehrlinge- Züchtigungsrecht des Meisters. Straflosigkeit.
(aus dem Niedergericht)
De Ersame Rath to Lübeck hebben tusschen Hans Roweder unde Metken Vagedes anclegeren an de eynen unde Hinrick Bodeker eyneme melre antwerdesman an de anderen siden, van wegen twier jungen, alse de obgemelte anclegere deme erbenomeden Hinrike in
519

dat malwerck ampt dat to lerende gedan hadden, unde van deme sulven Hinrike umme ere undath mit roden weren gestraffet, derhalven ere vorbenomede olderen broke to forderende anstelleden etc., eyns ordels halven uth deme neddersten rechte vor den erscrevenen Rad geschulden, na clage . . . affseggen laten:
Na deme de erbenomede mester Hinrick an den gedachten jungen mit orde  unde  egge  neen brun  unde blaw  gewracht,   sunder  desulven jungen umme ere undath alse eyn vader syne kindere gestraffet hefft, so mach he sodanth sunder broke woll gedan hebben. Screven van bevele des Rades. Actum veneris [7. Februarii].
NStB 1500 Purificationis Marie.
1500 März 11
962. Vorsprake. Unvermögen einen solchen zu bekommen. Rechtsfolgen.
(aus Stralsund)
De Ersame Rath to Lübeck hebben tusschen hern Märten Vust radmanne tome Stralessunde anclegere an de eynen unde Lutken Beren borgere darsulvest antwordesman an de anderen syden, eyns ordels halven van deme Ersamen Rade tome Stralessunde utgegangen und vor den ergescrevenen Rad to Lübeck geschulden, derhalven dat de erbenomede Lutke Bere vellich syn scholde darumme, dat he up eynen uthgestickeden recht dach nenen degedingesman vor deme rechte unde Rade tom Sunde erbenomet gehat hadde, des denne desulve Lutke sede, he flit angekaret hadde hijr unde ock an anderen enden unde nenen degedingesman krigen konde etc., na clage . . . affseggen laten: Will Lutke Bere syn recht dar to doen, dat he hijr unde in anderen enden vlyt gedan hadde eynen vorspraken offte degedingesman sick to vorkaverende unde den nicht hadde mögen krigen, so is he nicht vellich unde mach sick van dessen dage an bynnen soß weken unde dreen dagen noch eynes vorspraken vorkaveren; kan he denne nenen vorspraken offte degedingesman krigen, so mach he syn word sulvest holden. Screven van bevele des Rades. Actum Mercurii [11. Marcij].
NStB 1500 Gregorii pape.
520

1500 März 18 963. Beweis durch Makler.
De Ersame Rath to Lübeck hebben tusschen Hanße Veeren anclegere an de eynen unde Windelken Rumestais zeligen Jurgen Rumes-tals nalatenen wedewe antwerdesschen an de anderen syden, van wegen vyffundetwintich delremundessche unde twen munsterlandeß laken, de zeuge Jurgen erbenomet deme gedachten Hans Veere schul-dich syn sdholde etc., na clage . . . affseggen laten:
Wes  Hanß Veere mit deme mekeler tugen kan, dat Jurgen Rumestall noch plichtich unde schuldich is, des mach he geneten. Screven van bevele des Rades. Actum Mercurii [18. Martij].
NStB 1500 Reminiscere.
1500 März 21 964. Klageübernahme für die Bürgen durch den Schuldner.
De Ersame Rath to Lübeck hebben tusschen Hans Jurgen eren borger anclegere an de eynen und Märten Wullenwever van Grabouw antwerdeßman an de anderen syden, van wegen etlikes lofftes, so ichteswelcke borgen to Grabouw vor des ergenanten Martens moder eyns huses halven gedan scholen hebben, etc., na clage . . . affseggen laten:
Na deme Märten WuUenweber sick hyr int recht gegeven hefft vor de erberorden borgen to antwerdende,  wes denne  de obgenante Hans Jurges mit lubesschem rechte up de borgen kan bringen, des mach he geneten, id ga darumme forder alse recht is. Screven van bevele des Rades. [Actum sabbato 21. Martij.]
NStB 1500 Oculi.
1500 März 21
965. Werkvertrag.   Überschreitung des Gedinges.   Festsetzung des gerechten Lohnes-
De Ersame Rath to Lübeck hebben tusschen Peter Wisen eyneme melre anclegere an de eynen unde den testamentarien zeligen Karsten Baden, alse Hans Wolters unde Hinrick Wiggers antwerdesmannen an de anderen syden, van wegen eyner altartafelen, alse Karsten Bade zeliger mit Peter Wisen by syneme levende vordinget hadde, welkere tafell denne mer gekostet unde hoger gefallen is wan demesulven Peter is gelavet, etc., na clage . . . affseggen laten:
521

Dat de erbenomeden parte de geswaren olderlude der melre by de erberorden tafelen bringen scholen desulfften tafelen to werderende, wo gud se is; wes denne desulve olderlude vor deme erscrevenen Rade by eren geswaren eyden inbringen, dat de tafele beter is wen deme erbenomeden Peter dar vor sy gelavet, dat moten de erbenomeden vor-mundere demesulven Peter betalen, edder se moten sodaner twintich marck, alse up de tafelen is gegeven, missen. Screven van bevele des Rades. [Actum sabbato 21. Martij.]
NStB 1500 Oculi.
1500 März 21
966. Schuldklage. Rechnungsbuch des Schuldners. Stadtbuch. Bürgenhaftung.
De Ersame Rath to Lübeck hebben tusschen Hermen Bruninge an-clegere an de eynen unde Heyne Bispenrade, ock Hermen Huntenberge antwerdesluden an de anderen syden, van wegen der schult, alse selige Hinrick Hesse tom Stockholme in God vorstorven deme erbenomeden Hermen Bruninge schuldich syn scholde, darumme he Gherleff Hessen alse dessulven zeligen Hinrick Hessen broder unde erven vor deme erscrevenen Rade to Lubecke hadde angesproken unde de obgenanten Heyne Bispenrade unde Hermen Hintenbergh vor densulven Gherleff hadden gelavet, wes Hermen Bruningh mit rechte up Gherleff bringen konde, dar vor to antwerdende, etc., na clage . . . na vorhoringe etliker schriffte in der Stadt bock gescreven unde etliker schriffte uth zeligen Hinrick Hessen boke getekent etc. vor recht aff-seggen laten:
Wes in des genanten zeligen Hinrick Hessen boke der schult halven Hennen Bruninge tokamende noch apen gescreven, dat moten de erbenomeden Heyne unde Hermen Huntenberch Hermen Bruninge vomogen unde betalen; averst wes in der Stadt bock gescreven steit, darumme ga id alse recht is. Screven van bevele des Rades. [Actum sabbato 21. Martij.]
NStB 1500 Oculi.
1500 April 4
967. Bürgschaft für Besäte.  Haftung.   Rückgriff auf die ausgebürgten Güter.
De Ersame Rath to Lübeck hebben tusschen hern Hermen Meßman anclegere an de eynen unde etliken borgen, de zeligen Hans Peterß-
522

hagen nalatenen gudere, van deme erbenomeden hern Hermen besätet, geborget unde to borge genamen hadden, wes her Hermen vor-benomet darup mit rechte bringen konde, nemptliken Hinrick Wisen unde Lutken Eggerdes an de anderen syden etc., etliker schult halven so de ergemelte Hans Peterßhagen deme obgenanten hern Hermen schuldich sy gebleven unde in syneme rekensboke steit gescreven, nemptliken drehundert marck vyff Schillinge unde 8 den. lub., na clage . . . äffseggen laten:
Na deme de erbenomeden borgen sodane besäte geborget hebben, wes her Hermen erbenomet darup mit rechte bringen konde, wes denne de erberorde her Hermen up sodane gudere mit rechte gebracht hefft, dat moten eme de erbenomeden borgen betalen, und se mögen sick an des gedachten zeligen Hans Peterßhagen guder holden unde dat dar ane wedderumme soken. Screven van bevele des Rades. [Actum sabbato 4. Aprilis.]
NStB 1500 Judica.
1500 um Apr. 14
968. Grundstückskauf ohne Umschreibung im Stadtbuch.
(aus dem Niedergericht)
(Klage des Klaus Moire gegen die Älterleute der Heil. Leichnams-Brüderschaft zu St. Jacobi, um Hopfenland, das diese von weil. Heinrich Moire gekauft haben.    Urteil):
Wowol Hinriche Moire sodane erbenant hoppenlant togescreven steit, können denne de erbenanten olderlude bewisen, alse recht is, dat se sodane hoppenlant gekofft, gegulden unde betalet hebben, so mot de-genne, de sodane lant antasten will, den olderluden ere gelt geven, id ga umme forder, alse recht is.
NStB 1500 Palmarum.
1500 AprÜ 14 969. Hausmiete. Kündigung mit angesessenen Bürgern-
De Ersame Rath to Lübeck hebben tusschen Mauritius Otten an-clegere an de eynen unde Hinrick Schrodere eneme bruwere in der Klockgeterstraten wanende antwerdesman an de anderen syden, van wegen eynes bruwhuses, dat Mauritius erbenomet deme gedachten Hinrike vorhuret hadde, in der erberorden Klockgeterstraten belegen, unde doch up Michaelis negest vorgangen deme erbenomeden Hinrike
523

vor besetenen borgeren van Mauritius wegen sy togesedit, dat he up Passchen scholde uthfaren, etc., na clage . . . affseggen laten: Kan Mauritius erbenomet betugen alse recht is, dat deme erbenome-den Hinrike sodane huß mit besetenen borgeren to rechten tijden sy upgesecht unde id syn wille sy gewesen, des mach he geneten. Screven van bevele des Rades. [Actum Martis 14. Aprilis.]
NStB 1500 Palmarum.
1500 Mai 8
970. Unterschlagung.   Herausgabe- oder Schadenersatzklage.
Haftung.
(aus Grube)
De Ersame Rath to Lübeck hebben tusschen Ghercke Gerdes tom Vorwerck wonende anclegere an de eynen unde Hermen Mohre vagede to Grobe antwerdesmanne an de anderen syden, eyns ordels halven uth desser Stadt neddersten rechte vor den erscrevenen Raed gescul-den, van wegen etliker gudere deme erbenomeden anclegere durch syne maget entferdiget unde to Grobe gebracht etc., na clage . . ., na vorhoringe eynes vorsegelden breves van deme gedachten Hermen Moire vorgebracht, affseggen laten:
Na deme de erbenomede Hermen Moire antwerdesman mit deme erberorden vorsegelden breve bewiset unde ingebracht, dat he der vorberorden entfremden gudere mit alle nichtes beholden noch genaten hefft, so en derff he dar to ock nicht antwerden, unde de ancleger mach zeligen Benedictus Pogevisschen, de sodane gudere entfangen hefft, erven darumme anlangen. Screven van bevele des Rades. [Actum veneris 8. Maij.]
NStB 1500 Quasimodogeniti.
1500 Mai 9
971. Versitzung eines Hauses. Verfall an die Stadt. Urteil des Rats in eigener Sache.
Meyne Roider vulmechtiger procurator Hanses unde Hanses Brey-steden gebroderen, borgeren to Brunswijck vor deme Ersamen Rade to Lübeck irschinende hefft forderinge gedan umme eyn huß baven in der Engeischen groven belegen, wandages zeligen Henningh Broy-steden, do tor tyd desser Stadt Lubeke borgere, tobehorende, des negeste erve de erbenomeden Hans unde Hans Broystede vormenden to wesende unde doch na des erbenomeden zeligen Henningh Broy-
524

steden dode in viffundetwintidh jaren, alse de erbenomede vulmechti-ger vor deme erscrevenen Rade to Lubeke apenbar sede, bekande unde tostund, nicht vorfordert were, sunder allene nu; dar entjegen Wilhelm Stoffregens husfrowe seggen leth, dat ere erbenomede man unde see in sodanem vorberorden huse lange tijd her gewonet hadden, vormenende, sodane huß er tobehoren solde, unde dat vor sick to beholdende, wente ere man dat gekofft scholde hebben, dat se doch nicht bewisende unde sick irfindet, dat sodane huß noch deme erbe-nomeden Henningh Broysteden in der Stadt bock togescreven, des denne Hans Sweder, des erscrevenen Rades marcket vagedt, van des Rades unde der Stadt Lubeke wegen vor deme sulven Rade ode is ersehenen, vorgevende unde seggende, na deme sodane huß van des ergenanten Henningh negesten erven bynnen jar unde dage unde averst bynnen jar unde dage unde woll in vyffundetwintich jaren na des genanten zeligen Henningh Broysteden dode mit rechte nicht vorfordert were, vorhapede he sodane huß deme Ersamen Rade unde der Stadt Lubeke vorfallen syn scholde, dat to irkantnisse des Rades settende; darup de erberorde Rad na besprake unde rypeme rade hebben äff seggen laten:
Na deme des ergenanten zeligen Henningh Broysteden negeste erven lenger wen vyff unde twintich jare na dessulven Henninges dode sodane huß nicht gefordert hebben, so is datsulve huß der Stadt Lubeke vorfallen; umme de renthe darinne wesende to gande alse recht is. Screven van bevele des Rades. [Actum sabbato 9. Maij.]
NStB 1500 Jubilate.
1500 Mai 9 972. Nachbarrecht und Baurecht.   Gänge.
De Ersame Rath to Lübeck hebben tusschen Magnus Bruns naburen in der Visstraten wanende anclegere an de eynen unde deme erbenome-den Magnuß Brunß antwerdesman an de anderen syden, van wegen eyner dore hinder sinem huße an deme ganghe in der Visstraten uth-gande etc., na clage . . . äff seggen laten:
Dat Magnus Brunß ßodane dore nicht wider mach maken wen de van oldinghis is geweßen, sunder id sy der nabur wille;  averst bynnen deme ganghe mach Magnus Brunß na syner bequemicheit buwen wo eme gelevet. Screven van bevele des Rades. [Actum sabbato 9. Maij.]
NStB 1500 Jubilate.
525

1500 Mai 13
973- Gedächtnisstärkung der Zeugen durch Testamentsverlesung.
(aus Rostock)
De Ersame Rath to Lübeck hebben tusschen Peter van der Aa unde Hinrick Gudouwen, borgeren to Rostock, vormunderen seligen Jachim Vosses ldndes unde zeligen Wilken Nyenhuses steffkindes anclegeren an de eynen unde Gotken Westphaell unde Bartholomeus Elres sick seggende testamentarien des ergenanten zeligen Wilken Nyenhuses testamentes antwerdesluden an de anderen syden, eyns ordels halven van deme Ersamen Rade to Rostock vor den erscrevenen Rad to Lu-beke geschulden, eyner tuchnisse halven, alse de erbenomeden ancle-gere to doende vormeenden, dat de erbenomede Wilken mit deme gedachten synem steffkinde im sammende Sitten scholde, unde van wegen des erbenomeden testamentes lesen to hörende etc., na clage . . . äffseggen laten:
Dat men sodane vorberorde testament schall hören lesen, so mögen de tuge hören, wat dat testament inhold, dest to beth to wetende, was se tugen willen, id ga dar denne forder umme alse recht is. Screven van bevele des Rades. [Actum Mercurii 13. Maij.]
NStB 1500 Jubilate.
1500 Mai 13
974. Rechtszug. Nur gegen ein Urteil.
(aus Kolberg)
De Ersame Rath to Lübeck hebben tusschen Hanße Hintzen ful-mechtigen procurator Hanß Bulgeryns anclegere an de eynen unde Joachim  Krummenhuß   antwerdesman   an   de  anderen  syden,  eyns ordels halven van dem Ersamen Rade to Colberge vor den erscrevenen Radt to Lubeke geschulden, van wegen soven marck lodiges ge-makeden sulvers etc., na clage . . . äff seggen laten: Dat de Ersame Rath to Colberge mögen in der hovetsake richten unde rechtsspreken; weme denne van den erberorden parthen sodane recht-sproke nicht belevet, mach dat vor den Rad to Lubeke scheiden. Screven van bevele des Rades. [Actum Mercurii 13. Maij.]
NStB 1500 Jubilate.
526

1500 Mai 20
975. Testament eines zum Tode Verurteilten.
(aus Rostock)
De Ersame Rath to Lübeck hebben tusschen Clawes Vryborch an-clegere an de eynen unde Alberde Broker, sick seggende to wesende testamentarius zeugen Roleff Kerckhaves, van syner unde der anderen benomeden testamentarien alse Roleffe Kerckhave unde Diderick Wilden antwerdesluden an de anderen syden, eynes ordels halven van deme Ersamen Rade to Rostock vor den erscrevenen Radt to Lubeke gheschulden, van wegen eynes vorrameden testamentes, so de erbe-nomede zelige Roleff Kerckhoff vor der tyd, er he bynnen Rostock umme syner avertredinge unde dotslages tom dode ward vorrichtet, vorramen laten unde averantwerdet hadde, etc., na clage . . . affseg-gen laten:
Wo woll de erbenomede Roleff Kerckhoff syn lyff vorboret hefft, können denne de obgenanten antwerdeslude bewisen alse recht is, dat desulve Roleff Kerckhoff eyn testament averantwerdet hefft unde in den Rad to Rostock gekamen is alse lubesch recht is, so mochte he eyn testament maken, id ga darumme forder alse recht is. Screven van bevele des Rades. Actum Mercurii 20. Maij.
NStB 1500 Jubilate.
1500 Mai 23
976. Volle Gesellschaft.  Verfügungen des überlebenden Gesellschafters. Sicherstellung.
De Ersame Rath to Lübeck hebben tusschen Bernde Loomanne, van dessulven Berndes unde sines broders Brun Loomans wegen, des macht de ergenante Bernt hefft, alse negesten erven zeligen Hinrick Loomans eres broders, to Bergen in Norwegen in God vorstorven, an-clegere an de eynen unde Hinrike vamme Loo, de des ergemelten zeligen Hinrick Loomans vulle masschop is gewesen, an de anderen syden, etliker gudere halven hijr tor stede synde, dar van Bernd Loman eme nach vormoge des erberorden sines zeligen broders testamente bescheet to donde begerde, na clage . . . affseggen laten: Na deme des ergenanten zeligen Hinrick Loomans testamente to Bergen in Norwegen is, will denne de erbenomede Hinrick vame Loo de gudere hyr tor stede synde vorkopen unde in kopenscop gebruken, so mach de richteschriver mit twen besetenen bürgeren de gudere bescry-
527

ven unde werderen laten unde genante Hinridc vame Loo mach denne
de gudere vorborgen.
Screven van bevele des Rades. [Actum sabbato 23. Maij.]
NStB 1500 Cantate.
1500 Juni 1
977. Zeugen. Verhinderung einiger bedagdingter Zeugen.
Ausreichendes Zeugnis mit den übrigen-  Echte Not.
Zeugnisunfähigkeit des Gemeinschuldners.
Hans Jurges borger to Lubeke ancleger an de eynen in jegenwar-dichheit Märten Wullenwevers to Grabouwe wonende antwerdes-manne an de anderen syden vor deme Ersamen Rade to Lubeke irschinende hefft van den veer tugen, so he vormals in desser sake, alse he tegen Märten erbenomet vor deme erscreven Rade angestellet, benomet unde bedagdinget hefft, twe tuge vorgebracht, nemptliken Hans Bruns unde Hans Zedorpe van Grabouw, dar mede he to tugen tostellede, seggende, dat de anderen twe tuge myt drouwende unde vorbedende vorhindert wurden, dat de hijr tor stede vruchthen halven nicht kamen dorsten; aldus hefft Märten Wullenwever Hans Jurges gefraget, wer he mit den erbenomeden tugen wynnen unde vorlesen wolde; dar tho Hans Jurges antwerdende leth seggen, dat he sick vor-hapede, na deme de anderen tuge wo vorberort vorhindert, offt eme desse geschüttet wurden, vorhapede he sick der anderen tuge ock mochte bruken; darup de erscrevene Radt leth seggen: Konde Hans Jurges eelike notsake alse recht is bewisen, dar durch de affwesende tuge vorhindert wurden, des mochte he geneten unde mochte nu desser twe tuge jegenwardich synde gebruken, der anderen unvorsumet.
Aldus hefft Märten Wullenwever eynen van dessen tugen, de nu tugen wolden, nemptliken Hans Brunß, laten schütten darmede, dat he wijckafftich syn scholde, sick vorhapende, dat eyn wijckafftich man nicht möge tugen etc., darup de erscrevene Rad na clage . . . hebben äff seggen laten:
Kan Märten Wullenwever   bewisen   alse   recht is,  dat Hans Bruns wickafstich is, des mach he geneten. Screven van bevele des Rades. [Actum Lune prima Junij.]
NStB 1500 Vocem Jocunditatis.
528

1500 Juni 26
978. Segelverhältnisse als echte Not. Wiedereinkauf ins Recht.
(aus Kolberg)
De Ersame Rath to Lübeck hebben tusschen Hanße Bulgeryns ful-mechtigen procurator synes vaders Benedictus Bulgeryns anclegere an de eynen unde Lubbrecht Horn fulmechtigen procurator synes broders Jacob Horn antwerdesman an de anderen syden, derhalven dat de richtere to Colberge deme genanten Jacobe eynen steken rechtdach gesettet scholden hebben, dar desulve Jacob nicht were gekamen, dar-umme he vellich wesen solde, so de ancleger vormende etc., eyns ordels halven van deme Ersamen Rade to Colberge vor den erscreve-nen Rad to Lubeke geschulden, na clage . . . affseggen laten: Will Jacob Horn syn recht dar to don, dat he wedders unde windes halven tor zeewerdt vorhindert sy geworden, dat up den uthgestickeden rechtdach nicht konde gekamen unde dar gerne wolde hebben ghe-wesen, so is he nicht vellich unde mach mit veer Schillingen by sin recht kamen. Screven van bevele des Rades. [Actum veneris 26. Junij.]
NStB 1500 Exaudi.
1500 Juni 27 979.   Nachbarrecht.   Tropfenfall.   Brandmauer.   Lichtrecht.
De Ersame Rath to Lübeck hebben tusschen hern Diderike Munth prestere vicarius in Unser leven fruwen kercken hijr bynnen Lubeke unde sinen naberen, der Vlowikesken unde erer kindere, ock her Marcus Badendorpe van wegen eynes vryen druppen valles, alse se achter eren huseren van eren spikeren in Gutken Langen hoff hebben unde eme durch dessulven Gotkens muren, so he buwet hefft, vorhindert werde ene to nadele unde schaden; dergeliken tusschen Clawese van Borsteide eyner brant muren halven unde unwontliken schorstens, so de erbenomede Gotke gebuwet hefft, ock tusschen Karsten Swarten, deme de obgenante Gotke durch syn buwent veer vynstere vorbuwet unde synen vryen druppen vall benamen schole hebben, unde den vor-stenderen Unser leven vrouwen tijden nemptliken Hanse Meyer van wegen eyner unwontliken pipen uth eynem azemente gande, alle anclegere an de eynen unde Gotken Langen antwerdesmanne an de anderen syden, na clage . . . affseggen laten:
Hefft her Diderick Munth unde syne nabure eynen vryen druppen vall in des ergemelten Gotkens hoff, so mach em Gotke den nicht vorhinderen unde moth den vry laten unde dat also maken, dat id nenen
84	529

schaden do; averst van wegen Karsten Swarten unde Clawes van Borsteide: is tusschen ene durch frame lüde wes gededinget, dat moth Gotke also holden, unde de unwontliken schorstene unde pipen uth deme azamente moth Gotke bynnen jar unde dage affdon unde mach nene vurstede maken, dar nene syn gewesen, sunder der nabure willen, edder de Rath will en derhalven helpen wat recht is. Screven van bevele des Rades. [Actum sabbato 27. Junij.]
NStB 1500 Visitationis Marie.
1500 Juni 27
980. Vereinbarung eines Schiedstermines. Voraussetzung für die richterliche Tätigkeit.
De Ersame Rath to Lübeck hebben tusschen Karsten Eggardes an-clegere an de eynen unde broder Hermen Süchten fulmechtigen procu-rator so he sede Hermen Vechteldes, borgers to Brunswick, antwerdes-manne an de anderen syden, van wegen etliker vorwillinge, alse van wegen des ergenanten Hermen Vechteldes durch synen knecht gesehen sy, dat desulve Hermen Vechteld in egener personen edder durch synen fulmechtigen procurator vor Johannis midden zommer negest vorgangen vofftich rinsche gülden hijr tor stede scheden wolde, dar vor Hans Meyer, borger dusser Stadt Lubeke, hadde gelavet etc., na clage . . . affseggen laten:
Na deme de erbenomede broder Hermen Süchte alze eyn fulmechtige procurator des ergenanten Hermen Vechteldes hijr tor stede vor Johannis is ersehenen, so mach he de sake noch in fruntzschop edder rechte vorforderen unde is des unvorsumet, nach deme de parte den lichtere sunder syn vulbort nicht mögen in sulcher wise tom sticken vorplichten. Screven van bevele des Rades. Actum sabbato ut supra [27. Junij].
NStB 1500 Nativitatis Johannis baptiste.
1500 Juli 3
981- Verfügungen der Miterben in Abwesenheit eines von ihnen. Ungültigkeit.
(aus Kolberg)
De Ersame Rath to Lübeck hebben tusschen Andreas Barnyn vul-mechtigen procurator hern Alberd Krogers borgermesters to Colberg anclegere an de eynen unde Hanse Bulgeryne vulmechtigen procurator zeugen Jaspars unde Leo Sleves kindere antwordesmanne an de anderen syden, eyns ordels halven van deme Ersamen Rade to Colberge
530

vor den erscrevenen Radt to Lübeck geschulden, van wegen etliker erffgudere, so vormiddelst dode zeligen Peter Sleves an de erbenome-den Jasper unde Leo, ock an des obgenanten hern Alberdes eliken hus-frouwen, Judith genomet, der gedachten Sleve vulle suster, erfflick gevallen unde doch derhalven vormiddelst densulven Jaspar unde Leo in affwesende hern Alberdes erbenomet unde sunder syn wetent und willen dersulven gudere halven vor deme Rade to Colberge vorlatinge gescheen syn scholde etc., na clage . . . affseggen laten: Hefft her Alberd Kroger to der tyd, do zelige Peter Sleff in God vor-starff, syne erbenomed suster tor ee gehat, will denne her Albert by deme ede, so he deme Rade to Colberge vormals gedan hefft, seggen unde beholden, dat zelige Jaspar unde Leo Sleff gebrodere sodane vorlatinge sunder syn wetent unde willen gedan hebben, des mach he geneten, id ga darumme forder alse recht is. Screven van bevele des Rades. [Actum veneris tertia Julii.]
NStB 1500 Nativitatis Johannis baptiste.
1500 Juli 6 982. Einkaufskommission. Pflichten des Kommissionärs.
De Ersame Rath to Lübeck hebben tusschen broder Hermen Suchten fulmechtigen procurator Jacob van Vechtelen, borgers to Brunswick, anclegere an de eynen unde Karsten Eggardes, borgere to Lubecke, antwerdesman an de anderen syden, van wegen eynes perdes, alse Karsten Eggardes deme obgenanten Jacobe to Brunswick gesant hadde etc., na clage . . . insage, na vorhoringe eynes sendebreves van Jacob erbenomet an Carsten Eggardes gesant, . . . affseggen laten: Na deme Karsten tugen kan, dat sodane vorberorde breff Jacob van Vechtelen hantscrijfft is, so ock de erbenomede broder Hermen tosteit, dar inne denne desulve Jacob Karsten bevalen unde eme den loven ge-geven hefft, eme eyn gud perd to kopende, will denne Karsten synen eeth unde recht dar to don, dat he deme erberorden Jacobe eyn gud perd, alse he anders nicht en wüste, gekofft unde gesant unde dar by offt id eme sulvest hadde gegulden gedan hefft, so moth broder Hermen Karsten sodane perd na inholde des erbenomeden breves betalen; averst umme dat ander, alse kost unde arstelon, darumme ga id alse recht is. Screven van bevele des Rades. [Actum lune 6. Julij.]
NStB 1500 Visitationis Marie.
 531

1500 Juli 7 983. Einkaufskommission. Ersatz der Aufwendungen.
De Ersame Rath to Lübeck hebben tusschen Carsten Eggardes an-cleger an de eynen unde broder Hermen Süchten fulmechtigen procu-rator Jacobes van Vechteldes, borgers to Brunswick, antwerdesman an de anderen syden, van wegen itliker kost unde arstenlonß, so dat pert, alse he deme vorgenanten Jacope inholt eyner scrijfft hijr bevoren am mandage des sosten dages Julii in dussem sulven jare gescreven gekofft unde gesant, vortert unde gekostet hadde etc., na clage . . . affseggen laten:
Wes de erbenomede Karsten bewisen kan alse recht is, dat sodane vorgenante perd by eme vortert unde gekostet hefft, des mach he ge-neten, id ga dar furder umme alse recht is. Screven van bevele des Rades. [Actum Martis 7. Julij.]
NStB 1500 Visitationis Marie.
1500 Juli 11 984. Gesellschaft. Rechnungslegung. Schedesfreunde.
De Ersame Rath to Lübeck hebben tusschen Hannße Vedderman eynen copgesellen anclegere an de eynen unde Hinrick Sovenecken antwerdesman an de anderen syden, etliker rekenschop, handelinge unde selschop halven, derhalven de erbenomede Hans Vedderman van Hinrike Soveneken eme rekentzschop to donde begerde etc., na clage . . . affseggen laten:
Dat de erbenomeden beiden parte yn eynem umpartieliken lechliken huße effte stede ere rekentzschop to hope bringen unde dar van beiden delen umpartielike frunde binemen scholen, to sammende to rekende unde ere rekentzschop to clarende; wor ane se sick denne nicht konden vordragen, dar mede mögen se denne wedderumme vor den Rad kamen; darinne will se de Rad mit rechte scheden. Screven van bevele des Rades. [Actum sabbato 11. Julij.]
NStB 1500 Visitationis Marie.
1500 Juli 11
985. Klage um gestohlenes Gut- Marktkauf. Kaution. Verbürgung und Haft.
(aus dem Niedergericht)
Hinrick Provestinck eyn copgezelle borger desser Stadt Lubeke vor deme Ersamen Rade darsulvest mit etliken sinen frunden irschinende
532

hefft vorgegeven, wo he dorch eynen uth Sweden, Nyelß Peterßen van Zukopinge, in deme neddersten rechte angesproken sy geworden umme etlick kopper, dat he van eynen gesellen by der Traven, dar id apenbar veyle was, woll eyn jar geleden gekofft unde sodane copper vortan averlangh wedder vorkofft hadde, unde wo woll sodane kopper nicht vor ogen is, segge doch de erbenomede Nyelß Peterßen, dat syn kopper sy gewesen unde gestalen gud syn schole, darup im rechte gedelet sy geworden, dat Hinrick Provestingh drehundert unde vertich marck by sunnenschyne int recht bringen scholde, edder he scholde nene borgen geneten unde in de koningklike wold gan, unde wo woll Mauritius Loff unde Joachim Bilringk vor deme neddersten rechte averbodich weren ene to borgende, wes men mit lubesschem rechte up densulven Hinrick Provestingh bringen konde, hefft ene nicht mögen bedyen sunder musten dar gud vor wesen unde laven, dat Hinrick Provestingh by sunnen schyne sodane gelt int recht bringen scholde, dar doch up ene nichtes were gewunnen, des sick denne desulve Hinrick to deme Ersa-men Rade to Lubecke vorhapede unde settede dat ock to erer irkant-nisse, dat he borgen setten mochte, wes syn wedderparth up ene mit rechte bringen konde; darup de erscreven Radt to Lubeke . . . hebben affseggen laten:
Dat Hinrick Provestingh borgen setten mach, wes men up ene mit rechte kan bringen. Screven van bevele des Rades. [Actum sabbato 11. Julij.]
NStB 1500 Visitation^ Marie.
1500 Juli 18 986. Zeugen. Machtlosigkeit. Widersprechenden Zeugnisses.
Hans Polle in Sweden uppe deine Küppelbc-tgü wonende vor deme Ersamen Rade to Lübeck irschinende hefi't tosprake gedan to Hanse Pawese, Hermen Ruckerdinge, Hermen Bruninge unde Volmer Muß, ock welken anderen, dede de geborgeden guderc in schipper Andreß Witten schepe in vorgangen tijden an deme Santhammer gebleven entfangen unde darinne de vorgerorde Hans Polle inholt einer tuchnisse in dussem boke Anno 89 Undecim milium virginum, angande: Clawes Vyth, etc., gescreven unde vor deme erscrevenen Rade gelesen, dree meße coppers gehat scholde hebben etc., dar tegen de gemelten ant-wordeslude dorch Hans Pawes antwerden leten, dat de upgenante Hans Polle der vorgescrevenen sake halven eynen breff vor deme Ersamen Rade tom Stockesholme dorch desulfften tuge in der erberorden scryfft bestemmet besworen unde der erberorden scrifft unde tuchnisse contrarie vor deme gemelten Rade to Lubeke getoget unde vorbringen
53a

hedde laten, vorhopende, de tuchnisse darumme nicht van werden zin sdiolde etc., darup de erscrevenen Radt . . . hebben affseggen laten: Konen de gemelten antwerdeslude bewisen alse recht is, dat desulfften tugen in der vorgerorden scrifft unde tuchnisse darsulvest vor deme Rade gelesen bestemmet vor deme gemelten Rade tom Stockesholm contrario getuget hebben, unde de tuchnisse nicht eynes ludes syn, so sint se machtloß, beholden doch ergescrevenen anclegere, weß he mit anderen umberuchteden fromen luden der vorberorden sake halven tugen kan, darumme forder to gande alse recht is. Screven van bevele des Rades. [Actum sabbato 18. Julij.]
NStB 1500 Divisionis apostolorum.
1500 Juli 28
987. Erbsduchtung. Einbringung der Schulden des Teilungsberechtigten.
Hinrick Burmeister by Oldeslo geboren van siner unde siner brodere und sustere wegen vor deme Ersamen Rade to Lubecke irschinende hefft tosprake gedan to den vormunderen zeligen Berndt Burmesters nagelatenen wedewen, darsulvest ock jegenwardich irschinende, umme erffschichtinge des vorgerorden Berndes eres broders wegen to donde etc., dar tegen gemelte vormundere antwordeden, dat de vorgedachten sustere unde brodere ere wedderparth deme gemelten wandages Bernde Burmestere negenteyn marck lubesch plichtich unde schuldich zin gebleven, vorhapende de tovoren wedder inbringen schullen etc., darup de erscrevene Radt na clage . . . hebben affseggen laten: Hebben sick de gemelten anclegere de negesten getuget alse recht is, unde willen erffschichtinge manen, so moten se inbringen to voren wes se dar to schuldich syn edder sodane schult in erem andeell körten. Screven van bevele des Rades. Actum ut supra. [Mercurii 28. Julii.]
NStB 1500 Panthaleonis.
1500 Aug. 5
988. Testament. Einbringen durch zwei Ratmannen.
(aus Rostock)
De Ersame Rath to Lübeck hebben tusschen Clawes Fryeborch anclegere an de eyne unde Alberde Broker, ock Dirick Wilden, borge-ren to Rostock, sick seggende to wesende testamentarien zeligen Roleff Kerckhoven, do he levede borgers darsulvest, antwerdesluden an de anderen syden,  van wegen dessulfften wandages  Roleff Kerckhoves
534

testamentes, dat he by synem levende van sick geantwordet unde in
den Ersamen Rath to Rostock gekamen scholde wesen etc., eyns ordels
halven van deme erscrevenen Rade to Rostock vor den gemelten Radt
to Lubeke geschulden, na clage . . . affseggen laten:
Dat sick na lubesschem rechte gebort, wanner dat jemant syn testament
van sick antworden will, dat dat twey personen des Rades samptliken
entfangen scholen; is deme denne gescheen, dat de gemelten antwor-
deslude alse recht is konen bewisen, des mögen se geneten, id ga dar
forder umme alse recht is.
Screven van bevele des Rades. [Actum Mercurii 5. Augusti.]
NStB 1500 Oßwaldi regis.
1500 Aug. 7
989.	Stadtbuch. Lesung im Prozeß. Ansprache der Parteien.
(aus Rostock)
De Ersame Rath to Lübeck hebben tusschen Alberde Broker an-clegere an de eyne unde Roleff Kerckhove dessulfften Alberdes halff-broder borgeren to Rostock antwerdesmanne an de anderen syden, van wegen itliker tosprake, so de genante Albert uppe de nagelatene gu-dere zeligen hern Bartolt Kerckhoves, do he levede borgermeisters to Rostock, darinnne de gemelte Roleff myt echliker gewalt sitten scholde etc., to hebbende vormende, dar tegen de gemelte Roleff begerende was gewesen, des Ersamen Rades to Rostock Stadt bock to lesende, alsedenne wolde he dar vorder to antwerden etc., eyns ordels halven van deme erscrevenen Rade to Rostock vor den ergemelten Radt to Lubeke geschulden, na clage . . . affseggen laten: Wu woll Roleff Kerckhoff eyn antwerdesman is, alse he denne to behoff siner antwordt der Stadt to Rostock bock bogert hefft lesen to laten, so moth men dat bock to synem rechte lioren lesen; umme de hovetsake forder to gande alse recht is. Screven van bevele des Rades. [Actum veneris 7. Augusti.]
NStB 1500 Sixti pape.
1500 Aug. 21
990.	Tötung durch ein Kind. Geleit. Verfestung. Jahrschar.
(aus dem Niedergericht)
De Ersame Rath to Lübeck hebben twisschen den negesten erven unde vrunden zeligen Hans Grotens wandages in der Beckergroven wonende kindes, eynes scholers to sunte Jacope unlangens hyr bynnen Lubeke vam levende tom dode gebracht an de eyne unde Lutken
535

Mantell, borgere to Lubeke, van wegen synes sones, ok eynes scholers, de sodane dath gedan scholde hebben, antwerdesman an de anderen syden, van wegen dersulfften dath, derhalven de vorscrevene deder wikafftich geworden sick to Ratzeborch geleidet scholde hebben laten, darumme de anclegere vorhopeden densulfften to vorvestende etc., dar tegen de gemelte Lutke dorch synen degedingesman antwerden leth, dat id eyn anfall unde van kinderen gescheen were, vorhopende dessulfften synes kindes jar schare to tugende etc., eyns ordels halven uth deme neddersten rechte vor den erscrevenen Radt to Lubeke geschulden, na clage . . . affseggen laten:
Na deme de gemelte deder ock eyn scholer is, schal men denne dar inne rechten, so moth men tom ersten sine jar schare tugen, umme de hovet-sake denne vorder to gande alse recht is. Screven van bevele des Rades. [Actum veneris 21. Augusti.]
NStB 1500 Bartholomei apostoli.
1500 Aug. 26
991. Frauenschulden. Vermögenslosigkeit. Folge. Bürgschaftsfälligkeit der Frau.
(aus dem Niedergericht)
De Ersame Rath to Lübeck hebben twisschen Hanße Vorwargh eynem copgesellen anclegere an de eynen unde Ghesken Herboldes eyner knakenhouwerschen an de anderen syden, van wegen dree unde soßtich marcke lubesch, de de vorscrevene Geßke deme genanten Hanße Vorwarck, so se im rechte bekand hedde, plichtich unde schul-dich syn scholde, dar tegen de gemelte Geßke dorch eren degedingesman seggen leth, de vorscrevenen dre unde sostich marke lubesch lofftes halven unde nicht van egener schult wegen plichtich to synde, unde so elende unde arm wor dat ße desulfften nicht mochte betalen etc., eyns ordels halven uth deme neddersten rechte vor den erscrevenen Rad to Lubeke geschulden, na clage . . . affseggen laten: Kan de gemelte ancleger bewisen alse recht is, dat Geeßke vorgerort im rechte togestan unde bekant hefft, dat vorgerorde want gekofft to hebbende, des mach he geneten; is se denne so arm unde elende, dat se nicht betalen kan effte borgen setten, unde de vorgerorde ancleger er nicht stunden wyll, so mot se der Stadt wilkor don; averst angande de borgetucht is affgesecht na lubesschem rechte, dat wes de erbenante Geeske boven 3 penningh lubesch gelovet hefft, is machtloß unde van neyner werde. Screven van bevele des Rades. Actum ut supra [26. Augusti].
NStB 1500 Bartholomei apostoli. 536

1500 Aug. 31
992. Hausverfolgimg durch den Rentner. Lösungsangeboi des Pfandgläubigers- Ungültigkeit der Vollstreckung.
De Ersame Rath to Lübeck hebben twisschen Hanße Swarten an-clegere an de eyne unde Gotken Langen antwerdesman an de anderen syden, van wegen eynes egendom eynes huses in der Visschergroven by Hermen Lamberdes huse belegen, Hermen Havemeister tobeho-rende, de deme vorscreven Hanße Swarten inholt eyner scrijfft hijr bevoren im sulven jare Judica gescreven, angande: Hermen Havemeister etc., vorpandet unde dorch Gotken vorgerort alse rentener des-sulfften hußes boven des gemelten Hanßes Swarten vorkundinge, vor beseten borgeren gescheen, darsulvest ock iegenwardich zinde, dat he den egendom entsetten unde eme de rente geven unde entrichten wolde, demesulfften Hanße unvorwitliket vorfolget unde in der Stadt boke togescreven syn scholde etc., na clage . . . affseggen laten: Na deme Hans Swarte eyn ancleger is, kan he denne bewisen alse recht is, dat he in jegenwardicheit twyer besetener borgere deme ergemelten Gotken unde vor der vorfolginge gebaden hefft sine rente to gevende unde den egendom to entsettende, des mach he geneten, unde hefft denne Gotke sodanen egendom vorfolget unde in der Stadt bock sick toscriven laten, Hanse Swarten, wu vorgerort is, unvorwitliket, unde Gotke mach der were upt nige tospreken, darumme denne vorder to gande alse recht is. Screven van bevele des Rades. [Actum ultima Augusti.]
NStB 1500 Egidii abbatis.
1500 Sept. 2
993. Vollmacht, nacheinander an zwei Personen erteilt. Unwirksamkeit der letzteren.
(aus Stralsund)
De Ersame Rath to Lübeck hebben twisschen Laurentz Mullere vame Stralesunde, sick seggende fulmechtigen procurator seligen Hans Bruses, dar he levede ock borgers tome Sunde, nagelatene wedewen, Gertrud genomet, anclegere an de eyne unde Hanße Haken eynem copgesellen van der Dutzschen Hanze antwerdesman an de anderen syden, van wegen eynes machtbreves, eynes ordels halven uppe itlike summen geldes, van deme Ersamen Rade tome Stralesßunde vor den gemelten Radt to Lubeke geschulden,  dar de vorscrevene  Laurenß
537

Muller inne mechtich gemaket wesen scholde etc., vorgebracht unde vor demesulfften Rade gelesen, na clage . . . affseggen laten: Na deme der vorscrevenen sake halven eyn ander to Stralesßunde van der gemelten frouwen alrede mechtich gemaket is, des de ancleger also bekande, unde desulve in deme machtbreve nicht is wedderropen, so is sodane machtbreff nicht gudt genoch, id en sy denne, dat de gemelte ancleger bewisen könne alse recht is, so he sick des was vorbedende, dat de erste gemechtigede tome Stralesßunde sine macht vor richte edder Rade edder vor den borgermesteren effte riditefogeden wedder avergeven hebbe, des mach he geneten, id ga dar vorder umme alse recht is. Screven van bevele desRades. Actum ut supra [mercurii 2. Septembris].
NStB 1500 Egidii abbatis.
1500 Sept. 2
994. Angesessene und unbesessene Zeugen gegen eine Bürgerin.
(aus dem Niedergericht)
De Ersame Rath to Lübeck hebben tusschen Hanße Vorwargh einem copgesellen anclegere an de eine unde Gheßken Herboldes einer knakenhouwerschen, de deme gemelten Hanße itlike laken afgekoft scholde hebben, tor summen van eynundevertich marken lubesch be-lopende, so se im rechte scholde bekant hebben, dat de ergenante Hans Vorwargk to bewisende vormende, antwerdesfrouwen an de anderen syden etc., eynß ordels halven uth deme neddersten rechte vor den erscrevenen Radt to Lubeke geschulden, na clage . . . affseggen laten: Is de gemelte Gheeske ene beseten borgersche unde will er denne de ancleger wes aver tugen, dat moth he ock myt beseten tugen edder mit umbeseten so hoch alse recht is, id ga dar vorder umme alse recht is. Screven van bevele des Rades. Actum ut supra [Mercurii 2. Septembris].
NStB 1500 Egidii abbatis.
1500 Sept. 4
995. Kauf. Bürgschaft. Gericht der belegenen Sache, Auflassung. Verweisung an das Gericht zu Lübeck.
(aus dem Niedergericht)
De Ersame Rath to Lübeck hebben twisschen Tilken Lankouwen unde Arnde Raven anclegere an de eyne unde Pawell Hop antwerdes-
538

man an de anderen syden, van wegen itlikes lofftes unde borgetucht vor soventeyn marck lubesch, dar vor desulffte Pawell Hinrike Branden-borch itlikes erves halven, dat he den vorscreven Titken unde Arnde to Czerben under deme hern abbade tom Reynefelde belegen affge-kofft, vorborget scholde hebben etc., dar tegen de gemelte Pawell seg-gen leth, dat se des vorscreven erves deme genanten Hinrike Branden-borch nicht waren konden etc., eyns ordels halven uth deme neddersten rechte vor den erscrevenen Radt to Lubeke geschulden, na clage . . . affseggen laten:
Dat de ergenanten borgen dar vor wes se geborget hebben so lange stan mothfen] unde dat de vorkoper deme kopere vor deme hern abbade tom Reynefelde, dar under sodane erve gelegen is, dat vorscreven erve schall vorlaten edder dat se deß alsdenne eynen schyn bringen van deme vorscreven hern abbade, woranne de gebreck sy, dar umme forder to gande alse recht is.
Screven van bevele des Rades. [Actum Veneris quarta Septembris anno etc. 500.]
NStB 1500 Egidii abbatis.
1500 Sept. 4
996. Besäte. Haftung des Schuldners für Besatebruck. Verschulden-
(aus dem Niedergericht)
De Ersame Rath to Lübeck hebben twischen Peter Scroder alse vul-mechtigen procurator Dirickes Helmesteden anclegere an de eyne unde Hermen Krukemeyer antwerdesman an de anderen syden, van wegen eynes perdes, dat de gemelte Peter in Hermen Krukemeyers huße mit rechte besätet unde demesulfften Hermen vorwitliket scholde hebben, jodoch uth des vorscreven Herrnenß huse wech gehalet etc., eyns ordels halven uth deme neddersten rechte vor den erscrevenen Radt to Lubeke geschulden, na clage . . . affseggen laten:
Will Hermen Krukemeyer syn recht dar to don, dat sodane pert ane syn wettent unde willen uth sinem huße gehalt is, ock noch radt effte dath dar mede hefft, deß mach he geneten unde is nicht plichtich dar to vorder to antwerdende.
Screven van bevele des Rades. Actum ut supra [Veneris quarta Septembris.].
NStB 1500 Egidii.
539

1500 Sept. 4 997. Bezeichnung des Klagegegenstandes.
De Ersame Rath to Lübeck hebben twisschen Hermen Colman an-clegere an de eyne unde den vormunderen dessulfften Hermenß suster, to Czerrentin im kloster begevene junckfrouwe, nemptliken Hartman Scharpenberch, schenke, unde Hanße Sweder, marketvoget des erscre-venen Rades to Lubeke, antwerdesluden an de anderen syden, van wegen itlikes erffgudes, darumme de gemelte Hermen de vorscreven vormundere was beschuldigende etc., na clage . . . affseggen laten: Will de gemelte Hermen de vorscrevenen siner suster vormundere worumme beschuldigen, so moth he dat namkundich maken, dar he se gedencket to beschuldigende, unde de erscrevene Radt de will eme alles behorliken rechten over se behelpen. Screven van bevele des Rades. Actum ut supra [Veneris 4. Septembris].
NStB 1500 Egidii abbatis.
1500 Sept. 24 998. Zuständigkeit der lübischen Gerichte.    Nächstzeugnis.
De Ersame Rath to Lübeck hebben twisschen deme werdigen hern Ludolpho Holtingk, provest des junckfrouwen closters tome Ysenhagen, van wegen synes vaders Hinrick Holtingk genomet hern Johan Holtingk commendisten to sunte Jacobe, unde Hanße Wolters anclegere an de eyne unde Hermen Sanders antwerdesman an de anderen syden, van wegen zeligen Leneken Schonenberges, wandages Hans Schonenberges husfrouwen, nagelatenen guderen, dar to beide erberorde parte de negeste erffgenamen to wesende vormenden unde derhalven de vorgerorde Hermen itlike tugen bynnen Hildensem im geistliken rechte, umme de to vorhorende, gefort scholde hebben etc., nach lengeren vor-gevende, clage . . . affseggen laten:
Na deme de vorgerorde Leneke to Lubeke ene borgersche is gewesen unde ore gudere darsulvest bynnen Lubeke zin gelegen, ock beide parte alse Hans Wolters unde Hermen Sanders vorgerort to Lubeke borgere syn, so moth men de sake im lubesschen rechte, dar se betuget is, uthdragen, unde we sick denne to der vorgerorden Leneken nage-laten guderen vormiddelst eneme nogehafftigen tovorsichte, alse wont-lick is, edder levendigen umberuchteden loffwerdigen tugen de negeste tugen mach, de mach des geneten, id ga dar forder umme alse recht is. Screven van bevele des Rades. Actum ut supra. [Veneris 24.Septembris.]
NStB 1500 Mauritii et sociorum eins. 540

1500 Okt. 13 999. Nächstzeugnis. Jugendliches Alter der Zeugen.
De Ersame Rath to Lübeck hebben twisschen hern Holtingh unde Hans Wolters anclegere an de eyne unde Hermen Sanders antwordeß-man an de anderen zyden, van wegen etliker tugen in eynem tovor-sichte van deme Ersamen Rade to Peyne im lande to Sassen belegen, der nagelatenen gudere halven zeligen Leneken Schonenberges, de van jaren to tugende to junck zin scholden etc., begreppen, na clage . . . äffseggen laten:
Na deme de erschrevene Radt to Peyne de tuge in erem openen breve loffwerdich erkennet, so mögen se tugen to den zaken weßen, id en sy denne, dat Hermen Sander se änderst dan des olders halven, wo vorgerort, alse recht is schütten unde updriven möge edder susts tegen dat tovorsicht to seggende hebbe; darumme to gande forder alse recht is. Schreven van bevele des Rades. Actum Martis tertiadecima Octobris.
NStB 1500 Dyonisii.
1500 Okt. 17 1000. Viehhaltungsrecht des liibischen Bürgers.
De Ersame Rath to Lübeck hebben twisschen hern Alberde Lutou-wen vicarien in Unser leven frouwen kercken bynnen Lubeke vorgerort anclegere an de eyne unde Detlefs Meyer antwordesman an de anderen zyden, van wegen etlikes quekes, schap, koye unde swyne, de de vor-schrevene Detlefs in synem huse holden scholde etc., na clage . . . äff seggen laten:
Dat eyn borger in synem huße offte have woll mach quyck holden, dar van he syne berginge hebbe. Screven van bevele des Rades.    Actum sabbato decimaseptima Octobris.
NStB 1500 Luce evangeliste.
1500 Okt. 23 1001. Voreheliche Schulden. Haftung des Mannes und der Frau.
De Ersame Rath to Lübeck hebben twisschen Hanse Eppinge anclegere an de eyne unde Mathias Schepell antwordesman an de anderen ziden, van wegen etlikes geldes, so zelige Peter Wulff des vorscrevenen Mathias husfrouwen, do he levede, tor ee hebbende, eme etliker wulle
541

halven pliditich unde schuldich gebleven unde de erberorde zine hus-frouwe eme na syneme dode gelavet scholde hebben to betalende, des doch de ergenante Mathias nicht mer dan sostich marck lubesch, dar under he, so he de frouwen tor ee genamen hedde, gegan were, tostunt, unde dar van denne nicht mer dan twintich marck lubesch plichtich to zinde bekande etc., na clage . . . affseggen laten:
Dat wes  Mathias   deme  erbenomeden  Hanse Eppinge  tosteit  unde bekent, mach he eme vomogen; averst so eme de gemelte frouwe gelavet schall hebben, darumme mach he ße mit rechte belangen. Schreven van bevele des Rades. Actum ut supra. [Veneris 23. Octobris.]
NStB 1500 Undecim milium virginum.
1500 Okt. 24
1002. Zuversichtsbrief. Nächstzeugnis. Zeugnis vom Hörensagen.
Machtlosigkeit.
De Ersame Rath to Lübeck hebben twisschen Detmar Oberch vul-mechtigen procurator Hanses unde Henninges de Honnichbome ge-nomet an de eyne unde hern Johan Holting mit Hanse Wolters unde den anderen eren mede erven to zeligen Leneken Schonenberges nage-latenen guderen an de anderen ziden, van wegen eyner tuchnisse, so Lutke Koten, Jorden Platen unde Bartolt Brendeken in eynem tovor-sichte van deme Ersamen Rade to Peyne uthgegan unde vor deme er-gemelten Rade to Lubeke gelesen der vorschrevenen gudere halven getuget hebben, unde na erer egene bekantnisse van horseggende, alse de gemelte Detmar vorgeven leth, getuget scholden hebben etc., na clage . . . affseggen laten:
Kan de gemelte Detmar offte syne hovetlude alse recht is bewisen dat de vorgerorden tugen bekant hebben, wes se der vorschrevenen zake halven getuget hebben, dat se dat van horseggende getuget hebben, des mach he geneten, idt ga dar furder umme alse recht is. Jussu consulatus Actum ut supra sabbato 24. Octobris.
NStB 1500 Undecim milium virginum.
1500 Okt. 26
1003. Sode. Sodmeister. Neuanlage. Besteuerpflicht der Umlieger.
De Ersame Rath to Lübeck hebben twisschen Erick Lunten, Hinrick Frosschell, Hinrick Schepeler unde Cordt Lutken sothmeisteren nu tor
542

tyt van deme erschrevenen Rade to deme koe sode by (deme Kolmar-kede to buwende gesath unde gekaren anclegere an de eyne unde Hinridk Kleineroggen, meister Diderick Engelberch, Hanse Butzouwen unde Hanse Paweße, nu tor tyd besittere der ver husere twisschen Sunte Johans straten unde den fleischschrangen tegen den schoboden aver belegen antwordesluden an de anderen ziden, van wegen des andeill geldes, so de vorschreven sothmeisters van den obgenanten antwordesluden erer vorgerorden husere halven to hulpe deme erge-melten sode to buwende to hebbende vormenden, na clage . . . affseg-gen laten:
Wowoll de vilgemelten Hinrick Kleinrogge, meister Dirick, Hans But-zouwe unde Hans Pawes antwordeslude zin, jodoch können se bewisen alse recht is, dat se to twen anderen Wakenitze soden unde noch twen anderen grünt soden behorden de to helpen holden, des mögen se geneten unde sindt to deme vorschreven sode by deme Kallmardcede to gevende nicht plichtich. Schreven van bevele des Rades. [Actum lune 26. Octobris.]
NStB 1500 Crispini et Crispiniani.
1500 Okt. 30
1004. Letztwillige Gaben außerhalb des Testamentes. Erbschichtung. Rangfolge.
De Ersame Rath to Lübeck hebben twisschen den vormunderen Metken Baden, zeligen Hans Baden nagelaten wedewen, nemptliken Mathias Velde unde Mathias van der Weser anclegere an de eyne unde den vormunderen dessulfften zeligen Hans Baden nagelaten kinderen, ock den testamentarien dessulfften zeligen HiWS lallen testamentes antwordeslude an de anderen ziden, van wegen etüker gisste, so de vorgerorde Hans Bade syner gemelten nalatenen wedewen buten sy-nem testamente unde in jegenwardicheit syner testamentarien togete-kent unde gegeven scholde hebben, nemptliken twyef hoyken, eyner suben, eyn knechtes bedde mit ver hovetkissen unde eyn jar frye woninge na synem dode in synem huße etc., na vorhoringe eyner schlifft in dessem boke Anno etc. 99 Elizabeth vidue geschreven, angande: Hans Bade etc., darinne he gemelten synen kinderen moder-like erffschichtinge gedan hefft, van den genanten vormunderen der kindere vorgebracht, na clage . . . affseggen laten: Na deme de obgemelte schrifft medebringet, sodane erffschichtinge umbeworen unde vor allen schulden to betalende, so mot der schrifft in dat erste genoch sehen; umrae de gisste des testamentes denne forder
543

to gande alse recht is, yodoch der frouwen brutschatte dar mede unvor-
fencklick.
Jussu consulatus. Actum ut supra [veneris 30. Octobris].
NStB 1500 Omnium sanctorum.
1500 Dez. 3 1005. Bürgschaft. Gesamthaftung. Zuständigkeit
De Ersame Rath to Lübeck hebben twisschen hern Johan Sindlinck vicario in Unser leven frouwen kerdken bynnen Lubeke ancleger an de eyne unde den vormunderen Elsebe Pynnouwen nemptliken hem Hinricke Castorppe unde Hermen Ruckerdingk, ock Gotken Langen van wegen syner husfrouwen antwordesluden an de anderen ziden, etliker borgetucht halven so se deme obgemelten hern Johanne van wegen eynes backhuses in deme Tunnekenhagen mit achte boden belegen gedan hadden etc., na clage . . . affseggen laten:
Na deme de erbenomede her Hinrick, Hermen unde Gotke hern Johan vorgerort samptliken sodanne husinge äff geborget hebben, will se denne her Johan der borgetucht nicht vorlaten, so moten se samptliken dar to antworden unde her Johan mot dat soken in deme neddersten rechte, dar idt angehaven is. Schreven van bevele des Rades. [Actum Jovis tertia Decembris.]
NStB 1500 Barbare virginis.
1500 Dez. 12 1006. Nachbarrecht. Langjähriger Besitz und sein Schutz.
De Ersame Rath to Lübeck hebben twisschen Magnus Bruns ancleger an de eyne unde den vormunderen Margreten Northaves, zeli-gen Hans Northaves nagelatenen wedewen, nemptliken Mathies Moller, Willen Bodingk, Lutken Eggerdes unde Berndt Wulffert antwordesluden an de anderen ziden, van wegen eyner muren twisschen deme erbenomeden Magnus unde der frouwen huseren unde eynes swigk-bogen uppe der frouwen ziden in der erberorden muren zinde etc., na clage . . . affseggen laten:
Wes de gemelte frouwe aver jar unde dach unde averst jar unde dach rouwsam unde sunder weddersprake beseten hefft, dat mach se beholden; umme dat ander forder to gande alse recht is. Jussu consulatus. [Actum sabbato 12. Decembris.]
NStB 1500 Barbare virginis. 544